I osa. Kahe maailma võitlus 


KULLAOTSIJAD JA INDIAANLASED 


Lagedana ja uksildasena laius kiltmaa Kaljumäestiku jalamil. Saabus õhtu. Päikese hõõgpunane 
ketas oli läänekaares juba kaugete mägede taha vajunud. Hakkas puhuma vinge põhjatuul,. mis rullis 
madarat hõredat rohtu, säbardas sulaveeloike ning pani mustunud lumejäänused uuesti kahutama. 
Liivaküngast'e harjadel väreles viimane ehakuma ja orgudes tihenesid varjud. 

Adams kiirustas oma kõrbi. Ta tahtis veel enne ööd blokhausi jõuda. Teed teadis ta kirjelduse 
järgi. Piki edelasse kulgevat preeriaorgu, kus ta praegu asus, võis. ratsutada otsejoones Niobrara ' 
koolmeni. Teisel pool jõge, üsna koolme lähedal, pidigi seisma Hambutu Beni blokhaus. 

Noor ratsanik silmitses tähelepanelikult ümbrust, nii nagu kõnnumaal liikudes endastmõistetav. 
Ta kandis nahkrõivaid, piiriasukate tavakohaseid säärsaapaid ja kõrget, laia äärega kübarat, mis 
kaitses teda karmi maa palavuse, pakase :ja tormide eest. Püss rippus tal rihmaga üle õla, jahinuga ja 
revolver olid pistetud vöö vahele. 

Relvi ei olnud ta oma pikal ratsamatkal veel kasutanud, kui mitte arvestada paari väi'kese uluki 
laskmist toidu tarbeks. 

Rohukamaral traaviva ratsu kabjamüdin ja huntide kauge ulgumine olid Adamsile siinse 
üksilduse sügavas vaikuses juba palju tunde ainsateks häälteks olnud. 

Ent nüüd jäi ta kuulatama. Tema kõrvu kandus jõe mühin. Niobrara ei tohtinud enam kaugelolla. 
Ka hobune 


IN io brara - Missouri lisajõgi. 

tundis vee lähedust ja kiirendas sundimata sammu. Künkaahelikud vajusid madalaks ja Adamsi 
pilgule avanes kaugele üle kallaste tõusnud jõgi, mida toitis Kaljumäestikus sulav lumi ja mille vood 
olid uhtliivast määrdunudkollased. Keset jõge ulatusid veest välja kaks leetseljakut; mis tähistasid 
koolmekohta. Taamal vastaskaldal seisis vana blokhaus. 

Adams ajas hobuse jõkke. Isegi nüüd, kevadisel ajal, oli Niobrara madal nagu enamik 
preeriajõgesid, ja vesi küündis koolmel ainult veidi üle ratsaniku labajalgade. Lõunakaldal jõudis 
Adams peagi palkmajani. Enne majja astumist vaatas ta ringi, et leida hobusele turvalist ööbi- 
miskohta. Pika hoone kagunurga juures silmas ta suurt tarandikku, kus krõmpsutas rohtu juba hulk 
hobuseid. Kaks neist torkasid tulnukale kohe silma. Jalustega sadulate asemel oli neil seljas 
karusnahkne tekk, ja ratsmed ei olnud neil kinnitatud suuraudade külge, vaid olid lihtsalt seotud 
alalõua ümber. Mõlema poolmetsiku indiaanlaste hobuse juures istus suur must hundikoer, kes 
silmitses võõrast vaenulikult. Adams viis ka oma kõrvi koplisse ning andis valvurile piibutäie 
tubakat. 

Seejärel lonkis ta sihiliku aeglusega piki maja idakülge kuni tugevatest plankudest ukseni. Hoonel 
ei olnud ainsatki akent. Olid ainult mõned laskeavad, kust immitses ööpimedusse nõrka valgust. 
Seest kostis valje rämedaid hääli läbisegi purjus meeste räuskamisega. Kui Adams sisse astus, ei 
pööranud keegi talle tähelepanu. Tema ise aga vaatas uurivalt ringi, sest ta otsis Punast Rebast, kel- 
lega ta pidi tänaõhtul selles majas kohtuma. 

Punast Rebast ei olnud veel kohal. Adamsil ei olnud vähimatki lusti joobnud kaardimängijate 
seltsi istuda. 

Ta läks kõige kaugemasse nurka ja istus seinapingi otsale tõrviku alla. Püssi pani ta enda kõrvale 
palkseina najale. Viinalehk ja paks piibusuits tekitasid temas tülgastust. Ta sülitas, äigas käeseljaga 
üle suu ja heitis umbuskliku pilgu mustajuukselisele peremehele, kes tuli parajasti tema poole. 


Peremehel oli käes peekritäis viina, ta pakkus seda Adamsile, :ja noormees neelas puskari vastu- 
meelselt üheainsa sõõmuga alla. 

«Kas sina ka Punast Rebast ootad?» tahtis peremees teada. 

Adams kuulus nende inimeste kilda, kes ei lase end sugugi meelsasti usutleda. «Hmh,» oli tema 
ainus vastus. 

«Peaks varsti tulema. Ta peab alati sõna,» tähendas mustajuukseline peremees. Tema bassihääl 
(pigistas end välja hambutute lõugade vahelt ja kõlas nagu mõmin. 

«Hmh,» ühmas Adams uuesti. 

Kuid külalise sõnakehvus ei kohutanud peremeest. «Tema kaaslane, vana indiaanlane, on juba 
siin,» ütles ta. «Too pikakasvuline punanahk seal laua ääres... Top ... Kas sa tunned teda?» 

«Hmh.» Ehkki Adams jäi ikka veel tõrjuvalt napisõnaliseks, hakkas temas tärkama huvi. 
Indiaanlane, kellest oli jutt, istus kahest lauast lähema ääres; tema ees seisis tühi viinapeeker aa ta 
võttis laualt väljajagatud kaardid. Isegi selles kummargilasendis mõjus ta erakordselt suurena. Tema 
pikad mu.,stad juuksed, mida viirutasid hallid salgud.. olid indiaanlaste tava kohaselt patsidesse 
punutud ja langesitl mõlemalt !poolt üle õlgade rinnale. Kuue oli ta seljast ära võtnud ja tema 
pruuninahaline keha oli vööni paljas. Ta räuskas, puristas, sõneles kaasmängijatega ja vandus 
vängelt. 

Sel ajal kui Adams punanahka silmitses, tõi Ben oma sõnaahtrale kiülalisele tüki küpsetatud 
piisoniribi. Adams hakkas isukalt sööma, sest ta oli näljane. Ribitükk oli pehme ja maitses hästi. 
Söömise lõpetanud, viskas ta kondid peremehe koera ette ning muutus Beni uudishimule 
ligipääsetavamaks. 

«Ah et see on siis Top?» alustas ta kõnelust ja kõverdas halvustavalt suud. 

«Aga sina oled küll vist peen härrasmees? Vähe juua ja hästi ettevaatlikult mängida...» Ben istus 
Adamsi kõrvale :ja !pilgutas silma. «Pole viga, kui teil kuld kõigil juba käes on, võid ka sina endale 
natuke rohkem lubada.» 

«Mis kuld?» 

Ben muigas kelmilt. «Ega sa ometi ei arva, et see on saladus? Topi kuld.» 

«Too vana kal tsakas punanahk ei näe küll sedamoodi välja, et tal võiks kulda olla.» 

«Punarahad ei oska ju kullaga midagi mõistlikku peale hakata. Selleks peab juba meiesugune 
platsi tulema. Aga seda ma sulle ütlen, et too vanamees teab nii mõndagi!» 

«Mul ükspuha. Ons mul temaga mingit pistmist?» 

«Kui sa Punast Rebast ootad, siis küll, mu poiss.» 

Adams jõi nüüd ikkagi ühe peekri veel. «Mispärast peaksin ma Punast Rebast ootama?» 

«Või nii? Sa ei ootagi Punast Rebast? Aga mina arvan. et ootad siiski. Sina oled ju see Missouri 
rott, keda eile veel kohal ei olnud. Sa tuled sealt ülevalt, rohelistelt aasadelt, Missouri ülemjooksult 
või teab kust, meie kehva preeriasse, ja omavahel öeldud: teel ratsutasid otse kullast mööda. Sest 
kuld on Mustades mägedes. 

«Need on suured ja laiad.» 

Ben kergitas kulme. «See'p see on, tõsi jah, sinna see koer maetud ongi! Sa tabasid otse naelapea 
pihta, kulla poiss. Mustad mäed on suured ja laiad, ja kui sa sealt midagi leida tahad, peab keegi 
kaasas olema, kes õigeid kohti teab. Ja Vana Top teab mõndagi!» 

«Võib-olla. Aga on ta sulle midagi rääkinud?» 

«Mulle? Misjaoks? Mina ei otsi kulda.» 

«Nojah, sina ei otsi kulda mägedest. Sina õngitsed seda meelsamini teiste taskutest..» 

Ben naeris ega pannud märkust põrmugi pahaks. «Kui seal midagi ikka oleks. Minul on hea meel, 
kui teie midagi leiate. Siis ei jää minagi ilma.» 

«Kas sa saad meid aidata?» 


Ben kehitas õlgu. «Punane Rebane ei ole mees, kes abi otsib. Aga ma tunnen teda juba pikka 
aega, ja ma ütlen sulle, et ta peaks ettevaatlik olema. Ta mängib pagana kardetavat. mängu.» 

«Kardetavat? Ma tunnen dakootasid. Nendega on võimalik asju ajada.» 

«Võib ju tõesti olla, et sina oled nendega hästi läbi saanud. Välja näed sa nagu farmeri poeg. . .» 

«J a kui ma seda oleksin. .. mis siis?» 

«Mispärast ei peaks punanahad vähemalt farmeril elada laskma? Kas te maksite neile nende maa 
eest?» 

«Jah, meil on ostukiri. Dakootad on seda alati tunnustanud. Aga nüüd need kolm korda neetud 
krundiühingud. .need on hullemad kui punanahad.» Adams tundis, kuidas tal seda teemat puudutades 
veri näkku lõi. 

«Ah nii, või sealt kandist puhub tuul. Nojah, teada puha, ikka see vana laul, alates suurest Daniel 
Boone'ist kuni tänapäevani välja. Esiteks pioneerina ees minna, maa põlluks teha ja siis lasta end 
minema kihutada, sest et mõni suur «maahai» on terve piirkonna ära ostnud ega vaja 
väikemaapidajaid, kui need just veel kord ränka 

1 Mustad mäed (Black Hills) - mäestik Lõuna-Dakotas. 

raha ei maksa. . . Aga sina viska kogu see kupatus neile lõugade vahele ja lase endale 
asundusseaduse ' põhjal uus farm anda. .. Ei maksa kuigi palju, selle raha ajad sa kuidagimoodi ikka 
kokku.» 

«Eks sa räägi seda mu vanamehele. Tema haris maa üles ja maksis selle dakootadele välja, ja 
nüüd peaks ta ära minema ja jälle uuesti maksma? Ennemini laseb ta bandiidid maha. . .» 

«Missugused bandiidid?» 

«Maamõõtjad.» 

«Kas sellega on ka krundiühingud maha lastud?» 

«Ei ole,» vastas Adams mõrult. «Need elasid eile, elavad täna ja homme, kusjuures valitsus annab 
neile veel abi.» 

«Noh, näed sa, sellepärast tuleb nendega hästi läbi saada, kõik muu on kasutu. Ka mina vihastasin 
ennast roheliseks suurte karusnahakompaniide peale, mis kärbivad minu sissetulekuid. Kas sa arvad, 
et ma ei teeniks rohkem, kui kaupleksin kopra- :ja piisoni nahkadega omal käel? Punanahkadele 
mõni gallon ° viina, ja juba on sul käes hunnik karusnahku, millest võid kerge vaevaga lahti saada. 
Aga milleks haliseda? Kompaniidel on suur kapital ja võim. Nad võivad hinnad alla lüüa, kui heaks 
arvavad, ja iga väikese mehe laostada. Eks meiesugune peab leppima sellega, mis nad talle 
vahekasuks jätavad. Mina kauplen veel ainult karusnahakompaniidega ja elan samuti ära.» 

«Alatus jääb alatuseks,» arvas Adams, kusjuures tema toon pidi Benile mõista andma, et teema on 
ammendatud. Adams ei olnud enesega rahul. Milleks oli ta sellele kõrtsmikule, kaubitsejale ja 
petisele oma saatusest rääkinud! Sellest kombest, et ta nii kiiresti südant puistama hakkab, peab ta 
end võõrutama. Vaesele farmerile ju Ben laenu ei anna. Tema oskab raha tulukamalt mahutada. 

«Niisiis, kui sa koos Punase Rebasega kulda leiad, on kõik jälle korras,» alustas peremees veel 
kord. «Siis võid 

1 Tõenäoliselt mõtleb autor siin nn. Homestead Act'i - USA-s 1862. a. kehtestatud seadust, mille 
kohaselt iga perekonnapea võis saada (riigi lääneosas) 160-aakrise maatüki rentnikuks ning Š-aastase 
harimise järel selle omanikuks. Tõlkija. 

2 Gallon - vedelike ja puistainete mahumõõt Ameerika ühendriikides, = 3,79 1. 

sa krundiühingule maksta ja jääd oma farmi. Ma soovin sulle head õnne. Ainult Topiga ole 
ettevaatlik. . .» 

«Mida ma peaksin kartma?» 

«Häh... kas sa siis ei teagi seda lugu? Topist ja Harryst?» 

«Nimesid oleksin nagu kuulnud, see on tõsi. Mina mõtlesin, et need on kas valged või 


segaverelised...» 

«Ei ole, need on kaks dakootat, isa ja poeg. Isa näed sa siinsamas enda ees, ja poega õpid varsti 
samuti tundma, sest ta tuleb ööseks kindlasti tagasi.» 

«Kui poeg on samasugune ohjeldamatu joodik, siis ei ole temaga kuigi palju peale hakata!» 

«Kui ei oleks viina, vennike, ei pääseks te eluilmas kullale ligi. Kas sa arvad, et kaine punanahk 
hakkab sulle oma saladusi välja andma?» 

Ben tõusis. Ta pidi arvukaid külalisi teenindama. 

Adams oli rahul, et lobiseja eemaldus. Nüüd jälgis ta oma vaiksest nurgast taas segamatult kütte 
ja kullaotsijaid, kes Beni juurde sisse olid astunud. Tema tähelepanu köitis üha enam vana 
indiaanlase välimus. Teadagi, nad olid ta purju jootnud - ja täna ilmselt mitte esimest korda -, selleks 
et ta reedaks neile Dakootamaa kullamägede saladuse. Kui ta tõesti midagi teadis, ei olnud ta 
kindlasti mitte tavaline mees. Adams uuris tursunud nägu. Kodukandis tundis ta mitmeid vabalt 
elavaid dakootasid, uhkeid, rahulikke ja iseteadlikke mehi, pealikuid, kes kaalusid hoolikalt iga sõna. 
Nood mehed erinesid tunduvalt sellest allakäinud olevusest siin. Vahest oli ka Top kunagi olnud 
mees, kellest lugu peeti, aga selieks, et Punane Rebane ja Adams kulda leiaksid, oli Topist pidanud 
saama lurjus, lärmav ja sõimav lakkekrants ning kaardimängija. Kas ei olnud seegi alatus? 

Vana pealiku nägemine ja indiaanlastest sõprade meenutamine, kes olid jäänud tema kodukohta 
Missouri äärde, manasid Adamsi vaimusilma ette üha uusi pilte. Ta nägi end jälle tollel 
detsembrikuu hommikul koos isaga ratsutamas preeriakünkale, mis oli farmeri tavaliseks vaat- 
luspunktiks, et jälgida ilma ja loomakarja ning avastada hunte või bandiite. Sel kirkal hommikul olid 
vana farmer - ja tema poeg äkitselt märganud kaugel eemal barakke. Üks oli valmis, just nagu ,oleks 
ta üle öö maa seest kerkinud, teisi alles ehitati. «Jumala needus,» oli vanamees ütelnud ja käed 
rusikasse surunud, «need on 

maahaid!» Siis järgnesid läbirääkimised, ägedad sõnelused ja sissetungijate pilked nõmeda 
talupoja aadressil, kes tõemeeli uskus, et maa kuulub temale, kuivõrd ta selle oli ausa lepingu alusel 
indiaanlastelt oma vaevaga teenitud raha eest ostnud ja omaenda kätega üles harinud. Barakkides 
istusid valitsuse komissarid, kes teatasid uue osariigi moodustamisest seni «peremeheta» maal. 
Indiaanlaste õigus nende kodumaale oli komissaride silmis niisama tühine kui vana farmeri õigus. 
Valitsuse esindajad vahetasid siiralt üksmeelseid pilke krundiühingute esindajatega, kes istusid 
nende vastas kitsa laua taga, ja Adamsi isa ei mõistnud arvata, kummad oskavad paremini liigkasu 
välja pigistada, kas kruntidega sahkerdajad või komissarid, sest mõlemad näisid selle peale meistrid 
olevat. Valitsus oli suure kapitaliga ühinguile tohutuid maavaldusi odavalt kätte andnud, farmer aga 
pidi maksma hingehinda, kui ta tahtis oma maatükile jääda. Räägiti raudtee ehitammest, mis pidi 
kruntide hinnad veel arutult kõrgeks kruvima. Tulid maamõõtjad ja märkisid ilma pikema jututa 
rohumaad, millel Adamsite pere neliteist aastat loomi oli karjatanud, vaiade abil kruntideks. Vana 
Adans kihutas nad oma tulenuiaga minema. Aga kui farmer ei ole maksnud, tulevad nad sügisel 
uuesti. Seepärast saduldas noor Adams oma kõrvi ja lahkus kodunt. Ta mõtles minna kulda otsima. 

Adams oli nii sügavalt mõttesse vajunud, et ei pannud tähele, kui keegi tasakesi tema kõrval istet 
võttis. Üksnes juhuslikult langes tema pilk vastsele naabrile. See oli noor indiaanlane. Peremees oli 
uut külalist juba silmanud - just nagu pistrik põldhiirt - ja tuli viinapeekriga, mille asetas indiaanlase 
kõrvale pingile. Punanahk maksis viina eest, aga kui peremees oli läinud, võttis indiaanlane. peekri, 
valas selle tühjaks ning pani enda kõrvale pingile tagasi. 

Tohoo tonti, mõtles Adams ning uuris noort indiaanlast märkamatult. Otsekohe torkas talle silma 
tema vööl tikitud nahktupes rippuva noa käepide. See oli hoolikalt ja oskuslikult linnupeaks 
nikerdatud. Nahkümbrises püssi hoidis punanahk põlvede vahel. Ta ei pööranud Adamsile vähimatki 
tähelepanu, ja ehkki tema mustad silmad olid lahti, ei oleks ükski inimene osanud ütelda, kuhu ta 
õigupoolest vaatab. Justkui siil, mõtles Adams. Kui too ennast kerra tõmbab, näed temast ainult 
okkaid. Mdiaan- 

lane oli end sisemiselt samuti kerra tõmmanud. Adamsil oli piinlik teda kauem nii 
uudishimulikult vahtida ja ta heitis talle üksnes veel aeg-ajalt vargseid pilke. .. Aeg ligines juba 
südaööle. Adams oli veel kaks peekrit viina joonud, tema naaber aga kahe järgmise eest maksnud 
ning need maha kallanud. Siis avanes kriuksuv uks veel kord ja sisse astus viimaks see, keda Adams 
juba mitmeid tunde ootas. Too oli pikka kasvu, laiade õlgade ja punakate juustega mees. Ta nägi 
kohe Adamsit, tuli tema juurde, ja mõlemad terrvitasid teineteist huüdega: «Hei, sina kah siin!» 
Seejärel astus Punane Rebane noore indiaanlase ette. 

«Harry,» ütles ta sunnitud viisakusega, «ma tervitan oma punast venda!» 

Enne kui noor punanahk tervitusele vastas,vaatasid indiaanlane ja Punane Rebane hetkeks 
teineteisele otsa. Adams, kes jälgis seda väikest stseeni teraselt, märkas nende pilkudes vastastikust 
vihavaenu. Ent mulije oli nii põgus, et Adams ei olnud päris kindel, kas ta vahest ei eksinud. 
Indiaanlane vastas valge mehe tervitusele samasuguste mõõdukalt viisakate sõnadega. Punane 
Rebane eemaldus ilmse kerg,endustundega ning istus oma teiste tuttavate kõrvale, kes esimese laua 
ümber kaarte mängisid. Seal võeti teda vastu valju halloohüüdega. Vanale purdus indiaanlasele 
patsutas.ta õlale ija hõikas: «Top! Hei, Top!» Kuid vanamees ei teinud hõikest välja, vaid jõi ja 
Jõllitas aina kaarte, mis otsustasid ikka ja jälle ühe räpase mehenässi kasuks, kes oli indiaanlast juba 
õhtu läbi tüssanud. 

Adams vaatas veel kord Harryt, kes oli viina nagu roiskvee maha valanud, ja joobnud vanameest, 
kes oli selle noore punanaha isa. Missugune oli nende vahekord? Klas nad said omavahel hästi läbi? 

Vaevalt jõudis Adams need mõtted lõpuni mõtelda, kui lärm kaardilaua ümber suureks paisus, ja 
Adams sai aru, et Topil ei ole enam dollareid, millega mänguvõlga tasuda. Räpane mehike, kes oli 
võitnud, räuskas ning nõudis kas raha või vanamehe hobust ja püssi, kuid säärane tasumisvõimalus 
käis Topil üle mõistuse. Vihahoos tühjendas mehenäss viinapeekri indiaanlasele näkku. Punanahk jäi 
vaikides istuma. Oma mänguvõlga näis ta tõepoolest auvõlana võtvat. Lõpuks näis ta mingile 
otsusele jõudvat ja andis Adamsi kõrrval istuvale Harryle käega märku. Harry 

tõusis pikkamisi, kuid kõhklemata, astus isa juurde ning pani lauale mõned kuldollarid. Seejärel 
pöördus ta sõnalausumata umber ja läks majast välja. Ukse tõmbas ta enda järel kämtult kinni. Laua 
ääres aga puhkes uuesti lärm. Räpane mehike oli dollarid oma taskusse pistnud ja segas nüüd uuesti 
kaarte. Vana Top räuskas ja jõi, võttis vöö vahelt nahkkotikese ja pani selle lauale tagatiseks, et ta on 
võimeline edasi mängima. 

Adams oli erutatud. Tema pilk otse kla:mmerdus nahkkukru külge. Kas teised mängijad tõesti 
lepirvad kukruga, ilma et oleksid selle sisu kontrollinud? E1; nässpakk harutas kotisuu lahti, torkas 
käe sisse, ja Adams nägi selgesti, kuidas ta ühe tera vargsi välja õngitses ja oma põue libistas. 
Kullatera! Top oli andnud pandiks kotitäie kullateri! 


Järelikult teadis ta, kust kulda leida... Adams värises nagu palavikus. 


Kui peremees uuesti farmeripoja kõrval istet võttis, oli viimane sedapuhku meeleldi valmis juttu 
puhuma. 


Adams soovis temalt kahe indiaanlase kohta lähemalt kuulda saada. 

«Sa tahad teada Topi päritolu? Ma ütlesin sulle, et ta on dakoota,» vastas peremees, muutudes 
nüüd omakorda sõnakehvaks. 

«Kas sa pead. mind poisikeseks?» vastas Adams pahaselt. «Seda ma näen isegi, et ta dakoota on. 
Ma tahan teada, missugusest «seitsme nõupidamislõkke» hõimu harust. .. Siinse maakoha järgi 
otsustades võiks arvata, et näiteks oglaala?» 

«Ei ole sugugi hallvasti tabatud, mu noor sõber. Oglaala on Topile hästi paslik nimi: ta põlvneb 
«inimestest, kes raiskavad oma vara».» 


«Aga nood kuuluvad ju tetoni, «preeriaküla» hõimu, kust on pärit ka Istuv Sõnn?» 

«See ülemässitaja meie, valgete vastu, see neetud Šamaan? Seda küll, täiesti õige. Kui sa just 
tahad minult täpseid landmeid kuulda, siis nimetatakse Top'i õieti Mattotaurpaks ehk Neljaks Karuks 
ja ta oli nõndanimetatud karusalga pealik, mis üldse saigi oma nime tema järgi. Karusalk kuulub 
oglaalade hulka, oglaalad aga teton-dakootade hulka, kelle seas Istuv Sõnn keedab oma nõia- 

IIstuv Sõnn (Sitting Bull, umb. 1837-1890) — dakootade pealik ja šamaan. Juhtis indiaanlaste 
ülestõusu lowas ja Minnesotas, mille kulminatsiooniks oli nn. «Custeri veresaun» 1876. a. 

rohtusid... Ma kardan, et ta keedab praegu küll paraja kupatuse kokku ja et varsti tuleb jälle verine 
aasta, nagu oli kuuekümne teine, kui ma Minnesota tapatalgutes oma väärt hammastest ilma jäin.» 

«Võib-olla, ja võib-olla ka mitte, aga mind paneb imestama, et Top, kelle salk kuulub valgetele 
vaenulikku tetoni hõimu, vennastub siin meiega.» 

«Kulla mees, Punane Rebane suudab palju. Ta meelitas ju isegi sinu mitmesaja kilomeetri 
kauguselt Missouri ülemjooksult Niobrara äärde! On ju nii? Miks poleks ta siis võinud Topi. tema 
hõimust välja meelitada? Ta läks suure küti ning sõjamehe Miattotaupa duurde, laskis end ilusasti 
võõrustada ega pidanud paljuks ka omalt poolt vaadikest viina välja !panna. Dakoota jäi peagi purju 
ja mitte ükski inimene ei tea täpselt mida ta siis rääkis. Aga Istuv Sõnn ja karusalga nõid süüdistasid 
teda, et ta olevat purjuspäi kulla leiukoha välja lobisenud. Seepeale olevat ta märatsenud ja 
pühalikult oma süütust kinnitanud, kuid see ei aidanud teda sugugi. Ta heideti hõimust välja. Ainus, 
kes uskus, et ta on süütu, oli tema poeg Harka, kes oli tollal vist kaheteistkümneaastane ja julges 
oma põlustatud isaga kaasa minna. Juba kümmekond aastat ihkavad Mattotaupa ja Harka ehk Top ja 
Harry, nagu ütleme meie, vanamehe solvamise ja põlu alla panemise eest oma hõimule kätte maksta. 
Kättemaksuhimulised nad ju on, need punanahad, kättemaksuhimulised ja visad oma vihkamises, 
ning räägitakse, et Harry olevat vaenuteedel omaenese venna maha löönud.» 

«Noh, ja kas Top siis reetis või ei reetnud?» küsis Adams läbematult. 

Ben irvitas. «Minu arvates tahad sa koos Punase Rebasega Mustadest mägedest kulda tooma 
minna... Aga üht mateile ütlen: olge poisiga ettevaatlikud. Hoolitsege selle eest, et poiss midagi ei 
märkaks. Punane Rebane mängib kuradima ohtlikku mängu, seda olen ma sulle täna kord juba 
ütelnud. Ka mina ei saa temast õiget sotti. Ta kas teab kulla leiukohta - aga siis ei ole tal ju Top'i 
enam üldse vaja - või ei tea ta veel midagi. . . Noh, siis ei saagi ta minu arust enam midagi teada. 
Aga eks igaüks tea ise, mis ta teeb, ja igaüks vastutab omaenda nahaga. Ma olen rääkinud, hau!» 
Selle kõnekäänuga, millega ta tahtis indiaanlasi jäljendada, tõusis Ben püsti ja läks jälle mängijate 
juurde. 

Adams jäi sügavais mõtteis istuma. Piibusuits ja viinalehk muutusid talle pikapeal.e talumatuks. 
Ta ruttas välja värske ööõhu kätte, vaatas oma hobuse üle - see krõmpsutas koplis rahulikult rohtu - 
ja kõndis siis veidi maad piki jõekallast. Tagasiteel nägi ta äkki Harryt ehk Harkat, nagu kõlas tolle 
indiaanipärane nimi. Musta liikumatu varjuna seisis pikk sihvakas indiaanlane sirava tähistaeva 
taustal. Adams läks tema ligidalt mööda ja märkas, et indiaanlane hakkas samuti liikuma ning tuli 
talle järele. Ta astus indiaanlastele omase nõtke ning pika sammuga, mis oli vaevalt kuuldav ja mida 
valge mees oma rasketes saabastes ei oleks iial suutnud matkida. Indiaanlane jõudis Adamsi 
kannule, ja kui noor farmeripoeg blokhausi ukse avas, seisis dakoota vahetult tema selja taga ning 
võis temaga üheaegselt sisse vaadata. 

Adams võpatas. 

Tõrvikuist valgustatud ruumis valitses surmavaikus. 

Kõik kaardimängijad seisid ühe laua ümber püsti ja teised surusid neile peale. Selle hääletu 
ärevuse. keskpunktiks oli vana purjus indiaanlane Mattataupa. Ka tema oli püsti tõusnud. Ta 
hiiglaslik kogu oli pisut ettepoole kaldu, parem käsi õngitses midagi nahkkukrust. Pur;jus kaas- 


mängi'jate ablaste pilkude all võttis ta välja kaks pähklisuurust kullatera ja pani need lauale. 

«Nõnda,» ütles ta kähedalt, «sellega on Topi uus võlg makstud,» Räpane mehenäss, kes oli ühe 
tera juba varastanud, haaras kulla nagu kiskja saagi ja peitis selle hoolikalt ära. «Mängime edasi!» 
hüüdis ta siis ja lükkas täringud punanaha ette. «Ärge mängige edasi!» karjus ühtäkki keegi teine. 
«Mehed-vennad, nüüd läheb alles pidu lahti! Punanahal on kulda, kulda... Mehed, kas te ikka veel ei 
taipa? Tal on kulda! Ta teab kohta!» Mees kisendas nagu hullumeeine, ja kuna kõik ülejä,änud 
vaikisid, kuulis Adams tema sõnu seda selgemini. 

«Punane Rebane, vennas, tule siia, :sa oled täitsa vunts! See on siis ikka tõsi, et ta sulle ütles, kust 
kulda leida? Sa ei ole meid petnud. . .» Kaugemale ta ei jõudnud, sest Punane Rebane lõi 
ettevaatamatu kisakõri põrandale pikali. Taas valitses vaikus. Ainult silmapilgu vältel arvas Adams 
kuulvat oma selja taga noore indiaanlase hingamist. 


Adams vaatas Topi poole. Vana indiaanlane ajas end sirgu nagu karu, kes tõuseb tagajalgadele ja 
on niimoodi 

oma vastasest pikem. Tema näolt kadus viinast tekkinud punetus; nüüd paistis ta kahvatuna, tema 
silmisse tuli tardunud, ainitine pilk. «Punane Rebane,» ütles ta raskelt hingates, «Punane Rebane, sa 
oled mu saladuse... sa oled. . .» Ta jäi vait, just nagu ei suudaks ta asjast ikkagi päriselt aru saada. 
Mitte keegi ei kõnelnud, ent kõikide pilgud olid nüüd pööratud Punasele Rebasele. Jänki oli, 
pealtnäha täiesti rahulik. «Jah,» kostis ta, «on see sulle tõesti uudiseks, või hakkas sul nüüd äkki 
kahju?» Nende sõnade juures näis, nagu oleks jõud vana pealiku kehast kadunud. Ta vajus vimma 
ning tema pilk hakkas ebakindlalt vilama. «Jah,» kordas ta kõlatult, «jah... Mürgine, madu!» hüüdis 
ta siis ootamatult ning ajas end uuesti sirgu. «Sa oled mind reetnud ja minust reeturi teinud! Sa oled 
mind oma nõiajoogiga ära mürgitanud! Ma andsin sulle välja oma isade saladuse... Sa pead surema. 
Sinu silmad kustuvad, enne kui nad kulda näevad. . .» Mattotaupa viibutas sõjanuia ja tahtis 
Punasele Rebasele kallale tormata. Ent hulk kämblaid haaras indiaanlast selja tagant :ja hoidis teda 
kinni. Punase Rebase nuga välgatas vanamehe palja rinna kohal. «Harka!» karjatas dakoota ja hüüdis 
veel ühe sõna, mida Adams ei mõistnud. Siis tungis Punase Rebase nuga otse vanamehe südamesse. 
Mattotaupa lõi tuikuma, tema kogukas keha lõtvus, ja kui teised ta lahti lasksid, kukkus ta tumeda 
mütsatusega põrandale. Ta oli surnud. : 

Punane Rebeme kummardus tapetu kohaile, kadudes niiviisi Adamsi ja Harka vaateväljalt, sest 
ülejäänud mehed seisid ümberringi jahmunult paigal. Lõpuks võttis Ben kui peremees end kokku. Ta 
lohistas surnu nurka, kus Adams ennist oli istunud, ning jättis laiba sinna lamama.. Hirmust poja ees 
ei julgenud ta teda nähtavasti majast välja viia. 

Adams vaatas Harkat otsides ümber, too aga oli kadunud, just nagu oleks öö ta neelanud. 

Noor farmeripoeg sulges ukse ja tuli salguti sosistavate meeste vahelt raskel sammulotsejoones 
Punase Rebase juurde. 

«Kuidas siils on?» küsis ta karmilt. «Kas sa tead, kust kulda leida, või ei tea sa seda? Aga kui sa 
seda juba kümme aastat tead, milleks oli sul siis veel vaja toda indiaanlast kaasa vedada?» 

«Ah, lolllpea,» vastas Punane Rebane, ise alles pooleldi 

uimane. Top kirjeldas mulle kohta, aga tema kirjeldus oli tollal veidi segane ja ebatäpne, ja ma 
mõtlesin, et võtan ta kaasa, et küll ta siis asja selgemaks teeb. Igal juhul,» sai Punase Rebase hääl 
taas kindlust, «igal juhul piisab sellestki, mida ma juba tean. Me võime julgesti otsima minna. 


Härrad dakootad koos Istuva Sõnniga on tänini minu - üheainsama - teed tõkestanud, aga kõik koos 


oleme küllalt tugevad selleks, et läbi tungida!» 

«Aga poeg?!» hüüdis keegi. «Harry! Nalja saab, kui tema teil kannul on. Mina igatahes enam 
kaasa ei tule.» 

«Siis jää silia, kus oled,» kähvas Punane Rebane maruvihaselt, «sihukest väikest, kärnast ja arga 
peni ei olegi meil vaja!» 

Ben oli ukse lukku keeranud. Mõned preeriakütid olid asunud laskeavade duurde ja pülusid välja 
öhe. Ülejäänud kogunesid pikkamööda jälle laudade äärde. Punane Rebane läks tapetu juurde ning 
rebis ta peanaha maha. «Tore sõjasaak,» lausus ta küüniliselt, kui teised käega lüües kõrvale 
pöörasid. «Te kõik olete arad penid, kes tõmbavad saba jalge vahele. Kas te kardate Harryt?» Ta 
naeris õelalt. «Harry skalbi võtan ma endale veel takkapihta. Sõpruse mälestuseks.» Ta võttis istet. 
«Vagad puritaanid oskasid kahesaja aasta eest paremini asju ajada kui meie,» lobises ta sealjuures 
edasi. «Nende juures olid skalbid kõrges hinnas. Olid vanad head ajad... Ben, vana semu, ära ole nii 
laisk sisse valama!» 

Adams oli jälle oma endisesse nurka istunud. Tõrvik tema kohal hakkas pikkamisi kustuma, ilma 
et peremees sellest oleks välja teinud. Farmeripoeg silmitses pealikut, kes lamas tema jalge ees 
vereloigus. Vana indiaanlase pea mõjus surmas üllana, hoolimata hirmuäratavast skalpeeritud 
kolbast. Kõik joomise ja ärrituste jäljed olid näolt kadunud. Silmad olid veel lahti, sest keegi ei 
olnud neid kinni vajutanud. Atles nüüd tundis Adams Mattotaupas esmakordselt ära Harka isa - 
mitte ainult nime, vaid ka olemuse jlärgi. Punane Rebane oli tapnud Mattotaupa keha, juba ammu 
enne seda' surmanud viinaga tema vaimu ja iseloomu, aga praegu, surmas, taastus veel kord pilt 
sellest, mis kunagi oli olnud. See avalate ning uhkete näojoontega, pikka kasvu mees oli karusalga 
pealik, keda tema poeg Harka oli armastanud ja kellesse nii kindlalt uskunud, et järgnes talle isegi 
pagendusse. Punane Rebane oli pettusega röövinud Harkalt isa ja kümme aastat elust. 

Võis kindel olla, et Harka haub kõige verisemat kättemaksu. 

Mis oli Adamsil ühist mõrvariga? Kas pidi ta tõesti koos selle lurjusega minema mägedesse kulda 
otsima? Oli tal loota midagi muud peale selle, et Punane Rebane ka teda petab ja ta võib-olla ühel 
heal päeval surnuks pussitab, kui talle tekib himu kogu kulda ainult endale saada? Ei, sellel ettevõttel 
olgu lõpp. Ent ikkagi oli Adams Punase Rebasega võrdselt hädaohus ega saanud nüüd enam halvast 
seltskonnast lahku lüüa. Ta oli sattunud voolavasse vette ja triivis kaasa. Kättemaks ähvardas igaüht, 
keda Harka Punase Rebase kambameheks pidas, ja nende hulka kuulus ka Adams. 

Noormees pööras pilgu surnult kõrvale ja raputas end lahti mõtteist, mis ei viinud ühegi 
väljapääsuni. Ta jälgis, kuidas Ben ja Punane Rebane omavahel aru pidasid. Seejärel teatasid nad, et 
mõned mehed peavad kuni hommikuni laskeavade juurde valvama jääma. Kõik teised võisid end 
soovi korral teki sisse keerata ja magada. Hobusevalvuriks ei pakkunud end mitte keegi. Kellelgi ei 
olnud lusti öösel majast välja minna, selleks et Harry kättemaksu ohvriks langeda. 

Kui valvurid olid kohtadele paliguta'tud, tuli Ben Adamsi juurde. «Neetud olukord,» ütiles ta, 
«see idioot Punane Rebane keeras kogu mu teenistuse tuksi. Just nüüd, kevadel, kus äri õitseb ja kus 
mu maja on alati täis. Nüüd, kus kütid tulevad talviseid nahku ära andma... ja ilmuvad uued näod - 
kes kopralõkse laenama, kes kulda otsima. Parasjagu enne indiaani sõda, kui ma võiksin veel mõned 
vanad tulelukuga püssid punanahkadele hea hinna eest maha müüa, enne kui relvadega kauplemine 
hoopis keelatakse... Olgu sulle teada, noormees, et ma siin juba hulk aastaid head äri ajan ja et ma 
Ipole dakootadega sugugi halvasti [äbi saanud. . .» 

«Seda ma usun, kui nad võivad sinult püsse ja püssirohtu osta,» torises Adams. 

«Mis sellest - ka punanahad peavad elama. Meietaolised kõrtsmikud või kaupmehed lasevad 
igaühel elada, olgu see valge või punane. . .» 

«Peaasi, et ta maksab,» torkas Adams sapiselt. 

«Jaa, peaasi, et kõige eest makstakse. Aga mis sa arvad, mis siis nüüd saab? Ega sa ometi mõtle, 


et ma selles koerakuudis veel silmapilkugi julge võin olla? Sina ei tunne 

Harryt, aga mina tunnen. Sihtimisel on ta käsi pagana kindel, usu mind. Mida ta nüüd ette võtab? 
Ma ütlen sulle täpselt, mida. Ta läheb tagasi oma hõimu :juurde, oma karusalka, ja teeb koos salgaga 
niihästi mulle kui kogu mu majapidamisele lõpu peale. Äri on igatahes untsus, ma pean oma raha 
mujale mahutama. Homme pidi siia nagunii sõjaväge tulema. Ma müün neile oma koli kõige täiega 
maha ja hiilin ise minema.» 

«Kas sa ei tahaks oma raha minu farmi mahutada?» küsis Adams ilma pikemata. «Kui sa mujalt 
midagi paremat ei leia? .. .» 

Ben köhatas pilkavalt. «Ei, mu poiss, põllumajandusega ma tegemist ei tee. Maaga 
hangeldamiseks on palju rohkem raha vaja, kui minul seda on, ja maad harida ma ei kavatse, sest 
sellega rikkaks ei saa - selles pole mingit hoogu ega minekut. Aga ma näen juba, et sa oled talupoeg, 
lootusetu talupoeg, kes ei saavuta mitte midagi... Kust sa õieti pärit oled? Sa ei ole vist veel kuigi 
kaua siinmail. elanud?» 


«Viiendast eluaastast alates,» vastas Adams, ilma et ta oleks isegi teadnud, mispärast ta 
peremehele üldse veel vastab. «Kust ma ,tulen? Mis see sulle korda läheb? Teiselt poolt suurt lompi, 
vaesest maakohast, kus on mäed ja kivine pinnas, palju tööd ja vilets toit, ihnsus ja peks. Ma olen 
talupoeg, selles on sul õigus, ja mu vanamees samuti. Teie, kaupmehed, olete sootuks teisest puust.» 

«Seda me oleme, sa ihne Missouri rott. Aga sellegipoolest oled sa tore poiss ja ma tahan sulle 
meelehead teha. 

Ma teen sulle välja. Sul ei tarvitse joodud napside eest tasuda, ja paar napsi saad veel pealekauba. 
Kuid vastutasuks on mul sulle üks palve: valva sina ukse juures need kolm tundi, kui väljas on veel 
pime. Sa oled siin praegu kõige kainem.» 


Adams võttis sõna lausumata püssi ja heitis ukse juurde põrandale, just nagu vahikoer. 

Tunnid möödusid kõhedust tekitavas vaikuses. Väsinud valvurid nõjatusid laskeavade juures 
otsmikuga vastu seina,ülejäänud mehed norskasid. Adams sirutas käe vahetevahel uksevõtit 
katsuma, mine Ben oli tema hooleks usaldanud. ühtlasi püüdis ta pimeduses Punast Rebast silmas 
pidada. Mõrvar käis veel korra nurgas surnu juures ja kõndis sids otsekui nõutult pikas kõrtsiruumis 
kaks korda edasi-tagasi. Lõpuks ajas ta paari 

jõhkra sõnaga üles kolm kütti, kes olid end sättinud magama kohale, mille Punane Rebane 
arusaamatuil põhjustel just endale ja Benile oli valinud. Kolm meest tõusid vandudes ja nurisedes 
ning seadsid oma tekiaseme teisale. Punane Rebane valitses siin nagu tugev koer karja hulgas. Veel 
pani Adams tähele, kuidas Punane Rebane maha istus ja Hambutu Beni enda juurde viipas. 
Mõle.mad heitsid ühe teki alla, ja Adams oletas, et nad olid ka ülekantud tähenduses ühe teki all nii 
mitmeski tehingus, mis päevavalgust kartsid. 

Varsti ei teinud ta neist kahest kambamehest enam välija, vaid suunas tähelepanu oma 
valvuriülesannetele. Täielik vaikus mõjus pikapeale väsitavalt ja uinutavalt. Ta sundis end vägisi 
kõrvu lahti hoidma. 

Adams ei teadnud päris selgesti, kas ta oli tukkuma jäänud, kui teda äkki virgutas mingisugune 
müra. Talle tundus, nagu oleks miski liikunud majas endas. Ta ajas end püstakile ning vaatas esiti 
tahtmatult kohale, kuhu olid heitnud ninamehed Punane Rebane ja Ben. Ase oli tühi. Seal vedeles 
veel ainult laialilaotatud tekk, nii nagu oleks keegi selle all lamanud ja kiiruga lahkunud. Müra oli 
kostnud just sealt ja meenutanud puu kolksumi:st vastu puud. Adams vaatas otsivalt ringi, kuid ei 
näinud pimeduses kumbagi kadunud meest enam mitte kuskil. Ometi pidid nad veel majas viibima, 


sest uks, mida Adams valvas, oli ju ainus väljaipääs. Noormees tõusis ja otsis põhjalikumalt. Punast 
Rebast ega Ben'i ei olnud. 

Kas anda häiret? Ta küsis nõu uksele lähimalt valvurilt, kes nõjatus otsmikuga vastu seina. 

«Las need põrgulised lippavad,» ütles too ainult. «Ilma nendeta on meil praeguses olukorras 
hädaohutum. » 

«Aga ei teeks paha teada saada, kuidas sellest majast salaja välja pääseb,» vaidles Adams vastu. 

«Milleks?» Kütt võtüs tõrrjuva hoiaku. Adamsile jäi mulje, nagu teaks valvur rohkem, kui tahtis 
ütelda. Vahest tundis ta salajast põgenemisteed ja ei tahtnud seda reeta? Vahest oli ta mõlemat 
põgenikku koguni abistanud? Sellepärast jättis Adams asja esialgu sinnapaika. 

Kui väljas hommik koitis, avas Adamls ukse, et järele vaadata, kas hobustega on kõik korras. 
Asuti kaunis kõrgel suure Kaljumäestiku eesalal. Õhk oli hommikul jahe ja päikesetõusu eel puhus 
vinge tuul. Hobused sõid rahulikult koplis ning kõrb hirnatas Adamsit nähes. Kohe esi- 

mesel pilgul torkas noormehele silma, et neli hobust puudusid: indiaanlaste: ja Punase Rebase 
kolm poolmetsikut mustangi ning peremehe habune. Järelikult olid Punane Rebane ja Ben tõepoolest 
jalga lasknud. Äratas imestust, et Harry ei olnud kõiki loomi lihtsalt preeriasse kihutanud. Valveta 
jäetud hobuste puhul oleks see temp olnud tema käes lapsemäng. Kui ta sellest loobus, sepitses ta 
kindlasti mõnd teist plaani. Võib-olla ali Benil õigus ja Harry ratsutas otsekohe oma hõimu juurde, et 
seda jalule ajada. Peremees ise pidas hädaohtu ilmselt väga suureks, muidu ei oleks ta põgenenud, 
jõudmata enne maja sõjaväele maha müüa, nagu ta öösel oli rääkinud, ja oma raha kindlasse kohta 
paigutada. 

Adams lonkis ümber vana mustunud palkmaja, mida ta eelmisel õhtul esimest korda oli näinud ja 
milles sellest ajast peale oli toimunud ka temale endale midagi otsustavat. Ootamatult lõi üks 
küttidest talle lõuliselt õlale. 

«Mis ikka nii väga pead murda, noormees! Meie kuldsed lootused varisesid küll häbiväärselt 
põrmuks, aga eks me leia jälle mingi uue võimaluse. Täna peaks ju saabuma sõjavägi. Võib-olla 
leiame nende juures teenistust kui miilitsa ' vabaratsurid. Ajad on praegu ohtlikud ja meie sinikuued 
otsivad abiväge. Nad vajavad inimesi, kes Metsikut Läänt tunnevad!» 

Adams kõverdas halvustavalt suud. 

«Kulla mees, parem pool muna kui tühi koor. Ega see kroonuvärk mullegi. hästi istu, sinikuued 
on ju ühed igavesed ennast täis tüübid. Aga kus sa siin saad pikalt valida. Eks me pea kõik vaatama, 
kuidas ära elada. Niisiis, muremõtted peast välja, ja pilguta aga julgelt päikesele silma!» 

Tahtmatult vaatas Adams hommikutaevasse, mis kummus päikesesäras liivase preeria kohal. 
Künklik maa oli peaaegu viljatu, üksnes lühike visa rohi suutis siin vastu pidada. Niobrara veeretas 
laialt oma kollaseid vooge. 

Kütid ja kullaotsidad kogunesid lühikesele nõupidamisele ning valisid oma juhtideks kaks suurte 
kogemustega meest, keda Adams niisama vähe tundis nagu kõiki teisi. Nende kahe esimeseks 
isammuks oli ümberkaudsetele kinkudele valvurid välja panna. Toidumoona oli kaubapunk- 

1 Miilits- vabatahtlikest koosnev maakaitsevägi tolleaegses Põhja-Ameerikas. 

tis veel küllaldaselt ning mehed lasksid lihal ja viinal endale ülimalt hea maitsta. Lamaskleti siin- 
seal päikese käes ja lobiseti vahetevahel tühjast-tähjast. Punase Rebase ja Beni kadumisest ei teinud 
enam keegi endale muret. Igaüks näis veel rõõmustavatki, et peasüüdlasi enam nende hulgas ei ole. 
Dakoota laip lohistati majast välja ning kütid viskasid ta jõkke. 

Lõuna paiku kandsid vahipostid ette oodatud sõjaväeüksuse lähenemisest. Adams ei pööranud 
sellele vähimatki tähelepanu, enne kui väike ratsaväeosa blokhausi juurde jõudis. Väeosa juhtis 
keegi hõbehallide juustega major, kelle nimi oli Smith. Ta käskis oma kolmekümnel tragunil ja 


kümrrel nahkrõilvastes vabaratsuril jalastuda ning laskis küttide juhtidel endale olukorrast lühidalt 
ette 

kanda. Blokhaus vaadati üle ja võeti sõjaväe valdusse, hobused viidi teiste juurde-koplisse. 
Seejärel kogunesid kütid ja kümme vabaratsurit ühiselt piipu tõmbama. 

Ka Adams oli nende ringis istet võtnud. Siin võis. kuulda igasuguseid uudiseid. Sunniviisiliselt 
reservatsioonidesse aetavate dakootade vastuhakud võtsid vähehaaval üha suurema ulatuse ja 
seepärast oldi üsna veendunud, et ees seisab aastaid kestev äge võitlus, enne kui hõim täielikult 
ailistatakse. Vabaratsurid võisid esialgu arvestada küll kasina ja ohtudega teenitud, kuid ikkagi 
kindla leivaga. Pealegi avanes niilviisi võimalus jääda «tõotatud kullamaale», Mustade mägede 
ümbrusse. Adams silmitses majorit, kellest pidi saama tema ülemus. Talupoiss ei olnud harjunud 
võõra käske täitma ja isegi sellelle mõtlemine oli talle vastumeelt. Aga mis tal muud üle jäi. Ta laseb 
ennast värvata ija hakkab raha eest tapma indiaanlasi, kes lepingut austades talle tema maa olid 
jätnud, ja seda inimeste teenistuses, kes temailt selle maa röövisid. Adams hoidus Harkale 
mõtlemast. Ta häbenes teed, millele praegu astus, kuid ta tundis end kariloomana, keda kihutatakse 
Ija tõugatakse koos teistega edasi ühtainsat olemasolevat rada mööda. 

Öhtu poole värvati ta teenistusse. Hõbejuukseline ning kange seljaga vana major mõõtis Adamsit 
oma siniste silmadega ülevalt alla, too aga tundis ohvitseri vastu üheaegselt kummalist poolelhoidu 
ja vastumeelsust. Smith ise usaldas Adamsit nähtavasti rohkem kui teisi ratsureid ja andis talle kohe 
tähtsa ülesande. Adams pidi koos tragunite indiaanlasest luurajaga ratsutama lähimasse forti ja 

teatama, et vastset kordonit Niobrara ääres tuleks tugevamini mehitada ja paremini kindlustada. 

Teele pidid nad asuma järgmisel hommikul. Adams varus endale veidi toidupoolist ja oli täpselt 
enne päikese tõusu hobusekopli juures. Seal ootas teda juba indiaanlasest luuraja. See oli pikk, 
sihvakas, pruuninahaline mees, kelle juuksed olid indiaanipäraselt patsidesse punutud. Ta kandis 
uusi pruune velvetpükse, tikitud mokassiine ja halli särgi peal kirevat vesti. Tema näol lasus. tusane, 
ilmetu ükskõiksus. Adamsi lühikesele tervitusele indiaanlane ei vastanud. Ta hüppas oma nõtke 
laigulise mustangi selga ja hakkas teejuhina ees ratsutama. Adams järgnes talle kõrvil, kes oli küll 
väledam, ent mitte nii visa. 

Tobias, nagu oli indiaanlasest luuraja nimi, ei lausunud terve päeva jooksul ühtki ülearust sõna ja 
hoidis kiiret tempot. Algul kahlati jälle läbi koolme, millega Adams üle-eelmisel õhtul juba tutvust 
oli teinud, ja siis ratsutati tundide kaupa üle lageda preeria: kirdesse. 

Kui Adams, kes ka ise ei olnud eriti jutukas, oleks võinud vahest kurta indiaanlase suisa solvava 
sõnaahtruse üle, siis teisest küljest meeldis talle ometi väga, et tema piibelliku nimega 
pruuninahalisel teejuhil olid täiel määral olemas kõik kõnnumaal elamiseks vaijalikud võimed. 
Adams ise oskas küll üsnagi hästi ratsutada ja püssi käsitseda, kuid veel paremini atra hoida ja vilja 
külvata. Teda pani ikka ja jälle imestama Tobiase terav kuulmine ja nägemine. Oma 
ligipääsmatusest hoolimata oli Tobias kõige asjalikum teekaaslane, keda Adams oskas ette kujutada. 
Näinud päeva jooksul, et noor farmeripoeg ei püüa kuidagiviisi tema usaldust võita, läks indiaanlane 
oma silmsi tõrjuvalt hoiakult üle otstarbekaie koostööle, millega Adams oli väga rahul. Lõppude 
lõpuks ei olnud ka Tobias midagi muud kui samasugune kodutu olevus nagu Adams ise. 


Saanud nõusoleku, et Niobrara-äärsele eellpostile saadetakse vajailikku moona ja abiväge, võisid 
Adams ja Tobias tagasiteele asuda. Dakootad ei tülitanud neid. Preeria oli otsekui välja surnud. ühes 
õhtuses peatuspaigas rääkis Adams Tobiasele veel kord üksikasjalikult Mattotaupa tapmisest. Tobias 
kuulas teda momilt. 

«Punane Rebane põgeneb ilmaaegu,» arvas ta. «Kord tabab kättemaks teda ikkagi.» 

«Meie olime ka seail juures,» ütles Adams. 


PA 


Selle peale ei kostnud indiaanlane sõnagi. Ent tema pilk kõneles küllalt selget keelt. Adams 
kehitas õlgu. Asjaalu, et tõatatud kulla otsimisest Mustades mägedes midagi välja ei tulnud, rõhus 
teda rängemini, kui ta oleks tahtnud iseendale või veeil vähem kellel'egi teisele tunnistada. Ta pidi 
kiiresti rikkaks saama, et maksta krundiühingule nõutud summa ja päästa isa farm. Hiljemalt kahe 
aasta pärast pidi kõik olema tasutud. Hind, mida hangeldajad nõudsid, olli farmerile käsitamatult, 
otse fantastiliselt kõrge. Seda raha ei suutnud ta oma maast iialgi välja pigistada. 


VABARATSUR ADAMS 


Kaks aastat oli mööda läinud. Jälle sulas lumi, jälle tuhisesid kõrgrohtlas varakevadised 
tarmituuled, jälle ajas Niabrara üle kallaste ja uhtus kordani hiljuti rajatud palissaadirõngast ', Adams 
seisis jämedaist, tihedaLt üksteise ligi rammitud palkidest vahitornis valvepastil. Päike oli äsja 
tõusnud. Taevas täitus tema hõõgpunase säraga ning kummus kuldse kuplina ääretu rohuse 
liivalagendiku kohal. Adamsit valdas alati nukrus, kui ta elu andva päikese all nägi viljatut maad. 
Siin ei saanud kasvada ei puu, põõsas ega leivavili. Mitte miski peale madala halli rohu. Inimesele ei 
leidunud siin muud taitu kui ainult piisonid, piisonid ja veel kord piisonid. Ainuüksi nendest elatu- 
sidki küttidena ringirändavate indiaanlaste salgad. Liha oli neile toiduks, nahkadest valmistasid nad 
rõivaid ja telke. Armetu elu, mõtles farmeripoeg Adams ning meenutas Missouriääres savimuldadel 
lokkavaid mahlakasrohelisi aasu, punaseid savikünkaid, kevadist lillekirendust, suvel kullendavaid 
viljavälju ja rammusat veisekarja isa farmis. Aga teton-dakoota hõimu indiaanlastele oli preeria 
samasuguseks koduks nagu Adamsile viljakandev maa Missouri kallastel, ning nad kaitsesid seda 
viimast viljatut varjupaika, mis nad endale valge mehe edasitungi eest olid leidnud, niisama 
kirglikult, nagu Adams muretses isa farmi pärast. Täna möödus kaks aas- 

1 Palissaad - püstpalkidest tara vanaaegse kindluse muldvallil. 

tat päevast,. mil Adams esimest korda Niobrara-äärsesse blokhausi astus. Seepärast oli noormees 
tavalisest rahkem meelestatud oma olukorda vaagima ja tunnetele võli andma. Möödunud kahe aasta 
jaoksul ei olnud ta mitte kui midagi saavutanud. Ta ali küll võitnud valgejuukselise majar Smithi 
usalduse ja oli ka kaaslaste silmis üsna lugupeetud. Oma kasina palga oli ta kõrvale pannud ja 
sedaviisi väikese summa sularaha kogunud. Ent võrreldes hingehinnaga, mille isa juba järgmisel 
nädalal pidi krundiühingule välja maksma, ali see niisama hea kui mitte midagi. Ehkki Adams 
igatses Missouri haljendavate niitude järele, ei tundnud ta vähimatki soovi koju tagasi pöörduda. Ta 
oli sealt lahkunud suurte loatuste ja lubadustega. Kas pidi ta nüüd isa juurde tühjade kätega tagasi 
minema? Kodus vajati tema tööjõudu. Adams teadis hästi, kui raske on isal ilma täiskasvanud pojata. 
Kuid Adams ei tahtnud oma lüüasaamist tunnistada. Samuti ei tahtnud ta pealt vaadata, kuidas 
kõigele tuli lõpp, mis isa oli tööga saavutanud ja mis noorele Adamsile tähendas kodu. Ta oleks naid 
maamõõtjaid tulistanud, aga kuna see oli mõttetu - Adams mäletas veel väga hästi Hambutu Beni 
sõnu -, kuna see oli mõttetu, siis võis Adams ju palga eest niisama hästi teisi inimesi tulistades oma 
elu kuidagiviisi, olgu siis õiguse - või kõverusega, ära elada. 

Päikesetõusu punakuldne ülevus oli juba asendunud kirka kevadise valgusega. Adams ali öö otsa 
vahis seisnud ja ootas nüüd vahetust. All, kordoni õuel, kõlksusid kausid: vabaratsurid ja sõdurid 
pesid end pumba juures. Nad naersid, lobisesid ja pritsisid üksteist. Jim'i, kes pidi Adamsi välja 
vahetama, ei olnud nende hulgas. Tõenäoliselt too laiskvorst alles magas. Adams suunas pilgu 
madala tumeda blokhausi uksele. Hoonet kasutati nüüd meeste magamisruumina ja ühtlasi talllina. 
Hobused trampisid. Tobias hakkas neid välja viima. Praegu ei jäetud hobuseid ööseks koplisse, sest 
ajad ei olnud enam nii rahulikud nagu kahe aasta eest. Dakootade ülestõus valgete sissetungijate 
vastu oli laienenud ja ägenenud. Kõneldi kaguni, et ees seisavad suured sõjasündmused. Teade, et 


dakootade, siuu kõige võimsama ja iseseisvama hõimurühma vastu lähevad kaks kindralit, oli 
jõudnud ka Niobrara-äärse üksildase eelpostini. 

Küllap Jim oli jälle purjutanud ja magas viinauima välja. Muidu oleks ta ammu pidanud 
valvekorra üle võtma. 

Isegi komandandimajas, mis oli vanast blokhausist lõuna poole, vahitorni külge ehitatud, käis 
juba elu. Major Smith astus parajasti oma tööruumi uksest välja ning näis mõningaid korraldusi 
jagavat. Mõlemat palkmaja, nii uut kui vana, samuti ka vahitorni kaitses kõrge palissaadirõngas. 
Lääne pool oli palissaadis suur, kahe poolega värav. Just praegu avati see kräginal, et Tobias saaks 
hobusekarja välja ajada. 

Adams vaatas taas silmi vidutades ringi. Laskemoonavoor, mida kordonis oodati, ei olnud ikka. 
veel pärale jõudnud. Pikapeale hakkas juba hädasti vaja olema, et abivägi kohale ilmuks ja padruneid 
tooks. Vanade tulelukuga püsside jaoks oli veel järel tina ja kaks vaaditäit . püssirohtu, aga 
padruneid ei piisanud. Kordoni kaitsmine oli kaunis küsitav, kui iga lasku pidi rangelt arvestama. 

Noore valvuri mõttelõng katkes, sest ta märkas midagi uut. Ühes lainjas orus teispool jõge avastas 
ta kaks laiaservalise nahkkaabuga ratsanikku. Tal oli raske neid pidevalt jälgida, sest künklikul 
maastikul kadusid nad vahetevahel silmist. Aga ilmne oli, et nad ruttasid kordoni poole ning sundisid 
oma väsinud ratsusid ikka ja jälle nelja kihutama. Esimese hobuse seljas istus peale ratsaniku veel 
keegi. Järelikult oli kolmas neist oma hobusest ilma jäänud. 

Adams andis vilega häiret. Ahaa, nüüd lõpuks ärkas ka Jimi südametunnistus. Kohmetult 
irvitades tormas ta vanast palkmajast välja, üle õue ja tornitrepist üles, et Adamsit välja vahetada. 
Linalakk noormees võis nüüd viimaks ometi postilt lahkuda. Ta tuli kolistades trepist alla, tõttas 
otsejoones avatud väravast välja, kargas oma kõrvi selga ja ratsutas koolme suunas, tundmatuile 
tulijaile vastu. 

Kui ratsanikud jõe äärde jõudsid, tundis Adams nad ära. Teda valdasid üheaegselt üllatus, rõõm ja 
viha. Tema isa karjused Thomas ja Theo! Kuidas nemad siia sattusid? Missuguseid sõnumeid nad 
toovad? Mida nad temast tahavad? Ta ei olnud endast kordagi koju sõna saatnud. Kuidas nad 
teadsid, kust teda otsida? Ja missuguses seisukorras nad siia jõudsid! Higimärgade hobuste seljas, ise 
üleni verepritsrnetega koos! Poisikesena oli Adams kaksikute Thomase ja Theoga alati hästi läbi 
saanud. Neil olid nii toredasti naljakad näod, nad olid oma kullininadega hämmastavalt sarnased 
ning rõhutasid seda sarnasust 

teadlikult veel sellega, et kandsid :ühesuguseid riideid ja ratsutasid ühesugustel pugalatel 
hobustel. Jällenägemisrõõm sai Adamsis võitu pahameelest, mida tingis tema halb südametunnistus. 
Ta viipas käega. Mõlemad tulijad viipasid vastu ning tõid oma karedate häältega kuuldavale valje 
rõõmuhõiskeid. Nende hobused kahlasid läbi jõe. 

Mitte vähem kui Thomase ja Theo ootamatu ilmumine hämmastas Adamsit ka kolmas isik, kes 
istus Thomasega ühe hobuse seljas. Neiu, tõepoolest neiu! Adams oli noor ja ei olnud ammuilma 
ühtki naisolevust näinud. Tema mõttelend leidis otsekohe tegevust. Ilus oli see neiu, selles polnud 
kahtlust, sale ja blond. Tema nägu oli kriitvalge ja rõivad vereplekilised. Aga mis tal küll seljas oli! 
Ta kandis pikka laia seelikut ja keha ümber liibuvat pihikut - jah, ilus oli ta tõesti, aga ka tobukene. 
Kui mõlemadratsanikud olid lõunakaldale jõudnud,aitas Adams neiu küll hobuse seljast maha, ent 
Jättis ta siis sinnapaika, selleks et kaisutada vanu sõpru Thomast, ja Theod. 

«Kas te kakilesite punanahkadega?» oli tema esimene küsimus, kusjuures ta osutas 
verepritsmetele. 

«No tead... Adams. .. «kaklesite» on selle kohta vähe öeldud. See jõuk võttis kogu teie 
laskemoanavoori. . .» 

«Mis?! Räägi siis ometi!» hüüatas Adams läbematult. 

«Kõik lendas kuradile - vankrid, laskemoon, mehed. .. kõik on röövitud, kõik on tapetud... meie 


koos selile noare daamiga jäime ainsatena ellu. . .Muide, see on teie majori tütar. . .» 

Nüüd ei olnud väike selltskond enam omavahel. Kordonist tulnud noor elegantne leitnant võttis 
väsimusest nutva neiu oma hoole alla. Vabaratsurid ja sõdurid tunglesid nende ümber, sajatasid ja 
pärisid üksikasju. Siis lagunes sõõr koost. «Major!» oli keegi sosistanud. «Laske käia, tehke, et te 
majori juurde saate ja talle ette kannate!» 

Adams juhtis mõlemad kaaslased komandandi juurde, kes istus oma tööruumis. See oli pikilik 
lage ruum, mille võttis peaaegu tervenisti enda alla raske tammepuust laud. Ainsaks istmeks ali 
ümber toa kulgev seinapink. Lauale oli major laotanud mõned kaardid ja torganud neisse lipukesed. 
Ta vaatas sisenejatele ootusrikkalt otsa. Toas, mille aken avanes läände ja uks põhja, õuele, valitses 
hallikas, hämaravõitu valgus. Adamsile, kes oli maast 

madalast harjunud, et uks avaneb alati itta, tuulte eest kaitstud päikesepoolsele külljele, ja et tuba 
rajatakse ikka maja kagunurka, tundus komandandiruum ammu eemaletõukavana. See ruum 
sümboliseeris tema meelest kroonulikkust, mida ta ei sallinud. Juba komandandimaja ehitamise aegu 
vaidles ta seesuguse paigutuse vastu, kuid ei suutnud oma vastuväidet läbi suruda, sest uks pidi tin- 
gimata. avanema vana blokhausi poole. «Sõjaväelisest seisukahast» leiti niimoodi õige olevat. 

«Mis lahti on?» küsis Smith. 

«Öösel tungiti voorile ootamatult kallale,» teatas Thomas ükskõikselt. «Me kavatsesime sõita 
terve viimase öö, et täna varahommikul vooriga siia jõuda. Aga juba enne keskööd olid pagana 
punanahad äkki jaol... Väljaspool igasugust arvestust, sest tavaliselt tulevad nad ikka allles pärast 
kella kahte või kolme öösel, kui tahavad kedagi vagaseks teha. .. Kuid enne keskööd algas järsku 
noolerahe — hästi sihitud, tõsiljutt, väga hästi sihitud — otse kaitsmata voori pihta. .. Meil oli viis 
vankrit, kõik laskemoonaga, samuti natuke toidukraami... Kõik lendas kuradile, kogu saatesalk on 
tapetud. . .» 

«Kes oli teejuhiks?» komandant oli arusaadavalt erutatud. 

«Hambutu Ben, üks kahtlane tüüp. Ta söandas siiski veel kord tulla oma vanasse koerakuuti, et 
vaadata, mis vahepeal on juhtunud ja kas ta ei saaks uuesti kolida siia kanti, kus ta varem nii hästi 
teenis. . .» 

Major katkestas lähematult. «Kuidas oli vooriülemast ohvitseri nimi?» 

Thomas kehitasõlgu. «Miller, ma arvan...» 

Ettekanne jäi pooleli. Sisse astus elegantne noor leitnant koos noore neiuga. Major Smith tõusis 
püsti. 

«Kath! Sina!» 

«Jah, isa, sa kirjutasid mulle, et ma tohin tulla kordonisse, sest kõigill ohvitseridel on ju alati oma 
naispere fordis kaasas. . .» 

«Aga ometi mitte praegusel silmapilgul... Kath, missuguseid rumalusi sa teed!... Ega sa äkki ei 
tulnud koos laskemoonavooriga? » 

«Tulin küll.» 

«Laps, laps... mis nüüd küll teha?.. Tule!» Smith ulatas tütrelle käsi,varre ja viis ta kõrvaltuppa. 
Ise tuli ta varsti tagasi. 

Terve hulga küsimuste abil püüdis ta nüüd võimalikult rohkem selgust saada öise sündmuse kühta, 
millel võisid kordonile saatuslikud tagajärjed ülla. Noor leitnant jäi kohale ja kuulas pealt. 

«Üks asi on vist küll selge,» :järeldas Smith lõpuks. «See kallaletung oli plaanitsetud, isegi 
eeskujulikult ette valmistatud. Punanahkadest kaabakad tegid ainult ühe vea, mis seisneb selles, et 
nad lasksid teil põgeneda, Thomas ja Theo. Oleksid nad teidki vagaseks teinud, ei teaks me praegu 
mitte midagi ja oleksime sündmustest kuulnud võib-olla alles mõne päeva pärast. Aga tänu teile 


oleme informeeritud ja võime otsekohe tegutseda. Meie kohus on laskemoon punanahkade käest 
tagasi võtta. See on praegu meie lähim ülesanne. Ma oletan, et kallalletungijateks olid dakootad. 
Küllap nad kavatsevad koos oma saagiga meie kordoni lähemast või kaugemast ümbrusest läbi 
murda läände, kus asuvad nende hõimu vabad maad. Kas te ei näinud mõnd banditti ligemalt, ei 
jätnud meelde mõnd tundemärki, mis lubaks Otsustada, missugusesse hõimu nad kuuluvad?» 

«Põgenedes nägin ma üht neist aovalgel mööda kappamas,» meenutas Thomas. «Mis mulle silma 
tarkas, oli kimp punaseks värvitud hirvesabakarvu tema mustas juuksetutis. » 

«Ahaa! Selge pilt!» hüüdis Smith ning leitnant nõustus elavalt. ««Punaste hirvede» salkkand! 
Sõdalaste liit selles neetud karusalgas, mis teeb meile siin nii palju tüli. See Oli jällegi Harry ehk 
Tokai-iito, nagu nad teda praegu vist nimetavad. . .» 

Adams noogutas tõsiselt pead. 
Major tõusis. «Nidsiis, me asume otsekohe teele. .. kõik mehed. .. Leitnant Roach? Mida te tahtsite 
veel lisada?» 

«Ainult üht, Major! Eile õhtul saatsime Tobiase luurekäigule. Mõne tunni pärast tuli ta tagasi 
teatega, et ümbruskonnas on kõik täiesti rahulik. Praegu tundub see teade mulle väga kahtlasena! 
Suur rühm indiaanlasi, kellest siin jutt oli ja kes läänest või edelast laskemaanavoorile vastu rutates 
kindlasti kordonist mööda ratsutasid, ei oleks tahtinud meie luurajale märkamatuks jääda. See on 
reetmine!» 

Smith viipas Adamsile peaga. «Too Tobias siia!» 
Kui Adams koos pikakasvulise luurajaga, komandandiruumi astus, oli Tobias vist ainus, kes käitus 
täiesti rahu- 

likult. Ta näitas oma tavalist, mittemidagiütlevalt ükskõikset nägu, mille ilme mõjus kuidagi 
hajameelsena. 

«Tobias!» alustas Smith. «Miks sa meid õigel ajal ei hoiatanud? Laskemoonavoorile tungiti teel 
kallale ja voor hävitati. Indiaanlaste sõjasalk, mis pidi niisuguse kallaletungi läbirviimiseks üsna suur 
olema, ei oleks tahtinud sinu öisel luurekäigul kahe siilma vahele jääda!» 

Luuraja ei vastanud. 

«Tobias!» 

Luuraja vaikis. 

«Punane köer!» kärkis leitnant. «Sa oled pealegi veel jultunud! Kas sulle on tarvis kirjalikku käsku, 
enne kui sa oma räpase suu lahti teed, mis?» 

Tobias ei lausunud sõnagi. 

«Käskige ta läbi parkida ja siis üles puua!» nõudis leitnant majorilt. 

Smith tegi viimase katse. «Tobias! Vasta oma komandandile! » 

Luuraja vaikis. ; 

«Vii ta ara, Adams,» käskis major, «posti külge, muud midagi, ja kakskümmend viis kepihoopi! 
Las mõtleb siis järele, kas ta on kohustatud oma kamandandile vastama või ei ole!» 

Tobias läks ise, ootamata, millal Adams talle järgneb. 

Noormees ruttas luurajale järele ja jõudis tema juurde alles siis, kui ta juba komandandimaja 
taga.maasse taotud posti kõrval seisis. Inimesest poole lühema posti otsas oli raudrõngas, mille 
küljes rippus kett. Tobias hoidis käed valmis ja Adams pani need ahelaisse. Sealjuures ei lausunud 
linalakk noormees ainsatki sõna, sest ta teadis, et temagi ei saaks indiaamaselt vastust. 

Kõheldes läks Adams kamandandimaja poole tagasi. Kepihoope võib anda mõni teine. Tema 
Tobiast ei löö. Kui punanahk an reetur, siis tuleb ta kohe üles puua, aga kui ta on süütu, siis ei ole ta 
mitte mingisugust ihunuhtlust ära teeninud. Adamsil ei tarvitsenud end enam Smithile näidata. 
Thomas ja Theo tulid parajasti juba uksest välja. «Tee kähku!» hüüdsid nad Adamsile. «Sa pead 
kõik mehed jalule ajama, sest kohe minnakse teele, et laskemaana röövijaid veel tabada.» 


«Ei see nii lihtsalt käi, nagu teie ette kujutate,» arvas Adams rahulikult. «Lõppude lõpuks peab ju 
keegi ka kordonisse jääma. Seda teab Major niisama hästi kui mina.» 

«Aga sa pead. . .» 

«Olgu, olgu, küll ma juba ajan. Eks hiljem näeme.» 
Adams vilistas ja hõikas. 

Vabaratsurid ja sõdurid tõid oma hobused ning kogunesid õuele majori edasisi korraldusi ootama. 

Smith tuli välja. 

«Adams!» käsutas ta: 

Linalakk vabaratsur astus lähemale. 

«Adams, sina jääd. siia! Ma usaldan kordoni sinu hooleks. Ma ei saa sulle jätta rohkem kui kaksteist 
ratsanikku, kaasa arvatud sinu mõlemad tuttavad. Vaata, et sa sellega toime tuled. Ma vajan iga 
meest, selleks et laskemoonaröövijail tee ära lõigata ja neid jultunud kallaletungi eest karistada. 
Leitnant Roach tuleb minuga. Oma tütre Kathi usaldan koos kordoniga sinu hoolde. Ta on väga noor 
ja tal ei ole Läänes kogemusi, Kaitse mu last hästi!» . 

«Saab tehtud, härra major!» 

«Hüva.» Smith istus oma raudja mära selga, ja see oli kõikidele märguandeks sadulasse istuda. 
Väravavalvurid olid suured väravapooled pärani lahti lükanud. Järsku kõlas tornist jälle hoiatusvile. 
Adams vaatas üles. «Hei, Jim! Mis on?» 

«Üks punanahk ratsutab kordoni poole!» kostis vastuseks. 

«Ratsutab kordoni poole... lihtsalt niisama, asja ees, teist taga?» 

«Asja ees, teist taga, justkui rahuajal!» hüüdis Jim vastu. 

«On see kindel, et ta on üksi?» 

«Täiesti kindel.» 

«Panen ette,» ütles Adams komandandile, «et ma ratsutan talle vastu, enne kui ta kordoni ligidusse 
jõuab, ja katsun temalt üht-teist välija uurida.» 

«Hea küll, mine. Pealegi on tähtis, et meid kaua kinni ei peetaks ja et too sell ei märkaks, kui palju 
meid on ja mida me kavatseme. Vaata, et sa õiendad temaga väljas kohe kõik ära. dakootad oo 
neetult salakavalad.» 

Adams seadis end oma kõrviga minekule. Ta läbis koolme ja traavis tükk maad mööda orgu, mis 
oli talle tuttav juba tema siiatulekust kaks aastat tagasi. Ei möödunud kuigi palju aega, kui ta nägi 
indiaanlast, kes lähenes talle kerges kapakus. Nüüd sundis võõras punanahk 

oma hobuse sammu käima. Adams peatus ja ootas. Teraselt ja põnevil silmitses ta teist ratsanikku. 
Indiaanlane istus tumeda laka ja sabaga võigu seljas. See oli mustang, üks neist, kes suurte karjadena 
metsikult preerias elasid ja keda indiaanlased lassoga püüdsid. Mustangid olid väiksemad ja 
nõtkemad kui vallgete meeste aretatud hobused. Neil ei olnud ka tõuhobuste tundlikku loomust, selle 
eest aga oli tohutu visadus ja vastupidavus. Indiaanlase võikhall mustang oli täkk, kelle kehaehitus ja 
liigutused. reetsid tulisust ja jõudu. Indiaanlane ise kandis kevadisest jahedusest hoolimata ainult 
sääriseid - tihedalt jalgade ümber liibuvaid säärispükse, mille õmblusi kaunistasid narmad, ning 
pehmest karvadeta nahast suvemokassiine. Püssi hoidis indiaanlane kombekohaselt nahkümbrises, 
mis kaitses relva niiskuse eest. Tema sinkjasmustad juuksed olid lahku kammitud ning patsidesse 
punutud. Ussinahast otsmikusideme külge oli kuklas kinmtatud kolm kotkasulge. Paljal rinnal võis 
märgata sügavaid arme. Indiaanlane oli pikk ja sale, nii, nagu terve ta rahvas. Tema ilmes ja hoiakus 
avaldus endassesuletus, jahedus ja üleolev suhtumine valgesse mehesse. Kui ta Adamsi ette seisma 
jäi, võpatas valge mees üllatusest. Indiaanlasel oli vöö vahel nuga, mille käepide oli peenelt ja 
kunstipäraselt linnupeakujuliseks nikerdatud. Seda meest Adams ju tundis! 


Kui noormehelt sel hetkel oleks küsitud, mis tunded teda õieti valdavad, oleks ta vaevalt osanud 
vastust anda. Kahe möödunud aasta vältel oli ta korduvalt mõtelnud dakootale, kes praegu tema ees 
seisis. Harry Tokai-iito, karusalga uus pealik, oli küllalt palju kõneainet andnud. Teda peeti 
«parimaks meheks» Platte'i 2 jõe ja Mustade mägede vahel. Kordonis olid mitmed vabaratsurid 
temast alati rääkinud üsna kõheda tundega. Need mehed olid koos Adamsiga viibinud Matto-taupa 
mõrvamise juures. 

Sel hetkel ei libistanud Adams oma vaimusilma eest mööda üksikuid mälesrtuspilte, kuid tema 
meeleolu tumestas teadmine, et neist kaaslastest, vabaratsureist, ei olnud tänaseks elus enam mitte 
kedagi peale tema enda. Viimane 


1. Säärisedehksäl äris p üksi d - pükste asemel kantavad kaks nahast katet, mis ulatuvad 
puusadeni ja kinnitatakse vöökülge. 
2 P latte - Missouri lisajõgi, millel on kaks haru — Põhja ja Lõuna-Platte. 

mees oli hukkunud mõne päeva eest Niobraras suplemise ajal. Teine ei tulnud jahilt tagasi, kolmas 
kadus jäljetult ühe luurekäigu ajal. Neljanda tappis vaenlase nool tornis valvepostil. Jäi mulje, nagu 
peituks nendes juhustes kindel süsteem. Eile tabas see laskemoonavooris Hambutut Ben'i. Harry 
Tokai-iito jäi lepitamatuks vaenlaseks. Adams ei kahelnud, et dakoota mäletas ka teda kui Punase 
Rebase kaassüüdlast. Oli ta ju tollel õhtul istunud Harry kõrval seinapingil! 

Indiaanlane oli hobuse seljast maha tulnud ja Adams järgis tema eeskuju. Dakoota sõlmis piibu 
rihma küljest lahti, täksis tuld ja tõmbas esimese mahvi. Adams süütas omatehtud sigareti. Major oli 
küll käskinud tal kiirustada, aga major ei võinud ju aimata, et indiaanlane, keda nad märkasid, on nii 
tähtis vastane nagu Tokai-iito ise. Siin oli kohane rahu ja viisakus, kui üldse taheti midagi saavutada 
ja teada saada. 

Adams ei lausunud sõnagi. Indiaantlane oli tulija ja tema kohus oli esimesena kõnelust alustada. 
«Minu tervitus valgeile mehele,» alustas punanahk. Ta kasutas piiriasukate keelt, mis oli segu 
inglise, prantsuse ja indiaani sõnadest. «Ma tulin selleks, et küsida: mispärast asuvad valged mehed 

elama dakootade maale ja toovad endale siia relvi, millega nad kavatsevad meid tulistada? » 

Adams äigas käega läbi heleda juuksetuka. «J ah, tont võtaks, mida ma oskan sulle selle peale 
kosta? Me juba oleme kord siin. Meid on nii palju, et vanal kodunaal ei ole meil vennikestel kohta. 
Me nälgime ja kannatame puudust. Siis istume suurele laevale ja sõidame vabale maale 
Ameerikasse, arvates, et jõuame seal paremale järjele.» 

Punanahk suitsetas. Tema näoilme jäi kinniseks. «Te ei jäta meile sugugi maad,» ütles ta. 
«Mispärast te meilt meie maa ära võtate?» 

«Sest te ei oska oma maaga midagi peale hakata,» kostis Adams. «Mida te teete preeriate ja 
metsadega? Mitte midagi. Te kütite loomi ja kasvatate võib-olla veidi maisi, kus see parasjagu 
kasvab, üldiselt aga jääb kõik vana viisi harimata ürgmaaks. Kuid nii ei kõlba. Tuleb ader abiks võtta 
ja maa üles harida.» 

Pealik oli pilgu langetanud. «Kas sina teed seda?» küsis ta Adamsilt. 

Noormees punastas. «Mind sunniti ära tulema,» vastas ta. 

«Kes sind ära ajas?» 

«Krundilühingud. .. Need on sedasama sorti nagu karusnahakompaniid, mida sa tunned piirialadelt. 
Nad pügavad kõiki lihtsaid inimesi.» 


«Kust need ühingud ja kompaniid tulevad? On need samuti vaesed inimesed, kellel kodus midagi 
süüa ei olnud?» 

«Ei ole. Sa oskad meid juba üsna hästi läbi näha. Pole sa ilmaaegu kümme aastat meie juures 
elanud. Kompaniides on koos rikkad inimesed, kes oma raha juba kaasa toovad. Siis võivad nad 
meid alla neelata nagu haid väikesi kalu.» 

«Kas see on õiglane?» 

«Ei ole. Aga mis sinna parata. Selle vastu ei ole mitte mingisugust rohtu. Sellepärast tahaksin ma 
kulda leida,et saaksin oma maa eest ära maksta, mis nõutakse.» 

Viimane lause lipsas Adamsil iseenesest üle huulte. Ta kahetses neid sõnu kohe, kuid juba oli 
hilja. Dakoota nägu oli korraga otsekui tumedast puust, mida on voolinud vihkamine. Ta laskis 
piibul kustuda, pani selle ära ja istus mustangi sellga. Ka Adams ronis sõna lausumata sadulasse. . 

«Ma soovin major Smithiga rääkida,» alustas dakoota uuesti jahedal ning uhkel toonil. «Mul on 
talle tema võidetud ja hävitatud voori kohta üht-teist ütelda.» 

«Kas sa tahad major Smithiga läbirääkimisi alustada, Tokai-iito?» küsis Adams ja püüdis 
indiaanlase lõikavast pilgust asjatult midagi välda lugeda. 

«Ma soovin major Smithiga rääkida.» 

«Kas annad ausõna, et sa oled üksinda ega kasuta läbirääkimiste aega selleks, et su mehed võiksid 
meile kallale tungida?» 

«Olge julged.» 

«Hästi. Siis tule kordonisse.» 

«Sa kindlustad mulile vaba tee tulla ja minna?» «Jah.» 

Adams oli juba maast-madalast harjunud vabaduses elava indiaanlase sõna täielikult usaldama ja 
ka ise söna pidama. Seepärast pööras ta nüüd hobuse ümber ning ratsutas indiaanlaseees kordoni 
poole. Major ootas kindlasti juba kärsitusega. Nad läbisid taas koolme. Värav sei- 

sis lahti. Kui Adams koos saatjaga õue oli ratsutanud, pandi värav kinni. 

Adams hüppas sadulast maha, et majorile, kes seisis õueloma kuldpruuni mära kõrval, ette kanda, 
Smith kortsutas kulmu ja katkestas noort vabaratsurit kohe esimeste sõnade järel. «Adams, mida sa 
selle punanaha seltsis nii kaua tegid? Sa ei õpi vist iial ära, mida tähendab käsk. Sa oled adrasulane, 
aga mitte sõdur, Ja nüüd tood sa veel siia sisse dakoota, kelle silmad ei ole kinni seotud! Et ta saaks 
meie kordonis ringi nuhkida - selleks või?» 

Vabaratsur ei kaotanud pead. 
«Major! Mida see dakoota siin õueil näeb, seda teab ta juba aastaid. Selle pärast pole meil küll tarvis 
tema silmi kinni siduda. Kas te tahate temaga kõnelda või pean ma tema tagasi viima?» 

Elegantne leitnant astus Smithi ja Adamsi juurde. «Kes on see punane koer?» küsis ta sosinal. 
«Mehel on väärt hobune. .. Adams peab ometi teadma, kelle ta siia tõi!» 

Kõneluse ajal seisis indiaanlane raidikujuna hobuse kõrval. Tema ümber jäi vaba sõõr. Ümberringi 
seisid uudishimulikud mehed. 

Adams tundis leitnant Roaehi vastu juba ammu sügavat vastumeelsust. «Just nii,» ütles ta 
lugupidamatult ja vaenulikult, «ma tean, kelle ma kordonisse tõin.» 

«Ja see oleks. . .» 

«Karusalga pealik Tokai-iito..» 

Smith ja Roach võpatasid. «Adams!» hüüdis Smith. «See punane koer, kes tõenäoaiselt ründaski 
meie voori?!» 

«Nimelt tema, major Smith. Ta tahab teiega kõnelda. Ma arvan, et ta tahab läbirääkimisi pidada.» 

«Niisugust rumalat omavolitsemist poleks ma sinult küll oodanud, Adams! Mis tähendab 
«läbirääkimisi»?.. See lurjus röövis meie laskemoona ja tappis meie mehed.. .» 


Smith pöördus indiaanlase poole. «Dakoota!» alustas ta. «Sa tungisid meie voorile kallale ja tapsid 
alatult meie sõdurid ja ohvitserid! Sa oled meie silmis röövel ja mõrtsukas, kellega mul ei ole mitte 
millegi üle läbi rääkida. Nüüd tuled sa siia, silmad kinni sidumata! Sa ei ole sõdur, sa oled 
salakuulajja. Aga meie tavade kohaselt... salakuulajad puuakse!» 

Adams silmitses majorit sünge pilguga. Mida see tähendab? Arvatavasti ei mõtelnud Smith oma 
ähvardust tõsi- 

selt. Ta ainult tahtis «oma positsiooni kaitsta», nagu ta armastas ütelda. Adamsi ees, kes oli talitanud 
määrustevastaselt, ja punanaha ees, kes pidi tailpama, et ta on õigusteta värviline. Ent major tundis 
halvasti indiaanlaste iseloomu ja arusaamasid. Mehe sõna oli dakootale mehesõna, aga mitte mõni 
mängukann. Poomist pidasid indiaanlased suureks häbi'ks. Midagi niisugust Tokai-iitoga seoses 
rääkidagi oli solvamine, mis võis pealikut ülimalt ärritada. 

Dakoota silmad pildusid ohtlikke sädemeid. «Major Smith! Ma tulin siia vabatahtliikult. Üks teie 
meestest tõi mind siia. Ma lahkun sellest fordist niisama vabalt nagu tulin, või sa oled petis, aga 
mitte mees.» 

Smithil levis vihapuna üle kogu näo ja ta sooned paisusid sinakaks. «Punane koer! Sa ei ole seda 
väärt, et sinu puhul ohvitseri aumõisteid rakendada, aga ma ei tee seda, mida ma sinule võlgnen, vaid 
seda, mida võlgnen iseendale. Kui Adams lubas sulle vaba läbipääsu... Adams! Kas sa tegid seda?» 


«Jah, endastmõistetalvalt,» vastas noormees trotslikult. 
«Siis sa ka lähed vabalt, punanahk. Minu juures ei ole valet ega pettust. Mine... Aga samal 
silmapilgul, kui sa üle väravakünnise astud, oled sa meie silmis lindrprii.» 

Peallik vaatas ringi, just nagu kaalutleks ta midagi. 

«Hästi,» sõnas ta siis, «olgu nii. Ma lahkun siit vabana, nii vabana, nagu ma tulin. Silmapilgul, kui 
ma üle teie künnise astun, võite teha, mida heaks arvate, ja katsuda mind tappa. Ma olen rääkinud, 
hau!» 

Sõõris seisvad mehed nõustusid komandandi ja pealiku kokkuleppega. Tähendas see ju nende 
meelest indiaanlase surmamõistmist. Ta ainult valis silmuse asemel kuuli. 

Adams astus komandandi ette. «Major,» ütles ta, «teie silmis tegin ma vea. Aga mis siin praegu 
võib juhtuda, on mõrtsukatöö. » 

«Vaiki, vabaratsur Adams! Punanahk on ise küllalt mehine, et teada, mida ta tahab. Ta on valinud, 
ja jutul lõpp!» 

Noormees vaatas indiaanlase poole, kelle näoiilmes peegeldus kerge pilge. Hetkeks ristusid 
dakoota ja linalaka Adamsi pilgud, kusjuures indiaanlane liigutas vaevu märgatarvalt lauge... «Jäta 
See asi minu hooleks,» näis ta ütlevat. 


Adams läks eema!e. 

Samal silmapilgul raksatas kaks lasku. Adams pöördus võpatades ümber. Ta nägi veel maljori 
käes suitsevat püstolit. Mõni meeter kaugemal seisis verise käega leitnant Roach. Tema püstol 
vedeles maas, üks sõdureist tõstis seda parajasti üles. 

«Ma hoidsin ära sõnamurdmise,» ütles hõbepäine major. «Leitnant Roach, te ju teadsite, et 
punanahale on tagatud vaba väljapääs üle meie künnise!» 

Tõusis pomin, mis ei olnud noorele leitnandile heasoovlik. Roach eemaldus tulivihasel ilmel ning 
kadus komandandimajja. Adamsile sai nüüd selgeks, mis oli juhtunud. Roach oli tahtnud indiaanlast 
salaja maha lasta, Smith aga tulistanud tal püstoli käest, sest teisiti ei saanud ta leitnandi rünnakut 
takistada. Adams rõõmustas. «Vana» oli oma pentsikutest vaadetest hoolimata siiski veel kõikidest 


ausaim. 

Smith andis käsu värav avada. Pikkamisi tõukasid valvurid mõlemad väravatiivad väljapoole lahti. 
Suur osa vabaratsureid ja sõdureid sättis end värava lähedusse õuele või väljapoole. Mõned hüppasid 
hobuste selga ja ratsutasid veidi eemale värava ette, et indiaanlasel iga hinna eest tee ära lõigata. 
Mitu meest läks palissaadi laskeavade juurde, kuid, nad tegid seda vastu tahtmist, üksnes majori 
erilisel käsul, sest nad arvasid, et seal ei avane neil võimalust eelseisvast tulistamisest osa võtta. 
Punanahk oli ju sunnitud väravat kasutama. 

Pealik näis minekuks valmistuvat hoopis erilisel viisil, mis oli igale mehele täiesti arusaamatu. Ta 
püüdis oma nahkümbrises püssi täku turjal rippuva jõhvsilmuse külge kinnitada. Sellise silmuse 
otstarvet tundis Adams väga hästi. Indiaanlased kasutavad seda paljude ratsutamistrikkide juures, 
ennekõilke aga kergendab see neil hobuse küljes rippumist. Nähtavasti ei olnud ratsaniku etteval- 
mistused hobusele meeltmööda. Ta pildus rahutult peaga, tantsiskles sinna-tänna, tampis rautamata 
kapjadega kõvaks tallatud maapinda ja tegi viimaks katset püssi hammustada. Aga kuna see tal ei 
õnnestunud ja ratsmed tema lõuga tagasi kiskusid, siis ajas ta end tagajalgadele ning jäi tikksirgelt 
seisma. Ratsanik ja hobune pakkusid vaadet, mis pani iga ratsamehe südame kiiremini põksuma. 
Mustang pööritas silmi, nii et silmavalged välkusid, ja tõmbas kõrvad ligi pead. Ta plaanitses midagi 
halba. 

Hüüetega «ohoo!», «hei!» ja «pagana pihta!» saatsid mehed meelihaaravat ning teretulnud 
vaatemängu. Nad kõik olid head ratsutajad ja paljud neist töötasid rahuaegadel karjastena, kes 
oskasid metsikuid hobuseid ratsastada ning olid suurtel ratsavõistlustel esikohti võitnud. Pealiku 
ratsutamisoskus äratas neis sportlikku huvi ja preeriaratsanike teatud omavahelist 
seltsimehelikkustunnet. Ilma jalusteta, ainult tugevasti kokkusurutud reite abil püsis Tokai-iito 
hobuse seljas, kes end aina püsti ajas ja tiigri metsikusega kõike ümberringi hammustada püüdis. 

Ühtäkki vähkres võik takk laia värava künnisel. Pealik oli õigel ajal maha hüpanud. Vetruvate 
põlvedega varitses ta hetke, mil täkk, keda turja külge seotud püss püherdamisel peksis, end jälle 
püsti ajab. Juba oligi saatan uuesti jalul. Ja samal hetkel istus ratsanik tal seljas. 

Sõdurid ja vabaratsurid arvasid, et dakoota üritab nüüd väravast välja lipsata, ja tõstsid püssid 
palge. Kuid mustang sööstis hoopis tagaõue. Sealt ei olnud hobusel väljapääsu. Ta oli sunnitud 
ringiratast jooksma. Näis, nagu oleks ratsanik võimu hobuse üle kaotanud. Täkk hakkas perutama ja 
mitte keegi ei kahelnud, et ta püüab avatud värava kaudu preeriasse põgeneda. Värava ees hobuste 
seljas istuvad vabaratsurid koondusid tihedaks ahelikuks, et põgenikku iga hinna eest kinni pidada. 
Isegi Adams mõtles tõemeeli nagu kõik teisedki, et näitemäng tõrksast täkust ja võitlevast 
ratsanikust, mida praegu kõigi silme all etendati, on tõesti ainult näitemäng ,ja peab aitama 
indiaanlasel tuhatnelja väravast välja pääseda. 

Meeste silmad olid tõmbunud kitsasteks piludeks, sõrmed püsisid relvade päästikuil. 

Ülalt tomnist kostis hõige, mis meenutas pigem häälitsust kui sõna. Kas see oli imestus, ehmatus, 
võidurõõm või hoiatus? Ilmselt oli tagaõues midagi juhtunud. Kabjaplagin oli vaikinud - vahest oli 
hobune koos ratsuriga kukkunud? . Ringpailissaadi ääres valvavad mehed, kellel oli tagaõuest 
ülevaade, karjatasid valjusti. Samal ajal algas komandandimaja taga jälle sööstlik kappamine: 

Nähtavale ilmus ratsanikuta täkk ja kihutas tuuleiilina välja, vabasse preeriasse. Kerge vaevaga 
murdis ta läbi vabaratsurite tõkkeahelikust värava ees. Ratsanikud kee- 

rasid oma hobused otsekohe ümber ning kappasid võiku täkku taga ajama. Kapjade müdinal jälitasid 
nad teda viskevalmis lassodega. Kuid ükski vandesõna ega lasso ei jõudnud enam järele vabale 
mustangile, kes ilma ratsanikuta oli kiiruses teistest hobustest kaugelt üle. 


«No on eeslid!» kraaksatas Thomas Adamsile, ja viimane märkas alles nüüd, et kaksikud seisavad 
tema kõrval. 


Taas kostis tornist karje, sedapuhku ka lask ja jälle karje. Jim kummardus kogu ülakehaga 
vaatlustornist välja, just nagu kavatseks alla viskuda. «Tähelepanu!» karjus ta. «Ta hüppas vette! üle 
palktara!» 

Öuele jäänud sõdurid ja vabaratsurid röögatasid nagu ühest suust. Vähestel valvuritel palissaadi 
ääres olid juba püssid palges ning nad läkitasid jõele ühe paugu teise järel. Majori käsul kutsuti 
mustangi jälitajad tagasi, et nemadki aitaksid indiaanlast jõest tabada. Adams tormas tornitrepist üles 
Jimi juurde. 

«Kuule,» hüüdis ta Jimile, «mis siin õieti juhtus? Kuidas see punanahk meie palktarast üle sai?» 

Jim tulistas samuti jõe suunas ning rääkis sealjuures ärevusest katkendlikult. «Punane lojus!» ütles 
ta. «On see sinu meelest võimalik? Kukkus teine tagaõues koos oma saatanliku hobusega... Mina 
mõtlen, et nüüd on kaelaluu - kääks, ja karjun, et te peaksite hobust silmas ... aga teie ei pidanud... 
Punanahk lamas maas nagu surnu... Äkitselt oli aga jälle jalul... teeskles ainult, va kavalpea... Võtab 
hoogu... oma pehmete sussidega . hüppab palke pidi üles, mina ka, ei saa aru, kuidas. .. Jookseb 
ülespoole, just nagu kärbes... juba on tal teravikud peos ja ta vinnab end üle. .. Tulistada ma ei 
tahtinud, veel mitte. .. majori veidrate ideede pärast. .. Ja punanahk kukutab end teisel pool tara 
vette. Tema õnn, et vesi ulatub praegu tarani välja. Aga seal ei oüle kuigi sügav. . . ja ma mõtlesin, et 
nüüd 

on kaelaluu ikkagi - kääks, kui ta pea ees alla plaatsatab. .. Aga oma arvamusele ma enam kindel 
ei olnud... ja tulistasin.. .» 

«Ei tabanud?!» 

«Kus sa siis tabad, kulla vennas, kui punanahk kukub nii kavalasti üsna palkide ligi, et talle on siit 
võimatu pihta saada! ümber nurga tulistavat püssi ei ole ju veel 

leiutatud! Aga võib-olla riivas kuul siiski ta jalga või sääremarja. Mulle vähemalt näis nii.» 

Adans libistas pilgu üle jõe. Sel aastaajal oli jõgi jääkülm, sest ta tõi mägedest kaasa kevadist 
lumevett, ja isegi dakoota ei võinud niisuguses vees kaua vastu pidada, ilma et oleks ära külmanud. 
Ta üli sunnitud jõest välja tulema, ja see üli otsustav silmapiilk. Aga kui kaugele päri- või vasturvett 
oli ta juba ujunud? Seda ei teadnud keegi. Indiaanlased alid väga head ujujad ja sukeldujad. 
Adamsile näis, et mehed valvasid liiga lühikesel kaldalõigul; meks tulnud jälgida veel kaugemal 
päri- ja vastuvoolu. Ent Adamsil ei olnud vähimatki lusti majorile selles suhtes nõu anda. Ta oli 
Smithile ikka veel vihane, ehkki oli tundnud rahuldust sellest, et Smith leitnant Roachi püstoli abil 
korrale kutsus. Vanamees ei olnud loomult halb, aga ta oli jäigalt kinni oma ülemäära kõr- 
gelennulistes arusaamades. Möödunud kahe aasta jaoksul oli Adams seda ikka ja jälle pahaks 
pannud, sümpaatia ja antipaatia majori vastu oli teda ikka ja jälle kas tema poole või temast eemale 
kallutanud. Täna oli Smith oma nõndanimetatud aukäsitusega kahe tooli vahele istunud ning vihast 
vaenlast põhjusetult veel rahkem vihastanud, ilma et aleks suutnud teda seejuures ohutuks teha.. 

Las see punanahk pääseb pealegi põgenema. Adamsil ei olnud midagi selle vastu. Tõsi küll, ka 
temal oli ipõhjust seda vastast karta, aga ta oli tema forti toonud ja tundis end vastutavana, et 
pealikul ei tuleks selle eest eluga maksta, et ta valget meest oli usaldanud. 

«Punanahk vedas meid ilusasti ninapidi ja see on meile paras!» sõnastas Adams Jimile oma 
ikokkuvõtliku otsuse. 

Siis läks ta jälle trepist alla. Trepp ei viinud õue otse, vaid läbi komandandi kabineti. Kui Adams 
vaheuksest sisse astus, ei olnud tuba tühi. Majori tütar Katlh istus akna all seinapingil. Nähtavasti oli 
ta öisest hirmust toibunud, sest tema näos üli taas veidi värvi ja ta sõi hernesuppi, mida talle 
arvatavasti mõni tähelepanelik vabaratsur oli taonud. Kahju kenast tütariapsest, mõtles Adams. Kui 


ta teaks, mismoodi ta välja näeb - preerias pika seelikuga! Ta ei kavatsenud ei tervitada ega peatuda, 
kuid neiu ise kõnetas teda. Loomulikult tahtis neiu teada, mis oli juhtunud. 

«Punanahk lipsas minema ja hobune samuti,» ütles Adams lülhidalt ja selgesti. 

«Ma ei saa sellest aru,» imestas neiu. «Kas siis punanahad on rohkemaks suutelised kui meie?!» 

«Mõnikord näib tõesti nii ja te peate sellega siinmail varakult harjuma, muidu elate üle liiga palju 
üllatusi, mis rikuvad teie närve.» 

«Ma kõnelesin hiljuti kindral Benteeniga,» jätkas neiu, nähtavasti kujutledes, et suudab selle 
tutvusega Adamsis aukartust äratada. «Tema nimetas siuusid maailma parimateks sõjameesteks.» 

«Arvatavasti on see tõsi ja Benteen võib seda ise veelkord kogeda. Nagu ma olen kuulnud, pidavat 
temagi sõjakäigust dakoota-siuude vastu osa võtma.» 

«Jah, ta juhib rüht väeosa.» 

«Jaa, juhib väeosa. Ega minagi tahtnud ülelda, et ta ise sõdib. Kuigi preerias ei või iial teada, 
missugusesse olukorda sa satud. ühtäkki istud punaste skalbiküttide keskel nagu mõni pika seelikuga 
noor daam. . .» 

Kath naeris. «Minu pikk seelik ei meeldi teile? Kas te sellepärast oletegi nii okkaline? Ega ta 
mulle endale ka ei meeldi. Aga ma pidin tädi Betty juurest salaja põgenema, sest ta ei tahtnud 
lubada, et ma koos vooriga siia sõidan. Ma ei saanud ratsaülikonda selga panna, sest see oleks silma 
torganud. Luiskasin talle ette, et olen naabrite juurde kohvile kutsutud. . . ja nii ma siis istungi siin 
pikas seelikus.» 


«Küll te olete arutu! Teie tädi Betty on palju mõistlikum,» avaldas Adams arvamust. See veel 
puudus, et ta oleks pidanud noore hellitatud daami meelt lahutama. 

Kath piidles teda uurivalt. «Ma märkan, et pean teid kinni,» ütles ta, «aga ühe vastuse võiksite 
mulle siiski veel anda. Te ütlesite: «... istud punaste skalbiküttide keskel nagu mõni pika seelikuga. . 
» Kas indiaanlased tõesti skalpeerwad ka naisi?» 


Adans võitles ilseendaga. Kas rääkida tõtt? Just nii, tõtt. Taloli parasjagu vastav meeleolu. «Naisi 
ja lapsi punanahad ei skalpeeri. Võib-olla nad tapavad teid, kui selleks võimalus avaneb, aga 
skalpeerimist ei maksa teil karta. Üldiselt on see valutu protseduur, sest skalp võetakse siis, kui 


inimene on juba surnud. Kui teil aga tekib kord soov näha naiste ja laste, indiaani naiste ja laste 

skalpe, siis paluge oma isa, et ta neid teile näitaks. Tema kogub neid kalli raha eest.» 

Kath kargas püsti. «Kes te olete?» 

«Minu nimi on Adams.» 

Neiu otsis sõnu. «Adams... see ei ole tõsi, mida te praegu ütlesite. Minu isa on kristlane.» 

«See ilus komme pärineb just puritaanidelt. Indiaanlased skalpeerivad ainult mehi, et kuulsaks 
saada. Meie skalpeerime kõiki - raha eest. Mitte küll enam ametlikult, vaid eraviisiliselt, suva järgi. 
Teie isa vihkab punanahku, ta ütleb, et nad olevat neljateistkümne aasta eest, aastal 1862, tapnud 
Minnesotas dakootade suurte tapatalgute ajal tema ema. Ja ta ei suuda küllaldaselt kätte maksta. 
Sellepärast ta maksab, kui talle skalpe tuuakse... Nii, nüüd te siils teate. Soovin teile head isu.» 

Adams lahkus toast, unustamata enne veel viisakalt hüvasti jätta. Lõppude lõpuks el olnud ju neiu 
süüdi, et ta niisugune tobukene oli. Teda oli valesti kasvatatud. 


Väljas anti parajasti kogunemissignaali. Kõik vabaratsurid ja sõdurid tulid jälle õuele. Major 
Smith kavatses oma esialgse otsuse teoks teha ning terve väesalgaga laskemoonaröövijate vastu 
karistusretkele minna. Hulk kallist aega oli muidugi kaduma läinud. Tokai-iito oli seda saavutanud 
oma hulljulge seiklusega fordis... Adams sai endiselt ülesande jääda kaheteistkümne mehega 
kordonisse. Leitnant Roachist enam ei räägitud. Tont teab, kus ta üldse oli. Adams kahtlustas, et 
leitnant oli hiilinud komandandi magamistuppa ning heitnud ainsasse mugavasse voodisse, mida 
kordonis võis leida. 

Kui väeosa majori juhtimisel teele oli asunud ja üle jõe lainjasse preeriasse, kadunud, käis Adams 
terve kordoni läbi. Ta paigutas tunnimehed torni ja palktara laskeavade juurde, laskis Jimi välja 
vahetada ning käskis Thomasel ja Theol keeta veepumba kõrval asuval lõkkeplatsil kõigi meeste 
jaoks suure katlatäie surppi. Kui ta kõik oli korraldanud ja üle vaadanud ning seejuures Roaci 
tõepoolest komandandi sängist leidnud, läks ta oma mõlema ustava sõbra juurde, kellel oli halgudest 
lõke juba üles tehtud ja katel tulel. 

«Kas liha ei ole?» küsis Thomas rahulolematult. «Soolaliha peaks olema.» 

«See ei ole ju maihlakas piisoniribi!» 

«Ei, ribi võite ise muretseda, niipea kui piisonid nähta- 

vale ilmuvad. Nädalate ja kuude kaupa ei ole piisoneid nähtud. Küllap need Vaikse ookeani raudtee 
ehitajad on kõik juba maha kõmmutanud.» 

Adans läitis pilbu. Tükk aega valitses vaikus. Mitte keegi ei tahtnud alustada juttu, mis kolme 
meest lõkke ääres kõige rohkem erutas, rohkem veel kui hädaoht, mis nõrgalt mehitatud kordonit 
varitses. 

«On sul nüüd küllalt palju raha?» küsis Thomas viimaks pikema sissejuhatuseta. 

«Ei ole.» Adams vaatas maiha. 

«Siis jääb liiga hiljaks.» 

«Kas mu isa saatis teid siia?» 

«Ei, me tulime tulema, sest võimatu oli seda kõike pealt vaadata. Me kohtasime Punast Rebast, ja 
tema ütles meile, et sa jäid siia toppama.» 

«Või nii, te kohtasite teda! Kus ta siis praegu ringi hulgub?» 

«Igal pool ja mitte kuskil. Aga siin kandis ta enam meeleldi nägu ei näita. . . nagu ta ütles.» 
«Sellest saan ma aru.» 

«Sinu isa ei ole enam selge mõistuse juures. Kui maamõõtjad tulevad, tahab ta neid tulistada. 
Mispärast sa koju tagasi ei tulnud, Adam Adami poeg?» 

«Mis sellest rääkida!» 

«Kui dakootad sel suvel alistatakse ja reservatsiooni aetakse, võib-olla avaneb meil siis võimalus 
Mustadest mägedest kulda leida,» arvas Theo. 

«Eks näe. Mis ajaks peab raha laual olema?» 

«Seitsekümmend protsenti sügiseks. Aga hinda tõsteti veelgi, sest raudtee ehitamine an nüüd 
kindlait otsustatud.» 

Adams koputas piibu tühjaks. «Ma pean minema laskemoona välja jagama,» ütles ta. 

Ta tõi suure võtme ja seadis sammud vana blokhausi poole. Ukse lähedal sattus ta vastamisi 
Kathiga, kes jalutas pärastlõunase päikese paistel õues. Neiu jäi saamatult Adamsi teele ette, nii et 
mees ei saanud ilma pikema jututa majja minna. 

«Missugune vana maja,» ütles neiu. «sellel on kindlasti oma ajalugu.» 

Just nagu takjas, mõtles Adams; kuidas ma temast nüüd ometi lahti saaksin? Ma olin juba küllalt 
jõhker. Aga vahest on neiu rikas? Riiete järgi otsustades - jah. 

Smithil küll eriti suurt varandust ei kuuldu olevat. Pigem vastupidi. Vahest on tädi Betty rikas 
pärandaja, ainult et neiu on ettevaatamatul kombel end sellest toetusest ilma jätnud. Aga lepitamatu 
ei tohiks tädi Betty ehk siiski olla. Kes kosib Kathi, saab temaga kindlasti hea kaasavara. Neiu oli 
ilus. . . ja ka noor. 

Adams püüdis endale selgeks teha, kuidas ta ise välja näeb. Ta ei olnud liialt pikk ega liialt lühike. 
Tugev ja jässakas. Oma heledate juuste ja tumesiniste silmadega päikesepruunis näos võis ta isegi 
meeldida neiule, kellel ei olnud silmapilgul kuigi suurt valikut. Kas Smith ühel heal päeval sellega 
nõustub, on muidugi iseküsimus. Aga kas maailmas ei leidu küllalt tütarlapsi, kes saavad oma 
tahtmise igasugusest vastuseisust hoolimata! Rumal ja hellitatud ei paistnud Kath olevat. Tarbetuist 
viguritest võis teda ära voõrutada, kui ta juba abielunaine oli. Aga tõepoolest, miks mitte? Kas ei 
olnud tema kui kordoni praeguse komandandi kohus noore daami eest pisut hoolitseda? Adams ei 
leidnud oma mõttekäikudes midagi halba. Millal oli talupoeg enne teisiti abiellunud kui ainult raha 
ja vara nimel?! 

Linalakk noormees naeris ja märkas, et tema naer neiule meeldib. «Jah, majja on vana,» lausus ta 
neiu küsimusest kinni haarates,«ja tal on julm ajalugu. Kui meil kord õhtul aega on, siis jutustan teile 
sellest lambivalgel. Selles majas tutvusin ma esimest korda indiaanlasega, kelle ratsutamiskunsti te 
täna meie õuel võisite imetleda. Te ju nägite teda?» 

Kath noogutas. «Kas ta on ohtlik vaenlane?» 
«On. Ta on «parim mees» Platte'i ja Mustade mägede vahel. Kuid ärge muretsege. Päevavalgel ei 
võta punanalhad midagi ette. Nii et esialgu olete nagu vanajumala sellja taga.» 

«Ilus lohutus,» tähendas Kath irooniliselt. «Öö tulekuni on jäänud ainult mõned tunnid, aga 
pimeda aja vastu on teil vist vähem usaldust?» 

«Palkmajad on vastupidavalt ehitatud, miss, eriti see vana siin. Tal on hea magu, mis seedib üsna 
mitut noolt või isegi süütenoolt, .ilma et ta kohe tuleroaks langeks. Selles majas suudame igal juhul 
kaua vastu panna, sest suurtükke punanahkadel ei ole. Ärge kartke, me kaitseme teid nagu lõvid ja 
hoiame nagu silmatera!» Adams naeratas silmadega. 

«See ongi ju teie kohus!» mätkis Kath nipsakalt. «Mu isa andis mind teie kaitse alla. Muuseas, ma 
ei mõista, mispärast on siinsed dakootad meie vastu nii vaenulikud. Mu isa ütleb, et me pakume 
neile mugavaid eluasemeid, kus nad võivad paigale jääda ja ka midagi õppida. Aga nemad ei võta 
aru pähe.» 

«Miks nad peaksidki aru pähe võtma, miss Kath? Siin on elu palju ilusam. Niisugusel pealikul, 
nagu te täna nägite, on siin oma avarriik ja peaaegu lõputud jahimaad. Ta on vaba nagu kotkas taeva 
all. Ja mitte ainult tema, vaid kõik ta suguvennad. Sulaseid indiaanlaste hulgas veel ei ole, vaeseid ja 
rikkaid samuti mitte. . . Mitte keegi ei muretse järgmise maksutähtaja pärast... Nad nälgivad, kui 
piisoneid ei ole, aga niipea kui jälle tulevad suured karjad, söövad nad kõhu kolmekordselt täis. . 
Jah, eks minagi mõtelnud varem, et punanahad elavad viletsalt. Tegelikult aga elavad nad märksa 
paremini kui meiesugused. Ma tahaksin kangesti olla samasugune kütt ja sõjamees, lamada kodus 
karusnahkadel ja lasta end skvool teenida. . .» 

«Kas naised on teenijateks, Adams?» 

«Mitte naised, vaid punanahalised abielunaised.» 

Kath oli taas rahuldatud. Ent siis võpatas ta järsku. 
«Adams! Kas siin on rotte?» 

«Mispärast? » 

«Majas liikus midagi. Keegi oleks seal nagu krabistanud.» 

Adams vaatas üle avatud ukse vana palkmaja hämarasse sisemusse. Lauad seisid ikka veel nii, 
nagu nad olid seisnud Benil kaks aastat tagasi. Isegi seinapink oli veel omal kohal. Põrandal 


vedelesid korratult laialiloobitud tekid ja ruumi teises otsas heinapallid. Seinte küljes võis märgata 
rõngaid ja kette, mille külge kinnitati hobused. Tagaseina oli tehtud uks, mis viis uude väike sesse 
juurdeehitusse - kordoni laskemoona- ja laoruumi. 


«Krabistanud? Võib-olla hiired, miss. Ainus rott olen siin mina. Missouri rott. . .» 

«Oo, kas te olete tulnud nii kaugelt? Siis teate kindlasti palju ja ma rõõmustan juba ette õhtu üle, 
mil te hakkate jutustama. Aga üht peate mulle veel ütlema: 

1skv00 (ingl. kirjutusviisi järgi sguaw) - indiaani naine. 

kes on see indiaanlane seal posti juures ja miks on ta kinni seotud?» 

«Tobias? Ta ootab peksu.» 

«Peksu?» 

«Jah, lohaka luureteenistuse eest. Ta oleks pidanud õigel ajal hoiatama, sest ta oli ju samal ööl 
väljas, kui teile kallale tungiti.» 

«Kas te arvate, et ta reetis meid?» 

«Mina ei arva. .. ja major samuti mitte, muidu oleksime ta ammu maha löönud.» 

«Iga hea indiaanlane on ju ometi valge inimese sõber, kas pole?» 

«Iga hea. . .? Hm... aga kumb meeldib teile rohkem, kas pealik, kes meid siin ninapidi vedas, või 
Tobias seal keti küljes?» 

Kath vaatas hämmastunult üles. «Ausait ütelda... too pealik. Ta on kindlasti üsna ebatavaline 
inimene. Ta ei olnud naeruväärne, räpane ega purjus. .. Mul oleks hea meel, kui aeg oleks viimaks 
niikaugel, et te võiksite mulle jutustada. . .» 

Adams muheles rahulolevalt. Siis astus ta pimedasse majja, et tuua juurdeehitusest laskemoona. 
Suure võtmega, mis tal kaasas. Oli, avas ta vaheukse, pani võtme ühele ukse kõrval seisvale 
tõrvatünnile ja hakkas otsima kaht laskemoonakasti, mida kavatses välja viia. Akendeta ruumis 
valitses pilkane pimedus, kuid püssirohuvaatide pärast kartis Adams lahtist tuld süüdata. Ta tundis 
seda ruumi nagu oma taskut, aga viimane kord ei olnud tema ise, vaid keegi teine laskemoona välja 
andnud ja oli ühtteist ümber paigutanud, nii et Adams ei orienteerunud nii kiiresti kui tavaliselt. 
Lõpuks leidis ta otsitavad kasti ja asus nendega tagasiteele. Ta märkas, et Kath selisab ikka veel 
uksel. Neiu ootab teda! See tegi tema meele rõõmsaks. Kui ta tahtis tõrvatünnilt võtit võtta, ei leid- 
nud ta seda enam. Otsides vaatas ta hetkeks Kathi poole, ei leidnud võtit ikka veel ja muutus 
rahutuks. «Kirevase päralt... ma ometi panin... või pistsin ta siis tasku?» Adams otsis kuue- ja 
püksitaskud läbi - võtit ei olnud mitte kuskil. Ta kobas teisi vaate ja lõpuks isegi põrandat. Mitte 
midagi. Võti oli ju suur, seda võis isegi hämaras näha. «Siin on vist saatana käsi mängus!» hüüdis 
Adams Kathile. «Võti oo kadunud.» 

«Võib-olla varastati ära?» 


Si 


«Mis tähendab «varastati»? Siin ei ole ju mitte kedagi peale meie. . .» Adams oli tõsiselt kohkunud. 
«Keegi ometi krabistas siin ennist nii kahtlaselt.» 

«Kahtlaselt? Mina awasin, et hiired! Miss Kath, äkki on siin mõni inimene peidus? .. Selles majas 
on kogu meie toiduvaru, viimane laskemoon. . . ma ajan kohe kõik jalule ja lasen maja läbi otsida!» 

Ärritatult karjudes ja vilistades tormas Adams õue. 

Kui ta komandandimaja taha jõudis, et ka sealset valvurit laskearva juurest ära kutsuda, kostis 
äkitselt südant-lõhest av appihüüd. 

«Adams! Adams! Kummitus!» See oli Kathi hele hääl. Huüdele jäTgnes kohe tugev 
plahvatusetaoline kärgatus ning õhusurve virutas Adamsi tükk maad eemale. 


Kui ta jälle toibus, leidis ta end lamamas keset rohtu, liiva ja puupilpald. Ta katsus järele, kas ta 
luud-kondid veel liiguvad, ja tegi kindlaks, et murdunud palk oli ainult veidi tema jalga muljunud. 
Ta vaatas ringi. Missugune vaatepilt talle avanes! 

Kordonis möllas tuli. Kolle näis asuvat vanas palkmajas, kust loitlesid kõrgele punakaskollased 
tulekeeled. Must suits kerkis taeva poole ja hämardas helget, õhtupoolikut. Kõikjal levis kõrbehais. 
Sädemeid paiskus laiali ja tules ragisesid süttinud padrunikastide kogupaugud. Põhjatuul õhutas 
leeke, mis noolisid juba komandandimaja ja torni. Adams kargas kähku püsti ning sattus kokku oma 
seltsimeestega, kes sagisid kirudes ringi, ise tahmased ja tuhahelbeis. Üks neist oli leidnud tuletõrje- 
konksu ja püüdis põlevaid palke üksteise külijest lahti kiskuda. Veevaadid, mis seisid kordonis alati 
täidetult, olid nüüd kummuli ja tühjad, pump ei töötanud, ämbrid olid kas laiali tassitud või 
põlevasse vanasse majja jäänud. Hea nõu oli kallis. Väheste kokkuotsitud ämbritega läksid Adams ja 
kaksikud kõigepealt tuld kustutama. Nad tahtsid komandandimajast päästa, mis veel päästa andis. 
Ikka ja jälle paiskus vesi sisinal tulelõõma. Torn põles nagu suur tõrvik Kõrbenud riiete ja 
lõkendavate nägudega jätkasid mehed oma jõupingutusi. Õnneks oli maa lume sulamisest alles 
küllalt märg, nii et tuli ei kandunud preeriasse üle. 

Hulk aega hiljem rauges tuli lõpuks iseendast. Vana maja koos juurdeehitusega oli maani maha 
põlenud, torn ja komandandimaja suuremalt osalt hävinud, palis- 

saadipalgid õhusurvest laiali paisatud, suure värarva rusud vedelesid ümberringi rohul. Kõik 
hobused olid ära jooksnud, neist ei olnud enam kippu ega kõppu. Isegi Adamsi vana truu kõrb oli 
põgenenud. 

Adams loendas mehi. Kõik kaksteist meest olid veel elus, ehkki mõned neist viga saanud. Leitnant 
Roach jalutas arvustaval ilmel üle tuhahunnikute. Kath istus löödult vaikides jõepervel. 

Kui Adams neiu juurde läks, kohtas ta tema seltsis leitnant Roachi. «Hästi käsutatud, kõik hästi 
hoitud!» ütles leitnant vabaratsurile pilkavalt, viibates oma kinniseotud parema käega. «Major 
rõõmustab, kui tagasi jõuab!» 

«See on minu asi,» kostis Adams ebasõbralikult. 

«Eks sa tõmbasid vist laskemoonakambris piipu vabaratsur Adams? Sina olid viimane, kes majas 
käis... enne kui püssirohuvaadid plahvatasid.» 

«Ma ei suitsetanud. Miss Kath võib kinnitada.» 

«Kas sa ei jätaks noort jaami parem mängust välja? Ma soovitan seda sulle väga tungivalt ja viimast 
korda. Mõistad?» 

«Mõistan, aga nõus ei ole,» lõpetas Adams jutu. Kath võttis teda vastu sõbralikult ja halisemata. 
Adams muretses talle mõned tulest puutumata jäänud tekid ning tegi siis veel kord ringkäigu mööda 
purustatud kordonit. 

Teda huvitas, mis oli Saanud Tobiasest. 

Posti küljes indiaanlast enam ei olnud. Ketid rippusid tühjalt. 

«Ah jaa, Tobias,» meenutas Thomas, kes oli Adamsile järgnenud. «Ma päästsin ta lahti, et ta 
lippaks majorile teatama, mis on juhtunud. Värsked jäljed leiab temataoline punanahk ööselgi üles.» 
«Mida sa veel kõik ette ei võta,» ütles Adams hämmeldunult. «Majoril annab päris imestada.» 

«Eks tal ole seda imestamist niigi küllalt. See natuke ei muuda enam midagi.» 

Adams ohkas ja kratsis kõrvatagust. «Kõik on läinud kus kurat... Kordon on omadega õhtul, 
hobused on läinud. . ka minul oleks parem, kui ma oleksin läinud ega tarvitseks enam majorile silma 
vaadata. Minu pea küll ei jaga, kuidas see kõik juhtus. Keegi pidi majja hiilima ja püssirohutünnidele 
tule otsa panema. .. aga kes? Minu võti varastati ära.» 

«Varastati ära!» hüüdsid Thamas ja nendega vahepeal ühinenud Theo nagu ühest suust. «Kes võis 
võtme varastada? Seal majas ei olnud ju peale sinu mitte kedagi. Meie võime seda kinnitada. Kõik 
mehed tulid parajasti suppi saama. . .» 

Adams kehitas õlgu. «Me peame sinna künkale vahiposti välja panema,» ütles ta, «kandke selle 
eest hoolt. Kõik punanahad kuni Mustade mägedeni saavad ju haisu ninna ja tulevad vaatama, mis 
siin lahti an. Neetud lugu. Pealegi on meil siin veel üks väikene miss, kelle eest peame hoolitsema!» 
Adams vaatas Kathi poole ja nägi, kuidas leitnant Roach neiu ümber keerles. Muidugi, leitnant on 
leitnant, tal on Majori tütre juures rohkem väljavaateid kui vabaratsuril, kes liiatigi veel on lasknud 
terve kordoni maha põletada. Adamsiit valdas taas täielik lootusetus, nagu ta seda oli tundnud ka 
siis, kui kõneles Thomase ja Theoga pumba juures. Ta ei kõlvanud tõesti millekski paremaks kui 
selleks, et lasta end kasina tasu eest maha kõmmutada. Milleks muuks oli maailmas hädavareseid 
vaja?! Indiaanlalstel oli tuline õigus kaitsta end säärase kuritegeliku ilmakorra eest. Aga kui joosta 
nende poole üle ja unustada kõik? Ei, ka see ei kõlvanud kuhugi. Adams tahtis jälle atra hoida ja 
lehmi lüpsta. 

Ent kus? Kellena ja kelle juures? Sulasepõlv tähendas rasket elu, seda nägi ta Thamase ja Theo 
näite varal, kes ei olnud oma pika elu jooksul veel mitte kuskile jõudnud. 

Väevõimuga raputas Adams end vnjatuist mõtteist lahti ja läks Kathi juurde. Leitnant Roach sättis 
end sihilikult nii, et heledapäisel vabaratsuril ei olnud võimalik neiu ette astuda. 

«Mida sa tahad?» küsis leitnant solvavalt üleoleval toonil. 

«Asjasse valgust tuua,» vastas Adams end vaevu vaos haides. «Miss Kath on ainus, kes vahest 
midagi teab. Mul on tarvis temaga kõnelda.» 

«Miss Kathi ei ole sinu jaoks üldse olemas, kirjuta see endale kõrva taha. Siin on Majori tütar 
miss Smith.» 

«Hoidke oma sõnakõlksud endale, Roach,» ütles Kath äkki tarmukalt. «Minu isa ei olnud teiega 
põrmugi rahul. .. Adams! Mida te tahtsite minult küsida?» 

Adams astus sammu ettepaale ja ilükkas Roachi kõr- 

vale. «Miss Kath! Te hüüdsite: «Kummitus! Kummitus!»Mida te seal nägite?» 

«Ma nägin kummitust! Suurt varjutaolist kummitust, mis lipsas tagaruumist hääletult suurde 
palkmajja ja kadus seal maa alla.» 

«Kummittus. ..» kordas Adams venitades. «Kas te usute kummitusi?» 

«Tänasest alates. . . jah! Inimene ei liigu iialgi nii hääletult. Ja üldse. .. kuidas saab inimene järsku 
maa alla kaduda?» 

«See on muidugi ka mulle mõistatuseks.» 

«Mõistatused aga on selleks, et neid lahendada,» märkis Roach salvavalt. «Kuidas pääses 
kummitus laskemoonaruumi, kui sina teda sisse ei lasknud? Võti oli sinu käes ja, peale sinu ei 
käinud ruumis mitte kedagi.» 

Adamsil kadus veri näost «Hommikul räägime edasi, leitnant Roach. Teil ohvitseridel on 
püstol ja küllap te oskate seda ka vasakus käes hoida. Mina omalt poolt olen selleks valmis.» 

«Mis on minul sinuga tegemist, vabaratsur Adams? Sa annad vastust seal, kus sa oled kohustatud 
vastust andma. » 

«Sinule igatahes mitte, Roach.» 

Tekkis pinev vaikus. 

Adams neelas oma viha ja ärrituse alla. «Miss Kath,» alustas ta jälle, «kas te ei tuleks koos minuga 
ahervaremele ega näitaks mulle, kuskahas too kummitus maa alla vajus?» 

«Jah, loomulikult. Ainult ma ei tea, kas leian selle koha üles. Olin sel hetkel väga ähmi täis.» 


Neiu läks Adamsiga kaasa. Roach jäi paigale. 
Kui Adams ja Kath Hambutu Beni majast säilinud viimaste söestunud palkide ees seisid, kagunesid 
ka üledäänud mehed nende ümber. Adams seadis Kathi kohale, kus varem asus uks, ja neiu püüdis 
õiget paika määrata. 

«See oli paremat kätt,» ütles ta. «Paremat kätt, laudade ligidal... teise laua juures, kohe otsaseina 
ääres, jõe pool küljes. . . Sinna ta kadus.» 
«Kadus hääletult?» 
«Peaaegu hääletult. Ainult tasane kolksatus oli kuulda. .. just nagu oleks puu kukkunud vastu puud.» 
Adams teritas kõrvu. Temas elustus ammune mälestus. Missugune heli kostis siin palkmajas 
tookard, kaks aas- 

tat tagasi, ööl pärast mõrva, kui Punane Rebane ja Ben märkamatult põgenesid? Tollal kostis samuti, 
nagu oleks puu kolksatanud vastu puud. Adams ruttas näidatud kohale ning eemaldas Thomase ja 
Theo abiga rusud ning tuha. Kolmekesi põrandat uurides leidsid nad ringikujulise koha, mis 
koputamisel kõlas õõnsalt. 

Theo kraapis tuha v,eel hoolikamalt laiali. Päevavalgele tuli suur ümmargune puust luuk. 

Erutatult askeldasid mehed selle ümber. Luuk andis kerge vaevaga järele. Kui Theo luugi kõrvale 
nihutas, ilmus nähtavale auk, milles läikis vesi. 

Mõtlikult silmitsesid mehed ja Kath seda avastust. 

«Pagana sant lugu, et me selle augu alles nüüd leidsime,» ütles Adams viimaks. 

«Arvad sa, et mees poeb sealt läbi? Ja kuhu see veeauk välja viib?» küsis keegi habemetüükas näoga 
ratsur. 

«Tõenäoliselt jõkke. . . tuleks järele uurida.» 

«Jõkke?» kahtles Thomas. «Kuule, see on ju õige mitu meetrit eemal. Niisugune veeojuhe nõuaks 
tubli tüki tööd.. .» 

«Ja siis? Mispärast poleks mõni võinud seda tööd ette võtta? Säärane veeauk on väga praktiline, 
kui punanahad süütenooltega ründavad, veetünnid aga on näiteks tühjad ja ükski hing ei söanda 
enam välja pumba juurde minna.» 

«Kas see blokhaus seisiJs siin varem üksinda?» 

«Jah, üksinda. Ka palissaadi ei olnud.» 
«Sel juhul olen ma päri. Keegi peaks sukelduma ja kindlaks tegema, kas august pääseb edasi.» 

«Jah, keegi peaks. . .» Adams vaatas ümber. Aga mitte kellelgi ei paistnud olevat lusti sukelduda. 
Thomas lonkis ringi ja tuli varsti tagasi suure kiviga, mille sidus lasso küllge. Ta laskis kivi veeauku. 
Augu sügavus oli umbkaudu kolm meerrit. 

«Hm.» 
Mehed seisid veel nõutult ümberringi, kui valrvur künkal märku andis. «Major tuleb väeosaga 
tagasi!» 

Õhtu oli kätte jõudnud. Läänesilmarpiiril varje heitvast Kaljumäestikust kuni tumeneva idakaareni 
laotus violetseis toonides taervas. Jõevesi küütles veel loojuva päikese kiirtes. 

Juba müdises maa suure ratsasalga kabjalöökidest. Veidi hilljem ilmus major Smith oma tragunite 
ja vaba- 

ratsuritega teisele kaldale, läbis koolme ning lubas siis väesalgal hävitatud kordoni ligidal jalastuda. 
Üksnes majori juuresolek või koguni hingemattev raev takistassõdureid välja pahvatamast 
vandesõnu, mis neil maihapõlenud forti nähes kindlasti keelel kipitasid. 

Smith esitas lühidalt küsimusi ja Adams vastas talle, endal kimbatusest higipärllid otsmikul. Major 


laskis end veeaugu juurde juhatada. Veidi hiljem andis ta märku Tobiasele, kes oli koos väeosaga 
tagasi tulnud. «Vaata... me seame lassod kokku ja kinnitame sind selle köie otsa. Sa sukeldud ja teed 
kindlaks, kuhu see auk viib. .. Kui enam edasi ei pääse! tõmbad sa kolm korda köiest, ja siis me 
tirime su tagasi.» 

Vabaratsurid sõlmisid lassod kokku ja Tobias täitis sõnatult käsku. Ta hüppas pea ees auku ja oli 
korrapealt kadunud. Ainult lakkamatult jälelelohisev köis vihjas Tobiase edasiliikumisele. Kuid 
mõne aja möödudes lohisemine lakkas ja Adams, kellel lasso läbi pihkude libises, tundis 
kolmekordset tõmmet, mis tähendas «tagasi tirida! ». 

Kõigepealt ilmusid jälle nähtavale Tobiase jalad, seejärel puges terve tema tume kogu veejuhtmest 
välija. Ta õlad olid kriimustatud, ta köhis ja sülitas vett. 

«Varem hea juhe,» lausus ta. «Viib jõkke. Aga nüüd palju liiva sees. Raske läbi minna. Üks koht 
väga kitsas. Kitsast kohast selle leidnud.» Tobias hoidis üleval mingisugust eset. 

«Mis asi see on? Näita siia!» nõudis Smith. 
Ese osutus nahkpüksteks, indiaanlase sääristeks, mille õmblusi ilustasid narmad. 
«Kummittuse püksid,» lisas Tobias. «Kummitus need kitsas kohas ära võtnud.» 

«Kummitus!» kordas Smith tigedalt. «ilmselt väga lihalik kummitus! Kas sa arvad, Tobias, et 
indiaanlane... Nojah, kes see siis veel võis olla... Kas sa arvad, et dakoota läks läbi? Kui elu on 
kaalul, tehakse lausa võimatut!» 

«Dakoota läheb läbi. On tugev ja painduv. Võib kaua vee all olla. Tokai-iito juhtme kaudu jõest 
majja peitnud, tuld süüdanud ja jälle juhtme kaudu jõkke.» 

«Tema läheb läbi!» karjus Smith. «Tema läheb läbi ja ta punanahad lähevad koos meie 
laskemoonaga samuti läbi, sel ajal kui meie peame siin arutama nende pealiku 

sulitempu. Too sell teadis täpselt, milleks ta meie kordonisse ratsutab ja meile siin oma tsirkust 
näitab... Ainult selleks, et aega võita, et meid eemal hoida oma meestest, kes murravad ühes meie 
laskemoonaga läbi oma jahimaadele! Tema läheb läbi, aga meie seisame tuhjade kätega oma 
hävitatud kordoni ees!» 

«Hau,» pomises Tobias, millega pälvis komandandi raevuka pilgu. 

Leitnant Roach palus luba isikliku arvamuse avaldamiseks. «Kas te lubate mõned küsimused?» 
palus ta angerja libedusega. 

Komandant noogutas. 

«Adams,» alustas Roach, «kui mind on õigesti asjasse pühendatud, siis tundsid sa seda blokhausi 
juba enne, kui sõjavägi sisse kolis?» 

«Jah. Ükssainus päev varem.» 

«Seega igal juhul kaks aastat. Ja sellest veeaugust ei teadnud sa midagi? Või ei ole sa meile 
rääkinud?» 

Adams pöördus Roachist ära Smithi poole. «Major! Ma ei teadnud sellest august kõige vähematki. 
Luuk pidi kuni tänaseni olema hoolikalt mullaga kaetud. Aga ma mäletan, et ööl enne seda, kui teie 
siia jõudsite, kadusid selleist majast kaks meest, nimelt Ben ja Punane Rebane. Tänapäevani ei 
osanud ma nende põgenemist seletada. Aga nüüd ma taipan, kuidas se,e oli võimalik. Ben oli 
rajanud endale põgenemistee, mis täitirs ühtlasi veejuhtme aset. Mind paneb ainult imestama, et 
dakoota seda teadis. Tookord ei tabanud ta ju mitte kumbagi, . .» 

«Mind paneb ainult imestama, et meie sellest august tänini midagi ei teadnud!» hüüdis Smith 
ülimas ärrituses. «Adams, selle jutuga teed sa oma eksimuse veel rängemaks! Kaks aastat on sul 
aega olnud järele mõtelda, kuidas nood mehed kadusid. Kaks aastat magad sa siin põrandal ega 
märka midagi! Sa oled adrasulane, aga mitte sõdur, nagu ma sulle juba ütlesin! Ma kahetsen väga, et 
usaldasin kordoni sinu hooleks, ja see oli ka viimane kord, kus ma sind usaldasin! Missugune 


hooletus, missugune kohusetundetus - nii tähtsalst asjast üldse mitte välja teha! Sina oled süüdi 
terve kordoni hävimises!» 

«Ma võin ju ka ära minna,» ütles Adams trotslikult. «Kui sul oleks kübetki autunnet, siis sa ütleksid, 
et 

sinu kohus on seda oma elu hinnaga hüvitada. Aga sul on sulase hing!» 

Adams vaikis, Roach aga silmitses teda võidurõõmsa. irvega. 

Vahepeal oli saabunud pimedus. üksteise järel lõid karmi kõnnumaa kohal särama vilkuvad tähed. 
Garnison oli sunnitud mõtlema ööbimisvõimalustele. Kaugemasse ümbrusse paigutati kolmes järgus 
valvepostid ja ka kordonis endas pandi tunnimehed välja. Kuna palkmajad olid hävinud, pidasid 
mehed paremaks magada oma hobuste juures. Majorile ja Kathile valmistati tekkidest, mis väeosaga 
retkel kaasas olid, kaks aset komandandi endisesse tööruumi. Siin seisis veel söestunud plaadiga 
raske tammelaud ja alumine osa välisseinast. Algul pidi Kath magama komandandimaja all asuvas 
keldris, sest ei tahtnud minna tolmu, sumbunud õhu ja pilkase pimeduse kätte ning lõpuks lubati 
temalgi magada lageda taeva all. 

Oli hiline öö. Adams pidas koos Thomasega vahti. Mõlemad lamasid ühel kordoni st lõuna pool 
kõrguval liivakünkal juba kaks tundi vaikides teineteise kõrval. 

«Sa pead oma siinse ameti maha panema,» lausus Thomas ootamatult. 

«... Parem oleks hoopis kõrvad pea alla. panna, sest ma ei kõlba mitte millekski,» piinas end 
Adams. 

Hulk aega ei vastanud Thomas ühtki sõna. «Ega tea,» alustas ta siis, uuesti, «ehk leiame veel siiski 
kulda? See farmilugu ei anna mulle kuidagi rahu. Me peame ikka maksma. » 
«Ole vait,» vastas Adams kalgilt, «unistused ei anna meile krossigi.» . 

«Sa pead jälle põldudele ja karja juurde pääsema. Seal oled sa mees omal kohal. Farmis ei ole ma 
veel kedagi näinud, kes sinust parem oleks.» 

«Või need kõrilõikajad krundiühingus sellest hoolivad! Nad ei teeni minu pealt pennigi.» 

Mehed jäid vait, sest' nende täihelepänu köitis üks vahejuhtum. Neist kaugemal lõunas, liivakünka 
harjal, ilmus nähtavale hobune. Ta sirutas pea ette ja hirnus valjusti. 

Adams ja Thomas märkasid, kuidas teised valvepostid rahutuks muutusid, ning järeldasid hõikeist, 
et seal seati. valmis lassosid ja kavatseti mustangile ligi hiilida. 

Mõned mehed päästsid juba hobuseid lahti, et vajaduse korral tagaajamisest osa võtta. Aga enne kui 
nad niikaugele jõudsid, juhtus midagi, mis kõik lootused tühljaks tegi. Üle maa lendas vari, mida oli 
raske silmaga jälgida, ja juba istus täku seljas nõtke ratsanik. Ta sundis hobust tagajalgadele töusma 
ning ratsu, esikabjad kõrgele õhku siirutatud, seisis künkal otsekui uljuse kehastus. Ülemeelikus 
pilkehimus tõstis ralsanik käe ja tervitas oma vaenlasi läikiva sõjakirvega. Seejärel kadus ilmutus 
viirastusena Öisesse preeriasise. 

Kümmekond ratsanikku sööstis teda taga ajama. Raksatasid lasud. Ent kuulid lendasid tühja ning 
major andis meestele käsu otsekohe tagasi tõmbuda. Pärast seda, kui vaenlane oli röövinud voori ja 
plahvatus hävitanud viimasedki varud, oli püssirohi kallis. 

Sel ööl valitses terves väeosas ärev ning masendaltud meeleolu. Mitte keegi ei maganud. Igamees 
oli valmis põgenenud pealiku mõneks uueks kuratlikuks tembuks. Adamsile meenus, missugune 
meeleolu valitses Beni palkmajas kaks aastat tagasi, pärast vana indiaanlase tapmist. See ei olnud 
kuigivõrd' erinev. Ka tollal olid kõik äreval ootel, aga miltte midagi ei juhtunud. Harry Tokai-iito 
tavatses tegutseda nii, nagu tema vaenlased ei osanud oodata. .. 


Tund möödus tunni järel. Adams ja Thomas olid enda peale võtnud kahekordse valveaja, mis 
kestis hommikuni. Farmeripoeg ei suutnud kuidagi oma piinavaid mõtteid vaigistada, kuidas ta end 
ka ei sundinud pöörama kogu tähelepanu ümbrusele, kus pimeduse katte all võis mõni. sündmus 
hõlpsasti märkamatuks jääda. Oli üsna kõhe tunne olla viimane jõugust, keda varitseb surm ja kätte- 
maks. Kas viimane? ... Mõrvar, Punane Rebane ise, oli tõenäoliselt veel elus. Aga tema pages 
ohutusse kohta. Siin, Niobrara ääres, oli Adams ainsana toonaseist kullaotsijaist järel. Ta oli Tokai- 
iitole ettevaatamatult ütelnud, et kullaotsimine mõlgub tal ikka veel meeles. Nüüd ei olnud tema 
jaoks enam vähimatki halastust. 

Adams kuulatas ja püüdis pilguga pimedusest läbi tungida. Aga nii hästi kui Tobias ei olnud ta 
ikkagi veel võimeline pimedas nägema. Oli siiski vaks vahet, kas selle kunsti harjutamist alustati 
kahe- või kahekümneaastaselt. 

Ümberringi jäi kõik vaikseks ja liikumatuks. Üksnes rohi paindus öises tuules. 

«Katsu sa kõik teha, et sul farm ikka alles jääks,» võttis Thomas äkki jutuotsa uuesti üles. «Sa ei 
tea veel, mis elu see on, kui sa pead sulasena, vabaratsurina või trapperina igavesti võlgades siplema. 
Theo ja mina tunneme seda. See on virelemine. Inimesel peab olema kas maad või raha.». 

«Pea suu!» vastas Adams järsult. 

Thomas, ei vaikinud. «Sinu vanamees viskas meid välja -et sulle lõpuks tõtt öelda, Adam Adami 
poeg. Pärast seda, kui olime tema juures kümme aastat tööd rüganud. 

Ta ütles, et tal ei ole enam raha, et ta on sunnitud karja ära müüma ja kõik kokku kraapima, et suuta 
vahest siiski farmi eest maksta. Sellepärast tulimegi sinu juurde. Nüüd sa siis tead.» 

«Millega saan mina teid aidata? Olen ju ise samasugune näljarott.» 

«Noh, siis peame aga moka maas ja laseme punaaahkade pihta, seni kui meid endid kuul tabab.» 
Sellega oli kõnelus lõppenud. Adamsi mõtted kandusid veel kord Tokai-iitole, keda kõik kartsid ja 
kelle pärast siin vahti peeti. Ka Adams kartis dakoota vaenu, kuid ei vihanud teda. Mida pidi tegema 
noor mees, kelle isa mõrvati ja kellelt taheti röövida tema maad? Tokai-iito suutis siinsetele 
upsakatele sinikuubedele aukartust sisendada ja mingil määral tundis Adams sellest isegi rahuldust. 
Ta võttis indiaanlase vaenu kui loomulikku tõsiasja ning sai teda vihata või põlata niisama vähe kui 
tuld ja tormi. 

Viimaks jõudis kätte hommik. Sooja einet ei antud. Plahvatus oli kõik toiduvarud hävitanud, ja 
mehed sõid kõhtude korisedes puutumatut tagavara, mis väeosal retkel kaasas oli olnud. Ainus, kes 
tõepoolest hästi sõi, oli Tobias. Ta oli endale jõest kalu püüdnud. Veidi eemal vaatas Kath vesise 
suuga pealt, kuidas indiaanlane tulises tuhas oma saaki küpsetas. Kuid Tobias ei olnud kavaler. Ta 
sõi oma kalad viimaseni üksinda ära. 

Neiu läks jalutades edasi ja Adams pani selgesti tähele, kuidas ta otsekui juhuslikult vendade 
Thomase ja Theoga kohtus. Mõlemad kullininad rõõmustasid ja alustasid kohe juttu teemal, mis oli 
ka Kathile meeltmööda. Adams kuulas pealt, otsides samal ajal kokku terveid palke ja laudu, et 
ajutist peavarju ehitada. Ta oli kodus puusepatööd õppinud. 


61 


«Niisiis ei ole meil enam midagi süüa?» uuris Kath Thomaselt. «Mida me siis peale hakkame? 
Aga indiaanlased ju ometi elavad sellel maal? Järelikult peaks siin leiduma, mida süüa.» 

«Päris rumal te just ei ole,» mainis Thomas, tahudes Adamsile üht palki. «Siin, sellel kolm korda 
äraneetud maal, elavad inimesed ühestainsast - ja see üksainus on piison. » 
«Nii et te hakkate piisoneid küttima?» 
«Kui me neid leiame.. siis jah. Aga piisoneid ei saa. ju kutsuda nagu kanu... tip-tip-tip, ja nad 


muudkui tulevad. . . Piisonitel on endil pead otsas ja nad rändavad omi radu. Ei paista, et läheduses 
karju oleks.» 

«Aga Tokai-iito ja karusalk? Mida nemad söövad?» «Olete teie alles kange küsima! Neil on veel 
talvist tagavara, kuivatatud ja külmutatud liha. Ja kui nad on liha ära söönud, aga piilsoneid veel 
näha ei ole...» 

«Mis siis?» 

«Siis tantsivad nad koos oma nõiast preestriga piisonitantsu: «Hea vaim, anna meile piisoneid, 
piisoneid, piisoneid. .. piisoneid, piisoneid, piisoneid anna meile, hea vaim.» Nad laula,vad seda ööd 
ja päevad läbi ja ise aina tantsivad. » 

«Kas tõesti? See on ju rumalus.» 

«Või nii? Kas teie, miss Kath, ei ole kunagi ütelnud: 

«Meie igapäevast leiba anna meile tänapäev»? Teie vadistate seda suusoojaks, ilma et te näljas 
oleksite. Aga indiaanlastel on kevaditi tõsine nälg varaks.» 

«Ja kui piisoneid ikkagi ei tule?» 

«Kui püsonid ei tule indiaanlaste juurde, peavad indiaanlased ise minema piisonite juurde. Nad 
panevad oma telgid kokku ja rändavad teisale, kusjuures mehed liiguvad väledatel mustangidel ringi 
ja otsivad karju... Omaenda jahimaadelt, aga kui sealt midagi ei leita, siis ka võõrastelt... Kusjuures 
enamasti lõpeb säärane retk veriste peadega.» 

Kath näis järele mõtlevat. «See ei ole :ju sugugi mõnus elu,» ütles ta ning vaatas Adamsi poole, 
kes pööras pilgu kõrvale. «Paikset kodu ei saa rajada, sest kogu aeg tuleb koos telgiga piisonile 
kannul rännata... Ja üldse, nii ei valitse ju inimesed loomi, vaid loomad inimesi! ... Seda ei või me 
järele teha. Meie ei tohigi praegu minna kus- 

kilt piisoneid otsima, arvestades ohtu, et indiaanlased võivad meile kallale tungida.» 
«Ei, miss Kath, seda ei tohi me teha. Me peame mingi muu nõu leidma.» 
«Aga missuguse?» 

Thomas kortsutas laupa. «Major andis juba käsu, et Roach ratsutaks enamiku meestega lähimasse 
kordonisse ja nõuaks sealt uut toiduvaru ja laskemoona. . . Noh, küll nad teevad seal suured silmad, 
kui kuulevad, mis meiega juhtus! Siia jäävad ainult mõned mehed, kellele jaotatakse kogu 
olemasolev toidumnaan. Täienduse kohalejõudmiseni peaks sellest piisama. Teie lähete Roachiga 
kaasa. » 

«Ei ole teie asi, mida ma teen,» ütles Kath tõrjuvalt. 
«Ma jään loomulikult isa juurde.» 
Thomas muigas. «Kui isa lubab!» 
«Parem ütelge mulle, kas teie seas ei ole rätsepat?» 
Nüüd naersid nii Thomas kui ka vaikiv Theo. «Seda peaksite küsima kelleltki teiselt, miss, meie 
sib'iseid mehi .ei tunne. Kas tahate lasta endale ratsaülikonda 
õmmelda?» 
«Muidugi. Siin on küllalt tekke, mida võib katki lõigata. Ma olen seda mõttes juba kaalunud.» 
«Ahah! Järelikult tahate tõepoolest siia jääda. On teil alles julgust!» 

«Ma ei tea. Aga tädi Betty juurde ei lähe ma mingil juhul enam tagasi, eriti pärast seda, kui ma 
tema juurest ära jooksin.» 

«On ta hullem kui indiaanlane?» . 

Kath naeris esialgu, siis aga tõsines. «Ta on omamoodi tõesti hullem kui indiaanlane. Ärge 
arvake, Thomas, et ma olen nii alp ja kergemeelne, nagu teile näib. Üleeile öösel elasin ma üle 
kallaletungi voorile ja ütlen teile ausalt, et ma värisen veel praegugi, kui selle peale mõtlen. Aga see 
on midagi muud. See on lihtsalt sõda, milles ma võin otsa saada... Jah... Ma muidugi loodan, et surm 


ei taba just mind. . .» 

«Te kõnelete nagu kogenud vabaratsur. . .» 

«Tädi Betty aga ei ole avalik vaenlane. Hommikust õhtuni on ta varjatud õelus inimese nahas. Meil, 
Smithidel, ei ole ju ralha, aga temal on, väga palju raha... Ja ta kohtleb mind nagu vaeste inimeste 
last, keda kasvatatakse hoolekande kulul. Päev läbi pean ma tema headuse 

eest tänulik olema ja tema ümber lipitsema, sest ta on ikkagi pärandusega tädi... Ta arvab, et võib 
mind kohelda nagu oma valget pinšerit. Ma ei kannata seda, Thomas, ega lähe enam sinna. tagasi.. 
Kuijutage ette, ma lähen tagasi kui patukahetseja... ei, parem juba lasku mõni dakoota mind kord 
maha... Aga tädi Betty võib pärandada oma raha mõnele sihtasutusele... Mina ei hakka seda endale 
teenima. Mitte iialgi!» Kathi põsed olid tulipunased. Adams toetus kirvevarrele ja silmitses neiut, kui 
too rääkis. See oli siis neiu, kellega ta kavatses raha pärast abielluda. Häbi, häbi!... Kath pöördus 
ning märkas sealjuures Roachi, kes oli nende poole tulnud ja kahtlemata tema sõnu kuulnud. 

Neiu naeris sunnitult ja läks hobuseid vaatama. 

Jõudis kätte keskpäev. Koristustööd ja hädapärase peavarju ehitamine olid jõudsasti edenenud. 
Roach oli koos suurema osa meestega hävitatud kordonist lahkunud. 

Tema hüvastijätt Kathiga oli äärmiselt jahe ja tuim. Neiu, kes oli oma rikka tädiga riidu läinud, ei 
huvitanud enam Roachi. 

Majori käsutusse jäi ainult Iciimme meest, nende hulgas Tobias, Adams, Thomas ja Theo. Kath oli 
oma tahtmise läbi surunud. Praegu seisis ta ühe keki mehe seltsis kahe laialilaotatud teki ees ning 
murdis pead ratsaülikonna lõike kallal. 

Major kohtles Adamsit, nagu poleks midagi juhtunud. Ent maamehe poeg ei suutnud nii kiiresti 
unustada. Ta andis üksnes kõige hädatarvilikumaid vastuseid, ning oma auahnuse rahuldamiseks 
näitas, et ta oskab paremini puutööd teha ja ulualust ehitada kui sinikuued. 

Vastu õhtut häiris väikese salga elu ärev sündmus. Tobias andis teada, et lõunast ligineb ratsanik. 
Oma ettekandes kirjeldas ta teda täpselt: «Suur ja tugev, punaste juuste ja kallaste hammastega. 
Kõrvanibud on alt kimli kasvanud. Ratsutab lapilisel hobusel.» 

Kuulnud neid sõnu, lõpetas Adams söömise. «Thomas,» ütles ta, «see on Punane Rebane, selles 
pole vähimaiki kahtlust. Kõrvanibude kirjeldus klapib, nende järgi võib teda alati ära tunda. Mida 
too hullljulge sell siit otsib? Tal peab olema üsna eritline põhjus, kui ta söandab veel kord Niobrara 
äärde tulla.» 

Thomas ja Thea noogutasid. Adamsi põsed lõid erutu- 

sest roosatama. Oodatav kohtumine äratas temas taas kõik viimase kahe aasta lootused ja 
pettumused. 

Punane Rebane kappas oma tugeva lapilise hobuse seljas kordonisse. Laiaäärelise kaabu külge oli 
ta kinnitanud väikese valge riidetükki, parlamentäärilipukese. Ta kargas Adamsi lähedal sadulast 
maha, kuid vaatas teda tervitamata ringi, otsides kedagi, kes hoolitseks tema hobuse eest. Leidnud 
ühe teenistusvalmis mehe, andis ta ratsmed tolle kätte ning lonkis tahtlikult lodeval hoiakul majori 
poole.. 

Smith seisis endisel õuel, blokhausi söestunud riismete ja poolelioleva uusehituse vahel. Ta oli 
parasjagu päevase töö üle vaadanud ning silmitses nüüd võõrast ratsurit uurivalt. Punane Rebane oli 
ohvitserist pea jagu pikem; tema laiaõlgne ning turske kogu toonitas üleolekut, mida see 
jämedaikoeline noormees kogu oma käitumisega majori suhtes väljendas. 

«Clarke, Fred Clatke,» esitles ta end Smithile. Adams võis seda väikest stseeni lagedal platsil 


selgešti näha ja pealt kuulata. Nende sõnadega ulatas Punane Rebane Smithile paksu kirja. Major 
noogutas lühidalt, avas kirja ning luges. 

«Sisu on mulle tuttav,» lausus Punane Rebane valjusti, kui major kirja jälle -kokku voltis. «Kutse 
Istuvale Sõnnile ja Tokai-iitole, et nad tuleksid siia kordonisse kolonel Jackmaniga läbi rääkima. 
Aga mis nüüd saab? Siin ei ole ju enam Õiget paika, kus läbirääkimisi pidada!» Punane Rebane 
silmitses varemeid pilkava irvega. «Siin on vist minu sõbra Harry käsi mängus olnud!» 

Major hoidis kirja nõutult käes. «Kokkusaamine peab toimuma mujal,» avaldas ta arvamust. 

«Ei,» vastas Punane Rebane jämedalt, just nagu kõneleks taomasugusega, «kokkusaamine toimub 
siin. Kordon tuleb taastada.» 

Smith kergitas üllatunult kulme. Millist tooni see Clarke endale lubab! Kuid mehe olemuses 
peitus midagi, millele ohvitser ei tundnud end vääriline vastane olevat. Majori autoriteet ja 
iseteadliikkus tuginesid rohkem tema aukraadile kui kehalisele jõule. Punase Rebase loomupärane 
Jõhkrus murdis korsetiliistud katki ja Smith oli abitu. Adams jälgis seda stseeni kaastundlikult ja üht- 
lasi halvakspanevalt. «Me ei jõua nii kiiresti ehitada, sest läheduses ei leidu puitmaterjali,» jätkas 
Smith kõne- 

lust, nagu oleks tal tegemist ülemusega. Vahest oli Punasest Rebasest saanud kolonel Jackrmmi 
usaldusmees ja järelikult pidi üks väikene major temaga vastavalt ettevaatlik olema. 

«Kokkusaamine ei toimugi nii ruttu,» kuulutas Punane Rebane vaieldamatu kindlusega. «Kas te 
tõesti kujutate ette, et preeriasse ratsutamine ja sealt ühe dakoota ülesleidmine on nii lihtne? Maa-ala 
oleks nagu liiga laialdane.» 

«Tokai-iito ja Istuv Sõnn...» lausus Smith endamisi aru pidades. «Vaevalt et nad asuvad ühes ja 
samas kohas. Tegelikult tuleb nädalate viisi otsida, selleks et mõlemale kutset üle anda.» 

«Te saate aru? Hästi. Ma annan teile nõu: käskige mõlemat otsida Mustade mägede ümbrusest. 
Sealt nuhite nad kõige rutem üles.» 

«Hea küll. Fred Clarke? Jah. Sa ratsutad siis homme edasi, et sõnumit sinna viia?» 

«Mina? Ega ma hull ole. Minule on kolonel Jackman varunud hoopis teised ülesanded. Saatke 
Tobias; kes oskab dakoota keelt ja orienteerub igasuguses, olukorras.» 

«Punanahk? See tundub mulle ohtlikuna.» 
«Kas te tahate siin ilma mõne teiseta läbi ajada? See tunduks mulle samuti ohtlikuna.» 

Smith käänas kirja uuesti lahti. «Kummaline valik,» ütles ta. «Istuv Sõnn ja Tokai-iito. Kõige 
mõjuvõimsam nõidpreester terves teton-dakoota hõimus ja ühe väikese salga noor sõjapealik! Kas 
Istuv Sõnn ei solvu? Kas ei oleks võinud selle röövlipealiku Tokai-iito asemel kutsuda mõnd 
mõjukamat meest... Näiteks Pöörast Hobust Või Punast Pilve?» 

«Mida te siin tuhahunniku otsas endale üldse ette kujutate?» küsis Fred Clarke. «Ega te ometi 
arva, et Istuv Sõnn teie juurde tuleb? Tema nimi on kutsele ainult kaunistuseks, et sellel rohkem 
jumet oleks. Tokai-iito peab tulema. Me ei vaja suuri pealikuid, kellelt me ei saavuta mitte kui 
midagi. Meil on vaja läbirääkimislaua taha alampealikuid. Me joodame nad purju, et nad kirjutaksid 
alla maast loobumise aktile. Kümmet keppi ei jaksa käte vahel puruks murda. Need tuleb ükshaaval 
katki praksutada.» 

«Harry Tokai-iito kohta on ju teada, et ta ei joo!» 

«Kas teie tahate mind õpetada punanahku tundma? Tokai-iitoga saan ma isiklikult hakkama, ainult 
mina isiklikult, võite selle peale kindel olla. Peaasi, et ta tuleb.» 
Smith pistis kirja jälle ümbrikku. «Nii et ma siis kirjutan pealikute jaoks kirjad valmis ja annan 


Tobiase kätte. Kas Tokai-iito ja Istuv Sõnn oskavad lugeda?» 

«Te võite lasta oma kutsed ka piltkirjas maalida. Tobias oskab seda teha. Teele ei tohi ta asuda 

enne, kui teie abivägi on siia jõudnud. Te vajate teda veel kui luurajat.» 

«Kuid siis venib asi väga pikale.» 

«Pole viga. Ka Jackman saab tulla alles mõne nädala pärast ja endastmõistetavalt mitte enne, kui 
kordon on taastatud. Või tahate koloneli tuha sisse panna nagu küpsekala?» 

«Kas kolonel tuleb ise kohale?» küsis Smilth tögavale märkusele tähelepanu pööramata. «Kirjas... 
Jah, kirjas on igatahes märgitud, et kolonel tahab isiklikult läbi rääkida. Sel puhul peame muidugi 
ehitustöödega eriti kiirustama.» 

«Hüva. Oleme rääkinud. Ma siis lähen.» 

See oli iseäralik rutt. Kuid Adams ei pannud seda imeks. Ta oli märksa rohkem üllatatud, et 
Punane Rebane üldse julges siia tulla. Nähtavasti usaldas mees parlamentäärilippu kui kaitset Tokai- 
iito vaenu eest. .. Aga sedagi mitte kuigi kaua.. 

Punane Rebane võttis oma laigulise hobuse, kuid ei hüpanud kohe sadulasse, vaid talutas ta sinna, 
kus Adams koos Thomase ja Theoga kehva õhtueinet sõi. 

«Õhtust,» ütles ta. «Ikka veel siinmail? Kas sa ei tahaks paremat teenistust otsida?» 

Adams vaatas hetkeks Punasele Rebasele otsa, lõikas endale veel ühe tüiki tahkunud leiba, pistis 
selle suhu ja kehitas siis õlgu. «Milleks?» küsis ta ainult. Too teine ei tarvitsenud teada, missuguse 
raevu ja õiglase vihkamise torm Adamsis puhkes, kui ta teist korda kuulis sõnu: «Kas sa ei tahaks 
paremat teenistust otsida?» Jah, teist korda. Adams mäletas veel väga selgesti õhtut Fort Pierre'is, 
kus ta nägi Punast Rebast esmakordselt. Adams püüdis seal rikastelt kaupmeestelt laenu saada, ent 
tagaijärjetult. Ja õhtul, kui ta ebaõnnest tusatsedes paari peekritäit viina rüüpas, istus Punane Rebane 
järsku tema vastu. «Kas sa 

ei tahaks paremat teenistust otsida?» Veel samal õhtul leppis ta Punase Rebasega kokku ning 
otsustas koos tema ja ta jõuguga Niobrara äärest Mustadesse mägedesse minna. Mattotaupa tapmine 
tähendas selle plaani nurjumist. Sestsaadik oli Adams juurtega lahti kistud. Krundiühingust ja 
Punasest Rebasest olid saanud tema saatuse, peremehed ning temast endast veel üksnes triiviv puu. 
«Milleks?» kordas Punane Rebane tema sõna. «Kuna ma arvan, et sa vajad tervet vakatäit dollareid.» 
Adams kehitas veel kord õlgu. 

«Mul on praegu käsil üks hea ots,» jätkas Punane Rebane sihikindlalt, hoolimata Adamsi tõrjuvast 
hoiakust. «Üks kindel ots. Selleks läheb mul tarvis veel paari kanget meest. Kuidas sinuga on?» 
«Tahad sa jälle kedagi teise ilma saata?» 

Punane Rebane naeris vastikult. «Kas see käis sinu nõrkadele närvidele? Sa ei tohi nii 
õrnatundeline olla, sellega ei jõua sa maailmas kuigi kaugele. Mul on ees üks tehing, suurepärane 
tehing. Kas lööd kampa?» 

«Millega sa kavatsed siin äritseda? Nahkade pealt ei teeni ju midagi. Karusnahakompaniid on äri 
enda kätte kahmanud. » 

«Aitüma teatamast. Kus mul tark väljas! Mulle paistab, et sa oled hakanud veidi liiga aeglaselt 
otsustama. Võta oma setukas ja tule kohe kaasa. Jah?» 

Adams mõõtis Punast Rebast pealaest jalatallani. «Ei tule,» ütles ta. 
«Eks kõnge siis siin ohvitseri tentsikuna. Minul on parematki teha. . . Õhtut!» 

Punane Rebane kargas hoogu rvõttes laigulise hobuse selga ning kappas õhtuhämusesse 
preeriasse. Peagi kadus ta silmist. 

Kui mehed olid söömise lõpetanud ja valvureid hakati kohtadele määrama, ei olnud Tobiast mitte 
kuskil. Ta jõudis tagasi alles järgmise päeva lõunaks. Võimatu oli tema käest teada saada, mida ta 
kogu selle aja oli teinud. «Tal on vist jälle nuhtlust vaja,» ütles major. «Talle ei tulnud see põrmugi 
kasuks, et ma ta tulekahjuõhtul noist täiesti ärateenitud kepihoopidest ilma jätsin.» Ning major lõi ise 


pahkliku kepiga vastu indiaanlase turja. Tobias ei lausunud sõnakestki ega teinud ka teist nägu. Kui 
majori viha oli lähtunud, läks indiaanlane oma hobuse juurde, mähkis end teki sisse ja jäi ilmselt 
kohe magama. 

Adams lamas veel kaua ärkvel. Kohtumine Punase Rebasega ei läinud tal meelest. Kui see bandiit 
siin kandis veel kord oma nägu näitas, pidi tal kavas olema mõni suur mahhinatsioon, muidu ei oleks 
riisiko end tasunud. Adamsile oli selge, et Punane Rebane taotles kaht eesmärki: saada rikkaks ja 
vägevaks ning tappa Harry, ainus inimene, keda tal tõeliselt tuli karta. Võib-olla tahtis ta saavutada 
mõlemat. Kas tal õnnestub dakootat läbirääkimistele meelitada? Ja mis äritehing see on, mida ta 
praegu plaanitseb? Kõige paremini teenib käesoleval momendil salakaubitsemisega, salajase rel:vade 
müümisega ülestõusnud indiaanlastele. Ei olnud juhuslik, et dakootad tulistasid heade püssidega. 
Nad polnud neid kõiki ju ometi rahuaegadel jahirelvadeks ostnud ega samuti mitte röövinud. 
Kaupmehed teenisid nüüd jälle. Üheainsa tehinguga tõenäoliselt suurema summa, kui maksis terve 
Adamsi farm. Kas ta ei oleks siiski pidanud Punase Rebasega kaasa minema? 

Noormees ei teadnud täpselt, mis teda tagasi hoidis. Kuid ta vihkas seda jultunud ja vägivaldset 
inimest, seda jõhkra lõuaga jänkitüüpi. Adamsi mõtted siirdusid Tokai- iitole. Ta ei saanud salata, et 
too indiaanlane oli talle seni jätnud kustumatu mulje. Üheksateistkümneaastase noorukina oli Adams 
isa farmist laia maailma ratsutanud. Nüüd oli ta kahekümne kahe aastane. Ta rehkendas välja, et 
Harry on kahekümne nelja aastane. Kaheteistkümneaastasena lahkus ta dakoota hõimust, elas 
kümme aastat koos isaga pagerduses ja kahe aasta eest pöördus omade juurde tagasi. Nüüd juhib ta 
lootusetus sõjas karusalka. Kogu oma vaprusest ja ettenägelikkusest hoolimata jäävad dakootad alla, 
neil ei ole mingit väljapääsu. Neil ei ole võimalik toota ainsatki atra ega püssi, nende saatus on 
otsustatud. 

Nad aetakse Adamsi kombel oma kodudest välja, sunnitakse minema mingisugusesse 
reservatsiooni ja laskma võitjatel end seal utsitada. Maailm oli loodud üksnes väheste vägevate 
jaoks, teised võisid ainult sellest rõõmu tunda, kui nad oma ränga eluga ükskord lõpule jõudsid ja 
surm nad päästis. 

Adams oli mõtelnud ka Tokai-iitole, kui ta keeldus Punase Hebasega kaasa minemast. Ta ei 
tahtnud veel kord Mattotaupa mõrvari käsilaseks saada. 

«MA NÄEN PIISONITE KOLLAST KARJA...» 


Roach jõudis toiduainete, laskemoona ja abiväega põlenud kordonisse tagasi. Veel samal hammikul 
asus Tobias teele, kaasas täht- ja piltkirjas koostatud sõnum Istuvale Sõn'nile ja Tokai-iitole. 
Väeosast lahkus ta hüvasti jätmata. Ta läbis koolme, ajas oma pugala hobuse kappama ning kadus 
peatselt mahajäänute vaateväljalt. 
Luuraija mustang oli tubli jooksja. Ta pruuskas ja aevastas, sest varahommikune ratsutamine läbi 
kastehelmeis preeria pakkus naudingut ka hobusele. Tuul ainult silitas õrnalt õisi ja rahtu. Väikesed 
preeriakoerad kadusid vilistades oma urgudesse ja taamal uudistas põderantiloop. Tobiasel oli 
mustangi seljas istudes ülakeha kaugele ette kallutatud. Ratsmed jäid lõdvaks, sest indiaanlaste 
kombe kohaselt olid need määratug hobuse peatamiseks. Hobust juhiti reite survega. Aeg-ajalt 
võimaldas Tobias hobusel sammu käies hinge tõmmata. Traavist oleks jalusteta ratsur vähe rõõmu 
tundnud. 

Kesk-päeva pailku tegi luuraja Lühikese peatuse. Ümberringi valitses vaikus ja ei liikunud midagi 
kahtlast. Tobias avas moonakoti ning sõi. See oli tal päeval tema esimene söögikord, mis jäi ühtlasi 
viimaseks. Indiaanlaste kombe kohaselt pidas ta naiselikuks süüa rohkem kui üks kord päevas. 


Pärast einetamist läitis ta piibu ning mõtles oma otsuse üle veel kord järele. Punase Rebase 
soorvitusel oli ta saanud Smithilt käsu ratsutada Mustadesse mägedesse ning otsida sealt üles Istuv 
Sõnn ja Tokai-iito. Tobiase käest ei küsitud, kas ta sellega nõus on, ja ta vaikis ning tegi endamisi 
järeldusi. Punane Rebane ei olnud mees, keda võis usaldada; Tobias oli veendunud, et tema nõu- 
andeis peitus tagamõte. Tobias oli punapead salaja jälitanud, kui tao kordonist lahkus. Algul oli 
Punane Rebane ratsutanud kirdesse, aga kui arvas end olevat välijaspool nägemisulatust, oli ta 
uijunud mustangiga üle jõe lõunakaldale ja võtnud suuna edelasse. Ta varjas midagi. Tobias oli 
kuulnud jutuajamist Punase Rebase ja Adamsi vahel. Mis tehingut see jänki plaanitses? Tobias ei 
tahtnud selle mehe soovituste järgi talitada. Ta võttis nõuks teha seda, mida ise otstarbekaks pidas. 

Võimatu oli teada, kus otsitavad pealikud parajasti asuvad, sest preeria on suur ja lai ning 
mustangid väledad. 

Pigem võis üht-teist oletada naiste ja laste laagripaiga 

IHobusejõgi (Horse Creek) - Põhja-Platte'i lisajõgi. 
kohta Karusalk, mida Tokai-iita juhtis, oli inimpõlv tagasi eraldunud suuremast oglaala-tetoni 
hõimust. Mõned perekonnad ohd oma telkidega järgnenud uljale Mattotaupale ja ühele eriti vanale 
ning mõjukale nõidpreestrile, ja sealtpeale moodustasid nad suures hõimuliidus väikese eraldi 
rühma. Nende jahiala asus Põhja-Platte'i piirkonnas mitte kuigi kaugel Niobrara-äärsest kordonist. 
Tobias teadis et talve tulekulotsib karusalk üles eelmäestiku kaitsvad metsad, esimese suvelaagri aga 
püstitab alati Hobusejõe 1 äärde. Hobusejõgi lookles kordonist kolme päeva ratsateekonna kauguselt 
läbi karmi kiltmaa. Tokai-iito ja tema sõdalaste ilmumine, seostus hästi telklaagri oletatava 
asupaigaga. Tobias otsustas võtta Hobusejõe oma teekonna .eesmärgiks ning pöördus kohe edelasse. 
See oli sama suund, mille oli salaja valinud Punane Rebane. 

Luuraja ratsutas seni, kuni taevas tumenes ja tähed lõid särama. Siis andis ta oma pugalale 
hobusele ja iseendale teenitud puhkuse. Öö oli külm. Hobune heitis maha; Tobias mähkis end tekki 
ja uinus hobuse kaela vastas. Jalgade juurde jättis ta põlema väikese lõkke, mis pidi hunte eemal 
hoidma. Kui tuli dakootade piilureid ligi meelitas, ei olnud sellest lugu. Tobiast kaitses Valge hundi- 
nahk, mis oli tema parlamentäärilipuks. Et ta rahu saadikuna ka relvi kandis, seda ei tahtinud keegi 
imeks panna, sest relvi rvaljas ta küttimiseks, kui toiduva,ru otsa lõppes, ja pealegi tuli tal end kaitsta 
karude ja huntide eest. 

Pärast segamatut und asus ta enne päikesetlõusu uuesti teele. Ei sellel ega ka järgmisel päeval 
tülitanud teda mitte keegi. Kolmanda päeva lõuna paiku lahutas teda Hobusejõe keskjooksust tema 
enda arvestuse järgi veel ainult mõne tunni tee. Suure Kaljumäestiku piirjooned läänes olid juba 
märksa lähemale nihkunud. Tobias asus praegu erinevate hõimude piirialal. Siin küttisid šaieenid, 
dakootad ja nende põlisvaenlased ponii hõimust. Ta pidi ettevaatlik olema. 

Ühelt kõrgendikult vaatas ta järjekordselt ringi. Siit avanes vaade lamedale orule, mis lõikus 
künklikku maastikku põhja-lõuna suunas. Orus looklevas ojas leidus vett kindlasti ainult praegusel 
soodsal aastaajal. Oru põhjas avastas Tobias jälgi, mis otsekohe tema tähelepanu köitsid. Rohi oli 
laialt maha tallatud või ära söödud, liivane 

pinnas üles songitud. Luuraja ratsutas end targu varjates jälgedele lähemale. Siin oli peatunud suur 
piisonikari. Rahulikult rohtu süües oli kari rännanud vanal piisonirajal piki oja kallast. lõunast põhja. 
Need olid vägevad jäljed. Arvatavasti oli siit läbi läinud oma tuhat piisonit. Niisuguseid karju nähti 
praegu harva, sellest ajast kui asundamine ja raudteede ehitamine preeria osadeks jagasid ning 
tõkestasid piisonite rändeid, kes olid kunagi liikunud takistamatult Kanadast Mehhikoni. 

Tobias vaatas uurival pilgul põhja poole. Orupõhi paistis seal kollakaspruunina ja. liikus otsekui 
voogavas rüsinas. Ähmasest massist kerkisid esile üksikud loomad - kõrge turi ja tumedakarvaline 
lakk, millesse sarved peaaegu ära kadusid. Piisonite vastastikune möirgamine meenutas kauget 
kõuekõminat. Innaaeg välja arvatud, oli piisonisõnnidel ja -lehmadel kombeks lahus liikuda. See siin 


ratsaniku ees oli sõnnikari. Loomad olid karmi talve järel lahjad, kuid kandsid.alles hinnalist 
talvekasukat. Tobias ratsutas suure veelombi juurde, m111es sõnnid olid püherdanud. Selles 
«piisonivannis» märkas ta ühe piisoni selja jälge. Missugune selg! Kõhedustundega. meenutas 
luuraja murdunud roideid, mis ta kolme aasta eest piisonisõnniga vastamisiminekust mälestuseks oli 
saanud. Ent pull, kes talle tookord nii hullusti liiga tegi, oli kahtlemata kääbus sõnni kõrval, kellele 
siinne lomp teretulnud vanniks oli olnud. Üle Tobiase huulte lipsas tasane austust ja heameelt 
väljendav vile. Tõusev jahipalavik tõmbas ta näo pingule. Tobias oli kirglik kütt. Nel!jateist- 
kümneaastaselt oli ta tapnud oma esimese piisoni. Küttimine oli veel ainus tegevus, mis kodutule 
indiaanlasele jäägitult rõõmu valmistas. Kuid luuraja teadis, et sõja ajal ei tohi ta mingil tingimusel 
sirutada kätt hõimu jahiloomade järele. Jahiõigusest peeti rangelt kinni juba rahuaegadel ja 
hõimusiseseltki. Piisoneid tohtis küttida ainult ühiselt, ja igaüks, kes neid omal käel ründas ning nad 
sellega minema peletas, sai karistada. Vanglat indiaanlased ei tundnud, aga kurjategija telk hävitati. 
Ent isegi surmaga ähvardav karistus ei oleks suutnud lämmatada luurajas lõkkeelelöönud jahiiha. 
Teda hoidis tagasi üksnes teadmine, et temaga metsikult kärgitakse, kui ta ülesande täitmise isikliku 
kire nimel ohtu seab. 

Kus oli piisoneid, sealt ei võinud ka dakootad kuigi kaugel olla. Aga kus on piilurid, kes karja 
jälgivad? Kus on 
2 
Jahivalvurid, kes ei lase üksikutel tulistada, enne kui algab ühine küttimine? 

Liivasel seljandlkul, mis varjas Tobiase eest vaadet lõunasse, ilmus äkki nähtavale must 
juuksetutt. Pruun käsi tõusis ja andis märku, et Tobias rahulikult paigale jääks. Luuraja pingutas 
järsult ratsmeid. Ta kuulis kapjade tüminat. Läänest ligines kapates suur ratsasalk. 

Tobias hindas seda umbes sajale ratsanikule. Mõttes kaalus ta võimalikku sõjameeste hulka karusalga 
telkides. 

Neid ei saanud olla rohkem kui kakskümmend viis või äärmisel juhul kolmkümmend. Ilmselt oli nii 
suure karja küttimiseks mitu salka ühinenud. 

Juba ilmus nähtavale ka esimene ratsanik. Ta ronis oma saduldamata hobusega lõunas asetsevale 
kõrgendikule ja teised järgnesid talle pikas reas. Tobiasel avanes võimalus neid segamatult loendada, 
kusjuures ta sai tulemuseks sada viisteist. 

Vana kombe kohaselt kandsid piisonikütid ainult vöösid. Pruunid kehad ja iga üksiku lihaseni 
täiuslikult arenenud jalad olid otsekui kokku kasvanud mustangidega, «piisonihobustega», kes olid 
Jahipidamiseks välja õpetatud ja keda ei pandud iialgi koormaid kandma. Jahirelvadeks kasutasid 
kütid vibusid ja nooli. Mõnel mehel oli ka oda. Tohias tundis ära võigu ja Tokai-iito. Noorel pealikul 
oli käes pool tosinat noolt ja heledast luust vibu, seljas rippus tupetäis varunooli 

Dakootad olid luurajat silmanud ja andsid talle märku, et ta tagasi tõmbuks. Tobias tahtis oma 
närviliseks muutunud pugalat idanõlvakust üles juhtida, kuid hobune ei kuulanud enam sõna. Ta 
tõusis tagumistele jalgadele ja keerles ühel kohal ringi. Samal ajal hakkas ühe dakoota mustang 
üleval pealiku naabruses perutama, Nüüd ei olnud enam pidamist. Mürinal tormas kogu ahelik põhja, 
piisonikarja suunas, ja Tobias laskis end kaasa viia. Pealiku võik sööstis temast mööda. Tobias 
leildis end tuhatnelja kihutavate dakootade keskel. Ta laskis ratsmed vabaks, võttis kuulikotist 
mõned kuulid ja pistis suhu, et hiljem oleks võimalik kiiremini laadida. Adams oli talle kinkinud 
eestlaetava püssiloksu, mille juures see toiming võttis küllaltki palju aega. Aga ükspuha - 
piisonijahiks ta kõlbas! Piisonite küttimine oli preeriaindiaanlaste elukardetav töö ja ühtlasi ka 
ihaldatav rahvuslik meelelahutus. Iga pruuninahaline ratsanik oli selle nimel valmis 

kas või elu kaalule panema. Tormi-iilina vuhises küttide salk piki orgu. See oli Tobiasele meele 
järele. Ei mingit ajujahti, vaid meeletu kihutamine piisonitega võidu elu ja surma peale. Tema süda 


laulis piisonilaulu, mida ta oli kunagi õppinud mustjalgindiaanlastelt Kanada preeriates: 


Ma näen piisonite kollast karja, 
haistan tolmu, mida nende sõõrmed 
liivarajalt üles õhku löövad. 

Tubli vibu, pinguta nüüd nööri! 
Kulla nool, sa ära mööda lase! 


Piisonisõnnid muutusid tähelepanelikuks. Nende möirgamine vaikis. Nad pöörasid kogukaid päid 
ning vaatasid kapakus liginevate sõdalaste poole. Karja lõpus asus võimas sõnn. Karva kattis tal 
mudakoorik - tema vist oligi «piisonivannis» piiiherdanud. Sõnn langetas juba puhkides sarved, ent 
pöördus hetk hiljem siiski põgenema ja ühines hirmunult edasitormava kardaga. Noo'ena vihises luu- 
raja pugal hobune karjale järele. Osavalt tormas ratsu kardetavast pullist mööda ja sukeldus 
keerlevasse tolmupilve. Juba oli ta piisonirte keskel, ärritatult tõuklevate loomadega külg külje 
kõrval. 

Tobias ei teadnud midagi teistest küttidest, ta teadis vaevalt veel midagi iseendastki. Tema ümber 
müdistas ja tampis tolmupilvedes põgenev kari. Ojavesi pladises sõnnide sõrgade all. Pugal kappas 
kaasa, muidu olleks ta surnuks sõtkutud. Tobias hoidis püssi käes. Hetkeks hõrenenud tolmus, nelja 
jooksvate piisonite möllus ja rüsinas nägi ta otse enda ees noorukest sõnni. Hästi väljaõpetatud 
mustang sööstis vahetult tema tagant mööda; kuul tungis sihilkule võetud loomal abaluu alt 
südamesse. Sõnni kukkumist Tobias enam ei näinud. Ta kihutas põgenevate piisonite ja kappavate 
dakootade seas aina edasi. Peadpööritava kihutamise aljal laadisid luuraja käed püssi. Ta tulistas teist 
korda ja võttis suust järgmise kuuli. Hirmust kannustatud jooksus õõtsusid tema kõrval pruunid 
seljad. Küttide hõiked kostsid vaevu läbi ülivõimsa sõrgade müdina. Tobias sihtis ja tulistas 
kolmandat korda. 

Järsku näis talle, nagu hakkaks sõrgade tümin vähehaaval vaibuma. Nähtavasti oli põgenev kari 
jagunenud ja laiali valgunud. Tolmupilved muutusid läbipaistvamaks. Tobias püüdis ringi vaadates 
selgust saada. Ta kihutas 

ikka veel kolme- või neljakümne piisoni keskel. Sellest rüsinast pidi ta välja päläsema. Mustang oli 
juba väsinud. Tema naabrid selles pöörases tormamises, kaks noort pulli, surusid ning puskisid teda 
oma väikeste teravate sarvedega. Tobias tahtis ennast ja mustangi ründaijaist püssi abil vabastada, 
kui ta äkki märkas, et el olnud kuulikotikest kinni srdunud Ja see oh tühjaks pudenenud. Ta haaras 
püstoli, kuid tabas sedapuhku halvasti, kusjuures väikesed kuulid ainult ärritasid noori pulle uutele 
kallaletungidele. Hobusel oli jõud täiesti otsas ja ta. kukkus. 

Tobias taipas välkkiirelt maha hüpata. Ta jäi jalule ja pistis piisonite hulgas elu eest jooksma. Samal 
ajal kui tugevate musklitega jalad teda pikal sammul edasi viisid, püüdis ta külma verd säilitades 
olukorrast ülevaadet saada. Ta oli keset tugevate ning väledate sõnnide karja. Kaugel eespool nägi ta 
võimakat pulli, mudakoorikuga kaetud juhtlooma, kes oli karjast ette jõudnud ja aeglustas nüüd 
tempot. Kari koos Tobiasega pidi talle varsti kannule saama. 

Tobias põikles sõnnide vahelt välija. Meeletust jooksust lõõtsutades vaatas ta ringi. Kari ja seda 
jälitavad kiitid olid kaugele laiali valgunud. Üksikud piisonid ja terved väikesed kardad traavisid 
sihitult sinna-tänna. Tobias kuulis neid. Kord kerkisid mõned piisonid ja vibusid pingutavad 
Jahimehed tema silme ette, kord kadusid nad jälle kinkude vahele. Temast tormas mööda ük'sik 
haavatud sõnn; üks dakoota oli tal sabast kinni haaranud ja tahtis teda peatada. Jahimehe pöörased 
kitsehüpped ajasid Tobiasele vägisi naerupeale. Äkki ta taipas, et temalegi ei ole jaht veel lõppenud. 
Juhtsõnnile järelejõudnud kari oli peatunud ja ümber pöördunud. Loomad põmitsesid indiaanlast 
kurjakuulutavalt. Piison on arg loom, kes põgeneb huntide ja küttide eest, aga kui teda vihale ärri- 


tada, on tema rünnakuiha väga kardetav. Tobias püüdis end laugjal nõlval kasvavas preeriarohus 
võimalikult nähtamatuks teha. Tal ei olnud enam hobust ja ta pidi nentima, et oli kaotanud ka püssi 
ja püstoli. Selles olukorras oli üsna ebameeldiv, et juhtsõnn oli teda tähele pannud ja kavatses ilmselt 
omas juhmis raevus temaga arveid klaarida. Saba püsti, tüüris loom nelja joostes Tobiase poole. 
Tobias kargas püsti. Kõike jõudu kokku võttes viskas ta ründajat tomahoogiga ja tabas tema 
otsmikku, ent pull raputas relrva mahanagu tüütu kärbse. Luurajal ei jää- 

nud midagi muud üle kui püüda end põgenemisega päästa, ehkki ta teadis juba ette, et tal ei ole suuri 
väljavaateid. Piison on isegi mustangist kärmem. Tagasi vaatamata jooksis Tobias nõlvakust üles. 
Selja taga kuulis ta ligineva sõnni hüppeid. Tobiasel oli juba valus hingata, süda lõi tugevasti, 
külgedes torkis justkui noaga. Ta tegi jänesehaake, pöördus ning jooksis uuesti alla. 

Ent piison märkas pööret ja tuli järele. Sellega vähenes osaliselt Tobiase edumaa. Läheduses ei 
olnud ainsatki puud, isegi mitte põõsast, mille taga ta oleks varju leidnud. Mõne meeleheitliku 
siksakhüppe järel viskus ta pikali ja jäi sirgelt lamama, luud-liikmed kanged just nagu surnuks aetud 
jänesel. 

Näis, nagu oleks pull teadnud, et tal ei tarvitse nüüd kiirustada. Ta traavis ligemale, kündes 
sarvega maad, nii. et tolm lendas. Kui ta Tobiase ette seisma jäi, et teda läbi. torgata ja sõrgadega 
sõtkuda, leidis indiaanlane endas siiski veel meelekindlust, et visata oma vest looma silmadele. 
Ohtlikud sarved vaatasid käiseaugust välja. Pimestatud sõnn märatses ja puskas indiaanlast selga. 
Tobias tundis tugevat valu. Ta suutis end veel vaevu liigutada ja ootas, nuga käes, surma. Hajali 
ringikappavaist dakootadest ei pööranud vist ükski temale tähelepanu. 

Aga ometi. .. 

Kõlas dakootade metsik piisonijahihüüd. Pulli rünnak takerdus. Nähtavasti lõi ta vaenulikku häält 
kuuldes kõhklema. Tobias pööras pilgu hetkeks temalt ära, et otsida silmadega võimalikku päästjat. 
Kinguveerult tuli alla Tokai-iito oma võigu täku selljas. Veel kord tõi pealik kuuldavale kumeda 
hüüu, mis viis pulli segadusse ja sundis teda Tobiase ründamisest loobuma. 

Loomoli vesti räbalaiks kiskunud ja põrnitses oma uut vastast kurjakuulutavalt. Esimese ohvri 
jättis ta rahule. Dakoota jõudis nende juurde; tema täkk püüdis ratsanikku maha visata ja tõusis 
tagajalgadele; peljates ähvardarvaid sarvi. Sõnn valmistus hobust koos ratsuriga sarvede otsa võtma. 
Surmahirm ajas võigu meeled segi ja ta hüppas kõigi nelja jalaga õhku. Kuid ratsaniku tahe ja 
osavus sundisid teda taas värisedes sõna kuulama. Tobias vaatas ainiti pealikut ja unustas järgnevate 
sündmuste mõjulohu, milles ta ise viibis. Täkk, kes oli oma saatuse ratsaniku kätesse usaldanud, 
kuuletus igale nõrgalegi survele. Erutatult tantsiskleval sammul ligines ta 


76 


elukale, kes nooksas peaga, just nagu teeks proovi. Dakoota üritas läheneda loomale küljelt, kust 
võiks saata surmarvat noolt. Sõnn aga, teadlik oma eelises, sööstis jahmatava ootamatusega 
rünnakule. Mustang sooritas hulljulge hüppe ja lendas üle pulli pea. Tokai-iito pöördus otsekohe ja 
seadis noole laskevalmis. Tobias heitis pilgu nooletupele - see oli tühi. Nool laskja peos oli tema vii- 
mane. Ka pull oli end juba ümber keeranud, ja vastased seisid jälle silm silma vastas. dakoota laskis, 
kuid ei tabanud abaluu alla. Nool jäi möirgava sõnni hiiglakehasse püsti. Pealikul ei olnud enam 
laskeriista. Valuraevuga tungis piison oma vaenlasele kallale. Näis, nagu oleksid hobune ja ratsanik 
halastamatule surmale määratud. 
«Põgene, põgene!» hüüdis Tobias iseenda peale mõtlemata. 

Kohkumatu dakoota ei põgenenud. Lühida võitluskarjega hüppas ta mustangi seljast maha ja 
laskis ratsul minema kapata. Järgnevad sündmused toimusid nii kiiresti, et Tobias jõudis neid vaevu 


jälgida. Sõnn tungis peale. Ühtäkki istus dakoota kaksiratsa tema seljas, näoga sarvede poole. Sõnn 
tardus otselkui soolasambaks - seisis vaikselt ja liikumatult. Pealik kargas maha. Käes hoidis ta 
pikka nuga. Koloss va:jus kokiku. Teda oli tapnud torge kuklasse. 

«Võit!» kalljus Tobias erutusest kiähedal häälel. «Pealik dakoota hõimust on suurim kütt preerias 
ja Kaljumäestikus!» 

Selgus, et seda jahistseeni ei olnud jälginud mitte ainult Tobias. Ümberringi hakkasid kõlama 
valjud rõõmuhõisked, ja mitmed jahimehed kihutasid juba tuhatnelja nende juurde. Nad traavisid 
tapetud sõnni ümber, ja kui Tobias ei oleks väga täpselt tundnud indiaanlaste ratsutamiskunsti, oleks 
ta vahest kartnud, et ta surnuks trambitakse. Aga kabjad ainult möödusid temast ohtlikus läheduses. 
Ikka ja jälle täitsid õhku hõisked ja röõmurõkatused ning lõpuks sunniti hobuseid tagumistele 
jalgadele tõusma ja püsti seisma. 

Üks indiaanlastest, pikka kasvu kõhn mees, kes kandis, nii nagu pealilkki, juustes kotkasulge, 
lisaks aga ka veel punaseks värvitud hirvesabakarvadest tutti, kargas oma higimärlja hobuse seljast 
maha. Ta uuris torget sõnni kuklas ja katsus tema sarvi. Tokai-iito ise astus haavatud luuraja juurde. 
Tobias tegi katset tõusta. Asljatult! Ent 

noor pealik abistas teda endastmõistetava viisakusega, mis oli omane igale vabalt elavale 
indiaanlasele. Ta seadis Tobiase istuma, andis talle tagasi sõjakirve, mille oli arvatavasti maast üles 
korjanud, nmg istus siis ka ise luuraja kõrvale. 

Tobias tänas teda ja jäi ootama, et temalt küsitakse nime ning ta sõidu eesmärki ja otstarvet. Kuid 
kõik läks teisiii. 

Tokai-iito ise tutvustas uurajat ringis seisvatele meestele: 
«See on Tobias. Punanahalised mehed nimetavad teda Hundipealikuks. » 

Tobias vaatas imestunult üles. «Kust tunneb dakoota hõimu pealik seda nime, mille ma sain siit 
kaugel, Kanada piiri ääres?» 

Tokai-iito vastas küsimusele juba oma käeliigutusega. «Hundipealiku nimi on küllalt tuntud 
kõikidele punanahalistele sõjameestele Missouri ja Kaldumäestiku vahel. Sa oled punastele meestele 
palju kahju teinud.» 

«Minu nimi 00 Tobias! Ma armastan nii punaseid kui ka valgeid mehi ja soovin, et minu punaste 
ja valgete vendade vahel valitseks rahu. Nõndasamuti mõtleb ka pikknugade ' pealiik, kelle nimi on 
Jackman ja kelle kirju Istuvale Sõnnile ja Tokai-iitole ma kaasas kannan.» 

Sellega pidas Tokai-iito kõnelust nähtavasti lõpetatuks. Ta tõusis ja hakkas sõnni nülgima. 
Sõdalased koputasid piibud tühjaks ning asusid talle appi. Kui nahk oli maha tõmmatud, pani pealik 
mõned noormehed jahisaaki valvama ja valmistus ise teele asuma. Tema märguande peale astus 
kotkasulega sõdalane Tobiase juurde ja palus luurajat, et see koos temaga hobuse selga istuks. Kuna 
luuraja oli oma pugalast ilma jäänud, tuli tal pakkumisega nõustuda. Vastumeelselt sallis ta kõhna 
mehe abi, kuid tal ei olnud valikut ja ta püüdis võimalikult osavalt dakoota lapilise mustangi selga 
ronida. 

Ta istus ratsmeid hoidva sõdalase selja taga ja oli sunnitud temast kinni haarama, sest ta jalad ei 
tahtnud enam sõna kuulata. 

Tee viis neid põiki üle rohuste kinkude edelasse — kahtlemata laagrisse. Varsti hakkas pealiku 
ratsasalgaga 


1 Niiviisi kutsusid indiaanlased valgeid sõjaväelasi nende mõõkade pärast. 

ühinema igast kaarest väljailmuvaid sõjamehi, kuni Tobias jõudis nende loendamisega sajani. 
Viisteist meest oli vist valvureiks maha jäetud. 


Maastik, kust ratsanikud kord kapakus, kord sammu läbi ratsutasid, pakkus kesist vaheldust. 
pärastlõunane päike oli hästi soojendanud, ent nüüd tõusis vinge põhjatuul. Mägede lähedus andis 
end tunda; siinne kiltmaa ulatus juba kahe tuhande meetri kõrgusele üle merepinna. 


PREERIAKÜLA 


Päike vajus juba suuremaks kasvanud Kaljumäestiku taha, salk aga ratsutas ikka veel. Öise 
tähistaeva all ligineti lõpuks Hobusejõele. Jõe kaldad olid suuremalt osalt lagedad, ent parajasti 
nähtavale ilmunud kääru palistasid pajud ja madal võsastik. See oli laagriplatsiks otsekui. loodud. 
Jõe äärde oligi püstitatud hulk telke. Laagrist tuli jahimeestele vastu arvukalt ratsanikke, kes 
tervitasid 

tulnukaid räigete hüüetega. 

Öösse tõusis häälte virvarr ja üha rohkem ratsanikke ligines kapates, et saabujatega koos külasse 
sisse sõita. Mitte ainult karusalk ei olnud siin laagris. Ilmselt oli siia kogunenud mitusada 
punanahalist sõjameest. Hääled paisusid meluks. Kära ja rõõmuhõisked pääsesid takistamatult valla. 

Jahilised ratsutasid telkide vahele. Teraselt silmitses luuraja rammukaid, hästi relvastatud ja 
riietatud sõjamehi ning malbeid naisi ja tütarlapsi. Hundipealik tundis ka pooleldi tsiviliseeritud, 
pahedes allakäinud ja haigustest nõrgenenud piiriäärseid indiaanlasi. Vabadus kujundas inimesi 
teisiti kui orjus ja viin. 

Jõgi moodustas laagri ümber kagu suunas avatud kaare. Jõekääru sügavusse, kaldale lähemale, 
olid püstitatud kõige suuremad telgid. Nende sissepääsude ees seisid ridvad, mille otsas sõja- ning 
jahitrofeed öötuules tasa kõikusid. Nahktelkide ette vaiade külge köidetud hobused liigutasid end 
rahutult, poolmetsikud koerad kiunusid valjusti. Kõige suuremate tipide ees, nagu dakootade 
koonusekujulisi nahktelke nimetati, oli avar väljak, kus pinnas oli kõvaks tallatud. Nähtavasti 
tantsisid sõjameeste salgad siin üheskoos oma tantse ja korraldasid kombe- 

talitusi. Väljakul leegitsesid kolm lõket, mis heitsid kokkutulnuile punakat valgust. 

Vana indiaani komme nõudis, et vanemad ja manatargad võtaksid kojujõudnud jahilisi vastu 
nõupidamislõkete ääres, kus iga kütt pidi oma saavutustest aru andma. Tobias nägi hõimu 
aukandjaid - uhkeis rüüdes eakaid ja igivanu mehi. Leekide värelevas kumas valgusid nad tema 
pilgu ees laiali, sest ta oli kurnatud ja tema nägemismeel töntsi'stunud. Ent sellegipoolest taljus ta, 
kui suure ja rõõmsa põnevusega kõik ootasid võigu seljas ratsutavat pealikut. 

Ratsanikud peatusid. 
Tokai-iito tõstis käe märguandeks, et ta tahab kõnelda, ja kohe tekkis vaikus. 

«Dakootade pealikud ja mehed! Hea vaim saatis meile piisoneid ja meie relvadel oli õnne. Me 
tapsime kakssada piisonit. Homme, kui päike tõuseb, toovad meie naised ja neiud liha telkide juurde. 
Meil ei ole enam millestki puudust!» 

Rõõmuhõisked, mis nüüd valla pääsesid, ei jätnud isegi luurajat külmaks. Paljude häälte kõminas 
karljus Tobias kaasa. Jahikäigust osavõtnud meeste rivi lagunes. Nad kas ratsutasid oma telkide 
juurde või viisid hobuseid karjamaale, mis asus nähtavasti jõekaldal ülalpool laagrit. Mõned poisid 
ruttasid ligi, et ratsaniketa hobuseid ära viia. Ka pugala, kes oli Tobiast kandnud, võttis üks sihvakas 
ning sooniline dakoota poiss ratsmeidpidi kaasa. Tobias oli end suurivaevu hobuse seljast maha 
libistanud ning vaarus jalgadel, ja kuigi ta end tahtepingutusega kokku võttis, kartis ta ometi, et 
lamab varsti armetuna rohu peal maas. 

Aukandjad läksid tule äärest salguti lahku. Pealik Tokai-iito tuli tagasi. Tobias võpatas, kui 
dakoota teda kõnetas :ja kombekalt kui külalist oma telki kutsus. 

Endastmõistetavalt võttis luuraja kutse vastu. Tokai-iito ulatas haavatule käsivarre ning talutas ta 
jõekalda ja peoväljaku vahel paiknevate telkide juurde. Kõigi telkide sissepääsud avanesid itta. Tipi, 
mille poole pealik koos külalisega suundus, asus nõupidamistelgi ja kõige silmapaistvamate 
elamistelkide keskel. Pealiku telgi nallkkatetele olid kaitsvate võlumärkidena maalitud suured 


nelinurgad. Tumedakarvaline hundikoer nuusutas Tobiast põhjalikult, enne kui viimane dakoota 
saatel 

telgiavast sisse astus. Luuraja oli rõõmus, et lõpuks rahva silma alt ära sai. 

Teda ümbritses hämar ruum. Rasked telgikatted summutasid laagrikära ning meeste ja noorukite 
rütmilise laulu. Külmas kevadöös kangeks jäänud liikmeid hellitas meeldiv soojus. Pealik talutas 
Tobiase üle pehmete vaipade !ja karusnahkade tuleasemest mööda. Luuraja pigem vajus kui istus 
lõkke lähedusse. Sellja ja kukla alla niilmtati tugi. Mees laskus seille naljale ja sulges silmad. 

Lauge kergitamata kuulas ta leelt kostvat pragisemist. Kuivad halud praksusid ja paukusid 
madalais leekides ning tuletasid Tobiasele meelde, et ta oli mööda astudes näinud tuld põlemas 
lamedas ümmarguses süvendis. Üksiti oli see nii ahju- ja koldetuli kui ka valgustus. Luuraija ninna 
kerkisid hörgutavad lõhnad, mis äratasid temas pisitasa jälle eluvaimu. Lõhnas rammusa koeraliha 
järele. Kui väsinud kütt silmalauge paotas, nägi ta tule kohal peeglina läikivat keedukatelt, mis 
rippus haraliste keppide otsas. 

Pealik võttis endale piisoninahast teki ümber ja väljus telgist. Ta läks pärast ägedat jahti Ijõkke 
suplema. Vesi voolas üsna tipi lähedal. Selle sulin ja vulin tekitas ettekujutuse higiseid ning 
tolmuseid ihuliikmeid uhtvaist voogudest. Hundipealik tundis äkki oma nahal kipitavat tolmu ja 
temas tärkas iha järgida pealiku eeskuiju ning hüpata jõkke. Kuid ta oli haavatud ja võis loota üksnes 
teiste abile: 

Pealiku naasmist oodates vaatas ta telgis ringi. Telk oli tavapäraselt ümmargune. Sõõrjalt 
paiknevad peened kuuseridvad sirutusid ülespoole, et tipus kohtuda. Need ridvad olid vanad ning 
näinud Tokai-iito, tema isa ja vahest koguni vanaisa sirgumist. Ritvadele toetusid rasked 
piisoninahast katted, mille alumised servad olid kinnitatud lühikeste maasse taotud vaiade külge, nii 
et nahad jäid pingule. Vastupidav piisoninahk oli kaheaastase vaevarikka töö tulemusena nii hästi 
pargitud, et ta isegi märjaks saades kõvaks ei tõmbunud. Telk pakkus varju ükskõik kui halva ilma 
eest. Hõredad suitsupilved ja keedukatlast kerkiv aur väljusid telgi tipu kaudu. Tuuleklapp, mis oli 
kinnitatud kahe väljaspool telki seisva lati külge, hoolitses selle eest, et suitsuauk hästi tõmbaks. Öhk 
telgis oli värske ja meeldiv. Selda all tundis luuraja vetruvat pajuvitstest punutist, mis rippus kolm 

jala küljes ning toetas tema pead ja õlgu. Sellist tuge kasutati tavaliselt magamiseks, ja - Toblas, kes 
oli jubaaastaid harjunud magama paljal põrandal, leidis, et niisugune riistapuu on tema viletsas 
seisukorras eriti mõnus. 

Tema tähelepanu pöördus taas tuleasemele. Peale koeraliha, mis kees katlas, olid veel 
piisoniribitükid küpsetamiseks vardasse lükitud. Öise söömaaja jaoks valmistati liha tavatult palju. 

Ehkki preeriapojad, kes toitusid peaasjalikult lihast, olid suutelised seda korraga üsna suurel 
hulgal hävitama, ei saanud see kogus tulel siiski ainult telgi väheste elanikkude tarvis mõeldud olla.. 
Tobias ei avastanud tipis kedagi rohkem kui ühe vana ja ühe noore indiaani naise. Vana naine oli 
korra tule juures käinud, nüüd aga istusid mõlemad jälle vaikides tagaplaanil. Pealegi ei olnud naistel 
kombeks süüa koos meestega. Jäi vaid üle oletada, et pealik ootab külalisi. Selles ,ei olnud ka midagi 
imelikku, sest vanade tavade kohaselt kujutas pealiku telk endast külalislahkuse keskpunkti. Oli 
peaaegu endastmõistetav, et jahiretke juht Tokai-iito ootas suurpäeva lõpetuseks oma tipisse 
pealikuid ja lugupeetud sõdalasi. Tobiasele aga ei olnud see eriti meeltmööda. Ta häbenes oma 
riietust, mis tundus talle pealiku telgi hoolitsetud, iga pisiasjani ehtsa ning maitsekana näivas kesk- 
konnas üha naeruväärsemana ja oli liiati veel määrdunud ning rebenenud. Need olid Tobiase riided... 
aga mitte Hundipealiku omad. Kunagise indiaanipärase nime meenutamine äratas luurajas palju 
näiliselt unustusehõlma vajunud mõtteid: 

Telgilõhik avanes. Tokai-iito tuli suplemast tagasi ja hakkas otsekohe oma külalise eest 


hoolitsema. Luuraja ei olnud harjunud niisuguse tähelepanelikkusega ja laskis üllatunult ning 
tänulikult enesega kõike sündida.. 
Tokai-iito aitas tal rebenenud särgi selljast ja vanad pruunid velvetpüksid:jalast ning palus naisi tuua 
kausikese karurasva, mmega puhastati nahka tolmust ja higist. Õrnade kätega katsus ta külalise 
haava. 

«Paraneb ära,» ütles ta, «aga Hundipealik vajab vähemalt pool kuud telgirahu. Ega ta ei taha kohe 
praegu magama heita?» 

Luuraja tegi tõrjuva liigutuse, sest ta oli liiga uhke, et oma väsimust tunnistada. 


83 


«Siis palun ma Hundipealikut võtta osa pidusöögist, millele ma kutsusin mõned külalised.» 

Tobias ei saanud teisiti, kui pidi nõustuma. Pealik aitas ta lõkke äärde istuma. Siis võttis ta erksais 
värvides ning ilumeelega maalitud piisoninahkse teki ja pani selle luurajale ümber, nii et see langes 
üle vasaku õla ja jättis parema käe vabaks. Nahk oli keebikujuline ja liibus hästi keha ligi. 
Hundipealik üritas uurida nahale maalitud pilte. Ilmselt kujutasid need Tokai-iito vägitegusid jahi- ja 
sõjakäikudel. Kuna haavatu suultis vaevu käsi kergitada, võttis pealik ka tema juuste korrastamise 
enda peale. Ursoniokastest harjag,a suges ta musti juukseid ja sidus rohelise rätiku asemel pea 
ümber ussinaha, et juuksed laubale ei langeks. 

Kui Tokai-iito seejärel telgi sügavusse tõmbus, et ka endale peorõivad selga panna, tuli noor 
indiaanlanna lõkke äärde, nii et leegid teda valgustasid. Neiu kandis pikka, kimonotaolist, 
ümmarguse kaelaväljalõikega nahkrüüd. Käiste ja seeliku servas olid pikad narmad. Vööl rippusid 
tikitud taskud, mis peitsid kõikvõimalikke pisiasju. Sukkade asemel kandis indiaani neiu tikitud 
nahkpükse, mis ulatusid kaunite mokassiinideni. Üle õlgade langesid tal pikad, süsimustad, siidjalt 
läikivad patsid. Juukselahk oli värvitud kinaverpunaseks. Hundipealik püüdis Uinonaa -nii oli neiu 
nimi - ja tema venna vahel perekonnasamasust tabada, kuid nüore indiaanlanna õrnad näojooned, 
mida varjutas allasurutud kurbus, olid pealiku mehelikkusest liiga kaugel. Ent mõlema noore inimese 
olemuses peitus ühise joonena ligipääsmatu väärikus. Kümme aastat olid nad kandnud põlualuse 
laste ränka saatust ning sunnitud seetõttu lapsepõlve- ja noorusaastail, mil inimene tavaliselt kõige 
avalamalt seltsib, neid ümbritsevast elust sisemiselt irduma. 

Neiu tõi kirjud punutud niinmatid ja seadis need käratute ning osavate liigutustega tuleaseme 
ümber. Külaline jälgis teda salamahti. Ta teadis kuulu Järgi, et Tokai- iitol on väga ilus õde. Neiu oli 
küllalt noor, et olla vallaline ja Hundipealik ei imestanud kuigivõrd ka selle üle, et pealikul endal 
vististi veel naist ei olnud. Vabalt elavatel dakootadel ei olnud kombeks, et sõjamees enne 


1 Urson-okaslaste perekonda. kuuluv näriline Põhja Ameerikas. 

kahekümne kolmandat eluaastat oleks hakanud endale hõimu hulgast naist valima. 

Seadnud mustrilised niinmatid korralikult ringi ümber lõkke, tõi indiaanlanna Imlm virna savist ja 
kõvast tumedast puust kausse, mis ta kolmekaupa mattidele jaotas. Iga kahe kausi juurde pani ta 
mägilamba sarvest voolitud nägusa lusika. Seega olid igal külalisel omad söögiriistad. Ka vana 
indiaani naine, kelle näkku aeg oli tuhandeid kortse uuristanud, ilmus jälle nähtavale. Ta täitis ühed 
puukausid kollaka rasvaga, milles Hundipealik tundis ära toiduks valmistatud piisonikondiüdi, ja 
teised tumeda pulbriga - kuivatatud ning peeneks tambitud piisonilihaga, mida nimetati 
pemmikaniks. Suured savikausid jäid tühjaks. Neiu tõi veel kümme nahkkotikest, mille sees oli 
tubakas koos tükikese koprarasvaga - see pidi maitset parandama. Üheksa kotikest asetas ta kausside 
kõrvale ja ühe eraldi. Seepeale taandus ta, samuti nagu vana naine, telgi kaugemasse serva, et seal 


vaikselt ning liikumatult istuda ja telgiperemehe võimalikke käske oodata. 

Tobias teadis neid mehevalitsuslikke kombeid hõimudes, kes viljakandmatusse preeriasse 
tõrjutuna olid sunnitud elatuma üksnes küttimisest, mis oli meeste töö. Senikaua kui indiaani rahvad 
idapoolseis viljakais orgudes ja metsades elasid ning põlluharimise ja kauplemisega tegelesid, oli 
naistel kui põlluharijatel hoopis teistsugune, vaba ja võrdõiguslik seisund. 

Tokai-iito oli pannud jalga sounahast mokassiinid ja narmastatud õmblustega säärised ning selga 
rikkaliku tikandiga pika põdranahast kuue. Relvadest kandis ta ainult nikerdatud peaga nuga. Kahe 
käega tõstis ta üles kotkasulgedest, pika vedikuga krooni ja pani endale pähe. Selles pealikuehtes ei 
olnud ainsatki sulge, millel poleks olnud kindlat tähendust ja mis ei oleks jutustanud omaniku 
tegudest. Väikesed punased udusuletutid tippudel märkisid tapetud vaenlasi; lõiked suleotstes ja 
punased joonised teatasid asjatundjale, kui sageli oli Tokai-iito kuulsaid vaenlasi haavanud ja ise 
haavata saanud. Suled, mis pärinesid üsna haruldaselt ning raskesti tabatavalt «sõjakotkalt», ülid 
iseäranis ilusad ja ühesuurused. Kotkasulgedest krooni ääristas valge kärbinahk. 

Kui Tokai-ifto tule äärde astus, silmitses Tobias teda imetlusega. Ta nägi noort pealikut telgiritvade 
küljes 

rippuvate trofeede taustal, mis kõnelesid tema ja ta isade jahist ning võitlustest: piisonikolbad ja - 
sarved, hiiglaslik grislinahk koos peaga, karulküüntest ja -hammastest keed, vetruvate pidemetega 
nuiad, vibud ja rikkalikult nikerdatud nooletuped, odad, seltsmekordsest piisoni turjanahast 
valmistatud paksud ümarad kilbid millega võis isegi püssikuule kõrvale juhtida, ja veel palju muud. 
Tulirelvi ei paistnud olevat. Sõjasaagiks saadud püssid oli pealik kahtlemata kasutamiselks 
väljajaganud; tema enda relvad aga, mida ta ei olnud piisonijaliile kaasa võtnud, olid tõenäoliselt 
kindlasse kohta peidetud. 

Kui telk ja võõrustaja vastuvõtuks valmis olid, läks Tokai-iito välja, et kõige auväärsemaid 
kutsutud külalisi nende endi tipidest ära tuua. Tagasi tulles talutas ta käevangus rauka, keda aastate 
koorem nii väga rõhus, et tema õlad olid kokku ja turi vimma vajunud. Lumivalge vanake oli küla 
«saladustemees», kellesse suhtuti ebauskliku argusega ja kelle sõna oli pealikute nõupidamistel 
mõjult samaväärne, kui mitte kaalukamgi. Tema kõrval astus üks tähelepanuväJärne kuju. Kõrge 
laup ja kindel pilk viitasid erakordsele tahtejõule ja arukusele. See mees oli samuti endale ümber 
võtnud piisoninahkse maalitud teki. Peas oli tal piisonisarvedeest kotkasulgedest vedikuga ehe, mida 
oli õigus kanda vaid üsna vähestel sõjameestel ja pealikutel, kes olid söjas ja nõupidamistel ühtviisi 
silma paistnud. Madala kärbinahkse tanu külge kinnitatud sarved ei olnud loomuliku suurusega. 
Vastupidi, nad olid pikuti lõhki aetud, lühendatud ja õhukeseks viilitud; nad ei püsinud jäigalt, vaid 
kõikusid iga !kord, kui nende kandja pead liigutas. Kotkasulgedest vedik oli kinnitatud kärbinahast 
tanu kuklaosa külge. 

Hundipealik oleks isegi ilma selgitava sosinata eksimatult aimanud, kes tema ees seisis: Istuv 
Sõnn praegune dakootade mõjuvõimsaim saladustemeesa. Järelikult viibis temagi ajutiselt siin ja 
mitte Mustades mägedes, nagu fordis oletati. Varjatud, aga seda suurema huviga silmitses luuraja 
meest, kelle nime tunti Atlandi ookeanist Vaikse ookeanini. Kardetav vastane! 

Tokai-iito juhatas mõlemad suursugused külalised aukohtadele. Nende järel astusid ka ülejäänud 
peovõõrad telki ja võtsid tule ääres istet. Külaliste seas oli ponii hõimu saadik, kelle paljaks pügatud 
ning rasvast läikival 

lael õõtsus väljakutsuvalt skalbitutt i ja uhkeis rõivais absaroka, kes kandis oma ilusaid, tihedaid 
ning jätkamise teel kunstlikult pikendatud juukseid lahtiselt, nii et need ulatusid talle kandadeni. 


Peoperemees oli külaliste ringis istet võtnud. Vana naine tõi talle pika, nikerdatud kahaga piibu. 
Tokai-iito toppis sellesse punase paju koorest «tubakat», veidi koprarasva ja näputäie kuivatatud 
piisonisõnnikut. See oli vilets aseaine tubakale, mida praegused preeriaelanikud kunagi kasva-. tasid 
ja suitsetasid nüüd juba ammu valgete meeste poolt anastatud viljakatel maadel. Piibu süütamiseks ei 
kasutanud pealik lõklkeleeki, vaid, nagu komme nõudis, tuleriistu - kaht väikest puutükki, millest 
üks oli kõva ja teine pehme; ühesse oli õõnestatud auk, milles oli veidi puidujahu. Ühe puutüki 
hõõrumisega teise augus tekitasid indiaanlase osavad käed sädemeid peaaegu niisama kiiresti kui 
valged mehed tuleraua, kivi ja taelaga. Kergesti süttiv piisonisõnnik võttis tuld. Kahe tugeva mahvi 
järel andis pealik piibu edasi ja see käis ringi, kuni jõudis uuesti tema kätte. Pidulik söömaaeg võis 
alata. 

See juhatati sisse liha ohverdamisega: Tokai-iito heitis lihatüki tulle. Seejärel võttis peoperemees 
vardast pruunistatud piisoniribitükke ning jagas omaenda käega külalistele, kes tõstsid need. toekad 
kamakad valmisseatud savikaussidesse, tõmbasid välja omad noad ning hakkasid liha tükeldama ja 
sööma. Ka Hundipealik asus isukalt sooja toidu kallale, mida ta ei olnud enam mitu päeva saanud. 
Liha kõrvale söödi nagu leiva või kartulite asemel piisonikondiüdi ja pemmikani, mis olid serveeri- 
tud kahes puukausis. Seega koosnes pidulik õhtusöök ainult mitmel viisil valmistatud lihast. Muud 
toitu ei suutnud põhja- ja lõunatormidest vaevatud kiltmaa liivane pinnas anda. 

Indiaani tava kohaselt ei võtnud Tokai-iito ise palukestki suhu. Kogu tema tähelepanu oli pööratud 
külalistele. Piisoniribi söödud, jõudis järg söömingu haripunkti — rammusa koeraliha kätte, mida 
pakuti ainult eriti pidulikel puhkudel. 

Juba sel ajal, kui külalised alles keha kinnitasid, oli 


1 Mõned Põhja-Ameerika indiaanlased jätsid pealael kasvama üheainsa juuksetuti, millest sai 
skalpeerimisel kinni haarata; sellest siis nimetus «skalbitutt». 

Tokai-iito pika piibu uuesti täis toppinud ja põlema süüdanud. Nüüd käis see lõpetuseks veel kord 
ringi. Hiljem võttis igaüks enda jaoks valmispandud tubakakoti ja suitsetas oma piipu. Seal'juures 
sättisid külalised end mugavamini istuma ja sirutasid jalad lõkke poole. Naised kraamisid kausid ära 
ja siis sai meeste jutt õige hoo. 

Vestlus e tulipunktis seisid muidugi püsonijahi elamused. Kõik kohalviibijad ootasid kärsitusega 
Tokai-iito jutustust seiklusest karja juhtloomaga. Ent noor pealik andis esmalt sõna Tobiasele ja 
palus teda rääkida. Luuraja ei salanud, et ta oli pulli eest põgenenud. Kui ta juturjärjega sinnamaani 
jõudis, kus Tokai-iito oli vahele astunud, läks ta õhevile ning kirjeldas vaimustusega ebaharilikku 
võitlust ja selle tulemust. Seejuures kasvas kuulajate heatahtlikkus jutustaja suhtes silmanähtavalt. 

Tobiase jahijutule järgnesid teiste külaliste jutustused. Ärkasid ellu sajad jahimälestused, mis 
andsid alust üha uutele lugudele vägitegudest ja lõbusatest juhtumustest. Rõõm põnevaist ning 
lustakaist jahilugudest ei olnud punastel meestel põrmugi väiksem kui valgetel. Erinevus, mida 
kõrvaline kuulaja erilise selgusega oleks tunnetanud, seisnes ainult selles, et valged mehed kippusid 
oma jahimehejuttudes meeleldi luiskama, sellal kui punased mehed armastasid puhast tõtt, isegi kui 
see tõde neile endile kahjuks tuli. Üks nooremaid külalisi, keda kutsuti Kavalaks Kopraks, osutus 
heaks jutupuhujaks. Ta leidis kohe poolehoidu ning tekitas seltskonnas lõbusust. Naer ei tahtnud 
kuidagi lõppeda, kui ta räälkis, mismoodi tal nooled otsa olid saanud ja mismoodi ta haavatud sõnni 
sabast kinni oli hoidnud. Hüpped, mida Kobras seejuures oli sunnitud tegema - neid mäletas ka 
Hundipealik! — ei olnud vähem pöörased kui tõrksal sõnnil. Sõnn oli kütti oma kümme korda ringi 
tiirutanud, kuid küti visadust kroonis edu. Ta oli võitjaks jläänud ja saagi koju toonud. 


Alles pikapeale pöördus kõnelus tõsisematele teemadele ja Hundipealik tundis, kuidas Istuva 
Sõnni pilk teda üha sagedamini riivas. Lõpuks tõmbas nõidpreester oma piibust eriti pika mahvi ja 


pöördus valgete meeste saadiku poole: «Kas minu noorem vend toob kõnelevaid pabereid?» 
Sellest küsimusest sai luuraja aru, et Istuv Sõnn on 
88 


Tokai-iito kaudu juba asjaga kursis, ning järeldas otsekohe, kui kuulis lugupidavat kõnetlust «noorem 
vend», et suure dakootade hõimuliidu mõjukaim mees näis pooldaval läbiräräkimisi. «Isa», «vend» 
ja «poeg» olid indiaanlaste seltskondlikus suhtlemises igivanad kõnetlusvormid. Sugukondliku liidu 
endisaegsest kindlast ühtekuuluvustuhdest johtuvalt nimetati kõiki eaklaaslasi vendadeks-õdedeks, 
nooremad kutsusid ealt vanemaid isadeks-emadeks, vanemad nooremaid poegadeks-tütardeks, 
hoolimata sellest, missugusesse perre üks või teine lruulus. 

Austus, mis Tobiasele osalks sai, võimaldas tal end sisemiselt vastasistuva mehe väärilisena 
tunda: «Minu silmad on õnnelikud, nähes vapra dakoota hõimu peamehi. Ma palun pealikuid, et nad 
valgete meeste läkituse ära kuulaksid.» 

«Dakootade pealikud teevad läkituse homme nõupidamistelgis oma sõjameestele teatavaks,» 
kostis Istuv Sõnn temale omase väärikusega ning võttis kirjad, mis Tobias talle ulatas. «Missugusest 
hõimust on pärit Hundipealiku isad?» küsis suur saladustemees seepeale luurajalt. 

«Minu isad ja vennad pärinevad lenapete hõimust, keda valged mehed kutsuvad delavaarideks.» 
«Kus elab suur ja võimas lenapete hõim? Meie vanimad mehed on meile oma isade ja omakorda 
nende isade suu läbi teada andnud, et vapper lenapete ,hõim elab päikesetõusu pool, suure vee 
rannal. Üks väga tark lenape pealik, nimega Tamenund, on valgete meestega igaveseks ajaks lepingu 
sõlminud.» 

«See on tõsi. Me sõlmisime lepingu ühe valge pealikuga, kusjuures tema ja ta mehed pidasid tõesti 
sõna.»Ka delavaar tõmbas nüüd piibust pika mahvi. «Aga siis tuli ikka rohkem ja rohkem võõraid, 
kes ei teadnud lepingust midagi, ja lenape pealikud olid sunnitud aina uusi lepinguid sõlmima. Nii 
rändasid minu isad Delaware'i jõe äärest Susguehanna jõe äärde, Susguehanna jõe äärest Alleghany 
mägedeni, Alleghany mägede juurest Ohio jõe äärde, ohio jõe äärest Illinoisi äärde, Illinoisi äärest 
Mississippi äärde, ja Mississippi äärest aeti nad viimaks Missouri äärde. Neid sunniti rändama ja 
ikka jälle rändamra, nii suvel kui ka talvel, mil meie naised ja lapsed surid külma ja nälja kätte. Minu 
isad järgnesid 

pealik Tecumseh'le ', kes kutsus enda juurde kõikide hõimude sõjamehi ja kelle juurde tulid ka kõige 
vapramad dakootad, ja nad võitlesid suures Tippecanoe lahingus. Dakootad nägid pealt, kui me 
surnud valgete meeste suud mulda täis toppisime, et nad lõpulks meie maast söönuks saaksid. Aga 
nad ei saanud söönuks. Meie mehed, naised ja lapsed rändasid ja surid, aga need, kes veel elasid, 
jõid valgete meeste võluvett, selleks et oma muret unustada. Mõningad meist aga istuvad 
reservatsioonis. Seal lasevad nad ühel valgel isal ja tema teenistuses seisvail punanahalistel 
valvuritel endale ette kirjutada, mismoodi nad peavad elama, et saada samasugusteks, nagu on 
valged mehed.» 
Imestuse, jäägitu tähelepanu ja kaasaelamisega olid koosviibijad kuulanud delavaari üha 
kirglikumaks muutuvat kõnet. Ja kui ta siis lõpetas, ei võtnud ükski neist kohe sõna. Silmapilguks 
sugenes vaikus, mis oli otsekui austusavalduseks suure ning ülla rahva surmapõlgavale, kartmatule 
võitlusele. 

«Kas meie vend Hundipealik ise kuulub reservatsioonis sündinud lenape poegade hulka?» küsis 
Istuv Sõnn poolihääli. 

«Nii see on. Nelljateistkümneaastasena põgenesin ma sealt ja astusin milahanskade, pikknugade 
teenistusse, sest ma armastasin vaba preeriat.» 

«Hundipealik põgenes reservatsioonist. Kas ta annab dakoota hõimule nõu kuulata uatšitšunide 
käsku ja minna reservatsiooni?» 


Delavaari näoilme muutus taas kinniseks. «Mis nõuandja saaksin mina olla suurtele dakoota 

pealiikutele, kui ma ei oska isegi oma hõimu meestele nõu anda. Me ei suuda valgeid mehi võita.» 
«Uatšitšunid kannavad samuti kaotusi, kui. nad meiega võitlevad. Sõjas seminolide vastu kaotasid 

nad ühe tapetud punase mehe kohta sada pikknuga, aga nad sõdisid seitse talve ja suve.» 

«Kas Tatanka-jotanka tahab sõda?» Hundipealik rääkis Istuva Sõnniga nimme dakoota keelt. 

«Meie ei taha midagi peale preeria ja oma õiguse.» 


1 Šoniide pealik -Tecumseh üritas 1805. a. paiku koos oma venna Tenskwatawaga ühendada kõik 
läänepoalsed indiaanlased valgete asunikkude vastu. 

«Valged mehed on valmis Istuva Sõnniga ja Tokai-iitoga läbi .raäkima.» 

«Kes tahab meiega nõu pidada?» 

«Kolonel Jackman Samuel Smithi majas Minia-tanka-vakpala jõe ääres.» 

«Kas Suur Isa Wrashingtonist ise ei tule Tatanka-jotankaga rääkima?» 

«Ta ei pea seda võimalikuks.» 

«Siis ei pea ka Istuv Sõnn võimalikuks oma jalga pikknugade majja tõsta!» Istuva Sõnni hääles kõlas 
varjatud pilge. «Mispärast peaksid kaks dakoota pealikut minema nõu pidama ühe pikknugade 
pealikuga? Kolonel Jaekman tuleb, hea küll, ka üks dakoota pealik tuleb...» Istuv Sõnn viivitas veidi 
viimast sõna öeldes ja vaatas: Tokai-iito poole, kes oli vaikides pealt kuulanud. Torkiva pilguga 
valgejuukseline vanamees ja Hundipealik vaatasid nüüd samuti noort sõjapealikut. 

Tokai-iito kõhkles. «Pikknugade juures... ..on võimalik reetmine,» lausus ta pärast pikka pausi 
surutud häälel. «On juhtunud, et pealikud võetakse läbirääkimiste ajal vangi. » 

Delavaar langetas pilgu ja mõtles samal hetkel Punasele Rebasele, kes oli Jackmani sõnumi 
kordonisse toonud. Kas Tokai-iito aimas midagi? Esialgu jättis Tobias sihilikult vastamata 
kahtlusele, mida noor pealik väljendas. Tema pilk libises kordamööda ühelt pealikult teisele. 

Need kaks istusid just nagu hääletult võideldes ja Hundipealik ootas põnevusega, millega see 
vaikimine lrõpeb. Istuv Sõnn oli hõimus tunnustatud valitseja. Tema oli see, kes Tokai-iito isa põlu 
alla pani, ja ka see, kes oma autoriteediga karusalka ning selle vanemat Havandšita't pärast 
Matotaupa surma mõjutas, et poeg kõikide veritasude kiuste uuesti hõimu liikmeiks võetaks. 

Komeedina oli Tokai-iito dakootade taevasse ilmunud. . 

Alles hilljaaegu võõras ja surmani vihatud, seisis ta nüüd järsku nende keskel, hinnatud 
ennekuulmatute sõjaliste vägitegude ja tarkade nõuannete pärast, imetletud ja ühtlasi kardetud. 
Nähtavasti oli Istuva Sõnni kuulsus ning autoriteet juurdunud kindlalt nagu puu: Noor Tokai-iito, 
ühe väikese salga sõjapealik, võitles oma väärikuse iga päev uuesti kätite ega tohtinud viivukski jätta 
muljet, nagu annaks põlatud mehe poeg oma jõus ja hulljulguses järele või isegi kavatseks järele 
anda. Sest 

ümberringi hõõgus tuha all vihkamise tuli mehe vastu, kelle käe [äbi olid langenud tema enese vend. 
Ja paljud vaprad sõjamehed. Hundipealik Jälgis üht seni vaikinud külalist keda talle ennist tutvustatl 
Šonka mme all, ning kohkus vihavaenust, millega too vahetevahel pealikut vaatas, kui ta arvas, et 
teda tähele el panda. Ka vana Havandžšita ilme ei olnud sõbralik. 

Kahe silmapaistva mehe vaikimine kestis koormavalt kaua. 

«Järelikult Tokai-iito ei soovi,» a:lustas Istuv Sõnn lõpuks uuesti, aeglaselt sõnu seades, «ei soovi 
minna läbirääkimistele pealik Samuel Smithi maijja? Dakootade pealikud ja sõjamehed peavad 
vajalikuks, et keel kõneleks enne sõjaikirvest. Samuti on. nad valmis usaldama Tokai-iito tarkust ja 
osavust, sest ta on küll aastatelt noor, aga nõukuselt vana.» 

Sõjapealik vaatas küsivalt oma küla valgejuukselise manatarga poole. Ent too vaikis tõrjuvalt. 


«Tokai-iito on valmis täitma pealikute ja vanemate nõukogu otsust,» vastas pealik lõpuks lühidalt 
ning tõsiselt. 
Näis, nagu ei tahaks Tokai-iito sellel teemal enam kõnelda, ja Istuv Sõnn hindas tema soovi. 

Aeg oli juba üle kesköö, kui mehed hüvasti jätsid ja tipist [ahkusid. Tokai-iito saatis koos 
Havandšitaga nii Istuva Sõnni kui ka saadilkud «võlutelki», kus nad olid vana saladustemehe, 
karusalga esimese aukandja külalisteks. 

Vahepeal jäi Tokai-iito telgi sissekäik avatuks. Noor indiaanlanna ja vana naine tulid tagantpoolt 
ette ning koristasid tubakakotid ja niinmatid ära. Telgiavale ilmus must koer ja vedas ninaga õhku. 
Kui noor neiu talle paljaks näritud piisoniribid viskas, löid ta merevaikkollased silmad aplalt kilama. 
Kondid ragisesid tema hundihammaste all; üks- kaks- kolm järas ta need katki ja neelas alla. Seejärel 
tuli koer üsna tähtsalt telki ja heitis tule äärde. Indiaani neiu pistis vardasse küpsema uue lihatüki, 
mis seekord cili tõenäoliselt määratud Tokai-iitole enesele. 

Jõudnud tagasi, leidis pealik oma telgist peale Hundipealiku ja naiste veel Kavala Kopra ja tolle 
vibaliku sõjamehe, kes jahilt koju ratsutades oli delavaari oma 
hobuse selga võtnud. delavaar pani tähele, kuidas pea- 

liku ilme selgis, kui ta mõlemat meest nägi. Tokai-iito astus Kopra juurde ning pani käe tema õlale. 

«Kuidas käib minu venna käsi, kes on dakoota hõimus kõige kavalam? Kas minu toidust jätkus 
küllalt tema kõhutäiteks, nii et ta suudab jälle vastupanna näljapäevadele, mida talle pakuvad tema 
telgi naised?» 

Pilkehimuline vibalik naeris, Kobras aga tegi hapu näo. «Minu lapsepõlveslõber,» kostis ta 
pealikule, «mispärast tahad sa nii mõnusa söömaaja järel minu südamesse oda puurida ja anda 
keelele voli kõnelda naistest, kes elu kibedaks teevad?» 

«Ma olen hämmastunud!» sekkus jutuajamisse Hundipealik, kes oli poissmees. «Mispärast tõi siis 
kaval sõjamees oma telki naised, kes talle ei meeldi? Ta võib nad ju jälle minema ajada!» 

Vibalik naeris taas, Kobras aga vaatas delavaari sureva hirve pilguga. «Tõi oma telki? oi, 
Hundipealik, mina ei ole veel mitte ühtki naist oma telki toonud, ehkki mu silmad on näinud juba 
kahtkümmend nelja talve. Kõik need naised leidsin, tma oma telgis eest: minu ema ema, minu 
vanemate kolm tütart, kelle mehed langesid võitluses, ja nende tütarde kolm tütart, keda ükski 
sõjamees veel naiseks ei ihalda.» 

«Siis on Kopra telgis ju palju töökäsi!» 

Kobras silmitses Hundipealikut kahtlevalt. «Kas Hundipealik ei tahaks endale virka naist? Ma võin 
talle sellise anda!» 

Delavaar, kes oli naistepõlgur, tegitõrjuva liigutuse. «Ega minagi seda delarvaari pealikule 
soovitaks,» tunnistas Kohras tõemeeli. «Tokai-iito sõjakirves on terav, aga veel teravamad on 
keeled; mis minu telgis valitsevad!» 

Pealik oli palunud õelt kausi, milles vabises midagi punakat, ja ulatas kausi nüüd Korprale.« Võta 
see tasuks selle eest, et ma tuletasin oma külalisele meelde tema elu kibedust!» ütles ta. 

Kopra silmad lõid. särama. «Oih! oih! Koeramaks! Missugune maiuspala! Suur Tokai-iito! Kas 
ma pean üksipäini selle kausi tühjaks sööma?» 

«Just nii, mu lapsepõlvesõber!» 

«Kui sa suudad,» torkas kõhn mees vahele. 

«Suudan? Kaht koeramaksa ära süüa? Mina? Oh sind kuivanud paplit!» Kobras oli otsekui solvunud, 
et keegi 


93 


julges kahelda tema mao vastupidavuses. Toore koera maksa söömist harrastati indiaanlaste hulgas 


kui sporti ja prooviti igal võimalusel, kes seda kõige rohkem süüa suudab. Komme sarnaneb mõneti 
valgete meeste võistlusega teineteist vastastilkku laua alla juua. «Kaks koeramaksa ära süüa!» jätkas 
Kobras, suutmata Ikka veel rahuneda.«Kas sul ei ole enam meeles, mu lihavaene vend, kuidas ma 
viimase koeratantsu võitsin? Ma sõin ära viisteist maksa, ilma et mul oleks paha hakanud, aga teised 
sõjamehed olid ammu haletsusväärsel viisil reast välja langenud ja võssa pugenud!» 

«Nii see oli!» kinnitas kõhn mees tõsiselt. «Aga nüüd vaata, kas sul veab ka nende kahe maksaga.» 
«Mispärast ei peaks vedama? Mis nendega on? Kas ei ole nad head !ja õrnad?» 

«Minu arust on nad seda küll,» arvas Tokai-iito ja uuris maksa tulevalgel. 

«Siis te näete kohe, kui kiiresti. . .»» Kobras haaras ühe maksa paremasse, teise vasakusse kätte, 
tõstis mõlemad kõrgele, tegi suu lahti ja pungitas meelega naljakalt silmi, «... kui kiiresti ma need 
ära söön!» lõpetas ta ja lõi hambad ühte maksa. 

Nüüd juhtus midagi ootamatut. Must koer hüppas õhku ja napsas kaks korda suuga, enne kui 
Kobras asjast arugi sai. Seejärel tõmbas röövel kõrvad ligi pead ja lidus välkkiirelt trelgist välja. 
Väljast kostis veel lühikest aega matsutamist ja kugistamist - seni kui õnneseen ilma pühitsemata 
oma nuumatud liigikaaslase jäänuseid hävitas. 

Kobras oli jahmunud. Ta istus, tühjad käed ikka veel püsti ja tükk maksa hammaste vahel... 
Juuresolijad rõkkasid valjusti naerda, ja Kobras ise ühines teistega südamest. 

«Läinud!» ütles ta ning naeris ikka ja jälle oma ärparduse üle. . «Läinud! Tõsijutt, ma ei suutnud 
neid ära süüa!» 

Tokai-iito õde heitis kõhnale mehele perenaiselikult tauniva pilgu: samuti nagu Hundipealik, oli 
ka tema tähele pannud, ilmidas too suurele hundikoerale märlku andis. 

Pealiku viipel võttis neiu vardast piisoniribitüki, jaotas selle kaheks ja ulatas ühe poole kausi sees 
Koprale. 

Kaval Kobras hakkas sedamaid liha kontidelt maha kaa- 

pima, et seda kõhtu varjule viia. «Oeh,» ütles ta söömise vahele. «Tokai-iito on ja jääb suureks 
pealikuks.» 

Telgi peremees oskas täielikult rahuldada mitte ainult vanu ja auväärseid mehi, vaid ka kõige 
isukamat külalist. 

Mõlemad sõbrad, Kobras ja Must Pistrik, lahkusid tipist viimastena. Nad olid välimuselt täiesti 
erinevad. Kitsaste õlgadega, soonilise ja kõhna Musta Pistriku kasv oli julgesti üle kahe meetri; tema 
näojooned väljendasid karmust ja ründavat pilkehimu. Kobras jättis dakootade seas kuidagi võõra 
mulje. Ta oli teistest toekama kehaehitusega ja tõeliselt atleetliku kasvuga. Mustad juuksed ei olnud 
tal sirged, vaid käharad, pruun nahk pisut tumedam, ilma pronksja läiketa. Näoilmes mängles põgu- 
salt vahelduv kavalus ja huumorimeel, Hundipealik oli mõlemast sõbrast sageli kuulnud kõneldavat. 
Must Pirstrrk - dakoota keeles Tšetansapa - oli «punaste hirvede» salkikonna juht; neid oli delavaar 
sõjateedel korduvalt kohanud.. Kobras - Tšapa - oli neegerorja poeg, kelle isa olid dakootad tema 
ohurikka põgenemise järel külalislahkelt oma perre vastu võtnud. Neegerori oli abiellunud ühte 
dakoota telki, mille toitja jahikäigul õnnetult surma oli saanud. Dakootad võtsid vapraid mehi 
meelsasti endi hulka; isegi kui neil meestel oli teistsugune nahavärvus. 


Kui ka Tokai-iito lõpuks kõhu täis oli söönud, katsid naised tule kinni ja tegid magamisasemed 
juba üsna napiks jäänud ööks üles. Hundipealik vajus roidunult ja kangelt vaipadele ja 
karusnahkadele, mis pealiku õde oli asemele laotanud. Tema seljahaav oli õhtu pingutuste tõttu veel 
rohkem valutama halkanud. .. Naised heitsid üheskoos puhkama. Tokai-iito ase jäi puutumatuks. 
Pealik oli end mähkmud vanasse, kulunud piisoninahksesse tekki ja heitnud telgi serva lähedale 
põrandale. Telgikate oli sellest kohast lahti ja püsis haralise kepi najal veidi kõrgemal, et kärekülm 
ööõhk telki pääseks. Hundikoer Ohitika oli tagasi tulnud. Ta magas kerratõmbunult ja oli oma 


isandale padjaks. 

Delavaar vaatas magava pealiku poole. Ta nägi ainult tumedat varju, isegi hingetõmbeid ei olnud 
kuulda. Väljas vulises jõgi. Kaks üksildast flööti kaeblesid kevadöös lihtsais, üha korduvais 
toonides. See oli noorte sõdalaste armulaul, mida aga pealiku kaunis õde Uinonaa kuulda 

ei võtnud. Laul oli imeilus nagu kevadised õied karmis preerias ja helises delavaari südames kaasa. 
Tusane luuraja Tobias ei olnud enam ammuilma ühtki naist vaadanud. Koos Hundipealiku nimega ja 
delavaaride uhke hõimu meenutamisega ärkasid temas aga ka mehe tunded, keda ehtsa preeriatütre 
võlu erutas. Tundmused neiu vastu, millest delavaar endale õieti aru ei andnud, muutusid iseenesest 
salajaseks sõpruseks neiu venna vastu, kes oli päästnud tema elu. Sisimas tundis Hundipealik tuska 
sunduse üle, mida hõimu saladustemehed, noore pealiku suhtes rakendasid. Nad tahtsid teda saata 
vahendajana valgete meeste juurde, kelle kavatsusi Tokai-iito ilmselt ei usaldanud. delavaar lootis, et 
nõukogu koosolek otsustab järgmisel päeval teisiti. 

Hundipealik ei saanudki sellel ööl und. Ta oli veel ärkvel, kui telki tungis esimene hahetus. Tokai- 
iito oli juba üles tõusnud ja ruttas tavalisele hommikusele suplusele. Delavaar kuulis kaugemalt 
uijuljate hääli ja naeru. Punased mehed olid loomult rõõmsameelsed. Kui valged mehed seda ei 
teadnud, siis johtus see asjaolust, et nad andsid oma punanahalistele kaasinimestele nii vähe alust 
heaks tujuks ja nii palju põhjust tõsiduseks ning vaemiks. . . Naised olid telgi korda seadnud ja 
toonud külalisele hommikueineks pemmikani. Uinonaa kutsus nühid kokku kümmekond või 
rohkemgi koera - musti, pruune, valgeid, kilijuid, suuri ja väikesi. Vana naise abiga, keda ta kutsus 
Untšidaks ehk Vanaemakeseks, sidus ta piisonisooltest nööride abil rahutute loomade selga 
nahktekid. Indiaanlased kasutasid koeri veoloomadena ja need pidid aitama eelmise päeva jahisaaki 
laagrisse tuua. Hobused talutati külaväljakule, kuhu kogunes suur hulk naisi ja tütarlapsi. Pealiku õe 
juhtimisel asusid nad kõik ratsa teele, et tapetud piisonid sisikondadest puhastada, tükeldada ning 
liha, kondid ja nahad külasse toimetada. 

Hundipealik vaatas lahkujaile järele, kuni nad silmist kadusid. Siis lasti telgiikate alla ja Tobias 
sulges väsinult silmad. Kui ta jälle ärkas, oli õhtu juba käes. Tokai-iito tuli parasjagu telki ja 
delavaar sai teada, et vanemad olid päev läbi nõu pidanud ning otsustanud lõpuks ikkagi saata 
pealiku Niobrara-äärsesse kordonisse, nagu toodud kirjas oli palutud. Nõustuv vastus oli punaste 
meeste piltkirjas juba nahatükile maalitud ning pealik ulatas selle haavatud delavaarile. 
Esmakordselt tundis Hundi- 

pealik rõõmu vigastusest, mille piisonisõnn talle oli tekitanud. Kõige paremalgi tahtmisel ei olnud ta 
veel suuteline teadet kordonisse viima, aga mõne teise saadiku läkitamisest ei olnud huvitatud ei 
tema ise ega ka Tokai-Iiito. 

Kui eelmisel ööl ei saanud .Hundipealik sõba silmale sisemise rahutuse tõttu, siis algaval ööl 
häirisid tema und välised sündmused. Pärast päikese loojumist hakkasid lahkuma suured 
sõdalassalgad, kes karusal ka ei kuulunud. Hobused trampisid, inimesed hõiklesid, koerad haukusid - 
ja siis jäi kõik äkki vaikseks. Ent üsna varsti, siis kui taevas juba tähed sirasid, jõudsid tagasi naised 
piisonijahisaagiga. Lihakäntsakad, alles puhastamata nahad, kondid ja soolikad laoti külaväljakule 
hunnikusse ja jäeti valve alla, et aplad koerad kallale ei pääseks. 

Järgmisel hommrkul töötasid naised, nende hulgas ka Uinonaa ja Untšida, külaväljakul. 
Piisoninahad puhastati lihajäänustest j,a tõmmati kuilvatamiseks pingule. Osa liha nöörirti 
nahkadesse ja maeti külma maa sisse, teine osa lõigati peenikesteks ribadeks ja riputati pikkadel 
piisonisooltest nööridel tuulle kätte kuivama. Rikkalik saak andis tööd igale kätepaarilo Liha 


säilitamine, kontide kasutamine ning nahkade jaotamine nii rõivaste ja kilpide valmistamiseks kui ka 
telkide tarvis toimus vanemate nõukogu otsuste järgi. Väikesi ulukeid tohtis iga telk kasutada oma. 
äranägemisel, ehkki ta oli kohustatud ka niisugusest saagist hõimu nõukogule teätama. Piisoneid, kes 
olid pühad loomad ja küttiva hõimu elu alus, kasutati ühise otsuse põhjal, kusjuures vabaduses 
elavad indiaanlased ei tapnud neid kunagi rohkem, kui hõim ise vajas. 

Samal aljal kui Hundipealiku mõtted tegelesid punaste ja valgete meeste talitusviiside vaagiva 
võrdlemisega, tuli teda ootamatult külastama väike indiaani tüdruk. Meeldiva välimusega tüdruk, 
kelle õlal istus taltsas orav, võis olla umbkaudu kaheksa-aastane ja seega lalpseeast välja jõudmas. 
Ta ei olnud ilus, kuid tema elavlais silmis peegeldus arukus. Delavaarile vähimatki tähelepanu pöö- 
ramata otsis ta ühest.pambust välja jahikuue jaoks valmislõigatud nahatükid, just nagu olnuks ta 
kodutelgis. Seejärel hakkas ta virgalt ja nobedasti õmblema. Ikka jälle lipsas luunaaskel koos 
niidilkis kasuta:tava pika kõõlusega nahast läbi. Alles siis, kui väljas möödus üks poistest, käes vibu 
ja nooled, tõstis tüdruk pilgu õmblustöölt. 


97 


«Musta Pistriku poeg Hapedaa Kammija!» hüüdis ta. «Kas su nooled tabasid? Või naersid 
«noored koerad» sind välija?» 

Poiss jäi seisma [ja vaatas telki. «Minu nooled tabavad alati! «Noored ikoerad» valisid Tšaslke ja 
minu oma juhtideks!» vastas ta suureliselt ning otsustas siis ometi astuda ühe sammu tipisse. 
Delavaar taipas kohe, mida poiss «noorte koerte»all mõtles. Iga indiaani hõimu juures olid mitmed 
liidud: sõdalasliidud, nagu näiteks «punaste hirvede» salkkond, nõialiidud, naiste, tüdrukute ja poiste 
liidud. Kahtlemata kuulus Hapedaa «noorte koerte» salkkonda ning pidas enda valimist selle etteotsa 
suureks auks. Sõna «koer» ei tähenda indiaanlaste hulgas mitte midagi põlastusväärset. Halvustava 
tähenduse omistasid sellele sõnale ainult valged mehed. 

Kõlas pauk. Külaväljakul töötavate naiste juturvada lakkas korrapealt. Kõik kuulatasid, ka 
Hundipealik ja mõlemad lapsed. Laager kuulas pinevas vaikuses, ja seda tugevamat mõjuavaldas 
järgnev kogupauk. 

«Kaunis kaugel,» arvas delavaar rahulikult. Siis pöördus ta poisi poole, keda tüdruk oli nimetanud 
Musta Pistriku pojaks Hapedaaks. «Ega sa ei tea arvata, kes tulistas?» 


«Miks ma ei tea,» tuli umbes üheteistkümneaastaselt poisilt iseteadlik vastus. «Tulistasid valged 
mehed, kes otsivad kulda. Tokai-iito läks täna hommikul meie sõjameestega nende vastu. Neid on 
kümme valget meest, ja delavaari hõiimu kuuluva Hundipealiku kõrvad pidid samuti kuulma, et 
ühekorraga kostis umbes kümme lasku. Need olid uatšitšunide matsavakenid. Karusalgal on liiga 
kahju nende räpaste rottide peale kuule raisata. Me kihutame nad nooltega minema.» 

«Hau!» hüüdis väike tüdruk. «Meil on liiga kahju kuule raisata, ja kuigi Monito toob meile kas või 
sada saladusrauda, ei hakka me nendega ikkagi neid koiotte tulistama.» . 

Hundipealik teritas kõrvu. Monito? See oli ühe salapärase mehe, kuulsa relvadega sahkerdaja 
nimi, keda vähestel oli õnnestunud palgest palgesse näha, kuid kelle nimega seostati lugusid kõige 
jultunumaist salakaubatehinguist. 

«Vaiki!» ütles Hapedaa tüdrukule karmilt. «Mis sa lobised! Sa oled äraandjate telgist!» Poiss 
lahkus. 

Tüdruk laskis pea norgu. Ta hakkas küll jälle õmblema, kuid tema silmad olid kalkvel tagasihoitud 
pisaraist. Kas ta tõesti võttis nii väga südamesse etteheidet, et oli võõra juuresolekul lobisenud 
karusalga sidemeist relvahangeldajaga? Või peitus Hapedaa laituse taga midagi enamat? Mida 
tähendasid sõnad «äraandjate telgist»? Hundipealik silmitses tüdrukut terasemalt. Talle näis, nagu 


oleks tüdruku näojoontes mõningat sarnasust Kavala Kopraga. Kas ei olnud ta mitte Tšapa seitsme 
naise telgist? 

«Sa ei ole äraandja,» lohutas Hundipealik last. «Minu keel vaikib.» 

Tüdruk vaatas kergendatult üles. «Ma õmblen seda kuube Hundipealikule,» ütles ta. «Ma tahan 
väga ilusasti õmmelda, et uatšitšunide naised ei saaks ütelda, nagu oleksid dakoota tüdrukud 
saamatud. Minu nimi on Välgupilv.» 

«Valged tüdrukud on saamatumad kui punased,» lausus delavaar veendunulrt ning mõtles sellele, 
et Välgupilvest üle kahe korra rohkem aastaid näinud Kath ei osanud endale ise kleitigi õmmelda. 
«Uatšitšunide juures leidub sõjamehi, kes õmblevad väikestele tüdrukutele seelikuid,» seletas ta. 

Välgupilv rõkkas heleda hääleg.a naerda. «Valged on üldse väga imelikud inimesed,» tähendas ta. 
«Minu onu Kaval Kobras rääkis mulle, et nad panevaf endale kummulikeeratud potid pähe ja 
riputavad tule pea kohale.»Sellega mõtles Välgupilv kübaraid ja lampe. 

«Jah, seda nad teevad. Kas Kaval Kobras on Välgupilve ema vend? Siis on sul väga vapper onu.» 

«Ta on vapper ja ma armastan teda väga. Sellepärast olengi ma tihti kurb, et vaenulik vaim, kes 
elab tema vanaemas, teeb talle palju muret. Kas Hundipealik oskab vaimudega kõnelda?» 

«Ei oska.» 
Välgupilv ohkas. Nähtavasti tundis ta võõra vastu juba küllaltki suurt usaldust, mis tegi 
Hundipealikule rõõmu. .. ehkki too, kelle usalduse ta oli võitnud, oli kõigest väike tüdruk. 

«Isegi meie suur saladustemees Havandžšita ei saa meie telgis elutsevast kurjast vaimust jagu,» 
puistas Välgupilv südant edasi. «See vaim aina valetab, ta ütleb, et dakootad võidetakse. Aga see ei 
ole tõsi. Vaielik vaim 


99 
peksis mind juba selle eest, et ma talle vastu rääkisin. Sa tead ju küll, et tavaliselt ei saa ükski 
dakoota poiss ega tüdruk peksa. 

Hundipealikut valdas !põletav häbitunne, sest talle meenusid hoobid, mis ta ise oli pidanud 
valgetelt meestelt vastu võtma... Tal hakkas Välgupilvest kahju. Nüüd ta taipas, mispärast Hapedaa 
rääkis «äraandjate telgist». Kuigi delavaar oli veendunud, et Kopra telgi pessimistlik vanaema 
ennustas sõja lõppu õigemini kui pistrikusilmadega Havandšita, võis elu koos kurjast vaimust 
vaevatud naisega Koprale ja tema väikesele õetütrele sageli siiski väga raske olla. Indiaanlased panid 
kõik hullumeelsuse või muude raskete närviliaiguste nähud, mida nad ei osanud seletada, eriliste 
«vaimude» mõju arvele ning kohtlesid seesugwseid haigeid erakordse kannatlikkusega. 

Välgupilv õmbles vaikides edasi. 

Kuna telgikatted olid üles keeratud, nlägi Hundilpealik veel alles lumega kaetud Kaljumäestiku 
tippude kohal õhtupäikest. Külaväljakul lõpetasid naised oma päevatööd. Pealilku õde ja vana 
Untšida tulid telki tagasi. Delavaarile pakuti piisoniajudest ja -neerudest valmistatud maitsvat 
õhtueinet. Mõlemad ratsahobused, kes olid karjamaalt ära toodud ja telgi ette köide pandud, toetasid 
pead hellalt teineteise kaelale. Külas ja preerias kõlasid taas omapärased ning rütmikad indiaani 
laulud. 

Tokai-iito ei olnud veel koju jõudnud. Uinonaa ja Untšida ei heitnud magama. Varjatud hirmuga 
ootasid nad ilmselt võitluse tulemust ja pealikut. 

Laagris valitses juba ammu täielik vaikus ja pimedus, kui kaugusest kostis viimaks heledahäälne 
võiduhüüd. Naised ruttasid välja, koerad ulusid. Varsti pärast seda oli Hundipealik tunnistajaks 
Tokai-iito, Musta Pistri/ku ja nende väikese salga saabumisele. 

Tšetansapa talutas üht ratsanikuta hobust ja Kobras oli võtnud oma mustangi selga raskesti haavatud 
sõjamehe. Järgnevaid sündmusi oli delavaaril võimatu üksiikasjalikult jälgida. Ta nägi 
kohalerutanud mehi ja naisi tagasijõuoouid ümbritsemas ning kuulis kaebeid ja kättemaksuhüüdeid, 
kui küla oli surmavalt haavatud mehes ära tundnud hõimu v'apra noore sõdalase. Läbi öö kandusid 
summutatud helid, mis said alguse «võlutelgist». Küla ootas saladustemehelt Havandšitalt imet, mis 

verest tühjaks jooksva mehe surma küüsist. Võlutipist väljus maskeeritud kogu. Külaelanike tiheda 
sõõri vahelt nägi delavaar üksnes aeg-ajalt tema tantsivat varju. Õudustäratavat toimingut saatis vali 
klõbin koos ebamlääraste helidega. Tundus, nagu tiriks Havandšita surijat sinna-tänna, kuni 

lumivalgete, ööpimeduses helendavate juustega manatarga vari lõpuks jälle «vaimude telki» kadus. 

Noor sõjamees oli surnud. Ta mähiti teki sisse, sest indiaani kombe kohaselt ei tohtinud surnukeha 
maad puudutada. Sõbrad ja omaksed alustasid lahkunu isa telgi ees raskemeelset leinalaulu, mis pidi 
nüüd kõlama öö läbi. 

Rõõmsalt haukuva koera saatel astus Tokai-iito kodutelki. Ka tema juures võis märgata ränga 
võitluse jälgi. Osaliselt vallandunud mustad juuksed langesid paljastele õlgadele. Ta oli tolmune ja 
verepritsmeis. Ka tema enda vasakust õlavarrest immitses verd. 

Pealik astus otseteed külalise aseme juurde, tervitas Hundipealikut ning küsis mõõduka 
viisakusega, kuidas too end tunneb. Alles siis lubas ta Uinonaal hoolitseda oma haava eest. 

«Seo ainult kinni,» ütles ta, «see oli juhuslik ning jõuetu kuul, mis tungis lihasse. Ma lõikasin 
kuuli välja.» 

Neiul oli juba .käepärast lai niineriba, mille ta kastis märjaks ja mähkis venna käsivarre ümber. 
Kuivades tõmbusid seesugused sidemed pingule ega nihkunud haavalt ära. Niipea kui side oli tehtud, 
puhastas Tokai-iito end verest ja tolmust ning tõmbas jalga uued säärised. Siis istus ta tule äärde aa 
hakkas piipu toppima, samal ajal kui Uinonaa torkas vardasse tüki piisoniliha. 

Hundipealik uuris dakoota nägu. Isegi pärast haavatasaamist ja viimaste päevade pingutusi võis selle 
mehe juures vaevu märgata väsimuse tundemärke. 

Sellal kui liha isuäratavalt lõhnates küpses, rääkis pealik külalisele lühidalt oma juhtumustest. 
Ratsavõitluses oli ta tõkestanud kullaotsijaile tee Kaljumäestikku ja telklaagrisse, ajanud nad laiali, 
jälitanud neid ja surmanud neist mitmed. 

«Saak ei ole just laita,» lõpetas Tokai-iito oma napisõnalise aruande. «Püssid ja revolvrid koos 
laskemoonaga.» . 

Pealik neelas piibusuitsu ja tema näojooned süngestu- 

sid äkitselt. «Need uatšitšunid on minema kihutatud,» lausus ta. «Aga millal tulevad järgmised?» 
«Järgmised? Seda ei oska ka mina sulle ütelda,» vastas Hundijpealik rõhutud häälega. «Aga ühte 

ma tean: mida sagedamini ajab Tokai-iito minema ühe valge mehe, seda sagedamini tuleb 

järgmine... Nende hulk on otsatu ja iga võitlus on asjatu, ka nii suurele pealikule, nagu on Tokai-iito. 

Isegi Tatanka-jotanka võluvõim ei suuda valgeid mehi võita. Havandšita eksib ja tema vaimud peta- 

vad teda. dakootad ei võida.» 

«Ma tean seda,» ütles dakoota. «Miks siis Tokai-iito võitleb?» 

«Havandšita ütles meie meestele, et nad võidavad, ja meie nõukogu koosolek otsustas, et karusalk 

peab võitlusse astuma koos meie suurte pealikute Tasunke-vitko ja Punase Pilvega, keda toetab 

manatark Tatanka-jotanka oma saladustega. Ühel dakootal on lihtne asi tappa viiskümmend 

pikknuga, kui ta nad preerias või metsas tabab. Meie sõjameestel on seepärast raske aru saada, miks 

ei suuda nad uatšitšune oma isade maalt minema kihutada.» 

«Aga Tokai-iito tunneb uatšitšune, teab nende arvu ja relvi. Mispärast ei soovita ta rahu sõlmida?» 


Sõjapealik vaatas delavaarile pikalt ning läbitungivalt otsa. Algul näis, nagu tahaks ta selle sõnatu 
pilguga msimust lõpetatuks lugeda, ent jätkas siiski. 


«Mispärast Hundipealik võitleb? Mispärast võitleb ta meeste poolel, kes on tema hõimu minema 
kihutanud ja taga ajanud, aina minema kihutanud ja taga ajanud?» Vastuküsimust ei esitatud mitte 
mõnitavalt ega taunivalt, vaid uuriva tõsidusega. 

«Ma teenin pikknugasid sellepärast, et sõdimine on mulle veel viimane võimalus olla vaba ja 
elada oma äranägemise järgi,» andis delavaar dakootale ja iseendale aru. 

«Ka punased mehed võtavad punaseid mehi oma rvrõitlusvendadeks. Dakootadele on võitlus 
samuti viimane võimalus vabaks jääda. Punane mees ei ole iial olnud punase mehe sulane. .. kas 
peavad meist nüüd saama valgete meeste sulased? Meie juures ei oleks Hundipealik teenija. Ta oleks 
meie vend.» 

Delavaar langetas laud. «Ma vandusin Samuel Smithile truudust.» 

Pealiku ilme muutus järsult. Kõnelus oli lõppenud. Tokai-iito hakkas lusikaga kausist pemmikani 
sööma. Pärast pikka vaikimist tuli Hundipealik tagasi selle juurde, millest jutt oli alanud. 

«Karusalga pealikul on nüüd rohkem saladusraudu kui sõjamehi ja ta võib ka teisi dakoota 
salkade sõdalasi varustada, mis toob talle uut kuulsust. Seitsekümmend püssi võttis ta ära meilt, 
mõned kullaotsijatelt, aga kui palju toob neid talle veel Monito!» 

«Monito,» kordas pealik. «Meie silmad näevad teda, ta tuleb minu telki. Mida Hundipealik sellest 
arvab? Kas tema keel tohib vaikida?» 

Delavaar mõistis dakoota küsimust täielikult. Hundipealik teenis valgeid mehi. Tokai-iito kavatses 
oma telgis ühe ilmselt väga tähtsa salakauhavedajaga relvaostukaupa teha, :millest tema vaenlased ei 
tohtinud loomulikult midagi teada. 

«Hundipealiku keel vaikib. Tobias ja Hundipealik on kaks eri inimest. üks ei rälägi teisega.» 
«Hästi, siis võib Hundipealik Monitot minu telgis näha.» 

Telgi sissepääsu vahele ilmus Tšetansapa. «Meie luuraja Tatokano jõudis tagasi,» ütles ta. «Kas 
Tokai-iito soovib temaga kõnelda? Tal on üht-teist Monitost teatada!» 

Pealik andis nõusoleku ja Must Pistrik kadus jälle. 

Pisut hiljem sisenes noor sõjamees,et tähendatud teadet edasi anda. 


«Monito on arvatavasti homme ööseks siin,» ütles ta. «Tal on kaasas viisteist meest ja 
kolmkümmend muula. Ta on suurt kasvu ja tema näo ees ripub nahkkate, milles on ainult kaks auku, 
kust silmad välja vaatavad. Üks tema meestest, kes on väga lühike, ratsutas koos ühe teise mehega 
ette, et kiiremini meie telkideni jõuda. See väike mees ja tema saatja jõuavad vist juba täna ööseks 
meie juurde.» 

«Niipea kui mõlemad Monito saadikud on tulnud, juhatage nad minu tijpisse. Võõrastel pole tarvis 
teada, et meie telkides on nii vähe sõjamehi. N ad ei tunne teid veel, sellepärast näidaku igaüks end 
mitu korda, et neid eksitusse viia.» 

Noor luuraja läks .pealiku korraldusi edasi andma. 
Lõpetanud söömise, võttis Tokai-iito piibu ja jäi tule 

äärde istuma, et oodata kuulutatud külaliste kohalejõudmist. Uinonaa valmistas juba ette uut 
söömaaega. 

Hundipealik tukkus oma asemel, mõlgutas mõtteid luurajate toodud teadete üle ning viitis võib- 
olla veel üsna pikka ooteaega sellega, et uuris uuesti läbi pealiku trofeed, mis rippusid telgiritvade 
küljes. Isesugune külgetõmbejõud küttimtshimulise delavaari kujutlusvõimele oli grislinahal. Karu 
etendas indiaanlaste kujutlusmaailmas üldse erilist osa. Punanahalise mehe silmis oli ta 

peaaegu inimliku tarkusega olend, kelle ümber põimus suur hul!k müüte ja saagasid. Hundipealik 


teadis, et karusalk seostab oma pealikute sugupuu algust ühe salapärase emaikaruga ürgaljast. Tokai- 
iito isa Mattotaupa oli pidanud karu oma tootemiks ', kaitsevaimuks ja elusümboliks ning kandnud 
dakootade kombe kohaselt selle looma säilmeid omamoodi talismanina alati nahkkotiga rinnal nagu 
«saladust», nagu «lootust». Möödaläinud aastateloli laagrilõkete ääres pallju jutustatud Mattotaupa 
suurest grisliljahist, mille kordaminekut tõendas telgiridva külge kinnitatud nahk. 

Tokai-iito pani tähele, kui suure huviga tema külalise pilk sellel jahitrofeel viibis. 

«Too karu oli kahtlemata vägev loom, tema sarnast ei ole ma eales kohanud,» seletas delavaar 
oma mõtete jätkuks. 

«Suurim karu kõikidest, keda ka mina olen kunagi näinud,» nentis pealik. «Ma olin alles poisike, 
kui ta kaheteistkümne suve eest meie telkide lähedusse tuli. Mattotaupa tappis ta.» 

Kogu Hundipealiku olemus väljendas soovi kuulda Tokai-iito enda suust jutustust sellestsamast 
karujahist. mine kohta liikus nii paldu kuuldusi. Noor pealik rääkis pikkamisi edasi. «Talv oli 
todkord vali ja kestis kaua. Karud ärkasid talveunest enne, kui lumi jõudis täielikult sulada. Nad 
söandasid hiilida isegi meie tipide ja hobuste juurde. See karu murdis maha ja sõi ära kolm mustangi, 
ja ta tappis ning kiskus lõhki minu isa venna. Siis läks mu isa välja: Ta andis tõotuse, et surmab karu 
oma tapetud venna odaga. Muid relvi tal kaasas ei olnud.» . 


1 Toote m- hõimu usulise austuse objektiks olev loom,. taim või ese, millest hõim arvab end 
põlvnevat. 

«See oli julge tegu, väga .julge tegu. Hall karu on preeria ja Kaljumäestiku kardetavaim kiskja.» 
«Jah, see oli julge tegu. Mattotaupa oli nii hea kütt, et temasugust pole enam nähtud.» 
«Kuni Tokai-iitoni, dakoota hõimupealikuni.» 
Pealik naeratas kummaliselt. «Seda ma ei tea. Minu käsivarred ei ole veei ühtki grislit surnuks 
kägistanud.» 
«Surnuks kägistanud?» 
«Just, surnuks kägistanud.». Pealik ainult kordas neid sõnu ja kõhkles nähtavasti, kas rääkida edasi 
või mitte. Hundipealik ei tihanud teda paluda, kuid kergitas põnevas ootuses pead ning vaatas tule 
ääres istuvat ja dakootat üksisilmi. «Ma oleksin naernud,» tähendas ta, «kui valged mehed oleksid 
ütelnud, et keegi tappis grisli ilma relvadeta. Aga Tokai-iito on punane mees ja ei valeta.» 

«Paistab, et.ka Htmdipealik tunneb uatšitšune!» nõustus pealik delavaari vihjega. «Nad valetavad 
meelsasti ja palju.» 
«Seda nad teevad.» 
«Karusalga sõdalaste seas on olemas «ainult tõe kõnelejate liit». Sinna kuuluvad meie vanad ja 
lugupeetud mehed,. ja minu isa rääkis mulle, et nad võivad tappa nõidusega igalühe, kes valetab. 
Aga uatšitšunide vastu näib nende nõidus täiesti jõuetu olevat! Valged mehed valetavad ja reedavad; 
nad petsid minu isa, ja ma arvan, et nad murravad seegi kord sõna ja võtavad mind fordis vangi, kui 
ma sinna lähen.» 
«Sa pead Samuel Smithi poole hoidma,» andis luuraja nõu. 
«Jah, tema tundub siiras oievat, kuigi vihkab punaseid mehi. Salakavalal Roachil laskis ta käe läbi.» 

Pärast kõrvalekaldumist, mis oli möödaminnes puudutanud temale väga olulist küsimust, 
looondas pealik mõtted taas jutustusele karujahist. «Mattotaupa kägistas karu surnuks. Minu silmad 
nägid seda pealt.» 
«Ehkki Tokai-iito oli alles poisike?» 
«Kaheteistkümne suve vanune poisike, nagu ma juba ütlesin.» Pealik jätkas oma jutustust. «Me 
läksime isaga kahekesi. Mattotaupa tahtis, et ma midagi õpiksin, ja võttis mu kaasa. Karu oli meie 
laagri ümbrusest juba lahkunud ja meil. tuli tema jälgi ajada. Ühel hommikul 


leidsime ta kätte. Ta oli Karujõe ' kaldal võsasse puge- 
IKarujõgi (Bear Creek) -Robusejõe lisajõgi. 

nud ja õgis ühe lõpnud mustangi korjust.» Pealik läks dakoota keelelt üle piiriasukate keelele, mida 
Hundipealik valdas ladusamalt. Tokai-iito ise oli küllalt kaua piiriasukate seas elanud, et osata nende 
keelt nagu oma emakeelt. 

«Võsas ei pääsenud ju Mattotaupa loomale odaga ligi!» 

«Isa seletas mulle tookord sedasama. Ta käskis, et ma lippaksin jõekallast pidi kaugemale ja 
korjaksin kive, millega võiksin karu pilduda. Niimoodi pidin ma teda õrritama ja välja meelitama.» 

«Tokai-iito isa nõudis kaheteistkümneaastaselt poisilt liiga paliju. Karu õrritamine on ju meeste 
asi.» 

«Sellest sai ka Mattotaupa ise aru, sest ma tegin oma esimesel grislijahil vigu. Hall karu ei 
pidanud kive, mis ma võsasse loopisin, mitte millekski. Ma läksin ligemale, et kõvemini visata.» 
«Poisike ei jaksa ju kaugele visata!» 

«Tõsi. Ma lähenesin võsastikule kolmekümne sammu kaugusele. Okste varjust kostis raginat - grisli 
järas hobuse konte rahumeelega edasi. Ma nägin osalt tema selga ja teravat koonu. Tundsin häbi, et 
ma polnud suutnud teda ikka veel üles ärritada, ja sihtism kõige suurema kiviga tema koonu pihta. 
Ma tabasin. Ta jättis õgimise pooleli ja roomas üle korjuse veidi ettepoole, nii et pea ja esikäpad 
võsast nähtavale ilmusid. Mõned oksad murdusid tema raskuse all ja ta urises tigedalt. Mulle oli 
selge, et pean teda nüüd sundima püsti tõusma, selleks et isa saaks oda talle südamesse torgata. Aga 
minu julgus lõi korraks vankuma ja ma vaatasin ümber, kas Mattotaupa on ikka lähedal.» 

«Su isa oli end ära peitnud?» 

«Ta lamas madala kühmu taga rohu sees. Karu ei olnud teda veel märganud. Nähes, et isa on nii 
lähedal, läksin ma hirmus julgeks ja viskasin kõik kivid, mis mul veel olid, karule vastu pead. Ta 
mõmises ja turtsus.» 

«Ja tuli välija?» 

«Oh ei, ta ootas, kas mul on veel millegagi pilduda, mis teda häirib, aga kuna ma seisin nüüd tühjade 
kätega, siis. ei hoolinud ta minust enam, vaid hakkas uuesti sööma.» 

«Selles karus elas rahulik ja arukas hing, suure sõjamehe hing. Mida sa siis tegid?» 

«Ma haarasin noa ja ründasin teda.» 

«Sind kaitsesid kõik head vaimud, kui sa nüüd ikkagi elavana oma telgis istud!» 

Pealik naeratas ja noogutas. «Ma võtsin endale ülesande, millest mu jõud üle ei käinud. Kui ma 
karu poole tormasin, ajas ta end uskumatult kiiresti püsti ja tuli mulle vastu, et mind käpahoobiga 
maha lüüa. Kuna maise olin alles väike, paistis ta mulle hiiglasuurena ja tema urin käis mul luust ja 
lihast läbi.» 

«Sa põgenesid?» 

«Jah, pean seda tunnistama. Ma viskasin teda noaga, aga see ei tabanud teda surmavalt, seepärast 
pöörasin ümber ja tahtsin isa juurde joosta. Haavatud ning raevunud karu lõikas mul tee ära. Isa oli 
püsti karanud ja karjus, et karu tähelepanu kõrvale juhtida, ja nagu ta mulle hiljem rääkis, saatis ka 
oma oda lendu, kuid karu murdis selle katki.» 

«Kas sul õnnestus pakku minna?» 

«Ei õnnestunud. Ja ega ma seda enam tahtnudki. Kui ma isa hiäält kuulsin, jäin karu ette seisma, ja 
see tõusis nrüüd tagakäppadele. Ma ei olnud pooltki nii pikk kui tema, aga lõin talle siiski 
tomahoogiga käpa pihta, mis oli ähvardarvalt mu pea ja turja kohale kerikinud, ja vigastasin seda. Ta 


tahtis mind teise käpaga pikali äiata, aga kaks kätt haarasid temast selja tagant kinni.» 
«Mattotaupa! » 

«Jah, minu isa. Ta oli ligi rutanud, teadmata veel, kuidas mind ilma relvata aidata. Nüüd põimis ta 
käsivarred võimsa karu kaela ümber ja surus ta oma palja rinna vastu. Olgugi et Mattotaupa oli 
hiiglane, ületas taga:jalgadele tõusnud karu oma pikkuselt isegi teda. Algas hirmuäratav heitlus. 
Karu tatsus ringi, kriipis küüntega, vehkis terve käpaga enda ümber, urises :ja katsus isa pikali 
rabada. Mattotaupa lihased pundusid jämedaiks kühmudeks, veresooned paisusid sinkjaks, silmad 
valgusid verd täis ja huultele ilmus vaht. Seda võitlust nähes :jäi mul hing kinni ja ma püüdsin 
kirvega veel kord karu lüüa, aga Mattotaupa ei lubanud. Heitlusele ei tahtnud kuidagi lõppu tulla. 
Karu ja pealik sikutasid teineteist siia ja sinna. Mõlemad ähkisid ja isal voolas higi ojadena. Mida 
tihedamalt käsirvarred karu kõri ümber sulgusid, seda. raevukamaks ta muutus. Sa ju tead, et hall 
karu on visa ja tugev.» 

« Vahest visam ja tugevam kui sõnn. Räägi edasi, pealik!» 

«Võitlus hakkas lõppema. Karu käpahoobid nõrgenesid, tillukesed silmad läksid pahupidi, jäme 
keel vajus pikalt lõugade vahelt välja, lõpuks varises ta kokku. Isa kukkus koos temaga ning jäi rohu 
sisse lamama. Ta jõud oli otsas ja ma mõtlesin juba, et viimati on temagi surnud. Aga kui ma isa 
kõrvale põlvitasin, haaras ta mu käest kinni, tõusis peagi püsti ja naeris, olgugi et veri tema soontes 
alles silmanähtavalt tuikas ja kriimustustest immitsesid punased nired. Ta ei teinud mulle etteheiteid, 
vaid koguni kiitis mind, et olin karu ühe käpa tomahoogiga vigaseks löönud. Kui isa oli suitsetanud 
Ja jõeveega janu kustutanud, viisime grisli koju, telkide juurde. See jäi Mattotaupa viimaseks 
Jahisaagiks. Koju jõudes leidis ta oma tipis eest külalise, kes nimetas end Punaseks Rebaseks :ja 
kostitas teda tundmatu võluveega...» Jutustaja vakatas. Tema pilk libises Hundipealikult loinevaisse 
ja pragisevaisse leekidesse ning ta silmis välgatas piiritu vihkamine. «Kord tuleb päev, mil ma tolle 
mehe surnuks kägistan,» lausus ta vaikselt. 

Delavaar tajus pealiku sünget meeleolu ja vaikis. 
Üksnes tuli praksus veel telgis ning heitis hüplevaid valgushelke kõrgetele nahkseintele ja rippuvale 
karunahale. 


LIIGKASU KÄGISTAVAS HAARDES 


Telgis oli väga vaikne. Näis, nagu oleks pealik oma külalise unustanud. Sõna lausumata tulid naised 

korraks tagantpoolt lõkke äärde, et praevarrast keerata ja tuld kohendada. Hundipealik mõtiskles. 

Talle tundus, et Uinonaa pilk on sellel õhtul tavalisest nukram ja kinnisem. Pealiku jutustus oli ju 

puudutanud päeva, mis tõi ühele uhkele perekonnale terveks aasta:kiümneks õnnetust ja häbi. 
Leegid noolisid praevarrast sellessamas telgis, kus Mattotaupa laskis kunagi küpsetada karukäppi 

nii endale kui ka külalisele, kes oli toonud talle paliju võluvett. 

Hundipealik võpatas. Väljast kostis elevaid hääli. Telgi sissekäik kisti lahti ja Must Pistrik ilmus 

jälle nähtavale. 

«Hahaa!» naeris ta pealikule otsa vaadates, kui Tokai-iito talle kõnelemiseks märku oli andnud. 

«Me tõime selle 

mehe siia. .. Selle mehe. ., aga vaadaku Tokai-iito teda ise. Ta on Monito saadik. Kui Monito on 
samasugune nagu tema. .. siis võib ta kõik oma relvad meile rahumeeli ära müüa. Siis ei ole temal 
endal nendega midagi peale hakata! Kas pealik on tõesti nõus seda kuivale sattunud kala oma tule 
ääres vastu võtma? Ta ei ole põrmugi pealiku telgi vääriline!» 


Tokai-iito pidas hetkeks aru. «Kas ta teab midagi?» 

«Võib-olla.» 

«Siis juhata ta siia.» 

Must Pistrik väljus ja tuli peagi tagasi koos ühe üpris iseäraliku olevusega. Hundipealik ei olnud 
preerias niisugust veel iialgi näinud ja vaatas nüüd oma asemelt imestusega seda uut külalist. 

Mees, keda telki juhatati, oli kasvult peaaegu kääbus. 

Tema kirevad ning määrdunud rõivad, mis kõnelesid edevuse veidrast segunemisest ihnsusega, 
olid teravas vastuolus silmatorkava näo luitunud kahvatusega. Pea oli suur, pikalt välijaulatuva 
kuklaga. Tähelepandavalt kumerast laubast sai alguse terav nina, mis rippus üle väikese suu alla. 
Silmad vilasid rahutult. 

Tšetansapa juhatas selle olendi tule äärde ja palus teda seal istet võtta. Mukitud mehike kukitas 
maha, kogu tema keha vabises külmavärinais. 

«Preeria on hirmus!» karjatas ta. «Hirmus! Me oleme juba kolm nädalat teel. Kolm nädalat! Me 
tuleme lõunast. 

Sellegipoolest oli külm. Ma külmetan. Ma oksendasin! Minust on veelainult pool järel. Ma ei mõista, 
mispärast inimesed siin elavad. Mu holbune on lausa saatan!» 

«Kahju küll,» vastas Tokai-iito jahedalt. 

«Kas valge mees ei ratsutanudki siis kogu aeg selle vagura mära sel !jas, kellega ta meie laagrisse 
jõudis?» küsis Must Pistrik. 

«Püha jumal! Vagur mära!» karjus mehike. «Ma vihkan t,eda! Eest ta hammustab, takka lööb üles 
ja keskelt on libe. Mismoodi sa tema seljjas istud?! Tõepoolest, kuidas teie küll oskate oma 
metsikute täkkude seljas püsida?» 

Tokai-iito muigas. «Seda ma ei tea,» vastas ta otsekoheselt. «Mul oleks raske maha kukkuda. Ja 
minu sõjamehed paneksid seda imeks.» 

«See'p see on, see'p see on!» halises väike mees ikka veel külmast lõdisedes. «Teie ju sünnite koos 
oma neljajalgsete saatanatega. Aga mina? Milleks ma siia ratsuta- 

sin? Ratsutäsin! :Ma vÕin- sulTe iI'telaa, Pealik Tõkai, VOI kuidas sind üldse kutsutakse... 
maailmas on palju paremat teha kui ratsutada ja püssi lasta!» 

Dakootal võis selles suhtes teistsugune arvamus olla, aga ta oli liiga viisakas, et külalisele vastu 
vaielda. «Kas inimesed, kes püssi lasevad, ei ole kasulikud,» küsis ta. vaid, «sest nemad on iju 
valmis Monitolt 1 Telvi ostma?» 

«Monitolt?» hliiüdis mehike tigedalt. «Hoia end, punanahk, et ,sa ei sõima pärdikuks meest, kes 
sulle relvi toob. Sinu juurde tuleb Paco Bacerieo, saad aru?! Paco Bacerico!» 

Tokai-üto oli vahepeal väikese piibu täis toppmud ja põlema süüdanud ning pakkus seda nüüd 
külalisele. Nähtavasti ei olnud pealikul soovi tervituseks temaga üht ja sama piipu suitsetada. 

Kääbus sirutas oma pikkade kõhnade sõrmedega käed tõrjuvalt ette. «Ma ei suitseta! Ja ei taha ka 
midagi süüa! Mitte midagi! Mitte midagi! Mul on kole paha. Ma ratsutasin ette, et viimaks ometi 
rahu ja sooja saada.» Ta tiris karusnaha, mille peal ta istus, endale ümber. 

«Kas Paco Bacerieo on relvade ja muuladega veel kaugel?» alustas pealik nüüd küsimusega. 
«Bacerico? Kas sa siis ei tea, punanahk, et mina olengi Bacerico? Mina!» 
Pealiku silmad lõid välku. Ta vaatas Tšetansapa poole. 

«Ma ei uskunud, et see pooleldi äratallatud kärnkonn ise ennast Bacerico-Monitoks sõimab,» 
vastas Tšetansapa salvavalt. «Nagu teatas meie luuraja Tatokano, jagas muulade juures kläske 
hoopis keegi teine... kes kandis maski.» 

«Haa!» hüüdis kääibus..«Hoopis keegi teine! Jah, see jõhker lurjus, see preeriahunt - et karud ta 
lõhki kisuksid ja raisakullid nahka pistaksid! Ta on preeria sigitis. . . Tema mind siia vedaski!... Ma 
ei oleks iialgi tohtinud teda uskuda! Ta tahab mind tappa, ma tean küll! Ah... mul on ju nii paha!» 
Mehike haaras mõlema käega kõhust kinni, heitis karusnaha, mille oli endale ümber võtnud, kõrvale 


ja lippas otsejoones telgist välja. 
Must Pistrik pahvatas mõnitavalt naerma. «Monito!» ütles ta. «Pärdik! Teda siis dakoota hõim 
ootaski! Tõepoolest, see mees on hästi teinud,et ei ole end tänapäevani 


1 — Monito - ahv, pärdik (itaalia keeles). 

mitte kellelegi näidanud. Oleksid ta relvad ometi veidi paremad kui ta ise!» 

Tokai-üto ei naemud. Ta vaatas tulle, mille kohal küpses Monito poolt ärapõlatud piisoniliha. 
«Mida arvab Hundipealik?» küsis ta. «“Hundipealik tunneb samuti uatšitšune.» 

Delavaar kibrutas otsmikku. «Ma ei imesta, et see Bacerico-Monito nimega mees on tänini 
linnades elanud ja end inimeste eest varjanud. Ma imestan ainult, et ta siia tuli. Aga nähtarvasti 
paneb Pärdik ka ise seda imeks. Keegi teine rääkis talle augu pähe, ja see keegi oli maskiga mees. 
Kes too mees on? Tähtis oleks seda teada!» 

«Jah, kes too mees on?» Võttis pealik delarvaari küsimuse üles ja suunas selle Tšetansapale. 

Sõdalane kehitas õlgu. «Üks väga pikka kasvu ja tugeva kehaehitusega valge mees. Tatokano 
arvas, et tema ongi Monito.» 

«Must Pistrik võiks nüüd ise võtta mustangi, ratsutada. tollele valele Bacericole vastu, kes juhib 
relrvadega koormatud muulasid, ja tema ümber veidi luurata.» 

Alampealik ruttas otsekohe käsku täitma. 

Mõni aeg pärast tema lahkumist ilmus mukitud mehike telki tagasi. Ta tuli pigem roomates kui 
kõndides, sättis ennast jälle mugavalt lõkke älärde ja võttis karusnaha ümber. «Külm on!» pobises ta 
värisedes. «Olen mina alles narr! Narr!» Ta laksatas endale peopesaga mitu korda otsaette. 

«Jah, narr tõesti,» kinnitas Tokai-iito. «Mispärast ei ajanud Bacerico seda äriasja samuti nagu kõiki 
oma äriasju? Mispärast ei jäänud ta :kolju ega saatnud siia oma volinikku?» . 

Paistis, nagu ei oleks mehike pealiku sõnu üldse kuulnud. «Narr! Narr!» kordas ta ainult «Ma olen 
ju rikas, mida ma siit veel otsin? See põrgukoer! Ta tahab mind tappa! » 

«Tokai-iito telgis ei tapeta kedagi,» tähendas pealik karmilt. «Paco Bacericol on minu sõna, et 
temal ja ta meestel ei kõverdata juuksekarvagi.» 

«Häh! Mis loeb mulle sinu sõna, kui ma suren! Sa ei tea mitte kui midagi. Minu ihu, mu jalad, mu 
õlad ja mu juuksed kõverduvad juba iseenesest. Kas sul on kunagi kõhuvalu olnud? Ei ole? Siis ei 
tea sa mitte tuhkagi! Ma suren siia. Jah, ma tahan surra. Kas sa mõtled, et ma veel 

kord tolle mära seljas läbi teie preeria ratsutan? Ei, oh ei. Ma tahan siin surra!» 

«Aga kas sa ei tahaks mulle enne ära rääkida, missuguse söödaga too põrgukoer sind preeriasse 
meelitas ja miks ta tahab sind tappa?» 
Monito oigas. Siis tõstis ta äkitselt pea, silmitses pealikut üsna eriskummalise pilguga ja tõi 
kuuldavale mökitava häälitsuse. «Ei,» kihistas ta. «ei, seda ma sulle ei räägi. Eks ta vaadaku, mis tal 
sellest välja tuleb... Eks ta vaadaku ise!» Ja mehike muudkui kihistas ning mökitas omaette, nii et 
tema pikk ninaots suu kohal võbises. 

Delavaar tundis lihtsalt jälestust, nähes, kuidas naeru kihistav olevus ümbervõetud karusnaha jälle 
kõrvale lükkas, pealiku juurde läks ja talle oma pikkade sõrmedega usalduslikult õlale koputas. 

Pealik oli piibu suust võtnud ja vaatas pealetükkivat meest nagu ämblikku, kelle suhtes ta ei olnud 
veel kindel, kas see tuleks laiaks astuda või eemale peletada. 

«Tõtt öelda lei tahtnud ta mind siin üldse näha!» sosistas pärdik dakootale. «Ta kavatses üksinda 
äri teha. Sa tahtsid saada kakssada vintpüssi, pealik Moskiito? Ma võin sulle anda kolmsada, 
kolmsada uut sõijaväepüssi ja suurel hulgal laskemoona, mõistad? Minu nimi on Bacerico! 


Kolmsada, ütles too põrgukoer, anna talle kolmsada, ta maksab hästi. Mina viin kohale, ütleb 
põrgukoer, maksan sulle sularahas ja viin kohale, võtan riski enda peale. . . ainult anna talle 
kolmsada. Mispärast peaksin ma kolmsada andma? Põrgukoer on kaval, aga Bacerico on karvalam. 
Kolmsada, ütlesin mina, olgu kolmsada, kuid siis lähen ma ise koos relvadega... Kui ma ka peaksin 
kärvama. Ma tahan teada, kui pallju makstakse. Hästi.. Ma ütlesin, et lähen - ja tulingi. Tema aga 
kadus suure vihaga ära ja laskis mul üksinda teele asuda. Alles nelja päeva eest oli ta äkki jälle 
platsis ja pidas end niimoodi ülal, nagu kuuluksid relvad ja preeria temale. Saatan sihuke!.. .» 
Pealik tõusis ja pääses sedaviisi teda kobavaist ämblikusõrmedest kaugemale. 

«Olgu siis kolmsada. Missugust hinda sa nõuad?» 

Mehike rõkkas kriiskavalt naerda. «Seda sa veel kuuled, punanahk!» 

Hundipealiku! hakkas kõhe. See oli liigkasuvõtjate harilik trikk! Indiaanlased, kellel endil ei olnud 
võimalik tuli- 

relvi valmistada, olid sõjaaegadel sunnitud neid kas röövima või salakaubana hankima. Indiaani sõja 
ajal oli valitsus kaupmeestel rangelt keelanud punanahkadele relvi müüa. Kummatigi ajasid nood 
keelatud äri ja täitsid oma taskuid sellega, et sahkerdasid indiaanlastele kalli hinna eest maha vanu, 
osaliselt isegi kasutamiskõlbmatuid relvi. Aga kolmsada uut sõjaväepüssi? Kas suurejooneline pet- 
tus, mõtles Hundipealik, või ennekuulmatult soodne tehing? Missugust hinda kavatseb too ämblik 
oma ohvrist välja imeda? A 

Väike mees hakkas jälle oigama ja tormas siis kõhtu kinni hoides teist korda teigist välija. Suur 
must koer Ohitika haukus talle vihaselt järele, sest uue telgielaniku käitumine oli koera silmis ilmselt 
korravastane. 

Kui Monito uuesti telki tagasi jõudis, kumas ta ninaots rohekalt. Pealiku märguandel tuli vana 
Untšida tema juurde. Ta mähkis mehikese teldridesse ja karusnahkadesse ning lükkas ta tulele 
lähemale just nagu pambu, millest vaatas välja veel ainult kummaline pea. 

Pealik suitsetas vaikides. Ta ei pidanud vajalikuks katkenud kõnelust jätkata. Ka Monito ei 
lausunud enam sõnagi, vaid oli ametis ainult sellega, et tõmbas tekke ja nahku enda ümber koomale. 
Lõpuks andis pealik, kes oli kindlasti rohkem väsinud, kui ta välja näitas, märku üldiseks öörahuks. 

Tuli kaeti taas kinni ja magamisasemed tehti valmis. Monito sai endale samuti pea alla kolmjala 
küljes rippuva paljuvitstest punutise. 

Hundipealik vahtis avasilmi pimedusse. Päevade kaupa lamamise tõttu ei tundnud ta enam õiget 
väsimust. Tema mõtted keerlesid küsimuste ümber, mis olid kerkinud koos naeruväärse ja 
hirmuäratava Pärdiku saabumisega ning sõnumiga maski kandvast mehest. viimasest võis Mustalt 
Pistrikult midagi lähemat kuulda kõige varem homme õhtul, sest luurajate andmeil oli ta koos 
veoloomadega veel kaugel. Ta olevat hiiglaslikku kasvu, tugev mees ja liitunud salakaubavedajate 
vooriga alles nelja päeva eest. .. 

Samal ajal kui delavaar mõtiskles ja teiste telgis viibijate korrapärane hingamine tõendas, et nad 
on magama jäänud, piiksus pimeduses järsku hääl: «Hei! Kuulge, teie!» 

«Mis on?» küsis Hundipealik mehikeselt, sest ta ei tahtnud, et äbarik häiriks haavatud Tokai-iito 
und. 

«Tuul tõmbab,» kostis tekkide seest. 
«Sa oled ju sisse mähitud just nagu käntsakas piisoniliha,» vastas delavaar ebasõbralikult. «Kas sa ei 
saa rahule jääda?» 

«Barbar!» kireti tekkide val'just. «Kui te ei oska endale maju ehitada, siis pange vähemalt oma 
telgid ööseks kinni! Tuul tõmbab nagu kümme hobust!» 
«Et need kümme hobust sind minema tõmbaksid!» Jutt oli teised telgielanikud siiski üles ajanud. 


Untšida ilmus jälle riietatult. 
«Lase telgikate alla!» ütles Tokai-iito järeleandlikult. 
Vana naine tegi, nagu kästud. Siis astus ta mehikese juurde. «Mu oravapojuke,» lausus ta vaikselt 

dakoota keeles. «Mu rõngas rotisabake! Maga rahulikult ja ära enam liiguta!» 
«Mida ta ütles?» hõikas Monito delavaari poole. «Et.sa oma kullinoka kinni paneksid!» 
«Kullinoka? Kas te muutute jälle häbematuks? Kellel on siin õigupoolest kolmsada sõjaväepüssi ära 
anda, kas minul või teil?» 
«Mida ta räägib?» küsis Untšida leebelt. 
«Ta kahetseb, et teeb meile kõikidele tüli,» tõlkis Hundipealik. 
Õrna käega silitas vana naine suurt, hõredate juustega pealage. «Mu preeriakanake.,» lausus 
ta,.«mida ma peaksin tegema, et sa magada saaksid?» 
«Mis ta nüüd jälle ütles?» uuris Monito. 
«Ta armastab sind ja tahab magama äiutada!» 
«Ah, lõpuks ometi üks inimlik hing selles preerias! Sa ütle talle, et ta jääks minu kõrvale istuma. Siin 
on talumatult pime, aga mina olen harjunud, et mul on öövalgustus. Kas ei saaks tuld pisut 
suuremaks puhuda? Mul on ikka veel külm!» 
«Sa pead tule lõkkele puhuma ja tema nudipead paitama,» tõlkis jelavaar. 

Untšida segas mõned söed tuha alt üles, kuid hoolitses selle eest, et telk ise jääks pimedaks. Siis 
istus ta uuesti kannatlikult rahurikkuja kõrvale ning silitas ta pead. 

«Mu kutsikas,» laulis ta tasa ja uinutavalt, «mu väike arg koiotike! Ole rahulik ja maga ainult! Kui 
ma tohiksin, annaksin sulle mürki, aga ma ei tohi! Sa võid täiesti julge olla!» 
«Ta kõneleb nii mahedalt,» arvas Monito kergendus- 

tundega. «Nii meeldivalt! Kui ma ainult kõigest aru saaksin!» 
«Kui sa temast aru saaksid, häbeneks ta seda kõike sulle ütelda,» kinnitas Hundipealik. 

«Sa teravate hammastega kärnane hundikutsikas,» jätkas Untšida hällitava häälega, «kas sa ei 
tahaks juba ükskord oma haisvaid lõugu kinni panna, et me magada saaksime? Kui ma ometi 
tohiksin tropikese sinu väikesesse suhu pista! Aga oh häda, pealik ei lulba mul seda teha! Sa oled 
väärt kolmsada sõjaväepüssi! Mu kargav kirbuke! Ma tean, et pean sinu vastu õrn olema nagu 
piisonilehm, kes oma vasikat lakub. Sule silmad, mu väike vasikas, ma valvan su und, senikaua kui 
me sinust ükskord jälle lahti saame! » 

Untšida mõnusalt vulisev hääl näis tõepoolest mõjuvat. Pärdik jäi vait ja peagi oli kuulda, kuidas 
tema hingamine vähehaaval ühtlasemaks muutus. Aga ei möödunud kuigi kaua aega, kui mehike 
hakkas norskama. «Mu rasvapotike, mu üdikuulike!» sosistas Untšida. «Kas sa ei tahaks oma 
teravaid lõualuid kokku klõpsatada, et me siin telgis ometi rahu saaksime?» 

Ta lükkas kolmtiala ligemale ja kõrgendas niimoodi mehikese peaalust, et tema norskamist 
vaigistada. Monito tundis end häirituna. 

«Mida sa teed!» krääksatas ta tigedalt. «Sa ajasid mind üles! Ah, mu kõht valutab jälle! Kõht 
valutab!» Ta nohises vihaselt. 

«Mida ta räägib?» küsis Untšida delavaarilt ujedalt. «Mida ma pean tegema?» 

«Tema kõht valutab!» 

Untšida läks Uinonaa juurde. «Pane end riidesse, mu tütar,» ütles ta. «ja aja sellele hõredate 
juustega koerale üks kivi soojaks!» 

«Mida Ita ütles?» tahtis Monito teada. 

«Ta toob ühe kivi, ja kui sa kohe vait ei jää, lööb sul sellega pea lõhki,» seletas delavaar ükskõikselt. 

«Aaah!» röögatas Monito valjusti, harutas end lausa uskumatu kiirusega tekkide seest lahti, kargas 
püsti ja tormas kisaga telgist Välija. «Tapetakse!» karjus ta. «Appi! Tapetakse! » 

Juba mitu korda uratanud Ohitikale oli see liig. Ta kargas samuti üles ja sööstis mehikese kannule. 


«No küll on lugu!» hüüdis õnnetu Untšida ning ruttas, 

käed õieli, Pärdikule ja koerale järele. «Missugune teotus! Lärm pealiku telgis!» 

Ohitika haukumine oli märguandeks kogu küla koertele. Poolmetsikute koerte hääled, alates hundi 
kombel ulumisest ja lõpetades väikeste klähvitsate kilava tiiskandiga. segunesid võikaks kooriks. 
Koerakarja sekka kostsid. Monito tõelisest surmahirmust kantud appihüüded. 

Hundipealik tegi katset tõusta, kuid jõudis end vaevu püstakile a:jada. Tokai-iito oli temast 
kärmer. Pealik heitis teki kõrvale, tõttas telgist välija, ning samas kostis tema käskiv hääl: 

«Vait!» 
Küla koeradki näisid seda häält tundvat. Neljajalgsete öine sümfoonia läks üle mahedamatele 
toonidele. 

Ka Monito kisa vaibus. Üsna varsti nägi Hundipealik telgilõhikut. taas avanevat. Untšida tuli sisse. 
Ta oli põgeniku kinni püüdnud ning kandis teda oma kõhnadel. tugevate lihastega kätel nagu talitaja, 
kes ahvi tagasi puuri toob. 

«Heida pikali, mu. samblataimeke,» sosistas ta ja mähkis oigava mehikese uuesti karusnahkadesse. 

Uinonaa oli tule vahepeal üles teinud, nii et kõik telgis olijad võisid üksteist jälle näha. Süütundest 
vaevatud delavaar puges teki alla. Tokai-iito astus aeglasel sammul Monito juurde. 

«Mitte keegi ei löö sinu pead lõhki,» seletas pealik talle. «Sulle antakse kuum kivi, mis sind 
soojendab, et sa saaksid magada. Hau.» 

Ilma märgatava rahulolematuseta läks pealik tagasi oma magamiskohale, kuhu oli jälle ilmunud ka 
Ohitika. 

Uinonaa väbjus vanaema seltsis. Ta läks jõe ääres asuvasse leilitelki, et tuua sealt üht kerisekivi. 
Tagasi tulles oli naistel kaasas keskmise suurusega munakas, mis pandi lõkkesse kuumenema. 

«Oeh!» hingas Monito kergendatult ja tõmbas karusnahkse teki õlgadeni. «Hullumeelne maa 
hullumeelsete inimeste ja meeletute loomadega! Kui palju olen ma pidanud siin kannatama! Ma 
arvasin juba, et penid kisuvad mu tükkideks! Hirmus, hirmus! Ja naised on siin täpipealt 
samasugused nagu igal pool, nad on maod! Sina, pealik Tokai, oled ainus inimene, kellel on aru 
peas! Kuum kirvi! See on kuldse südame leiutis. Ma tänan sind! Sinuga on 

Viõimalik ka sõjaväepüsside suhtes kokku leppida. Sa oled inimene! » 

«Mida sa oma kauba eest nõuad?» küsis pealik otsekui jutujätkuks ja vaatas sealjuures üles telgi 
tippu. 

Mehike kihistas naerda. «Ei midagi muud kui seda, et ma tahan osanik olla. Ma hangin teile 
kontsessiooni 1.» 

Delavaarile, kes nüüd jälle pea teki alt välja pistis, tundu sid need sõnad täiesti mõistatusltkena, ja 
kuna pealik enam midagi ei küsinud, jäidki nad esiotsa arusaamatuks. 

Uinonaa valvas tule ääres kivi, ja kui kivi oli piisavalt kuum, võttis ta selle tulest välja, mähkis 
tekisse ja pani pikaninalise Monito kõrvale. 

Pärdik tõmbus mõnutundest kerra. 

«Maga, mu kullinokake, maga!» pomises vanaema. Sedapuhku andis manitsemine nähtavasti 
tulemusi ja pealiku telki saabus ihaldatud rahu. 

Järgmine päev möödus üldises jõudeolekus ja sisemises ärevuses. Keskpäeva paiku jõudis kohale 
veelkordne teade, et salakaubavoori on oodata õhtuks. Maskiga mehe isiku kohta ei osanud käskjalg 
ka nüüd midagi lähemat ütelda. Must Pistrik ei olnud veel tagasi. 

Hundipealik tegi esimese katse veidi rohkem liikuda, kuid see lõppes tugevate valude ja vähese 
eduga. Pealesunnitud puhkuse aj.al tegeles ta liialt oma piibu ja igasuguste ülearuste mõtetega ning 
võttis endale pähe, et Monitot, keda oli võimatu tekkidest ja tuleasemest lahutada, tuleb veenda 
lellisauna kasulikkuses. 


Kuulnud, et leil teeb terveks, jäi mehike teraselt kuulama, nagu talle üldse oli äärmiselt tähtis kõik, 
mis seostus tema kehalise heaoluga. Ta küsis, kas leilisaun siin, selles barbaarses kolkas, ei ole 
viimati ainult pruuninahalise mehe õel nali. Hundipealik kinnitas, et asi on just vastupidine, ja et 
kuna ta ise terve ei ole, siis tunneb ta teisele haigele siiralt kaasa ning soovib talle peatset 
paranemist. Indiaanlaste leilisaun olevat oivaline asi, mida ta ka ise tahtvat kasutada, niipea kui 
vähegi võimalik. 

«See on siis ikkagi tõsi?» usutles Monito. «Aga mismoodi seda sauna tehakse?» 


1Kontsessioon-leping, mille alusel riik annab mõnele ettevõttele või isikule (ka 
välisriigile või välismaa ettevõttele) kokkulepitud tingimustel ja ajaks õiguse riigi loodusvarasid, 
maad või ettevõtteid kasutada, sadamaid, raudteid jms. ehitada või kasutada. 

«Väga mugavalt. Paco Bacerico viiakse korvi sees higistamistelki ja riputatakse koos korviga 
kerise kohale. Tulistele kividele tema all visatakse vett, aur kerkib Bacerico korvi ja paneb ta 
higistama. See on väga tervislik. Punased mehed leilitavad ennast niimoodi siis, kui nad on kas jahil 
või sõjas tundide ja päevadekaupa külma ja vihma käes lamanud ning nende luud-liikmed valutavad. 
» 

Monito vajus mõttesse. «Aga hiljem?» küsis ta viimaks. «Kui ma olen higistanud? Kas need maod 
naiste nahas hõõruvad mind korralikult kuivaks?» 

«Seda ei ole vaja. Bacerico hüppab higistamistelgist otse jõkke. . .» 

«.Kõigevägevam! Ei! Seda ma ei tee!» 

«Siis sind visatakse. . .» 

«Et ma külmetaksin ja ära upuksin! Ma ei oska ujuda! Ma ei talu külma! See ei ole midagi muud kui 
uus mõrvaplaan! » 

Mehike keeras Hundipealikule selja ning pomises veel hulk aega endamisi arusaamatuid sõnu. 

Pärdik pani delavaari aina rohkem imestama. Näis, nagu pesitseksid selles mehes kalks vaimu, 
kellest üks oli kartlik ja teine ahne. Aga kui ta oli sunnitud nende kahe vahel valima, jäi ahnus 
võitjaks. Kuidas oleks saanud teisiti mõista asjaolu, et ta oli ette võtnud vintsutusterohke ratsasõidu 
preeriasse, mida ta vihkas. 

Samuti torkas Hundilpealikule silma, et relvad toimetati kohale veel enne, kui hinna suhtes oli 
kokku lepitud. 

See käis ju tavadele risti vastu, sest niisuguste tehingute puhul nõuti punanahkadelt enamasti ikka 
hinna ettetasumist. Mida need hangeldaljad küll sepitsesid?. 

Pärastlõunal saadi luurajailt veel üks sõnum, mis kinnltas salakaubavoori liginemist. Tokai-iito 
tegi korralduse, et salakaubaveda:jad kohalejõudmisel laoksid oma pakid suurde nõupidamistelki ja 
jääksid ka ise sinna elama. 

Ainult maskiga meest tahtis pealik omaenda tipis vastu võtta. Salakaubitsejate valvamise, kellele 
pealik oli ausõnaga tõotanud elu ja julgeolekut, pidi Tokai-iito tahtel võtma enda peale Kaval 
Kobras. Ühtlasi oli viimase kohustuseks hoolitseda selle eest, et võõrad telkidesse naiste ja laste 
juurde ei tungiks. 

Kui lõpuks õhtu saabus, jõudis delavaari ootuspõnevus haripunktile. Uinonaa ja Untšida küpsetasid 
lõkke kohal 

piisoniliha, et oodatavat külalist otsekohe kostitada. Niinmatid olid maha laotatud, tubakakotid 
täidetud ja kausid valmis seatud. Tokai-iito, kes oli külas ettevaatusabinõusid kontrollinud, tuli 


tagasi telki. Telgilõhiku avanemisel pani delavaar tähele, et videvik väljas hakkas juba pimedusele 
maad andma. Külaväljakul leegitsesidväikesed lõkked. 

«Nad on varsti siin,» lausus pealik. 

«Kas Must Pistrik tuli juba tagasi?» küsis Hundipealik. «Veel mitte.» 

Oli kuulda, kuidas kappava hobuse kabijamüdin külaväljakule jõudis ja seal vakatas. 

Telgilõhik avanes ja Tšetansapa lipsas sisse. Ta hoidis ennast vaos, kuid tema leegitsevad silmad 
väljendasid ärritust. peaaegu et segadust. Ta sosistas Tokai-iitole mõned sõnad, millest Hundijpealik 
küll aru sai, kuid mille mõtet ja tähtsust ta ei suutnud kohe taibata. Oli see tõesti võimalik? 

Pealik valitses end suurepäraselt. Ainult väike sõrmeliigutus, millega ta piibust tugevamini kinni 
haaras, reetis, et saadud teade teda rabas. 

Must Pistrik mängis närviliselt oma kardetava sõjanuia pidemega. 

Tokai-iito andis talle märku lahkuda. «Ma ei tunne teda,» ütles ta rõhutatult. «Monitol on minu 
sõna, et tema ja kõik ta mehed võivad vabalt ning takistamatult tulla ja minna.» 

Must Pistrik surus alla ilmse vihakarje ja lahkus telgist. 

Öises laagris tekkis liikumine. Väljudes oli Tšetansapa telgilõhiku lahti jätnud, nii - et 
Hundipealik nägi väljakule kogunenud külaelanikke ja saabuvaid ratsanikke. Kuu oli tõusnud ning 
kallas öisele stseenile ja väikestele hubisevatele lõketele kahkjat valgust. Inimesed, loomad ja telgid 
heitsid pikki, viirastuslikke ning rahutuid varje. 

Lõunast ligines salakaubavedaljate voor. Muulad ja nende saatljad tulid pikas reas väljakule. Oli 
näha, kuidas Must Pistrik voori juhtidega rääkis ja suurele nõupidamistelgile osutas. Laiaääreliste 
nahkkaabudega mehed hakkasid kaste ja kotte maha tõstma ning kättenäidatud telki tassima. 

Tokai-iito istus Hundipealiku aseme kõrval ja jälgis samuti kõike toimuvat. 

Muulad vabastati koormaist, mis kanti suurde telki. Suurem osa mehi läks koos salakaubaga 
sinnasamasse. Mõned neist seisid veel väsinud muulade juures ja pidasid nähtavasti Musta 
Pistrikuga nõu, kuhu loomad viia. Maskiga juhti ei olnud kõige selle juures näha. Ent nüüd pöördus 
üks laiade õlgade ja pikkade jalgadega mees väljaku teises servas ringi ning hüüdis valjusti, 
kergitades veidi oma nahkset näokatet: 

«Kus on siis Monito?» 
Hundipealik võpatas. Seda häält ta tundis. See oli Fred Clarke! 

Nad nägid, kuidas Tšetansapa pikakasvulise mehe juurde astus ja talle nähtavasti seletas, kust 
pärdikut leida. 


Hundipealik nihutas end jalgade abil veidi allapoole, nii et pea kuklatoelt maha libises. Nüüd 
lamas ta sirgelt ja tõmbas teki üle pea, jättes endale ainult kitsa vaatepilu. Tema sooviks oli edasisi 
sündmusi jälgida, kuid ise märkamatuks jääda. Väga ahvatlev oli teada saada, kas Punaseks 
Rebaseks hüütud Fred Clarke, kes seisis luurajana sõjaväe teenistuses, sahkerdab selle kõrvalt tõesti 
kolmsada püssi vaenlasele. Sel juhul oli tal muidugi põhjust olnud Tobiast hoopis Mustade mägede 
ümbrusse saata. 

Tokai-iito seisis nüüd lõkke taga, sissekäigu vastas. Üle vasaku õla oli ta visanud piisoninahast 
teki, et haav tema käsivarrel välja ei paistaks. 

Üleni nahkrõivais mees, näo ees nahkne mask, millesse olid lõigatud ainult silmaavad, tuli 
pikkade sammudega üle lageda välijaku, suundudes otsejoones telki. Tuleaseme ees, pealiku vastas, 
jäi ta seisma; tema jalgade juures, kuumaks aetud kerisekivi kõrval konutas tekkidesse mähitud 
Bacerico. 

Hingetõmbe vältel valitses meeste vahel liikumatu vaikus. Üksnes Ohitika oli karvad turri ajanud 
Ja urises tigedalt; tema silmad hõõgusid vaenulikult varjude ja tulekuma vahelduses. 


Võõras rebis laia äärega kaabu peast ja nahatüki näo eest. Tema ettetükkivate kollaste hammastega 
suu tõmbus irvele. 


«Ehee! Harry! Minu tervitus! Kas sa tunned mind veel, vana semu?» 

Indiaanlane ei liigutanud ega lausunud sõnagi. Ta seisis otsekui kivikulju. Isegi tema silmades ei 
olnud elu. 

«Halloo! Harry!» kordas võõras valiju häälega. «Sa jäid vist üllatusest soolasambaks? Ei uskunud, 
et näed mind veel kord oma telgis elusana ja tervena, ah? Jällenägemine rõõmustab, mu poiss! Ma 
tõin sulle ka midagi ilusat kaasa, just nagu vana onu. .. kolmsada püssikest. . . kena, eks ole? Niisiis, 
täiesti otsekoheselt, vanade sõprade vahel. ..» võõras istus vaipadele maha, «... otsekoheselt: kui 
palju sa kavatsed maksta?» 

Indiaanlane vaatas ruugete juuste ja tugeva lõuaga mehe peale alla pilguga, millest ei saanud kõige 
vähematki välja lugeda. 

«Valge mees eksib,» ütles ta siis häirimatult. «Siin ei ole niisugust sõjameest, kes kannaks Harry 
nime. Valge mees viibib dakoota pealiku Tokai-iito telgis!» 

«Ohoh! Kui suureliselt! Nii et sa ei taha mind siis enam tunda? Su vanamees oli lahkem... 
Siinsamas telgis, kui ma väga ei eksi, jõime temaga koos esimese peekritäie .. . Siin tuleb mulle 
kõik nii tuttav ette. . . Aga nojah, jätame selle. Käib ka niisama. Sulle on vist selge, et sa lubasid ülla 
Monito meeste seas ka minule vaba tuleku ja mineku?» 

Dakoota ei vastanud. 

Võõras vaatas, talle väljakutsuvalt otsa, kuid lõi siis vähehaaval kõhklema. «Olgu, sündigu sinu 
tahtmine, mu sõber. Kui siin nii ülinooblilt asju aetakse, ei jää minulgi muud üle kui kohaneda, 
Tokai-iito! Ei kõla just halvasti! Niisii-ii-is . . .» venitas võõras pikalt, selleks et ühtäkki sootuks 
teistsugust tooni võtta. «Niisiis, ma tulin Monito teenistuses siia, pealiku telki, et pealikuga kaupa 
tema relvade suhtes, mis meil on pakkuda. Kolmsada sõjaväepüssi ja lisaks rohkesti laskemoona! 
Pettust ei ole! Tokai-iito võib pärastpoole ise neid relvi kaeda ja proovida!» 

«Lähme vaatame nad üle!» 

«Nii kähku? Sul on küll alati tuii takus olnud, aga sedapuhku lähed sa liiale. Luba mul kõigepealt 
süüa seda piisonikintsu, mille lõhn nii oivaliselt mulle ninna lööb! Üks viisakus väärib teist! Ma olen 
ometi dakoota hõimu pealiku külaline? Või sain ma valesti aru?» 

«Sa viibid Tokai-iito telgis,» vastas indiaanlane jäisel toonil, «kuid ma ei ole ütelnud, et sa mu 
külaline oled.» 

«Tohoo pele, kas ma siis ;pean siin nälga surema? See käiks täielikult kokkuleppe vastu - vabalt ja 
takistamatult ja nii edasi. Sa siis lubad!» 
Valge mees võttis välja oma noa - sellesama noa, mõtles Hundipealik õudusvärinaga, mis torgati 
Mattotaupa südamesse! - ning lõikas endale kinrtsu küljest suure tüki. Varjamatu isuga, näol pilkav 
muie, hakkas ta sööma. 
Pealik ei võtnud istet, ei teinud üldse ühtki märgatarvat liigutust. Isegi ta silmalaud ei pilkunud. 
Kuni kutsumata külaline esimest nälga vaigistas, oli kuulda ainult tema matsutamist. Siis pöördus 
mees Monito poole, kes konutas tigeda ahvina tema kõrval. Hüüdnimi oli tabav. «Noh?» küsis ta 
mehikeselt. «Kas ma tapsin su ära? Ma lasksin sind terve nahaga sellesse telki toimetada, aga see oli 
tubli tükk tööd! Tõsijutt! olgu see viimane reis, mu armas, mida me ühe,skoos ratsa ette võtame. Ei 
iial enam!» 


«Ei iialgi!» kriiskas kääbus. «Ei! Mitte iialgi, sa igavene peletis!» 


Punane Rebane naeris oma inetut ning ärritavat naeru. 

«Sind on ilusasti sisse :mähitud, mu kuldpõrnikas! Kes sinu eest nii hästi hoolitses? Kas see nägus 
noor daam? Või vana tubli vanaema? Mis? Siin ripub veel üks suur karunahk, kas sa ei tahaks ka 
seda endale ümber võtta?» Punapea takerdus ja tõmbas käeseljaga üle suu. «Ei maksa pahaks panna, 
Harry Tokai-iito!» ütles ta. «Ma räägin, nagu mul nokk loodud. Aga ma püüan kõigest väest edaspidi 
mitte enam sinu õrnu tundeid riivata! Muuseas, su piisonikints maitseb suurepäraselt. Sa oled alati 
olnud tubli kütt. Ja ülepea täitsamees! Me võiksime koos suuri asju korda saarta, kui sul ainult seda 
salakavalat meelelaadi ei oleks!» 

Fred Clarke süvenes taas söömisse ja tema jutuvadasse tekkis vaheaeg. Hundipealik tundis, kuidas 
ta üleni kuumaks läks. Tolle lurjuse häbematu julgus ületas igasugused piirid. Millega see küll 
lõpeb? Kas Tokai-iito on tõepoolest sunnitud oma isa tapjal vabalt minna laskma ja talle veel 
hingehinda maksma? 

Fred Clarke ei lõpetanud söömist enne, kui piisoniliha oli vardast hävitatud. 


«Hüva roog!» kiitis ta veel kord. «Ja rikkalik! Ihnus ei ole sa kunagi olnud, see on samuti tõsi:. Alati 


härrasmehelik! Nähtavasti on see sul juba veres. Aga kuidas siis 

nüüd on? Kas ma saan siin ühe öö puhata? Eks siis homme hakkame kaupa tegema.» 

«Ei» vastas indiaanlane, «me teeme kaubad kohe maha ja siis lahkud sa sellest telgist.» 

Punane Rebane vaatas dakootale teraselt otsa. «Eriti vastutulelik sa just ei ole, seda pean ma 
ütlema! Sa mõtled vist, et saad kasu, kui sunnid mind väsinud peast kauplema? Aga sa eksid! .Mina 
ei ole omadega nii läbi nagu see pärdik; ma suudan mõtteid veel mõningal määral koos hoida!» Ta 
pöördus Monito poole: «Mida sina ütled? Kas me nõustume kohe praegu kaupa tegema? Paistab, et 
see indiaanlane tahab oma ausõna ajaliselt piirata! Kuidas oleks? Siis me vähemalt teaksime kohe, 
kuidas lood on.» 

Mehiikesega toimus muutus. Tema vahakarva nägu lõi õhetama, ta ilme tõmbus pingule ja silmad 
välkusid nugateravalt. Tema ämblikusõrmed hakkasid õhus ringe joonistama, just nagu tahaks ta 
midagi selgitada. Viimaks ometi ilmus midagi nähtavale sellest, mida kujutati ette vägeva 
salakaubakuninga all. 

«Veel täna?» küsis ta oma kriiskarva häälega. «Jah! Veel täna! Ma olen välja puhanud! Ma tahan 
teada, mis asjast saab... ja. ega sa, lurjus, mind tüssanud ei ole!» 

«Hahaa, mu, armas, mis tähendab «tüssanud»? Sa oled ise siin ja võid kontrollida,. mille peale 


Olgu siis pealegi,» pöördus Punane Re'Itane uuesti oma verivaenlaseTokai-iito poöle ja tõusis. 
«Kõigepealt tahad sa vist relvi üle vaadata. Ole lahke! Varjata pole meil midagi. Lähme!» 

Sõna lausumata suundus indiaanlane vältjapääsu poole. Punane Rebane järgnes talle. Tema 
tugevate taldadega säärsaapad mütsusid raskelt. 

Kui mõlemad olid lahkunud, kuulis Hundipealik mingit tasast häält. Uinonaa oli pea Untšida õlale 
nõjatanud.. 

Vana indiaani naine silitas põgusalt neiu juukseid. 
«Tule. Lähme.» Ja ta viis pealiku õe välja. 
Hundipealik jäi üksinda Monito ja Ohtika seltsi. Ta lükkas teda varjanud teki veidi kõrvale ja hingas 
värsket õhku. Monito kössitas endist viisi tule ääres ja kõneles Iseendaga. 

«Püssid on head,» pomises ta endamisi. «Head ja uued. Ta näeb seda. Ta ostab need ära. Ta peab 
need ära ostma, sest niisuguseid ei saa ta kelleltki peale minu. Ta on sun- 

nitud maksma.» Mehike kihistas õelalt naerda. Ta oli kaame nagu vaha ja tema käed värisesid. 
Ei läinud kuigi kaua aega, kui Tokai-iito ja Punane Rebane jälle tipisse astusid. 
«Noh?» küsis valge mees sisenemisel väljakutsuvalt. 

Tokai-iito istus tule äärde oma tavalisele kohale sissekäigu vastas. Ta toppis aeganõudva 
hoolikusega piipu ning ootas, kuni ka vastane oma piibu põlema sai. 

«Paco Bacerico ei valetanud,» lausus ta siis suure enesevalitsusega. «Relvad on uued ja 
laskemoon hea. Ma olen nõus neid vastu võtma. Missugust hinda väike valge mees nõuab?» 

«Meie pidasime sõna,» vastas Punane Rebane Monito asemel. «Kas Tokai-iito peab samuti sõna? 
Pealik andis meile lubaduse, et me võime koos kõigi saatjate, muulade ja kaubaga tervelt ja 
takistamatult lahkuda, kui me hinnas kokkuleppele ei jõua!» 

«Nii ma ütlesin, hau!» 
«Hästi. Millist hinda dakoota pealik pakub?» Punase Rebase pilk oli luurav ja kääbus kergitas 
tekkide seest nina. 

«Tokai-iito maksab püsside ja laskemoona eest niisama palju, kui palju maksab Washingtoni 
Suure Isa sõjavägi. Hädaohu ja kohaletoomise eest maksab Tokai-iito veel kord sellesama sunnna.» 
«Hm. Mis tähendab «summay»? Kas sa siis ei kavatsegi kopra- ja piisoninahkadega tasuda?» 
«Bacerico võib saada hinna ka karusnahkades.» 

«Seda ma ei taha! Seda ma ei taha!» kisati tekipuntra seest. «Kui ma nii palju karusnahku viin, löön 
ju piiril hinna alla ja saan kahju. Kas Tokai-iito tõesti arvab, et Paco Bacerico ratsutab - ratsutab ! - 
läbi preeria selleks, et kopranahku saada? Tokai-iito saab ju aru, et see ei ole tavaline äri! Bacerico 
on rikas ega pruugi kaubelda karusnahkadega. Bacerico elab hästi ega pruugi riskida oma peaga 
mõne kopranaha pärast. Kas Tokai teab, et praegu karistatakse surmaga igaüht, kes ülestõusnud indi- 
aanlastele relvi müüb?» Monito oli end tekkide sees istukile ajanud ning põmitses dakootat 
hiilgavate silmadega. Pealik noogutas ükskõikselt. 

«Kas Tokai-iito taipab, et Bacerico tuleb sellest hoolimata? » 

«Jah.» 

«Jah?! Sel juhul jõuame varsti kokkuleppele. Tokaiitto niisiis teab... mis tal tuleb maksta!» 

«Nii see on.» Pealik tõusis, tõi telgi kaugemast servast mõned väikesed kotid, avas need ja laskis 
tulekumal sätendada kotikestes leiduvail kuldrahadel. Ta luges rahad ükshaaval üle ja ladus nad 
lõkke lähedale väikestesse ühekõrgustesse tulpadesse ritta. «Pool hinnast kullas,» ütles ta otsustavalt. 

Kaupmees oli otsekui tardunud. Siis hakkas ta naerma, tahtes sellega ilmselt pilgata niihästi 
Tokai-iitot kui ka iseennast. «Tokai-iito!» ütles ta sealjuures ning lõi kuldrahade tulbad oma 
küüniseid meenutavate sõrmedega ümber, nii et ümmargused mündid mööda telgipõrandat laiali 
veeresid. «Tokai-iito! Ja rohkem ei olegi sul mulle midagi pakkuda?» 

«Ma olen valget meest juba mitu korda palunud, et ta oma hinna nimetaks. Tehku ta seda lõpuks!» 

«Tokai-iito! Sa tead niisama hästi kui mina, kuidas lood on,» alustas nüüd Punane Rebane ja 
lükkas inimpuntra jõhkra liigutusega kõrvale. «Sa tead, kuidas lood on... Räägime avameelselt, 
nagu mees mehega! See sõda kas võidetakse või kaotatakse, enne kui ta üldse algab. Sa .võid 
arvestada, et üks dakoota sõjamees on preerias võrdne viiekümne või koguni saja meie mundris loll- 
peaga. .. juhul kui sel sõjamehel on püss ja laskemoona. 

Kui tal neid ei ole; on ta ümmargune null. Relvadega on võit sinu. Aga kui me homme minema 
läheme ja need relvad sõjaväele müüme...» 

«Seda ei saa Paco Bacerico teha,» rääkis pealik vahele, kui Punane Rebane lauset ei lõpetanud. 


«Need relvad on varastatud. Bacerico ei saa neid tagasi viia ja nende eest raha võtta. Kas ta tahab 
neid parema meelega vette visata ja selleks kaks korda läbi preeria ratsutada kui võtta vastu hinda, 
mille dakoota pealik siinsamas talle peo peale loeb?» 

«Kas ei ole sa küllalt tark, dakoota, ega mõista, et ma ei vedanud neid relvi mitte ilmaaegu 
preeriasse veel enne, kui olime hinna suhtes kokku leppinud? Kes niisugust asja teeb?! Mina tõin 
need sulle, mina, Bacerieo, selleks et sa võiksid neid näha ja teada, mis sa kaotad, kui sa ei maksa! 
Sa pead mulle kõrgemat hinda pakkuma, punanahk! Muidu olen ma koguni valmis neid relvi jõkke 
viskama. Mina elan ka ilma selle tehinguta. .. Mina... aga 

mitte sina! ütle oma hind, punane...» Arvatavasti tahtis Monito ütelda «punane koer», kuid neelas 
selle solvava sõna viimasel silmapilgul alla. 

«Hästi. Tokai-iito annab Bacericole veel sada piisoninahka pealekauba.» 

Delavaar oleks mehikesele kas või näkku sülitanud. Pool rikkalikust jahisaagist liigkasuvõtjale! 

Punane Rebane naeris valjusti. «Nähtavasti peab Tokai-iito Monitot ja mind ikka veel tavalisteks 
kaupmeesteks. Sa kas maksad, mida me nõuame, või laotakse kaup homme jlälle muulade selga ja 
me läheme minema. Eks aruta siis oma sõjameestega, pealik, kas nad oleksid neid relrvi vajanud või 
mitte.» 5 
«Mida sa nõuad?» Pealik lausus need sõnad end vatevaga ohjeldades. 

Punane Rebane tõusis. Tokai-iito tegi sedasama ning taganes talle läheneva jänki eest tahes- 
tahtmata nagu mao eest. 

«Tokai-iito! Sa oled Mattotaupa poeg! Kas sa arvad, et saad minust niisama lihtsalt lahti?» 

Hundipealik nägi, kuidas Tokai-iito Mattotaupa nime kuuldes kahvatas. Pealiku kaarjad huuled 
olid tugevasti ja vaenulikult kokku surutud. 

«Tokai-iito! Kas sa aru ei saa?» jätkas Punane Rebane, kusjuures ka teda valdas nii suur erutus, et 
tema hääl ähvardas peaaegu üles ütelda. «Juba kolmteist aastat pean ma jahti sellele unistusele, 
sellele kullale! Mina tulin siia esimesena! Ma võtsin endale kaela raskused ja hädaohud. .. Olin 
hulljulge ja meeletu! Ma tulin dakootade hulka... Kümme aastat jahtisin koos sinu ja su isaga ringi... 
Sa tead ise, missugused ajad need olid. Juba kaks aastat jälitad sina mind oma kättemaksuhimus! 
Aga nüüd tulevad need linnakeigarid, need memmepojad, nad tulevad parvedena, et sõjaväe kaitse 
all minu kulda otsida - minu kulda! Ma vihkan neid paliju rohkem kui sina! Lähme koos, vana sõber 
ja vaenlane, meie kaks vana preeriavõiitlejat, nende kollanokkade ja naeruväärsete kääbuslammaste 
vastu! Sina oled täitsamees, ma tean seda, ja mina samuti, seda oled sa ära näinud. Koos suudame nii 
mõndagi. Kolmteist aastat olen ma kulda taga ajanud, Tokai-iito, kolmteist aastat, ja ma ei loobu sel- 
lest! See on minu elu suurim võinlalus! Sina ütled mulle, kus kuld asub...» Punane Rebane tõmbus 
küüru ning 

jõllitas altkulmu pealiku mustadesse silmadesse, «... jah, sa teed seda!» 

Pealik hingas kiiresti ja ägedalt ning hakkas telgis suurte sammudega edasi-tagasi käima. 
«Tokai-iito. . . ma ei peta sind. Sa oled küllalt arukas, et seda teada. Kulla leiukoht on rikkalik. Sa 
võid koos minuga äri teha. Monito on jõukas ja tal on sidemeid. Ta muretseb meile kontsessiooni! 
Niikaugele oleme oma preerias juba jõudnud... et ilma kontsessioonita enam ei saa!» 

Pealik tõi kuuldarvale vilistava heli. 

«Ära aja mind hulluks, Harry! Ega sa ometi arva, et on veel võimalik kuigi kaua midagi endale hoida 
ja varjata. .. Kui meie asja käsile ei võta, siis võtavad teised. . . Aga neile ma ei luba... Kuld peab 
kuuluma meile, meist peavad. saama suured isandad, et võiksime sülitada nende peale, kes meid 
praegu kui räpaseid preeriahulguseid põlgavad. . . Meie ees hakatakse lipitsema, me muretseme 


endaole suured majad ja elegantsed naised... Aga kui sa «soovid oma üllameelsust rahuldada, siis 
võid selle hulga rahaga aidata oma näruseid punanahku... Kas sa ei kuule, mida ma räägin? Hakka 
lõpuks ometi järele mõtlema! Sa oled meie juures elanud. Sa tunned pikknugasid, tead nende hulka 
ja relvi. Sa tead, et teie, dakootad, kaotate selle sõja niikuinii. Kas sulle meeldib elada vaese, 
võidetud pealikuna reservatsioonis ja lasta end toita jäätmetega nagu küülik puuris?» 

«Mattotaupa tapja Punane Rebane võib kindel olla, et Tokai-iito ei hakka iialgi elama 
reservatsioonis kui võidetud pealik ega laskma end jäätmetega toita. Selle üle ärgu ta muret tundku!» 
Punapea kõverdas suud. «Hästi. Kui sa kujutled, et suudad seda võitlust võita, siis muretse oma 
meestele õigel ajal relvad. Tahad sa mulle selle nimel kulla asukoha reeta? .. .» 

«.Reeta!» kordas Tokai-iito. «Punane Rebane sattus õigele sõnale.» dakoota ajas end sirgu. «Ei, ma 
ei taha.» 

«Ära tee end tähtsaks, Harry Topi poeg!» karjus jänki vihast vahutades. «Oled sa midagi rohkemat 
kui reeturi poeg? Saladus on ju. . .» 

Pealik astus vahetult kõneleja ette. «Vaiki!» ütles ta tasa. «Ma tõotasin sulle tagasiteel elu kuni 
meie jahimaade piirini, aga mitte alatiseks ja kõikjal.» 

«Ma ei karda sinu kättemaksu, dakoota!» Nüüd kilasid Fred Clarke'i silmad tõepoolest nagu 
hullumeelsel. Ta naeris kähedalt. «Kuld - või need relvad kuuluvad sõjaväele! Sa kuulsid! See on 
minu viimane sõna!» 

Pärast neid sõnu seiras Punane Rebane pealikut luuraval pilgul just nagu röövloom oma ohvrit. 
Temagi oli märganud, et Tokai-iito karhvatas ja et veri tuikas ta soontes ägedate tõugetega. 
Piisoninahkne tekk oli tema õlalt maha libisenud. Mööda pealiku vasakut käsivart nirisesid punased 
vereniidid: ilmselt oli haav uuesti lahti läinud. 

Ta oli telgi seinani taandunud ja toetus väljasirutatud parema käega ühe kuuseridva vastu. Tema 
silmad vaatasid vaenlasest üle ning näis, nagu kaoks ta pilk kaugusse. 

«Ei!» kordas ta siis ebaloomuliku rahuga. 

Jänki sõõrmed värisesid. Oma pöörases raevus nautis ta mehe piinlemist, kes ei tahtnud talle järele 
anda. 

«Harry!» Ütles ta surutud häälega pärast pikka vaikust, mille vältel Hundipealik kuulis omaenda 
südame pekslemist. «Harry, mul on rõõm näha, et sinu enesevalitsemisel on piir. Ma näen seda 
esimest korda elus, mu poeg, ehkki me tunneme teineteist juba kümme aastat. Sa muutusid kaameks, 
mu sõber, ja su veri annab sind ära. Mina ei ole nii läbematu kui sina, ma võin ka oodata. Selle öö, 
veel ühe öö, palrju öid. Sul tuleb nendeks öödeks valmis olla; sa saad neist mõnu nagu piinapostist, 
mille külge sa nii meelsasti seoksid oma vana sõbra Punase Rebase. Mis parata! Ma hoolitsen selle 
eest; mu armas, et sinu sõjamehed saaksid teada, et sa tahad neid kolmesajast sõjaväepüssist, mis 
juba siin on, ilma jätta. . . lihtsalt oma ülemäärase kangekaelsuse pärast. Aga need on juba sinu 
mured, ja ma näen, et sa ise neid muresid endale soovid!» 

Tokai-iito laskis telgiriarvast lahti, et mitte jätta muljet, nagu vajaks ta tuge. Ta kummardus, võttis 

piisoninahkse teki maast üles ja pani jälle haava varjuks ümber õla. Seeijärel astus ta tule juurde. 
Vaenlased seisid nüüd ligistikku, otse silmast silma. Tokai-iito vaikis. 
Jänki hingeldas. «Harry... sa ei tunne mind veel küllalt. Ma tegin su vanamehele otsa peale, see on 
tõsi. Aga ma ütlen sulle, et ma hävitan ka sinu, kui sa järele ei anna. Kuld peab kuuluma minule. .. ja 
kuld saab minu omaks!» . 

«Minu omaks!» karijus kääbus kimeda häälega vahele. «Kuld kuulub mulle, sa koer. . .» 

Punane Rebane virutas Monitole tugevasti jalaga. Kääbus karjatas valust ja tõmbus kössi. Siitpeale 


oli ta vait. 

«Nõndaks,» ütles jänki, «tollest oleme esialgu lahti. Nüüd, Harry, on asi veel ainult meie kahe 
vahel. Aga kaubelda ma sinuga enam ei karvatse, mõistad? Selle võimaluse mängisid sa endal käest 
ära. Sa arrvad vist, et ma olen rumal valge mees, kellel ei ole teie kommetest aimu ja keda sa võid alt 
vedada. Aga selles sa eksid. Ma tean niisama hästi kui sina, et dakoota sõjapealik ei tohi sugugi 
kõike teha, mis talle pähe tuleb, ja et nii tähtsas asjas, nagu seda on suur relvaost, tuleb küsida 
nõukogu koosoleku arvamust. Sinu «ei» ei maksa midagi, Tokai-iito! Vanal manatargal Havandšital 
ja nõukogu koosolekul on sinust kaalukam hääl. Ma ei ole laps. . . Mul on siin omad suhted! Sa oled 
äraandja poeg, sind võeti armu poolest hõimu tagasi:sa pead sõna kuulama, kui sinu meeste koosolek 
sind käsib. Kui sa kohe homme koosolekut kokku ei kutsu, hoolitsen mina ise selle eest, et see kokku 
kutsutakse. Seal murtakse sinu kangekaelsus ja otsustatakse, et sa pead relvade eest mulle oma kulla 
andma!» 

Kuulnud seda ähvardust, mõtles Hundipealik Šonkale - Koerale -, kes oli pidusöögi ajal vaadanud 
pealikut vihkava pilguga. Väga võimalik, et Punasel Rebasel olidki siin omad suhted!. Erutus pani 
delavaari värisema nagu palavikus. . 

«Kui sa tahad homme nõu pidada, siis heida praegu magama,» kostis Tokai-iito oma vaenlasele. 
Pealik valitses end suurepäraselt. Üksnes murduv toon tema kumedas hääles laskis veel aimata 
sisemist heitlust. «Terve see telk siin on sinu käsutuses.» 

Tokai-iito kutsus koera vilega ja läks pikkamisi tipist välja. Mitte keegi ei teadnud, mida ta 
kavatses. Umbusklikult vaatas Punane Rebane talle järele. Ta käis paar korda ümber lõkke, komistas 
liikumatu Monito otsa ja kirus endamisi. Hundipealikut ei olnud ta ilmselt veel märganud. «Pagana 
poisike,» pomises ta omaette, «nüüd lippab ta mööda küla ringi ja püüab kõiki minu vastu üles 
ässitada. Ma poleks tohtinud oma kõige paremat trumpi välja laduda. Kui ma ainult teaksin, kus 
Šonka telk asub...» Selle nime mainimisel hingas .Punane Rebane kergendatult. «Šonka aitab mind 
kindlasti. Õigupoolest ei salli ka vanamees, too nõid, Tokai-iitot. .. jah, asi peab õnnestuma. Isegi 
Tokai-iito tarkus on ükskord 

otsas. Ta on mul silmuses, ta on mul ilusasti silmuses. Ma lähen nüüd kohe oma meeste juurde - seda 
ei saa ta mulle keelata. Seal on valvur, kellelt ma uurin välja, kus Šonka elab... Ja siis nõia juurde! 
Kolmesaja püssi ja mõne raketi eest, mille abil ta võib oma punanahkadele hookuspookust teha, on 
tema mul kindlalt peos. Asi ei saa kuidagi viltu minna. . .» 

Punane Rebane ,astus parajasti väljapääsu poole, kui see avanes ja Kavala Kopra atleetlik kogu sisse 
libises. «Fred Clarke?» küsis Kaval Kobras naerukil näoga. 

«Jah. See peaks teile juba umbkaudu teada olema,» vastas Punane Rebane ärritatult ning pühkis 
laubalt.higi. «Mida sa siit otsid? Kas sa ei pea suures telgis relvi valvama? Ma tahtsin just sinu 
juurde tulla.» 

«On parem, kui me kõneleme siinsamas.» Kaval Kobras istus tule äärde. 

Punane Rebane silmitses teda uurirvalt ning istus samuti tule juurde. «Noh, lase tulla. . .» 
«Sa tõid meile väga häid relvi. Sellepärast tahan ma sind kui venda hoiatada.» 

«Et Tokai-iito hiilib ringi ja ässitab mehi minu vastu üles, eks ole?» 

«Jah. Aga see ei ole sulle ohtlik, sa võid vabalt lahkuda. On midagi muud... Kas pikknoad tohivad 
teada, et sa meile relvi tõid?» 

«Kurat ja põrgu, mis küsimus see niisugune on?! Mitte midagi ei tohi nad teada, absoluutselt mitte 
midagi, ja kui te minult edaspidi veel üht-teist saada tahate, siis pidage oma suud!» 

«Meie vaikime. Aga kas sa võid ka Hundipealikule kindel olla. . . ma mõtlen, teie luurajale 
Tobiasele?» 
«Kuidas sa tema peale tuled? Ta on ju Mustades mägedes.» 


«Ta on siin külas.» 

«Kusta on?» Punane Rebane lausa karjus selle küsimuse. 

«Siin, meie külas.» 

«Olgu ta kolm korda neetud! Kas ta teab. ..?» 

«Veel ei tea ta midagi. Ta käis minu juures ja püüdis üht-teist välja uurida. Aga mina ei reetnud 
sind.» 

Hundipealik kuulas teki all põneva huviga, mida temast räägitakse. Kobras oli nutikas. 

Punane Rebane toetas käed puusa. «Ma tahan sulle ütelda... Mis su nimi on?» 

«Kobras.» 

«Niisiis, ma tahan sulle ütelda... siin ori kuradi käsi mängus. Üks vastik pugeja, punane koer see 
Tobias... Ma ju ise saatsin ta veel ülesandega välja... aga tema häbematu võtab kätte ja ratsutab siia... 
Kui ma jälle kordonisse jõuan, küll ma kannan hoolt, et ta saaks oma karistuse, aga põhjaliku, 
ükskõik mille eest. .. Nii et ta käis sinu käest teateid nõutamas?» 

«Jah.» 

Punane Rebane trampis raevus jalgadega. «Kõik on untsus, kogu tehing... Kuidas saan ma Tokai-iito 
nii ruttu .pehmeks teha?.. Nii kähku see ei lähe... Ma pean kaduma, silmapilk kaduma, enne kui 
Tobias asjast veel rohkem aimu saab... Aga hoopis ilma tasuta... Tuhat ja tuline, lasta kõige parem 
äri, mis ma iial olen teinud, lihtsalt vett vedama.minna! .. .» 

Kobras naeratas sõbralikult ja kaastundlikult. Punane Rebane kahvatas. Viimase tunni raevuärritus 
muutus temas äkki hetkeliseks arguseks. Siis tulvas temasse taas äkkviha. Ta kahmis ümberringi 
vedelevaid jollareid ning pildus neid mõttetult vastu telgiseinu. 

«Kolme kuradi nimel! Kiill see punane.koer mul veel kahetseb! » 

Ta tormas telgist välja. 

Hundipealik surus kõrva vastu maad. Veidi aja pärast kuulis ta eemalduva hobuse kappamist. 
delavaar heitis tekiserva tagasi. «Seda tegid sa hästi!» ütles ta Koprale tunnustavalt. «Punane Rebane 
on läinud.» 

Kaval Kobras noogutas. «Aga nüüd ta vihkab sind,» tähendas ta. 

Hundipealik lõi lühidalt ja põlglikult käega. «Mulle teeb ainult rõõmu,» ,ütles ta, «kui valged 
mehed mind nüüd halvasti kohtlevad, sest ma tean, mille eest ma seda talun.» 

«Olgu. Nüüd pean ma teised siia tooma. Sul ei tarivitse end enam varjata.» Kobras astus Bacerico 
juurde. «Etskae,» märkis ta, «Monitol on silmad jälle lahti. See on tore. Nüüd kaupleme temaga 
edasi.» 

Kaval Kobras välljus telgist, kuid ei jäänud kauaks ära. Juba mõni minut hiljem tuli ta kahe 
habemiku salakaubavedaja saatel tagasi. Mõlemad nahkjoppi kandvad mehed, 

kellest üks oli vanem, teine noorem, nägid välja nagu ehtsad preeriakütid. Nende nahk oli tuulest ja 
päikesest parkunud, jopid vanad ja paigatud, aga püssitorud läikisid nagu peegel. 

«Nii,» alustas Kobras, «rääkige Bacericoga. Seal ta istub. » 

Mõlemad habemikud astusid Bacerico juurde. «Ütle nüüd veel kord,» nõudis vanem mees 
Pärdikult, «ütle meile veel kord, kui palju sa meile tasuks mõtlesid anda. .. ja siis ütle, kui palju sa 
ise selle äri pealt teenid. Aga ära sa valeta, vereimeja, sest meile on asi juba klaar.» 

Bacerieo jõllitas mõlemale mehele näkku. «Koerad!» kriiskas ta. «Ma ju ütlesin teile, et äri 
õnnestumise korral kümme dollarit mehe peale. Aga äri ei õnneistu. Sellepärast ei anna ma teile 
krossigi. . . mitte krossigi, mitte krossigi, te röövlid ja laiskvorstid!» 

«Ega sul olegi varja meile midagi anda, ahvipärdik sihuke!» hüüdsid mehed tulivihaselt. «Me 


võtame ise, mis meil saada on!» Nad hakkasid ümberringi vedelevaid dollareid kokku korjama. 
Bacerico kargas jalule ja ajas rusikad püsti. «Jätke need rahule, petised! Ma käänan teil kaela 
kahekorra, te... te...» 

Noorem salakaubavedaja astus Pärdiku ette. «Pea suu, Monito, või muidu kääname meie sinul 
kaela kahekorra! Me oleme preerias . .. ja siin oleme peremehed meie, aga mitte sina! Pea seda 
meeles! Relvad kuuluvad meile ja me leppisime juba hinna suhtes kokku selle punanahaga või 
neegriga või kes ta siin on... Igatahes on ta täitsamees ja rääkis asjaloo meile ära. Aga nüüd kao jälle 
teki alla ja pea lõuad, või sul läheb kehvasti!» 

«Reetmine!» karjus Bacerico. «Mõrv! Välljapressimine! Appi! .. .» Ent keegi ei kuulnud teda, 
mitte keegi ei tulnud, mt'tte keegj. ei aidanud., 

«Oleks tõepoolest parem, kui sa vait jääksid,» andis Kaval Kobras talle nõu. «Vaata telgis ringi. 
Seal lamab Tobias. Kui sa suud ei pea, annab ta su üles ja sind tõmmatakse oksa, niipea kui sa linna 
tagasi jõuad. . .» 

Bacerico nägu moondus raevust ja hirmust. «Aga need samuti. ..» ägas ta, «need mõlemad, need 
röövlid, need väljapressijad! » 

«Ei, neid mitte,» naersid mõlemad habemikud, «meid kaht mitte, sest meie ei mõtlegi enam linna 
tagasi minna. 

Me jääme preeriasse, kus ükski koer meie järele ei haugu. Aga sinul, kullake... sul ei ole küll vist 
vähimatki lusti siia jääda. Sina pead tagasi minema ja võllas rippuma, kui sa meid siin veel kaua 
ärritad .. .» 

Bacerico vajus kokku. Tema käed krampusid, ta köhis ja sülitas. Siis langes ta pea rinnale. Tema 
viimne pilk, täis ahnust ja vihkamist, kustus. Ta süda oli lakanud töötamast. 

Kobras tõmbas surnule tekid peale. 

Kumbki salakaubavedarja ei vaevunud enam pilku heitma kehale, mille rafineeritud vaim neid 
võimu ja pettuse abil pikka aega ära oli kasutanud. 
Nad korjasid mündid kokku ja läksid siis koos Kopraga välja, et raha nõurpidamistelgis oma 
kaaslastega jagada. 

Sedapuhku pealiku telki tagasi tulnud, tõmbas Kobras sügavalt hinge. Väljast hakkas kostma suure 
ratsasalga kaugenevat kapakut. «Nad on läinud,» kuulutas Kaval Kobras, «aga relvad ja muulad jäid 
siia. Meie võitsime!» 

Ta istus tule äärde ja läitis piibu. 

Kui peatk uuesti oma telki tuli, istus ta kõigepealt sõna lausumata Kopra vastu. «Sa nõudsid minult,» 
ütles ta mõne aja pärast, kusjuures tema hääl kõlas veel rabedalt, «et ma annaksin sulle vabad käed 
teha seda, mida sa õigeks pead. Nüüd räägi mulle, mida sa tegid ja mis juhtus. Mispärast .ratsutasid 
kõik need mehed minema ja jätsid relvad siia?» 

Kobras rääkis. «Ma ostsin need relvad ära, ostsin Tokai-iito raha eest,» lõpetas ta.. «See oli aus äri. 
Ma ei saa sinna midagi parata, et meestel oli nii kiire ja nad jätsid mõned mündid vedelema.» 
Ta.osutas kahele peotäiele dollaritele, mis ta oli vaipade vahelt kokku korjanud. «Tokai-iito võtku 
need jälle tagasi!» 

«Hoia need endale, Kobras. Sa tõid oma hõimule palju kasu.» 

«Mida teen mina kullaga? Mul ei ole seda tarvis. Tokai-iito võiks mulle parem kinkida tüki kõige 
pehmemat piisonikintsu, et ma jõudu saaksin võitluseks vaimuga, kes elab minu emaemas ja sunnib 
mind minu endatelgis igivana sõnni liha sööma.» 

«Sa võid saada terve noore piisoni!» Üle Tokai-iito näo libises põgus naeratus. 
Kutsuti Uinonaa ja Untšida. Ka Must Pistrik ilmus uuesti kohale. Ja kui teised telgid olid juba ammu 
une- 

hõlma vajunud, käis pealiku tuleaseme ääres ikka veel vestlus. 

«Siin nägid sa erinevust punaste ja valgete meeste vahel,» oli Tokai-iito alustanud. «Tšapa ei võta 
vastu kulda, mida ma tahtsin temale kinkida. .. valge mees aga riskib kolmteist aastat ja kauemgi 
oma eluga, et endale kulda saada.» 

«Ma tahaksin teada, milleks!» hüüdis Kobras, olgugi et teda polnud kõnetatud. «Milleks valjavad 
uatšitšunid kulda? See ei kõlba süüa, sellest ei saa telke ehitada ega relvi meisterdada. Kuld hiilgab 
ja naised võivad seda. endale kaela ümber riputada. Ja ongi kõik! Mida teevad uatšitšunid kullaga? 
Ma ei ole sellest veel kunagi aru saanud.» 

«Nad vahetavad seda,» seletas delavaar, «nad vahetavad seda kõige vastu, mida sellest ei ole 
või'malik valmistada.» 

«See on iseäralik saladus.» 

«Seda küll. Kuid Kobras mõtelgu sellele, et punased mehed kasutasid varem vahetamiseks 
konnakarpe. Ka neid ei olnud muidu millekski vaja.» 

«Sul on õigus,» sekkus vestlusse Tšetansapa. «Aga ma olen kuulnud, et mõned valged mehed 
kuhjavad endale kokku musttuhat kullatera... Kas nii suure hulga kulla vastu on veel midagi 
vahetada? Mitte ühelegi punasele mehele ei ole iial pähe tulnud oma telki otsast otsani 
konnakarpidega täita.» 

«Valgetel meestel on rohkiem asju, mille .vastu vahetada, kui meil, sellepärast vajavad nad ka 
rohkem kulda, kui vajasime meie konnakarpe,» arvas delavaar. «Meil on ainult telgid, nendel on 
majad. .. Meie sööme liha, nemad söövad liha ja kala, suhkrut ja piima, jahu ja taimi ja veel palju 
muud. .. Meil on sel!jas üksainus rõivas, neil on vähemalt kolm rõivatükki ülekuti. .. Meie telgis on 
üksainus tuli, mis annab meile sooja, keedab liha ja valgustab tipit, valgetel meestel aga on selleks 
kõigeks kolm isesugust tuld. Ma võiksin päevade ja ööde kaupa rääkida, kui tahaksin jutustada 
kõigest, mida valgetel meestel on. Ja nad vahetavad isekeskis samuti kõike, mida neil on.» 

Tšapa raputas pead ja sõi piisonikintsu. «Valgete meeste hõim on väga iseäralik hõim. Aga mina 
ei saa ikka veel aru, milleks vajab riiksaimls mees palju kulda. 

Ega, temagi suuda koos oma naistega enamat kui süüa, kuskil elada ja riideid muretseda!» 

«Suudavad siiski,» väitis Tokai-iito vastu, «ja see on uatšitšunidel just kulla tõeline saladus. Kellel 
on kulda, see võib peale söömise ja majas elamise endale ka maad osta, väga palju maad. Samuti 
võib ta osta või palgata mehi, naisi ja lapsi, kellel endal maad ei ole ja kes peavad siis tema heaks 
töötama. Valge mees, kellel on kulda, ei ela. mitte ainult hästi, vaid on ka teiste pealik.» 

«Jah, see on tõsi,» tunnistas Kobras. «Minu isa rääkis mulle sedasama. Üks valge mees ostis ka 
tema kulla eest. Ta pidi valge mehe põllul ränka tööd tegema ja sai veel sageli peksa.» 

Tšetansapa oli ühe nahkvaiba maast üles võtnud ja katsus käega liivakat preeriamulda. «Maad 
osta?» küsis ta uskumatult. «Ja inimesi osta?» Ta vangutas pead. 

«Nii see on,» lausus jälle Hundi'pealik. «Niobrara ääres kordonis elab üks noor ratsanik, kelle 
juuksed on heledad nagu mais. Ta ei suutnu maksta võimukatele meestele, kellel on kulda, maatüki 
eest, millel tema isa vilja kasvatab, ja seepärast oli ta sunnitud oma maalt lahkuma ja iseennast ära 
müüma. Nüüd tulistab ta punaseid mehi, aga ,ainult sellepärast, et on end pikknugadele müünud, ja 
mitte sellepärast, et ta punaseid mehi vihkaks.» 

«See ei ole hea, vaid on väga halb,» järeldas Tšetansapa. «Aga ma ei saa, ikka veel aru, milleks on 
valgetel meestel tarvis maad osta. Kas meie vennad dakoota hõimust ei ole samuti maisi 
kasvatanud? Maa on olemas. Naised panevad seemned mulda ja mais muudkui kasvab.» 

«Aga valged mehed ei oska ühiselt maisi kasvatada, nagu punased mehed on alati teinud,» ütles 


Tokai-iito. «Nad jagarvad maa ära nagu nahatüki, igaüks võtab sellest ühe tüki ainult iseenda ijaoks, 
ostab iseendale seemneid ja laseb neid külvata inimestel, kes peavad tema põllul tema kulla eest 
töötama.» 

«Järelikult ei röövi valged mehed paljaks mitte ainult punaseid mehi, vaid ka üksteist.» 

Kobras näis pingsalt aru pidavat, kusjuures ta tõmbas käega läbi oma käharate juuste. «Uatšitšunid 
on siiski meist targemad. Nemad oskavad kullaga midagi peale hakata, aga meil on kulda ja meie ei 
oska sellega midagi teha. Mispärast me võitleme oma jahimaade eest? 

Anname parem uatšitšunidele nende maade eest kulda ja elame rahus!» 

Tokai-iito vaatas oma pruuninahalisele sõbrale kaua ja momnilt otsa. «Nii et Tšapa oleks nõus 

olnud Mattotaupa kulda Paco Bacericoga jagama?» küsis ta siis ebamäärasel toonil. 

«Mistarvis jagama?» küsis kräsujuukseline mees omakorda. 

«Et tohtida seda Washingtonis elava Suure Isa loaga Bacerico ja punaste meeste jaoks maa seest 
välja tuua.» 

«Ei. .. ei, ei, Pärdiku ja Punase Rebasega ei oleks ma küll mesti löönud ega nendega midagi 
jaganud, sest nemad oskavad ainult petta. Aga ma tunnistan sulle, pealik, et pean selle asja üle veel 
pikemalt järele mõtlema. Kas Suur Isa Washingtonis lubab punastele meestele nii pallju maad, kui 
pallju neil on võimalik kulla eest osta?» 

«Ei» vastas delavaar, «seda ta neile ei luba, kuigi ta omaenese õiguse järgi peaks lubama. Tema 
talitab hoopis teisiti. Ta röövib kulla ja ajab punased mehed nende maalt minema. Temal on siis nii 
kuld kui ka maa, punastel meestel aga ei ole midagi. . Neid aetakse reservatsiooni !ja nad peavad 
Suurt Isa tänama, kui ta ei lase neil nälga surra.» 

«Sel juhul otsustagu püssid ja nooled, kas suur röövel Washingtonis tohib ka teton-dakoota 
hõimuga niimoodi talitada, hau.» Hämardunud telgis võttis kräsujuukseline mees vardast uue 
lihatüki ja hakkas seda sööma. Delavaarile jäi mulje, nagu töötaksid mõtted Kavala Kopra peas 
seejuures vilkalt edasi. 


Il osa. Alistatud 


TOKAI-IITO JÕUAB ÄRATUNDMISELE 


Peaaegu neli nädalat oli möödunud ajast, mil Monita relvasahkerdamine nii ootamatu pöördega 
lõppes. Paranenud Hundipealik oli tagasiteele asunud. Ta viis endaga kaasa kirja, milles teatati, et 
Tokai-iito on nõus kordonisse tulema ja kolonel Jackmaniga läbirääkimisi pidama. 

Laisalt veeretas Hobusejlõgi oma voogusid Põhja-Platte'i poole. Kaldaäärses pajuvõsas vidistasid 
linnud. Kalad lõid lupsu ja )sööstsid läbi voogude. Jõe keskjooksul, kagu suunas avah;.d 
kaldakäärus, seisid ikka veel, va:stupidi varasemate aastate rännutavadele, karusalga peredele 
kuuluvad telgid. Peaaegu kõik nahkkatted olid sooja kevadpäikese tõttu üles keeratud, nii et silm 
pääses vabalt elamute sisemust kaema. Naised, kes läksid jõe äärde veelähkreid täitma, nägid 
manatarga tipis istumas vanameest ja tema ees poisse - «noorte koerte» juhte Hapedaad ja Tšasket. 
Telgi seintele olid maalitud äikeselinnud ja maod, mis sümboliseerisid vastavalt taevast ja maad, 
ning mitmed teised salapärased märgid. Võlutipis elustusid iidsed saagad, milles kõneldi rahust kõi- 
kide inimeste ning inimestle ja loomade vahel. Havandšita teadis veel seitsmendast põlvest esiisade 
aegu, mil dakoota mehed olid endale hästi viljakandvaisse jõeorgudesse savist külasid, templeid ja 


tammisid ehitanud ning põldudele maisi ja tubakat külvanud, mil nad olid suuri jõgesid pidi sõitnud, 
tuhandeid miile kaubaradu rännanud ja koguni kanuudega üle suure vee valgete meeste kodumaale 
jõuda üritanud. Ta teadis, et hiljem 

tõrjuti dakoota :mehed koos naiste ja lastega viljakailt jõeäärseilt maadelt ja kaitsvaist metsadest 
välja kõigepealt teiste punaste meeste poolt, keda uatšitšunid nende kodudest minema olid 
kihutanud, siis aga juba valgete meeste poolt. Ja nii olidki dakootad pidanud lagedatesse preeriatesse 
rändama. Nad olid sunnitud jälle küttima nagu nende esiisad tuhandete aastate eest. 

Igivana Havandšita teadis paliju, väga palju. Hapedaa kuulis lugusid suurtest pealikutest ja 
sõdadest. Ta kuulis Pontiacist ' ehk Saarmast, kes oli lühikese aja jooksul kavalusega ja tühiste 
kaotuste. hinnaga vallutanud üheksa valgete meeste forti ja kelle kogu võitlus jooksis karile 
kümnenda fordi ees, mis jäi tal ühe punase naise reetmise tõttu ära võtmata. Uatšitšunid olid Pontiaci 
pea eest tasu määranud, ja kohe leidus keegi, kes selle tasu endale välja teenis. Viiskümmend suurt 
päikest * hiljem oli mässu tõstnud Hüppav Mägilõvi * ning kutsunud kõiki punaseid mehi üles 
otsustavale võitlusele. Tollal kahekümneaastane Havandžita ise oli samuti talle järgnenud. Kuid 
Mägilõvi vend, nõid Tenskwatawa, astus liiga vara võitlusse ja otsustav lahing kaotati. Mägilõvi 
võitles edasi 'ja sai surma. Seminolid panid seitse aastat vastu, siis saadi nendestki jagu - pärast seda, 
kui pikknoad läbirääkimiste arjal äraandlikult vangistasid nende pealiku Osceoala... 


Hapedaa kahvatas. «K.oiotid...» ütles ta tasa. «Aga täna peab meie pealik Tokai-iito omakorda 
läbirääkimistele. ..» Poiss vakatas ja vaatas vanale nõidpreestrile 


anuvalt otsa. «Suur manatark Havandžita, kas sa ei võiks lubada, et meie pealik jääks telkide ja 
sõjameeste juurde ja võitleks parem koos meiega, aga mitte ei läheks vaenlase lõksu?» 


Havandšita nägu tardus maskiks ja poistel hakkas hirm mehe ees, kellest nad uskusid, et ta paneb 
öösel hõõguvad piisonikolbad tantsima ja on võimeline vaimudega kõnelema. 

IPontiac (umb. 1720-1769) - ühinenud otava, odžibve ja potavaatomi hõimude kõrgeim 
pealik, kes juhtis laiaulatuslikku indiaani vabadusliikumist Suure Järvistu alal aastail 1762-1766. 

2Päike-päev;suurpäike-aasta. 
3 S. 0. Soniide pealik Tecumseh. 

Haukasilmadega kuivetu vanamees vaikis hulk aega. «Poisid,» ütles ta viimaks, «ärge raisake 
sõnu, sest vanemate nõukogu koosolek on juba rääkinud!» 

Hapedaa ja Tšaske ei söandanud enam musta ega valget lausuda. Nad vaatasid Tokai-iito telgi 
poole. 

Ent noore sõjapealiku telk oli tühi. Uksnes Untšida istus, käed ropes, tuleaseme kõrval ja vaatas 
oma tarkade silmadega teda ümbritsevast elust mööda kuhugi kaugele, kuhu igaühe pilk ei 
küündinud. 

Kes tahtis. Uinonaaga kokku saada, pidi minema piki jõekallast ülesvoolu kohani, kus jõgi pisut 
laienes ning oli veidi toekamate põõsaste ja väheldaste puudega palistatud. Siin asus naiste ja 
tüdrukute suplemispaik. Kuid suplejate kära ja sigin-sagin oli tänaseks juba vaikinud, sest nende 
tööpäev oli alanud varsti pärast päikesetõusu. 

Uinonaa seisis üksinda kaldal; tihe lehestik varjas teda külarahva pilkude eest. Ta kandis oma 
kauneimat püüd, mis langes tema õlgadelt pehmeis voltides. Sinkjasmustad juuksed, mida hoidis 
koos ainult otsmikupael, ulatusid rüü allääreni. Ta seisis sirgelt, käed vabalt kõrval, pea veidi kuklas, 
just nagu ootaks ta kedagi. Tema pilk uitas kodupreeria üksilduses. 

Põõsaist astus kaldale Tokai-iito. ükski heli ei olnud tema lähedalolekut või tulekut reetnud. Ta jäi 
õe ette seisma ja mõlemad vaatasid sõnatult teineteisele otsa. Uinonaa tegi vaevumärgatava liigutuse, 
just nagu kavatseks ta vennast tugevasti kinni haarata, et vend ei saaks ära minna, aga tema käed 


langesid uuesti alla, veel enne kui need kerkida jõudsid. 

«Harka!» sõnas Uinonaa.Ta nägi iseennast ja venda jäile väikeste lastena ringi lippamas. Juba 
tollal ei saanud keegi tema venna vastu. Vend jooksis kõige kiiremini, tabas kõige täpsemalt märki ja 
oli lumekäikudel kõige osavam - ühesõnaga, ta oli poistejõugu vaieldamatu juht ja isa Mattotaupa 
uhkus. Mõeldes aastatele, mis siis järgnesid, pigistas Uinonaa hetkeks silmad kinni. Aga põlualuse 
poeg tuli tagasi. Juba teist suve oli vend jälle oma õe kaitsjaks, hoidjaks ja toitjaks. Ta oli hõimu 
pealik! Uinonaa nägi ilusaid suuri kotkasulgi, mis venna pead ehtisid. Ta ise oli vennale 
põdrarnahkse kuue õmmelnud ning seda rikkalikult sinise ja punase tikandiga kaunistanud. 
Nahktupest vaatas välja linnupeakujuliseks nikerdatud noapide. 

Tokai-iito ei lausunud ühtki sõna. Tema sügavad, karmist ja vintsutusterohkest elust vajutatud 
näojooned jäid liikumatuks, ent silmis süttis mahe tuluke, mida võõrad ei olnud neis kunagi näinud. 
Tummalt vaatas ta õe peale alla; ilmselt oli lahkumine temalegi täna raske. 

Ohttika vali haukumine äratas õe ja venna mõtetest. Pikkade hüpetega kargas hundikoer peremehe 
juurde, ja see pöördus nüüd sõna lausumata minekule. 

Pealik seadis sammud läheduses mitme poisi valve all rohtu krõmpsutava hobusekarja poole. 
Karja hulgas leidus vähemalt tosin noort tugevat hobust, keda pealiku lasso kinni oli püüdnud. Võigu 
mustamegi seljas istus rästas ja laulis oma sulnist hommikulaulu. Trobikond tema mustasulelisi 
suguvendi jooksis hobuste taga rohu sees ja nokkis toitu. Täkk tõstis pead ning haistis õhku, sõõrmed 
puhevil. Siis kargles ta vallatute hüpetega pealiku juurde, sellal kui musträstas kähku minema 
vuhises. 

Pealik tervitas oma mustangi ja jäi ootama kaht eakat sõdalast, kelle ülesandeks oli teda saata ja 
läbirääkimistel toetada. Nende kohalejõudmisel hüppas pealik hobuse selga, ja kui mõlemad 
vanamehed ning Kobras olid sedasama teinud, asus kohe teele. 

Neist vasakul ja paremal saalisid hobuste seljas poisikesed ja paar noormeest, kes demonstreerisid 
hulljulgeid ratsatrikke. Hapedaa ja tema sõber Tšaske olid õppinud neljajooksva hobuse kõhu alt läbi 
ronima, ainsaks pidemeks jõhvsilmus ratsu turjal, ja tundsid nüüd uhkust, et neil õnnestus seda 
rasket manöövrit pealiku enda silme all kaks korda jär:jest laitmatult sooritada. «Noorte koerte» 
juhtidelt oodati ju erilist tublidust. 

Kui väike ratsasalk küla lähikonnast välja jõudis, jäid poisid ja noormehed maha. Tokai-iito juhtis 
oma kolme kaaslast pikemalt aru pidamata. Ta tundis siin ju iga kõrgendikku, veekogu, põõsast ja 
peaaegu iga rohututti. 

Alles siis, kui päike loojuma hakkas, tehti peatus ja jäädi öölaagrisse. Kui pealik ärkas, et öö 
teiseks pooleks valvekorda üle võtta, nägi ta tähtede asendi järgi, et südaööst on möödunud tund 
aega. Ta tõusis ja roomas Kavala Kopra juurde, kes lamas ühe künka tipul ja pidas sealt Platte'i jõe 
orgu silmas. 

«Vahetus!» lausus pealik sõjamehele, kes ei kavatsenudki paigast liikuda. 

Ent Kobras ei tundnud väsimust. «Valvame kahekesi,» 

tegi ta ettepaneku. «Mul oleks sulle veel üht-teist ütelda.» 
Tokai-iito seadis end kaaslase kõrvale. 
«Harka!» Kobras kõnetas oma noorpõlveseltsilist niisama lihtsalt nagu kunagi poisikesena. «Miks sa 
peale ei käinud, et sind saadaks suur sõjasalk? Kordonis varitseb ju Punane Rebane! » 

«Sa tead väga hästi, kus meie mehi praegu vaja läheb. 

Kindralid Custer ja Benteen liiguvad oma pikknugadega läbi preeria oja meie kohus on neile vastu 
astuda. dakootade võitlus on punaste meeste viimane võitlus. Kui meie lüüa saame, on kõik punased 
mehed võidetud. Dakoota sõjameestel ei ole praegu võimalik plaane muuta, selleks et ühe põlualuse 


pojale nagu hirmunud plikakesele kaitset pakkuda.» 

«Jäa vait, su sõnad ajavad kõik sassi! Oleks parem, kui sa sõdiksid koos meiega Bighomni all 
Custeri vastu, aga mitte ei laseks end siin maha nottida. Kuid ütle mulle nüüd vähemalt, mida ma 
pean tegema, kui pikknoad sind petavad?» 

«Seda ei oska ma sulle ütelda, sest ma ei tea isegi, mis võib juhtuda. Aga ma luban sul preeriasse 
jääda, kui ma ise forti ratsutan.» 

«Hea, väga hea! Nüüd tunnistan ma Tokai-iitole midagi üles!» 

«Mida nimelt?» . 

«Ma palusin Tatanka-jotankat mulle kakskümmend meest vabaks anda ja ma rääkisin nendega 
kokku. Nad ootavad Minia-tanka teisel kaldal, et mind ja sind aidata. . . kui peaks vaja olema.» 
Pealik kõhkles viivu. 

«Te ei saa kordonit rünnata,» ütles ta siis ja tema hääles võnkus mingisugune alatoon, mida ta 
sõnades ei väljendanud. «Kordon on praegu tugevasti mehitatud. Kui mind petetakse, püüa sisse 
hiilida ja mind salaja vabastada.» 

«Hau. Ka Punast Rebast tappa!» 

Pealik ei vastanud selle peale midagi. 

Öine kõnelus soikus. Ent Kobras ei läinud magama. Hommikuni valvas ta oma pealiku ja kunagise 
mängukaaslase kõrval, lauldes tasasel häälel isegi surmas ühtekuuluvate dakootade võitluslaulu: 

Mis ka ei ähvardaks. vennas, 
su juures ma vaenuväljal. 
Kutsu mind, sõber, hädas! 
Seisan haavades, surmas 
vapralt ma sinu kõrval. 


Laul vaibus hommikuhahetuses. 

Aovalgel läksid mõlemad kaaslaste juurde tagasi ja teekond jätkus. Indiaanlased ractsutasid oma 
vastupidavail mustangidel teise päeva ja veel poole kolmandastki päevast, enne kui nad fordi 
lähistele jõudsid. 

Ratsanikud peatusid jõeorus ühe käänaku taga, nii et neid kordonist veel näha ei võidud. Pealik 
Jätrtis Kopra siia maha ning ratsutas koos mõlema nõuandjaga künkaharjale, kust avanes kordonile 
juba vaba vaade. 

Nüüd nägi Tokai-iito omaenda silmaga kõike, mida ta juba luurajate andmeil taastamistööde kohta 
teadis. Valged mehed olid Tokai-iito ootamatu julgustüki läbi tekitatud kahjustused kiiresti 
kõrvaldanud. Mõlemad taastatud palkmajad paiknesid umbes samuti nagu varem, kuid olid veelgi 
suuremad ja ruumikamad. Ka tom seisis jälle püsti, ent sedapuhku komandandimajast lahus. Jõevesi 
ei küündinud enam palissaadini, vaid oli oma sängi tõmbunud. 

Kordonist kandus nõrgalt nende kõrvu inimeste ja hobuste sagimise hääli, kabjamüdinat ja 
hõikeid. Tõenäoliselt mahtus tugevdatud garnison suurivaevu sissepoole tara. Sellegipoolest peeti 
vist vajalikuks, et kõik mehed koos hobustega kordonis varljul oleksid. Dakoota arvas kuulvat, 
kuidas läände avaneva värava suur lukk krigiseb. Väravapooled lükati käginal lahti ja nende taha 
kogunenud ratsurid valgusid välja preeriasse. Isegi nii kaugelt tundis dakoota pealik otsekohe ära 
rühika hallipäise majori, kes ratsutas vilka raudja mära seljas. Majori kannul püsisid kolm ohvitseri, 
kellest indiaanlane tundis vaid üht - Anthony Roachi. Leitnant kandis jällegi uut, laitmatult istuvat 
mundrit. 

Major Smith sundis raudja kergelt nelja jooksma ja jõudis oma kolme saatjaga peagi künkaharjale. 
Ta tervitas pealikut. 

«Me tulime pikknugade kutse peale,» ütles dakoota kiirustamata. «Major Smith on tuttav kõneleva 


nahaga, 

mille luuraja Tobias tõi talle dakootade nõukogult. Selles oli üks küsimus.» 

Kõik nägid, kuidas majori nägu värvi muutis. «Jah, selles oli üks küsimus. Aga ma lootsin, et 
Tokai-iito seda küsimust suusõnaliselt enam ei puuduta. See on meie armee ennekuulmatu 
solvamine!» 

«Kas major Smith vastutab oma mehesõnaga, et kokkusaamine toimub ilma igasuguste riugasteta? 
Et Tokai-iito ja dakoota sõjamehed lähevad niisama vabalt, nagu nad tulid, ja igal ajal, mil ise 
soovivad?» 

«Just nii: Selle eest ma vastutan, ja vastutab ka iga teine. » 
«Tokai-iito ja tema sõjamehed järgnevad sulle forti.» 

Mõlemad rühmad - ohvitserid ja indiaanlased - juhtisid oma ratsud nõlvast alla ning suundusid 
kapakus kordoni poole. 

Niipea kui kõik olidõue ratsutanud, sulges valvur väravapooled ja ühendas need raske krigiseva 
lukuga. Liikumatul ilmel, kuid umbusklike pilkudega silmitsesid indiaanlased rohklearvulist 
garnisoni. Kui Smith ja ohvitserid jalastusid, libistasid nemadki end ratsude seldast maha. Kordoni 
mehed pidid hobused ära viima. 

Tokai-iito metsik täkk püüdis napsata sõduri kätt, kes tahtis ratsmeid haarata. Mees põrkas 
ehmunult tagasi. Pealik vaatas otsivalt ringi. . 

«Kus on teie luuraja Tobias? Temale järgneb täkk kuulekalt.» 

«Tobias! Hei, Tobias!» hüüdis tragun, nii et terve õu kajas. Tagapool eraldus palktara ääres 
seisvatest meestest luuraja pikakasvuline kogu ja tuli külalisrte juurde. Tobias kandis Tokai-iito 
kingitud nahkrõivaid, mis olid Uinonaa ja Välgupilve õmmeldud, ent ussinahk oli tema juustelt 
kadunud ning uuesti rohelise rätiga asendatud. 

Ta nägu väljendas endist ilmetut ükskõiksust. Pealikut. tervitamata võttis ta võigu ratsmed ja täkk 
läks Tokai-iito õhutusel pikkamisi luurajale järele. 

Major Smith astus koos pealikuga komandandimajja; ohvitserid ja indiaanlased järgnesid neile. 

Maja alumiste! palkidel paistis veel põlengu jälgi. Sisenemisel haaras Tokai-iito pilk avarat 
piklikku ruumi, millel oli kaks ust: üks, mille kaudu õuest sisse pääses, asus põhjapoolses otsaseinas, 
teine, kohe sealsamas külgseimas, viis vasakut kätt asetsevasse kõrvalruumi. Kol- 

mandat ust, mis kunagi maja vahitorniga ühendas, polnud enam olemas. Välisuksepoolne osa 
ruumist oli lage; ainult väike lukustatav kast rippus seinal. Tagumises osas, kus uksi ei olnud, seisis 
jälle raske, tammepuust, söestunud plaadiga laud, mis võttis enda alla peaaegu terve toalaiuse. 
Kolmest küljest ümbritsesid lauda seinapingid. Läände avanevast ainsast aknast langes lauale ja 
pinkidele valgust. Peale akna oli palkseintes paar luugiga suletud laskeava. 

Aknapoolsel seinapingil istusid mõned ohvitserid. Nende ees laual oli laialilaotatud kaart. Nüüd 
tõusid ohvitserid püsti. Nende seas märkas Tokai-iito ka kolonelimundris meest. Smith ja Tokai-iito 
esitlesid vastastrkku ohvitsere ja indiaanlasi. Kolonel Jackman tervitas pealikut tagasihoidlikult ning 
palus teda ja ta sõjamehi istet võtta. Kuna laua aknapoolne külg oli juba hõivatud, istusid dakootad 
vaheseina-äärsele pingile. Nende vastu ning neist vasakule ja paremale istusid ohvitserid, keda oli 
peale Smithi ja Jackmani arvult kuus. Märkamatult uuris pealik oma läbirääkimiste-partneri 
välimust. Kolonel oli keskmist kasvu ja lühikese kaelaga. Vingus ilme näis andvat tunnistust üsna 
keskpärasest arukusest ja rahuldamatust auahnusest. Silmad vilasid tal halvasti. varjatud. rahutusega 
ringi ja libisesid siis üle dakootade välisuksele. Uks avanes veel kord, ning rautatud saabastega 
kolistades tulid üksteise järel sisse vabaratsurid, kes jäid tühjale ruumipoolele seisma. Pead olid neil 


katmata; oli näha heledaid, pruune ja musti juukseid. üksikud neist olid kasvatanud juuksed õlgadeni 
nagu indiaanlased. Vöö vahele olid neil pistetud tavalised relvad - nuga ja revolver. Mehi tuli aina 
juurde ja ukse all tekkis juba tunglemine. Kui viimane vabaratsur sisse astus, sai Tokai-iito nende 
arvuks neliteist. Too viimane siseneja tõmbas ukse enda järel kinni, keeras lukku ja torkas võtme 
tasku. Käed olid tal suured ja tugevad nagu terve ta keha. Sisseastumisel oli ta sunnitud ukse vahel 
kummarduma. Nüüd ajas ta pea püsti ning äigas käega üle mõikalise lauba ja ruugete juuste. 
Dakoota tundis ära oma vaenlase. 

Paari sõnatu märguandega paigutas Fred Clarke vabaratsurid lagedas ruumiosas ümber seinte, kõige 
tihedamalt aga mõlema ukse ette. Kolm meest, sealhulgas ka tema ise, tulid laua vaba otsa juurde ja 
jäid sinna seisma. 

Jackman noogutas, tema rahutus oli otsekui käega pühitud. Ta pakkus indiaanlastele külalislahkelt 
tubakat ja toppis ka oma piibu täis. 

«Mul on hea meel,» ütles ta piipu põlema pahvides, «et dakoota pealikud saabusid täpselt 
kokkulepitud aijal. Ma valmistasin läbirääkimiste materjali ette ja loodan, et jõuame õige pea 
üksmeelele. Kas võime kohe alustada?» 

Tokai-iito noogutas. 
Jackman võttis laualt kaardi kõrvalt mingi pitseeritud jokumendi, murdis pitserid ja voltis jokumendi 
tähtsa aeglusega lahti. «Washingtonis elava valgete Suure Isa läkitus dakoota pealikutele!» ütles ta. 

Ta hakkas teksti aeglaselt ja selgelt ette lugema. Tokai-iito kuulas tähelepanelikult. 
Sissejuhatusele, milles räägiti rahust, õiglusest ja heatahtlikkusest, järgnes asjalikuma piiritlusega. 
tekst. Kuulamise ajal uitasid pealiku silmad lauale laotatud kaardil ning sellele tõmmatud mustadel 
joontel. Kui Jackman oli lõpetanud, ei lausunud indiaanlane sõnagi. 

Kolonel näis arvavat, et dakoota ei saanud aru. «Dokument, mille ma äsja ette lugesin, juhatab 
dakootadele kätte reservatsioonide piirid,» hakkas ta seletama. Sealjuures pistis ta piibu jälle suhu ja 
õõtsutas seda vasakus suunurg.as kahvatute huulte vahel. Seetõttu kõlasid tema sõnad nagu läbi nina. 
«Reservatsioonid ja nende piirid kui niisugused ei ole läbirääkimistle aineks, sest need on juba 
kindlaks määratud. Dakoota pealikud kinnitavad oma allkirjaga, et on asja teatavaks võtnud. 
Käesolevate läbirääkimiste eesmärgiks on kokku leppida, mis ajaks ja missuguseid teid kaudu 
liiguvad üksikud dakoota hõimuharud neile määratud elupaikadesse. Kas Tokai-iito oskab kaarti 
lugeda?» 
«Jah.» 
«Siis palun vaadata siia!» Jackman kummardus laua kohale ja vedas a üle kaardi. «Musta 
joonega on piiratud kõik alad, mis Suur Isa Washingtonis on oma maast. . 

«Meie maast,» parandas Tokai-iito. Sellega rikkus pealik teadlikult idiaa ite rangeid 
suhtlemisnorme, mis keelasid vahele rääkida. 
Jackman võttis piibu suust. 
«Kogu maa Atlandi ookeanist Vaikse ookeanini kuu- 

lub Suurele Isale Washingtonis,» tähendas ta pisut koolmeisterlikult. «Aga Suur Isa on valmis 
loovutama sellest maast mõned väga head tükid dakoota hõimule, kui pealikud kohustuvad rahu 
säilitama.» 

Tokai-iito pani ka oma piibu kõrvale. 

«Kolonel Jackman eksib. Kogu maa, alates suurest veest, mille tagant päike tõuseb, kuni suure 
veeni, mille taha päilke loojub, kuulub punastele meestele. Ja nemad on valmis jätma sellest maast 
Suurele Isale kõik väga head tükid, millel valged mehed juba elavad. Samuti on nad valmis ja just 


selleks me siia tulimegi - valgete meestega nõu pidama, kas on vajalik ja võimalik anda Suurele Isale 
Washingtonis ja tema rahvale veel mõningal määral maad lisaks, et ta võiks suuri valgete meeste, 
naiste ja laste parvi toita. Ent dakoota pealikutel tuleb ju ka seda nõuda, et nendegi sõjameestele, 
naistele ja lastele jääks piisavalt maad, kus nad elada ja oma telkide eest iseseisvalt hoolitseda 
saaksid.» 

Tekkis paus. 

Jackman uuris ainiti lauaplaati. Ta haaras oma jahtunud piibu, koputas selle tühjaks, pani jälle ära ja 
trummeldas sõrmedega närwiliselt vastu lauda. 

Lõpuks võttis ta end kokku. 

«Sinu jutt on väga kummaline vastuhaku ja arukuse segu.» 

Ta naaldus toolileenile, puhus huulte vahelt vilistades õhku ja andis siis ligemal seisvaile 
vabaratsureile märku. Kaks neist väljusid, et tulla peatselt tagasi mitme viinakannuga. Lauale asetati 
peekrid ja Jackman ise kallas need laua ääres istujaile täis. 

«Üks väikene naps,» ütles ta häälega, mis pidanuks ülemeelikult ja koduselt kõlama, aga kuna 
seesugune käitumine vingus olemisega mehele ei sobinud, tekitasid ta sõnad üksnes piinlikkust. 
«Arutame seda asja tasa ja targu. Kõigepealt kosutame end veidi. Tulevesi, nagu ütlete teie, 
punanahad, mahendab paremini meeli kui tubakas. Te vist olete selle vedelikuga juba üsna head 
sõbrad? Räägitaikse igatahes.» 

Jackman võttis peekri, aga kuna Tokai-iito ei olnud enda oma veel puudutanudki, viivitas ka 
kolonel selle tõstmisega. 

«Nimetus «tulevesi» ei ole punaste meeste välja mõeldud,» vastas pealik jahedalt. «Valged mehed 
ise panid 

selle sõna meie huultele. Dakoota sõjamehed nimetavad seda vett minivakeniks, mis tähendab püha 
vett.» 
Jackman ja ohvitserid naersid. Ma:jor Smith jäi tõsiseks. 


«Püha vesi?» haaras kolonel talle pakutud jutulõngast kinni. «Kust te küll selle peale tulete?» 
«Meie kõrvad on kuulnud, et valged mehed joovad niisugust vett kohtades, kus teenitakse Suurt 
Vaimu.» 

«Kirikus. .. Aa, tont võtaks, te mõtlete veini...»Jackman sattus kimbatusse. «Nojah, aga see on ju 
hoopis midagi muud kui viin, olgugi et ka sellest võib purju 

jääda. Ah et püha vesi. .. Ja kuna te olete väga jumalakartlikud, siis joote niisugust vett seda 
meelsamini, või kuidas?» 

«Ma ei tea, mida valge pealik oma sõnadega mõtleb. Aga kuna me ei või kiidelda, et oleme tugeva 
vaimu võitmisest osa võtnud, ei sobi meil ka koos valgete meestega pidujooki juua.» 

«Jaa, aga ütle mulle. . .» Jackman tõstis peekri ja jõi; ohvitserid järgisid tema eeskuju. Vaikides 
läks ta mööda sellest, et kolm indiaanlast polnud oma peekreid veel puudutanud. «ütle mulle õige... 
Tundub, et teil on üsna iseäralikud ettekujutused. Missugust tugevat vaimu sa mõtled, kellest meie 
pidavat olema jagu saanud?» 

«Vaimu, kelle valged mehed surnuks piinasid, kuna ta jutlustas neile rahust ja sellest, et nad peavad 
kõiki oma vendi armastama. Piltidel näidatakse teda harilikult piinaposti küljes, nagu meie oma 
vaenlaste skalpe näitame, ., Ja nad kogunevad selle pildi ette, et juua võluvett ja pühitseda võitu tolle 
mehe üle. Farmerid ja kaupmehed tulevad sinna kaugelt kokku ja teevad seal üksmeelse otsuse, et 
maksavad edaspidi punastele meestele kopra- ja piisoninahkade eest veelgi vähem.» 

«Tule taevas appi!» Jackman tühjendas peekri üheainsa sõõmuga. «Sa saad asjast valesti aru. Me 
ju palvetame tolle «piinapostis mehe» poole, nagu sina teda nimetad. Ja me. ..» kolonel köhatas 
hääle puhtaks, «ja loomulikult me armastame ka rahu, see on ju endastmõistetav. Sellepärast me siin 
istumegi ja peame teie, tõrksate punanahkadega, läbirääkimisi.» 


Dakoota vaatas kolonelile otsa, oodates, missuguseid imekspandavaid asju ta veel ütleb. Kuid 
Jackman tõmbus targu tagasi just nagu kibuvitsatihnikust, kuhu on 

kogemata sattunud. «Ei, siin ei ole sünnis paik jutlust pidada,» arvas ta. «Parem joome veel 
peekrikese.» Ta laskis endale uuesti sisse kallata. «Noh!» sõnas ta väljakutsuvalt. «Kuidas meie 
punaste sõpradega on? Kas nad ei riskiks lõpuks siiski üht väikest lonksukest võtta?» 

«Meie ei joo... me andsime tõotuse. Ärgu kolonel Jackman lasku end segada. Me vaatame meelsasti 
pealt.» 

«Ega see kah õige ole ühepoolsest joomisest head nahka ei tule. Te ei ole kuigi mõnus mees! Kas 
te tõesti ei taha proovida?» 

«Me täname.» 

«Hästi!» Rahulolematult lükkas Jackman oma peekri kaugemale. Ta mõistis, et tema pealetung on 
luhtunud. Tokai-iito muigas salamisi. 

«Järelikult peame kuivalt kokkuleppele jõudma.» Kolonel pani käed lauale ja nõjatus tehtud 
kodususega ettepoole. «Sa rääkisid siin ennist huvitavaid asju... rahust, vennaarmastusest ja nõnda 
edasi. Tegelikult ei ole me ju mingisugused koletised! Iga asi annab end ühtvõi teistviisi sättida, nii 
et hundid on söönud ja lambad terved. » 

«On kolonel Jackmanil mõni ettepanek?» 

«Rahu lootes on mul neid vähemalt sada! Ainult et kõigepealt olgu teada, mida sa õieti tahad.» 
«Minu keel ütles selle juba välija.» 

«Muidugi, muidugi. Me ei kavatse teilt elu võtta. Sa oled väga võimekas mees. Me oleme sind juba 
tundma õppinud. .. Lihtsalt uskumatu, mida sinust räägitakse. Uskumatu! Terve fort õhku lasta. .. 
Selge, et me näeme sinus partnerit, keda tuleb läbirääkimistel tõsiselt võtta. Ehkki sa oled alles nii 
noor. Paistab, et sinu inimesed usaldavad sind. .. Aga kui kaugele su volitused õigupoolest 
küünivad?» Viimase küsimuse esitas Jackman rutakalt ja valvsalt. 

«Nii kaugele, kui meie nõukogu kõneleval paberil kirja on pandud. Minu kõrvad on määratud 
pikknugade ettepanekuid kuulama, keel aga peab need dakoota pealikutele ja vanematele edasi 
andma.» 

«Või nii... Hm! Järelikult ei ole sul üldse õigust kõikide dakootade nimel alla kirjutada või 
ettepanekuid tagasi lükata?» 

«Ei ole.» 

«Ohoo, siis oleksime ennist päris jumalamuidu raksu läinud! Sel juhul on ju mõttetu kõike 
üksipulgi arutada. Tegelikult aga... tegelikult pean ma ütlema, et see on pehmelt väljendades 
häbematus, kui minu juurde saadetakse läbirääkija, kellel puuduvad volitused... Mida seal teie juures 
ühe koloneli all üldse ette kujutatakse?» 

«Pikknugade juhti, kes Istuvat Sõnni ja Tokai-iitot oma Suure Isa ja tema nõuandjate nimel siia 
forti kutsus. Valged mehed kutsusid mind. Aga kui minu nägu neile ei meeldi, siis võin ma ära 
minna.» Indiaanlane kõneles nii rahulikult, et see Jackmanis vastumeelsust äratas. 

«Olgu pealegi, ei maksa enam mõõku ristata. Ühest korrast päevas piisab. Me kutsusime just sind, 
sest sul paistab dakootade hulgas erakordne kuulsus ja mõjuvõim olevat. Me usume, et sul on eeldusi 
teiseks Pontiaciks saada. Minu arust tegid nad suure rumaluse. et ei andnud sinusugusele mehele 
laialdasemaid volitusi. Meie omalt poolt oleksime igati valmis sinuga lepingut sõlmima. Sa oled ju 
ometi vähemalt karusalga pealik?» 

«Jah, karusalga sõjapealik.» 
«Hea küll, me oleme praegu sõjajalal, järelikult oled sa pealik. Ja karusalga nimel tohid vist 
rääkida?» 


«Jah, koos kahe vana nõukogumehega, keda sa minu kõrval näed.» 
«Väga hea. Siin ongi tee, mida mööda me võime edasi minna. Sa ütlesid ennist kaunis selgesti välja, 
et sa ei ripu kangekaelselt kindlate jahimaade küljes, vaid oled valmis järeleandmisi tegema? Praegu 
elate te Hobusejõe ääres ja selle ümbruses. Aga kas te ei võiks niisama hästi elada «valge jõe» ' 
ääres?» 
«Seal seisavad teiste (lakoota salkade telgid.» 
«Võib-olla. Aga need ei puutu ju sinusse. Sa ise ütlesid,et sul ei ole voli nende nimel rääkida. Niisiis 
jääme karusalga juurde. Te võiksite näiteks siin... näed sa, siin. .. ja meie maksaksime sinule 
isiklikult korralikku pajukit.» 

«Kas kolonel Jackman teab, et ta praegu Tokai-iitot solvab, või ei tea ta seda? Kolonel Jackman 
küsigu oma luurajalt Fred Clarke'ilt, kas Tokai-iito vajab teie pajukit!» 

Veidi vastumeelselt ja kohmetunult vaatas kolonel nimetatud mehe poole, dakoota huuled aga 
tõmbusid 


1 S.o. White River, Missouri lisajõgi. 

pilkavale muigele, kui ta nägi, mäherduse salvava pilgu Fred Clarke oma vaenlasele saatis. Küllap 
Punane Rebane kartis,et Tokai-iito teeb juttu tema relvamüügitehingust. Aga dakoota ei ütelnud 
enam midagi ja Jackman võttis jälle sõna. 

«Ah sa loobud? Sa paistad ülepea täitsa väärt sorti tubakast olevat, nagu öeldakse. Aga oma 
sõjameestele tahaksid sa siiski kindlustada mõned mahlakad aasad, eks ole? Kas see sinu väärikust ei 
riiva?» 

«Missugustele sõjameestele?» 
«Karusalga omadele - nendest me ju räägime, kui sa seda jälle unustama kipud. Kui palju teid õieti 
on? Umbes kolmkümmend? Naiste ja lastega kokku saja ümber?» 

«.Kolonel Jackman on meid nähtavasti juba üle lugenud.» 

«Rohkem ei saa teid olla. Käputäis inimesi! Need peaksid ometi lahedalt ära mahtuma! Otsi 
endale kaardil välja, missugust paika sa soovid! Siin mustade joonte vahel on mõned üsna 
kasutamiskõlblikud maatükid, millest midagi teha annab!» 

«Mind ei ole volitaltud üksnes endale ja karusalgale midagi valima.» 

«Volitatud, volitatud! Meil ei ole siin tegemist juuksekarva juriidilise lõhkiajamise, vaid 
tõsiasjadega! Terve rida dakoota pealikuid on juba ükshaaval meiega kokkuleppe sõlminud. . .» 
«Kellega?» 

«Mitte minuga isiklikult, aga ma võin sulle allkirju näidata, kui see sind huvitab.» 

«Jah.» 

J ackman avas enda kõrval pingil lamava mapi ja võttis sellest mõned paberilehed. «Palun!» Ta 
ulatas need Tokai-iitole. «Sinu mitme kirjaoskamatu ametivenna tootemimärgid peaksid sulle 
tuttavad olema.» 

Indiaanlane võttis paberilehed ja luges need üksteise järel läbi. Tasase häälega tõlkis ta mõlemale 
kaaslasele, mis seal kirjas seisis. Jackman polnud liialdanud. Pool tosinat allkirja ilutses juba 
dakootamaa müügilepingute all, nende seas ka ühe ülempealiku allkiri võrdlemisi suure maa-ala 
äraandmise kohta. 

Kolonel naeratas võidurõõmsalt. 

«Kas nüüd veendusid, pealik Tokai-iito? Asi on juba 

154 


täies hoos. Astu kiiresti meie kampa, kui sa ei taha kuivale jääda. Räägime täiesti avameelselt nagu 
mees mehega. Teie laul on lauldud! Te olete nagu uppujad: igaüks vaadaku ise, missugusest 


õlekõrrest ta kinni haarab. Otsusta kähku! Mul on ka sinu jaoks üks säärane leping valmis.» 

Dakoota vaatas ikka veel üksisilmi allkirjadega paberilehti. . 

«Need mehed olid viina joonud, enne kui nad alla kirjutasid,» lausus ta ja tema silmis süttis 
vihatuluke. Enne kui keegi teda takistada jõudis, rebis ta lehed tükkideks ja viskas tükid lauale. 
Jackman kargas püsti. Ta vabises raevust. 

«Punane koer! Mida sa endale lubad?» 
«Reetmist ära hoida!» 

«Mis tähendab reetmist? Need väga auväärsed mehed sõlmisid meiega seaduslikud lepingud. See, 
mida sa praegu tegid, on rohkem kui häbematus, see on avalik vastuhakk, ja ma lasen sind meie 
seaduste järgi karistada kui mässajat!» 

«Me elame omal maal, kus valgetel meestel ei ole õigust meie üle kohut mõista,» kostis pealik 
rahulikult. «Lepingud, mis ma katki rebisin, ei olnud pealegi seaduslikud. Neile allakirjjutanud 
reeturid ei ole meie kommete kohaselt volitatud niisuguseid lepinguid sõlmima, ilma et nõukogu 
koosolek oleks neid heaks kiitnud. Kui kolonel Jackman on aumees, põlgab ta ka ise sääraseid 
tegusid. » 

«Talitse oma keelt, punanahk!» Jackman läks näost vähkpunaseks. «Siin on leping, mis näitab 
teile kätte teie igavesed reservatsioonid ja pajuki. Pea suu ja maali oma tootem alla. Nüüd ma juba 
nõuan, et sa jalamaid alla kirjutaksid!» 

«Ei kirjuta! Vaata oma kaarti! Meie suurest ja laiast maast tahate te meile jätta kõige halvemad ja 
vilijatumad alad, mis valgetele meestele ei kõlba. Me ei lähe kuuti, kus peame laskma end sööta 
nagu kinnipüütud küülikud ja kust teie meid varsti jälle veelgi väiksemasse ja halvemasse kuuti 
aljama hakkate. Valgete meeste «igavikud» on meile teada. Need ei kesta üle ühe aasta. Mind ei ole 
volitatud alla kirjutama ja oma hõimu nõukogu otsuse vastaselt ma ei talita. Ma olen rääkinud, hau!» 

Jackman oli käed rusikasse surunud ja värises. «Ah või sa ei kirjuta alla, et te lähete teile määratud 
reservatsiooni?! See on presidendi käsk ja teil tuleb sellele 

alluda. .. või teid kuulutatakse mässajateks ja kurjategijateks! Ma kohtlen teid kui kurjategijaid!» 
Tokai-iito kulm tõmbus karmilt kortsu. «Mida need sõnad :tähendavad?» 
«Sa kas kirjutad alla... või oled minu vang!» 
Pealik jäi Jaekmanile vastuse võlgu. Tema pilk pöördus Smithile. 


Valgejuukseline major tõusis ja astus laua alumise otsa juurde, sundides Fred Clarke'i ja mõlemat 
vabaratsurit paari sammu võrra taganema. 

«Kolonel Jackman, palun lubage mul selles küsimuses sõna võtta. Kutse, mille dakoota pealikud 
said, kannab ka minu nime. Selles kirjas kutsuti pealikuid siia läbi rääkima sõnaselge kinnitusega, et 
nad tulevad ja lähevad vabalt, nagu heaks arvavad. Neile ei esitatud mingisuguseid tingimusi ega 
nõudmisi. . .» 

«Major Smith, teie arvamust ma ei küsinud!» Jackman oli väga ärritatud. «Ja ma ei taha ka 
kuulata teie edasisi seletusi!» Kolonel pöördus uuesti Tokai-iito poole. «Noh, kuidas jääb? Kas 
otsustasid andeks paluda ja alla kirjutada?» .. 

«Ma ei kirjuta alla! Minu sõjamehed ja mina lahkume sellest fordist.» 

«Te olete minu vangid! Andke relvad ära!» 

Nende sõnade juures suundus kakskümmend ähvardavat revolvri- ja püstolisuud indiaanlaste 

poole dakootad ei liigutanud. 


«Kolonel Jackman!» hüüdis Smith. «Kas teid on volitatud niiviisi toimima?» 
«Just nimelt!» 
«See, mida te praegu tahate teha, kolonel Jackman, 


käib au ja südametunnistuse vastu! Mina kui mees ja ohvitser andsin oma sõna, et siin talitatakse 
ausalt ja õiglaselt, olgugi et tegemist on ainult räpaste indiaanlastega. Ma palun teid meie enda 
autoriteedi nimel veel kord järele mõelda, mida te räägite!» 

«Vaikige, major Smith!» 

«Ma ei vaiki!» Major päästis oma mõõga lahti ja viskas koloneli jalge ette. «Võtke... kui te kavatse 
te tõestada, et me lurjused ja sõnamurdjad oleme!» 

Jackman pahvatas naerma. «Minugipärast, andke oma mõŠk ära, major! Ma olen nagunii sunnitud 
teid kohtu alla andma. Ükskord te juba lasksite selle dakoota minema - tänutäheks meie 
moonavoorile kallaletungimise eest. Meil on selle kohta leitnant Roachi tunnistus. Major. ... ka teie 
olete minu vang!» 

Vana ohvitser vajus istmele kössi ja peitis näo käte vahele. 

Jackman kavatses midagi lisada, ent dakoota vaatas teda pilguga, mis sundis isegi seda 
südametunnistuseta karjeristi vaikima. 

Mdiaanlased hakkasid nüüd sõna lausumata oma relvi suurele lauale laduma. Tokai-iito, kes oli 
kõigepealt püssi põiki üle mustade joontega kaardi pannud, võttis nüüd ka vöölt revolvri ja lõpuks 
noa. Ta talitses iga oma pilku ega lasknud kätel hetkegi viivitada. Jackman seiras teda kogu aeg 
tähelepanelikult ja vaenulikult. Nüüd peatusid koloneli vesihallid silmad varjamatu uudishimuga noa 
hinnalisel käepidemel. Ta võttis noa ettevaatlikult kätte ja keerutas sõrmede vahel. 

«Igivanad nikerdused,» ütles ta taktitult. «See on ju vist «loodekultuur»? Kuidas see ühe dakoota 
kätte on sattunud?» Ta andis oma meestele märku, mispeale need käeraudade ja rihmadega 
indiaanlaste juurde astusid. 

Punane Rebane valmistas endale seda lõbu, et pani ise Tokai-iito käed raudu. 

Samal hetkel tekkis liikumine. 
Major Smith oli end toolilt suure vaevaga püsti ajanud ja astus veel kord ette. Ta värises ja veri 
tuksles tema meelekohtadel pundunud sakilistes soontes. 

«Kolonel Jackman,» ütles ta hingeldades, «aitab sellest nurjatust mängust. Ma näen, te tahtsite 
pealikuid vägivallaga hirmutada, et nad alla kirjutaksid. Lubage mul. loota, et see teie kavatsus oli! 
Mäng nurjus, sest pealikud ei alistunud. Ärge siis enam edasi mängige, vaid pöörduge tagasi vaba 
põupidamise tõeluse juurde.» 

Jackman pillas noa kolinal lauale. 

«Major Smith! Kas teie mõistus on nõdraks jäänud? 

Ma palun teid, ärge rääkige sellest enam, sest see ei ole teie tervisele kasulik. Ka teie eelseisvas 
kohtuprotsessis tuleb teile vaevalt kasuks, kui te veel kord dakootade kaitseks välja astute. Asi on 
täiesti otsustatud.» 

«Niikaua kui ma elan, ei luba ma seda! See on alatus!» 

Ärritusest uut jõudu saanud, astus ohvitser püstipäi Punase Rebase juurde, kes sulges raudu 
Tokai-iito randmete ümber. «Jäta!» Ta haaras nii tugevasti Punase 

Rebase käsivarrest kinni, et vabaratsur karjatas. Too laskis dakoota lahti ja lõi Smithile rusikaga 
rindu. 

Major vaarus. «Koer! Või mulle. . .»» Tema huuled tõmbusid siniseks, silmad läksid parhupidi ja ta 
varises kokku. 

Kohalviibivad ohvitserid hüppasid tema juurde, püüdsid ta kinni ja asetasid põrandale. 
«Kutsuge velsker!» hüüdis keegi. 


Üks ukse all seisnud vabaratsur lahkus ruumist, et arsti kutsuda. 

Vahepea loli Punane Rebane jälle pealiku juurde läinud ja sidus nüüd tema käed--jalad rihmadega 
kinni. Ka mõlemad vanad dakootad seisid juba seotult, kuid nende jalad ond lahti jäetud. Nad viidi 
minema. Viimast korda vaatasid nad oma pealiikule vaikides silma. 

Tokai-iito jäeti töötuppa. Ruum tühjenes. Peale Punase Rebase jäi sinna ainult riiks vabaratsur. Ta 
kummardus ja tõstis tüki põrandat nagu kaane üles. Punane Rebane lohistas pealiku luugi juurde. 
Mdiaanlasele haigutas vastu hämarauk. Punane Rebane tõstis vangi üles ja viskas ta august alla. 

Kelder oli võrdlemisi sügav. Tokai-iito prantsatas kuivale tolmusele muldpõrandale. Ta upitas end 
kohe istukile ja vaatas ringi. Kelder, kuhu ta kukkus, oli avar. 

Põhja pool õuele avanevast kitsukesest luugist immitses veidi valgust. Praegu lisandus sellele läbi 
komandanditoa põrandas asuva ava tungiv kuma. Dakoota vaatas üles. 

«Too redel!» kostis ülevalt hüüd ning Tokai-iito kuulis, kuidas välisuks avanes ja ratsur raskete 
saabaste põntsudes väljus. Kummatigi ei läbenud Punane Rebane ära oodata, millal ratsur tagasi 
jõuab, vaid hüppas alla keldrisse. Tema jalge alt kerkirv tolm tuprus häguste pilvekestena ta põlvede 
ümber... 

«Siin sa mul oledki!» ütles ta, haaras vangil käsivarrest ja tiris ta keldri idaseina äärde. Siin oli 
raudrõngaga kett jämeda semapalgi külge kinnitatud. Jänki pingutas keti dakoota keha ümber ja 
ühendas selle lukuga. Seina ja vangi vahele jäi umbes meetrise ketiosa võrra liikumisruumi. Punapea 
vaatas käerauad ja nahast jalaköidikud veel kord hoolega üle. Ilmselt leidis ta kõik korras olevat. 

Tokai-iito lootis, et punapea läheb nüüd minema. Aga too jäi paigale. Harkisjalu seisis ta pealiku 
ees. 

«Hüva, Harry,» ütles ta pärast pikka vaikimist. «See on siis lõpp.» Ta osutas pöidlaga külgmise luugi 
poole. «Kui sa sealt välja vaatad, näed osa uuest majast. .. Ma mõtlen seda ma]ja, mis seisab praegu 
kohal, kuhu Hambutu Ben kunagi oma eluaseme rajas. Seal kärvas su vanamees. Võib-olla on see 
sulle lohutuseks, et sa sured samas paigas.» 

Tokai-iito vaatas tummalt enda ette. 

«Sa oled põikpea! See sobib sinu nimega väga hästi kokku: Tokai-iito! Sarvedega Kivi - on vist 
midagi taolist? Kivi, pealegi veel sarvedega, jaa!» Punane Rebane jätkas ühepoolset kõnelust. «Ma 
kaalusin seda asja nii ja naa ega tee sullle enam ühtki asjatut ettepanekut, armas Harry. Aga kui ma 
seal üleval päikese käes ringi kõnnin, mõtlen ma mõnuga, kuidas sina siin pimedas kustud. Ega see 
olegi nii lihtne, nagu sa arvad. See kestab päevi, nädalaid, kuid, aga kui sul on eriti visa hmg, siis 
koguni aastaid.» 

Punane Rebane ljäi valt ja ootas. Pealtnäha rahulik ja ükskõikne dakoota tundis oma vaenlase 
sõnu kuuldes sisemist külmaijudinat. Tema silmad olid keldri ouba läbi uurinud - see oli tühi ja lage. 
Seinad olid laotud jämedaist palkidest;. hämarikus võis märgata oksatüükaid. Kuud... aastad... 
Ägedalt raputas dakoota need mõtted endast maha. 

Punane Rebane hakkas taas rääkima. Tema toon oli muutunud. 

«Ega sul järsku raha kaasas ei ole?» küsis ta. «Kuluks mulle marjaks ära!» 

Ta otsis vangi vöötaskud läbi. Indiaanlase ilme ei reetnud, kui rängalt ta oma alandava võimetuse all 
kannatas. 

«Ahaa!» Punane Rebane oli leidnud müntidega täidetud koti. Ta võttis läikivad dollarid välja ning 
libistas neid kõlinal ühest peost teise. Seejärel pistis ta mündid oma tasku. 

«Selle raha eest saab mitu head joomaaega! Sinu terviseks, dakootade pealik!» 

Valge mees ei kavatsenud ikka veel lahkuda. «Aga kuidas sinu sulgedega oleks?» jätkas ta juttu ja 
võttis vangi peast kotkasulgedest krooni. «Kahju, et sa oma vedikuga peaehet kaasa ei toonud, see 
oleks sulle õigupoolest palju 

paremini passinud. Sa vist ei raatsinud seda meie auks. .- 

pähe panna? Nojah, kuid olgem rahul. Ega seegi siin halb ole. Kust sa küll kõik need kotkad välja 
nuhkisid? Või on suled veel isadelt ja vaarisadelt pärit? Jackman kogub sihukest värki. Küll ta 
rõõmustab, kui ma need temale viin! Ta on igavene ihnuskoi, aga mõned jollarid peab ta mune 
ikkagi välja laduma. Ilma minuta ei oleks ta selle asjaga eluilmaski toime tulnud. Ma andsin talle 
hüva nõu, seda pead sa möönma. Ma ei ole nii rumal kui sina. Mina ei lase kedagi enam ära joosta, 
kes mul kord juba peos on.» 

Need sõnad viisid dakoota järeldusele, et reetmine oli ette valmistatud, nagu ta juba enne oletas. 
Sellest andis tunnistust ka täiesti tühi kelder. Ei olnud ju tõenäoline, et ruumi harilikult üldse ei 
kasutatud. See oli hiljuti tühjaks tehtud. 

«Ela hästi ja ära ilmaaegu lootusi hellita!» ütles ojänki hüvastijätuks. Ülevalt lasti parajasti kolinal 
alla tugevatest kaselattidest redel. Ta ronis üles, tõmbas redeli järele ja sulges luugi. 

Tokai-iito oli üksinda. s 

Köidikuist hoolimata ajas ta end osavalt püsti ja, vaatas lakke. Silma järgi hinnates küündis ta selleni 
vist ainult siis, kui hüppas, käed välja sirutatud. Ta mõõtis ruumi pikuti ja laiuti. Kelder oli suur ja 
näis nii komandandi töö- kui ka magamistoa alt läbi ulatuvat. Külgluuk asus magamistoa seina all. 
Oli alles varane pärastlõuna ja tolmukorraga kaetud keldripõrandale langesid viidakad valguskiired. 
Vastas asuva vana palkmalja seinale paistis päike. Öues ja üleval majas oli kuulda askeldamist. 
Dakoota kõrveraldas sinna-tänna käimist ja ohvitseride hääli, kes ikka veel koos velskriga Smithi 
eest hoolitsesid. Ta uskus kuulvat, kuidas meelemärkuseta mees lõpuks kõrvalruumi, arvatavasti 
välivoodisse toimetati. 

Luugi vahelt nägi vang möödaruttavate sõdurite saapaid. Hüüded ja vastused valjenesid ning 
kõlasid vihases ja vaenulikus toonis. Tundus, et väljas ei ole meeleolu sugugi roosiline. Majori 
vanad sõdurid ei talitsenud oma pahameelt. Kui päev õhtusse jõudis ja valguskiired kahvatama 
hakkasid. kuulis Tokai-iito õues kääksuva pumba juures ägedat tüli tõusvat. Sekka kõlasid käskivad 
hääled ja rahu seati taas jalule. Kuid ainult lühikeseks ajaks. Koos laskuva videvikuga puhkes 
meeskonnahoones ohjel- 


160 


damatu löömingumöll. Kisa ja kära jätkus õues — ilmselt viskas üks pool teise välja. Lõpuks kõlas 
kaks lasku. Paugud hirmutasid ning jahutasid kuumaksköetud meeli. Kära vaibus ja pikkamisi 
saabus vaikus. Jõudis kätte pime öö. 
Komandandi töötuppa viiva luugi juures liikus keegi. Luuk tõsteti üles ja redel lasti keldrisse. Jalad 
tulid kobamisi alla; nähtavale ilmus sõjaväevormis sihvakas kogu. 
Kaasatoodud männipeerg valgustas. Roachi piimvalget nägu. Leitnant tuli lähemale. Ta valgustas 
vangi pealetükkivalt, enne kui rääkima hakkas. 
«Noh?» küsis ta. «Kas oled asja kaalunud? Mis oleks, kui sa siiski alla kirjutaksid?» 
Tokai-iito ei pidanud kõnelejat vastuse vääriliseks. 
«Ikka veel uhke? Mõtle hästi järele, dakoota! Reservatsiooni peate te minema nii või teisiti. Kui sa 
alla kirjutad, tuled sa sellest august võib-olla veel eluga välja. Kui ei, siis sured siin nagu rott lõksus. 
Pikkamisi, kuid kindlalt. Noh? Kas sul ei ole mulle midagi ütelda?» 
«Mitte midagi peale selle; et ma sind põlgan, Anthony Roach. » 

«Tänan alandlikult. Minu karjääri see vaevalt kahijustab. Jackman tõi juba käskkirja, millega 
mind kapteniks ülendatakse. Kui sa aga siiski peaksid aru pähe võtma, eks teata mulle!» 
Pealik pööras pilgu Roachilt kõrvale, just nagu poleks leitnanti enam olemaski. 


«Lollpea!» ühmas tagasitõrjutud Roach ning ronis redelit mööda jälle keldrist välja. 

Tokai-iito ijäi üksinda. Ta ootas paar-kolm tundi. Kui ta oli kindel, et südaöö on juba möödas ja 
garnison kõige sügavamas unes, tõmbus ta siilina kerra ja katsus köidikuid jalgade ümber. Need olid 
tugevasti kimni tõmmatud, veri soontes toppas ja liikmed tursusid üha rohkem. Raudus kätega 
püüdis Tokai-iitosõlmi lõdvendada. Näis, et see on võimalik, ja ta töötas kannatlikult, seni kui köidi- 
kud olid lõdvad. Lahti ei kavatsenud ta neid teha, sest randmete ümber olid käerauad, mida ta ei 
oleks parimalgi tahtmisel suutnud ära võtta. Niisama vähe oleks ta ilma abita ja tööriistadeta suutnud 
avada keha ümber tõmmatud ketti. Ta pidi ootama, kuni Kobras tegevusse astub, ega tahtnud seni 
kahtlust äratada. Raske oli uskuda, et truu sõber juba esimesel ööl midagi ette võtab, 

sest asjaolud ei olnud vabastamiskatseks sugugi soodsad. Pealegi pidi Kobras kõik täpselt välja 
uurima ja hoolikalt ette valmistama. Vahest kulus selleks nädalaid. Tokai-iito püüdis magada, sest 
tarvis oli jõudu säilitada. Kui ta 

ärkas, oli alles varane hommik. Väljas nägi ta päikesevalgust, kuid see ei pääsenud tema. juurde, sest 
aknaluuk avanes põhja poole. Pumba juurest kostis lärmi, jämedaid naliju, veega pritsimist ja 
solistamist. Vabaratsurid ja sõdurid pesid end. Dakoota oli, nagu kõik tema hõimukaaslasedki, 
lapsest saadik harjunud igal hommikul jõkke hüppama, sukelduma ja ujuma. Ta tundis puudust 
karastavast jahedusest ja puhtusest. Keldri põrand oli prahti ja tolmu täis, tuhakübemed segunesid 
kuiva mullaga. 

Keskpäeva paiku avati laeluuk ning üks mühakas vabaratsur tõi soolaliha ja vett. «Mind kästi nüüd 
iga päev tulla,» ütles ta seejuures etteheitvalt, ja Tokai-iito märkas mehe näkku sööbinud 
rahulolematuseilmet. 

Aeglaselt möödusid pärastlõunatunnid. Tokai-iito kõrv kuulas välljas toimuvaid sündmusi. 
Nähtavasti oli garnison ikka veel väga rohkearvuline, ja tunduls, nagu oleks osa mehi nüüd 
väljaspool kordonit laagisse asunud. Läände avaneva värava hinged krägisesid ühtepuhku, et mehi 
sisse ja välja lasta. Kauge häälte ja hõigete suma segunes jõe kohinaga. Hobused himusid suures 
karjas vastamisi, pehmel rohumaal aga tümisesid .lahkuvate ja saabuvate .traguniratsude kabjad. 
Korra oli kuulda haamrilööke ja lahtiste telgiseinte plagisemist. Kui hästi tundis indiaanlane kõiki 
neid laagrielu hääli! 

Kui välj.as pimenes, surus pealik kõik mõtted väevõimuga maha. Ta sulges kõrvad huntide 
ulgumisele ja jõe kohinale ning uinus. Tema vangisoleku esimene päevoli seljataga. 

Ja nii kulus päev päeva järel, ikka korrapäraselt ja üksluiselt. Keldrisse langes halli valgust, pump 
käuksus, södurisaapad kriuksusid ja söögiaegadel kllõbisesid kausid. Mehed lobisesid, kirusid, 
hõiklesid, käsutasid ja laulsid. Vähemalt neljakümmend neist õppis indiaanlane kõnnaku ja hääle 
järgi eraldama. Kaht kraaksumisesarnast häält oli kõige kergem ära tunda, kusjuures dakoota kõrv 
tabas nende käredais varesehäältes sõnu, millega nad major Smithi kaitseks välja astusid. Lõuna ajal 
tuli tusase näoga mühakas valvur ja tõi ebameeldivalt lõhnavat soolaliha. Vang mõõtis välja, mitu 
sammu võimaldas kett tal 

Poolkaares astuda. Vasakule, luugi suunas, sai ta neid kümme, tagasi aga kõigest seitse, sest 
ümberpöördumisel jäi tugevasti keha ümber pingutatud kett lühemaks. Vang käis edasi-tagasi, istus 
maha, tõmbus kerra, ajas end sirgu ja tõusis jälile püsti. Need olid ainsad liigutused, mida ta sai teha. 
Kõigeks muuks puudus tal tegevusvabadus. Suurte hallide ämblikkudena istusid igavus ja lootusetus 
keldriseintel ning varitsesid liikumatult, millal ohver lõpuks nende kleepuvaisse niitidesse takerdub. 
Päevadest said nädalad, nädalaist esimene kuu. Kevad oli edenenud ja keldrisse tungis juba 


suvesoojust. Alaneva jõe kohin jäi ikka nõrgemaks ja vaikis viimaks hoopis. 

Mühakas valvur, kes ei olnud vangiga enam ühtki sõna rääkinud, kuid siiski tema eest iga päev 
toorutsemata hoolitsenud, hakkas teda jjärsku kiusama. Ta ei toonud enam õigel ajal toitu, jättis selle 
mõni päev üldse toomata ja unustas tihtipeale joogivee. Veelgi vähem kui tavaliselt mõtles ta keldri 
puhastamisele. Ta torises ja urises, puistas otsekui küllussarvest sajatusi, millega vabaratsurid iganes 
oma halba tuju väljendasid, ja külvas vangi üle kõigi sõimusõnadega, mida valged mehed 
indiaanlaste kohta välja olid mõelnud. Ta tõukas vangi, sõtkus teda jalgadega !ja jagas talle hoope. 
Tokai-iito võttis selle kõik; vastu nagu surnu. Ta ei tahtnud pakkuda valgele mehele vaatemängu, 
kuidas ta end asjatult kaitsta püüab. Jõhker kohtlemine äratas temas lootust. Vahest olid pikknoad 
mõnes lahingus lüüa saanud :ja maksid nüüd oma pahameeles selle eest kätte seal, kus ei olnud karta 
vähimatki. vastuhakku. dakoota tegi ääri-veeri katset mühkamilt midagi selle kohta välja meelitada. 

«Ma tean, miks sa mind alati lööd,» ütles ta ühel õhtul. «Sellepärast, et kindral Custer sai lahingus 
dakoota sõjameestelt lüüa.» 

«Sa räpane krants. .. kes sulle seda ütles?! Kes see on, kes varga kombel siia keldrisse hiilib ja seda 
räägib?» 
«Teie leitnant Roach rääkis mulle kõik. . .» 

«Lobamokk! ... Aga ära sa ainult lootusi hellita, punanahk! Küll me teile kõige eest kahe- ja 
kolmekordselt kätte maksame! Te salakavalad hiilijad, te õelad šaakalid! Just nagu siud rohu sees 
roomata, metsades ringi luusida ja siis ausat sõdurit mättasse lüüa - seda te oskate. Aga pea meeles, 
et te ükskord saate veel tunda, mida meie suudame...» . 

Mühkam astus vangi ette, keedupott ähvardavalt üles tõstetud. Tokai-iito muigas. «Noh, eks löö!» 
ütles ta. «Keedupotiga. Valged mehed teavad piinadest väga vähe.» 

«Ah sa oled veel häbematu? Sa vist tahad, et sind tulise rauaga pitsitataks, nagu on teie juures 
kombeks vangi kohelda? Sa koer, sa punane koer, kui ma ainult selle peale mõtlen, et su 
kambajõmmid Custeri ja kõik tema mehed maha tapsid, võiksin ma su kõri siinsamas paigas läbi 
lõigata. . .» 

«Jäta punaste meeste kõride lõikamine kindral Benteeni hooleks. Ta püüab seda põgenemisel veel 
kiiresti teha...» 

«Põgenemisel.. . Oh sa põrguvürst ja vanakuradi vanaema, see Roach on üks igavene pesuehtne 
idioot! oli tal tarvis sulle, punasele kärnasele koiotile, kõik välja lobiseda. . : Aga ära sa ainult 
rõõmusta, va närune peni, sinul ei ole..sellest kuigi palju kasu! Enne kui keegi sind vabastada jõuab, 
teeme meie sulle otsa peale, seda ma sulle ütlen, et sul pilt selge oleks!» 

Mühkanm lõi keedupotiga, ent niisama hästi oleks ta võinud mõnd puupakku lüüa. Tokai-iito ei 
liigutanud,ainult muigas iroonilliselt.«Jõudu näikse sul vähevõitu olevat,» ütles ta. Indiaanlastel oli 
kombeks, et vang oma kartmatuse tõestamiseks võitjat õrritab. 

«Või vähevõitu?» kar:jus mees tulivihaselt. «Küll sa veel mu jõudu tunda saad. Järgmine kord 
toon ma kaasa... toon ma kaasa. ..». i 

«Pikknoa Reno koos tema ratsanikega, kes peagi siia kordonisse dakoota sõjameeste eest varjule 
poevad. . .» 

Vabaratsur jäi suu ammuli. «Löödagu mind kas või maha. .. see koer teab tõepoolest kõik. Kuid 
siia kordonisse Reno ei tule, sest lugu juhtus seal üleval... Bighorni kandis. . .» 

«Nii oligi see meie meeste poolt plaanitsetud. Sa ainult taipasid liiga hilja minuga rääkima hakata, 
muidu oleksid palju teada saanud.» 

«No see lööb nüüd küll lausa hinge kinni. .. Sihukest häbematust ei ole ma veel ilmaski kohanud. 
Sa ei karda vist keda kuraditki? Mida sa endast õige mõtled? Küll ma su lustile lõpu teen! Võid selle 
peale mürki võtta. Seniks head ööd, ja ole homme millekski valmis!» 


Mühakas lahkus. Tokai-iito tõmbas sügavalt hinge. dakootade sõjaplaanid olid üle ootuste edukaks 
osutunud. Vabaratsuri ähvardusi ta ei kartnud ja mehe umbviha 

pakkus talle rahuldust, sest see tõendas, et dakootad on veel vaenlased, keda kardetakse ja selle tõttu 
vihatakse. 

Öö jõudis kätte ja indiaanlane astus taas võitlusse oma köidikutega. Ta püüdis ketti üle puusade 
maha lükata või üle rinna tõmmata. Ta püüdis seda teha oma valutavate raudus käte kogu jõuga ja 
talle oleks ükskõik olnud, kui ta oleks koos riietega ka naha ma:ha tõmmanud. 

Ainult vabaks saada! 

Mdiaanlane üritas seda kolm ööd järjest. 

Nende kolme öö järel oli tema näojoontes midagi muutunud. Nüüd teadis ta lõplikult, et ei suuda 
ise ennast aidata. 

Tema ilme muutus liikumatult kinniseks ja silmade ümber tekkisid sügavad varjud. 

Suvi sammus lIjõudsalt edasi. Rohi preerias närbus, veesooned jäid kuivaks ja puumajad imesid 
endasse kuumust. 

Tormid a:jasid üle kordoni liivatolmupilvi. Linnulaul vaikis ja hobusedki ei hirnunud enam. Ikka 
vängemalt lehkas soolaliha, mille vastu vang tundis peaaegu ületamatut vastikust. Suurem osa mehi 
lahkus fordist. Kas Kobras oli oma pealiku unustanud? Olukord oli nüüd ju vabastamiseks soodsam. 

Jällegi saabus üks noid lämmatavaid, kõrvetavkuumi päevi, mis seda metsata maad suve lõpuni 
armutult nuhtlesid. Puhus palav tuul. Ahistavalt lämbe ning umbne kelldriõhk rõhus rinda. Lõhnas 
suitsu järele. Nähtavasti möllas kuskil kuivas preerias tuli ja tuul tõi lõhna kaasa. Preeriatulekahjud 
olid Tokai-iitole lapsest saadik tuttavad. Ta tundis põletavat maru, edasitormavaid leeke, tuules 
voogavat suitsu, kümnete miilide kaugusele levivat kärtsahaisu, paanikas pagevaid mustange, 
surmahirmus kappavaid ning sõrgadega tolmupilvi üleskeerutavaid piisoneid ja lennu pealt maha 
langevaid kurnatud linde. Ta teadis punaste meeste rahu, kes oskasid vastutuld süüdata. Inimesed 
võisid siis põlenud väljadel oodata, kuni märatsedes liginev vaenulik tulelõõm söestunud ala serval 
raugeb. 

Tolm keldri põrandaloli peen nagu pulber. Iga liigutus tõstis teda õhku, kust ta siis väikeste 
kübemete hõljudes ja tantsides hiljukesi seinapalkidele, vangile ja põrandale langes. . . Juba jälle 
tantsisklesid ja trampisid õuel võigu mustangi kabjad vihases võitluses võõra ratsanikuga. Julmalt 
plaksatas mitmeharuline nahkpiits vastu hobuse -. 

keha, ning need plaksatused sundisid dakootat võpatama ja köidikuis piinlema. Väljas kukkus 
ratsanik kirudes sadulast maha ja kanti eemale. Keegi pehmeid mokassiine kandev mees talutas 
ärritatud mustangi suure vaevaga minema. 

Avasilmi unistas pealik otsatu preeria tuulest, mis rohu lainetama paneb, ning nägi vaimusilmas 
jälle jahikäiku, mil ta võigu mustangi kinni püüdis. Punastel meestel olid samuti nahkpiitsad. 
Nemadki võisid oma ratsude vastu karmid olla, aga mitte karmimad, kui nad olid karmis preerlaelus 
iseenda vastu. Punased mehed tundsid veel loomade hinge ja mõistsid nende kõnet. Unustamatu oli, 
too ränk jahiretk kaks suve tagasi, kui karusalk jälitas metsikut hobusekalka, keda juhtis võik täkk. 
Juhttäkku oli võimatu lassoga kinni püüda, sest ükski ratsanikuga hobune ei jõudnud talle järele. 
Tokai-iito ja tema mehed olid Kaljumäestiku jalamil kasvava metsa servale, kus mitme meetri 
kõrguse püsttara tarvis materjal käepärast, tarandiku ehitanud. Paljude kavaluste abil suunas karusalk 
metsiku karja liikumist, seni kui ühel päeval avanes võimalus teda ootamatu kisaga ümber piirata ja 
tarandikku ajada. Hiljem püüti hobused tarandikust lassoga ükslhaaval kinni. Noored mustangid, 
keda karusalk ei vajanud, lasti jälle vabaks. Tokai-iito valis endale juhttäku, ehkki tema sõjamehed 


kahtlesid, kas. tal õnnestub seda hobust taltsutada. rässaka kehaehituse ja värvuse poolest oli täkk 
ehtne mustang, ent pikem kael ja pea kuju meenutasid araabia tõugu, mille hispaanlased kunagi 
Ameerikasse olid toonud. Tokai-iito ise pani võrratu täku kammitsaisse, silitas teda päevade ja 
nädalate kaupa ning laulis talle samal ajal tasa kõrva sisse laule, mis indiaanlaste arvates pidid 
hobuse hinge lummama. Seejärel täkk alistus talle ja ta armastas ratsut nagu oma sõpra. 

Nüüd oli täkk vang nagu temagi ja uatšitšunid peksid täkku piitsadega, sest nad nägid hobuses 
ainult orja ja ei midagi muud. 

Õhtu eel puhkes korraga raju, mis raputas ägedalt palissaadi ja palkmaju. üheainsa silmapilgu 
vältel kukkusid torni katuselauad mürinal ja kolinal õuele. Läbi turtsuva preeriahinguse, hakkas 
kosltma hääli. Juba rabisesid ka esimesed vihmapiisad, ja järgmisel hetkel näis, nagu oleksid pilved 
lõhkenud: taevast sööstsid alla rasked veemassid. Õu oli sedamaid üle ujutatud. Luugi kaudu tungis 

keldrisse veejuga ja segunes tolmuse pinnasega, mis ei tahtnud kuidagi vett sisse võtta. Paduvihm 
trummeldas katustel ja telgiseintel. 

Niisama ootamaltult, kui raju oli alanud, läks see ka üle. Napilt paari minuti pärast jäi sadu 
vähemaks ja lakkas sootuks. Ka tuul rauges. Sõbraliku järelkajana langesid katuseräästaist tilgad 
üleujutatud õuele loikudesse. Inimesed söandasid varju alt välja tulla; nende saapad plartsusid 
lompides ja pritsisid vett laiali. Nende käratsemise põh'juseks oli minemapühitud katus. Mööda õue 
otsiti laudu kokku. Tokai-iito taipas, et kohe hakatakse torni katust taastama. 

Vesi näis õuelt ära valguvat, sest keldrisse tunginud juga muutus peenemaks ja kahanes lõpuks 
tilkadeks. Tokai-iito tõmbas kopsudesse healõhnalist õhku, mis nüüd elustava värskusega isegi 
keldrisse puhus ja tema köidikuist vaevatud liikmeid paitas. 

Õhtutunnil avanes põrandaluuk. Kasepuust redel lasti 

alla ja Tokai-iito nägi redelipulkadel tuge otsivaid ratsasaapaid. Ta märkas otsemaid, et. 
sedapuhku ei ole need mühkami saapad. See äratas temas ebamäärast ootust. Ta jälgis pilguga 
allaronijat, seni kui ilmus nähtavale ka valgejuukseline pea. Seda vabaratsurit dakoota tundis — see 
oli Adams. 

Noormees tõi vett ja soolaliha. «Asi on lõpuks niikaugel,» lausus ta. «Meil on Kopraga kõik 
kokku räägitud. Võta!» Ta tõmbas taskust viili. «Siin on sulle kõigepealt rauaviil. Võtmetele ei 
pääsenud me ligi. Viili üks ketilüli läbi, see ei ole kuigi jäme, nii et keskooks on sul töö tehtud. Siis 
ole vatmis. Kopra mehed korraldavad idast petterünnaku, et valvurite tähelepanu endale tõmmata. 
Selle aja sees ronib Kobras üksinda üle suure värava õue, poeb läbi külgluugi keldrisse rja aitab sind 
välja. Tornis valvan mina, eesõues värava juures Tobias, hobuste valvamine on keskööst alates 
Thomase ja Theo käes. Ma ei näe põhjust, miks asi ei peaks õnnestuma. Kas oled nõus?» 
«Kindlasti. Kus on mõlemad vanad nõuandjad, kes mmuga koos forti tulid?» 

«Need tapeti kohe samal päeval. Nad olid nii mõtlematud, et hakkasid vastu.» 
«Kas Punane Rebane on siin?» 

«Jah. Ta magab siinsamas üleval komandandimajas. See on ainus hädaoht. Aga ma arvan, et 
kallaletung juhib 

ka tema tähelepanu kõrvale. Niisiis, kaks tundi pärast südaööd. Viili võtad põgenemisel kaasa, sest 
see kuulub mulle ja kellelgi pole vaja seda siit leida.» 

Tokai-iito vaatas linalakale noormehele uurivalt näkku. 

«Miks sa tahad mind aidata?» 

«Miks? Sest et see on alatus .. millest mina enam osa ei võta.» 

«Kas Smith elab veel?» 


«Pooleldi halvatuna ja teadvusetuna. Ta sai rabanduse. Ei ta ela ega sure. Teda loetakse vangiks. 
Tütar istub kogu aeg tema juures. Mis temagi enam muud on kui kodutu orb. Leiltnant Roachi ei 
huvita enam tütarlaps, kellel pole raha. Tütarlaps aga käitub vapralt. Temas on hea iva.» «Sina ajad 
ju samuti raha taga, Adam Adami poeg.» 

Noormehe näkku kerkis häbipuna. «Sul on veel meeles, et ma seda sulle kunagi rääkisin?» 

«Jah, on meeles. Kas sa arvad, et Tokai-iito sulle abi eest maksab?» 

Adams võpatas. «Ära seda teist korda ütle, dakoota. Ma ei ole lurjus.» 

«Olgu nii. Aga kas sa ise ka tead, mida sa teed? Sa reedad valgeid mehi, kelle hulka ise kuulud.» 
«Võid seda nimetada, nagu heaks arvad.» 

«Sa reedad neid ja kavatsed siiski nende juurde jääda?» 

«Umbes nii. Alatus tuleb ometi jälle heaks teha, ilma et pruugiks kohe oma inimeste juurest jalga 
lasta. .. Ma ei ole ju indiaanlane.» 

«Hau. Kui põgenemine õnnestub, võtan ma viili kaasa, et sind kahtlustama ei hakataks.» 

Adams noogutas ning lahkus kaussi ja kruusi kaasa võttes. 

Vangil hakkas veri soontes kiiremini tuikama. Liikumatult istus ta palkseina ääres, kuni ilm täiesti 
pimedaks laks ja välljas kõik vaikseks jäi. Siis võttis ta viili ja hakkas raudus kätega viilima. Töö oli 
õige vaevaline, kuid edenes sellegipoolest, iia pealegi oli tal eesmärgi saavutamiseks mitu tundi 
aega. Juba enne keskööd oli kett läbi viilitud. Tokai-liito tõmbus uuesti kerra nagu vangistuse 
esimesel ööl ja vallandas köidikud jalgade ümbert. Üksnes käeraudu ei saanud ta lahti. 

Tokai-iito ootas. Tal oli kõik valmis. 
Täpselt. kaks tundi pärast südaööd algas väljas madin. Kärgatas püssilask. Adams andis üleval tornis 
häiret ja 

vang kuulis, kuidas meeskonnamaja uks avanes, et kirtivaid vabaratsureid välja lasta. Keegi ei 
paistnud veel teadvat, mida on karta või mida teha tuleks. Tagaõues valitses üldine segadus. Ka 
komandandimajast ruttasid sammud sinnapoole ning Tokali-iito kuulis Punase Rebase käsuröögatusi 
ja Roachi kimedat häält. Preeriast kandus kordonisse dakootade sõjahüüd: 

«Hi-dip-jip- jip-hi- jaah!» Läbilõikavalt kaikus see tähekumases kuupaisteta öös. Kõmatasid uued 
lasud, ja õuest kostvast kisast tegi Tokai-iito järelduse, et dakoortad lasksid ka süütenooli. Veevaadid 
tiriti kohale. 

Tokai-iito seisis õuele avaneva luugi juures. Hüpates üritas ta raudus kätega luugiservast kinni 
haarata, kuid katse luhtus. Ta oli sunnitud Kopra abi oortama. Ja ustav sõber tuligi. Suurivaevu litsus 
ta ülakeha ahtast luugist sisse ja sirutas käsivarred allapoole. Tokai...iito ulatas talle käed ja andis 
jalgadega hoogu, et Kopral tema ülesvinnamist kergendada. Samal silmapilgul aga hoomas ta õues 
midagi, mis kõik pahupidi pööras. 

Hääle ja kogu järgi tundis ta ära rtagaõuest nende poole tõttava Punase Rebase. Otsekohe laskis 
Tokai-iito Kopra kätest lahti ja hüppas keldripõrandale tagasi. «Punane Rebane!» hüüdis ta Koprale, 
et juhtida tema tähelepanu tagantpoolt liginevale ohule. 

Tšapa kargas püsti ja jõudis veel parasjagu kaitseasendi sisse võtta, enne kui vaenlane temast selda 
tagant kinni kahmas. Tokai-iito nägi võitlevate meeste jalgu. Veel kord üritas ta omal jõul luugist 
läbi ronida, kuid luuk asetses liiga kõrgel ja oli liiga kitsas. Raudus kätega oli kõikide ponnistuste ja 
osavuse kiuste võimatu siitkaudu põgeneda. Punane Rebane hüüdis midagi, millest Tokai-iito küll 
aru ei saanud, aga siiski aimas, et see tema kohta käis. Komandandituppa viiv luuk avanes ja kaks 
meest hüppasid alla, ilma et dakoota oleks suutnud neid takistada. Tokai-iitol oli mõttetu neile vastu 
hakata. Ta istus jälle seina ääres, et katkiviilitud ketti varjata. Üks kahest vabaratsurist lõi vangi 
meeletus raevus püssipäraga. Tokai-iito kaotas teadvuse. 

Mitu päeva hiljem, kui pealik oli taas võimeline midagi tajuma, tundis ta peas valu. Ta püüdis 


silmi avada, kuid verega kokkukleepunud laud ei kuulanud kohe sõna. Masinlikult pingutas ta 
lihaseid, et käsi silmade juurde tõsta, ent kohtas ületamatut takistust. Arusaamine, et ta 

ei suuda käsi liigutada, tabas dakootat elektrilöögina. Ta taipas, et on ikka veel vangis. Kõverasse 
tõmbudes pühkis ta silmad hüübinud verest vastu põlvi puhtaks. Vaevaliselt kergitas ta laugusid. 
Kõik alles ujus tema pilgu ees, kuid tahtepingutuse varal sai ta siiski aru, kus ta viibib. Keldris. Ikka 
selsamal kohal, kus püssipärahoobid teda olid tabanud. Kõigi muude valude kõrval tundis ta ka keha 
ümber kinnitatud uue raske keti pigistust ja jalaköidikute soonimist. Käed olid seotud selja taha, 
mitte enam ette nagu seni. 

Dakoota sirutas end jälle välja ja pani pea kõvale tolmusele põrandale. Ta heirtles uue 
minestushooga, sundides aju välismuljeid tajuma. Läbi vere kohina ja vasardamise kõrvus kuulis ta 
õuel kord valjenevat, kord vaibuvat hõigete, jutu, naeru ja laulu kõma ning tininat, sinna sekka 
kiipavat jooksmist ja hobuste tampimist. Ta sai aru, et vabaratsurid ja sõdurid on heas tujus. See 
äratundmine rõhus ränkraskelt tema rinda ja ta kaotas uuesti teadvuse. 

Tema ümber askeldavad käed tõid teda taas meelemärkusele. Keegi kompis ja liigutas ta keha. 
«Nad on su ju vaeseomaks kolkinud,» lausus kellegi kraaksuv hääl. «Aga eluvaim näikse sul siiski 
veel sees olevat. Me saatsime juba Koprale sõna, et sa surnud oled.» 

Tokai-iito kergitasJauge. 3 

«Minu nimi on Thomas,» ütles mees. «Ma töötasin karjusena Adamsi farmis. Adams ise põgenes. 
Nad leidsid sinu juurest tema viili ja Punane Rebane tahtis teda maha lüüa. Mina ja mu vend Theo 
peame samuti ära minema, sest ega meidki enam usaldata. Muide, me läheme hea meelega. Tapmist 
ja petmist me vanuigi nagunii enam selgeks ei õpi ja palk on siin niisama vilets nagu igal pool.» 
«Aga Tobias?» küsis dakoota. 

«Tema jääb siia. Punane Rebane on teda küll juba kaks korda poolsurnuks materdanud. Ma ei tea, 
mis Punasel Rebasel tema vastu on. Aga Tobiasel on visa hing nagu kassil ja ta on osanud Roachile 
külje alla pugeda. Teie, punanahad, olete kavalad ja kinnised, kui asjaolud nõuavad. Selles annate te 
meile silmad ette. Tobias jääb siia. Kui sinu heaks kord veel midagi teha annab, küll tema siis seda 
juba teeb. Kobras oma meestega läks ju minema, 


171 


sest me ütlesime talle, et sa oled surnud. Tal vedas, et ta tol ööl Punase Rebase küüsist minema 
pääses.» 
Thomas lõdvendas köidikuid vangi jalgade ümber ja tõi talle vett. Süüa Tokai-iito veel ei suutnud. 
Jälle üksinda jäänud, heitis vang pikali ja sulges silmad. Siiani oli ta vaid hädamisi vastu pidanud. 
Just nagu unesuikvel kuulis ta veel hääli õues ja samme üleval majas. Tunnid vajusid igavikku, ilma 
et ta oleks teadnud, kuidas. Viimaks tungis luugi kaudu keldrisse karge õhtutuul. Seinapalkide 
piirjooned valgusid pimeduses laiali. Väljas lakkas sõdurite lobisemine ja laulujoru, mis vangi 
katkilöödud pead oli piinanud. Ka komandandi töötuppa sigines vaikus. Õuest kostsid veel ainult 
valvuri korrapärased sammud. Kauguses lõid hundid lahti oma pikaldase ulguva öömuusikajja jõelt 
kandus vangi kõrvu tasast kohinat. Raskete vigastuste kiuste ajas Tokai-iito end üles ning kuulas 
vaba preeria hääli. Sel tunnil valdas teda tunne, nagu haaraks sõna «vangis» kägistavate sõrmedega 
ta kõrist kinni ja lämmataks hingamist. Jõuetus raevus kadestas ta isegi ulguvaid ja näljaseid hunte, 
kes olid vabad. 
Kui hommikuvalguse heiastus keldrisse langes, oli vang jälle teadvuseta. 
Seekord möödus kuus päeva, enne kui Tokai-iito uuesti toibus. Selle ajaga oli ta kõhnunud, 
meelekohad olid sisse langenud ja põsed lahku vajunud. Ent valud olid nõrgenenud ja kumin kõrvust 


kadunud ning ta võis end vähema vaevaga liigutada, niipalju kui köidikud seda lubasid. Tema terve 
ja tugev veri oli ise teda aidanud. 

Kõik tema ümber oli nagu enne. Taas kulusid päevad üksluises korrapärasuses.Kiümme aastat oli 
Toka-iito koos pagendatud isaga lageda taeva all elanud. Kuidagi imelik oli talle tundunud pärast 
seda jälle telgis magada. Nüüd aga õgis pikaajaline vangipõli tema jõudu. Ta hakkas päevi poolunes 
mööda saatma. Iga paari tunni järel jälgis ta luugist sissetungivat valgust. Kui täpselt tundis ta iga 
sõrmelaiust, mille võrra see hele kuma oma alati korduval teel edasi nihkus. Uusi teateid, mis oleksid 
tema tähelepanu mujale juhtinud, ta enam ei saanud. Mühakas valvur, kes käis jälle iga päev, oli 
kiusamisest loobunud ja endise ükskõikselt tobeda hoiaku võtnud. Sellest võis järeldada, et 
sõjasündmused kulgesid nüüd enamasti valgetele meestele soodsalt, ja see järeldus piinas Tokai-iitot 

rohkem kui füüsiline valu. Tema terane, sihikindel pilk kaotas sära, silmisse ilmus äraolev ning 
raskemeelne ilme. Alles pimeduse saabudes muutus vang erksaks ja hakkas kõndima edasi-tagasi, 
ikka edasi-tagasi, niipalju kui võimaldasid kõlisev kett ja köidikud jalgade ümber. Ta kõndis seni, 
kuni vajus kokku. Siis unustas ta valvuri rütmilised sammud õuel ning kuulis veel vaid Minia-tanka 
kurba laulu ja vabast preeriast kostvat huntide ulgumist. Aohakul sulges ta väsinult silmad. Toitu 
puudutas ta mühaka valvuri pahameeleks veel vaevalt. 

Luugist sissetungiv valguskuma muutus ajapikku tuhmimaks. Ta saabus hiljem ja lahkus varem. 
Suvi ligines lõpule. Algasid külmad tormid, mis raevutsedes palktara ja maljaseinte vastu murdusid. 
Järjekordne osa garnisonist lahkus. Kohale jäid ainult vähesed sõdurid, keda oli võimalik lahedalt 
hoonetesse majutada. 

Tasapisi andis sügis maad talvele. Ööd pikenesid ja pikenesid. Pumba räige käuksumine kostis 
harvemini. Muutumatult rahulolematu näoga vabaratsur, kes oli end juba karusnahksesse kasukasse 
mähkinud, tõi indiaanlasele mingisuguse vana teki. Ta rääkis Tokai-iitole dakootade täielikust 
lüüasaamisest ja eelseisvast rahusõlmimisest. Pealik sai endast võitu ja küsis Punase Rebase järele, 
kes ei olnud enam nägu näidanud. Mühkam keeldus vastamast. Tal ei olnud lubatud vangile selliseid 
teateid anda. 

Kui päike puukoorte pragunemise kuul ' talvisesse pööripäeva oli jõudnud, pääses võimule 
pakane. Pealik külmetas ja püüdis end vanasse õhukesse tekki mähkida, millest ta seni polnud üldse 
hoolinud. Selja taha seotud käedaga ei tulnud sellega toime ja väsinult ning ükskõikselt loobus ta 
asjatust katsest. Aeg venis pikaldasemalt kui limane tigu. Vang silmitses keldriseina tugipalke ja 
oksaauke, nagu ta seda oli teinud juba sadu või tuhandeid kordi. Ta mõtles oma mustangile ja 
relvadele, ääretule preeriale, mida silm haarama ei ulatu, Istuvale Sõnnile ja Uinonaale. Ta ei 
lootnud neid enam näha. Teda vaevas sügav, õõnsalt kaikuv köha. Süda võitles kiirete ning tugevate 
löökidega palaviku vastu. 

Esimene lumi tuli sel aastal hilja. Tuul oli öö läbi lõõtsunud ja oianud. Kui koidukuma maad ja 
taevast valgus- 


1 S. 0. detsembris. 

tas, hakkas ebalevalt langema esimesi väikesi lumehelbeid. Mõni neist eksis luugi kaudu keldrisse ja 
jäi oma kristalliteravikega pidama hallile põrandale, kus ta pikkamisi sulas. 

Vangi palavikuhõõgvel silmad jälgisid helveste teekonda kuni lõpuni. Oli see ju tema hüljatuses ja 
üksinduses midagi uut. 

Keskpäeva lähenedes lumesadu lakkas. Indiaanlane oli end jalule ajanud ja nii kaugele ettepoole 


astunud, kui kett seda võimaldas. Ta seisis liikumatult nagu vangistatud kotkas ja vaatas üles luugi 
poole, kust tungis sisse piimjat päevavalgust. Läbi luugi tabas tema silm tükikest õue ja kunagise 
Hambutu Beni eluaseme kohale ehitatud maja palkseina. Taevast ja preeriat ta ei näinud. 

Videvikus istus dakoota seina najale. Kett klirises, kui ta maha istus. Tema pilgus kustus 
igasugune huvi. Ta teadis, et varsti avaneb luuk laes nagu iga päev ja nähtavale ilmub vabaratsur, 
kes toob soolaliha, mida indiaanlane oli juba mitu päeva söömast keeldunud. 

Luuk hakkas liikuma, ilma et vang oleks selle poole vaadanud. Redel lasti kolinal alla ja seejärel 
kostsid nagisevad sammud. Kui tulija põrandale oli jõudnud, asetas ta vangi kõrvale kausi, millest 
hoovas soolaliha lõhna. Veekruusi jättis ta enda kätte. 

«Sa mõtle järele,» ütles ta tusaselt ja tõmbas juuksetüügastega kaetud kandilise pea õlgade vahele. 
«Igatahes. . . kes ei söö, ei pea ka jooma. Noh?» 

Mitte keegi ei oleks osanud ütelda, kas dakoota oli valvurit üldse märganud. Tühjal pilgul vahtis ta 
seina. Huuled olid tal tugevasti kokku surutud, et kuiva köha tagasi hoida. 

«Egas midagi, kuidas soovid! Kõrgiks jääd sa kuni surmatunnini. .. Tõsi mis tõsi!» 

Valvur ronis mööda redelit mõne pulga võrra ülespoole ja pani veekruusi üles toa põrandale. 
Seejärel võttis ta kausi ja kadus. Luuk langes mürtsudes kinni. 

Ükskõiksena jäi surma ootav vangana keldrisse. 

Ja taas jõudis kätte öö. Š 

Ülevalt komandanditoast kostis, nagu oleks kellegi jalg kobamisi üle laudpõranda astunud. Üks laud 
nagises. Seepeale :jäi kõik jälle hiirvaikseks. 

Indiaanlane kergitas pead, tema elutahe ärkas ootamatu 

Jõuga ja ta kuulatas pinevalt. Ergas kõrv tabas järgmise ja siis veel ühe ettevaatliku sammu. 

Kujutlus inimesest, kes öösi seal üleval salamahti tegutseb, seostus vangi südames otsemaid 
allasurutud unistusega sõbrast ja vabastajast. Vargsi hiilis keegi seal üleval tühjas komandanditoas, 
vargsi... kuid kohmakalt oma kõvade uatšitšunisaabastega. Tobiase mokassiinide all oleksid väga 
vähesed põrandad nagisenud. Kes seal üleval käib? Mida ta tahab? Kas ta avab luugi? 

Nüüd jännati veidi aega luugiga. See oli juba kerkimas, kuid langes tagasi, just nagu olnuks ta 
nõrkadele kätele raskevõitu; siis kerkis .aga uuesti. Sedapuhku nihutati ta hoopis kõrvale. Tokai-iito 
oli luugist veidi eemal ega näinud üles. Ta silmas ainult redelit, mis lasti tasahilju alla. Ja nüüd 
ilmusid nähtavale kaks väikest jalga pika säärega ratsasaabastes, mis hakkasid pulk-pulgalt allapoole 
astuma. 

Kuukiirte nõrga.s kumas nägi Tokai-iito neiut - või oli see naine? Neiu jõudis keldri põrandale ja 
vaatas ringi. Kuskil ei liikunud midagi. Ta astus dakoota juuvde. 

«Ma olen Kath,» ütles ta lihtsalt. «Samuel Smithi tütar ja Adamsi naine. Minu isa suri mõne päeva 
eest. Ka mina lähen nüüd ära. Tobias palus mind, et ma sulle enne veel midagi räägiksin.» 
«Tõesti?» . 

«Sa pead jälle sööma hakkama, pealik Tokai-iito. Sõda on lõppenud ja sinu vabastamise käsk 
kindlasti juba teel. 
Seda ütles Tobiasele Roach.» 


«Kuidas sõda lõppes?» 

«Teie lüüasaamisega, pealik. See on tõsi, et esialgu tõid Istuva Sõnni plaanid teile suuri võite. Teie 
pealikud Pöörane Hobune ja Punane Pilv hävitasid kindral Custeri väeosa. Custer ise langes. Ainult 
üks skaut ' ja muul pääsesid eluga. Te lõite ka kindral Benteeni ja Renot, nii et nad pidid taanduma. 
Aga siis sai sinu meestel laskemoon otsa, nad löödi põgenema ja aeti reservatsiooni.» 


«Kus on Punane Rebane?» 

«Reservatsiooni agentuuris agendi nõuandjaks!» 

«Mida teeb Adams?» 

«Läheb ära Kanadasse. Ta ei taha enam jääda Ühendriikidesse, kus tema isa tapeti.» 


1 Skaut (ingl. k. scout) - piilur, maakuulaja. 

«Tapeti? Kuidas see juhtus?» 
«Nad võtsid vanalt mehelt tema farmi, sest et ta keeldus veel kord maksmast maa eest, mille oli 
dakootadelt ostnud ja üles harinud. Kui maamõõtjad tulid, ütles ta neile, et see on väljapressimine, ja 
haaras püssi. Siis ta põgenes. Nad püüdsid ta kinni, määrisid nende kombe kohaselt tulise tõrvaga 
kokku, puistasid sulgedega üle ja ajasid teda seni taga, kuni ta suri. Ka valged mehed oskavad 
piinata.» 
«Kas Adams ostab endale jälle maad?» 
«Meil ei ole raha. Ta tahab karusnahakompaniilt püüniseid laenata ja koprapüüdjaks hakata. Temast 
saab suure kompanii võlaori. Tal on samasugune saatus nagu punasel mehel - olla minema aetud ja 
põlatud.» 
«Tema saatus on ka meie saatus,» kordas Tokai-iito pineva tähelepanuga. «Aga sellegipoolest ei 
taha ta indiaanlane olla. Nii ta mulle ütles.» 
Kath mõtles viivu, «Kas ta ütles seda sulle?» 
«Jah, enne kui oli sunnitud põgenema.» 
«Vahepeal on nii mõndagi juhtunud, nagu sa minult juba kuulsid. Adamsi nahk on valge, aga täna 
oleks ta teie vend, kui ta tohiks teie juures elada. Kuid seda ta ei tohi. Reservatsioonide piirid on 
meile valgetele suletud.» 
«Kas ainult püssid takistavad teda veel meie juurde tulemast?» 
«Need on peaaegu samad sõnad, mis ta mulle ütles.» 
«Ütles? On ta siis ialles kusagil siin lähedal?» 
«Jah. Ta ootab mind. Minu kohus oli isa surivoodi juurde jääda. Aga nüüd rändame üheskoos 
Kanadasse.» 
«Adams on esimene uatšitšun, kes niisuguseid sõnu räägib. Aga sellest hoolimata oli ta valmis 
meid põlgama, kuna meie ei hoia adrakurgi peos ega hari põldu.» 
«Aga te õpite seda tegema,» vastas Kath veendunult. 
Õuest. kostsid sammud. Noor naine ruttas redeli juurde. Sammud kaugenesid ja vaibusid. 
«Mine nüüd!» käskis vang Kathi. «Keegi ei tohi sind siin näha. Sa olid nagumii juba väga julge.» 
«Ma lähen. Sa oled meie vend. Kui vabaks saad, tule Kanadasse. Seal ei aja enam keegi sind taga. 
Meid leiad sa piirialalt, metsamäestiku lähedusest.» 
«Kas sina lähed siis ka?» 
«Jah. Ma tean, et elu seal üleval on raske, aga ma tahaksin koos Adamsiga siiski õnne katsuda. Kuhu 
mul muidu 

minna? Ma olen noor ja terve ja tahan elada ausate inimeste seas. Hüvasti!» 

Kath haaras redelist kinni. 

«Valge naine...» Ahelais vang kummardus ettepoole nagu janunev inimene, kellele vett näidatakse. 
Mõte, mis teda äkki valdas, oli nii võimakas, et ta unustas omaenese äsjased hoiatussõnad ja pidas 
Kathi veel kinni. «Valge naine.. . kas sina, Adams, Thomas ja Theo olete siis valmis elama koos 


punaste meeste ja naistega?» 

«Jah... sinu ja Tšapa taoliste punaste meestega.» Kath laskis redeli lahti ning pöördus veel kord 
kogu kehaga vangi poole. 

«Kas Kanadas oleme kõik vabad?..» Tokai-iito ei jäänud vastust ootama, vaid jätkas ise. «Jah, ma 
tean, et Kanadas oleme vabad. Mitte üksnes Adams ja mina, vaid paljud punased mehed ja naised. 
Ka meie vennad Minnesotast elavad seal juba neliteist aastat, sellest ajast peale, kui nad oma 
Jahimaadelt minema aeti.» Indiaanlane rääkis ikka kiiremini ja tõtlikiimalt, et kasutada aega, mis 
talle veel jäi. «Adamsil ei ole kulda, aga minul on, niipea kui ma vabadusse pääsen. Ma ostan maad 
nii meile kui ka teile. Me hakkame koos töötama. Te õpetate meile kõike, teist saavad meie vennad 
ja õed... Ma ei lähe Kanadasse üksinda. Karusalga mehed ja naised peavad minuga kaasa tulema.» 


Kath langetas pea:.«Neid hoitakse reservatsioonis vangis.» 

«Aga mitte köidikuis nagu mind. Jätke see minu mureks. Ma tahan jälle vaba olla. Ütle seda 
Tobiasele. Ma võitlen jälle oma elu eest. Hau... Aga nüüd mine.» 

«Sinu sõnad äratavad meis kõigis suurt lootust.» Erutus võttis Kathi peaaegu hingetuks. «Ela 
hästi.» Ta ronis käkku redelist üles. Luuk lükati jälle kinni ja vang kuulis veel kergeid ettevaatlikke 
samme. Siis valitses taas vaikus. 

Tokai-iito meenutas Adamsi naise toodud teateid. Lüüasaamine! Võitlus on lõppenud, kordon 
väljaspool hädaohtu. Pikknoad kavatsevad Tokai-iito vabaks lasta, sest neil ei tarvitse teda enam 
karta. 

Pealik oli sunnitud oma piisoniküttidest rahva täielikku ja korvamatut lüüasaamist tõdema. 
Uatšitšunid, keda ta surmani vihkas, olid temast võitu saanud. 


177 


Ta mõtted töötasid. Need juurdlesid dakootade kaotuse, aga ka Adamsi, Kathi ja nende isade 
saatuse üle. «Minema aetud ja põlatud nagu punane mees...» oli noor valge naine ütelnud Adamsi 
kohta, pealikule aga: «Sa oled meie vend.» Need sõnad haakusid Tokai-iito teadvusse otsekui 
õngekonksud. Üksinduses ja unetuil öil hakkasid indiaanlase mõtted sellest punktist lähtudes liikuma 
uusi radu, ja isegi keldriseinad ei suutnud neid tõkestada. Ta pidi omaks võtma tõe, et nad võitluses 
kaotajaks olid jäänud - võitluses, mis oli «vabaduse viimane tee», nagu ta ütles toona Hobusejõe 
ääres Hundipealikule, kui nad telgis lõkke ääres istusid. Ka too viimane tee oli vääraks osutunud. Iga 
dakoota võis tappa küll viiskümmend või sada pikknuga, kuid nende asemele astus kohe kakssada 
või viissada. Dakootad ei osanud rauda sulatada, veel vähem laskemoona ja püsse valmistada. Kord 
pidi nende vastupanu ikkagi murduma. Nad ei osanud atra sepistada, ega linnu ehitada. Neid ei saa 
iialgi nii palju olla kui valgeid mehi, nad olid kadunud hinged. Tokai-iito teadis seda ammu, teadis 
juba siis, kui võitles. Aga ta ei olnud näinud ühtki teist väljapääsu, teistsugust Jootust. Nüüd järsku 
avanes üks värav. Ega punased mehed üksi olnud võidetud. Leidus ka veel teisi võidetud mehi, nagu 
Adams, Thomas ja Theo. Neidki põlati ja aeti minema, olgugi nende nahk valge. Kes kelle vastu 
võitles? Kas punased mehed valgete meeste vastu? Ei, ka valged mehed omavahel. Kümme aastat oli 
Tokai-iito Harry nime all valgete meeste seas elanud, kuid ei olnud nende hulgast ainsatki sõpra 
leidnud. Ta teadis, et otsustaval hetkel tegutsevad uatšitšunid alati ühel nõul ja alati punaste meeste 
vastu. Kogu nende sõprus ja poolehoid oli petlik ega jäänud võitluses püsima. Alga nüüd oli ta 
leidnud ühe Adamsi-nimelise valge mehe, kes sarnanes punase mehega, sest tal oli viimase saatus ja 
ta sai sellest ise aru. Adams oli Tokai-iito pärast elu kaalule pannud, ta tegutses pikknugade vastu, 
suurte huntide vastu valgete hulgas, kes olid tapnud tema isa. Adamsist oli saanud vend. Pärast 
pikemat järelemõtlemist taipas Tokai-iito sedagi, et Adams ei olnud ainus. Leidus veel palju valgeid, 
nagu Adams, Thomas. ja Theo, ja musti, nagu Kopra isa, keda kulla nimel rõhuti. Nende kõigiga 
seisid punased mehed oma rängas kaotuses kõrvuti. Kõik need võidetud mehed aga võiksid 


üksteiselt õppida. Seda tehes saavad nad uut 

jõudu ja suudavad astuda uuele teele, rahu teele, mis avaneb ainult julgele, väga põhjalikult 
mõtisklevale ja vaatlevale inimesele. Tokai-iito võttis nõuks astuda esimesed sammud niisugusel 
teel. Need verivärsked mõtted andsid tema elule ka uue väärtuse. Ta pidi oma elu hoidma - mitte 
sellepärast, et see kuulus talle endale ja et ta seda armastas. Ei, elu ei olnud talle enam armas. Liiga 
palju oli ta pidanud taluma põlatud mehe pojana, üksikuna edust joovastatud nõmedate meeste 
keskel. Ta pidi oma elu hoidma sellepärast, et see oli nüüd nagu tähtis kiri, mis pidi punastele, aga 
samuti valgetele ja mustadele inimestele olulise ja vajaliku sõnumi viima. 

Kes olid alistatud? Nad kõik olid alla heidetud, olid maata ja õigusteta inimesed, suurte 
uatšitšunide sulased. 

Kogu oma tahtejõuga hakkas Tokai-iito nüüd köha ja palaviku vastu võitlema. Iga päev tegi ta 
jälle kõiki samme ja liigutusi, mida kett võimaldas. Valvuri imestuseks hakkas ta uuesti sööma ja sõi 
isegi seda, mis talle ei maitsenud. Tema uus äratundmine köitis teda niisuguse jõuga, et ta oleks 
päevade ja ööde vaheldumise mitte enam ükskõiksusest, vaid kirglikust mõttetegevusest ära 
unustanud, kui just täpne päevakava ei oleks olnud osa tema nüüdsest tahtest.. 

Ühel sombusel talvepärastlõunal tuli mühakas valvur tavalisest varem vangi juurde. Õhtueine aeg 
ei olnud veel käes ja pealegi ei olnud tal midagi kaasas. Jäänud dakoota ette seisma, otsis ta 
tseremoniaalse aeglusega taskust võtme ja näitas dakootale. «Sind kästi tulla komandandi juurde,» 
ütles ta. «Kapten Roachi juurde. Pea ennast korralikult üleval. Sellest sõltub sinu elu.» 

Ta avas käerauad ja keti. Tokai-iito ei lasknud välja paista, et ta kergendust tundis. 

«Sedasi,» tähendas mühkam, «lase nüüd käia - redelist üles. Ja ära sa mulle tüli kaela too. Üleval 
seisavad juba kaks revolvriga sõdurit, kes sind vastu võtavad.» 

Sõnatult allus dakoota korraldusele. 

Komandandi töötuppa astudes tundis ta ära seinapingil istuva Roachi. Kapten oli tahapoole 
nõjatunud ja hoidis kollaste sõrmede vahel sigaretti. Tema näoilmes peegeldus kõik, mida tunneb õel 
karrjäärihimuline inimene võidurõõmuhetkel. Kui Tokai-iito vere ja tolmuga määrdunud rõivais, 
mille uhke tikand veel vaevalt näha, tema ette seisma jäi, kirtsutas ta nina. 

«Mispärast sa selle räpase ja haisva selli siia sisse tood?» küsis ta mühakalt vabaratsurilt r-i 
põristades.«Ta oleks võinud ennast ju ometi kasida,enne kui kornandandi juurde tuleb. Ah, olgu 
peale,» lisas ta siis, «me teeme võimalikult lühidalt.» Ta vaatas dakootat nagu looma, keda laadal 
takseeritakse. «Sa oled vist puruhaige,» tähendas ta. «Tiisikus või midagi taolist.» Roach ei 
vaevunud oma rahulolu varjama. «Velsker igatahes mainis tiisikust.» Tokai-iitole meenus, et teda oli 
kord läbi vaadatud. «Sind võib nüüd juba vähimagi kõhkluseta vabaks lasta, kui sa oled aru pähe 
võtnud ja kirjutad alla, et lähed vastupanu avaldamata reservatsiooni.» Roach hõljutas mingisugust 
paberilehte.«Noh, kuidas siis on? Kas oled järele mõtelnud?» 

«Et ma lähen ise reservatsiooni?» 

«Jah, loomulikult. Oma hõimu eest ei tarvitse sul enam alla kirjutada. See on ammu seal.» 
«Ma kohustun vastu hakkamata reservatsiooni minema.» 

«Suurepärane! Mida kõike paar kuud keldrit korda ei saada! oled hoopis teiseks inimeseks 
muutunud!» Roach nihutas paberilehe dakoota ette. «Näe! Pane oma pookstavid alla!» 

Tollal kui Tokai-iito oma isaga palju valgete seas ringi liikus, oli ta veidi lugema õppinud. Nüüd 
veeris ta hoolega lauseid, millele pidi alla kirjutama. Tõepoolest ei sisaldanud need midagi 
rohkemat, kui Roach oli ütelnud. Püstiljalu kirjutas dakoota alla. 


«Oma relvi sa muidugi enam tagasi ei saa. Nüüdsest peale hakkad sa metslasest tsiviliseeritud 
inimeseks muutuma. Homme hommikul asud teele. Tobias peab mõned kirjad agentuuri viima, ta 
võtab sind kaasa. Su setukas kingitakse sulle tagasi, sellest metsalisest ei saa ju asja. Ja vaata, et sa 
ka oma teise kiskja meie juurest minema viid. Selle musta hundi, kes tervet ümbruskonda ohustab. 
See olevat sinu koer, mis?» 

Tokai-iito kehitas õlgu. 

Roach vaatas ringi. «Aga kus on siis Tobias?» küsis ta kohalviibivailt tragunitelt. 

Uks avanes ja otsitavastus sisse. 

«Ahaa, Tobias! Siin on su hoolealune. Ta läheb reservatsiooni. Homme võtad ta kaasa! Täna öösel 
võib ta magada sinu juures meeskonnahoones.» 

«Hau.» 

Pikema jututa lahkusid mõlemad indiaanlased ruumist. Väljas valitses hämarus, talvine õhtu astus 
juba oma õigustesse. Varjamatu uudishimuga vaatasid mõned ümberseisvad sõdurid ja vabaratsurid 
vabaks lastud vangi poole. 

«Pole küll mingi kunst teda praegu vabaks lasta,» ütles üks. «Igamees näeb, et teda pole enam kuigi 
kauaks.» 
Tokai-iito surus om kuiva köha alla. 

Tobias viis ta meeskonnahoonesse. Isegi sellel hiljaaegu ehitatud majal ei olnud ühtki akent, vaid 
ainult laskeavad. Sünget ruumi valgustas tuhmilt kaks petrooleumilampi. Delavaar tuhnis oma 
magamisasemel nurgas, kus kord Adams oli istunud ja mängijaid jälginud. Tobias tahtis Tokai-iitole 
Välgupilve õmmeldud kuube anda, kuid dakoota jättis vanad rõivad selga ja võttis ainult teki ümber. 
Siis sõi ta koos delavaariga pemmikani, mida viimane oli kevadel Hobusejõe-äärsest külast kaasa 
toonud ja kaua aega tallel hoidnud. Üle Tokai-iito näo libises põgus naeratus, kui Hundipealik talle 
piibu ulatas. 

«Kas läheme hobuste juurde?» tegi delavaar ettepaneku. 

Tokai-iito tõusis kärmesti. Mõlemad indiaanlased väljusid majast, kuhu kogunes juba mehi, et õhtut 
lobisedes, suitsetades ja mängides mööd saata. Valve laskis Tobiase koos tema saatjaga pikema 
jututa väravast välja. Siinsamas oli koppel, kus mõned hobused tedvist, pruuniks tõmbunud rohtu 
krõmpsutasid. Ainult üks võikhall täkk seisis noruspäi, ilma et ole söönud. Tokai-iito kutsus teda 
tasa. Lahja võik, kelle, ahk kandis arvukaid jõhkra kohtlemise jälgi, tõstis pea, kikitas kõrvu ja oli 
siis paari hüppega oma peremehe juures. Ta surus pehmed sõõrmed Tokai-iito näo vastu ja peremees 
silitas tema kaela. 

Indiaanlased mõistsid teineteist ühestainsast pilgust. Tobias tõmbas latid koplivärava eest ära ja 
kumbki võttis oma hobuse. Nad ratsutasid vällja liivasele rohumaale. 

Jätnud kordoni nii kaugele selja taha, et neid sealt enam ei kuuldud ega nähtud, peatasid ratsanikud 
hobused. Tokai-iitol tuli tugevasti ratsmeid pingutada, sest tormakas mustang tahtis edasi edelasse 
söosta - vabadusse ja talle tuttavaisse preeriasse põgeneda. 

Läbi õhu vilksatasid peened lumekristallid hetkeliselt sähvatavas ja taas kustuvas valevuses. 
Pilvede vahel sirasid tähed, niisama kauged nagu tuhandete aastate eest. Taevavõlvile kerkis 
ümmargune täiskuu, öö valitseja. 

Pidulikult rändas ta läbi pimeduse, valgustades seda ähvardava punaka paistega. Ümberringi laius 
kõnnumaa. Tema pojad, dakootad, olid minema aetud, aga ükski uus peremees ei ilmutanud veel 
lusti viljatule puustusmaale elama asuda. Pilk eksles üle lõputute lagedate liiivaküngaste, üle 


madalasse rohtu kasvanud künkaharjade ja orgude. Jõekaldal painutas talvetuul hõredaid pajusid. 
Viimast korda vaatas Tokai-iito oma kodumaad. Järgmisel hommikul pidi algama teekond 
reservatsiooni. 

Pealik paotas huuled, ja üle ääretu preeria hakkas kanduma tema tasane kume kaebelaul, 
segunedes jäise tuule karmi ulumisega. 


Pealik laulis kaua üksipäini, ja kodutu delavaar kuulis dakoota laulus otsekui omaenese kaebust. 

Äkki näis, nagu oleks indiaanlase laul magava maapinna üles äratanud. ühelt kuupaistes kumavalt 
künkalt eraldus võõras vari. See oli hunt, kuid suurem ja tumedam kui teised hundid. Avatu lõugade 
ja hiilgavate silmadega kõhn loom ilmus nag kummitus, kes võib õhku tõusta ja minema lennata. Ag 
ta jäi maapinnale ja tuli aegamisi, samm-sammult lähemale, ikka lähemale kumedakõlalisele 
kaebehäälele, mis jutustas tuulele ja huntidele dakootade tegudest ja saatusest. 

Pealik tundis hundi ära, kuid ta ei liikunud paigast. Tasasel häälel jätkas ta laulmist ja tema laul 
meelitas hunti ligemale nagu vastupandamatu nõidus. Ikka veel urisedes, kihvad paljad, hi is must 
loom tema poole. Lõpuks jäi ta käppadega rohtu sõtkudes paigale. Tema urin läks üle niutsumiseks 
ja a heitis maha. 

Kui pealik valt jäi, tõi koer kuuldavale haukuva häälitsuse. Tema tundlik nina vedas lakkamatult 
õhku. 

«Ohitika!» 

Koer kargas dakoota najale nii et see suutis vaid suure pingutusega jalule jääda, ja hakkas valjusti 
kiunuma. Ka võik oli musta hundikoera ära tundnud. Ta puristas ja asus kuivanud rohtu näpsima. 
«Nüüd ta sööb jälle,» ütles delavaar mustangi jälgides. 

Hilja ratsutasid indiaanlased kordoni juurde tagasi. Nad jäidki ööseks väljapoole palissaadi 
hobusekoplisse. Väravavalve ei teinud sellest küsimust. 

Delavaar andis Tokai-iitole tagasi nikerdatud pidemega noa. «Säh,» sõnas ta, «se on ainus relv, 
mida sul luba- 

Il osa. Alistatud 


TOKAI-IITO JÕUAB ÄRATUNDMISELE 


Peaaegu neli nädalat oli möödunud ajast, mil Monita relvasahkerdamine nii ootamatu pöördega 
lõppes. Paranenud Hundipealik oli tagasiteele asunud. Ta viis endaga kaasa kirja, milles teatati, et 
Tokai-iito on nõus kordonisse tulema ja kolonel Jackmaniga läbirääkimisi pidama. 

Laisalt veeretas Hobusejlõgi oma voogusid Põhja-Platte'i poole. Kaldaäärses pajuvõsas vidistasid 
linnud. Kalad lõid lupsu ja )sööstsid läbi voogude. Jõe keskjooksul, kagu suunas avah;.d 
kaldakäärus, seisid ikka veel, va:stupidi varasemate aastate rännutavadele, karusalga peredele 
kuuluvad telgid. Peaaegu kõik nahkkatted olid sooja kevadpäikese tõttu üles keeratud, nii et silm 
pääses vabalt elamute sisemust kaema. Naised, kes läksid jõe äärde veelähkreid täitma, nägid 
manatarga tipis istumas vanameest ja tema ees poisse - «noorte koerte» juhte Hapedaad ja Tšasket. 
Telgi seintele olid maalitud äikeselinnud ja maod, mis sümboliseerisid vastavalt taevast ja maad, 
ning mitmed teised salapärased märgid. Võlutipis elustusid iidsed saagad, milles kõneldi rahust kõi- 
kide inimeste ning inimestle ja loomade vahel. Havandšita teadis veel seitsmendast põlvest esiisade 
aegu, mil dakoota mehed olid endale hästi viljakandvaisse jõeorgudesse savist külasid, templeid ja 
tammisid ehitanud ning põldudele maisi ja tubakat külvanud, mil nad olid suuri jõgesid pidi sõitnud, 
tuhandeid miile kaubaradu rännanud ja koguni kanuudega üle suure vee valgete meeste kodumaale 


jõuda üritanud. Ta teadis, et hiljem 

tõrjuti dakoota :mehed koos naiste ja lastega viljakailt jõeäärseilt maadelt ja kaitsvaist metsadest 
välja kõigepealt teiste punaste meeste poolt, keda uatšitšunid nende kodudest minema olid 
kihutanud, siis aga juba valgete meeste poolt. Ja nii olidki dakootad pidanud lagedatesse preeriatesse 
rändama. Nad olid sunnitud jälle küttima nagu nende esiisad tuhandete aastate eest. 

Igivana Havandšita teadis paliju, väga palju. Hapedaa kuulis lugusid suurtest pealikutest ja 
sõdadest. Ta kuulis Pontiacist ' ehk Saarmast, kes oli lühikese aja jooksul kavalusega ja tühiste 
kaotuste. hinnaga vallutanud üheksa valgete meeste forti ja kelle kogu võitlus jooksis karile 
kümnenda fordi ees, mis jäi tal ühe punase naise reetmise tõttu ära võtmata. Uatšitšunid olid Pontiaci 
pea eest tasu määranud, ja kohe leidus keegi, kes selle tasu endale välja teenis. Viiskümmend suurt 
päikest * hiljem oli mässu tõstnud Hüppav Mägilõvi * ning kutsunud kõiki punaseid mehi üles 
otsustavale võitlusele. Tollal kahekümneaastane Havandžita ise oli samuti talle järgnenud. Kuid 
Mägilõvi vend, nõid Tenskwatawa, astus liiga vara võitlusse ja otsustav lahing kaotati. Mägilõvi 
võitles edasi 'ja sai surma. Seminolid panid seitse aastat vastu, siis saadi nendestki jagu - pärast seda, 
kui pikknoad läbirääkimiste arjal äraandlikult vangistasid nende pealiku Osceoala... 


Hapedaa kahvatas. «K.oiotid...» ütles ta tasa. «Aga täna peab meie pealik Tokai-iito omakorda 
läbirääkimistele. ..» Poiss vakatas ja vaatas vanale nõidpreestrile 


anuvalt otsa. «Suur manatark Havandšita, kas sa ei võiks lubada, et meie pealik jääks telkide ja 
sõjameeste juurde ja võitleks parem koos meiega, aga mitte ei läheks vaenlase lõksu?» 


Havandšita nägu tardus maskiks ja poistel hakkas hirm mehe ees, kellest nad uskusid, et ta paneb 
öösel hõõguvad piisonikolbad tantsima ja on võimeline vaimudega kõnelema. 

IPontiac (umb. 1720-1769) - ühinenud otava, odžibve ja potavaatomi hõimude kõrgeim 
pealik, kes juhtis laiaulatuslikku indiaani vabadusliikumist Suure Järvistu alal aastail 1762-1766. 

2Päike-päev;suurpäike-aasta. 
3 S. 0. Soniide pealik Tecumseh. 

Haukasilmadega kuivetu vanamees vaikis hulk aega. «Poisid,» ütles ta viimaks, «ärge raisake 
sõnu, sest vanemate nõukogu koosolek on juba rääkinud!» 

Hapedaa ja Tšaske ei söandanud enam musta ega valget lausuda. Nad vaatasid Tokai-iito telgi 
poole. 

Ent noore sõjapealiku telk oli tühi. Uksnes Untšida istus, käed ropes, tuleaseme kõrval ja vaatas 
oma tarkade silmadega teda ümbritsevast elust mööda kuhugi kaugele, kuhu igaühe pilk ei 
küündinud. 

Kes tahtis. Uinonaaga kokku saada, pidi minema piki jõekallast ülesvoolu kohani, kus jõgi pisut 
laienes ning oli veidi toekamate põõsaste ja väheldaste puudega palistatud. Siin asus naiste ja 
tüdrukute suplemispaik. Kuid suplejate kära ja sigin-sagin oli tänaseks juba vaikinud, sest nende 
tööpäev oli alanud varsti pärast päikesetõusu. 

Uinonaa seisis üksinda kaldal; tihe lehestik varjas teda külarahva pilkude eest. Ta kandis oma 
kauneimat püüd, mis langes tema õlgadelt pehmeis voltides. Sinkjasmustad juuksed, mida hoidis 
koos ainult otsmikupael, ulatusid rüü allääreni. Ta seisis sirgelt, käed vabalt kõrval, pea veidi kuklas, 
just nagu ootaks ta kedagi. Tema pilk uitas kodupreeria üksilduses. 

Põõsaist astus kaldale Tokai-iito. ükski heli ei olnud tema lähedalolekut või tulekut reetnud. Ta jäi 
õe ette seisma ja mõlemad vaatasid sõnatult teineteisele otsa. Uinonaa tegi vaevumärgatava liigutuse, 
just nagu kavatseks ta vennast tugevasti kinni haarata, et vend ei saaks ära minna, aga tema käed 
langesid uuesti alla, veel enne kui need kerkida jõudsid. 

«Harka!» sõnas Uinonaa.Ta nägi iseennast ja venda jäile väikeste lastena ringi lippamas. Juba 


tollal ei saanud keegi tema venna vastu. Vend jooksis kõige kiiremini, tabas kõige täpsemalt märki ja 
oli lumekäikudel kõige osavam - ühesõnaga, ta oli poistejõugu vaieldamatu juht ja isa Mattotaupa 
uhkus. Mõeldes aastatele, mis siis järgnesid, pigistas Uinonaa hetkeks silmad kinni. Aga põlualuse 
poeg tuli tagasi. Juba teist suve oli vend jälle oma õe kaitsjaks, hoidjaks ja toitjaks. Ta oli hõimu 
pealik! Uinonaa nägi ilusaid suuri kotkasulgi, mis venna pead ehtisid. Ta ise oli vennale 
põdrarnahkse kuue õmmelnud ning seda rikkalikult sinise ja punase tikandiga kaunistanud. 
Nahktupest vaatas välja linnupeakujuliseks nikerdatud noapide. 

Tokai-iito ei lausunud ühtki sõna. Tema sügavad, karmist ja vintsutusterohkest elust vajutatud 
näojooned jäid liikumatuks, ent silmis süttis mahe tuluke, mida võõrad ei olnud neis kunagi näinud. 
Tummalt vaatas ta õe peale alla; ilmselt oli lahkumine temalegi täna raske. 

Ohttika vali haukumine äratas õe ja venna mõtetest. Pikkade hüpetega kargas hundikoer peremehe 
juurde, ja see pöördus nüüd sõna lausumata minekule. 

Pealik seadis sammud läheduses mitme poisi valve all rohtu krõmpsutava hobusekarja poole. 
Karja hulgas leidus vähemalt tosin noort tugevat hobust, keda pealiku lasso kinni oli püüdnud. Võigu 
mustamegi seljas istus rästas ja laulis oma sulnist hommikulaulu. Trobikond tema mustasulelisi 
suguvendi jooksis hobuste taga rohu sees ja nokkis toitu. Täkk tõstis pead ning haistis õhku, sõõrmed 
puhevil. Siis kargles ta vallatute hüpetega pealiku juurde, sellal kui musträstas kähku minema 
vuhises. 

Pealik tervitas oma mustangi ja jäi ootama kaht eakat sõdalast, kelle ülesandeks oli teda saata ja 
läbirääkimistel toetada. Nende kohalejõudmisel hüppas pealik hobuse selga, ja kui mõlemad 
vanamehed ning Kobras olid sedasama teinud, asus kohe teele. 

Neist vasakul ja paremal saalisid hobuste seljas poisikesed ja paar noormeest, kes demonstreerisid 
hulljulgeid ratsatrikke. Hapedaa ja tema sõber Tšaske olid õppinud neljajooksva hobuse kõhu alt läbi 
ronima, ainsaks pidemeks jõhvsilmus ratsu turjal, ja tundsid nüüd uhkust, et neil õnnestus seda 
rasket manöövrit pealiku enda silme all kaks korda järjest laitmatult sooritada. «Noorte koerte» 
juhtidelt oodati ju erilist tublidust. 

Kui väike ratsasalk küla lähikonnast välja jõudis, jäid poisid ja noormehed maha. Tokai-iito juhtis 
oma kolme kaaslast pikemalt aru pidamata. Ta tundis siin ju iga kõrgendikku, veekogu, põõsast ja 
peaaegu iga rohututti. 

Alles siis, kui päike loojuma hakkas, tehti peatus ja jäädi öölaagrisse. Kui pealik ärkas, et öö 
teiseks pooleks valvekorda üle võtta, nägi ta tähtede asendi järgi, et südaööst on möödunud tund 
aega. Ta tõusis ja roomas Kavala Kopra juurde, kes lamas ühe künka tipul ja pidas sealt Platte'i jõe 
orgu silmas. 

«Vahetus!» lausus pealik sõjamehele, kes ei kavatsenudki paigast liikuda. 

Ent Kobras ei tundnud väsimust. «Valvame kahekesi,» 
144 


tegi ta ettepaneku. «Mul oleks sulle veel üht-teist ütelda.» 

Tokai-iito seadis end kaaslase kõrvale. 

«Harka!» Kobras kõnetas oma noorpõlveseltsilist niisama lihtsalt nagu kunagi poisikesena. «Miks sa 
peale ei käinud, et sind saadaks suur sõjasalk? Kordonis varitseb ju Punane Rebane! » 

«Sa tead väga hästi, kus meie mehi praegu vaja läheb. 

Kindralid Custer ja Benteen liiguvad oma pikknugadega läbi preeria oja meie kohus on neile vastu 
astuda. dakootade võitlus on punaste meeste viimane võitlus. Kui meie lüüa saame, on kõik punased 
mehed võidetud. Dakoota sõjameestel ei ole praegu võimalik plaane muuta, selleks et ühe põlualuse 
pojale nagu hirmunud plikakesele kaitset pakkuda.» 

«Jäa vait, su sõnad ajavad kõik sassi! Oleks parem, kui sa sõdiksid koos meiega Bighomni all 


Custeri vastu, aga mitte ei laseks end siin maha nottida. Kuid ütle mulle nüüd vähemalt, mida ma 
pean tegema, kui pikknoad sind petavad?» 

«Seda ei oska ma sulle ütelda, sest ma ei tea isegi, mis võib juhtuda. Aga ma luban sul preeriasse 
jääda, kui ma ise forti ratsutan.» 

«Hea, väga hea! Nüüd tunnistan ma Tokai-iitole midagi üles!» 

«Mida nimelt?» . 

«Ma palusin Tatanka-jotankat mulle kakskümmend meest vabaks anda ja ma rääkisin nendega 
kokku. Nad ootavad Minia-tanka teisel kaldal, et mind ja sind aidata. .. kui peaks vaja olema.» 
Pealik kõhkles viivu. 

«Te ei saa kordonit rünnata,» ütles ta siis ja tema hääles võnkus mingisugune alatoon, mida ta 
sõnades ei väljendanud. «Kordon on praegu tugevasti mehitatud. Kui mind petetakse, püüa sisse 
hiilida ja mind salaja vabastada.» 

«Hau. Ka Punast Rebast tappa!» 

Pealik ei vastanud selle peale midagi. 

Öine kõnelus soikus. Ent Kobras ei läinud magama. Hommikuni valvas ta oma pealiku ja kunagise 
mängukaaslase kõrval, lauldes tasasel häälel isegi surmas ühtekuuluvate dakootade võitluslaulu: 


145 

Mis ka ei ähvardaks. vennas, 
su juures ma vaenuväljal. 
Kutsu mind, sõber, hädas! 
Seisan haavades, surmas 
vapralt ma sinu kõrval. 


Laul vaibus hommikuhahetuses. 

Aovalgel läksid mõlemad kaaslaste juurde tagasi ja teekond jätkus. Indiaanlased ractsutasid oma 
vastupidavail mustangidel teise päeva ja veel poole kolmandastki päevast, enne kui nad fordi 
lähistele jõudsid. 

Ratsanikud peatusid jõeorus ühe käänaku taga, nii et neid kordonist veel näha ei võidud. Pealik 
Jätrtis Kopra siia maha ning ratsutas koos mõlema nõuandjaga künkaharjale, kust avanes kordonile 
juba vaba vaade. 

Nüüd nägi Tokai-iito omaenda silmaga kõike, mida ta juba luurajate andmeil taastamistööde kohta 
teadis. Valged mehed olid Tokai-iito ootamatu julgustüki läbi tekitatud kahjustused kiiresti 
kõrvaldanud. Mõlemad taastatud palkmajad paiknesid umbes samuti nagu varem, kuid olid veelgi 
suuremad ja ruumikamad. Ka tom seisis jälle püsti, ent sedapuhku komandandimajast lahus. Jõevesi 
ei küündinud enam palissaadini, vaid oli oma sängi tõmbunud. 

Kordonist kandus nõrgalt nende kõrvu inimeste ja hobuste sagimise hääli, kabjamüdinat ja 
hõikeid. Tõenäoliselt mahtus tugevdatud garnison suurivaevu sissepoole tara. Sellegipoolest peeti 
vist vajalikuks, et kõik mehed koos hobustega kordonis varljul oleksid. Dakoota arvas kuulvat, 
kuidas läände avaneva värava suur lukk krigiseb. Väravapooled lükati käginal lahti ja nende taha 
kogunenud ratsurid valgusid välja preeriasse. Isegi nii kaugelt tundis dakoota pealik otsekohe ära 
rühika hallipäise majori, kes ratsutas vilka raudja mära seljas. Majori kannul püsisid kolm ohvitseri, 
kellest indiaanlane tundis vaid üht - Anthony Roachi. Leitnant kandis jällegi uut, laitmatult istuvat 
mundrit. 

Major Smith sundis raudja kergelt nelja jooksma ja jõudis oma kolme saatjaga peagi künkaharjale. 
Ta tervitas pealikut. 

«Me tulime pikknugade kutse peale,» ütles dakoota kiirustamata. «Major Smith on tuttav kõneleva 
nahaga, 

mille luuraja Tobias tõi talle dakootade nõukogult. Selles oli üks küsimus.» 

Kõik nägid, kuidas majori nägu värvi muutis. «Jah, selles oli üks küsimus. Aga ma lootsin, et 
Tokai-iito seda küsimust suusõnaliselt enam ei puuduta. See on meie armee ennekuulmatu 
solvamine!» 

«Kas major Smith vastutab oma mehesõnaga, et kokkusaamine toimub ilma igasuguste riugasteta? 
Et Tokai-iito ja dakoota sõjamehed lähevad niisama vabalt, nagu nad tulid, ja igal ajal, mil ise 
soovivad?» 

«Just nii: Selle eest ma vastutan, ja vastutab ka iga teine. » 
«Tokai-iito ja tema sõjamehed järgnevad sulle forti.» 

Mõlemad rühmad - ohvitserid ja indiaanlased - juhtisid oma ratsud nõlvast alla ning suundusid 
kapakus kordoni poole. 

Niipea kui kõik olidõue ratsutanud, sulges valvur väravapooled ja ühendas need raske krigiseva 
lukuga. Liikumatul ilmel, kuid umbusklike pilkudega silmitsesid indiaanlased rohklearvulist 
garnisoni. Kui Smith ja ohvitserid jalastusid, libistasid nemadki end ratsude seldast maha. Kordoni 
mehed pidid hobused ära viima. 

Tokai-iito metsik täkk püüdis napsata sõduri kätt, kes tahtis ratsmeid haarata. Mees põrkas 
ehmunult tagasi. Pealik vaatas otsivalt ringi. . 

«Kus on teie luuraja Tobias? Temale järgneb täkk kuulekalt.» 

«Tobias! Hei, Tobias!» hüüdis tragun, nii et terve õu kajas. Tagapool eraldus palktara ääres 
seisvatest meestest luuraja pikakasvuline kogu ja tuli külalisrte juurde. Tobias kandis Tokai-iito 
kingitud nahkrõivaid, mis olid Uinonaa ja Välgupilve õmmeldud, ent ussinahk oli tema juustelt 
kadunud ning uuesti rohelise rätiga asendatud. 

Ta nägu väljendas endist ilmetut ükskõiksust. Pealikut. tervitamata võttis ta võigu ratsmed ja täkk 
läks Tokai-iito õhutusel pikkamisi luurajale järele. 

Major Smith astus koos pealikuga komandandimajja; ohvitserid ja indiaanlased järgnesid neile. 

Maja alumiste! palkidel paistis veel põlengu jälgi. Sisenemisel haaras Tokai-iito pilk avarat 
piklikku ruumi, millel oli kaks ust: üks, mille kaudu õuest sisse pääses, asus põhjapoolses otsaseinas, 
teine, kohe sealsamas külgseimas, viis vasakut kätt asetsevasse kõrvalruumi. Kol- 

mandat ust, mis kunagi maja vahitorniga ühendas, polnud enam olemas. Välisuksepoolne osa 
ruumist oli lage; ainult väike lukustatav kast rippus seinal. Tagumises osas, kus uksi ei olnud, seisis 
jälle raske, tammepuust, söestunud plaadiga laud, mis võttis enda alla peaaegu terve toalaiuse. 
Kolmest küljest ümbritsesid lauda seinapingid. Läände avanevast ainsast aknast langes lauale ja 
pinkidele valgust. Peale akna oli palkseintes paar luugiga suletud laskeava. 

Aknapoolsel seinapingil istusid mõned ohvitserid. Nende ees laual oli laialilaotatud kaart. Nüüd 
tõusid ohvitserid püsti. Nende seas märkas Tokai-iito ka kolonelimundris meest. Smith ja Tokai-iito 
esitlesid vastastrkku ohvitsere ja indiaanlasi. Kolonel Jackman tervitas pealikut tagasihoidlikult ning 
palus teda ja ta sõjamehi istet võtta. Kuna laua aknapoolne külg oli juba hõivatud, istusid dakootad 
vaheseina-äärsele pingile. Nende vastu ning neist vasakule ja paremale istusid ohvitserid, keda oli 
peale Smithi ja Jackmani arvult kuus. Märkamatult uuris pealik oma läbirääkimiste-partneri 
välimust. Kolonel oli keskmist kasvu ja lühikese kaelaga. Vingus ilme näis andvat tunnistust üsna 
keskpärasest arukusest ja rahuldamatust auahnusest. Silmad vilasid tal halvasti. varjatud. rahutusega 
ringi ja libisesid siis üle dakootade välisuksele. Uks avanes veel kord, ning rautatud saabastega 
kolistades tulid üksteise järel sisse vabaratsurid, kes jäid tühjale ruumipoolele seisma. Pead olid neil 
katmata; oli näha heledaid, pruune ja musti juukseid. üksikud neist olid kasvatanud juuksed õlgadeni 
nagu indiaanlased. Vöö vahele olid neil pistetud tavalised relvad - nuga ja revolver. Mehi tuli aina 


juurde ja ukse all tekkis juba tunglemine. Kui viimane vabaratsur sisse astus, sai Tokai-iito nende 
arvuks neliteist. Too viimane siseneja tõmbas ukse enda järel kinni, keeras lukku ja torkas võtme 
tasku. Käed olid tal suured ja tugevad nagu terve ta keha. Sisseastumisel oli ta sunnitud ukse vahel 
kummarduma. Nüüd ajas ta pea püsti ning äigas käega üle mõikalise lauba ja ruugete juuste. 
Dakoota tundis ära oma vaenlase. 

Paari sõnatu märguandega paigutas Fred Clarke vabaratsurid lagedas ruumiosas ümber seinte, kõige 
tihedamalt aga mõlema ukse ette. Kolm meest, sealhulgas ka tema ise, tulid laua vaba otsa juurde ja 
jäid sinna seisma. 

Jackman noogutas, tema rahutus oli otsekui käega pühitud. Ta pakkus indiaanlastele külalislahkelt 
tubakat ja toppis ka oma piibu täis. 

«Mul on hea meel,» ütles ta piipu põlema pahvides, «et dakoota pealikud saabusid täpselt 
kokkulepitud aijal. Ma valmistasin läbirääkimiste materjali ette ja loodan, et jõuame Õige pea 
üksmeelele. Kas võime kohe alustada?» 

Tokai-iito noogutas. 
Jackman võttis laualt kaardi kõrvalt mingi pitseeritud jokumendi, murdis pitserid ja voltis jokumendi 
tähtsa aeglusega lahti. «Washingtonis elava valgete Suure Isa läkitus dakoota pealikutele!» ütles ta. 

Ta hakkas teksti aeglaselt ja selgelt ette lugema. Tokai-iito kuulas tähelepanelikult. 
Sissejuhatusele, milles räägiti rahust, õiglusest ja heatahtlikkusest, järgnes asjalikuma piiritlusega. 
tekst. Kuulamise ajal uitasid pealiku silmad lauale laotatud kaardil ning sellele tõmmatud mustadel 
joontel. Kui Jackman oli lõpetanud, ei lausunud indiaanlane sõnagi. 

Kolonel näis arvavat, et dakoota ei saanud aru. «Dokument, mille ma äsja ette lugesin, juhatab 
dakootadele kätte reservatsioonide piirid,» hakkas ta seletama. Sealjuures pistis ta piibu jälle suhu ja 
õõtsutas seda vasakus suunurg.as kahvatute huulte vahel. Seetõttu kõlasid tema sõnad nagu läbi nina. 
«Reservatsioonid ja nende piirid kui niisugused ei ole läbirääkimistle aineks, sest need on juba 
kindlaks määratud. Dakoota pealikud kinnitavad oma allkirjaga, et on asja teatavaks võtnud. 
Käesolevate läbirääkimiste eesmärgiks on kokku leppida, mis ajaks ja missuguseid teid kaudu 
liiguvad üksikud dakoota hõimuharud neile määratud elupaikadesse. Kas Tokai-iito oskab kaarti 
lugeda?» 
«Jah.» 
«Siis palun vaadata siia!» Jackman kummardus laua kohale ja vedas 0 üle kaardi. «Musta 
joonega on piiratud kõik alad, mis Suur Isa Washingtonis on oma maast. . 

«Meie maast,» parandas Tokai-iito. Sellega rikkus pealik teadlikult dia laste rangeid 
suhtlemisnorme, mis keelasid vahele rääkida. 
Jackman võttis piibu suust. 
«Kogu maa Atlandi ookeanist Vaikse ookeanini kuu- 

lub Suurele Isale Washingtonis,» tähendas ta pisut koolmeisterlikult. «Aga Suur Isa on valmis 
loovutama sellest maast mõned väga head tükid dakoota hõimule, kui pealikud kohustuvad rahu 
säilitama.» 

Tokai-iito pani ka oma piibu kõrvale. 

«Kolonel Jackman eksib. Kogu maa, alates suurest veest, mille tagant päike tõuseb, kuni suure 
veeni, mille taha päilke loojub, kuulub punastele meestele. Ja nemad on valmis jätma sellest maast 
Suurele Isale kõik väga head tükid, millel valged mehed juba elavad. Samuti on nad valmis ja just 
selleks me siia tulimegi - valgete meestega nõu pidama, kas on vajalik ja võimalik anda Suurele Isale 
Washingtonis ja tema rahvale veel mõningal määral maad lisaks, et ta võiks suuri valgete meeste, 


naiste ja laste parvi toita. Ent dakoota pealikutel tuleb ju ka seda nõuda, et nendegi sõjameestele, 
naistele ja lastele jääks piisavalt maad, kus nad elada ja oma telkide eest iseseisvalt hoolitseda 
saaksid.» 

Tekkis paus. 

Jackman uuris ainiti lauaplaati. Ta haaras oma jahtunud piibu, koputas selle tühjaks, pani jälle ära ja 
trummeldas sõrmedega närwiliselt vastu lauda. 

Lõpuks võttis ta end kokku. 

«Sinu jutt on väga kummaline vastuhaku ja arukuse segu.» 

Ta naaldus toolileenile, puhus huulte vahelt vilistades õhku ja andis siis ligemal seisvaile 
vabaratsureile märku. Kaks neist väljusid, et tulla peatselt tagasi mitme viinakannuga. Lauale asetati 
peekrid ja Jackman ise kallas need laua ääres istujaile täis. 

«Üks väikene naps,» ütles ta häälega, mis pidanuks ülemeelikult ja koduselt kõlama, aga kuna 
seesugune käitumine vingus olemisega mehele ei sobinud, tekitasid ta sõnad üksnes piinlikkust. 
«Arutame seda asja tasa ja targu. Kõigepealt kosutame end veidi. Tulevesi, nagu ütlete teie, 
punanahad, mahendab paremini meeli kui tubakas. Te vist olete selle vedelikuga juba üsna head 
sõbrad? Räägitaikse igatahes.» 

Jackman võttis peekri, aga kuna Tokai-iito ei olnud enda oma veel puudutanudki, viivitas ka 
kolonel selle tõstmisega. 

«Nimetus «tulevesi» ei ole punaste meeste välja mõeldud,» vastas pealik jahedalt. «Valged mehed 
ise panid 

selle sõna meie huultele. Dakoota sõjamehed nimetavad seda vett minivakeniks, mis tähendab püha 
vett.» 
Jackman ja ohvitserid naersid. Ma:jor Smith jäi tõsiseks. 


«Püha vesi?» haaras kolonel talle pakutud jutulõngast kinni. «Kust te küll selle peale tulete?» 
«Meie kõrvad on kuulnud, et valged mehed joovad niisugust vett kohtades, kus teenitakse Suurt 
Vaimu.» 

«Kirikus. .. Aa, tont võtaks, te mõtlete veini...»Jackman sattus kimbatusse. «Nojah, aga see on ju 
hoopis midagi muud kui viin, olgugi et ka sellest võib purju 

jääda. Ah et püha vesi. .. Ja kuna te olete väga jumalakartlikud, siis joote niisugust vett seda 
meelsamini, või kuidas?» 

«Ma ei tea, mida valge pealik oma sõnadega mõtleb. Aga kuna me ei või kiidelda, et oleme tugeva 
vaimu võitmisest osa võtnud, ei sobi meil ka koos valgete meestega pidujooki juua.» 

«Jaa, aga ütle mulle. . .» Jackman tõstis peekri ja jõi; ohvitserid järgisid tema eeskuju. Vaikides 
läks ta mööda sellest, et kolm indiaanlast polnud oma peekreid veel puudutanud. «ütle mulle õige... 
Tundub, et teil on üsna iseäralikud ettekujutused. Missugust tugevat vaimu sa mõtled, kellest meie 
pidavat olema jagu saanud?» 

«Vaimu, kelle valged mehed surnuks piinasid, kuna ta jutlustas neile rahust ja sellest, et nad peavad 
kõiki oma vendi armastama. Piltidel näidatakse teda harilikult piinaposti küljes, nagu meie oma 
vaenlaste skalpe näitame, ., Ja nad kogunevad selle pildi ette, et juua võluvett ja pühitseda võitu tolle 
mehe üle. Farmerid ja kaupmehed tulevad sinna kaugelt kokku ja teevad seal üksmeelse otsuse, et 
maksavad edaspidi punastele meestele kopra- ja piisoninahkade eest veelgi vähem.» 

«Tule taevas appi!» Jackman tühjendas peekri üheainsa sõõmuga. «Sa saad asjast valesti aru. Me 
ju palvetame tolle «piinapostis mehe» poole, nagu sina teda nimetad. Ja me. ..» kolonel köhatas 
hääle puhtaks, «ja loomulikult me armastame ka rahu, see on ju endastmõistetav. Sellepärast me siin 
istumegi ja peame teie, tõrksate punanahkadega, läbirääkimisi.» 

Dakoota vaatas kolonelile otsa, oodates, missuguseid imekspandavaid asju ta veel ütleb. Kuid 
Jackman tõmbus targu tagasi just nagu kibuvitsatihnikust, kuhu on 

kogemata sattunud. «Ei, siin ei ole sünnis paik jutlust pidada,» arvas ta. «Parem joome veel 
peekrikese.» Ta laskis endale uuesti sisse kallata. «Noh!» sõnas ta väljakutsuvalt. «Kuidas meie 
punaste sõpradega on? Kas nad ei riskiks lõpuks siiski üht väikest lonksukest võtta?» 

«Meie ei joo... me andsime tõotuse. Ärgu kolonel Jackman lasku end segada. Me vaatame meelsasti 
pealt.» 

«Ega see kah õige ole ühepoolsest joomisest head nahka ei tule. Te ei ole kuigi mõnus mees! Kas 
te tõesti ei taha proovida?» 

«Me täname.» 

«Hästi!» Rahulolematult lükkas Jackman oma peekri kaugemale. Ta mõistis, et tema pealetung on 
luhtunud. Tokai-iito muigas salamisi. 

«Järelikult peame kuivalt kokkuleppele jõudma.» Kolonel pani käed lauale ja nõjatus tehtud 
kodususega ettepoole. «Sa rääkisid siin ennist huvitavaid asju... rahust, vennaarmastusest ja nõnda 
edasi. Tegelikult ei ole me ju mingisugused koletised! Iga asi annab end ühtvõi teistviisi sättida, nii 
et hundid on söönud ja lambad terved. » 

«On kolonel Jackmanil mõni ettepanek?» 

«Rahu lootes on mul neid vähemalt sada! Ainult et kõigepealt olgu teada, mida sa õieti tahad.» 
«Minu keel ütles selle juba välija.» 

«Muidugi, muidugi. Me ei kavatse teilt elu võtta. Sa oled väga võimekas mees. Me oleme sind juba 
tundma õppinud. .. Lihtsalt uskumatu, mida sinust räägitakse. Uskumatu! Terve fort õhku lasta. .. 
Selge, et me näeme sinus partnerit, keda tuleb läbirääkimistel tõsiselt võtta. Ehkki sa oled alles nii 
noor. Paistab, et sinu inimesed usaldavad sind. .. Aga kui kaugele su volitused õigupoolest 
küünivad?» Viimase küsimuse esitas Jackman rutakalt ja valvsalt. 

«Nii kaugele, kui meie nõukogu kõneleval paberil kirja on pandud. Minu kõrvad on määratud 
pikknugade ettepanekuid kuulama, keel aga peab need dakoota pealikutele ja vanematele edasi 
andma.» 

«Või nii... Hm! Järelikult ei ole sul üldse õigust kõikide dakootade nimel alla kirjutada või 
ettepanekuid tagasi lükata?» 

«Ei ole.» 

«Ohoo, siis oleksime ennist päris jumalamuidu raksu läinud! Sel juhul on ju mõttetu kõike 
üksipulgi arutada. Tegelikult aga... tegelikult pean ma ütlema, et see on pehmelt väljendades 
häbematus, kui minu juurde saadetakse läbirääkija, kellel puuduvad volitused... Mida seal teie juures 
ühe koloneli all üldse ette kujutatakse?» 

«Pikknugade juhti, kes Istuvat Sõnni ja Tokai-iitot oma Suure Isa ja tema nõuandjate nimel siia 
forti kutsus. Valged mehed kutsusid mind. Aga kui minu nägu neile ei meeldi, siis võin ma ära 
minna.» Indiaanlane kõneles nii rahulikult, et see Jackmanis vastumeelsust äratas. 

«Olgu pealegi, ei maksa enam mõõku ristata. Ühest korrast päevas piisab. Me kutsusime just sind, 
sest sul paistab dakootade hulgas erakordne kuulsus ja mõjuvõim olevat. Me usume, et sul on eeldusi 
teiseks Pontiaciks saada. Minu arust tegid nad suure rumaluse. et ei andnud sinusugusele mehele 
laialdasemaid volitusi. Meie omalt poolt oleksime igati valmis sinuga lepingut sõlmima. Sa oled ju 
ometi vähemalt karusalga pealik?» 

«Jah, karusalga sõjapealik.» 

«Hea küll, me oleme praegu sõjajalal, järelikult oled sa pealik. Ja karusalga nimel tohid vist 
rääkida?» 

«Jah, koos kahe vana nõukogumehega, keda sa minu kõrval näed.» 

«Väga hea. Siin ongi tee, mida mööda me võime edasi minna. Sa ütlesid ennist kaunis selgesti välja, 


et sa ei ripu kangekaelselt kindlate jahimaade küljes, vaid oled valmis järeleandmisi tegema? Praegu 
elate te Hobusejõe ääres ja selle ümbruses. Aga kas te ei võiks niisama hästi elada «valge jõe» 
ääres?» 
«Seal seisavad teiste (lakoota salkade telgid.» 
«Võib-olla. Aga need ei puutu ju sinusse. Sa ise ütlesid,et sul ei ole voli nende nimel rääkida. Niisiis 
jääme karusalga juurde. Te võiksite näiteks siin... näed sa, siin. .. ja meie maksaksime sinule 
isiklikult korralikku pajukit.» 

«Kas kolonel Jackman teab, et ta praegu Tokai-iitot solvab, või ei tea ta seda? Kolonel Jackman 
küsigu oma luurajalt Fred Clarke'ilt, kas Tokai-iito vajab teie pajukit!» 

Veidi vastumeelselt ja kohmetunult vaatas kolonel nimetatud mehe poole, dakoota huuled aga 
tõmbusid 


1 S.o. White River, Missouri lisajõgi. 

pilkavale muigele, kui ta nägi, mäherduse salvava pilgu Fred Clarke oma vaenlasele saatis. Küllap 
Punane Rebane kartis,et Tokai-iito teeb juttu tema relvamüügitehingust. Aga dakoota ei ütelnud 
enam midagi ja Jackman võttis jälle sõna. 

«Ah sa loobud? Sa paistad ülepea täitsa väärt sorti tubakast olevat, nagu öeldakse. Aga oma 
sõjameestele tahaksid sa siiski kindlustada mõned mahlakad aasad, eks ole? Kas see sinu väärikust ei 
riiva?» 

«Missugustele sõjameestele?» 
«Karusalga omadele - nendest me ju räägime, kui sa seda jälle unustama kipud. Kui palju teid õieti 
on? Umbes kolmkümmend? Naiste ja lastega kokku saja ümber?» 

«.Kolonel Jackman on meid nähtavasti juba üle lugenud.» 

«Rohkem ei saa teid olla. Käputäis inimesi! Need peaksid ometi lahedalt ära mahtuma! Otsi 
endale kaardil välja, missugust paika sa soovid! Siin mustade joonte vahel on mõned üsna 
kasutamiskõlblikud maatükid, millest midagi teha annab!» 

«Mind ei ole volitaltud üksnes endale ja karusalgale midagi valima.» 

«Volitatud, volitatud! Meil ei ole siin tegemist juuksekarva juriidilise lõhkiajamise, vaid 
tõsiasjadega! Terve rida dakoota pealikuid on juba ükshaaval meiega kokkuleppe sõlminud. . .» 
«Kellega?» 

«Mitte minuga isiklikult, aga ma võin sulle allkirju näidata, kui see sind huvitab.» 

«Jah.» 

J ackman avas enda kõrval pingil lamava mapi ja võttis sellest mõned paberilehed. «Palun!» Ta 
ulatas need Tokai-iitole. «Sinu mitme kirjaoskamatu ametivenna tootemimärgid peaksid sulle 
tuttavad olema.» 

Indiaanlane võttis paberilehed ja luges need üksteise järel läbi. Tasase häälega tõlkis ta mõlemale 
kaaslasele, mis seal kirjas seisis. Jackman polnud liialdanud. Pool tosinat allkirja ilutses juba 
dakootamaa müügilepingute all, nende seas ka ühe ülempealiku allkiri võrdlemisi suure maa-ala 
äraandmise kohta. 

Kolonel naeratas võidurõõmsalt. 

«Kas nüüd veendusid, pealik Tokai-iito? Asi on juba 

täies hoos. Astu kiiresti meie kampa, kui sa ei taha kuivale jääda. Räägime täiesti avameelselt nagu 

mees mehega. Teie laul on lauldud! Te olete nagu uppujad: igaüks vaadaku ise, missugusest 

õlekõrrest ta kinni haarab. Otsusta kähku! Mul on ka sinu jaoks üks säärane leping valmis.» 
Dakoota vaatas ikka veel üksisilmi allkirjadega paberilehti. . 


«Need mehed olid viina joonud, enne kui nad alla kirjutasid,» lausus ta ja tema silmis süttis 
vihatuluke. Enne kui keegi teda takistada jõudis, rebis ta lehed tükkideks ja viskas tükid lauale. 
Jackman kargas püsti. Ta vabises raevust. 

«Punane koer! Mida sa endale lubad?» 
«Reetmist ära hoida!» 

«Mis tähendab reetmist? Need väga auväärsed mehed sõlmisid meiega seaduslikud lepingud. See, 
mida sa praegu tegid, on rohkem kui häbematus, see on avalik vastuhakk, ja ma lasen sind meie 
seaduste järgi karistada kui mässajat!» 

«Me elame omal maal, kus valgetel meestel ei ole õigust meie üle kohut mõista,» kostis pealik 
rahulikult. «Lepingud, mis ma katki rebisin, ei olnud pealegi seaduslikud. Neile allakirjjutanud 
reeturid ei ole meie kommete kohaselt volitatud niisuguseid lepinguid sõlmima, ilma et nõukogu 
koosolek oleks neid heaks kiitnud. Kui kolonel Jackman on aumees, põlgab ta ka ise sääraseid 
tegusid. » 

«Talitse oma keelt, punanahk!» Jackman läks näost vähkpunaseks. «Siin on leping, mis näitab 
teile kätte teie igavesed reservatsioonid ja pajuki. Pea suu ja maali oma tootem alla. Nüüd ma juba 
nõuan, et sa jalamaid alla kirjutaksid!» 

«Ei kirjuta! Vaata oma kaarti! Meie suurest ja laiast maast tahate te meile jätta kõige halvemad ja 
vilijatumad alad, mis valgetele meestele ei kõlba. Me ei lähe kuuti, kus peame laskma end sööta 
nagu kinnipüütud küülikud ja kust teie meid varsti jälle veelgi väiksemasse ja halvemasse kuuti 
aljama hakkate. Valgete meeste «igavikud» on meile teada. Need ei kesta üle ühe aasta. Mind ei ole 
volitatud alla kirjutama ja oma hõimu nõukogu otsuse vastaselt ma ei talita. Ma olen rääkinud, hau!» 

Jackman oli käed rusikasse surunud ja värises. «Ah või sa ei kirjuta alla, et te lähete teile määratud 
reservatsiooni?! See on presidendi käsk ja teil tuleb sellele 

alluda. .. või teid kuulutatakse mässajateks ja kurjategijateks! Ma kohtlen teid kui kurjategijaid!» 
Tokai-iito kulm tõmbus karmilt kortsu. «Mida need sõnad :tähendavad?» 
«Sa kas kirjutad alla... või oled minu vang!» 
Pealik jäi Jaekmanile vastuse võlgu. Tema pilk pöördus Smithile. 


Valgejuukseline major tõusis ja astus laua alumise otsa juurde, sundides Fred Clarke'i ja mõlemat 
vabaratsurit paari sammu võrra taganema. 

«Kolonel Jackman, palun lubage mul selles küsimuses sõna võtta. Kutse, mille dakoota pealikud 
said, kannab ka minu nime. Selles kirjas kutsuti pealikuid siia läbi rääkima sõnaselge kinnitusega, et 
nad tulevad ja lähevad vabalt, nagu heaks arvavad. Neile ei esitatud mingisuguseid tingimusi ega 
nõudmisi. . .» 

«Major Smith, teie arvamust ma ei küsinud!» Jackman oli väga ärritatud. «Ja ma ei taha ka 
kuulata teie edasisi seletusi!» Kolonel pöördus uuesti Tokai-iito poole. «Noh, kuidas jääb? Kas 
otsustasid andeks paluda ja alla kirjutada?» .. 

«Ma ei kirjuta alla! Minu sõjamehed ja mina lahkume sellest fordist.» 

«Te olete minu vangid! Andke relvad ära!» 

Nende sõnade juures suundus kakskümmend ähvardavat revolvri- ja püstolisuud indiaanlaste 

poole dakootad ei liigutanud. 


«Kolonel Jackman!» hüüdis Smith. «Kas teid on volitatud niiviisi toimima?» 
«Just nimelt!» 
«See, mida te praegu tahate teha, kolonel Jackman, 
käib au ja südametunnistuse vastu! Mina kui mees ja ohvitser andsin oma sõna, et siin talitatakse 
ausalt ja õiglaselt, olgugi et tegemist on ainult räpaste indiaanlastega. Ma palun teid meie enda 


autoriteedi nimel veel kord järele mõelda, mida te räägite!» 

«Vaikige, major Smith!» 

«Ma ei vaiki!» Major päästis oma mõõga lahti ja viskas koloneli jalge ette. «Võtke... kui te kavatse 
te tõestada, et me lurjused ja sõnamurdjad oleme!» 

Jackman pahvatas naerma. «Minugipärast, andke oma mõ5k ära, major! Ma olen nagunii sunnitud 
teid kohtu alla andma. Ükskord te juba lasksite selle dakoota minema - tänutäheks meie 
moonavoorile kallaletungimise eest. Meil on selle kohta leitnant Roachi tunnistus. Major. ... ka teie 
olete minu vang!» 

Vana ohvitser vajus istmele kössi ja peitis näo käte vahele. 

Jackman kavatses midagi lisada, ent dakoota vaatas teda pilguga, mis sundis isegi seda 
südametunnistuseta karjeristi vaikima. 

Mdiaanlased hakkasid nüüd sõna lausumata oma relvi suurele lauale laduma. Tokai-iito, kes oli 
kõigepealt püssi põiki üle mustade joontega kaardi pannud, võttis nüüd ka vöölt revolvri ja lõpuks 
noa. Ta talitses iga oma pilku ega lasknud kätel hetkegi viivitada. Jackman seiras teda kogu aeg 
tähelepanelikult ja vaenulikult. Nüüd peatusid koloneli vesihallid silmad varjamatu uudishimuga noa 
hinnalisel käepidemel. Ta võttis noa ettevaatlikult kätte ja keerutas sõrmede vahel. 

«Igivanad nikerdused,» ütles ta taktitult. «See on ju vist «loodekultuur»? Kuidas see ühe dakoota 
kätte on sattunud?» Ta andis oma meestele märku, mispeale need käeraudade ja rihmadega 
indiaanlaste juurde astusid. 

Punane Rebane valmistas endale seda lõbu, et pani ise Tokai-iito käed raudu. 

Samal hetkel tekkis liikumine. 
Major Smith oli end toolilt suure vaevaga püsti ajanud ja astus veel kord ette. Ta värises ja veri 
tuksles tema meelekohtadel pundunud sakilistes soontes. 

«Kolonel Jackman,» ütles ta hingeldades, «aitab sellest nurjatust mängust. Ma näen, te tahtsite 
pealikuid vägivallaga hirmutada, et nad alla kirjutaksid. Lubage mul. loota, et see teie kavatsus oli! 
Mäng nurjus, sest pealikud ei alistunud. Ärge siis enam edasi mängige, vaid pöörduge tagasi vaba 
põupidamise tõeluse juurde.» 

Jackman pillas noa kolinal lauale. 

«Major Smith! Kas teie mõistus on nõdraks jäänud? 

Ma palun teid, ärge rääkige sellest enam, sest see ei ole teie tervisele kasulik. Ka teie eelseisvas 
kohtuprotsessis tuleb teile vaevalt kasuks, kui te veel kord dakootade kaitseks välja astute. Asi on 
täiesti otsustatud.» 

«Niikaua kui ma elan, ei luba ma seda! See on alatus!» 

Ärritusest uut jõudu saanud, astus ohvitser püstipäi Punase Rebase juurde, kes sulges raudu 
Tokai-iito randmete ümber. «Jäta!» Ta haaras nii tugevasti Punase 

Rebase käsivarrest kinni, et vabaratsur karjatas. Too laskis dakoota lahti ja lõi Smithile rusikaga 
rindu. 

Major vaarus. «Koer! Või mulle. . .» Tema huuled tõmbusid siniseks, silmad läksid parhupidi ja ta 
varises kokku. 

Kohalviibivad ohvitserid hüppasid tema juurde, püüdsid ta kinni ja asetasid põrandale. 
«Kutsuge velsker!» hüüdis keegi. 
Üks ukse all seisnud vabaratsur lahkus ruumist, et arsti kutsuda. 

Vahepea loli Punane Rebane jälle pealiku juurde läinud ja sidus nüüd tema käed--jalad rihmadega 
kinni. Ka mõlemad vanad dakootad seisid juba seotult, kuid nende jalad ond lahti jäetud. Nad viidi 


minema. Viimast korda vaatasid nad oma pealiikule vaikides silma. 

Tokai-iito jäeti töötuppa. Ruum tühjenes. Peale Punase Rebase jäi sinna ainult riiks vabaratsur. Ta 
kummardus ja tõstis tüki põrandat nagu kaane üles. Punane Rebane lohistas pealiku luugi juurde. 
Mdiaanlasele haigutas vastu hämarauk. Punane Rebane tõstis vangi üles ja viskas ta august alla. 

Kelder oli võrdlemisi sügav. Tokai-iito prantsatas kuivale tolmusele muldpõrandale. Ta upitas end 
kohe istukile ja vaatas ringi. Kelder, kuhu ta kukkus, oli avar. 

Põhja pool õuele avanevast kitsukesest luugist immitses veidi valgust. Praegu lisandus sellele läbi 
komandanditoa põrandas asuva ava tungiv kuma. Dakoota vaatas üles. 

«Too redel!» kostis ülevalt hüüd ning Tokai-iito kuulis, kuidas välisuks avanes ja ratsur raskete 
saabaste põntsudes väljus. Kummatigi ei läbenud Punane Rebane ära oodata, millal ratsur tagasi 
jõuab, vaid hüppas alla keldrisse. Tema jalge alt kerkirv tolm tuprus häguste pilvekestena ta põlvede 
ümber... 

«Siin sa mul oledki!» ütles ta, haaras vangil käsivarrest ja tiris ta keldri idaseina äärde. Siin oli 
raudrõngaga kett jämeda semapalgi külge kinnitatud. Jänki pingutas keti dakoota keha ümber ja 
ühendas selle lukuga. Seina ja vangi vahele jäi umbes meetrise ketiosa võrra liikumisruumi. Punapea 
vaatas käerauad ja nahast jalaköidikud veel kord hoolega üle. Ilmselt leidis ta kõik korras olevat. 

Tokai-iito lootis, et punapea läheb nüüd minema. Aga too jäi paigale. Harkisjalu seisis ta pealiku 
ees. 

«Hüva, Harry,» ütles ta pärast pikka vaikimist. «See on siis lõpp.» Ta osutas pöidlaga külgmise luugi 
poole. «Kui sa sealt välja vaatad, näed osa uuest majast. .. Ma mõtlen seda ma]ja, mis seisab praegu 
kohal, kuhu Hambutu Ben kunagi oma eluaseme rajas. Seal kärvas su vanamees. Võib-olla on see 
sulle lohutuseks, et sa sured samas paigas.» 

Tokai-iito vaatas tummalt enda ette. 

«Sa oled põikpea! See sobib sinu nimega väga hästi kokku: Tokai-iito! Sarvedega Kivi - on vist 
midagi taolist? Kivi, pealegi veel sarvedega, jaa!» Punane Rebane jätkas ühepoolset kõnelust. «Ma 
kaalusin seda asja nii ja naa ega tee sullle enam ühtki asjatut ettepanekut, armas Harry. Aga kui ma 
seal üleval päikese käes ringi kõnnin, mõtlen ma mõnuga, kuidas sina siin pimedas kustud. Ega see 
olegi nii lihtne, nagu sa arvad. See kestab päevi, nädalaid, kuid, aga kui sul on eriti visa hmg, siis 
koguni aastaid.» 

Punane Rebane ljäi valt ja ootas. Pealtnäha rahulik ja ükskõikne dakoota tundis oma vaenlase 
sõnu kuuldes sisemist külmaijudinat. Tema silmad olid keldri ouba läbi uurinud - see oli tühi ja lage. 
Seinad olid laotud jämedaist palkidest;. hämarikus võis märgata oksatüükaid. Kuud... aastad... 
Ägedalt raputas dakoota need mõtted endast maha. 

Punane Rebane hakkas taas rääkima. Tema toon oli muutunud. 

«Ega sul järsku raha kaasas ei ole?» küsis ta. «Kuluks mulle marjaks ära!» 

Ta otsis vangi vöötaskud läbi. Indiaanlase ilme ei reetnud, kui rängalt ta oma alandava võimetuse all 
kannatas. 

«Ahaa!» Punane Rebane oli leidnud müntidega täidetud koti. Ta võttis läikivad dollarid välja ning 
libistas neid kõlinal ühest peost teise. Seejärel pistis ta mündid oma tasku. 

«Selle raha eest saab mitu head joomaaega! Sinu terviseks, dakootade pealik!» 

Valge mees ei kavatsenud ikka veel lahkuda. «Aga kuidas sinu sulgedega oleks?» jätkas ta juttu ja 
võttis vangi peast kotkasulgedest krooni. «Kahju, et sa oma vedikuga peaehet kaasa ei toonud, see 
oleks sulle õigupoolest palju 

paremini passinud. Sa vist ei raatsinud seda meie auks. .- 


pähe panna? Nojah, kuid olgem rahul. Ega seegi siin halb ole. Kust sa küll kõik need kotkad välja 
nuhkisid? Või on suled veel isadelt ja vaarisadelt pärit? Jackman kogub sihukest värki. Küll ta 
rõõmustab, kui ma need temale viin! Ta on igavene ihnuskoi, aga mõned jollarid peab ta mune 
ikkagi välja laduma. Ilma minuta ei oleks ta selle asjaga eluilmaski toime tulnud. Ma andsin talle 
hüva nõu, seda pead sa möönma. Ma ei ole nii rumal kui sina. Mina ei lase kedagi enam ära joosta, 
kes mul kord juba peos on.» 

Need sõnad viisid dakoota järeldusele, et reetmine oli ette valmistatud, nagu ta juba enne oletas. 
Sellest andis tunnistust ka täiesti tühi kelder. Ei olnud ju tõenäoline, et ruumi harilikult üldse ei 
kasutatud. See oli hiljuti tühjaks tehtud. 

«Ela hästi ja ära ilmaaegu lootusi hellita!» ütles ojänki hüvastijätuks. Ülevalt lasti parajasti kolinal 
alla tugevatest kaselattidest redel. Ta ronis üles, tõmbas redeli järele ja sulges luugi. 

Tokai-iito oli üksinda. s 

Köidikuist hoolimata ajas ta end osavalt püsti ja, vaatas lakke. Silma järgi hinnates küündis ta selleni 
vist ainult siis, kui hüppas, käed välja sirutatud. Ta mõõtis ruumi pikuti ja laiuti. Kelder oli suur ja 
näis nii komandandi töö- kui ka magamistoa alt läbi ulatuvat. Külgluuk asus magamistoa seina all. 
Oli alles varane pärastlõuna ja tolmukorraga kaetud keldripõrandale langesid viidakad valguskiired. 
Vastas asuva vana palkmalja seinale paistis päike. Öues ja üleval majas oli kuulda askeldamist. 
Dakoota kõrveraldas sinna-tänna käimist ja ohvitseride hääli, kes ikka veel koos velskriga Smithi 
eest hoolitsesid. Ta uskus kuulvat, kuidas meelemärkuseta mees lõpuks kõrvalruumi, arvatavasti 
välivoodisse toimetati. 

Luugi vahelt nägi vang möödaruttavate sõdurite saapaid. Hüüded ja vastused valjenesid ning 
kõlasid vihases ja vaenulikus toonis. Tundus, et väljas ei ole meeleolu sugugi roosiline. Majori 
vanad sõdurid ei talitsenud oma pahameelt. Kui päev õhtusse jõudis ja valguskiired kahvatama 
hakkasid. kuulis Tokai-iito õues kääksuva pumba juures ägedat tüli tõusvat. Sekka kõlasid käskivad 
hääled ja rahu seati taas jalule. Kuid ainult lühikeseks ajaks. Koos laskuva videvikuga puhkes 
meeskonnahoones ohjel- 

damatu löömingumöll. Kisa ja kära jätkus õues — ilmselt viskas üks pool teise välja. Lõpuks kõlas 
kaks lasku. Paugud hirmutasid ning jahutasid kuumaksköetud meeli. Kära vaibus ja pikkamisi 
saabus vaikus. Jõudis kätte pime öö. 
Komandandi töötuppa viiva luugi juures liikus keegi. Luuk tõsteti üles ja redel lasti keldrisse. Jalad 
tulid kobamisi alla; nähtavale ilmus sõjaväevormis sihvakas kogu. 
Kaasatoodud männipeerg valgustas. Roachi piimvalget nägu. Leitnant tuli lähemale. Ta valgustas 
vangi pealetükkivalt, enne kui rääkima hakkas. 
«Noh?» küsis ta. «Kas oled asja kaalunud? Mis oleks, kui sa siiski alla kirjutaksid?» 
Tokai-iito ei pidanud kõnelejat vastuse vääriliseks. 
«Ikka veel uhke? Mõtle hästi järele, dakoota! Reservatsiooni peate te minema nii või teisiti. Kui sa 
alla kirjutad, tuled sa sellest august võib-olla veel eluga välja. Kui ei, siis sured siin nagu rott lõksus. 
Pikkamisi, kuid kindlalt. Noh? Kas sul ei ole mulle midagi ütelda?» 
«Mitte midagi peale selle; et ma sind põlgan, Anthony Roach. » 

«Tänan alandlikult. Minu karjääri see vaevalt kahijustab. Jackman tõi juba käskkirja, millega 
mind kapteniks ülendatakse. Kui sa aga siiski peaksid aru pähe võtma, eks teata mulle!» 
Pealik pööras pilgu Roachilt kõrvale, just nagu poleks leitnanti enam olemaski. 
«Lollpea!» ühmas tagasitõrjutud Roach ning ronis redelit mööda jälle keldrist välja. 

Tokai-iito 1jäi üksinda. Ta ootas paar-kolm tundi. Kui ta oli kindel, et südaöö on juba möödas ja 
garnison kõige sügavamas unes, tõmbus ta siilina kerra ja katsus köidikuid jalgade ümber. Need olid 
tugevasti kirnni tõmmatud, veri soontes toppas ja liikmed tursusid üha rohkem. Raudus kätega 


püüdis Tokai-iitosõlmi lõdvendada. Näis, et see on võimalik, ja ta töötas kannatlikult, seni kui köidi- 
kud olid lõdvad. Lahti ei kavatsenud ta neid teha, sest randmete ümber olid käerauad, mida ta ei 
oleks parimalgi tahtmisel suutnud ära võtta. Niisama vähe oleks ta ilma abita ja tööriistadeta suutnud 
avada keha ümber tõmmatud ketti. Ta pidi ootama, kuni Kobras tegevusse astub, ega tahtnud seni 
kahtlust äratada. Raske oli uskuda, et truu sõber juba esimesel ööl midagi ette võtab, 

sest asjaolud ei olnud vabastamiskatseks sugugi soodsad. Pealegi pidi Kobras kõik täpselt välja 
uurima ja hoolikalt ette valmistama. Vahest kulus selleks nädalaid. Tokai-iito püüdis magada, sest 
tarvis oli jõudu säilitada. Kui ta 

ärkas, oli alles varane hommik. Väljas nägi ta päikesevalgust, kuid see ei pääsenud tema. juurde, sest 
aknaluuk avanes põhja poole. Pumba juurest kostis lärmi, jämedaid naliju, veega pritsimist ja 
solistamist. Vabaratsurid ja sõdurid pesid end. Dakoota oli, nagu kõik tema hõimukaaslasedki, 
lapsest saadik harjunud igal hommikul jõkke hüppama, sukelduma ja ujuma. Ta tundis puudust 
karastavast jahedusest ja puhtusest. Keldri põrand oli prahti ja tolmu täis, tuhakübemed segunesid 
kuiva mullaga. 

Keskpäeva paiku avati laeluuk ning üks mühakas vabaratsur tõi soolaliha ja vett. «Mind kästi nüüd 
iga päev tulla,» ütles ta seejuures etteheitvalt, ja Tokai-iito märkas mehe näkku sööbinud 
rahulolematuseilmet. 

Aeglaselt möödusid pärastlõunatunnid. Tokai-iito kõrv kuulas välljas toimuvaid sündmusi. 
Nähtavasti oli garnison ikka veel väga rohkearvuline, ja tunduls, nagu oleks osa mehi nüüd 
väljaspool kordonit laagisse asunud. Läände avaneva värava hinged krägisesid ühtepuhku, et mehi 
sisse ja välja lasta. Kauge häälte ja hõigete suma segunes jõe kohinaga. Hobused himusid suures 
karjas vastamisi, pehmel rohumaal aga tümisesid .lahkuvate ja saabuvate .traguniratsude kabjad. 
Korra oli kuulda haamrilööke ja lahtiste telgiseinte plagisemist. Kui hästi tundis indiaanlane kõiki 
neid laagrielu hääli! 

Kui välj.as pimenes, surus pealik kõik mõtted väevõimuga maha. Ta sulges kõrvad huntide 
ulgumisele ja jõe kohinale ning uinus. Tema vangisoleku esimene päevoli seljataga. 

Ja nii kulus päev päeva järel, ikka korrapäraselt ja üksluiselt. Keldrisse langes halli valgust, pump 
käuksus, södurisaapad kriuksusid ja söögiaegadel kllõbisesid kausid. Mehed lobisesid, kirusid, 
hõiklesid, käsutasid ja laulsid. Vähemalt neljakümmend neist õppis indiaanlane kõnnaku ja hääle 
järgi eraldama. Kaht kraaksumisesarnast häält oli kõige kergem ära tunda, kusjuures dakoota kõrv 
tabas nende käredais varesehäältes sõnu, millega nad major Smithi kaitseks välja astusid. Lõuna ajal 
tuli tusase näoga mühakas valvur ja tõi ebameeldivalt lõhnavat soolaliha. Vang mõõtis välja, mitu 
sammu võimaldas kett tal 

Poolkaares astuda. Vasakule, luugi suunas, sai ta neid kümme, tagasi aga kõigest seitse, sest 
ümberpöördumisel jäi tugevasti keha ümber pingutatud kett lühemaks. Vang käis edasi-tagasi, istus 
maha, tõmbus kerra, ajas end sirgu ja tõusis jälile püsti. Need olid ainsad liigutused, mida ta sai teha. 
Kõigeks muuks puudus tal tegevusvabadus. Suurte hallide ämblikkudena istusid igavus ja lootusetus 
keldriseintel ning varitsesid liikumatult, millal ohver lõpuks nende kleepuvaisse niitidesse takerdub. 

Päevadest said nädalad, nädalaist esimene kuu. Kevad oli edenenud ja keldrisse tungis juba 
suvesoojust. Alaneva jõe kohin jäi ikka nõrgemaks ja vaikis viimaks hoopis. 

Mühakas valvur, kes ei olnud vangiga enam ühtki sõna rääkinud, kuid siiski tema eest iga päev 
toorutsemata hoolitsenud, hakkas teda jjärsku kiusama. Ta ei toonud enam õigel ajal toitu, jättis selle 
mõni päev üldse toomata ja unustas tihtipeale joogivee. Veelgi vähem kui tavaliselt mõtles ta keldri 


puhastamisele. Ta torises ja urises, puistas otsekui küllussarvest sajatusi, millega vabaratsurid iganes 
oma halba tuju väljendasid, ja külvas vangi üle kõigi sõimusõnadega, mida valged mehed 
indiaanlaste kohta välja olid mõelnud. Ta tõukas vangi, sõtkus teda jalgadega !ja jagas talle hoope. 
Tokai-iito võttis selle kõik; vastu nagu surnu. Ta ei tahtnud pakkuda valgele mehele vaatemängu, 
kuidas ta end asjatult kaitsta püüab. Jõhker kohtlemine äratas temas lootust. Vahest olid pikknoad 
mõnes lahingus lüüa saanud :ja maksid nüüd oma pahameeles selle eest kätte seal, kus ei olnud karta 
vähimatki. vastuhakku. dakoota tegi ääri-veeri katset mühkamilt midagi selle kohta välja meelitada. 

«Ma tean, miks sa mind alati lööd,» ütles ta ühel õhtul. «Sellepärast, et kindral Custer sai lahingus 
dakoota sõjameestelt lüüa.» 

«Sa räpane krants. .. kes sulle seda ütles?! Kes see on, kes varga kombel siia keldrisse hiilib ja seda 
räägib?» 
«Teie leitnant Roach rääkis mulle kõik. . .» 

«Lobamokk! ... Aga ära sa ainult lootusi hellita, punanahk! Küll me teile kõige eest kahe- ja 
kolmekordselt kätte maksame! Te salakavalad hiilijad, te õelad šaakalid! Just nagu siud rohu sees 
roomata, metsades ringi luusida ja siis ausat sõdurit mättasse lüüa - seda te oskate. Aga pea meeles, 
et te ükskord saate veel tunda, mida meie suudame...» . 

Mühkam astus vangi ette, keedupott ähvardavalt üles tõstetud. Tokai-iito muigas. «Noh, eks löö!» 
ütles ta. «Keedupotiga. Valged mehed teavad piinadest väga vähe.» 

«Ah sa oled veel häbematu? Sa vist tahad, et sind tulise rauaga pitsitataks, nagu on teie juures 
kombeks vangi kohelda? Sa koer, sa punane koer, kui ma ainult selle peale mõtlen, et su 
kambajõmmid Custeri ja kõik tema mehed maha tapsid, võiksin ma su kõri siinsamas paigas läbi 
lõigata. . .» 

«Jäta punaste meeste kõride lõikamine kindral Benteeni hooleks. Ta püüab seda põgenemisel veel 
kiiresti teha...» 

«Põgenemisel.. . Oh sa põrguvürst ja vanakuradi vanaema, see Roach on üks igavene pesuehtne 
idioot! oli tal tarvis sulle, punasele kärnasele koiotile, kõik välja lobiseda. . : Aga ära sa ainult 
rõõmusta, va närune peni, sinul ei ole..sellest kuigi palju kasu! Enne kui keegi sind vabastada jõuab, 
teeme meie sulle otsa peale, seda ma sulle ütlen, et sul pilt selge oleks!» 

Mühkan lõi keedupotiga, ent niisama hästi oleks ta võinud mõnd puupakku lüüa. Tokai-iito ei 
liigutanud,ainult muigas iroonilliselt.«Jõudu näikse sul vähevõitu olevat,» ütles ta. Indiaanlastel oli 
kombeks, et vang oma kartmatuse tõestamiseks võitjat õrritab. 

«Või vähevõitu?» kar:jus mees tulivihaselt. «Küll sa veel mu jõudu tunda saad. Järgmine kord 
toon ma kaasa... toon ma kaasa. ..». i 

«Pikknoa Reno koos tema ratsanikega, kes peagi siia kordonisse dakoota sõjameeste eest varjule 
poevad. . .» 

Vabaratsur jäi suu ammuli. «Löödagu mind kas või maha. .. see koer teab tõepoolest kõik. Kuid 
siia kordonisse Reno ei tule, sest lugu juhtus seal üleval... Bighorni kandis. . .» 

«Nii oligi see meie meeste poolt plaanitsetud. Sa ainult taipasid liiga hilja minuga rääkima hakata, 
muidu oleksid palju teada saanud.» 

«No see lööb nüüd küll lausa hinge kinni. .. Sihukest häbematust ei ole ma veel ilmaski kohanud. 
Sa ei karda vist keda kuraditki? Mida sa endast õige mõtled? Küll ma su lustile lõpu teen! Võid selle 
peale mürki võtta. Seniks head ööd, ja ole homme millekski valmis!» 

Mühakas lahkus. Tokai-iito tõmbas sügavalt hinge. dakootade sõjaplaanid olid üle ootuste edukaks 
osutunud. Vabaratsuri ähvardusi ta ei kartnud ja mehe umbviha 

pakkus talle rahuldust, sest see tõendas, et dakootad on veel vaenlased, keda kardetakse ja selle tõttu 
vihatakse. 

Öö jõudis kätte ja indiaanlane astus taas võitlusse oma köidikutega. Ta püüdis ketti üle puusade 
maha lükata või üle rinna tõmmata. Ta püüdis seda teha oma valutavate raudus käte kogu jõuga ja 
talle oleks ükskõik olnud, kui ta oleks koos riietega ka naha ma:ha tõmmanud. 

Ainult vabaks saada! 

Idiaanlane üritas seda kolm ööd järjest. 

Nende kolme öö järel oli tema näojoontes midagi muutunud. Nüüd teadis ta lõplikult, et ei suuda 
ise ennast aidata. 

Tema ilme muutus liikumatult kinniseks ja silmade ümber tekkisid sügavad varjud. 

Suvi sammus Ijõudsalt edasi. Rohi preerias närbus, veesooned jäid kuivaks ja puumajad imesid 
endasse kuumust. 

Tormid a:jasid üle kordoni liivatolmupilvi. Linnulaul vaikis ja hobusedki ei hirnunud enam. Ikka 
vängemalt lehkas soolaliha, mille vastu vang tundis peaaegu ületamatut vastikust. Suurem osa mehi 
lahkus fordist. Kas Kobras oli oma pealiku unustanud? Olukord oli nüüd ju vabastamiseks soodsam. 

Jällegi saabus üks noid lämmatavaid, kõrvetavkuumi päevi, mis seda metsata maad suve lõpuni 
armutult nuhtlesid. Puhus palav tuul. Ahistavalt lämbe ning umbne kelldriõhk rõhus rinda. Lõhnas 
suitsu järele. Nähtavasti möllas kuskil kuivas preerias tuli ja tuul tõi lõhna kaasa. Preeriatulekahjud 
olid Tokai-iitole lapsest saadik tuttavad. Ta tundis põletavat maru, edasitormavaid leeke, tuules 
voogavat suitsu, kümnete miilide kaugusele levivat kärtsahaisu, paanikas pagevaid mustange, 
surmahirmus kappavaid ning sõrgadega tolmupilvi üleskeerutavaid piisoneid ja lennu pealt maha 
langevaid kurnatud linde. Ta teadis punaste meeste rahu, kes oskasid vastutuld süüdata. Inimesed 
võisid siis põlenud väljadel oodata, kuni märatsedes liginev vaenulik tulelõõm söestunud ala serval 
raugeb. 

Tolm keldri põrandaloli peen nagu pulber. Iga liigutus tõstis teda õhku, kust ta siis väikeste 
kübemete hõljudes ja tantsides hiljukesi seinapalkidele, vangile ja põrandale langes. . . Juba jälle 
tantsisklesid ja trampisid õuel võigu mustangi kabjad vihases võitluses võõra ratsanikuga. Julmalt 
plaksatas mitmeharuline nahkpiits vastu hobuse —. 

keha, ning need plaksatused sundisid dakootat võpatama ja köidikuis piinlema. Väljas kukkus 
ratsanik kirudes sadulast maha ja kanti eemale. Keegi pehmeid mokassiine kandev mees talutas 
ärritatud mustangi suure vaevaga minema. 

Avasilmi unistas pealik otsatu preeria tuulest, mis rohu lainetama paneb, ning nägi vaimusilmas 
jälle jahikäiku, mil ta võigu mustangi kinni püüdis. Punastel meestel olid samuti nahkpiitsad. 
Nemadki võisid oma ratsude vastu karmid olla, aga mitte karmimad, kui nad olid karmis preerlaelus 
iseenda vastu. Punased mehed tundsid veel loomade hinge ja mõistsid nende kõnet. Unustamatu oli, 
too ränk jahiretk kaks suve tagasi, kui karusalk jälitas metsikut hobusekalka, keda juhtis võik täkk. 
Juhttäkku oli võimatu lassoga kinni püüda, sest ükski ratsanikuga hobune ei jõudnud talle järele. 
Tokai-iito ja tema mehed olid Kaljumäestiku jalamil kasvava metsa servale, kus mitme meetri 
kõrguse püsttara tarvis materjal käepärast, tarandiku ehitanud. Paljude kavaluste abil suunas karusalk 
metsiku karja liikumist, seni kui ühel päeval avanes võimalus teda ootamatu kisaga ümber piirata ja 
tarandikku ajada. Hiljem püüti hobused tarandikust lassoga ükslhaaval kinni. Noored mustangid, 
keda karusalk ei vajanud, lasti jälle vabaks. Tokai-iito valis endale juhttäku, ehkki tema sõjamehed 
kahtlesid, kas. tal õnnestub seda hobust taltsutada. rässaka kehaehituse ja värvuse poolest oli täkk 
ehtne mustang, ent pikem kael ja pea kuju meenutasid araabia tõugu, mille hispaanlased kunagi 
Ameerikasse olid toonud. Tokai-iito ise pani võrratu täku kammitsaisse, silitas teda päevade ja 
nädalate kaupa ning laulis talle samal ajal tasa kõrva sisse laule, mis indiaanlaste arvates pidid 


hobuse hinge lummama. Seejärel täkk alistus talle ja ta armastas ratsut nagu oma sõpra. 

Nüüd oli täkk vang nagu temagi ja uatšitšunid peksid täkku piitsadega, sest nad nägid hobuses 
ainult orja ja ei midagi muud. 

Õhtu eel puhkes korraga raju, mis raputas ägedalt palissaadi ja palkmaju. üheainsa silmapilgu 
vältel kukkusid torni katuselauad mürinal ja kolinal õuele. Läbi turtsuva preeriahinguse, hakkas 
kosltma hääli. Juba rabisesid ka esimesed vihmapiisad, ja järgmisel hetkel näis, nagu oleksid pilved 
lõhkenud: taevast sööstsid alla rasked veemassid. Õu oli sedamaid üle ujutatud. Luugi kaudu tungis 

keldrisse veejuga ja segunes tolmuse pinnasega, mis ei tahtnud kuidagi vett sisse võtta. Paduvihm 
trummeldas katustel ja telgiseintel. 

Niisama ootamaltult, kui raju oli alanud, läks see ka üle. Napilt paari minuti pärast jäi sadu 
vähemaks ja lakkas sootuks. Ka tuul rauges. Sõbraliku järelkajana langesid katuseräästaist tilgad 
üleu:jutatud õuele loikudesse. Inimesed söandasid varju alt välja tulla; nende saapad plartsusid 
lompides ja pritsisid vett laiali. Nende käratsemise põh'juseks oli minemapühitud katus. Mööda õue 
otsiti laudu kokku. Tokai-iito taipas, et kohe hakatakse torni katust taastama. 

Vesi näis õuelt ära valguvat, sest keldrisse tunginud juga muutus peenemaks ja kahanes lõpuks 
tilkadeks. Tokai-iito tõmbas kopsudesse healõhnalist õhku, mis nüüd elustava värskusega isegi 
keldrisse puhus ja tema köidikuist vaevatud liikmeid paitas. 

Õhtutunnil avanes põrandaluuk. Kasepuust redel lasti 

alla ja Tokai-iito nägi redelipulkadel tuge otsivaid ratsasaapaid. Ta märkas otsemaid, et. 
sedapuhku ei ole need mühkami saapad. See äratas temas ebamäärast ootust. Ta jälgis pilguga 
allaronijat, seni kui ilmus nähtavale ka valgejuukseline pea. Seda vabaratsurit dakoota tundis — see 
oli Adams. 

Noormees tõi vett ja soolaliha. «Asi on lõpuks niikaugel,» lausus ta. «Meil on Kopraga kõik 
kokku räägitud. Võta!» Ta tõmbas taskust viili. «Siin on sulle kõigepealt rauaviil. Võtmetele ei 
pääsenud me ligi. Viili üks ketilüli läbi, see ei ole kuigi jäme, nii et keskooks on sul töö tehtud. Siis 
ole vatmis. Kopra mehed korraldavad idast petterünnaku, et valvurite tähelepanu endale tõmmata. 
Selle aja sees ronib Kobras üksinda üle suure värava õue, poeb läbi külgluugi keldrisse rja aitab sind 
välja. Tornis valvan mina, eesõues värava juures Tobias, hobuste valvamine on keskööst alates 
Thomase ja Theo käes. Ma ei näe põhjust, miks asi ei peaks õnnestuma. Kas oled nõus?» 
«Kindlasti. Kus on mõlemad vanad nõuandjad, kes mmuga koos forti tulid?» 

«Need tapeti kohe samal päeval. Nad olid nii mõtlematud, et hakkasid vastu.» 
«Kas Punane Rebane on siin?» 

«Jah. Ta magab siinsamas üleval komandandimajas. See on ainus hädaoht. Aga ma arvan, et 
kallaletung juhib 

ka tema tähelepanu kõrvale. Niisiis, kaks tundi pärast südaööd. Viili võtad põgenemisel kaasa, sest 
see kuulub mulle ja kellelgi pole vaja seda siit leida.» 

Tokai-iito vaatas linalakale noormehele uurivalt näkku. 

«Miks sa tahad mind aidata?» 

«Miks? Sest et see on alatus .. millest mina enam osa ei võta.» 

«Kas Smith elab veel?» 

«Pooleldi halvatuna ja teadvusetuna. Ta sai rabanduse. Ei ta ela ega sure. Teda loetakse vangiks. 
Tütar istub kogu aeg tema juures. Mis temagi enam muud on kui kodutu orb. Leiltnant Roachi ei 
huvita enam tütarlaps, kellel pole raha. Tütarlaps aga käitub vapralt. Temas on hea iva.» «Sina ajad 
ju samuti raha taga, Adam Adami poeg.» 


Noormehe näkku kerkis häbipuna. «Sul on veel meeles, et ma seda sulle kunagi rääkisin?» 

«Jah, on meeles. Kas sa arvad, et Tokai-iito sulle abi eest maksab?» 

Adams võpatas. «Ära seda teist korda ütle, dakoota. Ma ei ole lurjus.» 

«Olgu nii. Aga kas sa ise ka tead, mida sa teed? Sa reedad valgeid mehi, kelle hulka ise kuulud.» 
«Võid seda nimetada, nagu heaks arvad.» 

«Sa reedad neid ja kavatsed siiski nende juurde jääda?» 

«Umbes nii. Alatus tuleb ometi jälle heaks teha, ilma et pruugiks kohe oma inimeste juurest jalga 
lasta. .. Ma ei ole ju indiaanlane.» 

«Hau. Kui põgenemine õnnestub, võtan ma viili kaasa, et sind kahtlustama ei hakataks.» 

Adams noogutas ning lahkus kaussi ja kruusi kaasa võttes. 

Vangil hakkas veri soontes kiiremini tuikama. Liikumatult istus ta palkseina ääres, kuni ilm täiesti 
pimedaks laks ja välljas kõik vaikseks jäi. Siis võttis ta viili ja hakkas raudus kätega viilima. Töö oli 
õige vaevaline, kuid edenes sellegipoolest, iia pealegi oli tal eesmärgi saavutamiseks mitu tundi 
aega. Juba enne keskööd oli kett läbi viilitud. Tokai-liito tõmbus uuesti kerra nagu vangistuse 
esimesel ööl ja vallandas köidikud jalgade ümbert. Üksnes käeraudu ei saanud ta lahti. 

Tokai-iito ootas. Tal oli kõik valmis. 
Täpselt. kaks tundi pärast südaööd algas väljas madin. Kärgatas püssilask. Adams andis üleval tornis 
häiret ja 

vang kuulis, kuidas meeskonnamaja uks avanes, et kirtivaid vabaratsureid välja lasta. Keegi ei 
paistnud veel teadvat, mida on karta või mida teha tuleks. Tagaõues valitses üldine segadus. Ka 
komandandimajast ruttasid sammud sinnapoole ning Tokali-iito kuulis Punase Rebase käsuröögatusi 
ja Roachi kimedat häält. Preeriast kandus kordonisse dakootade sõjahüüd: 

«Hi-dip-jip- jip-hi- jaah!» Läbilõikavalt kaikus see tähekumases kuupaisteta öös. Kõmatasid uued 
lasud, ja õuest kostvast kisast tegi Tokai-iito järelduse, et dakoortad lasksid ka süütenooli. Veevaadid 
tiriti kohale. 

Tokai-iito seisis õuele avaneva luugi juures. Hüpates üritas ta raudus kätega luugiservast kinni 
haarata, kuid katse luhtus. Ta oli sunnitud Kopra abi oortama. Ja ustav sõber tuligi. Suurivaevu litsus 
ta ülakeha ahtast luugist sisse ja sirutas käsivarred allapoole. Tokai...iito ulatas talle käed ja andis 
jalgadega hoogu, et Kopral tema ülesvinnamist kergendada. Samal silmapilgul aga hoomas ta õues 
midagi, mis kõik pahupidi pööras. 

Hääle ja kogu järgi tundis ta ära rtagaõuest nende poole tõttava Punase Rebase. Otsekohe laskis 
Tokai-iito Kopra kätest lahti ja hüppas keldripõrandale tagasi. «Punane Rebane!» hüüdis ta Koprale, 
et juhtida tema tähelepanu tagantpoolt liginevale ohule. 

Tšapa kargas püsti ja jõudis veel parasjagu kaitseasendi sisse võtta, enne kui vaenlane temast selda 
tagant kinni kahmas. Tokai-iito nägi võitlevate meeste jalgu. Veel kord üritas ta omal jõul luugist 
läbi ronida, kuid luuk asetses liiga kõrgel ja oli liiga kitsas. Raudus kätega oli kõikide ponnistuste ja 
osavuse kiuste võimatu siitkaudu põgeneda. Punane Rebane hüüdis midagi, millest Tokai-iito küll 
aru ei saanud, aga siiski aimas, et see tema kohta käis. Komandandituppa viiv luuk avanes ja kaks 
meest hüppasid alla, ilma et dakoota oleks suutnud neid takistada. Tokai-iitol oli mõttetu neile vastu 
hakata. Ta istus jälle seina ääres, et katkiviilitud ketti varjata. Üks kahest vabaratsurist lõi vangi 
meeletus raevus püssipäraga. Tokai-iito kaotas teadvuse. 

Mitu päeva hiljem, kui pealik oli taas võimeline midagi tajuma, tundis ta peas valu. Ta püüdis 
silmi avada, kuid verega kokkukleepunud laud ei kuulanud kohe sõna. Masinlikult pingutas ta 
lihaseid, et käsi silmade juurde tõsta, ent kohtas ületamatut takistust. Arusaamine, et ta 

ei suuda käsi liigutada, tabas dakootat elektrilöögina. Ta taipas, et on ikka veel vangis. Kõverasse 
tõmbudes pühkis ta silmad hüübinud verest vastu põlvi puhtaks. Vaevaliselt kergitas ta laugusid. 
Kõik alles ujus tema pilgu ees, kuid tahtepingutuse varal sai ta siiski aru, kus ta viibib. Keldris. Ikka 
selsamal kohal, kus püssipärahoobid teda olid tabanud. Kõigi muude valude kõrval tundis ta ka keha 
ümber kinnitatud uue raske keti pigistust ja jalaköidikute soonimist. Käed olid seotud selja taha, 
mitte enam ette nagu seni. 

Dakoota sirutas end jälle välja ja pani pea kõvale tolmusele põrandale. Ta heirtles uue 
minestushooga, sundides aju välismuljeid tajuma. Läbi vere kohina ja vasardamise kõrvus kuulis ta 
õuel kord valjenevat, kord vaibuvat hõigete, jutu, naeru ja laulu kõma ning tininat, sinna sekka 
kiipavat jooksmist ja hobuste tampimist. Ta sai aru, et vabaratsurid ja sõdurid on heas tujus. See 
äratundmine rõhus ränkraskelt tema rinda ja ta kaotas uuesti teadvuse. 

Tema ümber askeldavad käed tõid teda taas meelemärkusele. Keegi kompis ja liigutas ta keha. 
«Nad on su ju vaeseomaks kolkinud,» lausus kellegi kraaksuv hääl. «Aga eluvaim näikse sul siiski 
veel sees olevat. Me saatsime juba Koprale sõna, et sa surnud oled.» 

Tokai-iito kergitasJauge. A 

«Minu nimi on Thomas,» ütles mees. «Ma töötasin karjusena Adamsi farmis. Adams ise põgenes. 
Nad leidsid sinu juurest tema viili ja Punane Rebane tahtis teda maha lüüa. Mina ja mu vend Theo 
peame samuti ära minema, sest ega meidki enam usaldata. Muide, me läheme hea meelega. Tapmist 
ja petmist me vanuigi nagunii enam selgeks ei õpi ja palk on siin niisama vilets nagu igal pool.» 
«Aga Tobias?» küsis dakoota. 

«Tema jääb siia. Punane Rebane on teda küll juba kaks korda poolsurnuks materdanud. Ma ei tea, 
mis Punasel Rebasel tema vastu on. Aga Tobiasel on visa hing nagu kassil ja ta on osanud Roachile 
külje alla pugeda. Teie, punanahad, olete kavalad ja kinnised, kui asjaolud nõuavad. Selles annate te 
meile silmad ette. Tobias jääb siia. Kui sinu heaks kord veel midagi teha annab, küll tema siis seda 
juba teeb. Kobras oma meestega läks ju minema, 

sest me ütlesime talle, et sa oled surnud. Tal vedas, et ta tol ööl Punase Rebase küüsist minema 
pääses.» 

Thomas lõdvendas köidikuid vangi jalgade ümber ja tõi talle vett. Süüa Tokai-iito veel ei suutnud. 

Jälle üksinda jäänud, heitis vang pikali ja sulges silmad. Siiani oli ta vaid hädamisi vastu pidanud. 
Just nagu unesuikvel kuulis ta veel hääli õues ja samme üleval majas. Tunnid vajusid igavikku, ilma 
et ta oleks teadnud, kuidas. Viimaks tungis luugi kaudu keldrisse karge õhtutuul. Seinapalkide 
piirjooned valgusid pimeduses laiali. Väljas lakkas sõdurite lobisemine ja laulujoru, mis vangi 
katkilöödud pead oli piinanud. Ka komandandi töötuppa sigines vaikus. Õuest kostsid veel ainult 
valvuri korrapärased sammud. Kauguses lõid hundid lahti oma pikaldase ulguva öömuusikajja jõelt 
kandus vangi kõrvu tasast kohinat. Raskete vigastuste kiuste ajas Tokai-iito end üles ning kuulas 
vaba preeria hääli. Sel tunnil valdas teda tunne, nagu haaraks sõna «vangis» kägistavate sõrmedega 
ta kõrist kinni ja lämmataks hingamist. Jõuetus raevus kadestas ta isegi ulguvaid ja näljaseid hunte, 
kes olid vabad. 
Kui hommikuvalguse heiastus keldrisse langes, oli vang jälle teadvuseta. 
Seekord möödus kuus päeva, enne kui Tokai-iito uuesti toibus. Selle ajaga oli ta kõhnunud, 
meelekohad olid sisse langenud ja põsed lahku vajunud. Ent valud olid nõrgenenud ja kumin kõrvust 
kadunud ning ta võis end vähema vaevaga liigutada, niipalju kui köidikud seda lubasid. Tema terve 
ja tugev veri oli ise teda aidanud. 

Kõik tema ümber oli nagu enne. Taas kulusid päevad üksluises korrapärasuses.Kiümme aastat oli 
Toka-iito koos pagendatud isaga lageda taeva all elanud. Kuidagi imelik oli talle tundunud pärast 


seda jälle telgis magada. Nüüd aga õgis pikaajaline vangipõli tema jõudu. Ta hakkas päevi poolunes 
mööda saatma. Iga paari tunni järel jälgis ta luugist sissetungivat valgust. Kui täpselt tundis ta iga 
sõrmelaiust, mille võrra see hele kuma oma alati korduval teel edasi nihkus. Uusi teateid, mis oleksid 
tema tähelepanu mujale juhtinud, ta enam ei saanud. Mühakas valvur, kes käis jälle iga päev, oli 
kiusamisest loobunud ja endise ükskõikselt tobeda hoiaku võtnud. Sellest võis järeldada, et 
sõjasündmused kulgesid nüüd enamasti valgetele meestele soodsalt, ja see järeldus piinas Tokai-iitot 

rohkem kui füüsiline valu. Tema terane, sihikindel pilk kaotas sära, silmisse ilmus äraolev ning 
raskemeelne ilme. Alles pimeduse saabudes muutus vang erksaks ja hakkas kõndima edasi-tagasi, 
ikka edasi-tagasi, niipalju kui võimaldasid kõlisev kett ja köidikud jalgade ümber. Ta kõndis seni, 
kuni vajus kokku. Siis unustas ta valvuri rütmilised sammud õuel ning kuulis veel vaid Minia-tanka 
kurba laulu ja vabast preeriast kostvat huntide ulgumist. Aohakul sulges ta väsinult silmad. Toitu 
puudutas ta mühaka valvuri pahameeleks veel vaevalt. 

Luugist sissetungiv valguskuma muutus ajapikku tuhmimaks. Ta saabus hiljem ja lahkus varem. 
Suvi ligines lõpule. Algasid külmad tormid, mis raevutsedes palktara ja maljaseinte vastu murdusid. 
Järjekordne osa garnisonist lahkus. Kohale jäid ainult vähesed sõdurid, keda oli võimalik lahedalt 
hoonetesse majutada. 

Tasapisi andis sügis maad talvele. Ööd pikenesid ja pikenesid. Pumba räige käuksumine kostis 
harvemini. Muutumatult rahulolematu näoga vabaratsur, kes oli end juba karusnahksesse kasukasse 
mähkinud, tõi indiaanlasele mingisuguse vana teki. Ta rääkis Tokai-iitole dakootade täielikust 
lüüasaamisest ja eelseisvast rahusõlmimisest. Pealik sai endast võitu ja küsis Punase Rebase järele, 
kes ei olnud enam nägu näidanud. Mühkam keeldus vastamast. Tal ei olnud lubatud vangile selliseid 
teateid anda. 

Kui päike puukoorte pragunemise kuul ' talvisesse pööripäeva oli jõudnud, pääses võimule 
pakane. Pealik külmetas ja püüdis end vanasse õhukesse tekki mähkida, millest ta seni polnud üldse 
hoolinud. Selja taha seotud käedaga ei tulnud sellega toime ja väsinult ning ükskõikselt loobus ta 
asjatust katsest. Aeg venis pikaldasemalt kui limane tigu. Vang silmitses keldriseina tugipalke ja 
oksaauke, nagu ta seda oli teinud juba sadu või tuhandeid kordi. Ta mõtles oma mustangile ja 
relvadele, ääretule preeriale, mida silm haarama ei ulatu, Istuvale Sõnnile ja Uinonaale. Ta ei 
lootnud neid enam näha. Teda vaevas sügav, õõnsalt kaikuv köha. Süda võitles kiirete ning tugevate 
löökidega palaviku vastu. 

Esimene lumi tuli sel aastal hilja. Tuul oli öö läbi lõõtsunud ja oianud. Kui koidukuma maad ja 
taevast valgus- 


1 S. 0. detsembris. 

tas, hakkas ebalevalt langema esimesi väikesi lumehelbeid. Mõni neist eksis luugi kaudu keldrisse ja 
jäi oma kristalliteravikega pidama hallile põrandale, kus ta pikkamisi sulas. 

Vangi palavikuhõõgvel silmad jälgisid helveste teekonda kuni lõpuni. Oli see ju tema hüljatuses ja 
üksinduses midagi uut. 

Keskpäeva lähenedes lumesadu lakkas. Indiaanlane oli end jalule ajanud ja nii kaugele ettepoole 
astunud, kui kett seda võimaldas. Ta seisis liikumatult nagu vangistatud kotkas ja vaatas üles luugi 
poole, kust tungis sisse piimjat päevavalgust. Läbi luugi tabas tema silm tükikest õue ja kunagise 
Hambutu Beni eluaseme kohale ehitatud maja palkseina. Taevast ja preeriat ta ei näinud. 

Videvikus istus dakoota seina najale. Kett klirises, kui ta maha istus. Tema pilgus kustus 


igasugune huvi. Ta teadis, et varsti avaneb luuk laes nagu iga päev ja nähtavale ilmub vabaratsur, 
kes toob soolaliha, mida indiaanlane oli juba mitu päeva söömast keeldunud. 

Luuk hakkas liikuma, ilma et vang oleks selle poole vaadanud. Redel lasti kolinal alla ja seejärel 
kostsid nagisevad sammud. Kui tulija põrandale oli jõudnud, asetas ta vangi kõrvale kausi, millest 
hoovas soolaliha lõhna. Veekruusi jättis ta enda kätte. 

«Sa mõtle järele,» ütles ta tusaselt ja tõmbas juuksetüügastega kaetud kandilise pea õlgade vahele. 
«Igatahes. . . kes ei söö, ei pea ka jooma. Noh?» 

Mitte keegi ei oleks osanud ütelda, kas dakoota oli valvurit üldse märganud. Tühjal pilgul vahtis ta 
seina. Huuled olid tal tugevasti kokku surutud, et kuiva köha tagasi hoida. 

«Egas midagi, kuidas soovid! Kõrgiks jääd sa kuni surmatunnini. .. Tõsi mis tõsi!» 

Valvur ronis mööda redelit mõne pulga võrra ülespoole ja pani veekruusi üles toa põrandale. 
Seejärel võttis ta kausi ja kadus. Luuk langes mürtsudes kinni. 

Ükskõiksena jäi surma ootav vangana keldrisse. 

Ja taas jõudis kätte öö. A 

Ülevalt komandanditoast kostis, nagu oleks kellegi jalg kobamisi üle laudpõranda astunud. Üks laud 
nagises. Seepeale :jäi kõik jälle hiirvaikseks. 

Indiaanlane kergitas pead, tema elutahe ärkas ootamatu 

Jõuga ja ta kuulatas pinevalt. Ergas kõrv tabas järgmise ja siis veel ühe ettevaatliku sammu. 

Kujutlus inimesest, kes öösi seal üleval salamahti tegutseb, seostus vangi südames otsemaid 
allasurutud unistusega sõbrast ja vabastajast. Vargsi hiilis keegi seal üleval tühjas komandanditoas, 
vargsi... kuid kohmakalt oma kõvade uatšitšunisaabastega. Tobiase mokassiinide all oleksid väga 
vähesed põrandad nagisenud. Kes seal üleval käib? Mida ta tahab? Kas ta avab luugi? 

Nüüd jännati veidi aega luugiga. See oli juba kerkimas, kuid langes tagasi, just nagu olnuks ta 
nõrkadele kätele raskevõitu; siis kerkis .aga uuesti. Sedapuhku nihutati ta hoopis kõrvale. Tokai-iito 
oli luugist veidi eemal ega näinud üles. Ta silmas ainult redelit, mis lasti tasahilju alla. Ja nüüd 
ilmusid nähtavale kaks väikest jalga pika säärega ratsasaabastes, mis hakkasid pulk-pulgalt allapoole 
astuma. 

Kuukiirte nõrga.s kumas nägi Tokai-iito neiut - või oli see naine? Neiu jõudis keldri põrandale ja 
vaatas ringi. Kuskil ei liikunud midagi. Ta astus dakoota juuvde. 

«Ma olen Kath.» ütles ta lihtsalt. «Samuel Smithi tütar ja Adamsi naine. Minu isa suri mõne päeva 
eest. Ka mina lähen nüüd ära. Tobias palus mind, et ma sulle enne veel midagi räägiksin.» 
«Tõesti?» . 


«Sa pead jälle sööma hakkama, pealik Tokai-iito. Sõda on lõppenud ja sinu vabastamise käsk 
kindlasti juba teel. 


Seda ütles Tobiasele Roach.» 


«Kuidas sõda lõppes?» 

«Teie lüüasaamisega, pealik. See on tõsi, et esialgu tõid Istuva Sõnni plaanid teile suuri võite. Teie 
pealikud Pöörane Hobune ja Punane Pilv hävitasid kindral Custeri väeosa. Custer ise langes. Ainult 
üks skaut ' ja muul pääsesid eluga. Te lõite ka kindral Benteeni ja Renot, nii et nad pidid taanduma. 
Aga siis sai sinu meestel laskemoon otsa, nad löödi põgenema ja aeti reservatsiooni.» 

«Kus on Punane Rebane?» 

«Reservatsiooni agentuuris agendi nõuandjaks!» 

«Mida teeb Adams?» 

«Läheb ära Kanadasse. Ta ei taha enam jääda Ühendriikidesse, kus tema isa tapeti.» 


1 Skaut (ingl. k. scout) - piilur, maakuulaja. 

«Tapeti? Kuidas see juhtus?» 
«Nad võtsid vanalt mehelt tema farmi, sest et ta keeldus veel kord maksmast maa eest, mille oli 
dakootadelt ostnud ja üles harinud. Kui maamõõtjad tulid, ütles ta neile, et see on väljapressimine, ja 
haaras püssi. Siis ta põgenes. Nad püüdsid ta kinni, määrisid nende kombe kohaselt tulise tõrvaga 
kokku, puistasid sulgedega üle ja ajasid teda seni taga, kuni ta suri. Ka valged mehed oskavad 
piinata.» 
«Kas Adams ostab endale jälle maad?» 
«Meil ei ole raha. Ta tahab karusnahakompaniilt püüniseid laenata ja koprapüüdjaks hakata. Temast 
saab suure kompanii võlaori. Tal on samasugune saatus nagu punasel mehel - olla minema aetud ja 
põlatud.» 
«Tema saatus on ka meie saatus,» kordas Tokai-iito pineva tähelepanuga. «Aga sellegipoolest ei 
taha ta indiaanlane olla. Nii ta mulle ütles.» 
Kath mõtles viivu, «Kas ta ütles seda sulle?» 
«Jah, enne kui oli sunnitud põgenema.» 
«Vahepeal on nii mõndagi juhtunud, nagu sa minult juba kuulsid. Adamsi nahk on valge, aga täna 
oleks ta teie vend, kui ta tohiks teie juures elada. Kuid seda ta ei tohi. Reservatsioonide piirid on 
meile valgetele suletud.» 
«Kas ainult püssid takistavad teda veel meie juurde tulemast?» 
«Need on peaaegu samad sõnad, mis ta mulle ütles.» 
«Ütles? On ta siis ialles kusagil siin lähedal?» 
«Jah. Ta ootab mind. Minu kohus oli isa surivoodi juurde jääda. Aga nüüd rändame üheskoos 
Kanadasse.» 
«Adams on esimene uatšitšun, kes niisuguseid sõnu räägib. Aga sellest hoolimata oli ta valmis 
meid põlgama, kuna meie ei hoia adrakurgi peos ega hari põldu.» 
«Aga te õpite seda tegema,» vastas Kath veendunult. 
Õuest. kostsid sammud. Noor naine ruttas redeli juurde. Sammud kaugenesid ja vaibusid. 
«Mine nüüd!» käskis vang Kathi. «Keegi ei tohi sind siin näha. Sa olid nagumii juba väga julge.» 
«Ma lähen. Sa oled meie vend. Kui vabaks saad, tule Kanadasse. Seal ei aja enam keegi sind taga. 
Meid leiad sa piirialalt, metsamäestiku lähedusest.» 
«Kas sina lähed siis ka?» 
«Jah. Ma tean, et elu seal üleval on raske, aga ma tahaksin koos Adamsiga siiski õnne katsuda. Kuhu 
mul muidu 

minna? Ma olen noor ja terve ja tahan elada ausate inimeste seas. Hüvasti!» 
Kath haaras redelist kinni. 
«Valge naine...» Ahelais vang kummardus ettepoole nagu janunev inimene, kellele vett näidatakse. 
Mõte, mis teda äkki valdas, oli nii võimakas, et ta unustas omaenese äsjased hoiatussõnad ja pidas 
Kathi veel kinni. «Valge naine.. . kas sina, Adams, Thomas ja Theo olete siis valmis elama koos 
punaste meeste ja naistega?» 

«Jah... sinu ja Tšapa taoliste punaste meestega.» Kath laskis redeli lahti ning pöördus veel kord 
kogu kehaga vangi poole. 

«Kas Kanadas oleme kõik vabad?..» Tokai-iito ei jäänud vastust ootama, vaid jätkas ise. «Jah, ma 


tean, et Kanadas oleme vabad. Mitte üksnes Adams ja mina, vaid paljud punased mehed ja naised. 
Ka meie vennad Minnesotast elavad seal juba neliteist aastat, sellest ajast peale, kui nad oma 
Jahimaadelt minema aeti.» Indiaanlane rääkis ikka kiiremini ja tõtlikiimalt, et kasutada aega, mis 
talle veel jäi. «Adamsil ei ole kulda, aga minul on, niipea kui ma vabadusse pääsen. Ma ostan maad 
nii meile kui ka teile. Me hakkame koos töötama. Te õpetate meile kõike, teist saavad meie vennad 
ja õed... Ma ei lähe Kanadasse üksinda. Karusalga mehed ja naised peavad minuga kaasa tulema.» 


Kath langetas pea:.«Neid hoitakse reservatsioonis vangis.» 

«Aga mitte köidikuis nagu mind. Jätke see minu mureks. Ma tahan jälle vaba olla. Ütle seda 
Tobiasele. Ma võitlen jälle oma elu eest. Hau... Aga nüüd mine.» 

«Sinu sõnad äratavad meis kõigis suurt lootust.» Erutus võttis Kathi peaaegu hingetuks. «Ela 
hästi.» Ta ronis käkku redelist üles. Luuk lükati jälle kinni ja vang kuulis veel kergeid ettevaatlikke 
samme. Siis valitses taas vaikus. 

Tokai-iito meenutas Adamsi naise toodud teateid. Lüüasaamine! Võitlus on lõppenud, kordon 
väljaspool hädaohtu. Pikknoad kavatsevad Tokai-iito vabaks lasta, sest neil ei tarvitse teda enam 
karta. 

Pealik oli sunnitud oma piisoniküttidest rahva täielikku ja korvamatut lüüasaamist tõdema. 
Uatšitšunid, keda ta surmani vihkas, olid temast võitu saanud. 

Ta mõtted töötasid. Need juurdlesid dakootade kaotuse, aga ka Adamsi, Kathi ja nende isade 
saatuse üle. «Minema aetud ja põlatud nagu punane mees...» oli noor valge naine ütelnud Adamsi 
kohta, pealikule aga: «Sa oled meie vend.» Need sõnad haakusid Tokai-iito teadvusse otsekui 
õngekonksud. Üksinduses ja unetuil öil hakkasid indiaanlase mõtted sellest punktist lähtudes liikuma 
uusi radu, ja isegi keldriseinad ei suutnud neid tõkestada. Ta pidi omaks võtma tõe, et nad võitluses 
kaotajaks olid jäänud - võitluses, mis oli «vabaduse viimane tee», nagu ta ütles toona Hobusejõe 
ääres Hundipealikule, kui nad telgis lõkke ääres istusid. Ka too viimane tee oli vääraks osutunud. Iga 
dakoota võis tappa küll viiskümmend või sada pikknuga, kuid nende asemele astus kohe kakssada 
või viissada. Dakootad ei osanud rauda sulatada, veel vähem laskemoona ja püsse valmistada. Kord 
pidi nende vastupanu ikkagi murduma. Nad ei osanud atra sepistada, ega linnu ehitada. Neid ei saa 
iialgi nii palju olla kui valgeid mehi, nad olid kadunud hinged. Tokai-iito teadis seda ammu, teadis 
juba siis, kui võitles. Aga ta ei olnud näinud ühtki teist väljapääsu, teistsugust Jootust. Nüüd järsku 
avanes üks värav. Ega punased mehed üksi olnud võidetud. Leidus ka veel teisi võidetud mehi, nagu 
Adams, Thomas ja Theo. Neidki põlati ja aeti minema, olgugi nende nahk valge. Kes kelle vastu 
võitles? Kas punased mehed valgete meeste vastu? Ei, ka valged mehed omavahel. Kümme aastat oli 
Tokai-iito Harry nime all valgete meeste seas elanud, kuid ei olnud nende hulgast ainsatki sõpra 
leidnud. Ta teadis, et otsustaval hetkel tegutsevad uatšitšunid alati ühel nõul ja alati punaste meeste 
vastu. Kogu nende sõprus ja poolehoid oli petlik ega jäänud võitluses püsima. Alga nüüd oli ta 
leidnud ühe Adamsi-nimelise valge mehe, kes sarnanes punase mehega, sest tal oli viimase saatus ja 
ta sai sellest ise aru. Adams oli Tokai-iito pärast elu kaalule pannud, ta tegutses pikknugade vastu, 
suurte huntide vastu valgete hulgas, kes olid tapnud tema isa. Adamsist oli saanud vend. Pärast 
pikemat järelemõtlemist taipas Tokai-iito sedagi, et Adams ei olnud ainus. Leidus veel palju valgeid, 
nagu Adams, Thomas. ja Theo, ja musti, nagu Kopra isa, keda kulla nimel rõhuti. Nende kõigiga 
seisid punased mehed oma rängas kaotuses kõrvuti. Kõik need võidetud mehed aga võiksid 
üksteiselt õppida. Seda tehes saavad nad uut 

jõudu ja suudavad astuda uuele teele, rahu teele, mis avaneb ainult julgele, väga põhjalikult 
mõtisklevale ja vaatlevale inimesele. Tokai-iito võttis nõuks astuda esimesed sammud niisugusel 
teel. Need verivärsked mõtted andsid tema elule ka uue väärtuse. Ta pidi oma elu hoidma - mitte 
sellepärast, et see kuulus talle endale ja et ta seda armastas. Ei, elu ei olnud talle enam armas. Liiga 
palju oli ta pidanud taluma põlatud mehe pojana, üksikuna edust joovastatud nõmedate meeste 
keskel. Ta pidi oma elu hoidma sellepärast, et see oli nüüd nagu tähtis kiri, mis pidi punastele, aga 
samuti valgetele ja mustadele inimestele olulise ja vajaliku sõnumi viima. 

Kes olid alistatud? Nad kõik olid alla heidetud, olid maata ja õigusteta inimesed, suurte 
uatšitšunide sulased. 

Kogu oma tahtejõuga hakkas Tokai-iito nüüd köha ja palaviku vastu võitlema. Iga päev tegi ta 
jälle kõiki samme ja liigutusi, mida kett võimaldas. Valvuri imestuseks hakkas ta uuesti sööma ja sõi 
isegi seda, mis talle ei maitsenud. Tema uus äratundmine köitis teda niisuguse jõuga, et ta oleks 
päevade ja ööde vaheldumise mitte enam ükskõiksusest, vaid kirglikust mõttetegevusest ära 
unustanud, kui just täpne päevakava ei oleks olnud osa tema nüüdsest tahtest.. 

Ühel sombusel talvepärastlõunal tuli mühakas valvur tavalisest varem vangi juurde. Õhtueine aeg 
ei olnud veel käes ja pealegi ei olnud tal midagi kaasas. Jäänud dakoota ette seisma, otsis ta 
tseremoniaalse aeglusega taskust võtme ja näitas dakootale. «Sind kästi tulla komandandi juurde,» 
ütles ta. «Kapten Roachi juurde. Pea ennast korralikult üleval. Sellest sõltub sinu elu.» 

Ta avas käerauad ja keti. Tokai-iito ei lasknud välja paista, et ta kergendust tundis. 

«Sedasi,» tähendas mühkam, «lase nüüd käia - redelist üles. Ja ära sa mulle tüli kaela too. Üleval 
seisavad juba kaks revolvriga sõdurit, kes sind vastu võtavad.» 

Sõnatult allus dakoota korraldusele. 

Komandandi töötuppa astudes tundis ta ära seinapingil istuva Roachi. Kapten oli tahapoole 
nõjatunud ja hoidis kollaste sõrmede vahel sigaretti. Tema näoilmes peegeldus kõik, mida tunneb õel 
karrjäärihimuline inimene võidurõõmuhetkel. Kui Tokai-iito vere ja tolmuga määrdunud rõivais, 
mille uhke tikand veel vaevalt näha, tema ette seisma jäi, kirtsutas ta nina. 

«Mispärast sa selle räpase ja haisva selli siia sisse tood?» küsis ta mühakalt vabaratsurilt r-i 
põristades.«Ta oleks võinud ennast ju ometi kasida,enne kui kornandandi juurde tuleb. Ah, olgu 
peale,» lisas ta siis, «me teeme võimalikult lühidalt.» Ta vaatas dakootat nagu looma, keda laadal 
takseeritakse. «Sa oled vist puruhaige,» tähendas ta. «Tiisikus või midagi taolist.» Roach ei 
vaevunud oma rahulolu varjama. «Velsker igatahes mainis tiisikust.» Tokai-iitole meenus, et teda oli 
kord läbi vaadatud. «Sind võib nüüd juba vähimagi kõhkluseta vabaks lasta, kui sa oled aru pähe 
võtnud ja kirjutad alla, et lähed vastupanu avaldamata reservatsiooni.» Roach hõljutas mingisugust 
paberilehte.«Noh, kuidas siis on? Kas oled järele mõtelnud?» 

«Et ma lähen ise reservatsiooni?» 

«Jah, loomulikult. Oma hõimu eest ei tarvitse sul enam alla kirjutada. See on ammu seal.» 
«Ma kohustun vastu hakkamata reservatsiooni minema.» 

«Suurepärane! Mida kõike paar kuud keldrit korda ei saada! oled hoopis teiseks inimeseks 
muutunud!» Roach nihutas paberilehe dakoota ette. «Näe! Pane oma pookstavid alla!» 

Tollal kui Tokai-iito oma isaga palju valgete seas ringi liikus, oli ta veidi lugema õppinud. Nüüd 
veeris ta hoolega lauseid, millele pidi alla kirjutama. Tõepoolest ei sisaldanud need midagi 
rohkemat, kui Roach oli ütelnud. Püstiljalu kirjutas dakoota alla. 

«Oma relvi sa muidugi enam tagasi ei saa. Nüüdsest peale hakkad sa metslasest tsiviliseeritud 
inimeseks muutuma. Homme hommikul asud teele. Tobias peab mõned kirjad agentuuri viima, ta 
võtab sind kaasa. Su setukas kingitakse sulle tagasi, sellest metsalisest ei saa ju asja. Ja vaata, et sa 
ka oma teise kiskja meie juurest minema viid. Selle musta hundi, kes tervet ümbruskonda ohustab. 


See olevat sinu koer, mis?» 

Tokai-iito kehitas õlgu. 

Roach vaatas ringi. «Aga kus on siis Tobias?» küsis ta kohalviibivailt tragunitelt. 

Uks avanes ja otsitavastus sisse. 

«Ahaa, Tobias! Siin on su hoolealune. Ta läheb reservatsiooni. Homme võtad ta kaasa! Täna öösel 
võib ta magada sinu juures meeskonnahoones.» 

«Hau.» 

Pikema jututa lahkusid mõlemad indiaanlased ruumist. Väljas valitses hämarus, talvine õhtu astus 
juba oma õigustesse. Varjamatu uudishimuga vaatasid mõned ümberseisvad sõdurid ja vabaratsurid 
vabaks lastud vangi poole. 

«Pole küll mingi kunst teda praegu vabaks lasta,» ütles üks. «Igamees näeb, et teda pole enam kuigi 
kauaks.» 
Tokai-iito surus om kuiva köha alla. 

Tobias viis ta meeskonnahoonesse. Isegi sellel hiljaaegu ehitatud majal ei olnud ühtki akent, vaid 
ainult laskeavad. Sünget ruumi valgustas tuhmilt kaks petrooleumilampi. Delavaar tuhnis oma 
magamisasemel nurgas, kus kord Adams oli istunud ja mängijaid jälginud. Tobias tahtis Tokai-iitole 
Välgupilve õmmeldud kuube anda, kuid dakoota jättis vanad rõivad selga ja võttis ainult teki ümber. 
Siis sõi ta koos delavaariga pemmikani, mida viimane oli kevadel Hobusejõe-äärsest külast kaasa 
toonud ja kaua aega tallel hoidnud. Üle Tokai-iito näo libises põgus naeratus, kui Hundipealik talle 
piibu ulatas. 

«Kas läheme hobuste juurde?» tegi delavaar ettepaneku. 

Tokai-iito tõusis kärmesti. Mõlemad indiaanlased väljusid majast, kuhu kogunes juba mehi, et õhtut 
lobisedes, suitsetades ja mängides mööd saata. Valve laskis Tobiase koos tema saatjaga pikema 
jututa väravast välja. Siinsamas oli koppel, kus mõned hobused tedvist, pruuniks tõmbunud rohtu 
krõmpsutasid. Ainult üks võikhall täkk seisis noruspäi, ilma et ole söönud. Tokai-iito kutsus teda 
tasa. Lahja võik, kelle, ahk kandis arvukaid jõhkra kohtlemise jälgi, tõstis pea, kikitas kõrvu ja oli 
siis paari hüppega oma peremehe juures. Ta surus pehmed sõõrmed Tokai-iito näo vastu ja peremees 
silitas tema kaela. 

Indiaanlased mõistsid teineteist ühestainsast pilgust. Tobias tõmbas latid koplivärava eest ära ja 
kumbki võttis oma hobuse. Nad ratsutasid vällja liivasele rohumaale. 

Jätnud kordoni nii kaugele selja taha, et neid sealt enam ei kuuldud ega nähtud, peatasid ratsanikud 
hobused. Tokai-iitol tuli tugevasti ratsmeid pingutada, sest tormakas mustang tahtis edasi edelasse 
söosta - vabadusse ja talle tuttavaisse preeriasse põgeneda. 

Läbi õhu vilksatasid peened lumekristallid hetkeliselt sähvatavas ja taas kustuvas valevuses. 
Pilvede vahel sirasid tähed, niisama kauged nagu tuhandete aastate eest. Taevavõlvile kerkis 
ümmargune täiskuu, öö valitseja. 

Pidulikult rändas ta läbi pimeduse, valgustades seda ähvardava punaka paistega. Ümberringi laius 
kõnnumaa. Tema pojad, dakootad, olid minema aetud, aga ükski uus peremees ei ilmutanud veel 
lusti viljatule puustusmaale elama asuda. Pilk eksles üle lõputute lagedate liiivaküngaste, üle 
madalasse rohtu kasvanud künkaharjade ja orgude. Jõekaldal painutas talvetuul hõredaid pajusid. 
Viimast korda vaatas Tokai-iito oma kodumaad. Järgmisel hommikul pidi algama teekond 
reservatsiooni. 

Pealik paotas huuled, ja üle ääretu preeria hakkas kanduma tema tasane kume kaebelaul, 


segunedes jäise tuule karmi ulumisega. 


Pealik laulis kaua üksipäini, ja kodutu delavaar kuulis dakoota laulus otsekui omaenese kaebust. 

Äkki näis, nagu oleks indiaanlase laul magava maapinna üles äratanud. ühelt kuupaistes kumavalt 
künkalt eraldus võõras vari. See oli hunt, kuid suurem ja tumedam kui teised hundid. Avatu lõugade 
ja hiilgavate silmadega kõhn loom ilmus nag kummitus, kes võib õhku tõusta ja minema lennata. Ag 
ta jäi maapinnale ja tuli aegamisi, samm-sammult lähemale, ikka lähemale kumedakõlalisele 
kaebehäälele, mis jutustas tuulele ja huntidele dakootade tegudest ja saatusest. 

Pealik tundis hundi ära, kuid ta ei liikunud paigast. Tasasel häälel jätkas ta laulmist ja tema laul 
meelitas hunti ligemale nagu vastupandamatu nõidus. Ikka veel urisedes, kihvad paljad, hi is must 
loom tema poole. Lõpuks jäi ta käppadega rohtu sõtkudes paigale. Tema urin läks üle niutsumiseks 
ja a heitis maha. 

Kui pealik valt jäi, tõi koer kuuldavale haukuva häälitsuse. Tema tundlik nina vedas lakkamatult 
õhku. 

«Ohitika!» 

Koer kargas dakoota najale nii et see suutis vaid suure pingutusega jalule jääda, ja hakkas valjusti 
kiunuma. Ka võik oli musta hundikoera ära tundnud. Ta puristas ja asus kuivanud rohtu näpsima. 
«Nüüd ta sööb jälle,» ütles delavaar mustangi jälgides. 

Hilja ratsutasid indiaanlased kordoni juurde tagasi. Nad jäidki ööseks väljapoole palissaadi 
hobusekoplisse. Väravavalve ei teinud sellest küsimust. 

Delavaar andis Tokai-iitole tagasi nikerdatud pidemega noa. «Säh,» sõnas ta, «se on ainus relv, 
mida sul luba- 

võtta. Aga siit põhja pool algab juba bädland... On see sulle tuttav?» 

«Jah.» Tokai-iito pilk suundus silmapiirile, kus kõrgusid Mustad mäed. Ta teadis, kuidas «halb 
maa» välja näeb. See oli vilijatu liivik, mida läbisid kaljused mäeseljakud. Kuna ta seda maad tundis, 
uskus ta nägevat teda taamal sombuse talvepäeva vinest esile kerkimas. 

«Seal seisavadki karusalga telgid,» seletas Hundipealik. «Siit ratsaniku päevatee kaugusel, kui 
hobust tagant sundida. » 

Tühjad plaanvankrid hakkasid agentuuri eest liikuma. Nad sõitsid pika madala ehituse juurde, seal 
rakendati hobused eest ja vankrid lükati kokku. Johnny valvas ka selle töö järele ja läks siis 
pikkamisi tagasi peahoone poole, kuhu ta lõpuks kadus. 

«Nüüd on meil paras aeg,» arvas delavaar. 

Mõlemad indiaanlased kannustasid hobuseid ja ratsutasid agentuuri. Kuna Tobiast tunti, laskis siin 
seisev tunnimees nad pikema jututa läbi. Nad viisid oma ratsud koplisse teiste hobuste juurde ja 
läksid siis peahoonesse. Tobias ei suunduud mitte paraadukse poole, mille ees käis elav askeldamine, 
vaid otsis üles väikese külgukse. Selle kaudu astusid. mõlemad indiaanlased ruumikasse 
külalistetuppa. 

Mõlemale külmast talveõhust tulnud mehele tundus ruum väga soe. Ühel kahest rohmakast lauast 
põles mõtlikku valgust levitav petrooleumilamp. Väljas hämardus varajane talveõhtu, ruumi ainus 
aken aga oli väike ja laskis vähe valgust sisse. Seintele kinnitatud riiuleil seisid reas kannud, kausid, 
peekrid ja kastrulid. Taha paremasse nurka oli ehitatud pliit. Selle ees seisis hiiglakasvuline Johnny, 
selg sisenejate poole. Isegi kui uks jälle kinni langes, ei pööranud ta end ringi. Pliidi kõrval seina 
najal seisis tema laskeriist. See oli suur noaaegne püssiloks. 


Indiaanlased läksid pliidi vastasnurgas asuva seinapingi juurde ja võtsid sellel istet. Ohitika 
roomas peremehe jalgade taha pingi alla. 
Ilmsesti oli külaliste rahulik käitumine Johnnyle üpris meeltmööda. Ta viskas parajasti jälle pannile 
suure lusikatäie rasva. Rasv sulas pannil ja liha hakkas särinal pritsides praadima. Indiaanlased 
võisid Johnnyt südamerahuga silmitseda. Too oli õige kehakas, kuid tänu era- 

kordsele kasvule ei paistnudki eriti paks olevat. üksnes tema laias näos torkasid silma muguljat nina 
ümbritsevad rasvavoldid. Hõredad juuksed olid ümmargusel pealael hoolikalt lahku kammitud ja 
rikkaliku võidega soovitud suunda koolutatud. Kuue oli ta seljast ära võtnud ja räpased 
särgivarrukad üles käärinud, nii et tema rammukad, noorte puutüvede sarnased käsivarred paistsid. . 
Alles siis, kui ribitükid praetud, vaatas Johnny indiaanlaste poole, kes vaikides piipu pahvisid. Ta 
võttis seinalt kolm puhtaksküüritud puutaldrikut ning tuli nende ja panniga seinapingi ees seisva laua 
juurde. Kolistades sättis ta taldriküd kohale, pani tahmase panni keset lauda puust alusele ja istus ise 
taburetile, mis tundus tema massiivse kogu jaoks liiga väike. Ta tõmbas tupest terava otsaga noa ja 
tõstis neljast pannil olevast lihatükist ühe kummagi külalise taldrikule. 
«Ma praadisin need endale,» ütles ta kähiseva joomari häälega, «aga ega teiegi suu seinapragu ole.» 
Söödi. Peagi olid portsjonid otsas. Peremees viis toidunõud ära ja tõi viinakannu. Ta valas peekrid 
täis ja lükkas need indiaanlaste ette. Omaenda peekri tühjendas... ta üheainsa sõõmuga. Seepeale 
ilmus tema näojoontesse ka elu. 
«Lase kuulda, Tobias!» 
«Ma arvasin, et sul endal on midagi uudist,» kostis delavaar selle peale põiklevalt. «Kas kõik on 
rahulik?» 
«Rahulik. Ässitajast, Istuvast Sännist, saime toredasti lahti.» . 
«Surnud või?» küsis delavaar näiliselt suusoojaks. 
«Ei, kes teda tapma hakkab. See ei too vähimatki tulu. Nad tegid paliju kavalamalt.» Peremees 
irvitas. «üks tuttav, kes seda nalja pealt oli näinud, rääkis mulle. Nad luiskasid Istuvale Sõnnile, et 
Suur Isa tahab teda Washingtonis isiklikult vastu võtta. See oli ühe nupuka mänedžeri idee. Ja siis 
vedasid nad teda linnast linna... Ta mõistab ju ainult oma dakoota keelt. .. Nad näitasid teda 
teatrites ja nõudsid kõrget piletiraha: «Näete oma ihusilmaga kindral Custeri tapjat.. .»» Peremees 
tühjendas teise peekritäie. «on see vast äri, sõbrad, on vast äri! Istuvale Sõnnile rääkisid nad midagi 
miitingutest ja konverentsidest, tema jäi uskuma ja pidas iga kord kõne. Niiviisi ühest linnast teise. .. 
Nad on temaga veel praegugi ringreisil!» 

«Ja mis siin kuulda? Kari on nagu luu ja nahk.» 

Peremees kallas endale kolmandat korda viina ja kummutas peekri jälle tühjaks, kusjuures paistis 
välja, et tema kõril oli suure sõõmu kallal tükk tegemist. «Ah et luu ja nahk? Jah, kulla mees, luu ja 
nahk! Ja konservid on pahak läinud, rääkimata juba sellest, et pooled neist, mis ette nähtud, ei jõua, 
üldse kohale.» Peremees tõmbus küüru ja kummardus üle laua külalistele lähemale, nii et tema 
viinalehane hingeõhk indiaanlastele vastu lõi.« See on kõige parem äri, ütlen ma teile, kõige parem 
äri.. Nimelt konservidega... Ja seda äri ajab Freddy! Just hiljaaegu oli siin suur tellimine. Noh, küll 
mina teile juba rääkida tean! Kirjade järgi maksis see tuhandeid! ... Aga palju kohale jõudis? 
Mõned riknenud purgid. Kahju hakkab punanahkadest, kes seda rämpsu sööma peavad.- Aga, 
Freddy ajab raha kokku. Tal ei tarvitse enam kulda otsida, sest siin saab ta üheainsa hankega rohkem 
kui vaene kullaotsija terve aasta. jooksul. 

Minule ei ole ta aga tänini veel ühtegi dollarit visanud, va räpane koer! Kas arvate, et ma seda nalja 
veel kaua pealt aatan?» 

«Teata agendile,» õhutas delavaar. 

«Sellele elegantsele härrale, erruläinud ohvitserile, keda kunagi kohal ei ole? Ma hoian parem, et ma 
ennast ei kõrvetaks!» Peremees tegi sügavamõttelise näo. «Omavahel öeldes, Freddy on üks igavene 
koerapoeg, kes võib sulle öösel külma ralhuga noa selga lüüa. Ei, veel on see minu jaoks liiga 


kardetav. Ma pean ootama. Eks minu rahakott lähe vahepeal ka niisama veidi ümmargusemaks. 

Siia astub igaüks meeleldi sisse, talvel aga peavad nii valged kui ka punased mehed pisut rohkem 
trimpama, muidu hakkab neil liiga külm.» 
«Dakootad ei tohi ju reservatsioonis juua,» märkis delavaar. 


Peremees hakkas suure häälega naerma. «Just sellepärast nad mulle nii hästi maksavadki!» seletas 
ta, kui naerupisarad tal juba üle põskhabeme alla veeresid. 

Peremees jõi edasi. Aegamööda vajus tema pea tukastuseks rinnale. Kuid veidikese aja pärast oli 
ta jälle virge. Nähtavasti ei olnud. ta unustanud, millest enne rääkis. «Verine Tomahook ja kompanii 
on praegu parajasti seal,» ütles ta. «Nad läksid Freddyle näljapajuki üle kaebama. Kas te ei näinud, 
kuidas ennist tuli nelikümmend täies 

ametirüüs meest kõikide oma kotkasulgede ja piisonisarvedega - laagripolitsei ladvik ja härra ülem 
ise? Nad tulevad kaebustega ja Freddyl pole sugugi kerge neid jälle nii kähku välja visata kui 
viimasel korral. Ta peab vähemalt paar tundidepikkust kõnet ära kuulama.» 

«Ja Šonka on samuti seal?» 

«Seda muidugi. Šonka on alati kohal. Freddy ise hoolitseb selle eest, sest Šonka hoiab ju Freddy 
poole.» 

«Siis me võib-olla ei pääsegi esialgu Freddy jutule?» 

«Jah, vaevalt see asi end sättida annab. Ja kui sa praegu pääseksidki tema jutule, ei saavutaks sa 
ikkagi seda, mida tahad, sest ta on halvas tujus. Aga kas sinu küsimust ei annaks kellegi teise juures 
joonde ajada? Mis asi sul oli?» 

«Näed sa, ma pean oma sõbra Harry siiatoomisest ette kandma. » 
Peremees silmitses Tokai-iitot teraselt. «Harry?» kordas ta justkui meenutades. «Kas toosama, kes 
fordi õhku laskis?» 
«Toosama jah;» kinnitas Tobias naerusui. 
«Ja nii kaua vangis istus? On sulle väga tähtis, et asi kähku joonde saaks? Siis pead küll sekretärile 
mõned napsid välja tegema; Ta on täna juhuslikult siin.» 
«Napsi võib ta saada. Aga kas ei käiks see kõige ladusamalt sinu kaudu?» 
«Olgu, ma teen sulle seda meelehead. Anna oma paber siia!» 
Tobias võttis kirja välja. «Las ta kirjutab alla, et on 

seda näinud ja nõustub Harry Tokai-iito minekuga tema hõimuharu, karusalga juurde.» 
«See ei tohiks eriti raske olla.» Peremees võttis kirja ja lahkus. 

Üsna varsti tuli ta tagasi. «Kahju,» ütles ta kahetsevalt õlgu kehitades. «Charlie't ei ole praegu 
kohal. Meil tuleb veidi oodata.» 

Maja eest kostis hääli. Uks kisti vana ja ruumi uhkas külma õhku. Sisse trügis pool tosinat 
hambuni relvastatud ja karusnahkadesse riietatud, erekirjute kaelarättidega meest. 

«Halloo, Johnny!» hüüdsid nad kogukale peremehele, kes end pikaltoimeliselt ja iseteadlikult 
püsti ajas. «Too kähku napsi! Ja mida sul süüa on, sa nuumhärg?» Mehed trampisid, nii et 
laudpõrand kõmises. Majas valitsev soojas ning viina ja praeliha lõhn tõstsid nende tuju, nad 
tr,ampisid taktis ja naersid. «Ruttu, Johnny, ruttu, Johnny!» karijusid nad kooris pooliti lauldes. 

Peremees ei lasknud end häirida. Ta tõi kuus peekrit, sättis need laual petrooleumilambiga ühte 


ritta ja valas täis, ilma et tilkagi oleks maha läinud. Tema lihavad käed olid märksa osavamad ja 
väledamad, kui esimesel pilgul arvata võis. Mehed astusid laua äärde, võtsid täidetud peekrid ja 
kallasid viina kõrist alla. 

Johnny tuli nelja suure suitsutatud karusingiga. Kaks neist olid tal kummalgi käsivarrel just nagu 
sülelapsed, kaks ülejäänut kontipidi peos. «Halloo, härrased! Mis te arvate, kas ma ei toida teid 
paremini kui Freddy oma punanahku?» 

Mehed naersid veel valjemini. Nende peamees viskas oma kopranahkse mütsi nurka; nüüd võis 
näha, ettal olid poolpikad mustad juuksed. «Jean, mu vend,» hüüdis ta prantsuse aktsendiga, «just 
seda tahtsimegi sulle soojalt soovitada! Muidu peaks meie nösuninaline Pitt sind ennast veristama ja 
pannil praadima. Kahju oleks sinust, Jean!» 

Singid jagati välja ning mehed asusid isukalt sööma. Peekrid täideti teist korda. Peremees istus 
koduselt peamehe kõrvale ja jõi teistega koos. 

«Jean, mu vend,» ütles vilajas pikajuukseline mees sinki mugides, «täna peame lahkumispidu! 
Mõistad? Sul tuleb meile välja teha!» 

Peremehe nägu tõmbus kipra. «Lahkumispidu? Mis jutt see olgu?» 

«Ah, mu kullakallis Jean, meid lasti ametist lahti. Freddyl ei ole südant. Ta ütleb, et sõda on 
lõppenud ja et ta meiesuguseid riiukukki enam ei vaja. Ta joob oma dollarid parem ise maha. Ta 
annab meile hundipassi, aga kirjade järgi käib meie palk edasi. .. Oeh, mu armas Jean, maailm on 
väga paha. Freddy arvates on punanahaline laagripolitsei odavam.».Käbe mees lõikas endale uue 
singitüki. «Aga mina teen siit sääred. Lähen sinna, kus inimesed on paremad!» Ta hakkas vilistama 
mingisugust igatsevat meloodiat. «Jean, mu vend, egasa Kanadateitunne?» 

«Kas seal teenib rohkem kui siin?» 

«Jean, sinusugusel mehel puudub igatsus! Sinus ei ole kübetki poeesiat, Isa oled nagu hea siga täis 
küna ees. Aga mina ei ole jänki ega inglane. Minu isa tuli Prantsusmaalt ja läks Kanadasse. Kanadas 
on tore, seal peab elama!» 


«Jah,» poetas sõnaaher Hundipealik sekka. «Kanada on veel vaba.» 

Ratsurite pealik tõstis peekri. Ta oli rõõmus, et on leidnud mõttekaaslase. «Mu punane vend, sa 
siis tunned Kanadat, minu kodumaad? Isa oli mul Kanadas voyageur ', ta kauples paljude ilusate 
asjadega. Tal oli suur paat, millega me üle grand lacs 2, üle suurte järvede sõitsime, kui ma enfant : 
alles üsna väikene olin. Minu isa laulis, mu ema laulis, me olime rõõmsad. .Kõik punased mehed 
olid meie cousins *, head sõbrad. Kanadas on elu ilus. Ma ei tlea, miks ma sealt ära tulin, aga mon 
dieu °, see oli paha, väga paha. Nüüd olen ma siin, aga siin ei meeldi mulle. Kas ma pean Kanadasse 
tagasi minema? Oui°. Freddy on koletis, kellel ei ole südant,ta laskis mind ametist lahti pärast seda, 
kui ma tema heaks siuud, «maod», ära võitsin. Aga punased mehed on ju minu cousins, nad 
armastavad vabadust... Mispärast ma neid maha lasksin?» oma mure uputamiseks jõi kõneleja veel 
ühe peekritäie. 


1 Rändaja, rändur (pf. k.). 

2 Suured jarved (pr. k.). Mõeidud on Suurt Järvistut 
3 Laps (pr. k.). 

4 Sugulased (pr. k.). 

5 Mu jumal (pr. k.). 

6 Jaa, jah (pr. k.). 

Tema kaaslased olid vahepeal juba piibu põlema pannud. Tekkis kaks gruppi, kes käratsedes ja 
rusikaga vastu lauaplaati raksates isekeskis täringut viskasid või määrdunud kaarte tagusid. 

«Mind paneb imestama, et Freddyl teid enam tarvis ei ole,» hakkas Hundipealik ääri-veeri 
ratsanike peameest usutlema. «Reservatsiooni piirid jäävad ju, peaaegu valveta. Dakootad aga 
nälgivad ja on rahutud.» 

«Oeh, mon dieu, nälg väsitab, mu punane cousin, .ja siuud on lõplikult alla heidetud. Verine 
Tomahook hoiab neid oma revolvriga vaos ja nad kükitavad vaguralt telkides, olgugi et nende 
südamed ja kõhud võib-olla rahul ei ole. Istuvat Sõnni ei ole enam siin; kes veel peaks neid aitama ja 
kuhu nad peaksidki minema? Nad on sunnitud Freddy sõna kuulama. Tema aga teab seda ja saadab 
oma sõbrad minema, sest ta ei vaja neid enam. Ta on ingrat ja vilain, tänamatu ja alatu.» 

Johnny oli singid ära viinud ega kallanud enam viina. Külalised, kes ei kavatsenud maksta, ei 
pakkunud talle kuigi suurt huvi. Ta noogutas Hundipealikule ja asutas end kirjaga teist korda 
minekule. «Nüüd peaks Charlie küll jälle kohal olema,» arvas ta. 

Sedapuhku jäi Johnny kauaks ära. Kui ta tagasi tuli, ei olnud ta enam üksinda. Koos temaga 
ilmusid relvastatud indiaanlased. Väärikust toonitaval sammul, pea uhkelt kuklas, astus esimene 
neist pikkamisi uksest sisse ja võttis seinapingi ees seisva suure laua ääres, Tobiase ja Tokai-iito 
vastas istet. Ta kandis kotkasulgedest peakatet, mis oli sügavalt lauhale vajutatud. Tema näos võis 
märgata mõningaid dakootale tüüpilisi tunnuseid, nagu pronksjas nahavärvus, kumer nina ja 
tugevasti arenenud põsenukid. Isikupärased olid tema väikesed pilkuvad silmad. Otsmik oli tal lai, 
kuid madal. Seda indiaanlast Tokai-iito tundis. See oligi Verine Tomahook. Teadmata jäi, kas ka 
politseiülem omakorda Tokai-iito ära tundis või näis vangipõlve vintsutusist ja haigusest kurnatud 
mees talle võõrana. Verine Tomahook tervitas põgusalt ainult Tobiast. 

Politseipealiku seltsis oli kohale ilmunud ka üks üpris eriskummaline kuju. See oli pikka kasvu, 
kõhn noor indiaanlane, kelle näojoonters ei leidunud jälgegi intelligentsusest. Ta kandis torukübarat 
ning kuldsete tupsude ja tressidega sinist mundrit. Küljel rippus tal pikk, otsa 

pidi maas lohisev mõõk ning käes hoidis ta edvistaval ja naeruväärsel viilsil hõbenupuga ratsapiitsa. 
Kekutades kõndis ta laua otsas paar korda edasi-tagasi, näis uskuvat, et kõik teda imetlevad, ja 
hakkas siis esimesena rääkima, mida võis tema noorust arvestades indiaani kommete kohaselt 
häbematuseks pidada. 

«Toka-iiito!» !hüüdis ta. «Kust sina siia said? Kas sa oled hakanud ka viina jooma?» 

«Pea suu, sa harakas!» käratas Verine Tomahook ärritatult ja saatis ninatarga teise laua ääres 
kaarte mängivate vabaratsurite juurde. 

Vahepeal oli sisenenud veel neli indiaanlast, nende hulgas ka Šonka. Isegi Tobias, kes oli näinud 
seda meest üksainus kord elus, Tokai-iito juures piisonijahile järgnenud pidusöögil, teadis otsekohe, 
kes ta on. Tollal oli Šonka lasknud oma vihkamist noore pealiku vastu välja paista ainult silmadest ja 
sedagi vargsi, kui keegi teda ei jälginud. Nüüd aga väljendas ta seda varjamatult kogu oma ilmega,. 
Ta istus Verise tomahoogi kõrvale ja vahtis Tokai-iitot üksisilmi ning väljakutsuvalt. Ent tema pilk 
põrkas endassesulgunud Tokai-iito nagu läbitungimatu müüri vastu. 

Johnny andis kirja Tobiasele tagasi. «Võta... kõik on korras.» 
Tobias noogutas tänulikult ja ulatas peramehele kaks dollarit. Johnny jäi ilmsesti rahule. «Niisiis, ta 
võib laagripolitsei saatel karusalka minna,» Ütles ta. «Seda kirjutas Charlie kirja alla.» 

«Näidake kiri mulle ette!» nõudis Verine Tomahook, kes oli sõnadest aru saanud. «Mina olen 
laagripolitsei pealik!» 

Tobias ulatas kirja politseipealikule. Too voltis selle lahti ja käskis Johnnyl ette lugeda. 

«Valge mees on jälle midagi niisugust kirjutanud, mida ta ei oleks tohtinud kirjutada,» lausus ta 

sapiselt. «Mitte valged, vaid punased mehed määravad, missuguses telgis Tokai-iito elama hakkab. 


Minu vend Šonka teatas mulle, et karusalga nõukogu koosolek pidas juba aru ja otsustas Tokai-iitot 
mitte enam oma telkidesse lasta. Tema tipi on nõukogu käsul hävitatud ja Punane Rebane ütleb, kus 
see noor koiott edaspidi elama peab. Karusalka tagasi ta ei lähe. Hau.» 

Verine Tomahook rääkis valju häälega. Nende sõnade 

ajal tekkis mitte ainult tema enda, vaid ka kaardimängijate lauas vaikus ning igaüks vaatas tema ja 
Tokai-iito poole. 

Noor pealik ei liigutanud end ega lausunud sõnagi. Tobiases lõi lõkkele nördimus ja ta suutis end 
vaevu vaos hoida. Need alatud reeturid laagripalitseist, kes piinasid omaenda rahvast veel rahkem 
kui valged mehed! 

Aga mismoodi oli võimalik, et karusalga nõukogu koosolek Tokai-iito kahjuks otsuse tegi? 
Tobiasele sähvatas meelde öö noore pealiku telgis, kui tookordne relvasmugeldaja Punane Rebane 
kavatses samuti nõukogu koosolekut pealiku vastu üles ässitada. Tollal lootis Punane Rebane 
Šonkale ja manatark Havandšitale. Kuidas see ränk otsus nüüd teoks sai? 

«Kas alistud?» küsis Šonka noorelt pealikult pilgates. Tokai-iito vaikis. Kõik oatasid kahe 
põliisvaenlase kardetavat kakkupõrget. 

«Ärge siis niiviisi kuivade kõridega. ..» ütles Johnny äkitselt pineva vaikuse sekka, «Ilma 
märjukeseta ei kõlba jutt kuhugi. Kõigepealt üks lonks, ja siis arutame seda rasket küsimust edasi.» 
Ta pilgutas silma, ja Töbias pistis tüsedale peremelhele pihku kaks münti, mis paistsid viimasele 
üsna hästi meeldivat. Sedamaid seisid laagripolitseinike ees täidetud peekrid. Šonka jättis Tokai-iito 
rahule, et küünitada viina poole. Verine Tomahook sirutas samuti käe peekri järele. 

«Ohoo, mis ma näen!» hüüdis pikajuukseline kanadalane aasivalt teise laua äärest. «Mister agent 
keelas ju siuudel viina juua. Aga näe, monsieur le ' ülempalitseinikul tekkis tahtmine viina visata!» 

Šonka heitis valgele mehele üksnes mürgise pilgu, ent Verine Tomahook leidis, et ta peab tögajale 
nagu kord ja kahus vastama. «Verine Tomahook teab ise, mis sobib ja mis ei sobi,» kostis ta ühtaegu 
paatoslikult ja ärritatult. «Lalhtilastud vabaratsurid selle üle ei otsusta!» 

Johnny oli vahepeal oma peekri hüüdega «terviseks!»tühijaks joonud ning valju kõlksatusega 
lauale tagasi pannud. Politseiülem kavatses oma väärikust meeste silmis samal kombel ennistada. 
Temagi tõstis peekri, hüüdis: «Terviseks!» ja kallas viina kõrist alla. Kergus, millega seda tehti, 
reetis, et Verine Tamahook ei trimbanud esi- 


1 Härra (koos määrava artikliga) (pr. k.). 

mest korda. Mundris keigar, kes oma ülemust tunnustavalt oli jälginud, võttis otsemaid nõuks teda 
matkida. 

Tema aga tõmbas viina endale hingekurku ja pidi selle läkastades välja puristama. Mundrile 
ilmusid plekid ,ja ümberringi istuvad mehed naersid. Keigar punastas. 

«Johnny andku mulle kohe rätik ja toogu vett, et ma saaksin oma kuube puhastada! See an ühe 
kindrali sõjakuub!» 

«Või minu cousin'il on kohe kindrali munder!» pilkas teda kanadalane. «Kes talle selle andis? Kas 
ta näitas üles suurt courage'i ' ja Suur Isa Washingtonis kinkis talle mundri?» 

«Minu munder pale ühtigi muidu saadud!» vihastus keigar, kelle Tokai-iito nüüd korraga ära 
tundis. See oli karusalga napakavõitu käskjalg Tatokano. «Ma ostsin mundri saja kopranaha eest,» 
seletas too, «aga isegi saja naha eest ei tahtnud nad mulle seda anda!» 

«Tohoo pele, kas Suur Isa müüs kindralimundri minu väikesele punasele vennale... nii kalli 


hinnaga?!» 

«Ärge ajage naerma, või kindralimunder!» hüüdis üks vallandatud vabaratsureist, naor 
köndistunud ninaga mees. «Kuule, vennas, kas sa ka tead, kes sa oled? Moosekant, aga mitte 
kindral! Kes sulle seda puru silma ajas?» 

Keigari huuled võbisesid. «Sina ei saa millestki aru,» ütles ta meelelheitlikult vastu ajades, ehkki 
ka teda ennast oli vist haaranud kahtlus, et tömbininalisel Pittil võib õigus! olla. «Munder toodi 
Washingtonist ja kuulus enne ühele kolmekümne esimese ratsarügemendi kindralile. Mul on see 
kirjalikult!» 

Nüüd puhkes üldine naerulagin. «Kirjalikult?! Näita siia!» 
Keigaril tulid peaaegu vihapisarad silmi. «Eks vaadake!» Ta tõi nähtavale väikese trükitud sedeli. 
«Anna aga siia! Asi läheb huvitavaks!» hüüdis kanadalane. 

«Ei anna. Ma ise hoian. Valged mehed tohivad seda ainult minu käest lugeda.» Vormiriietes 

kei'gar silus dokumendi laual sirgeks ja tõstis siis jälle üles. «Siin seisab. . .» 


1 Julgus (pr. k.). 

«31. jaanuar 1876!» hõikas Pitt. «Ja: «Uhkus ajab upakile!» Ilus kalendrileht!» 
«Oeh!» ohkas keigar jahmunult. 
Kanadalane patsutas talle seljale. «Jah, mu väike veli, see on õige. Sa ei saa nuriseda, et sind peteti. 
See on ju sulatõsi! » 
«Aga...» 
«Mis «aga»,» naeris Johnny, nii et tema suur vats vabises, «mitte mingisugust «aga»! Sulatõsi! Kas 
sa uhkustasid? Muidugi, nagu äsjasulginud kukk! Kas sa oled upakil? Muidugi, istud siin nagu vette 
kastetud kana. Kas sind peteti? Ei petetud. Kalendrileht räägib õigust. Eks ole?» 
Masendatult istus keigar oma taburetil ja raputas pead. Seesuguse loogika vastu ei osanud ta end 
aidata. 
Johnny lükkas kurvastaja ette täidetud peekri. «Säh, joo! See lohutab!» õpetas ta isalikult. 
Taas peeti viinast lugu. 
«Jajah,» võttis Johnny kindralimundri teema kokku, «niisugused need inimesed on. Sina 
maksid sada kopranahka, sest sa tahad olla see, kes sa tegelikult ei ole, mu poeg. .. Hiljaaegu aga 
käis minu juures keegi prillidega hull, kes pakkus mulle peaaegu niisama palju dollareid ühe 
pesuehtsa pealikukuue eest! Ent kuub pidi olema täiesti ehtne ja ühegi pärlita, ainult väga ilusa vana 
tikandiga. Umbes niisugune, nagu. sul praegu seljas on, Harry!» Viimaste sõnadega pöördus 
peremees Tokai-iito poole. 
«Aga tema kuub on ju kole räpane,» tähendas keigar. «Ja ta ei olegi müüdav,» ütles Tokai-iito 
Johnnyle iroonilise muigega. 

«Kahju küll,» arvas Johnny. «Eks sellepärast need esemed heas hinnas ongi, et neid vaevalt kuskilt 
osta saab. Vahest mõtled veel ümber. Ma pakun sulle viiskümmend dollarit.» 

Verise Tomahoogi pea vajus vägisi madalamale. Veri tungis talle ajudesse ja raskendas mõtlemist. 
«Meil oleks ikkagi tarvis teada, mis Tokai-iitoga peale hakata,» ütles ta Šonkale pahuralt. 
Šonka tõusis. Kõigepealt tuleb kontrollida, kas ta kannab muid relvi peale noa.» 
«Ei kanna,» vastas Hundipealik. 

«Sinult ei küsitud, Tobias!» kostis Šonka ülbelt. «Tatokano!» käskis ta siis. «Otsi Harry läbi! 
Harry, tõuse püsti! Ja käed üles!» Käske jagades oli Šonka revolvri välja tõmmanud. 


Ruumis valitses jälle hauavaikus. Hundipealik vaatas Tokai-iitole otsa, too aga andis talle 
silmadega märku, et ta mitte midagi ette ei võtaks. Pikkamisi tõusis pealik püsti. 

«Ma saan aru, et te mind kardate,» ütles ta ja astus otse Šonka revolvrisuu ette. Ta võttis rikkaliku 
tikandiga, kuid määrdunud kuue seljast, paljastades oma kurnatud ihu ja sjigavad armid rinnal. 
«Näete... mul ei ole midagi peale noa.» 

Keigar kompas Tokai-iito vööd, ilma et viimane oleks temast väljagi teinud. 
Šonka pistis revolvri uuesti tuppe. «Punane Rebane otsustab, kas sa tohid nuga kanda,» ütles ta 
Tokai-iitole. 

Tokai-iito tõmbas kuue jälle selga. Ta oli kaame. Teda raputas tugev köhahoog, mida ta ei 
jgksanud enam tagasi hoida. «Šonka», ütles ta, kui suutis taas kõnelda, «sa rääkisid Verisele 
Tomaihoogile karusalga nõukogu koosolekust, kus otsustati minu telk hävitada ja mind ennast mitte 
enam vastu võtta. Mul on õigus teada, mispärast koosolek niimoodi otsustas.» 

«Jah,» vastas Šonka salvava pilkega, «see õigus sul on ja ma vastan sulle. Kas sa oled Mattotaupa 
poeg?» 

«Olen. Seda teab iga dakoota.» 

«Mattotaupa murdis võluveepeekri juures vande ja reetis meie kulla asukoha. Ta on süüdi, et valged 
mehed tulid meie jahimaid himustama. Kas mu keel räägib õigust?» 

Noor pealik vaikis. 

«Ütle!» nõudis Šonka. «Või on su vaprus sind juba maha jätnud?» 

Tokai-iito vaatas oma vaenlasele otse silma. «See on tõsi. » 

«Sa oled reeturi poeg! Sinu käed on kümme talve ja kümme suve dakoota hõimu vendade verega 

koos olnud. On see tõsi?» 

«Jah.» 

Kumbki meestest ei olnud enam istet võtnud. Nad seisid lähestikku teineteise vastas. 
Šonka rääkis piiriasukate keeles. Ta tahtis, et valged 

mehed Tokai-iito alandamist pealt kuuleksid. Pealik vastas talle dakoota keeles, mida oskasid 
ainult hõimu liikmed ja Hundipealik. 

«Siis tulid sa meie telkidesse tagasi,» jätkas Šonka. «Tatanka-jotanka käskis sind jälle vastu võtta. 
Vanemad ja pealikud usaldasid dakootade saatuse sinu kätesse. Sa ratsutasid Jackmani-nimelise 
valge mehe juurde ja kõnelesid temaga. Sa kuulsid, et Suur Isa oli valmis oma vabal tahtel 
karusalgale reservatsiooniis head maatükki andma. Aga nüüd, kus on voolanud meie isade ja ven- 
dade veri, sunniti meid sinu juhmuse tõttu kõige halvemale maale kolima. Sa ütlesid ei ja rebisid 
valgete pealikute tootemid tükkideks just nagu mõni üleannetu poisike. Kas see on tõsi?» 

«Jackman ise pakkus mulle renti ja karusalga jaoks head maatükki, kui ma selle eest kirjutan alla 
dokumendile, millele ma ei tohtinud dakoota hõimu nimel alla kirjutada, sest nõukogumehed ei 
olnud mul lubanud seda teha. Ma ütlesin niisugusele reetmisele ei ja kiskusin ka reeturite tootemid 
puruks.» 

«Sa petsid karusalka ja jätsid ta heast maast ilma! Sinu pärast peab karusalk nüüd nälgima! Me 
hävitasime su telgi, et sa enam iial meie juurde tagasi ei tuleks.» 

«Teil polnud õigust otsustada ilma mind ära kuulamata. Ma nõuan, et sa mu karusalga telkide 
juurde saadaksid, nagu seda ka valged mehed mulle on lubanud, ja et seal kutsutaks kokku vanemate 
koosolek, kelle ees ma võiksin aru anda.» 

«Sinul ei ole siin midagi nõuda! Sa lepid vanemate otsusega, mis on juba välja kuulutatud. Sa jääd 
seniks siia, kuni me jälle Punase Rebase jutule võime minna. Tema otsustab, mis edasi saab.» 
«Ma lähen karusalka!» 

«Mida sa meie telkidest otsid?» küsis Šonka õelalt. «Sa oled haige. Kas tahad oma haiguse kurja 


vaimu meie tipidesse tuua? Sa tead ju väga hästi, et meie isade päevil suri iga teine mees hõimust 
rõugehaigusse. Sinu haiguse vaim ei ole sugugi ohutum. Tahad sa meid tappa? » 

Tokai-iito tõmbas mitu korda vaikides !hinge. «Las vanemate koosolek otsustab» ütles ta siis. 
«Ma tean, et uatšitšunide haigusemürgid on rohkem punaseid sõjamehi tapnud kui nende relvad.» 

«Koosolek ei hakka enam otsustama, sest ta on juba otsustanud!» hüüdis Šonka ähvardavalt. Küll 

ma sind sundida oskan, kui sa sõna kuulata ei taha! Istu ja oota Punast Rebast!» 

Tokai-iito jäi seisma. 

Delavaar vaatas noort pealikut üksisilmi. Kas oli üldse võimalik, et ahelaist ja keldrist haigena 
tagasitulnud meest nii alatult tervitatakse, nagu Šonka seda tegi? Veel paari põlvkonna eest olnuks 
niisugune käitumine dakootacte juures mõeldamatu. Ent valgete meeste viin oli hõimu lõhki ajanud, 
nende püssid olid vabade meeste iseteadvuse tapnud, ja pealegi tundsid valged hulgaliselt abinõusid, 
millega reetureid värvata. Mis nüüd saab ja millega see stseen lõpeb? Kas Tokai-iito enesevalitsemi- 
sel on piir? Kui ta vastu hakkab, on ta kadunud. 

Hiiglakasvuline Johnny segas end veel kord vahele. Ta astus vihase laagripolitseiniku ette, sundis 
viimase lihtsalt oma keharaskusega taganema ja surus ta lähemale toolile. Šonka ei mõtelnudkivastu 
hakata. See äratas imestust. Nähtavasti olid need mõjuvad põhjused, mis ei lubanud tal peremehega 
riidu minna. Tõenäoliselt oli ta siin juba liiga sageli keelatud viinast lugu pidanud ja sõltus seetõttu 
Johnnyst. «Miks sa kohe nii koledasti vilhastad, Šonka!» rahustas Johnny räme joodikuhääl. 
«Võtame veel ühe napsi ja räägime siis edasil Minu juures kukevõitlust ei peeta!» 

Kuid Šonka asemel tikkus riidu norima hoopis teine mees - moonutatud ninaga vabaratsur Pitt. 
«Või ei peeta kukevõitlust?!» räuskas ta. «Mida sa endast õieti kujutad, va paks peletis peremehe 
nahas? Või tema ei taha meile välja teha! Ei taha üksainuski kord meid lahkumise puhul kostitada! 
Ja mõtleb veel sedagi ära keelata, milleks igal vabal kodanikul õigus on! Kui mu süda kukevõitlust 
ihkab, siis ta seda ka ihkab, mõistad, ja siis võideldakse... Ära jää mulle ette, või sa saad mu nuga 
tunda. .. See on üsna väle ja vahe!» Tal oli puss käes. 

Johnny taandus raevunud mehe ees. «Pea lõuad, Pitt,» ütles ta taganedes, «nina on sul juba läinud 
- kas tahad veel ka ühe silmaga riskida?» 

«Kukevõitlus» oli piiriasukate komme, käsikähmlus, kus olid lubatud igasugused võtted ja 
kõikvõimalikud 

toorutsemised. Vigastatud ninad ja väljatorgatud silmad andsid säärastest jõledustest selget 
tunnistust. 

Pitti, kelle raevu õhutas alkoholijanu, ei olnud enam võimalik tagasi hoida. «Jultunud punane 
koer!» hüüdis ta ja hakkas Tokai-iito poole minema. «Küll ma talle kombeid õpetan! Kui hea 
palgaga laagripolitseil selleks julgust ei jätku, siis teen seda mina, ja Freddy peab teada saama, kes 
siin korra eest hoolitseb, kas tema purjutavad politseinikud või üks ametist lahtilastud vabaratsur!» 

Pitt tormas noore pealiku kallale, kuid Tokai-iito tõrjus tema rünnaku välkkiirelt tagasi. Ta haaras 
kallaletungija parema käe ja väänas seda nii tugevasti, et Pitt oli sunnitud pussi maha pillama. 
Üllatava kiirusega tõstis indiaanlane noa üles ja viskas Hundipealikule, kes püüdis selle osavalt 
kinni. Seejärel kummardus dakoota äkitselt ja andis Pittile hoobi, mis tömbininalise mehe eemale 
paiskas. Pitt prantsatas vastu seina ja vajus pooluimaselt põrandale. 

Ta vähkres maas, suutmata tõusta. Indiaanlane astus tema juurde ja puudutas teda põlglikult 
mokassiini-ninaga, laskumata toorutsemisse, milleks temal kui võitjal tavakohaselt õigus oli. Oma 
noa torkas Tokai-iito jälle tuppe. Löönud ei olnud ta mitte teraga, vaid pidemepäraga. 

Sõnatult istus ta jälle Hundipealiku kõrvale tagasi. .. «Sacre nom!'» hüüdis tumedate juustega 


kanadalane. «Käis see alles kähku!» 

Keegi polnud vahele astunud ega hoolinud ka nüüd Pittist. Küll ta end ise jalule ajab. Kukevõitlus 
oli eraasi ja pealegi ei leidnud tömbi ninaga mees laagripolitseinike seas poolehoidjaid, sest ta oli 
tabanud ja haavanud nende kõige hellemat kohta - kalduvust keelatud alkoholi tarvitada. 

«Kuule, Johnny,» ütles delavaar,«sa oled ikka tõesti paras kitsipung. Säh, võta veel üks dollar ja 
kalla ratsuritele viina! Nad peavad ju lahkumispidu!» 

Peremees täitis kähku selle soovi ja ratsurid jõid nüüd Tobiase terviseks. Isegi Šonka tühjendas 
veel ühe peekri. Seina ääres lamav Pitt oigas ja ägas. 


I Kurat võtku! (pr. k.). 

Johnny istus Šonka kõrvale. «Te kõik käisite ju ennist Punase Rebase jutul,» ütles ta. «Kas te 
nüüd ei tohi enam tema juurde minna? Või on seal keegi teine ees, et te Harry asjus veel ootama 
peate?» 

Šonka ei vastanud, ta oli tujust ära. Ent Verine Tomahook kergitas oma tinarasket pead ja vaatas 
peremeest nukrate tursunud silmadega. Teda valdas purjus inimese endahaletsus. «Punane Rebane, 
mu vend, Punane Rebane oli meie vastu väga. halb. Ma kaebasin talle, et loomad on kõhnad, et liha 
purkides haiseb ja et meeste, naiste ja laste kõhud korisevad näljast. Aga tema on justkui hunt, kes 
tahab ikõik üksinda nahka pista. Ma rääkisin temaga kaua ja ilusti, tema aga näitas meile ust nagu 
koertele. Mina enam tema juurde ei lähe, pealegi ütles ta meile ise, et ei taha enne homme hommikut 
ühtegi inimest näha. Ta keeras ukse lukku, sest ta oli väga tige.» 

«Jää valt!» ütles Šonka oma ülemusele vihaselt. Tema ei olnud veel nii purjus kui Tomahook 
ja häbenes Tokai-iito ees asju, millest praegu kõneldi. 
Tobias pistis peremehele veel ühe dollari pilhku. Johnny muigas kelmikalt ja täitis uuesti 
viinakannu. «Jajah,» noogutas ta, «Tobias on õige haljale oksale jõudnud.» 

Jätkati joomist ja suitsetamist. Ratsurid asusid uuesti kaartide ja täringute manu. Ruum oli 
viinahaisu ja paksu piibusuitsu maani täis, nii nagu kunagi Hambutu Beni palkmajas. Länmatav õhk. 
ajas Tokai-iito köhima. Nagu iga ürgseis tavades üleskasvanud ja veel rikkumata loomuga 
indiaanlane, põlgas ja vihkas ta joobnud räuskamist. 

Tunnid möödusid. Tõenäoliselt oli juba hiline öö. Ratsurid laulsid ja röökisid ning punanahalised 
purjus politseinikud lõid kaasa. Johnny oli uksed lukku pannud, et ükski kontvõõras ei pääseks seda 
pillerkaari üllatama. 

Verine Tomahook ei teadnud enam maast ega ilmast. Ta nuttis omaette, Keigar oksendas oma 
sinise mundri üleni täis. Šonka oli kõige kauem vastu pidanud, ent nüüd norskas temagi laua all. 
Johnny teenindas jooksujalu viimaseid külalisi, kes veel peekreid käes hoida jaksasid. Peremehe 
laubal pärlendasid higipisarad. 

Tobias viipas teda. «Kuule, kuidas on? Kas sul ei leidu mõnd tuba, kus Harry võiks magada?» 
«Aga muidugi. Tulge kaasa!» Peremees viis mõlemad indiaanlased ühte kambrisse, millel oli ka 
välisuks. Põran- 

dal lebasid mõned õlgkotid. «See on mul igaks juhuks,» seletas Johnny. «Täna öösel võite teie siia 
laagrisse jääda.» 
Tobias katsus välisust, kuid see oli lukus. Johnny kraamis oma põhjatuist taskuist lagedale võtme. 


«Jah... selle võite saada. Juhuks kui teil paha hakkab.» 

Tobias astus üsna Tokai-iito ligi. «Kas jään siia?» sosistas ta dakoota keeles, et peremees temast 
aru ei saaks. «Või on sulle tähtsam, et ma Tomahoogil ja Šonkal silma peal hoian?» 

«Mine tuppa ja pea neid silmas,» palus Tokai-iito. .«Mina jään siia ja teen, nagu magaksin... aga 
tegelikult asun ma üsna varsti teele ja ratsutan karusalga telkide juurde. Kust neid leida?» 

Tobias seletas - nii täpselt, kui talle endale antud kirjeldused võimaldasid. 
«Kas me kohtume veel kunagi?» küsis dakoota. 

«Kui isa seda soovid... siis jah. Sel juhul tulen ma karusalga telkide juurde, niipea kui siit on sulle 

uudiseid kaasa tuua.» 

«Hästi.» 

Tobias pöördus peremehe poole. «Ma tulen sinu seltsis külalistetuppa tagasi,» ütles ta. «Harry jääb 
sila magama.» 

«Seda ongi talle hädasti vaja.» Johnny oli lahendusega ülimalt rahul. Tema külaline Tobias, kes 
hästi maksis, kavatses veel jätkata, ja Harry, kelle isik üksnes lalhkhelisid tekitas, oli mängust välja 
lülitatud. 

Hiiglaslik peremees ja delavaar lahkusid. 

Tokai-iito jäi pimedasse kambrisse. Ta läks välisukse juurde, tõmbas selle paokile ja vaatas öhe. 
Väljas paukus pakane ja lumeta maapind külmus. Puhus põhjatuul. Lahjad kariloomad seisid kobaras 
koos ja ammusid näljast. Hobused ilmutasid vaid vähest rahutust. Väsinud valvur nõjatus vastu 
kopliaeda. Mujal ei paistnud ühtki hingelist. 

Dakootat läbis külmavärin. Palavik oli pärast keskööd järele andnud. Ta oli kurnatud ja tema 
liikmed otsekui tina täis. Uksepiida najal seistes läks tal silme ees mustaks ja ta tundis, et ei jaksa 
kõigist ponnistustest hoolimata enam kaua püsti seista. Teda piinasid tugevad valud. Kobamisi, et 
mitte kukkuda, läks ta ühe õlgaseme juurde ja vajus sinna pikali. Tal kadus igasugune taju ja tema 
seisund sarnanes pigem meelemärkusetuse kui unega. 

Kui ta uuesti teadvusele tuli, roomas ta ukse juurde ja heitis pilgu tähistaevasse. Ta oli kolm tundi 
lamanud. Koiduni ei jäänud enam .kuigi palju aega. See mõte kannustas teda üleinimliku jõuga. Ta 
võttis end kokku, tõusis püsti ja läks vankuval sammul, kuid otsejoones koplisse. Seal tervitas t,eda 
saba iliputades Ohitika ja Tokai-iitole meenus, et ta ei olnud koera külalistetoas pärastpoole näinud. 
Too oli välja võikhalli täku juurde lipsanud. 

Tarandikuvalvur ei leidnud selles nähtavasti midagi kahtlast, et dakoota oma hobuse välja viib. 
Kui ta oli vabalt tulnud, võis ta ka vabalt minna. Tokai-iito ronis võigu selga ja ajas ta kohe nelja 
jooksma. Ratsu sööstis üle külmunud maapinna talveöösse. Ohitika järgnes neile. 

Dakoota laskis täkul vaheldumisi kapates ja sammu käies loode suunas liikuda. Veel ei erinenud 
preeria reservatsioonis millegagi vabast maast väljaspool tema piire. Taevas seisis ümmargune kuu, 
mis kallas magavale maale hõbedast valgust.. Ratsanik oli juba tubli tüki teed selja taha jätnud, kui 
öö hõrenema hakkas. Kauguses märkas ta mitmeid telklaagreid, millest ta siiski kõrvale hoidus, sest 
ükski nendest ei saanud kuuluda karusalgale. Ta ratsutas piki lainjaid orge, kuivõrd valitud suund 
seda võimaldas, ületas aeg-ajalt künkaharju ja nägi tõusva talvepäikese tuhmjas valguses 
pruunikashalle tasandikke, mis muutusid üha lagedamaks ja viljatumaks. Ta hakkas jõudma 
bädlandile, Mustadest mägedest lõuna pool laiuvale kõnnualale. Maapind muutus juba kiviseks. 
Tokai-iito ratsutas ja ratsutas. Keskpäeva paikuandis ta mustangile hädatarvilikku puhkust. Hobune 
võis janu kustutada ja rohtu süüa. Tokai-iito ise aga sõi ära viimase suutäie pemmikani, mis 
Hundipealik oma varudest talle oli loovutanud. Ta tundis, et palavik hakkab jälle tõusma. 

Ta vihkas palavikku, vihkas oma haigust nagu vaenlase nuga, mis on tema lihasse tunginud. Ta 
püüdis haigusest võitu saada. 


Pärastlõunal jõudis üksik ratsanik paika, kus paljast maapinnast kerkisid järsud kaljurünkad. 
Dakoota silm otsis mõningaid iseloomulikke kaljurühmi, mida Hundipealik talle oli kirjeldanud ja 
mis oleksid karusalga laagri lähedusele vihjanud. Ta märkas üht iseäranis suurt, lõhega kaljuseina ja 
peatus. Eesmärk ei tohtinud enam kaugel olla. Ta :pidi leidma võimaluse ringi vaadata. Kõige parem 
on, kui ta sellesama järsu kaljurünka otsa ronib. 

Dakoota ajas võigu kalju jalamile, jättis ta sinna koos Ohitikaga maha ning ronis järsust 
kaljuseinast üles, kasutades imeosavalt ära iga vähimatki looduslikku pidet ja astet. Niipea kui ta 
ulatus üle serva nägema, jäi ta paigale ja vaatas ringi. Asend oli tal küll ebamugav, kuid ülevaade 
suurepärane. 

Mitte eriti kaugel nägi ta puustasmaal madalat seisvat veekogu, mis võis olla mõnest kuivanud 
Jõest järelejäänud võreng. Jääkattesse olid mitmes kohas augud raiutud. Veekogu ümber seisid 
vähesed telgid, idapoolse otsa lähedal konutas hobusekari. Üle surmvaikse maastiku kandus külast 
Tokai-iitoni näljaste koerte ulgumist. Ta nägi üksikuid inimesi, mehi, naisi ja lapsi, ilma et oleks 
suutnud neid täpsemalt ära tunda. Paistis, nagu kõnniksid nad siia ja sinna, kannaksid vett või 
uuriksid ümbrust. 

See oli kindlasti karusalga küla. Tokai-iito vaatluspaigaks oleva kalju ja telkide vahel oli veel pikk 
lausik küngas. Dakoota võttis nõuks seda küngast lähema vaatluspunktina kasutada. Ta jättis täku ja 
koera kalju varju ning hiilis ise edasi. Künkaharjal jäi ta liivale lamama ja jälgis nüüd küla 
üksikasjalikumalt. 

Taas nägi ta nelja last, keda juba varem oli silmanud. Need olid kaks poissi ja kaks tüdrukut. Nad 
tegid midagi konservikarpide hunniku juures, ja Tokai-iito nina tundis põhjatuulega, et need 
haisevad. Nende sisuks oli riknenud liha. Lapsed ehitasid karpidest kolme püramiidi, ja nimelt 
niiviisi, et igaüks, kes saabus siia lõunast, järelikult agentuuri ümbrusest, pidi toose nägema ja nende 
lehka tundma. See oli tervitus laagripolitseinikele või teistele agendi ja Punase Rebase esindajatele. 

Lastest veidi eemal töötas üksik mees. Ta korjas ühelt maalapilt kive ja kandis neid hunnikusse 
kokku. Töö oli vaevarikas ega lõppenud tõenäoliselt veel päevade ega nädalategi pärast, sest 
maapind ise näis ainult liivast ja kividest koos seisvat. Väikese veekogu lõunaserval kükitava telgi 
ees oli hunnik kütust. Need ei olnud halud ega ka hagu. Tokai-iito püüdis mõistatada, mis asi see 
võiks olla. Hunnikust hakkas silma mingi vankriratas. . 

Kilavad koerad purelesid mõnede veisekorjuste kallal. Kuskilt ei kostnud laulu, ei olnud kuulda ka 
flöödimängu ega trummipõrinat. Näljases allaheivdetud külas valitses hauavaikus. 

Tokai-iito ootas veel. Ta oli kive korjava mehe ära 

tundnud. Mehel olid kräsujuuksed, tema atleedikeha oli kõhnunud. Ta lonkas. See oli Kaval Kobras, 
ustav sõber, kes suvel asjatult oma pealikut vabastada oli üritanud. Lapsed tundis Tokai-iito samuti 
ära. Need olid «noorte koerte» mõlemad juhid Hapedaa ja Tšaske ning sõbratarid Välgupilv ja 
Sisalik. Ent Tokai-iito ootas ikka veel. Kui telkide juures ei olnud hulk aega kedagi teist näha, kraak- 
sus ta varese kombel. 

Kobras vaatas lindu otsides taevasse, ka lapsed kergitasid päid. Küllap nad imestasid, kui ei 
näinud ühtki varest, ega taibanud nähtavasti sedagi, et kraaksumine on järele aimatud. Varasemas, 
vabas elus oleksid nad kahtlemata taibukamad olnud. Nüüd aga olid nende meeled nürinenud. 

Üks telkidest avanes. See oli Tšetansapa telk. Sealt astus välja neiu. Tema juuksed olid leina 
märgiks lühikeseks lõigatud, ulatudes ainult õlgadeni. Ta kuulatas. Kas ta oli kraaksumist kuulnud? 
Kindlasti oli ta seda kuulnud ja sellest aru saanud. Otsekui sihitult tuli ta telkidest tükk maad lõuna 
poole ja lähenes künkale, millel Tokai-iito lamas. Juba nägi piiluja selgesti tema näojooni. Ka 


Uinonaa oli näljast märgistatud. Silmad tema kõhnunud näos tundusid tavalisest suurematena. Hoiak 
aga oli tal endiselt uhke ja sirge, mis toonitas, et tema kurbus ei sallinud haletsevat kaastunnet. 

Neiu jõudis künkaharjale. Tema ümber puhus tuul. 

Tokai-iito tõusis ja astus õe ette. Niisama sõnatu, nagu oli olnud Mattotaupa laste hüvastijätt, oli ka 
nende jällenägemine. 

Aeglaselt sammusid nad veidi hiljem üheskoos nõlvast alla küla poole. See oli lühike, ent 
sellegipoolest pikk tee. Uinonaa silmis värelesid pisarad. Need olid esimesed pisarad, mis pärast 
venna lahkumist tema silmadesse kerkisid. 

Mõlemad läksid Kopra juurde, kes oli töö pooleli jätnud ja vaatas neile vastu. 

«Tokai-iito!» Mees äigas käega üle silmade, et selgusele jõuda, kas ta viimati und ei näe. «Tule... 
lähme Tšetansapa telki.» 

Hüüdmata või sõnakest lausumata vaatasid neli last väikesele rühmale järele, kes peagi Musta 
Pistriku telki kadus. 

Kui Tokai-iito koos Tšapa ja Uinonaaga suurde tipisse 

astus, hakkasid tema silmad hämaruses kohe Musta Pistrikku otsima. Viimast ei olnud. Tokai-iito 
nägi ainult Musta Pistriku naist Mongšongšaad. Tardunud ning äraoleval ilmel istus naine telgi 
sügavuses, silitades vahetpidamata lapsekandekorvi, mida täitsid mustad suled... Lapse pead 
varjanud peatsikatte ees võru küljes rippusid veel lelud, millega väikesed käed hiljuti olid mänginud. 
Mustad suled tähendasid seda, et Mongšongšaa laps on sumud. 

Tokai-iito ja Kobras võtsid tule ääres istet. Uinonaa läks istus Mongšongšaa kõrvale. 

«Oled siis jälle tagasi,» ütles Tšapa ja tõmbas sügavalt hinge. Seejärel vaikiti kaua. 

Uinonaa tõi vennale kotikese marjadega, mis ta ühe hamstri urust oli välja kaevanud. Tokai-iito sõi 
need ära. 

«Kõiki mustange ei ole te veel maha tapnud,» lausus pealik viimaks. 

«Ei ole. Havandšita ei tahtnud seda,» kostis Tšapa mõrult. «Enne sureme ise nälga ja siis alles 
mustangid.» 

«Kas te mõtlete siin nälga surra?» 

«Miks sa veel küsid? Mis meil muud üle jääb.» Kobras laiutas käsi. «Näljal on paha maitse, koos 
igavusega aga veel hullem kui muidu, liiati kui pole nooli ega kuule ja needki võiksid piisonitest 
ainult unistada. Me kükitame siin nagu naised ja ootame, et keegi meile süüa annaks. Punane Rebane 
toidab meid kehvasti. Aga kas see saabki teisiti olla?» 

«Sa tassid kive kokku?» 

«Jah. Kui kevad kätte jõuab, peame vilja külvama.» 

«Kas keegi aitab sind?» 

«See on ju minu põld.» 

«Osa meie põllust, millelt sina pead kivid ära korjama?» 

«Ei, minu enda põld. Meid sunniti maad jagama. Nii käsivad uatšitšunid.» 

«Ja teie kuulate sõna?» 

«Laagripolitseinike revolvrite ees... jah.» Sõjamees lausus need sõnad valjusti, just nagu oleks ta 
püüdnud nende selge kõlaga omaenda häbi eemale peletada. 

«Te otsustasite Tokai-iito telgi hävitada ja teda ennast mitte enam oma tipidesse lasta.» 

»«Kes sulle seda ütles?» 

«Šonka.» 

«Tulid reeturid, relvad käes, ja tegid sinu telgi maa- 

tasa. Seejärel kutsusid nad nõukogu kokku ja ütlesid meile laskevalmis revolvrite ähvardusel, et sinu 
telk on hävitatud ja et sa ei tohi enam karusalka tulla.» 

«Aga teie?» 

Kobras lõi vaikides pilgu maha. 

«Kui palju neid relvastatud mehi oli?» 

«Kolm. .. Šonka, Tatokano ja Punane Tiib.» 

«Ja teid?» 

«Kaheksa relvitut nõukogumeest. ülejäänud nendest said sõjas surma, nooremaid mehi aga 
nõupidamisele ei kutsutud. Isegi vana manatark Havandšita jättis meid hätta ja puges oma telki 
varjule.» 

«Mida need kaheksa meest Šonkale vastasid?» 

«Olime vait. 00, Tokai-iito... me arvasime, et sa oled ammu surnud. Aga ikkagi oli see sinu 
reetmine.» 

«Kas kõik vaikisid?» A 

«Ei. Tšetansapa astus sinu kaitseks välja. Politseinikud tungisid talle kallale ja vigastasid teda 
raskesti. Aga ka Punane riib sai Tšetansapa noast haavata. Tšetansapa pidi põgenema.» 

«Kus ta on? Kas te temast midagi teate?» 

«Ta varJab end siinsamas lähedal. Täna õhtul võid sa teda näha. ta tuleb igal kolmandal ööl. Tema 
haavad mädanevad. Ta on näljas. Varsti ta kas sureb või peab end vaenlaste kätte andma.» . 

«Kas telkides leidub veel mehi, kes vabatahtlikult Šonka poole hoiavad?» 

«Mitte ühtki. Meie hulgas oli ainult kolm reeturit: Šonka, Punane Tiib ja Tatokano. Kõik kolm 
astusid laagripolitseisse. » 

«Siis niine Havandšita juurde ja palu, et ta kohe nõukogu koosoleku kokku kutsuks. Ma tahan 
karusalga meestele teada anda, mis Minia-tanka-vakpala kaldal kordonis juhtus. » 

«Hau.» Kobras tõusis ja lonkas telgist välja. 

Tokai-iito jäi vaikselt tule äärde istuma ja jälgis märkamatult õde. Uinonaa õmbles sissepoole 
pööratud karvaga piisoninahkset kuube, mida dakootad tavaliselt talvel kandsid. Kergelt ja kindlalt 
liikus luunaaskel tema sõrmede vahel ja ta ise oli vist jäägitult töösse süvenenud. Nüüd tegi ta veel 
viimased pisted, peitis niidi aset täitnud kõõluse otsa õmblusesse, tõmbas naaskli välja ja libistas 
selle tikitud vöötaskusse. Mõlema käega tõstis ta valmis 

kuue üles ja silmitses oma tööd hindavalt. Kõik näis korras olevat. Ta tõusis, lõi põrandal lamava 
hiiglasuure karunaha lahti ning valis selle sisse mähitud esemete hulgast paari karusnahaga 
voodendatud mokassiine. Kuue ja jalatsid tõi ta vennale, lisaks veel karurasvatopsi ja nahklapid, et 
vend saaks end harjunud viisil puhastada ja riidesse panna. Tokai-iito tänas õde pilguga ja riietus 
ümber. Vahepeal oli Uinonaa suusakujulise puuraami välja toonud ning hakkas raami vahele risti ja 
põiki kõõluseid punuma. Neid ülespoole painutatud otstega lumerajasid kasutasid dakootad suuskade 
asemel. Uinonaa pidi tööga kiirustama, sest taevas oli hall ning õhk raske ja niiske just nagu peatse 
lumesaju eel. 

Mongšongšaa ehk Painduv Paju ei töötanud. Tummana istus ta pimedas ja silitas vahetpidamata 
tühja kätkit, otsekui oleks valu teda hullumeelsusse tõuganud. Täna jõuab jällegi kätte õhtu, mil ta 
näeb oma nälgivat ja lehkavate haavadega abikaasat. Mongšongšaa ei olnud dakoota. Ta oli 
sündinud ponkade seas, kust Tšetansapa tci ühelt sõjakäigult kaasa tõi. Naisel oli hirmust ja murest 
muserdatud järeleandlik iseloom. 

Uinonaa osavad käed said lumerajad juba valmis, Kobras aga ei olnud ikka veel tagasi jõudnud. 
Ta jäi väga kauaks ära. 

Tokai-tito astus karunaha juurde ja palus Uinonaad näidata, mis selles veel on. Naha sisse olid 
peidetud püha nõupidamispiip, sõjapealiku vile, mille kõrge toon kutsus ründama ja madal 


taganema, ning veel mõned eriti väärtuslikud vanad esemed. Uinonaa lükkas karunaha pisut kõrvale, 
käänas nahkvaiba põrandalt üles ja näitas vennale lahtilõigatud mätast, mida sai välja võtta. Mätta alt 
ilmus nähtavale pakk, Tokai-iito relvadega, mida ta polnud forti minnes kaasa võtnud, vaid külasse 
jätnud. Seal olid valgest luust vibu, vetruv nui ja sõjakirves. Need relvad olid reservatsioonis 
keelatud. Uinonaa peitis nad jälle hoolikalt ära. 

«Šonka ja tema käsilased on juba palju kordi siin tuhnimas käinud. Iga kord, kui nad külasse 
tulevad, otsivad nad selle telgi läbi,» ütles neiu. 

Tokai-iito silmas põrandal omaenda telgi raskeid katteid. Vabas preerias sada talve ja suve näinud 
kuuseridvad olid katki murtud. See oli Šonka ja tema abiliste kätetöö. 

Noor pealik istus uuesti tule äärde. Tema põskedel lõkendasid punased laigud. Leilitamine oleks 
talle hästi mõjunud, aga tal ei olnud selleks aega. Mispärast ei tulnud Kobras ikka veel tagasi? Kas 
taloli Havandšitaga raskusi? . 

Lõpuks avanes telgilõhik ja oodatu ilmus nähtavale. Nägu oli tal momn. Ta istus jälle Tokai-iito 
vastu ja sõlmis oma piibu lahti, kuid põlema ei süüdanud. 

Läks tükk aega, enne kui ta otsustas juttu alustada. «Havandšita kutsub nõukogu kokku,» ütles ta 
viimaks, «aga ainult tingimusel, et koosolekust teatatakse ka Tšetansapale ja et tema sellest osa 
võtab. Teised mehed aga ei ole niisuguse asjaga nõus. Tšetansapa on ju põgenik, laagripolitsei ja 
agentide silmis mõrtsukas, sest politseinik Punane Tiib suri hiljem Tšetansapa noalöögi tagajärjel. 
Kui Tšetansapa koosolekust osa võtab, on see mässajate koosolek. Meie meestel aga ei ole enam 
jõudu mässata. Relvi meil ei ole, noad aga on liiga lühikesed, et neid teiste püssidele vastu seada.» 
«Mis ajaks te Tšetansapat ootate?» 

«Umbes tunni aja pärast.» 

«Siis kuulame ära, mis ta ise arvab.» 

«Raske on meil siin õiget teed leida. Eks Šonka oma abilistega tuleb ju ka täna siia. Kui Tšetansapa 
neile siin pihku satub, löövad nad ta mana. Panemegi imeks, et neid tigedaid koiotte veel 
kohal ei ole.» 

«Nad jõid liiga palju viina.» 

Kobras kõverdas halvustavalt huuli. «Kas sa tead, et sinu püss on Šonka käes?» küsis ta. 

«Ei tea. Ta kandis seda nahkkoti sees.» 

«Aga kes võis selle temale anda?» 

«Eks Punane Rebane... kes siis muu. Nad on ju suured semud. Kordonis sunniti mind relvi ära 
andma. Jackman võttis minu noa, ja küllap Punane Rebane näppas . püssi ning kinkis selle Šonkale.» 

Kobras läitis piibu ja tõmbas paar mahvi. Tema silmisse tuli järsku unistav ilme, just nagu 
tahtnuks ta põgeneda lootusetute olevikumõtete eest. «Kas sa mäletad,» küsis ta, «kas mäletad veel, 
Tokai-iito, mismoodi sa selle püssi said?» 

«Miks ma ei mäleta.» 
«Jah, meie kõhn vend Tšetansapa oli samuti seal juures.» Kobras andus meelsasti mälestustele.. «See 
oli esi- 

mene ratsaretk, mille me üheskoos ette võtsime... Tatanka-jotanka oli sind uuesti meie telkidesse 
lubanud.» Suure saladustemehe nime juures libises vari üle sõjamehe näo. Kuid väevõimuga peletas 
ta sünge oleviku endast eemale. «Esimene ratsaretk...» alustas ta jälle. «Must Pistrik võttis sellest osa 
ja tegi ennast kangesti tähtsaks, kiideldes, et on näinud viit suve rohkem kui meie ning õpetanud 
meid väikeste poistena ratsa sõitma ja püssi laskma. Aga nüüd olid sina neis kunstides meist kõigist 


üle!» Kobras pahvis taats piipu. «Kui me seal üleval Mudavee ' ääres Saint Pierre'i jõudsime, jäi 
igaüks sulle järele vahtima. Kas panid seda tookord tähele? Kõik olid uudishimulikud, sest keeled 
laagrilõkete ääres olid sinust öö läbi ja veel pikemaltki pajatanud. Jah, pealik Mägede Kohale 
Tõusev Täht vaatas salamahti rolhkem sind kui nahku, mida tema ja ta mehed olid müüma tulnud, ja 
ei puudunud palju, et t.a oleks need nahad valgetele meestele poolmuidu ära andnud, sest ta mõtted 
olid mujal.» Kobras jäi valt. Nähtavasti. tundis ta, et pealik kuulas tema !juttu üksnes hääletute 
küsimustega: «Mispärast sa seda kõike räägid? Mispärast kõneled sa minevikust, kui meil on 
olevikuga tuli takus?» Kobras vastas Tokai-iito küsivale pilgule. «Sa imestad, pealik, et ma endistest 
aegadest räägin, samal .adal kui Šonka vahest juba meie telkide poole ratsutab. Elu on meil siin juba 
niisugune, Tokai-iito: ma korjan päevade kaupa kive, ehkki tean, et iga kivi all on omakorda kivi ja 
et minu töö ei lõpe iialgi. Õhtuti aga istume telgis ja räägime priiuseaegadest, mis on igaveseks 
minevikku vajunud. Kas polnud see tore suvi, kui me tookord Saint Pierre'i forti ratsutasime? Kas 
polnud see tore uatšitšun, kes kaubapunkti juhatas? Ta ei petnud ainsatki dakootat. Jah, kas sa 
mäletad, kuidas me majja astusime ja sina uut püssi nõudsid? Kaupluses müüs selaja relvi üks 
lüheldast kasvu kaval uatšitšun. Too rebane tahtis sulle igivana jahipüssi kaela sokutada. Sina ei 
lausunud sõnakestki, seisid pool tundi Ja vaatasid talle vaikides otsa. Muidugi pärast seda, kui olid 
talle oma soovi selgeks teinud. Tema tegi palju sõnu ja tõi sulle ette palju püsse, üks vanem kui 
teine. Aga kui sa talle siis ikka veel otsa vaatasid, haaras teda hirm nagu vasikat, kes järsku hundiga 
silm 

silma vastas seisab. Ja kui pool tundi mööda sai, oli sul «kahe vintrauaga püss» käes. Õigupoolest oli 
püss määratud sellesama fordi peremehele, ent sina maksid kullas ja seepärast andis ta püssi sulle. 
Jajaa, tookord, kolm suurt päikest tagasi, oli sõjakirves alles maha maetud ja punased mehed võisid 
endale nii palju jahirelvi osta kui aga tahtsid.» 

Mälestused panid Kopra muhelema. Kuid pikkamisi kadus rõõm tema näolt. Pooleldi allasurutud, 
pooleldi vilistava ohkega lõpetas ta: «Aga nüüd on seesama püss kärnase koioti Šonka käes, kes selle 
ähvardusel sundis meid Tokai-iitot reetma. Küllap sa kujutasid kojujõudmist teisiti ette, pealik: See 
on halb vastuvõtt.» 

Tokai-iito suitsetas ja vaikis. 

«Me peame sind varjama, nii nagu varjame Tšetansapat,» arvas - Kobras, «sest meil on keelatud 
sind vastu võtta.» Ta tegi hädirse liigutuse ja libistas pilgu üle telgi seinte, nagu otsiks väljapääsu ega 
leiaks seda. «Oh, Tokai-iito! Sinu jalg astus karusalga telkidesse ainult selleks, et neist jällegi 
lahkuda.» 

«Ei, Tšapa. Ma ei lahku enam teist ega teie telkidest. Ma võtan teid kaasa. Me läheme 
reservatsioonist minema.» 

Kobras vahtis pealikule üksisilmi otsa. «Mida sa räägid? Mu kõrvad kuulsid vist valesti.» 

Tokai-iito laskis piibu kustuda. «Ei,. Kopra kõrvad kuulsid õigesti. Täna öösel võtate te telgid maha. 
Naised ja lapsed pakivad asjad kokku. Piiri ei valvata. Punane Rebane laseb oma ratsurid ametist 
lahti. Me läheme. Ma rändan koos teiega Kanadasse, uuele kodumaale, kus me võime elada vabadre 
meestena. Hau!» 

Kobras vaatas tulle ja seejärel Tokai-iito poole. «Palavik paneb sind sonima!» 

Veretulv tumendas Tokai-iito nägu. «Kaalu oma sõnu, Tšapa, enne kui sa nad keelele lased! Su ees 
ei istu ju mõni plikatirts. Sinuga räägib su pealik! » 

Tšapa tõusis ja hakkas telgis rahutult ringi kõndima. 


«Tokai-iito! Sina ei võtnud sõjast osa. Sa ei tea, kuidas nad meid siia ajasid! Just nagu väetit karja, 
sest kuulid olid meil otsas. Jah, nii mõnigi mõtles sinu moodi ja tahtis sõjakirvest veel kord värja 
kaevata. Tomahook ja tema laagripolitseinikud tegid nendele meestele lõpu ja teevad lõpu ka sulle, 
mulle ja meile kõigile, kui me ülestõusu 

alustame. Sellepärast me võtsimegi pakutud rahupiibu vastu. » 

«Verine Tomahook jõi eile saladusvett, nüüd ,ta ainult ulub ega tapa ka veel täna öösel isegi hiirt. 
Aga homme ei leia ta oma meestega siit enam kedagi, kellele otsa peale teha. Homme on Tokai-iito 
koos karusalga telkidega juba Mustade mägede metsades ja Tomahook võib neid sealt otsida. » 

Kobras jäi seisma. «Šonka tuleb kindlasti veel täna meie telkidesse,» poetas ta vahele. 

Kas karusalga mehed kardavad Šonkat ja tema kahte või kolme relvadega käsilast? Ei maksa 
karta. Jätke Šonka ja tema mehed minu hooleks.» Tokai-iito hääles kõlas kibe pilge. «Ma ei kavatse 
teid ka ülestõusule õhutada. Sa ju tead, et ma ei ole iialgi mõtelnud, nagu suudaksime uatšitšunidest 
relvadega jagu saada. Me ei hakka võitlema. Me lihtsalt läheme minema, et alustada uut elu.» 

«Me ei saa ära minna! Mida väljaspool reservatsiooni peale hakata? Kanada on siit kaugel! Ja 
väljas seisavad pikknoad, et meid püssitulega vastu võtta.» 

«Ei, sa eksid. Väljas ei seisa veel - või ei seisa enam ühtki pikknuga. Sõjakirves on maha maetud ja 
lumi tulemas. Nad on tõmbunud oma forudesse nagu hamstrid urgudesse. Preerias valitseb vaikus ja 
tühjus. Kui me ära läheme, hakkavad ainult mõned üksikud meid taga ajama.» 

Kobras kõndis nahkvaipadega kaetud põrandal jälle edasi-tagasi. «Me ei tohi seda teha! Kas sa 
tahad, et nad veel kord meie naisi ja lapsi tulistaksid?» 

«Mispärast ütleb Tšapa «veel kord»?» 

«Isegi seda sa ei tea? Kui nad tahtsid meilt relvi ära võtta, ajasid nad meid koos naiste ja lastega ühte 
kohta kokku. Me andsime relvad...» Sõjamees takerdus, sest ta pidi kramplikult neelatama, «me 
andsime relvad nende kätte. Ainult üks, kõige viimane püss... tulistas. Siis panid nad ümberringi 
püssid palge ja andsid meie, relvitute meeste, naiste ja laste pihta tuld.» Kobras osutas tühjale hällile, 
mille kõrval istus leinav Mongšongšaa, ja laksas siis käega vastu oma lonkavat jalga. «See sai 
Punase Rebase noahoobile lisaks veel kuuli. Sõda ja veresaun. .. Meid on väiheln kui tollal 
Hobusejõe ääres.» Sõjamees surus käed rusikasse ja tema pruun nägu kahvatas. «Ütle mulle, millal 
ma olen araks löänud! Mitte kunagi. Sa tead seda. Aga... see, mida sa nõuad, käib meil üle 

jõu. Me oleme võidetud. Me peame vaikima, vagusi paigal istuma ja kive korjama. Küsi ükskõik 
missuguse dakoota küla nõukogumeestelt. Kõikide keeled vastavad sulle samamoodi. » 

Tokai-iito tõusis, astus mehe juurde ja vaatas talle otse silma. «Kobras! Ma ei oska sulle rohkem 
ütelda, kui su kõrvad juba kuulsid. Samuti ei ole mul aega igasse dakoota külasse ratsutada ning 
tundide ja päevade kaupa nõupidamispiipu suitsetada. Šonka teab, et ma ruttasin teie telkide juurde. 
Meie käsutuses on ainult mõned tunnid, et temast ette jõuda ja astuda esimesed sammud pikal 
teekonnal. Lähme!» 

«Karusalgal ei ole õigust suurest dakootade hõimuliidust lahku lüüa, pealik Tokai-iito!» Kobras 
rääkis kirglikult. «Siin oleme küll vangis, ent ikkagi üheskoos. Preerias aga on karusalk nagu 
käputäis metsloomi, keda varsti maha kõmmutatakse. Me peame Tatanka-jotankaga kõnelema.» 

«Valged mehed petsid Tafanka-jotankat ja teda ei ole enam reservatsioonis. Sa ei leia teda kuskilt. 
Lähme! Me ei löö lahku. Hiirejõe ' ääres kohtame kõige vapramaid Minnesota dakootade hulgast, 
kes seal juba neljateistkümne talve eest endale uue kodumaa leidsid.» 

«Kui kauaks? Uatšitšunid tulevad ka sinna ja teevad meist uuesti vangid. Me ei küti enam iialgi 
piisoneid, pealik!» 


«Sul on õigus. Me peame minema uut teed mööda, mida uatšitšunid veel ei tunne. Sa korjad siin 
kehvalt põllult kive. Sind ei aita keegi, sest põld on sinu oma. Kas poleks parem, kui meil oleks 
ühine suur maatükk ja me õpiksime ühiselt põldu harima, vilja külvama ja saaki koristama? 


Punased mehed ei ole eales teisiti toiminud ja nii on ka tulevastel päevadel õige toimida.» 

Kobras ei kiirustanud vastama. Vaikides mõlgutas ta mõtteid. Tema silmadesse sugenes ilme, 
nagu näeks ta enda ees kauget sihti. «Kõik, mida sa räägid, on hea,» lausus ta viimaks pikkamisi. 
«Kõik on isegi väga hea. Aga sinu ja su toreda plaani vahel seisavad uatšitšunide püssid. Uatšitšunid 
keelavad meil üheskoos külvata ja lõigata.» 


IHiirejõgi (Souris River) - jõgi Kanadas. 

«Sellepärast peamegi reservatsioonist lahkuma ja jälle vabalt .elama.» 

Kopra silmis värelesid varjatud pisarad. «Me oleme alistatud, Tokai-iito. Nüüdsest peale ei käi 
punaste meeste käsi põrmugi paremini kui mustadel meestel. Nüüd oleme kõik orjad.» 

«Lähme!» Pealik haaras kaaslasel tugevasti õlast. «Me oleme nii pikka aega koos ratsutanud. Ega 
sa ometi täna mind maha jäta, Tšapa?» 

Kobras pigistas käed kramplikult rusikasse. «Kõik, mida sa räägid, on hea,» pomises ta veel kord, 
«aga meil ei oleenam jõudu.» Ta tuikus, just nagu oleks toe kaotanud, avas peod ja sirutas käsi 
otsekui surmatardumuses. «Seda, millest sa praegu räägid, Tokai-iito, oleks meil tulnud teha juba 
varem, kui oli veel aeg. Plaan on väga hea.. .» 

Pikkamisi astus Kabras oma pealikust eemale, seni kui telgisein ette jäi. Siis toetas ta lauba vastu 
kuuseritva. Tema ilme moondus, valuliselt virildunud näost aga vaatasid suured tumedad silmad 
piiritu igatsusega alistatuse õudusest vabaduse lootusse. 

Tokai-iito seisis lõkke kõrval. Tulepaiste heitis talle hubisevaid helke. Ta silmitses kaaslast, kes ei 
ilmutanud ikka veel soovi ümber pöörduda. 

Pealik istus tule äärde ning torkas piibu huulte vahele. Uinonaa tundis, kuidas tal erutusjudinad üle 
selja jooksid. Orjusest ära, oli vend ütelnud, ära, mitte mõnda viletsasse redupaika, vaid uuele elule 
vastu! 

Tokai-iito ootas. Üsna varsti pidi Must Pistrik vargsi oma telki hiilima. Öö oli juba kätte jõudnud. 
Väljas valitses pimedus ja vaikus. Ainult üks näljane koer ulus veel. 

Uinonaa väljus. Arvatavasti läks ta Mustale Pistrikule märku andma, et viimane võib tulla. Õde 
pöördus tagasi ja istus jälle Mongšongšaa kõrvale telgiseina äärde. «Ta vastas märguandele,» ütles 
neiu sealjuures. «Iga hetk on ta siin.» 

Kõik oatasid. Ja paari minuti pärast Tšetansapa tuligi. Tema pikk, peaaegu hirmuäratavalt kõhn 
kogu roomas läbi lõhiku telki. Palavikust hõõguvad silmad uurisid telgi sisemust ja kõiki 
kohalolijaid, enne kui ta söandas maast üles tõusta. Siis ajas ta end ilmse vaevaga püsti ja astus tulele 
ligemale. Tokai-iito nägi kaht mädanevat haava ja niinesidemeid rinna ümber. Üle kitsa pealae 
jooksis mõõ- 

gaarm. Mehe näojoontes seisid kirjas nälg ja vihkamine. Ta vaatas veel kord selja taha, just nagu 
arvates, et keegi teda jälitab. Kuid äkki väljendas Tšetansapa ilme üksnes metsikut, taltsutamatut 
TÕÕMU. 

Istet ta ei võtnud. Tokai-iito oli püsti tõusnud. 

«Pealik,» sõnas Must Pistrik tõtakalt, «hea, et sa siin oled. Minu telgist ei saa nood koiotid sind 
enam minema ajada!» 

«Ma tean, Tšetansapa,et sa minu kaitseks välja astusid.» 

Tšetansapa äigas tõrjuvalt käega. «Ega sinagi mind reedaks. Kas Šonka aimab, et sa siin oled?» 


«Niipea kui ta viinauimast ärkab, tuleb ta mind siit otsima. Võib-alla juba üsna varsti.» 

Mongšongšaa oli püsti tõusnud ja seisis nüüd ootavalt mõlema mehe lähedal. Käes olid tal kaks 
lahjat praetud varest, mida ta kavatses abikaasale söögipooliseks kaasa anda. 

Tšetansapa tõi kuuldavale häälitsuse, mis tahtis naer olla. «Söö ise oma vareseid,» vastas ta 
Mongšongšaa sõnatule liigutusele, «või anna nad Hapedaale. Mulle ei ole enam liha vaja.» Ta 
pöördus jälle Tokai-iito poole. Mongšongšaa õlad vajusid kühmu ja ta läks endisele kohale tagasi. 
«Mu jõud on otsas,» seletas sõdalane pealikule. 

«Haavad ei parane enam. Ma suren, aga see kurvastab mind vähe. Ma ei taha kauem redutada ja 
öösiti oma telki hiilida, selleks et Hapedaa eest toitu ära süüa. Ma isuren, kuid ma ei sure üksinda.» 
«Sul ei tarvitse surra, Tšetansapa.» 

Must Pistrik nagu polekski neid sõnu kuulnud. Meeleheitest aetuna rüsisid ta mõtted endist rada. Ta 
oli pealiku käsivarrest kinni haaranud. «Kas kuulsid, Tokai-iito? Ma suren, aga sinu kohus on minu 
eest kätte maksta. 

Kutsu meie mehed üles. Igaüks neist haaraku relv ja võidelgu! Me hukkume auga. Te peate sõjakirve 
välja kaevama ja võitlusse minema. Siin me enam kauem ei ela. Kas kuuled, Tokai-iito?» 

Must Pistrik vabises erutusest. Ta oksendas verd ja tema põlved nõtkusid. «Tokai-iito!.. .» 

«Siin me enam ei ela,» vastas pealik, «see on tõsi. Me läheme ära, ja juba täna öösel. Piiri 
valvatakse halvasti. Me läheme ja võtame sinu kaasa.» 

Tšetansapa tahtis istuda, kuid vajus põlvili ja kukkus. 

Tokai-iito hüppas tema juurde ning pani ta tekkidele ja karusnahkadele pikali. Sõjamees ahmis õhku. 
Hulk aega valitses telgis vaikus. «Mida sa ütlesid?» küsis ta siis. «Te ei tohi siit ära minna! Väljas on 
karusalk üksinda ja võib tappa ainult mõned vaenlased. Te peate siia jääma ja kõiki dakoota mehi 
üles kutsuma, et tuhanded sõjamehed tapaksid üheainsa ööga tuhandeid vaenlasi. Havandšita rääkis 
vaimudega. Me saame uatšitšunidest võitu ja maa kuni Suure Veeni kuulub jällegi meile.» 

«Ükskord Havandšita juba ütles seda, kuid eksis,» vastas Tokai-iito. 

«Sa olid liiga kaua uatšitšunide käes!» hüüdis Tšetansapa. «Kas sa ei usu enam punaste meeste 
vaime?! Siin me elada ei taha. Teie kohus on minu eest kätte maksta, ja kui te ka ei võida, siis 
vähemalt surete kõik auga!» 

«Me tahame elada, Tšetansapa.» 

Näis, nagu oleks Must Pistrik nende sõnade peale kangestunud. Tema ilme tõmbus pikkamisi 
kibedaks. «Tatanka-jotanka jooksis meie juurest ära,» ütles ta meelehärmiga, «j.a Tokai-iito poeb 
pelgurite hulka, sest ta tahab elada.» Tšetansapa keeras näo kõrvale. «Misjaoks said sa vabaks, 
Tokai-iito? Kas ainult selleks, et nüüd koiotina minema joosta? Kao minu telgist!» Kõnelemine 
nõudis haavatult ränka vaeva, kuid tema ärritus oli nii suur, et sõnad tulid nagu iseendast. «Ütle 
mulle nüüd, Tokai-iito ... Kas sa tahad võidelda või ei taha? Häbi sulle, kui sa ei oska enam oma 
relvi kasutada! Ega ma ometi argpüksi kaitseks nõukogus välja ei astunud!» . 

«Tšetansapa!» hüüdis Tokai-iito teravalt. «Me hakkame võitlema, aga teistmoodi, kui sina praegu 
mõtled. Manatargad on meile alati ütelnud, et uatšitšunidel on saladus, mis neid tugevaks teeb. Mina 
tunnen nüüd uatšitšunide saladusi, aga valged mehed ei tunne minu saladust, mille ma fordi keldris 
välja mõtlesin. Sa tuled koos meiega. Me vajame sind.» 

Must Pistrik vaatas jälle Tokai-iitole otsa. Esiti näis, nagu püüaks ta mõistatuslike sõnade mõtet 
tabada või vähemalt neid uskuda, siisaga lõi temas taas lõkkele võidetud, jäilitatud ja tagakiusatud 
inimese meelekibedus, kelle ainsaks sooviks oli veel vaid iseennast ning kõiki teisi veres ja surmas 
lämmatada. Ta ajas end püstakile. 

«Tokai-iito,» ütles ta, ,«sa tead, et oled mulle alati nagu nooremaks vennaks olnud. Kolm suurt 
päikest tagasi hää- 

letasin ma nõukogus selle poolt, et sina, Mattotaupa poeg, tohid uuesti meie telkidesse tulla, ja ma 
astusin sinu kaitseks välja ka nüüd, kus kõik teised keeled vaikisid. Aga kui sa araks lööd... On mul 
sinu pärast häbi. Et sa jälle meheks saaksid, selleks ütlen ma sulle mõned sõnad, mis sunnivad sind. . 
» A 
«Sundida sa mind ei saa, Tšetansapa. Mina lähen oma teed mööda ja karusalga telgid tulevad 
minuga kaasa. . Isegi kui ma neid selleks relvade abil peaksin sundima. Hau.» 

«Tokai-iito, sa oled reeturi poeg. Me jäime oma maast ilma, sest sinu isa reetis meid. Kui sa tahad 
pealik ja sõjamees olla, siis võitle... Aga kui sa võidelda ei taha.. .» 

Tokai-iito oli püsti tõusnud. «Sa räägid minuga just nagu Šonka,» ütles ta. «Jah, ma olen reeturi 
poeg ja sa võid mind tappa, niipea kui ma olen teinud kõik, mis on veel mu kohus karusalga meeste, 
naiste ja laste heaks teha. Varem mitte. Tokai-lito ei lase end sundida!» 

Tšetansapagi tegi katset tõusta, kuid vajus tagasi.. «Tokai-iito,» ütles ta käheda häälega, «sa ei tea, 
mida tahad. Kümme talve ja suve elasid sa koos Mattotaupaga lindpriilt, see on tõsi, ja kahju teile 
sellest ei tulnud. Tookord oli preeria alles vaba. Praegu aga valitsevad meid uatšitšunid ja sa pead 
end varjama nagu tagaaetav metsloom. K,.as sa mõtl.ed koos naiste ja lastega pakku minna ning 
kaljude vahel ja koobastes ringi hiilida, seni kui nad teid kõiki ükshaaval maha lasevad? Mina 
tunnen nüüd seda elu. Ma ei taha enam elada, aga ma olen siiski mees. Kuid sinu jutt on unistus, mis 
ei tee pealikule au. Nuusuta minu haisvat mäda ja vaata mu verd. Täna tulevad koiotid, kes mind 
surma on saatnud. Tapa nad ja kutsu meie mehed üles! Või siis lahku minu telgist! Pelguritel siin 
kohta ei ole!» 

«Seda otsustab nõukogu koosolek.» 

«Nõukogu koosolek! Reeturid! Kes südamerahuga lubasid Šonkal sinu telgi maatasa teha! Jah, kutsu 
nad kohale, et sa neid tundma õpiksid! Kutsu aga kutsu! Kui sa vabatahtlikult minema ei lähe, küll 
nad sulle siis näitavad, kust välja pääseb! Havandšita aga kõneles vaimudega. Tema kutsub noored 
mehed võitlema!» Tšetansapa keeras pea kõrvale. Ta suust voolas punane nire. 

Tokai-iito viipas Mongšongšaale ja Uinonaale, kes tulid 

kohe Tšetansapa juurde, et talle ravimtaimede ja sidemetegaabi anda. See tehtud, jäi värisev 
Mongšongšaa abikaasa kõrvale seisma. «Ta peab ära minema,» ütles naine tasa. «Šonka tapab ta 
kohe, kui siia tuleb. Me peame ta tagasi kaljude vahele viima.» 

«Ta jääb siia,» kostis Uinonaa kindlasõnaliselt. «Kui me talle abi ei anna, sureb ta veel täna öösel. 
Ta tuli ja ütles ise, et ei taha ennast enam varjata.» 

«Ta peab ära minema!» kordas Painduv Paju, kusjuures hirm muutis ta ägedaks. «Šonka ähvardas 
mind, et kui nad Tšetansapa siit leiavad, ei tapa nad mitte ,ainult teda, vaid ka minu ainukese poja 
Hapedaa.» 

Tokai-iito astus naise juurde. «Niikaua kui mina siin olen, ei tapa Šonka ühtki last. Uinonaa rääkis 
õigust. Tšetansapa jääb, nagu on ka tema enda tahtmine. Hau.» 

Haavatu heitis pealikule põgusa momi pilgu, kuid ei ütelnud midagi. 

Tokai-iito läks tuleaseme äärde ja jäi sinna seisma. Tema ihu kuumas palavikust ja ta nägi vaeva, 
et mõtteid koos hoida. Peatselt võis juhtuda, et temagi Tšetansapa kombel kokku variseb. Karusalga 
vaenlased olid palju saavutanud. Mõlemad kardetud mehed, Tokai-iito ja Tšetansapa, olid veel ainult 
otsekui vigaseks lastud metsloomad. Tšapa, see kavalpea, naaldus väsinult ja nukralt unistades 
telgiridva vastu. ülejäänud meestel puudus üksmeel, sest neid valdas hirm Šonka relvade ees. Kes 
pidi neid üles kutsuma? Aega oli ju veel nii napilt. Šonka on varsti kohal. Kes suudab Tokai-iito 
tahtmist ja plaane mõista, kui tema kaks parimat sõpra teda maha jätavad? 

«Tokai-iito!» Uinonaa seisis venna ees. Ta ulatas viimasele mingisuguse tugevalõhnalise rohuga 


täidetud kotikese. «Söö, see rohi hakkab sinu haiguse vaimuga võitlema. Ja luba, et ma räägin sulle 
oma kavatsustest. Siis võid sina kui pealik kas jah või ei ütelda.» 
«Mida sa kavatsed?» 
«Kõikides telkides on tarvis asjad kokku pakkida, sest me lahkume juba täna öösel reservatsioonist. 
Ma käin telgid läbi ja teatan naistele. Sul on õigus, me järgneme sulle ja teeme nii, nagu sa ennist 
ütlesid.» 

«Mine, Uinonaa. Sinu võimuses on aidata karusalgale teed teistsugusesse ellu vabaks teha. Sinus 
elab tark vaim. Sa näed kaugemale kui sõjamehed.» 
Hetkegi viivitamata lahkus neiu telgist. 

«Kus on Hapedaa?» pomises Mongšongšaa endamisi. «Väljas on juba öö. Kuhu ta võis kaduda?» 

Tokai-iito kuulis neid sõnu. Ta oli ka ise imeks pannud, et poiss pimeduse saabudes isa telki ei 
tulnud. Tõsi küll, dakootadel ei olnud kombeks temavanuseid poisse õhtuti taga otsida. Kes oli 
elanud üksteist talve, teadis ise, kas ta magab isa tipis või mõne naabri juures. Ei nõutud midagi 
muud kui seda, et poisid päikesetõusu ajal reipalt platsis oleksid. Täna aga tundus siiski 
kummaliisena, et Hapedaa Tokai-iito tagasituleku vastu suuremat huvi ei ilmutanud ja telgist eemale 
jäi. Ta oli ju ometi näinud kojupöörduvat Tokai-iitot koos Uinonaa ja Kopraga Tšetansapa tipisse 
minemas. 

Tokai-iito lõi suure grislinaha lahti ja võttis kotkasulgedest ehte, mida Uinonaa talle oli näidanud. 
Ta asetas pika sulevedikuga krooni pähe. See oli ehe, mida Punane Rebane ja Jackman olid endale 
himustanud, kuid mis polnud nende kätte langenud. Tokai-iito oli otsustanud pealikuna karusalga 
meeste ette astuda. 

Tšapa oli telgiridvast lahti lasknud ja tuli ebalevalt ning langetatud päi tuleaseme juurde. «Tokai- 
iito,» alustas ta kogeldes, «Uinonaa kavatseb käia igas telgis. . . niisiis ka minu omas. Mu emaemas 
pesitseb paha vaim, tema märatsushood muutuvad aina ohtlikumaks. Ma kardan, et see vaim viimati 
Uinonaale kallale tungib.» 

«Võimalik. Aga Uinonaa ei karda.» 
«Ma lähen püüan talle oma telgis abiks olla.» 
«Kui sa mind aidata tahad, oled sa siin vajalikum. Jää siia!» 

Tšapa vaikis häbistatult. Ta kummardus Musta Pistriku kohale ja kuulas tema hingamist. «Ta on 
veel elus,» ütles ta. Sattunud ise neist tarbetuist sõnadest segadusse, pöördus ta tagasi telgi sügavusse 
ning jäi sinna nõutult seisma. 

Telgiavast lipsas sisse üks poiss. Tema pea jättis nahaga ületõmmatud surnupealuu mulje. 
Hapedaa! Ta ruttas otsekohe Tokai-iito juurde, kes andis talle loa rääkida. 

«Me oleme koos Tšaskega valves,» kuulutas ta varmalt ja erutatult. «Šonka tuleb täna tingimata 
siia. Ma tahtsin teile sõna tuua, kui ta tuleb, et ta teid üllatada ei saaks. Teda ei ole veel. Aga seal 
kaljude juures, kus võik seisab, on Hundipealik. Tema ütles mulle, et Šonka on kolme relvastatud 
mehega juba teei ja jõuab täna öösel siia. Seda pidin ma sulle edasi ütlema, Tokai-iito. Ja veel tahab 

Hundipealik teada, kas ta tuleb ka ise telki või jääb välja luuresse.» 

«Las ta ratsutab lähima piirini. .. Mustade mägede suunas, ja uurib järele, kas seal kandis on tee 
meile vaba. 
Kahe tunniga jõuab ta oma pugala seljas piiril ära käia. Teatagu mulle kohe, mida ta seal kuulis või 
nägi.» 
«Hästi.» Poiss kadus jooksujalu. 

Tokai-iito aga astus hämarast tipist mustendavasse öhe. Kuud ja tähti varjasid tihedad pilved. 


Kuskilt ei paistnud valguskuma, üksnes tiigijää helendas vaevu märgatavalt. Tuul oli raugenud. 
Arvatavasti võis peagi lurnesadu oodata. Ikka veel ulgusid mõned koerad - neid võis olla viis või 
kuus. Suurema osa koeri olid nälgivad inimesed juba tapnud ja ära söönud. 

Tokai-iito kuulas ja vaatas. Ta nägi telkide vahel vilksatamas üksikuid kogusid, mis kadusid 
tipisse ja tulid jälle välja, et samas teise tipisse lipsata. Pimedusest hoolimata tundis pealik ära 
Uinonaa. Õele olid abiks kaks väikest tüdrukut. Kui üks neist pealiku lähedalt mööda ruttas, hüüdis 
pealik teda nimepidi. «Välgupilv!» 

Vilkalt tõttas tüdruk pealiku juurde. 

«Mida te telkides kuulete?» 

«Naised on viimaseni nõus ära minema, sest siin nende lapsed nälgivad. Kõik, kellel sinu plaan 
teada, pakivad juba asju.» 

«Aga mehed on vait?» 

«Mõned on veel vait ja ootavad, mida saladustemees Havandšita otsustab. Aga kolm Kaarnat jäid 
kohe nõusse. Nemad ei ole nii targad kui Kobras ega oska näha kõiki ohte. Ja nad ei ole ka nii uhked 
kui Tšetansapa ega taha relvi kasutada. Nad reetsid sind, pealik, aga nüüd, kus sa neile tee ja lootuse 
kätte näitad, tahavad nad sinu kõrval olla.» 

«Kas seda ütles Uinonaa?» 

«Jah, need on tema sõnad.» 

«Hüva, lippa edasi. Kohe kuulete. minu signaali. Siis tulgu kõik, ka naised! Hau. Havandšitaga 
räägin ma ise.» 

Tokai-iito tõstis vile huultele ja puhus heledat tooni, mis kutsus kõiki rünnakule. 

Otsekui nõiaväel avanesid tema ümber pimeduses telgid. Sõjavile hääl oli igale dakootale lapsest 
saadik nii tuttav, et isegi poisid olid harjunud seda märguannet kuuldes unest ärkama ja silmapilk 
üles kargama. Kes vile 

peale veel korra silmi hõõrus, seda naerdi ja pilgati, et temast ei olevat ühegi vaenlase vastu asja. 
Terve keha allus läbilõikavale vilesignaalile peaaegu loomusunniliselt, ilma tahte teadliku käsuta. 
Nii oli see olnud priiusepäevil, ja keegi poleks tollal midagi muud oodanud, kui et minut pärast 
signaali on sõdalased juba oma pealiku juures. Täna aga ei teadnud ükski, kas naaber tuleb või ei 
tule, sest vabaduspäevil nii endastmõistetav dakootade ühtsus oli murtud. Ent kui mehed telkidest 
välja ruttasid ja igaüks nägi naabrit sedasama tegemas, haaras kõiki suur ootus. Vana Kaaren oma 
mõlema pojaga jõudis esimesena pealiku juurete. Ka teised olid varsti kohal. Sõdalaste kannul 
ilmusid naised, neiud ja lapsed. Kõik kogunesid summas telgi sissekäigu ette. Telgis endas oli tuli 
heledamalt lõkkele puhutud ning valgustas kotkasulgedega ehitud Tokai-iitot. 

«Tokai-iito!» Hulk hääli hüüdis tema nime, ühed juba hõisates, teised alles küsivalt. 

Ent noor pealik ei hakanud veel rääkima. Ikka ja jälle libises tema otsiv pilk läbi pimeduse. Üks 
inimene puudus veel - Havandšita, karusalga manatark, arst, vanim mees ja rahupealik. Kõik ootasid 
tema tulekut, sest igivana tava järgi pidi just tema mingi ettevõtmise puhul jah ütlema, enne kui 
pealikul oli õigus seda teoks teha. dakootade lüüasaamise järel olid sõjamehed küll rauga peale viha 
kandnud ja talle ütelnud, et ta peaks tagasi tõmbuma ja järele mõtlema, kuni ta oma vaimudest pare- 
mini aru saab ega soni enam võidust, kui kaotus on käega katsuda. Selle peale oli Havandšita kaua ja 
kangekaelselt vaikinud ning õudsete tantsude ja loitsimistega teistele uut hirmu sisendanud. Aga 
kahe kuu eest hakkas ta jälle ülestõusu ja võitu ette kuulutama, kusjuures mõned meeleheitele aetud 
mehed ja naised uskusidki teda ja lootsid Tšetansapa kombel, et punased sõdalased paiskavad valged 
rõhujad merre. 

Kas Havandšita tuleb? Ja mida ta ütleb noore pealiku plaani kohta? Vanamees ei ole ju kunagi 
Tokai-iito sõber olnud. Tšetansapa, keda manatark oli taga nõudnud, oli kohal, kuigi ta ei olnud 
suuteline rääkima ega püsti tõusma. Aga mehed ei häbenenud enam lindpriiks kuulutatud kaaslast. 
Nad lubasid tal tema telgis lamada ega ajanud teda enam välja kõndu. 


Havandšita tuli. 

Tokai-iito lahkus oma kohalt. Tavapäraselt astus ta vanale manatargale vastu, ulatas talle 
käsivarre ning juhtis ta Musta Pistriku tipisse. Sissepääsuava jäi lahti, mis võimaldas telgi ette 
kogunenud inimestel ka edaspidi Tokai-iitot ja sünge pilguga rauka näha. Pealik talutas Havandšita 
tule äärde, kuhu ätt end pikkamisi istuma sättis. 

Tokai-iito istus tema vastu ja andis vahepeal telki tagasi tulnud Uinonaale märku. Neiu teadis, mis 
tuleb teha. Ta tõi välja mingi naha sisse mähitud eseme, ja kui ta selle lahti pakkis, tundis juba 
igaüks ära hoolikalt alalhoitud püha piibu, mille neiu nüüd koos tikitud tubakakotiga pealikule 
ulatas. 

Tokai-iito võttis pika piibu oma kätte. Piibu saarepuust vars oli poolest saadik kaetud punaseks 
värvitud ursoni okastega ning kaunistatud lahitsanaha ja harva esineva valge piisoni sabaga. Kaha oli 
valmistatud punasest piibukivist, mida leiti pühadelt Punastelt küngastelt !. See paikkond oli 
indiaanlaste silmis midagi erilist. Nende küngaste üle laotus igavene rahu ja ükski punane mees ei 
tapnud seal punast venda. Nii oli punaste meeste uskumuse järgi inimestele õpetanud saladuslik, 
sigimatu ja surematu äikeselind. ühtlasi tuletas see meelde, et kunagi kõikide aegadealguses valitses 
inimeste vahel ja ka inimeste ning loomade vahel rahu. Isegi praegu tavatsesid dakoota pojad ja 
tütred päikesetõusu ajal vakantankalt, «suurelt saladuslikult elujõult», seda rahu paluda. Ent siiani ei 
olnud uut rahu maa peale tulnud, ja tänagi pidi rahu- ja nõupidamispiipu ainult selleks suitsetatama, 
et rasket sammu ette valmistada. Tokai-iito pöördus kõnega rauga ja sõdalaste poole, ja ehkki tema 
tavalisest vaiksemat häält katkestasid köhahood, said kõik karusalga külaelanikud öövaikuses temast 
aru. 

«Dakoota mehed! Tokai-iito Mattotaupa poeg on tagasi tulnud - pärast seda, kui Punane - Rebane 
ja pikknuga Jackman ta reeturlikult vangi võtsid. Ta on tulnud teie juurde, aga Šonka tahab teda teie 
telkidest jälle minema ajada. Tokai-iito läheb. Jah. Kuid ta ei lähe üksinda. Ta on tulnud selleks, et 
teid koos telkidega reservatsioonist 


1 Mõeldud on indiaanlaste püha kivimurdu Preeriamägedes — kõrgustikui Lõuna-Minnesota 
preeria südames, kust nad murdsid katliniiti piipude valmistamiseks. See piibukivimurd oli indiaani 
pühapaik ja palverännukoht, kuhu ei tohtinud minna relvadega. 

ära viia, kaugetele aasadele ja metsadesse, kuhu ei ulatu Washingtoni suure röövli rusikas.» 

Noor pealik vaikis hetke. Ta tunnetas, kuidas kuulajais tärkas võimakas lootus. Isegi Havandšita 
liikumatus ilmes oli midagi elustunud. 

«Aga enne kui te minuga koos esimese sammu astute,» jätkas Tokai-iito, ,«enne räägin ma teile 
tõtt teie elust siin, «halval maal», ja teest, millele ma teid viin. Julgus, mis peab kõigis katsumustes 
vastu pidama, vajab alati tõtt. Seepärast ei. hakka ma teile valetama nagu mõni uatšitšun, vaid 
kõnelen avameelselt nagu punane mees.» 

«Hau!» hüüdis Vana Kaaren kuulajate seast. 

«Ma tean, et te nälgite ja et Punane Rebane teid petab,» jätkas pealik. «Eks ükskord sure ka Punane 
Rebane, ükskord kuulevad kõrvad Washingtonis tema sulitempudest ja ükskord saate teie või saavad 
teie lapsed lapilisi piisoneid ja lihapurke, nagu on ette nähtud. Väga paljud meist peavad enne nälga 
ja haigustesse surema, alles siis ehk lähevad üksikud paksuks ja saavad söönuks ning võivad valgete 


meeste ees tantsida, et need meie üle naeraksid.» 
Pealik vaa'tas väljas seisvat inimsumma. Keegi ei liigutanud. 

«Aga kas me peame siis nuumatud koerad olema ja laskma end uatšitšunidel jalgadega lüüa?» 
küsis üks vana nõukogumees. 

«Võib-olla ei hakka uatšitšunid teid siis enam jalgadega lööma,» vastas pealik. «Aga te peate oma 
juuksed lühikeseks lõikama, sest niisugune on valgete meeste käsk. Te ei tohi kõnelda teistesse 
hõimudesse kuuluvate punaste vendadega, sest uatšitšunid ei taha seda. Te ei saa oma telkide tarbeks 
iialgi piisavalt toitu muretseda, vaid kannatate kogu aeg nälga või peate almuseid ootama. Teile 
kuuluva maa peate te väikesteks lappideks jagama, sest uatšitšunid ei luba teil ühiselt vilja külvata 
ega saaki koristada. Nad arvavad, et saavad koos maaga tükeldada ka meie hõimu. Te teete alati nii, 
nagu valged mehed teile ütlevad, ja teie lapsed peavad õppima uatšitšunide moodi mõtlema. 
Uatšitšunid aga ei mõtle hästi, vaid halvasti. Kui te keeldute valgete kombel elamast, hakatakse teid 
uuesti taga kiusama ja surma saatma.» 

«Lähme!» hüüdsid paljud hääled. 
Ent Havandžita vaikis veel. 
«Sellepärast on mul nõu viia teid maale,» rääkis pea- 

lik edasi, «kus on rammus muld ja kus me võime omaenda kommete ja mõtete järgi elada. Teekond 
sinna on ääretult pikk ja talvel eriti raske. Mõned vaprad punased mehed on seda teed juba läinud või 
minna püüdnud. Et te teaksite, missugustele ohtudele me vastu läheme, räägin ma teile šahaptinite 
hõimu pealiku Hinmaton-jalatkiti kõnest. Kui šahaptinitega juhtus sama mis meiega ja neid ei lastud 
enam vanadel jahimaadel elada, alustasid nad talvel ning valgete jälitajatega alatasa võideldes pikka 
teekonda vabale maale Kanadasse. Aga kui nad parajasti vaba maa piirile jõudsid, olid mehed, 
naised ja lapsed nii kurnatud ja valged tagaajajad nii suures ülekaalus, et vaprad šahaptinid pidid 
üheainsa sammu kaugusel vabast preeriast valgetele alla andma. Just selsamal tunnil ütles pealik 
Hinmaton-jalatkit oma meestele järgmised sõnad: «Ma olen võitlemisest väsinud. Meie pealikud on 
tapetud. Nägev Silm on surnud. Toohulhulsate on surnud. Kõik vanad mehed on hinge heitnud. 
Nüüd on noored need, kes jah või ei ütlevad. See, kes noori mehi juhtis, on samuti surnud. Ilm on 
külm, aga meil ei ole tekke. Väikesed lapsed kangestuvad külmast. Paljud mu rahva hulgast on 
mägedesse põgenenud, neil ei ole toitu ega vaipu. Keegi ei tea, kus nad on... Võib-olla on nad 
surnuks külmunud. Ma tahaksin, et mul oleks aega oma lapsi otsida ja näha, kui palju ma neid leian. 
Vahest leian ma nad surnute killast. Kuulake mind, pealikud, ma olen väsinud. Mu süda on haige ja 
kurb. Päike läheb looja. Ma ei võitle enam iialgi.» Niimoodi kõneles pealik, kui ta pärast tuhandete 
miilide pikkust teekonda alistus milahanskadele otse piiril, vabast maast üheainsa sammu kaugusel. 
Meie aga asume nüüd niisama pikale ja külmale teele. Me saame nälga ja pakast tunda ja tõenäoliselt 
hakkavad ka mõned uatšitšunid meid taga ajama. Kui meie tahe on küllalt tug,ev, jõuame kõigest 
hoolimata vabale maale. Meie südamed ei tohi väsida ega kurvaks minna. Me peame veel täna öösel 
teele asuma. Ja me läheme. Ma olen rääkinud, hau.» 


Kui Tokai-iito oli lõpetanud,. süütas ta omaenda tuleriistade abil piibu, ja siis jõudis kätte 
silmapilk, mida igaüks suure ja varjatud põnevusega oli oodanud. Komme nõudis, et pealik pakub 
enne tähtsa ettevõtmise algust saladustemehele püha piipu suitsetada. Kui nõidpreester piibu vastu 
võtab ja suitsetab, kuulutab ta sellega, et on 

valmis pealikut saatma. Ei võta ta seda vastu, siis on ettevõtmine tagasi lükatud. 

Tokai-iito oli piibu põlema pannud ja pakkus seda nüüd raugale, kelle silmad olid juba saja talve 
ja suve ning paljude dakoota pealikute tulekut ja minekut näinud. Nende tulnud ja läinud pealikute 
rea lõpus seisis Tokai-iito Mattotaupa poeg, kes tahtis dakoota mehi uuele kodumaale viia. 


Vanamees sirutas käe ja võttis piibu vastu. Sellest hetkest alates valitses kogu inimsõõris vaikus. 
Oleks nüüd kuskilt kas või üksainus sõna pudenenud, pidanuks Havandšita piibu ära andma ja 
suitsetamine olekski katki jäänud. 

Rauk tõusis ning tõmbas aupaklikult kuus mahvi: taeva, maa ja kõigi nelja tuule poole - itta, 
läände, lõunasse ja põhja. Seejärel võttis ta uuesti istet ja ulatas piibu noorele pealikule, kes kuut 
mahvi kordas. Kui temagi oli viimase mahvi tõmmanud ja suitsu välja puhunud, andis ta piibu tagasi 
Uinonaale, kes selle jälle ära peitis. 

Havandšita ajas end jalule ja pealik saatis külalise tema enda tipisse. Kõik ootasid vaikides, kuni 
Tokai-iito tagasi jõudis. Veel kord pöördus ta nende poole: «Dakoota mehed! Havandšita on 
otsustanud. Nüüd otsustage ka teie!» .. 

Ta jäi vastust ootama. Pealikule osutatud kuulekus oli kõikidel aegadel vabatahtlik olnud. 

Kobras seisis Tokai-iito lähedal. Tema astus esimesena ette ja võttis vastu väikese punase 
sõjapiibu, mille pealik olli äsja kombekohaselt meeste jaoks põlema süüdanud. «Ma tulen sinuga, 
Tokai-iito! Sa rääkisid meile ära kogu tõe. Nüüd ma tean, et sa ei vii meid hädaohtu kinnisilmi, vaid 
teraselt vaatleva pilgu ja vankumatu südamega. Sellepärast järgnen ma sulle. Hau.» 

Kui nõukogus targimaks peetud sõdalane oli saladustemehe eeskujul nõusse jäänud, ei hakanud 
teisedki enam kõhklema. Piip käis käest kätte, ja igaüks, kes mahvi tõmbas, kinnitas sellega oma 
valmisolekut pealikule järgneda. 

Samal ajal kui piip ringi käis, langesid ka esimesed lumehelbed, Kõik teadsid, et algamas on tugev 
lumesadu. Naised ja lapsed läksid uuesti telkidesse ettevalmistusi lõpetama. Kõik sõjamehed kutsus 
Tokai-iito enda juurde Tšetansapa telki. 

«Šonka võib oma kolme relvastatud käsilasega iga sil 

mapilk siia jõuda,» ütles ta. «Me peame kokku leppima, kuidas talitada. Tapma me neid ei hakka, 
sest see kutsuks ainult esile uatšitšunide kättemaksu. Aga me võtame neilt relvad ja jätame nad 
kinniseotult Šonka telki. Küll nende valged kaitsjad neile õige varsti abi annavad, kui meie juba 
läinud oleme.» 

Mehed nõustusid. 

«Mida Šonka ja tema abilised harilikult teevad, kui nad meie telkidesse tulevad?» küsis pealik. 

«Nad käivad iga kord kahekaupa telgist telki,» andis Vana Kaaren aru. «Kõigepealt uurivad nad 
alati Tšetansapa ja Kopra telke. Sealt lähevad nad mujale.» 

«Nii talitavad nad ka seekord, sest nad arvavad, et ma olen kindlasti kas Tšetansapa või Kopra 
telgis. Šonka tuleb kolme mehega, järelikult võib ta siin kaks paari moodustada, kes telgid läbi 
käivad. Ma panen ette, et meiegi lahku läheksime. Kolm sõdalast jäävad koos minuga siia 
Tšetansapa telki. Kolm meest lahevad Kopraga viimase telki. Ülejäänud peidavad end oma tipidesse. 
Niipea kui Šonka või keegi tema meestest mõnda telki astub, tungitakse talle pimedas kallale, 
võetakse talt relvad ja seotakse ta kinni. Hau.» 

«Hau!» hüüdsid sõjamehed. 
Seejärel lahkusid nad pealikust, et tegutseda tema plaani järgi. Kolm Kaamat jäid Tšetansapa tipisse 
Tokai-iito juurde. i 

Pealik tundis, kuidas Uinonaa antud ravimtaimed hakkasid mõju avaldama. Tema süda lõi 
tugevamini, ehkki ta tundis veel valusid, väsimust ja külmavärinaid. Aga järgnevail tundidel ei 
pruukinud tal karta, et jõud teda täielikult maha jätab. Paari selgitava sõna järel läks ta välja 
talveöösse, et võigu ja koera järele vaadata. Šonkal ei tarvitse neid enneaegu avastada. 

Püstloodse kaljuni jõudnud, märkas ta selle harjal Hapedaad ja Tšasket. Poisig pidasid 
kohusetruult vahti. 

«Kui vaenlased tulevad, huigake öökulli moodi, aga ainult üks kord, sest Šonkal ei tohi vähimatki 


kahtlust tekkida!» hüüdis ta vapratele poistele. Poisia andsid märku, et olid temast aru saanud. 
Tokai-iito võttis mõlemad loomad kaasa. Ta ei viinud neid küla hobuste sekka, vaid tükk maad 
lääne poole, kus käskis neil paigale jääda. Seepeale läks ta ettevaatlikult 

telklaagrisse tagasi. «Öökull» ei olnud kaljult veel huiganud. 

Ent natuke aega hiljem kõlaski kokkulepitud huige. Tšetansapa telgis oli lõke peaaegu kustunud. 
Telgi keskel asuvasse sõõrjasse lohku oli Uinonaa jätnud üksnes viimased hõõguvad söed. 
Tšetansapa lamas kaugemas servas tekkide all. Mongšongšaa istus liikumatult abikaasa kõrval, käed 
tugevasti ümber tühja hälli. Uinonaa oli endale aseme valmis teinud, kuid magama ei heitnud. 

Tokai-iito ja kolm Kaamnat lamasid varitsedes telgi sissekäigu kõrval. Juba kuulsid nad 
kabjamüdinat. Šonka oma politseinikega ligines kapates külale. Nad tulid avalikult, vähimatki 
ettevaatust silmas pidamata. Selle lühikese aja jooksul, mil need relvastatud mehed relvituid 
hõimukaaslasi valiisesid, olid nad juba omandanud valgete meeste harjumused. Nad teadsid, et neid 
kardetakse, ja usaldasid seda kartust rohkem kui oma tegelikku üleolekut. Eks vaikinud ju karusalga 
nõukogu koosolek, kui nad Tokai-iito lindpriiks .kuulutasid, ja eks lasknud Tokai-iito endalt 
tõrkumata relvi otsida! Ei, vägivalda Šonka enam ei kartnud. 

Kabjamüdin vaikis. Neli ratsanikku olid otse enne külasse jõudmist peatunud. Meeste jutust 
selgus Tokai-iitole ja Kaarnatele, et kõigepealt tuleb hobused küla servale karja juurde viia. See ei 
võtnud kuigi palju aega. Kui neli politseinikku jälle koos olid, mida võis järeldada nende tasasest 
jutukõminast, andis Šonka uue käsu. Telgis varitsevad mehed ei saanud käsust aru, küll aga võisid 
peatselt selle täitmist kogeda. 

Tšetansapa telgile liginesid kahe mehe kerged sammud. .Peaaegu nagu üks mees astusid kaks 
relvastatud politseinikku vahetult teineteise kannul Musta Pistriku tipisse. Tokai-iito vilistas. 

Samal silmapilgul olid tema ise ja kolm Kaarnat püsti ning kargasid laagripolitseinikele kallale. 
Vana Kaaren ja Tokai-iito rabasid kumbki ühe politseiniku jalust maha, ning samas võtsid mõlemad 
noored Kaamad sissetungijailt relvad ära: kõigepealt püssid, siis vöölt revolvrid ja noad. Köidikud 
olid siinsamas käepärast ning mõne sekundiga olid Punase Rebase meeste käedjalad kinni seotud. 
Esimesest jahmatusest toibunud, hakkasid nad valju häälega karjuma ja ähvardama. 

Varasema kokkuleppe kohaselt vinnasid mõlemad noo- 

red Kaarnad vangid õlale ja viisid nad ära, enne kui viimased üldse taipasid, et olid Tokai-iitoga 
võidelnud või et Tšetansapa oma telgis viibis. Mis juhtus kahe teise hõimureeturiga, seda ei olnud 
kellelgi vaja enam mõistatada. Niisamasugust jõuetut kisa ja sõimu, nagu kuuldi äsja Tšetansapa 
telgis Šonka ja Tatokano suust, tõid Küpra telgis kuuldavale ka seal kinnivõetud mehed. Teel Šonka 
telki kohtasid mõlemad noored Kaarnad juba Kobrast ja üht noormeest, kes olid samuti vange ära 
viimas. Valjusti hõiskasid relvitud võitjad öhe ja lumme. 

Juba plaksuski Havandšita telgi esimene lahtisõlmitud kate põhjatuules otsekui signaallipp. Pärast 
Tokai-iito telgi hävitamist oli saladustemees Untšidale peavarju pakkunud ja nüüd andis Untšida 
küla esimese naisena märku telkide mahavõtmiseks ning teeleasumiseks, nagu oli ammust ajast 
tavaks. Kui sageli olid karusalga mehed ja naised kuulnud esimese lahtise telgikatte plaksuvat 
laperdamist, mis neid kevadel ja suvel piisonikarjade jälile oli kutsunud. Nüüd aga kutsus see 
viimasele suurele teekonnale. 

Kibekiiresti olid kõik katted valla päästetud. Tüdrukud ja poisid ronisid telgiritvu mööda üles ning 
sõlmisid lahti ritvade otsi koos hoidnud sidemed. Teised tõid juba kohale hobuseid, seades neid 
tavalisse rännakukorda - üksteise järele ritta. 


Telgiritvadest seati kokku vankreid asendavad lohistid, millele laoti majakraam ja pandi istuma 
lapsed. Lumesadu tihenes. Kui inimesed juba rännuvalmis pika voori juurde kügunesid, kattis nende 
juukseid ja õlgu valge lumekord. Nüüd oli igaüks rahul, et vana Havandšita ei olnud suurest näljast 
hoolimata lubanud mustange tappa. Veoloomadeta oleks see talvine rännak vaevalt võimalikuks 
saanud. Koertest tuntigi suurt puudust, sest harilikult olid ka nemad raskeid pakke kandnud. 

Sõjamehed ratsutasid oma parimatel hobustel. Naised istusid veoloomade seljas ja juhtisid neid. 
Tokai-iito ja Havandšita kõndisid jalgsi voori eesotsas. Pealik oli taas täies relvastuses, sõjanuia, 
revolvri ja Šonkalt tagasivõetud püssiga. Teiste pülitseinikkude relvad oli ta jaotanud Kopra ja 
Kaamate vahel, kes järelväena voori kaitsesid. Tšetansapa võeti karusnahksete tekkide sees kaasa. 

Kui esimesed sammud pikal teekonnal olid astutud, ilmus läänes nähtavale ratsanik, kes 
kokkuleppe kahaselt koioti ulgumist matkides märku andis. See oli Hundipealik. 
«Piir on vaba!» hüüdis ta. «Ma ei kohanud ühtki uatšitšuni ega laagripolitseinikku!» 
Tormis ja lumesajus lahkus karusalk tähelepandamatult reservatsioonist. 


Kolmas osa Uustee 


KARUPOISID KUULEVAD TÕTT 


Lumesadu oli !hõrenenud ja tuul raugenud. Pimedus andis pikkamisi maad hommikuhämarusele. 
Maapinna kohal hõljus alles tihe udu, mis vaadet takistas. 

Kuid ilm läks voogavas hämus üha valgemaks ja lõpuks tungisid sellest läbi esimesed 
säravkuldsed päikesekiired. Nagu kõikidel rännakutel, nii tegi karusalk seegi kord päikesetõusu ajal 
peatuse, et vana Havandšita saaks esiisadeaegse tava kohaselt pöörduda terve salga nimel 
rahupalvega «püha tundmatu» poole, sest punased mehed ja naised armastasid rahu rohkem kui 
sõda. Hapedaa tundis seda ülevat hetke juba kõige varajasemast lapsepõlvest, aga elas selle täna läbi 
erilise sügava tõsidusega. . Tõusis ju päike täna esmakordselt väljarändajate kohale, kellel seisis ees 
pikk ning ohtlik teekond uuele kodumaale. 

Kui voor jälle liikuma hakkas, oli udu juba sedavõrd hõrenenud, et poiss nägi tagasi vaadates 
järelväge. Tokai-iito ei sammunud enam voori eesotsas. Teda asendas seal Hundipealik, kes tundis 
ümbrust niisama hästi. Tokai-iito oli läinud järelväe hulka, sest kõige suurem oht ähvardas voori just 
selja tagant, reservatsiooni kandist, ning rändurell tuli arvestada jälitajate ilmumisega. Pealik ja tema 
sõjamehed olid kasukad maha võtnud ning valged hundinahad üle pea ja selja tõmmanud. Otsmike 
kohal sirutusid ettepoole hundikoonud; mustad juuksed olid täielikult varjatud. Esijalgade valge 
karvik kattis õlavarsi, tagajalgade karvik ulatus reiteni. Kui mehed neljakäpakile laskusid, nägid nad 
pealtpoolt välja nagu ehtsad hundid. Lumes oli see väga hea maskeerimisvõte. Rahuaegadel ei olnud 
hõim iialgi nii ebasoodsais tingi- 

musis rännakut alustanud. Talv veedeti metsas ja alles kevade hakul tuldi lagedasse preeriasse. Siis 
liiguti kiiresti edasi, kusjuures virekümne kilomeetri pikkused päevateekonnad ei nõudnud sitkeilt 
veoloomadelt ja vilunud käijailt erilist pingutust. Praegu aga liikus voor lumes õige vaevaliselt edasi. 
Ehkki lumesadu oli kestnud ainult mõne tunni, oli maa juba paksu valgesse vaipa mähitud. Üsna 
päikesetõusu eel oli sadu paisunud tõeliseks lumetormiks, mis tõi lühikese ajaga kaasa suuri 
lumemasse. Reservatsiooni piiri ületanud voori jäljed olid ammu kinni tuisanud. Ning kohal, kus 


enne seisis küla, võisid uatšitšunid ja laagripolitseinikud eest leida ainult Šonka telgi, milles lamasid 
kinniseotult tema ja ta kolm abilist. . 


Aeg-ajalt rebenes õhuke uduloor ja loodest tervitasid siis põgenikke kutsuvalt Mustade mägede 
metsased lumitunud harjad, mis nagu oleksid tahtnud neid oma kaitse alla võtta. Hapedaa ei olnud 
kordagi selle iidseist aegadest dakootamaa põlisvaldustesse kuulunud mäestiku metsades käinud, ja 
tema sooviga vaenlase käest pääseda ühines nüüd uurimishimuline põnevus kõige uue vastu, mida ta 
seal näha ja kogeda võib. Nende vanade mägede põues, mis kerkisid saarena avarast preeriamerest, 
leidus saladuslikke koopaid ja valgete meeste meeli hullutavat . kollast kulda. 

Keskpäeva paiku jõuti mäestikumassiivi jalamil kasvava metsani. Voor peatus. Hapedaa kuulis 
kirvelööke, mille saatel mehed voori eesotsas okste ja põõsaste vahelt uduloori mähkunud metsa 
tungisid. Preeriast ilmus nähtavale Tokai-iito oma «valgete huntidega». Mehed liikusid 
lumeõnaruses küürakil ja laskevalmis relvadega; keegi ei kõnelnud. Selg ees kõndides järgnesid nad 
voorile lühikese vahemaa tagant. 

Kui järg puude vahele tungida viimaks Hapedaa kätte jõudis, astus poiss mustangi seljast maha ja 
talutas teda ratsmeidpidi. Metsas läks minek algul allamäge, sest mäestikku ümbritses vööna jõeorg. 
Oru põhjast kostis vee kohinat. Voor liikus üht vana metsloomarada mööda, mida siinse 
ümbruskonna dakootade salgad vist korduvalt olid kasutanud. Ent öine maru oli uusi puid ümber 
paisanud ja lumi oma raskusega oksi murdnud. Seetõttu tungisid eesliikujad rajajäljest hoolimata nii 
vaevaliselt edasi. 

Päikesepaistel haaras Hapedaa pilk orupõhjas laia madalat jõge. Selle läbipaistvad vood liuglesid 
üle liiva ja suurte lumiste kivide vahel. Kämblasügavusel veel ujusid vaid õhukesed jääräbalad. 
Keskpaigas oli jõgi endale sügavama voolusängi uuristanud, kus ta käredalt ja takistamatult edasi 
tormas. Sellele kohale olid ees liikuvad sõdalased ehitanud peenikestest tüvedest ajutise silla, millest 
voor nüüd jämeda maona üle roomas. Voori pea oli teisel kaldal juba vasakule pöördunud ja liikus 
ülesjõge. 

Rändurid tegid kaasa kõik loendamatud käänakud, millega jõgi ümber ürgsete kaljude lookles. 
Sätendavaid lumekuhilaid kandvad puud seisid kaldal tummas auvalves. 

Mindi aina edasi. 

Kus on küll Tšaske? Järgmisel jõekäänul avanes Hapedaal võimalus voori etteotsa pilku heita. Ta 
nägi seal lonkavat Kobrast, Hundipealikut, Havandšitat, samuti ka võikhalli mustangi juhtivat 
Untšidat ja musta Ohitikat. Aga sõber Tšaske ei hakanud talle kuskil silma. Ta oli ju ometi kaasa 
tulnud? Tšaske oli orb ning sunnitud elama oma onu Šonka telgis, keda ta vihkas. Kinniseotud 
laagripolitseiniku sugulastel lubati oma äranägemise järgi kaasa tulla või maha jääda. 
Endastmõistetavalt tuli Tšaske kaasa. Aga kuhu ta siis nüüd oli kadunud? 

Palju väsitavaid tunde liiguti vahetpidamata edasi. Lõpuks va'jus päike kuskil jõe ülemjooksu 
kandis looja, kastes valged puuladvad ja mäetipud õrna hõõguvasse punasseo orgu laskusid 
õhtuvarjud ja kohisev vesi tumenes. 

Hapedaa rõõmustas, kui Havandšita andis käsu peatuda. Öö otsa vahipostil seismine ja sellele 
järgnenud neljateistkümnetunniline ilma söömata hobuse seljas istumine olid poisi jõuvarud 
ammendanud. Juba nägi ta ka laagriplatsi. Selleks olid voori juhid valinud laugjalt kerkiva, põhja 
poolt kaitstud orukääru.Siingi kattis lumi raagus puude alust, ent mitte nii paksult kui preerias. 
Hobused vabastati koormaist ja viidi metsa. Ka Hapedaa laskis oma mustangi lahti, et too endale 
süüa otsiks. Ise sumpas ta samal ajal lumes otsivalt ringi. ühe tontlikult haraliste okstega puu alt 
leidis ta oma isa, kes lamas tekkidesse mähitult juurtevahelises lumises lohus. Ema tõi 

täidetud veepauna ja Hapedaa sõi ära ühe noist kahest varesest, mis Mongšongšaa eelmisel õhtul oli 
küpsetanud. Teise jättis poiss alles. Vahest ei olnud Tšaskel midagi hamba alla panna. Tšetansapa ei 
söönud midagi. «Nälgimine parandab hästi haavu,» õpetas ta poega. 

Mongšongšaa andis Hapedaale magamisvaibad. Telke ei püstitatud. Virgatsid käisid ringi ja teatasid, 
et juba tund aega pärast keskööd asutakse uuesti teele. Niisiis oli viimane aeg magama heita. 

Sellegipoolest istus Hapedaa veel üleval ja vaatas ringi. Talle paistis, nagu oleks ta laagri serval 
Tšaske Harkjala tugevat kogu liikumas näinud. Hapedaa vormis käte vahel kõva lumepalli. Kui 
Tšaske jälle põõsastest läbi hiilis, kargas Hapedaa püsti ja viskas teda lumepalliga. Tabatu pöördus 
vaatama, kuid ei mõtelnudki kätte maksta, vaid kadus ühe puu taha. 

Üksisilmi uuris Hapedaa kohta, kuhu tema sõber kadus. Ta oli nii süvenenud küsimusse, mida 
nüüd teha, et oleks oma nime äärepealt kõrvust mööda lasknud. «Hapedaa!» oli isa teda vaikselt 
hõiganud. Alles tagantjärele jõudis see tema teadvusse ja ta pöördus, et tähelepanelikult kuulata. 

«Mine too ta siia, Hapedaa! Tema onu Šonka ei tule enam iialgi karusalga telkidesse. Nüüdsest 
peale võib Tšaske meie tipisse jääda.» 

Hapedaa noogutas üllatunult ning tänulikult. Siis kargas ta püsti ning sulnpas lumes salguti 
magavate inimeste vahelt, üle puujuurte ja läbi põõsarägu kohale, kus sõber oli lumepalliga pihta 
saanud. See koht asus laagri serval, jälgi leidus siin vähe ja Hapedaal polnud kuigi raske märgata 
poisi jalgade tallatud sügavat rada. Jäljed viisid teda metsa. 

Hapedaal ei tarvitsenud kaugele minna, kui ta juba leidiski lumest üksiku kössis kogu. Tšaske oli 
end koera kombel lumme kaevanud. Kui Hapedaa tema kõrvale seilsma jäi, tõusis ta istukile, tõmbas 
jalad krõnksu, pani käed põlvede ilinber ja vaatas otse enda ette. 

«Tšaske Harkjalg! Maasikate küpsemise kuul saime sinuga verevendadeks ja minu isa ütles täna, 
et ta tahab sullegi isaks olla. Tule!» 

Tšaske ei lausunud sõnakestki. Kohmakalt ajas ta end püsti ja tuli koos Hapedaaga laagrisse. 
Toekas Tšaske oli vilajast Hapedaast tüsedam ja pisut lühem. Tšaskel oli 

harjumuseks harkisjalu seista ja see oli talle Harkjala nime toonud. Aga peale selle omapärase viisi 
kindlalt maa peal seista oli tal ka küllalt väledust, nii et kiirjooksus sai ainult Hapedaa temast võitu. 
Kuid täna ei paistnud temas ei kiirust ega jõudu olevat. Ta tuli nagu vana inimene. Ebalevalt jäi ta 
koos Hapedaaga Tšetansapa aseme ette seisma. Sõjamees vaatas talle otsa. 

«Minu teine poeg!» 

Nüüd haaras Hapedaa vennal käest kinni, poisid heitsid pikali ja mähkisid end üheskoos 
kar,usnahksesse tekki, mille tõmbasid üle pea. Mõlemad tundsid, kuidas ema Mongšongšaa neile 
veel lund peale ajas, et neil soojem magada oleks. Niimoodi oli mõnevõrra õdus ka ilma lõkke ja 
telgita. Silmapilkselt võttis uni mõlema üle võimust. 

Kui Kobras poistel teki pealt ära keeras, kargasid nad püsti ja imestasid endamisi, kas nad tõesti 
juba kolm tundi olid maganud. Neile tundus, nagu oleksid nad alles äsja suigatanud. Aga asi pidi 
siiski nii olema, nagu Kobras naerdes seletas, sest kuu oli juba tõusnud ja laagris valitses elevus. 
Naised talutasid kohale tõrkuvaid hobuseid, et neile jälle koormaid selga laduda. 

«Kuidas oleks öise suplusega?» tegi Kobras ettepaneku. ««Hommikuse suplusega» võin ma 
praegu vaevalt ütelda. Noh, kuidas oleks? Või olete te liiga näljased ja külmanud?» 

Ei, nad julgesid küll. 

Vigase jala kiuste hämmastavalt kiiresti edasiliikuva sõjamehe kannul ruttasid nad alla jõe äärde. 
Kuupaistel nägid nad seal juba mehi ja poisse hüppamas jäisesse vette, mis keskel, sügavamas 
rennis, üsna käredalt voolas. Poisid heitsid ümbervõetud tekid kõrvale, jooksid läbi pritsiva vee 


sügavasse voolusängi ja sööstsid haugidena külmadesse voogudesse. Kroolides lasksid nad end voo- 
lust veidi maad kaasa kanda ja ronisid siis uuesti välja. pärlendades nirises vesi nende hästi 
rasvatatud nahka mööda maha. Nad nühkisid end liivaga ja võtsid siis tekid jälle ümber. Niiviisi 
jooksid nad üle kõvaks tõmbunud lume tagasi puu alla, kus nende pere laagris oli, ning hõõrusid end 
kuivaks. Mongšongšaa oli nende jaoks valmis pannud potikese karurasvaga, et nad saaksid oma naha 
pärast suplust jälle hoolikalt sisse määrida. Poisid pugesid säärispükstesse, mille mõlemad sääred 
kinnitati puusa kohal vöö külge, põimisid niuete ümber räti, mis 

ees ja taga vöö alt läbi ulatus, ning torkasid jalad karuvoodriga mokassiinidesse. Seejärel tõmbasid 
nad selga sissepoole pööratud karvaga kuued ja tundsid kohe, kuidas veri taas nahaalust soojendama 
tungib. Mütse või kübaraid nad ei kandnud. Ka kõige karmimail talvedel käisid dakootad paljapäi. 
Nende tihedaist, rasvaga võitud juustest piisas kaitseks külma, lume ja tormi eest. Kiilaspäiseid ei 
leidunud isegi raukade hulgas. 

Ema andis poistele loa otsida Musta Pistriku suurt telki ja majakraami kandvate veohobuste seast 
endale ratsud, kelle seljas nad kõige meelsamini ratsutaksid. Hapedaa valis noore raudja, kellega ta 
Hobusejõe ääres juba kaks ratsavõistlust oli võitnud, Tšaske aga ronis ühe usaldusväärse pugala 
selga. 

Ettevalmistused olid tehtud ja öine teekond algas. Muheldes vaatas kahanev kuu üksildasse 
metsaga kaetud orgu. Tund möödus tunni järel üksluises rändamises. 

Alles keskpäeva paiku tehti uus peatus. Taevas säras talvepäike. Lumi sätendaJs ja puud heitsid 
sinkjaid varje. Hapedaa Kammija ja Tšaske Harkjalg olid teiste eeskujul hobuste seljast maha tulnud 
ja lebasid musta karu nahal. Hundipealik oli juba öösel küttimas käinud ning kaks hunti ja ühe 
pesukaru kaasa toonud. Saak nüliti ja jaotati. Lõket ei tohtinud süüdata. Seepärast sõid näljased 
mehed, naised ja lapsed toorest liha, mis maitses neile oivaliselt. Lisaks õnnestus Hapedaal jõest 
mõned kalad püüda, millest ta pooled enda ja oma verevenna Tšaske ühisel suuremeelsel otsusel 
kinkis Välgupilvele ja Sisalikule. Poisid rõõmustasid, nähes, kui hästi need «noortele varestele» 
maitsevad. Mõnus oli seejärel pärast kaksteist tundi kestnud ratsutamist südapäevase päikesepaistel 
silmad kinni lasta. Hoopis vähem mõnus oli õhtul, kui nad uuesti üles äratati. Hundipealikul oli 
varuks tükk soolaliha, mille ta vist Niobrara-äärsest kordonist kaasa oli toonud; seda pakkus ta nüüd 
poistele. Liha maitses vastikult, «just nagu reservatsioonis,» leidis Hapedaa. Isa telgis oli ta ainult 
mageda toiduga harjunud. 

«Ma ei oska enam kuidagi ette kujutada, et me reservatsioonis olime,» ütles ta Tšaskele, «ja ma ei 
lähe eluilmaski sinna tagasi. Eluilmaski. Ennem suren.» 

«Hau,» kinnitas Tšaske. 
Järgmisel ööl rännati ikka veel läbi samasuguse maastiku. Poisid tukkusid hobuste seljas. Aovalgel 
vidutasid 

nad silmi ja vaatasid teraselt enda ümber. Hapedaa nägi, kuidas Tšaskegi pead 1rergitas ja kuulama 
jäi. 

Üsna varsti said poisid teada, mida nende kõrvu tunginud ähmane müdin tähendas. Seda tekitasid 
järelväe mehed, kes tulid jooksujalu mööda jõekallast, püüdes voorile järele jõuda. Peagi tundis 
Hapedaa ära pealik Tokai-iito, kes salka juhtis. Vaikides ruttasid sõjamehed neist mööda voori 
etteotsa, kusjuures isegi rändava salga juhid tulijatele tervituseks ei hõiganud. Ei tahetud liigset lärmi 
teha. Pisut hiljem, kui Tokai-iito Havandšita juurde oli jõudnud, anti märku peatumiseks ja hobustelt 
mahatulemiseks. Seejärel käskis Tokai-iito telgid puude vahele üles lüüa. Üksiti tegi ta teatavaks, et 
reservatsioonist ei ole siiani veel keegi karusalka jälitama asunud. Seepärast võib endale pikemat 
puhkust lubada. 


Hapedaa ja Tšaske olid pealiku otsusega ülimalt rahul. Nad tundsid rõõmu magamisest ja 
rõõmustasid ka ulukite üle, keda siinseis metsades kahtlemata leidus. Nad tundsid rõõmu, et said 
võõralis paigus ringi hulkuda, ja rõõmustasid ka selle üle, et nad vendadena ühes telgis elasid ning et 
Tokai-iito jälle karusalga juures viibis: Kõik valmistas neile rõõmu. 

Naised ja tüdrukud hakkasid pikki telgiritvu püsti panema ja teravikke kokku siduma. Kuid telkide 
ülespanek võttis veel veidi aega, järelikult ei saanud poisid ka enne magama heita. Niisiis kasutasid 
Hapedaa ja Tšaske seda ajavahemikku uue laagri ümbruse uurimiseks. Kõigepealt tõmbas neid ligi 
üks iseäranis kõrge puu, mille latv tõotas heaks vaatluspostiks olla. Puu juurde jõudnud, nägid nad, 
et üks luuraja on end juba puuladvas sisseseadnud. Kuid ega sellega midagi katki polnud, sest nad 
võisid tema juurde üles ronida. Osavalt vinnasid nad end alumistele tugevatele okstele, kust oli juba 
hõlpus edasi pääseda. Järsku aga kostis ülevalt terav hoiatusvile, mis sundis poisse silmapilk 
liikumatult okstesse tarduma. Küsivalt vaatasid nad luuraja poole ja tundsid temas ära noorema 
Kaama. Ta lamas kõhuli kõrgel nõtkuval oksal, üks jalg vabalt rippu. Oma heledate nahkpükste ja 
üle selja visatud valge hundinahaga nägi ta ka ise välja nagu lumine oks. 


sinna, kus olid, ja silmitsesid ümbrust. Neile avanes suurepärane 

vaade: eespool kerkis metsane mäenõlv ja lõunas jõeoru taga laius lumega kaetud preeria. Poiste pea 
kohal kraaksus vareseparv. Miski oli seal ülal mäel linnud lendu hirmutanud ja poisid püüdsid nüüd 
nende hirmu põhjust teada saada. Luuraja vilistas veel kord, sedapuhku üsna tasa, ja poiste pilgud 
rändasid sinna, kuhu ta käega asutas. Kaarna liigutus reetis kärsitust, ta oleks nagu tahtnud ütelda: 
«Kas te ikka veel ei näe midagi, tolvanid? Teie silmad pn vist unerähmas!» 

Äkitselt kahmas Tšaske tugevasti Hapedaa käsi varrest kinni. «Karu puu otsas! Kas sa ei näe?!» 

Nende sõnade peale nägi ka Hapedaa ülal mäenõlval kasvava vana puuhiiglase otsas, millelt vares 
ed lendu olid tõusnud, mesikäpa tumedakarvalist kogu. Tšaskele vastust võlgu jäädes libistas ta end 
kiiresti alla. Tšaske järgnes talle. Viimastelt okstelt kukutasid poisid end lumme ja lippasid siis nagu 
jalad võtsid rajatavasse külla. 

Kus on Tokai-iito? 

Too ajas all jõe ääres Havandšitaga juttu. Ka Hundipealik ja Kobras olid mõlema pealikuga 
seltsinud. Poisid jõudsid meeste juurde. Nad valitsesid end küllalt hästi ega hakanud kohe vatrama. 
Kuid juba nende särasilmad ja lõkendavad palged reetsid pealikule, et uudis, mille nad tõid, on 
nende endi meelest erakordselt tähtis. Ta andis poistele kõnelemiseks märku. 

«Tšaske Harkjalg nägi karu, keda kõige noorem Kaaren meile näitas, ja. siis märkasin ka mina 
teda,» kuulutas Hapedaa. «Karu on seal üleval mäe peal puu otsa roninud, kõigest noole 
laskekaugusel.» 

Mehed muutusid valvsaks. 

«Ma võtan ta enda peale,» ütles Tokai-iito, kes kandis ikka veel valget hundinahka. Hundi koon 
tema kurnatud näo kohal, milles ainult silmade helk kosuvat jõudu aimata laskis, mõjus kuidagi 
pentsikult. Poisid vaatasid. talle põnevil otsa. 

«Jookse, Tšaske,» palus pealik, «ja too mulle mu valge vibu koos ühe noolega. Las Uinonaa annab 
need sinu kätte.» 

Tšaske tõttas minema. Naastes kandis ta uhket vibu ja saarmanahast tuppe, milles paistis veel neli 
noolt. Tokai-iito võttis vibu ja ühe noole, tupe ja ülejäänud nooled aga jättis poisi kätte. 

Pealik ja sõdalased läksid suure puu alla. Mõlemad 

poisid tulid nendega kaasa. Tokai-iito võttis hoogu, kargas okstesse kinni ja ronis ladvas koha 


sissevõtnud piiluri juurde. Vaadanud teraselt mäenõlva poole, toetus ta ühele tugevale oksale, mis 
tema raskuse all ei kõikunud, ja seadis noole laskevalmis. Ent ta ei lasknud veel. 

Tume karu oli kahtlemata veel nähtaval, kuid vist laskmiseks ebasoodsas asendis. Poisid olid 
näinud karu noole laskeulatuses, see tähendab umbes kolmesaja meetri kaugusel. Hea vibuga lastud 
nooled lendasid küll nii kaugele, aga seesuguse vahemaa tagant tabada või koguni tappa oli 
õnnestunud üksnes legendaarseil juhtudel... 

Tokai-iito vibu oli terves salgas parim. Ta oli valmistatud ühestainsast luust. dakootad ise ei 
saanud niisuguseid vibusid teha, sest preerias ei leidunud looma, kes oleks selle tarvis materjali 
andnud. Kceegi ei teadnud, kust säärane vibu pärines. Indiaanlaste kaubateid kaudu oli ta rannikult 
sisemaale jõudnud. Umbes üheksakümne sentimeetri pikkune vibu oli valge ja läikiv nagu ele- 
vandiluu ning oli painduvuse suurendamiseks piisonikõõlustega mähitud. Hapedaa ja Tšaske 
silmitsesid relva vaimustusega ning rõõmustasid, et Uinonaa selle väärtusliku vibu Punase Rebase 
palgasulaste eest nii hästi ära oli peitnud. 

Tokai-iito tõmbas vibu kõigest jõust vinna. Nöör kargas surinal tagasi ja nool vihises lendu. 
Sedamaid hüppas laskja ise oks-oksalt allapoole ja mitme meetri kõrguselt otse lumme. «Ma jooksen 
sinna. Karu ei ole veel surnud!» hüüdis ta ootamajääjaile ja :juba kiirustaski mäest üles. Kobras 
järgnes talle. 

Mahajäänuil tuli oma kannatust proovida. Kolmsada meetrit ülesmäge andis joosta. Vahepeal olid 
telgid ammu püsti pandud ning enamik naisi-lapsi ja paljud mehed juba magama heitnud. Ainult 
üksikud kõndisid veel ringi ning mõned Hapedaa ja Tšaske eakaaslased kogunesid puu alla, et 
üheskoos pealiku tagasitulekut oodata. Viimaks kuuldigi oodatud samme. 

Puude vahelt ilmusid nähtavale Tokai-iito ja Kobras. Nad lohistasid küllap oma kahe tsentneri 
raskust mustakarvalist ulukit. Saaki nähes hakkasid kõik poisid valjusti hõiskama. Kütt vedas karu 
Havandšita jalge ette ja näitas talle jahinoolt, mille oli looma kehast välja tõm- 


242 


manud. Hundipealik, kes oli kirglik kütt, asus otsemaid karu haavu uurima. . 

«Nool tungis abaluu alla,» nentis ta, «kuid surmav see lask ,ei olnud, sest nool lendas juba liiga 

väikese jõuga. Karu on tapetud noatorkiega.» 

«Hau,» tõendas Tokai-iito. 

Et kõik-olid kibedasti näljas, otsustas Havandšita karuliha kohe telkide vahel ära jagada. Pealik tiris 
saagi telgi ette ja nülgis karul Kopra abiga naha maha. Uinonaa ja Mongšongšaa tulid samas looma 
sisikonda välja võtma ja liiha tükeldama. 

Hapedaa ja Tšaske said kumbki kohe tükikese. Liha söödud, läksid poisid telki. Nüüd tundsid nad, 
et on väsinud, ja viskusid juba valmisseatud magamisasemeile. 

Ärgates nägid nad vana Untšida naeratavat nägu. «Teil oleks aeg tõusta,» õrritas ta poisse. 
«Nagunii olete juba terve karutantsu maha maganud.» 

«Ooh,» tusatses Hapedaa. Karutantsu, mida tantsiti karu vaimu lepitamiseks, oli ta alati meeleldi 
pealt vaadanud: on ju hirmus salapärane, kui karunahkades mehed kõiki karu kohmakaid liigutusi 
jäljendavad ja sealjuures «karu keelt räägivad», see tähendab üsna loomutruult karu häälitsusi järele 
aimavad. 

Jões supelnud ja juukseid kamminud, istusid poisid isa ja Untšida ehk Vanaemakese kõrvale. Oli 
hiline pärastläuna ja tipis hakkas juba hämarduma. Tule süütamise oli pealik ära keelanud, sest suits 
võis laagri asupaiga vaenlastele kauge maa taha reeta. Untšida oli peened pilpad enda kõrvale virna 
ladunud ja voolis neist noolevarsi. Hapedaa ja Tšaske võtsid noad ja asusid talle appi. Noolte 
luuotsikute valmistamine oli meeste töö. Jahinoolte otsikud kinnitati tugevasti varte külge, et noolt 
oleks kerge tapetud looma kehast välja tõmmata ja uuesti kasutada. Sõjanoolte otsikud aga kinnitati 
lõdvalt ja varustati kidadega, et nad vaenlase ihusse pidama jääksid. 


«Homme peate silmused välja panema ja vareseid püüdma,» ütles vana naine. «Meil on noolte 
jaoks sulgi vaja.» 
Poisid noogutasid ja voolisid usinalt edasi. 
«Siis võite nooltega minna karusid laskma,» naeris Untšida. 


243 

«Ega ma nii rumal ka ei ole,» tähendas Hapedaa. «Karul on ju visa hing, ilma püssita ma teda 
juba ei tapa.» Poiss nägi, et isa on tähelepanelikuks muutunud ja kuulab. «Aga vahest on siin 
mägedes palju karusid ja sõjamehed võivad neid veelgi tappa.» 

«Arvad sa?» küsis Tšetansapa, kes andis odavarrele viimast lilhvi, ja tema silme. ümber tekkisid 
peenikesed kurrud, mis lasksid aimata, et küsimuse taga peitub rohkem, kui neist kahest sõnast võis 
oletada. 

«Jah, arvan küll.» Hapedaa oli kaljukindel. «Siin metsas leiavad nad häid kohti, kus talveund 
magada.» 
«Aga nad ju ei maga, vaid ronivad puude otsas ringi!» poetas Untšida vahele. 

«Kas sa tõesti mõtled, et ma olen plikatirts, kes midagi ei tea?» Hapedaa oli solvunud. «Karu 
magas, aga kui nälg talle kallale tuli, tõusis ta üles ja läks saaki otsima. Kindlasti tundis ta meie 
lõhna, ronis puuotsa ja piilus sealt, sest ta on tark nagu mõni luuraja.» 

Hapedaa vaatas isa poole. Seletus näis Tšetansapat rahuldavat. 

«Võib-olla magas ta üleval koopas,» järeldas poiss. «Missuguses koopas?» küsis Untšida. 

Poisile hakkas kõrva ennatlik toon, millega küsimus esitati. 

«Tolles koopas seal kõrgel üleval mäe sees,» kordas ta. «Tšaske, kas sina ei näinud seda puu otsast? 
Seal üleval, väikese kaljujärsaku kõrval? Toda tumedat avaust?» 

«Jah, nägin küll. See on peaaegu umbe kasvanud.» 

«Just. Lähme homme sinna karu jälgi otsima! Vahest ronime isegi koopasse!» 

Untšida tõstis käe suule, nagu oleks teda ehmatatud. 

«Kuss, kuss, see koobas on nõiutud ja te ei tohi sinna minna! » 

Poiste silmad läksid suureks. 

«Kas seal pesitseb kuri nõidus?» Hapedaa pani valmisvoolitud noole tasakesi kõrvale, just nagu 
oleks kartnud kära teha. 

«Niikaua kui ta magab, on ta hea, aga kui ta üles ärkab ja välja tuleb, tabab dakootasid suur häda.» 
«Kas sa ei tahaks sellest meile jutustada, Untšida?» 

Vanaeit noogutas. «Ma jutustan teile, ainult mõni teine kord, kui meie käed tohivad puhata. See on 
üks vana ja auväärne lugu, mis peab teile meelde jääma.» 

Poisid jätkasid vestmist, aga nende mõtted keerlesid saladuse ümber, mis jäi neile esialgu veel 
tundmatuks. Kui pimedus kätte jõudis, lõpetas Untšida töö ja seadis telgi korda. Ta tõi lastele ja 
iseendale kehakinnituseks värsket, sitket ning maitsvat karuliha. Isegi Must Pistrik võttis jälle 
esimest korda toitu suhu. 

Kui liha oli söödud ja rasvased käed juuste külge puhtliks pühitud, kuulsid poisid telgi ees raskeid 
samme, millele järgnes koguka kandami mütsatus. Hapedaa ja Tšaske tormasid välja. Nad tervitasid 
hõisates Hundipealikut, kes oli suure hirve tapnud ja seljas koju tassinud. 

Järgnevail päevil oli poistel hommikust õhtuni nii palju tegemist ja toimetamist, et nad said 
vaevalt mahti hinge tõmmata, ja koopa uurimine, mis ei läinud kummalgi meelest, lükati ikka jälle 
edasi... Nad püüdsid silmuste abil vareseid ning Untšida andis neile selle eest vibu ja nooled, mis nad 
punase värviga üle värvisid. Tšaskel õnnestus tappa kull, keda Hapedaa juba rännu ajal oli tiirlemas 
näinud. Röövlind kavatses üht varest endale haarata, aga kui ta saagi kallale sööstis, tabas teda 


dakoota poisi nool. Tšaske oli väga uhke, ja Mongšongšaa lubas talle kulli sulgedest peaehte 
valmistada. Samal päeval tapsid vennad veel kolm jänest, andes sellega ka omapoolse panuse 
telgielanike toidulauale. Aga kõik need sündmused kanvatasid võimaluse ees piisonijahist osa võtta. 
Üks luurajaist oli preerias piisonijäljed avastanud ja otsustati, et pealik asub järgmisel ööl mõnede 
meestega teele. Jahti kavatseti pidada öösel, et varjatuks jääda. Isa ja Tokai-iito lubasid Hapedaal ja 
Tšaskel saanidega kaasa sõita, et nad aitaksid tapetud piisoneid koju tuua. Poisid jäid küll väliselt 
rahulikuks, ent see ei muutnud asja: nende südamed lausa leegitsesid. Uinonaa seadis kelgud valmis. 
Jalasteks olid siledaks hõõrutud piisoniribid, mille mõlemad otsad olid pitsitatud lõhestatud 
puuliistude vahele. Ohitika ja üks hall emane hundikoer rakendati kelkude ette ja süttivate tähtede 
valgel algas teekond üle sileda lumekooriku. Poisid olid sunnitud koeri ohjeldama, et need 
lumerajadel kõndivaist meestest ette ei ruttaks. Peagi olid piisonijäljed leitud; sõjameeste arvates oli 
tegemist kõige roihkem nelja piisoniga. Sügavale lumme vaijuvad loomad ei saanud kuigi kiiresti 
liikuda. Kolme tunni pärast jõudsid kütid neile järele ja piirasid nad ööbimispaigas sisse. Suur oli 
meeste 

rõõm ja erutus, kui nad jahiloomade hulgas ka valget piisonit nägid. Vaevalt ärganud piisonid tapeti 
kähku noolte ja odadega. Saak nüliti ja tükeldati kohapeal ning iga sõjamehe osaks jäi koduteel 
kanda vähemalt kaks tsentnerit liha. Ka poiste kelgud said koorma peale. 

«Me jääme homseks veel paigale,» oli pealik pärast piisonite tapmist ütelnud. «Meie naistel ja 
tütardel on liha ettevalmistamise ja pakkimisega tubli tükk tegemist. Aga kui päike teist korda 
loojub, rändavad meie telgid edasi. Nüüd piisab meile jahirelvadest ja lihast kuni Mudavee-äärsete 
preeriateni.» 

Lumist maad varjas alles hommikuudu, kui poisid kelkudega metsaservale liginesid. Esimeste 
puude all ootasid Hapedaad ja Tšasket «noored koerad», kes tervitasid oma juhte rõõmukisaga. 
Mõlemad poisid tõstsid piisoniliha kelkudelt maha ja lasksid oma sõpradel selle tipide juurde viia. 
Siis rakendasid nad koerad lahti ning vinnasid kelgud pea peale, et neid metsast läbi kanda. Suur 
poistejõuk oli juba padinal ees läinud, et teatada kogu külale õnnelikust jahikäigust ja valge piisoni 
tapmisest. 

Hapedaa Kammija ja Tšaske Harkjalg aga järgnesid neile mõõdukal sammul just nagu võidukad 
sõjamehed. 

Mühiseva jõe kaldale liginedes jäid mõlemad otsekui naelutatult paigale. 

Vaatepilt oli hirmuäratav. 

Allpool jõe ääres kasvavas pajuvõsas vahtis udust välja kaks hullumeelset, pahupidi pööratud silma 
ja surnukahvatu näo kõrval ajasid end harali kuivetud, kondised sõrmed. Tasakesi hõljuvate okste 
ümber voogav udu laskis viirastusel kord nähtavale ilmuda, kord jälle kaduda. . 

«Äääh. . » kostis Hapedaa suust summutatult. Seejärel kargasid poisid otsekui kokkuräägitult üle 
kõrge kaldaäärse lumevalli pooleldi jäätunud madalasse vette ja üheainsa pika julge hüppega üle laia 
voolusängi. Nad ei peatunud enne, kui seisid pealiku telgi ees. Seal jätsid nad kelgu kus seda ja teist 
ning astusid kiiresti tipisse, tegemata väljagi Uinonaast ja ema Mongšongšaast, kes samas lähedal 
tooreid nahku kaapisid. Tuttavas koduses ruumis rahunesid poisid vähehaaval. Untšida vaatas neid 
naerusui. 

Poisid istusid eidekese kõrvale, kellest kui «pühast 

saladustenaisest» suuresti lugu peeti, ja rääkisid talle ikka veel hirmust väriseval häälel, mida olid 
näinud. dakootad täheldasid inimeses, loomas ja taimes võimakat elujõudu, mida nad nimetasid 


«suureks saladuseks». Selle elujõu mõju igas inimeses kujutasid nad ette isikliku kaitsevaimuna, 
sõjamehe tootemina, mis oligi tema elujõud ja lootus. Haigusi, mille tekkepõhjust polnud veel 
uuritud, käsitasid nad kui ohtlike, vaenulike vaimude mõju. Nõnda oli ka Hapedaad ja Tšasket 
kasvatatud vaimudeusus. Kartus hävitavate loodusjõudude ees, mille meelevallas olid iseäranis just 
ürgmaal elavad inimesed, muutus neis vaimudekartuseks. 

Untšida oli töö käest ära pannud. «Ma lähen vaatan järele.» Ta väljus telgist. 

Poisid ohkasid sügavalt. Nad jooksid välja ema Mongšongšaa juurde, et temalegi jahikäigust 
rääkida, ent Mongšongšaa rõõm ei olnud nii suur, nagu poisid lootsid. Ta ajas end hetkeks töö kollalt 
sirgu ja vaatas poegadele tõsiselt otsa. «Meie luurajad leidsid vaenlase jälgi,» ütles ta. «Teisel pool 
mäge on kullaotsijad ühe karu maha lasknud ja teist haavanud.» Nende sõnade juures vaatas 
Mongšongšaa murelikult läbi raagus puude lumega kaetud maale. «Me peame teele asuma,» lausus 
ta, «aga lumes surevad meist väga paljud.» Ema kummardus taas töö kohale. 

«Me võitleme nii lume kui ka uatšitšunidega,» kuulutasid poisid vankumatult. «Me ei lähe enam 
iialgi reservatsiooni! » 

Nad lipsasid telki tagasi. Siin olid nad täiesti omaette. Isegi Musta Pistrikku ei olnud enam asemel. 
Viimastel päevadel tundis haavatu end märksa paremini ja üritas nüüd arvatavasti oma esimest 
jalutuskäiku. Poistd jäid hämarasse ruumi istuma. Õudne viirastus uduses pajuvõsas ja äsja emalt 
kuuldud ähvardav teade hoidsid neid oma võimuses. Äkitselt kostis väljast Uinonaa hääl: 
«Välgupilv! Kuhu nüüd?» Samal hetkel avanes telgilõhik ja tüdruk lendas noolena sisse. 

Ta laskis lõhiku enda järel kinni langeda ja jäi kimbatuses seisma. Ilmselt ei olnud ta oodanud, et 
leiab tipis eest mõlemad poisid. Kohmetunult hakkas ta oma pikkade paksude patside otsi 
keerutama. Lõpuks astus ta paar sammu läihemale. 

«Kas Untšidat ei olegi?» küsis ta, vaadates ikka veel patsiotsi, mis olid tal nüüd ümber sõrmede 
mässitud. 

«Ei ole,» vastas Hapedaa. 

«Ah. ..» ohkas Välgupilv ilmselt õnnetuna, et ta telgist oma vaarema ei leidnud. «Aga siis. ..» 
kogeles ta, «nüüd kohe tulevad nad kõik... Ma... See oli jälle nii hirmus.» 

Mõlemad poisid muutusid tähelepanelikuks. Võib-olla oli ka tüdruk seda nägu näinud? 

«Mispärast hirmus?» küsis Hapedaa. 

Välgupilv ohkas kergendatult, sest kõhn Kammjja ei pilganud teda. Ta tihkas veel pisut lähemale 
tulla ja kummardus poiste poole, kes losutasid telgi põrandal. «Sellepärast et ta niisugust und nägi ja 
nii kohutavaid asju rääkis,» sosistas ta. «Ma ei lähe enam kunagi meie telki, ma jään parem siia ja... 
isegi kui mul tuleks seda pealikult endalt paluda,» lisas ta suurt julgust üles näida tes. 

«Mida see Kirju Lehm siis rääkis?» küsis Tšaske, heites Hapedaale sõnatut teineteisemõistmist 
väljendava pilgu. Tõenäoliselt oli vanaeidele jälle paha vaim sisse läinud ja tema ennist seal 
pajuvõserikus kükitaski. 

«Jah, Kirju Lehm. .. Te ei tea, kui õudne see on, kui vaim teda vaevab.» Tüdruk värises kogu kehast. 
«Ja tal oli ju ka tookord õigus, kui ma teda ei uskunud. .. Teate küll, kui ta ütles, et uatšitšunid 
võidavad. .. Aga nüüd nägi ta jälle und ja paha vaim olevat talle ütelnud, et järgmisel ööl tuleb karu 
koopast välja, kohe pärast keskööd. .. Karu... te vist teate?» 

«Ei tea,» vastasid poisid. Nad ei teadnud tõepoolest midagi. 

Välgupilv tegi kindlaks,et ükski täiskasvanu ei kavatse veel telki tulla, ja ütles siis: «Üleval 
mägedes on ju koobas, milles magab vana Karuema, suur saladustenaine! Ta on nii vana, et keegi ei 
oska seda endale ette kujutada, ja ta elas juba siis, kui inimesed ja loomad alles õed-vennad olid ning 
üht ja sama keelt rääkisid. Tema poeg oli hiigla vägev karu, kõige vägevam suurte vete vahel. Sel 
pojal oli võlutelk, ja kui üks ilus naine õhtul tema juurde tuli, sai pojast hommikuks inimene. 


T'emast sai suur, tug,ev ja arukas sõjamees ning manatark, keda keegi ei :suutnud võita. Ta oli 
Mattotaupa ja Tokai-iito esiisa! » 

«Jahah!» hüüdsid Hapedaa ja Tšaske nagu ühest suust. 

«Jah,» kinnitas tüdruk. «Ja vana Karuema elab veel ja magab üleval koopas, senikaua kui meie 
pealikud vapraks ja kindlaks jäävad. Aga kui nad oma esiisa reedavad, tuleb ta välja ja pigistab nad 
oma käppade vahel surnuks. ..» Lapsel jäid hirmuäratavast ettekujutusest sõnad kurku kinni. «Ja siis 
sureb ta ka ise. Niiviisi ütles vaim Kirjule Lehmale.» 


Välgupilv kuulatas. Väljas telgi ees oli tekkinud rõõmus elevus. Laager tervitas pealikut ja tema 
sõdalasi. 


Varsti astuvad väsinud mehed telki. Välgupilv pöördus pooleldi ümber, et olla valmis iga hetk 
tipist lahkuma. 

«Ta solvas Tokai-iitot ja ma soovisin, et ta sureks,» sosistas ta poistele veel kiiresti, ise endast väljas 
ja surnukahvatu. «Ta ütles, et pealik lööb suurest dakoota hõimust lahku. ja hülgab isade maa, et ta 
ei ole veel Punast Rebast maha löönud ega Mattotaupa eest kätte maksnud. Et Karuema tuleb ja 
kägistab ta surnuks. Ja et meid kõiki tabab õnnetus...». 

Hapedaa kargas püsti. «Talitse oma keelt,» hüüdis ta vihast kähiseva häälega, «et see neid sõnu 
enam teist korda ei ütleks!» 

«Aga kui see ikkagi tõeks läheb?..» sosistas tüdruk veel kiiresti ja põgenes siis tipist. 

Hapedaa ja Tšaske närisid huuli ja vaatasid maha. Kuhu oli kadunn.d rõõm, mida nad viimastel 
päevadel olid tundnud? Näis, nagu oleks taevasse kerkinud tume pilv. Tokai-iito ei olnud tänini 
Punasele Rebasele isa eest kätte maksnud. .. See oli kohutav etteheide! Need naised ei oleks 
tohtinud seda välja öelda!» 

Magamata öö tuli tasa teha, ja nii mööduski päev puhkamise ja söömisega. Kobras ja Välgupilv 
olid nüüd samuti Tšetansapa telgi pidevad külalised. «Ta on jälle täiesti pöörane,» oli Tšapa oma 
pealetükkivust vabandanud. «Sihukest asja on võimatu välja kannatada.» 

Pealik oli ainult luuvibu kaasa võtnud ja üksinda veelkord külast lahktInud. Öö jõudis juba kätte, 
kuid Tokai-iitot ei olnud ikka veel. 

Ohitika tuli telki, jooksis seal, nina maas, ringi ja eemaldus siis pettunult. Pealik polnud teda 
kaasa võtnud, mida ta muidu sageli tegi. Kuna väljas oli juba pime, telgis aga ei tohtinud lõket 
süüdata, sulasid telgis viibijate kogud ähmasteks varjudeks. 

Vaikimine ja ootus rõhusid meeli. Kunas Tokai-iito tagasi tuleb? Kes oli süüdanud selle loba nagu 
sädeme, mis muudkui hõõgus ja pikapeale tulena põletas? Loomulikult üks naine. 

Hapedaa rõõmustas, kui jõe teiselt kaldalt hakkas kostma kära, mis kõikide tähelepanu köitis ja 
kasutu peamurdmise lõpetas. Koiotid klähvisid. Neid peibutas värske liha lõhn. Ohitika sööstis 
metsiku ulgumisega minema ja peagi kandus poiste kõrvu raevukas lõrin, mida purelevad 
neljajalgsed all jõe ääres kuuldavale tõid. Ohitika sai küll külakoertelt abi, aga mine tea, vahest olid 
metsa ilmunud ka suured valged hundid, kes nüüd koertele hirmsasti vatti andsid? Poisid ruttasid 
telgist välja. Kummatigt ei jõudnud nad veel midagi otsustavat ette võtta, sest Ohitika tuli parasjagu 
võitjana tagasi, hundikints lõugade vahel. Ta laskus tipi ette maha ning lakkus puremishaava seljal, 
hoides oma saaki kiivalt esikäppade all. Jõekaldal pidas koerakari alles söömapidu. 

Hapedaa ja Tšaske kavatsesid telki tagasi minna, kui Ohitika järsku kõrvu kikitas, kohe selle järel 
isegi hundikintsu sinnapaika jättis ja metsa lidus. Tema rõõmus kiunumine reetis, et ta oli leidnud 
oma kojupöörduva peremehe. 

Poisid jäid telgiava ette ootama. Hapedaa haaras Tšaske käe ja surus sõrmed tugevasti sõbra 


randme ümber. Seniajani ei olnud ta vabanenud seletamatust hirmust, et pealik ei tulegi enam eluga 
tagasi. 

Tokai-iito astus tähtede ja lume kumast valgustatud puude vahelt välja ning suundus telgi poole. 
Poisid vaatasid talle vastu. Pealik kandis heledat luuvibu, tikitud nooletuppe... ja ei midagi muud. 
Mitte mingisugust saaki. Nõrgast valgusest hoolimata märkasid nad tema te:ravajoonelisel näol 
kummaliselt kinnist sünget ilmet. Tokai-iito kadus telki ning vennad jäid sõnatult ja langetatud päi 
telgi ette seisma. Ohitika oli sissepääsu kõrvale maha heitnud ja asus nüüd taas täie huviga hundi- 
kintsu kallale. Raginal purunes kont tema hammaste all. 

Hapedaa hakkas minema, ja Tšaske, kelle randmest ta ikka veel kinni hoidis, järgnes talle. Telki 
poisid enam ei läinud. Nad otsisid metsasügavuses varjulise koha ja kükitasid lumme. Nemad ise 
nägid telke, aga neid endid telkide juurest tõenäoliselt ei nähtud, sest põõsad varja- 

sid nende kössis kogusid külaelanike pilkude eest. Hulk aega ei lausunud kumbki poiss sõnagi. 
«Karuema tuleb täna öösel välja,» oli esimene lause, mille Hapedaa kuuldavale tõi. 

«Pärast keskööd,» kinnitas Tšaske kõlatult. 

«Pärast keskööd,» kordas Hapedaa. Sealjuures murdis ta pead, millest alustada, et sõbrale oma 
tundeid ja kavatsusi väljendada. Kõik oli tema peas ja südames segamini. 

«Kuule,» võttis Tšaske äkki ise jutuotsa üles, tehes seega Hapedaale rõõmu. «Sa ju kuulsid, mida 
vaenulik vaim Kopra telgis ütles. Tema ütlemine ei tohi iialgi tõeks minna. Tokai-iito ei tohi surra.» 
«Ei, see ei tohi iialgi tõeks minna,» kostis Hapedaa kindlalt. 

«Seda ei tea keegi peale meie ja väikese tüdruku,» jätkas Tšaske.. 

«Ei, keegi peale meie ei tea seda,» kinnitas Hapedaa. 

«Sellepärast peame meie asja otsustama. Meie kohus on midagi ..ette võtta.» 
«Hau. Meie kohus on midagi ette võtta. ütle sina, mida me ette võtame!» 
«Kas sina siis ei tea?» 


«Tean küll. Aga ma tahan kuulda, kas ka sina seda tead.» 


«Jah,» sõnas Hapedaa. «Kõik on ju päevselge. Karuema tuleb koopast välja. Ma usun vaimu ka 
praegu, sest Hobusejõe ääres kõneles ta tõtt. Kuid ta ei tohi Tokai-iitot tappa. Tokai-iito peab 
karusalga üle Mudavee viima.» 

«Hau. Tema asemel tuleb kellelgi teisel surra.» 

«Täiesti minu mõte. Vakantanka on tihti nõustunud, et mõni sõjamees kellegi teise eest 
vabatahtlikult oma elu ohverdab. Me oleme küll ainult väikesed poisid ja tema... pealik! » 

«Aga mis oleks,» arvas Tšaske alles ebalevalt, «mis oleks, kui räägiksime sellest manatark 
Havandšitale? .. .» 

Hapedaa ehmus silmsi. Tema süda vasardas. «Ei,» vastas ta sellest hoolimata vankumatul häälel. 
«Isegi Havandšitale mit'te sõnakestki! Sa tead ju küll, Tšaske, kui tihti ta on meie pealiku vastu 
vaenu üles näidanud.» 

«Jah, tõsi ta on. Tegutseme parem täiesti omapead.» 
Poisid tõusid ja panid käe suu ette, et kõnelda suure ning püha saladusega, mida uurimata loodus 
nende silmis veel oli. Seepeale jooksid nad tühjas öises metsas mäest 


251 


üles. Ümberringi oli pime ja õudne, sest kuuloomise aeg oli kätte jõudmas. 
Oökullid huikasid ja puuokstes paukus pakane. Mida kõrgemale poisid jõudsid, seda järsemaks 
nõlv muutus, mäe jalamil aga kohises vesi, otsekui tahaks ta poisse tagasi kaitsvaisse telkidesse 


kutsuda. Kuid vee hääl kaugenes ja nõrgenes. Väikesed jalad tallasid krudisevat lund ja vahel 
murdus nende taldade all mõni raag. Põõsad ja puuoksad piitsutasid poiste nägusid,. nende nahk 
pakatas ja krae vahele pudenes lund. Nad liikusid teineteise kannul; kord juhtis osav Hapedaa, kord 
tugev Tšaske. See minek üles mäkke läbi öise metsapadriku ei olnud nali, isegi mitte kahele dakoota 
poisile. .. Nad ruttasid, nii et nahk külmast ööst hoolimata higiseks läks ja süda lausa nagu kurgus 
puperdas. Möödudes puust, mille otsas nad eelmisel hommikul musta karu olid silmanud, vaatasid 
nad ringi ja nägid tõepoolest kaunis lähedal tihedas põõsarägas mahajäetud karupesa. ümberringi 
vedelesid veel jämedad oksad ja noored tüved, mille vahele karuott endale aseme oli teinud, ja 
lumme olid külmunud tema käpajäljed. 

Poisid ronisid edasi. Metsane nõlv kerkis nüüd peaaegu püstloodis, ja see sundis neid käsi appi 
võtma, et kuidagimoodi edasi jõuda. Rääkimiseks polnud neil mahti, mõtlemisekski vaeval't veel. 
Hapedaale meenus vaid põgusalt, et Tokai-iito ja Kobras olid siit raske musta karu ära toonud. Tema 
ja Tšaske aga olid ainult ülesminekule peaaegu kolm korda rohkem aega kulutanud. Nad ronisid ikka 
edasi ja edasi, kuni seisid viimaks hingpakkis tihedate ronitaimedega kaetud kaljujärsaku ees, mille 
keskkohast koopasuu nagu kardetav must silm välja vaatas. 

Kuna poisid olid kord juba otsustanud, kaalusid nad külmavereliselt ning asjalikult iga järgnevat 
sammu. 

Kümmekond meetrit üle puulatvade kõrguv kaljusein oli alumises osas ronimiseks vastuvõetav. 
Alles ligikaudu kahe mehe kehapikkuse võrra koopasuust alamal kalju silenes ning kumerdus pisut 
ettepoole. 

«Kõigepealt sinnamaani,» otsustas Hapedaa,«aga seal katsun ma sinu õlgadele ronida. Me peame 
koopasse pääsema, et ta meid kohe märkaks ja mööda ei läheks.» Hapedaad ennastki pani imestama, 
et ta nii rahulikult rääkis. Kõhklemata hakkas ta oma ettepanekut. ellu rakendama ja ülespoole 
ronima. Tšaske püsis tal tihedalt kannul. 

Esialgu pakkusid kaljunukid, -praod ja väänkasvud osavatele kätele-jalgadele rikkalikku tuge. Kui 
poisid kumeruseni jõudsid, kust oli juba raskem edasi minna, jäi Hapedaa seisma ja laskis Tšaskel 
enda kõrvale tulla. Tšaske otsis seismiseks kõige parema koha, kusjuures Hapedaa tõmbus kõrvale, 
et häid toetuspunkte sõbrale jätta. Seepeale ronis ta sõbra õlgadele. Kuid isegi nüüd ei küündinud ta 
väljasirutatud käed koopa sissekäigu servast kinni haarama, madalamal aga ei leidunud mingit pidet. 

«Ma katsun sind kõrgemale suruda,» pani Tšaske ette. Ta käskis Hapedaal oma kätele ronida ja 
tõukas teda ülespoole. 

Hapedaa käed leidsid koopasissekäigu servalt tuge. Kindlalt serva külge klammerdudes jäi ta 
tikksirgelt rippuma, sellal kui vend tema keha mööda üles ronis. Niimoodi astus Tšaske esimesena 
koopasuhu ja tahtis Hapedaad ronimlsel aidata, kuid Kammija oli liiga uhke, et abi vastu võtta. Ta 
vinnas end kätega üles, surus keha käte vahelt läbi ja roomas samuti pimedusse. Sissetungijaile lõi 
vastu niiske ning raske õhk. 

Poisid konutasid koopasuus. Siin oli piir taimede, loomade ja inimeste eluks veel kõlbliku 
tähevalge öö ning neile vaenuliku saladusega vastuhaigutava armutu pilkase pimeduse vahel. 

Poisid istusid ja ootasid. Nende südamed hakkasid jälle aeglasemalt ja rahulikumalt lööma ja nad 
võisid koopa sisemusele rohkem tähelepanu pöörata. Kalju oli märg ja õhk rõskuselõhnaline. Koobas 
hingas aurates just nagu inimene, sest väljas oli külmem. Kuidagi harjumatult kareda pinnaga kivist 
kerkisid esile mingisugused kühmud ja sambad. Poisid kobasid kätega oma lähemat ümbrust. 
Hapedaa tõusis, astus mõned sammud pimedusse ja tegi kindlaks, et sambad ja kühmud ei kasvanud 


mitte üksnes alt üles, vaid ka ülevalt alla. See oli eriskummaline. Ta ütles seda ka Tšaskele ja jäi 
kohe vait, ehmudes omaenese hääle võõrast ja kaikuvast kõlast. Ta tuli uuesti Tšaske juurde, istus 
tema kõrvale ja kuulas. Vähe sellest, et koobas hingas, ta Isegi häälitses. Kuskil pimeduses laulis 
kauge mühin mahedalt ning ahvatlevalt nagu ohvrit peibutava koletise sulnis hääl. 


«See on vist lihtsalt vesi,» ütles Hapedaa kareda häälega valjusti endamisi. 

Tšaske ei vastanud. Vennad nihkusid teineteisele veelgi lähemale, et end teise ihu vastas kindlamini 
tunda. 

Nii istusid nad hulk aega kõrvuti. 

Järsku tundis Hapedaa, et Tšaske tõuseb püsti. 

«Nüüd läheme koopasse. Ma tahan teada, kas see on ikka vesi!» Tšaske rääkis sosinal. Ta ei 
julgenud valjusti kõnelda, kartes, et hääl jälle nii kaikuvalt kõlab. 

Ka Hapedaa tõusis, ja sõbrad võtsid teineteisel kõvasti käest kinni. Ettevaatlikult teed kobades 
hiilisid nad edasi. Koopa põrand laskus pikkamisi allapoole. Nad läksid ikka sügavamale mäe 
sisemusse. Selja taha vaadates ei näinud nad enam koopa väljapääsu. Nende ümber ei olnud enam 
midagi peale pimeduse. Kajav mühin oli tugevnenud. Lõpuks läks see nii valjuks, et nad veel vaevu 
omaenda sõnadest aru said. Kuid seda kindlamini hoidsid nad teineteisest kinni. 

Viimaks tundus neile, nagu oleksid nad jõudnud sügaval all asuva helilätteni. Mühin mattis kõik 
endasse. 

«Vesi!» karjus Tšaske valjusti, et Hapedaa teda kuuleks. 

Poisid jäid seisma, kummardusid ja haarasid pihkudega voolavat vett. Vesi näis paremalt koopasse 
tulvavat ja vasakul jälle mäe tundmatusse sügavikku kaduvat. Vennad istusid allmaajõe kaljusele 
kaldale. Otsekui kokkulepitult võtsid mõlemad oma karusnahkse kuue seljast ja torkasid käed vette, 
et selle sügavust mõõta. Juba poole käsivarve sügavusel puudutasid nende sõrmed kivist põhja. 

See oli niisiis selgeks tehtud. Lihtsalt vesi. Mühin kostis vasakult, kus väike jõgi mingisse 
põhjatusse kuristikku sööstis. 

Aga mida siis nüüd teha? Kas koopasuule tagasi pöörduda? Jääda siia istuma? Või edasi minna? 
«Lähme edasi!» karjus Hapedäa Tšaskele kõrva. 

Poisid tõmbasid kuued selga, võtsid teineteisel uuesti käest kinni ja riskisid ettevaatlikul sammul 
läbi käredalt voolava vee kahlata. Teisel kaldal koopa põrand kõrgenes ja mõlemad uljaspead 
hakkasid ülespoole ronima. Nüüd pidid nad teineteisest lahti laskma, sest ronimisel vajati mõlemat 
kätt. Pimedale käigule ei tahtnud kuidagi lõppu tulla. Kuhu see välja viib? Kui kaugele nad seda 
mööda veel edasi pääsevad? 

Tõus laugenes ja edasiminek hõlbustus. Vesi ei kohi- 

senud enamnii pealetükkivalt, sest nad olid jõest juba tükk maad eemal. Tšaske komistas ja kukkus. 
Hapedaa haaras temast kähku kinni. Seda polnud, tõsi küll, vaja, sest vend upitas end ise jälle püsti. 
Aga kui nad selle äparduse ajal teineteist nimepidi hüüdsid, ilmnes, et nende hääled nüüd jälle hästi 
selgesti kõlavad. Nähtavasti oli koobas laienenud ja kõrgenenud. 

Ka oma samme kuulsid nad nüüd isegi kõige tasasemal astumisel või jalaga kraapsamisel, 
veemühin aga kostis taas nagu kauge muusika. Nad olid juba üsna sügavale mäe põue tunginud. Aga 
kui sügavale? Või nad seda enam isegi teadsid! 

Käsikaudu edasi liikudes jõudsid poisid selgusele, et on. sattunud ihiiglasuurde koopasse, .kuhu 


suubub kolm käiku. Nad tegid ringi ja tulid uuesti esimese käigusuu juurde, mjJle mõningate 
märkide järgi kaljuseinas ära tundsid. 

«Enam ei lähe me kuhugi,» ütles Hapedaa tasa. «Me jääme siia suurde koopasse, sellesama käigu 
suudmesse. Ta peab siit läbi tulema, kui tahab välja minna.» 

«Jah.» 
Poisid istusid maha. 
Vaikus ja pimedus sisendasid neile jällegi õudust. Kergem oli ronida ja uurida kui vagusi istuda ja 
oodata. «Aga kui ta ei tulegi?» küsis Tšaske mõne aja pärast. 

Hapedaa jäi vastuse võlgu. K 
Mõlemad ootasid ja ootasid. Hapedaa kaldus peaaegu arvama, et Tšaskel on õigus. Viimati ei tule ta 
tõesti. Oli vist juba kaunis hiline öö ja kord saabub ju ka päev. Ent mäe sisemuses oli võimatu aega 
määrata. 

Ajapikku harjuski Hapedaa mõttega, et oodatavat ei tule. Ta harjus sellega nii, et mingit võõrast 
heli kuuldes lausa võpatas ehmatusest, just nagu oleks vaenlase käsi temast kinni haaranud. Või oli 
kõrv teda petnud? Ta jäi kuulama, tundes samal ajal, kuidas Tšaske oma käe tema õlale pani. 
«Tuleb!» 

Mõlemad tõusid ja seadsid end käigusuudme ette. Siit ei tohtinud ta läbi minna! Hapedaa tundis, et 
Tšaskegi käsi on jääkülm. 

Ühest avara koopa vastasküljele avanevast käigust kandus poiste kõrvu tasast lohinat, milles nad 

tundsid ära suurte karukäppade lööberdava tatsumise. üsna pikka- 

misi tuli lohin lähemale. Korraks tekkis vaikus. Siis hiiliti jälle lööberdades üle karedate niiskete 
kaljude. 

Karu tuli. Selles ei olnud vähimatki kahtlust. 

Poisid seisid liikumatult. 

Lohisevad sammud peatusid taas ja pimedust läbis tasane, kuid ähvardav-sünge mõmin. See mõmin 
oli sügav, märksa sügavam ja võimsam, kui poisid olid kuulnud kardetava grisli mõminat matkivate 
meeste suust. Vendade päraniaetud silmad püüdsid pimedusest läbi tungida. Kuid näha ei olnud 
midagi. Nad ainult kuulsid veel mingisugust nõrka sahinat, mida nad endale kuidagi seletada ei 
osanud. Tundus, nagu oleks miski komberdades ringi liikunud. 

Midagi libises. Kogukas kere kukkus matsatades. See juhtus suure koopa vastasküljele avaneva 
käigu suudme ligidal. 

Jällegi mõmiseti, kusjuures see mõmin mitmekordse kaja tõttu üpris hirmuäratavalt ja õudselt 
kaikus. Pikkamisi tatsusid suured käpad lööberdades edasi. Kujuteldamatult suured käpad pidid need 
olema. Küünised kriipisid põrandat. 

Poisid teadsid karudest nii mõndagi. Ründav karu lootis oma käppadele. Ta kas paiskas ohvri 
pikali või haaras kaissu, et teda surnuks pigistada ja kägistada. Aga kui ohver põgeneda katsus, lõi ta 
teda käpaga ja kiskus tal oma kardetavate küünistega liha luudelt maha. Ka hambad olid karul 
tugevad. 

Hapedaa sulges viivuks silmad, et mõtteid koondada. Ta ei tohi praegu teadvust kaotada - see 
tähendaks argust. Ta peab vankumatuks jääma. Käsi, millest Tšaske kinni hoidis, oli kangestunud. 

Näis, nagu oleks koletis peatunud, sest käppade sahin vaikis. Karu tundis poiste lõhna. Ta 
mõmises tigedalt ja ähvardavalt. Selle järgi, et mõmin põrandast kaunis kõrgelt kostis, said poisid 
umbkaudu aru, kui suur see karu oli. Ta oli nendest endist kõrgem, ehkki seisis ilmselt alles neljal 
jalal ega olnud end püsti ajanud. 

See oli suur Karuema. 
Hapedaa üle laotus kummaline rahu. Niisiis oli paha vaim tõtt rääkinud ja nad tegid hästi, et koos 


Tšaskega koopasse tulid. Hapedaa mõtles Tokai-iitole. Jäägitu kiindumuse ja vaimustusega kuulus 
terve tema poisisüda pealikule. Ta teadis, et Tšaske Harkjalga valdavad praegu 

samasugused tunded. Siin nad nüüd seisavad, kuni Karuema nad ohvriks võtab. Tokai-iito aga peab 
elama ega tohi teadagi saada, mis nendega juhtus. 

Koletis asus praegu avara koopa keskel. Poisid ei näinud teda, neil oli ainult ettekujutus tema 
hiiglakogust. 

Veel kord laskis karu kuulda oma ähvardavat, võimsat mõminat. 

Poisid seisid tummalt ja kangelt nagu puupakud. Värisedes kuulsid nad, kuidas pikad küünised 
kaljut kriibivad, just nagu tahaks soerd neid hästi teravaks ihuda, seejärel aga kostis jälle teistsugust 
sahinat, millest nad aru ei saanud. Koletise ümber liikus midagi, mis nagu ei oleks tema juurde 
kuulunud. 

Juba oli tunda karu lõhna. Poistele kandus ninna rõsket, läppunud õhku. Ei, see ei olnud mitte 
ainult karu, vaid ka vere lõhn. Vahest oli koletis veidi aja eest söönud ja tema koon nõretas anes 
verest? 

Vennad ei vankunud ega taganenud. Hapedaa tundis, kuidas tema jalad märgades mokassiinides 
külmaks läksid ja higipisarad sellest hoolimata mööda keha alla jooksid. Ta ei teadnud, kui kaua ta 
siin juba koos Tšaskega oli seisnud. Küllap vist terve igaviku. Aega ei olnud selles koopas olemas. 
Ei vilkunud siin ükski täht ega tõusnud päike. Ka linnud .ei hakanud siin eales laulma. Kui mitu 
tundi oli juba möödunud? Kas kodutelkides on mehed juba üleval ja läheyad aohakul noolte- 
vibudega jahile? Kas «noored koerad» hüppavad juba kohisevasse jõkke ja pritsivad üksteist 
naerdes? Aga Välgupilv, ainus, kes võib midagi aimata, - kas ta magab alles sooja piisoninahkse teki 
all? 

Tšaske käsi reetis Hapedaale, et selle tugeva poisi keha läbis kerge värin. Tundide viisi olid nad 
juba siin seisnud ja vahti pidanud. 

Aga ligemale Karuema enam ei tulnud. Ainult vahete-vahel kuulsid nad küüniste kriipimist ja 
kähedat mõminat, mis hakkas sarnanema oigamisega. Kas karu teadis, et ta peab täna öösel pärast 
Tokai-iito tapmist ka ise surema? Ta oli ju nii vana ja tark, kindlasti teadis ta seda. 

Mõmin, mis pahaendelise ähvardusena kõikidelt seintelt vastu kajas, tugevnes. Maas lohises midagi. 
Hirmutis oli taas jalule tõusnud. Hapedaa laskis Tšaske käest lahti ja põimis käsivarre tema õlgade 
ümber. Tšaske tegi Hapedaaga sedasama, ja nõnda seisid poisid tugevasti teine- 

teisest kinni hoides tihedalt külg külje kõrval. Kui ta tuleb, siis võtku ta juba mõlemad korraga, nagu 
oleksid nad üksainus inimene. 

Poisid ajasid end sirgu, sest ooteaeg oli lõpuks möödas ja iga hetk pidi otsus langema. 

Tasase, kuid närvesööva ja umbvihase turtsumisega komberdas hirmutis sammhaaval lähemale. 
Mõlema poisi vilunud kõrvad registreerisid täpselt, kui kaugel ta veel on ja kuidas ta ligineb 
viieteistkümne, kümne, kaheksa sammu kaugusele... Nad kuulsid koletise hingamist. Nende ninna 
kerkis järsku arusaamatu hõng. Lõhnas ikka veel karu ja nüüd juba märksa teravamalt vere järele. 
Kuid peale selle lõhnas veel millegi järele. Koopa rõskes õhus oli tunda põlemise haisu. Kui pentsik! 
Suur Karuema oli uuesti peatunud. 

Kui nad teda kas või korrakski näeksid! Pimeduses oli kõik nii jube. 


Koopas levis üha tugevam kärtsahais, põleva naha hais. 

Pimedusse hakkas tungima mingi kurna. Kollakas tulehelgis ilmusid pilkasest ööst nähtavale 
muinasjutulisteks olenditeks vormitud niiskeed kaljud. Poiste pilgu ees sai nähtavaks päratu suure 
koopa laevõlv, samuti kaks tumedat avaust vastasseinas, millest ühe kaudu hirmutis oligi koopasse 
hiilinud. 

Valguskuma ja varjude vahel aga nägid nad suurt emakaru. 

Hirmujudinad jooksid neil üle selja. Nende kohkunud pilgud kiindusid pikkadele kollastele 
küünistele. Iga küünis oli mehe kahe sõrme jämedune, igal tumedal hiiglakäpal viis sälherdust 
küünist. Hirmutis oli vapustavalt ja käsitamatult suur; tal oli lai rind, võimas pea ja jäme kael, mille 
ümbert Hapedaa ei oleks ulatunud kahe käegagi kinni haar.ama. Hirmutis langetas kurjakuulutavalt 
pea. Otsast ahenevate pikkade lõugade vahel nägid poisid teravaid hambaid. Kahel pool kumerat 
otsmikku hiilgasid kummaliselt tillukesed karusilmad. Pikkamisi hakkas loom tagajalgadele tõusma 
ja tõmbas esikäpad könksu, mis tähendas rünnakut. Koobas oli nüüd heledasti valgustatud, kõrbehais 
aga teravalt ninnahakkav. 

Hapedaa ja Tšaske pigistasid silmad kinni. Ikkagi on parem, kui nad karu ei näe. Poiste kehad 
tõkestasid käigusuud. Kui karu tahtis mäe seest välja pääseda, ei saanud ta neist mööda minna. 

Kerge puudutus õlale pani Hapedaa võpatama. See puudutus tuli selja tagant. Ta avas silmad, kuid 
tema pilk otsekui naelutati pruunile ürghiiule, kes nüüd vaenulikult turtsudes tema ees püsti seisis ja 
tumedate käppadega läbi õhu vehkis. Poiss ei olnud võimeline ümber pöörduma. 

Valgus tuhmus veidi. Kellegi kämmal haaras Hapedaast hoolimatult kinni ja tiris ta selili käigu 
põrandale. Tšaskega juhtus sama. 

Ühe mehe kergetesse mokassiinidesse kängitsetud jalad astusid üle poiste ettepoole. 

Taas püsti tõusnud, nägid nad seda meest enda ees käigu suudmes seismas. Vasakus käes hoidis ta 
leegitsevat tõrvikut - ühe otsa vahel põlevate piisoninahatükkidega jämedat puuronti -, mille oli 
maast jälle üles võtnud. Mees oli pikk ning sihvakas ja kandis juustes kolme kotkasulge. 

Tokai-iito! 
Hapedaa toetus käega vastu ligedat käiguseina, et kobamisi edasi astuda. Kuid tema jalg takerdus. 

Üheainsa pika hüppega sööstis pealik end püsti ajanud karu käppade alt läbi avarasse koopasse. 
Tõrvik peos, jäi ta nüüd karu kõrvale seisma. Isegi tema ei oleks ülessirutatud käega karu 
kogupikkuseni küündinud. Loom oli oma vägeva, massiivse kerega temast kaugelt üle. Puhkides ja 
peaaegu oiates pööras ta end ja otsis vaenlast. 

Pealikul ei olnud käes ühtki relva. Nikerdatud noapea vaatas puutumatuna nahktupest välja. Pealik 
astus mõned sammud tagasi, mis oli karujahi reeglitega vastuolus. Ta kummardus, laskmata, 
turtsuvat koletist silmist, ja torkas tõrviku ühte kaljuprakku. Siis ajas ta end uuesti sirgu. 

Emakaru tegi katset Tokai-iitole järgneda. Ta komberdas tagajalgu järele vedades ja rapsis samal 
ajal esikäppadega õhku. Siis langes ta uuesti neljakäpakile. Tema teed tähistas veri. 

Tokai-iito seisis liikumatult paigal. Tohutu elukas ligines pealikule samm-sammult, ulatudes talle 
nüüdki veel peaaegu õlgadeni. Keset koobast aga nägid poisid järsku seda, mis ennist nii salapäraselt 
emakaru ümber oli tatsutanud, - karupoega. Poeg oli samasugun.e pruun nagu ema. Meeleiheites 
vaatas ta ringi. Kindlasti polnud ta vanem kui kaks kuud ega osanud veel emale iseseisvalt 


järgneda. 
Pojaga emakaru oli iga kallaletungija vastu lausa 

armutu. Raevunult jälitas ta isegi põgenevat vaenlast ega jäänud enne rahule, kui sai selle maha 
murda. 

Poisid ei söandanud karjuda ega liigutada. Mingu nüüd kõik nii, nagu Suur Vaim seda soovib! 

Tõrvikust valgustatud Tokai-iito seisis ikka veel paigal, karu aga jõudis juba tema juurde. Pealik 
tõmbus ettepoole küüru; tema pilk oli tillukeste karusilmade pilgu kinni püüdnud ja ei lasknud seda 
enam lahti. Sealjuures tõi ta kuuldavale iseäraliku häälitsuse. Karu vastas tigeda ning umbuskliku 
mõminaga. Tõenäoliselt oli ta raskesti haavatud. Kohal, kus emakaru koos pojaga tundide viisi oli 
lamanud, märkasid poisid vereloiku. 

Käed külgedel rippu, õõtsutas pealik õlgu, matkides kõndivat karu. Tema suust kostsid jälle need 
võõrad, salapäras ed tumedad ja heledad häälitsused, mida poisid mõnikord karutantsu ajal olid 
kuulnud. 

Emakaru urises vaiksemalt ja klammerdus küünistega kalju külge. Pealik vaikis, kuid tema pilk 
aheldas ikka veel võimsa metslooma silmi. Karule omaste kohmakate liigutustega istus ta maha, 
hiiglane aga läks tema juurde. Kas emakaru rääkis temaga? Igatahes tõi ta kuuldavale oigavaid 
häälitsusi. Tokai-ii'to vastas talle. 

Karu jäi mehe ette seisma. Tema paokil lõuad olid nüüd pealiku lauba kõrgusel; üheainsa 
hammustusega oleks ta võinud inimese pealuu raginal lömastada. 

Kuid ta ei hammustanud. 
Ta ägas nii, et see mõlemal poisil luust ja lihast läbi 

käis. Mida täihendas see häälitsus? Kas surev karu nuttis? Pealik vastas tasase kumeda mõminaga. 
Pruun hiiglane pöördus j.a komberdas oma suurtel käppadel, vererada järel, rõskel kaljupõrandal 
tuigerdava poja juurde. Ta müksis poega koonuga ja tõukas teda käppadega ettepoole. Ent siis näis ta 
kõhklema löövat. Ta heitis maha ja hakkas poega lakkuma. Pruunikarvaline poeg taarus nuuskides 
tema ümber. Küllap tal oli nälg. 

Hapedaa ja Tšaske julgesid liigutada. Alles nüüd panid nad tähele, et suurel emakarul on ilus, 
hubiseva tule valgel heledaist tumepruunide toonideni küütlev, pisut lokkis karv. Hoopis erinev 
kõigist varem nähtud karvkatteist. Heameelega oleksid nad seda korra silitanud. 

Ema ei lakkunud enam poega. Pea viltu, vaatas ta Tokai-iito poole, kes jälle tasakesi karu moodi 
häälitses. Suur loom katsus end roomates jalule upitada, kuid ei 

jaksanud enam tõusta. Tagajärjetult toetusid võimsad käpad vastu maad ning küünised kriipisid 
viimast jõudu kokku võttes niisket kaljut. Lõugade vahelt voolas välja punane nire. 

Pealik tõusis ja astus karu juurde, ilma et viimane teda oleks kartnud. Oma tahtejõuga ning karude 
loomuse põhjaliku tundmisega, mida ei olnud just igal punasel mehel, valgetest rääkimata, oli ta 
karu vaenu hajutanud. Ta laskus kükki, ja karu nõjatus tema nagu sõbra najale. Poisid nägid, kuidas 
pealik ühe kuhikukujulise tilkekivi vastu toetus, et mitte pikali kukkuda. 

Poeg tuigerdas ringi, otsides halinal piima. Ema võpatas ja ajas end püstakile, et teda uuesti eemale 
tõugata. 
Ta haaras pojast lõugadega kinni ja lükkas ieda inimese poole, kes oli karude kõnest aru saanud. 

Jälle voolas karu suust verd. Sõnulseletamatul pilgul jätsid tema tillukesed kusituvad silmad 

kõigega hüvasti. Käpad tõmbusid sirgu ja vägev pea vajus küljele. 

Suur Karuema oli surnud. 

Poisid tihkasid vaevalt hingata. Ka pealik jäi vaikselt istuma, kusjuures poisid arvasid nägevat, et ta 
on kaame. 

Alles pärast pikka pühalikku vaikimist tõusid Hapedaa ja Tšaske käratult püsti ning tulid tasasel 
sammul surnud karule lähemale. Ohutuna tunduvas kauguses istusid nad jälle tontlikult valgustatud 


koopa kivipõrandale. Isegi praegu veel, mil karu elutult maas lamas, kohkusid nad tema suuruse ja 
hirmuäratavate käppade ees. 

Pealik tõusis ja libistas käega üle suure looma pehme naha, uurides paljusid verest paatunud kohti 
külgedel, seljal ja rinnal. 

«Viisteist kuuli on teda tabanud,» ütles ta siis surutud häälel, mida ikkagi saatis tuhm kaja. «See on 
kullaotsijate töö.» Ta ajas end sirgu ja osutas pimedale avale koopa vastasseinas, kust karu pojaga oli 
tulnud. «Sealt viib samasugune käik pikalt läbi mäe, põhjanõlvale välja. 

Seal asuvad mehed, kes kulda .otsivad. Nad tulistasid teda ja ta tuli oma mäe sisse, et poega 
päästa.» 

Karupoeg turnis surnud ema ümber. 

Pealik sõlmis oma piibu lahti. Kahe kepikese ja puukäsna abil hõõrus ta tubaka süütamiseks tuld. 
Enne suitsetama hakkamist pakkus ta piipu taevale ja maale, nagu rituaal ette nägi. Suitsetamine 
lõpetatud, kohtas tema pilk jälle poiste omi. Pealiku huuled olid ahtaiks triipudeks 

surutud ja nahk sisselangenud põskedel pingule tõmbunud. . 

«Kas te tahtsite end minu eest ohvriks tuua?» 

Poisid läksid näost üleni punaseks. Nad vältisid pealiku silmi. Kust teab Tokai-iito nende saladust? 
Kas külas peksti juba keelt? Leidis ta ju mõlemad poisid koapast, kus nad relvitult, kuid trotslikult 
emakaru vastas seisid. Jah, väga võimalik, et talle oli kõik juba teada. 

Nad ei ütelnud midagi, kuid nende vaikimine tähendas nõusolekut. 

Tokai-iita vaatas paistele ainiti otsa. Kumbki neist arvas, et pealik vaatab ainult teda. 

«Hapedaa ja Tšaske, te tegutsesite nagu mehed. Te tegite rohkem, kui mõni mees teha suudaks. 
Seepärast usaldangi ma teid nüüd rohkem, kui olen seni mehi usaldanud.» 

Veel kord istus Tokai-iita koas mõlema poisiga surnud karu kõrvale. Ta meelitas karupoega ning 
võttis sipleva ja küünistava loomakese sülle.. 

«Me oleme praegu siin,» ütles ta, «kust sai alguse meie hõim, kelle esiemaks oli Suur Karu, ja kus 
ta ühtlasi lõpeb. Meie, väljaaetud, istume surnu juures. Aga see surnu pärandas meile lapse, mis 
tähendab ju uut elu. Kas mõistate mind?» 

«Hau,» vastasid poisid nagu ühest suust. Nende südameis valitses sügav rahu ja ootus. 

«Vastake ühele minu küsimusele. Karusalga telgid rändavad nüüd põhjamaale, Kanadasse. Aga 
kuidas me seal elama hakkame?» 

«Vabadena uutel jahimaadel. Me hakkame küttima, rändama ja võitlema, nagu oleme alati teinud, 
sestsaadik kui Suure Karu poeg meile pealikud sigitas,» vastas Hapedaa täis vaprust ja lootust. 

«Niimoodi usud sina, Hapedaa Kammija. Niimoodi usuvad kõik meie mehed, tark Tšapa 
kaasaarvatud, ja kõik meie naised, lõpetades Untšida ja Uinonaaga. Kuid see ei ole tõsi. Küttida ja 
võidelda võime me vahest kaks, vahest viis, või kui hästi läheb, isegi kümme suurt päikest. Aga siis 
tulevad valged suurte parvedena ka põhjamaale, saavad meist jällegi võitu ja sulevad meid veel kord 
kuuti, mida nad reservatsiooniks nimetavad.» 


263 
Poisid langetasid pea. Hapedaa võpatas ja näris huuli, nii et need veritsema hakkasid. Jälle 
reservatsiooni. .. ei, mitte ilalgi enam, nagu Tšaske ja Hapedaa hiljuti vastamisi olid tõotanud. 
«Aga ütelge mulle,» jätkas pealik, ja erutatud Hapedaa kõrvus kõlas tema hääl just nagu kuskilt 
kaugelt. «Mispärast me siit vaevu ja ohte trotsides üldse ära läheme ja suure dakoota hõimu maha 
jätame?» 
Poisid vaikisid, sest nad ei osanud vastata. Rusutult vahtisid nad üksisilmi surnud emakaru: 
«Teie mõtted seisavad praegu otsekui mäe ees, mille nad peavad läbi puurima. Kõigepealt ütelge 


mulle, mispärast valged mehed meist võitu said.» 

«Sellepärast et neid on palju. ..» vastas Tšaske. «Sest et neil on matsavakenid. ..» arvas Hapedaa. 
«Aga miks ei ole meid nii palju ja miks pole meil saladusraudu? Ma tean, et te ei oska mulle selle 
peale vastata, ja ega ma isegi oma küsimusele täpset vastust oska anda. Meie mõistus ei ole ju sugugi 
piiratum kui valgetel ja meie käsivarred ei ole nende omadest nõrgemad. Seda olen ma nende juures 
elades ise kogenud ja ka võitluses ära näinud. Järelfkult võime meiegi õppida kõike, mida valged 
mehed juba oskavad.» 

«Naiste töö!» hüüdsid verevennad trotslikult ja põlastavalt. 

«Just, Hapedaa Kammija, naiste tööga on valged mehed meist võitu saanud. Ennekõike pead sa, 
Tšetansapa poeg, järele mõtlema, kas naised ja loomad on ikka põlastusväärsed. Meie esiisad 
mõtlesid teisiti. Nad uskusid, et minu suguvõsa esiema oli loom ja suur saladustenaine, kes tundis 
maailma mõistatusi. Untšida ja Uinonaa tunnevad tänapäevalgi ravimtaimi ja parandavad sõjameeste 
haavu niisama hästi kui Havandšita. Kas te teate, kes näitasid kõigepealt üles julgust reservatsioonist 
lahkuda? Need olid meie naised ja tüdrukud.» 

Häbi tundes langetasid poisid pea. 

«Seepärast ärge sõimake uatšitšunide oskusi naiste tööks ega tehke neid sellega põlastusvä'ärseks. 
Valged mehed oskavad palju, muidu ei oleks nad meist võitu saanud. Nad valmistavad saladusraudu: 
üks kaevab maa seest rauda, teine sulatab, kolmas sepistab... Sellestsamast rauast teevad nad ka atru, 
millega rebivad kõva maapinna puruks, nii et see vilja kannab ja väikese maalapiga hulka 

inimesi toidab. Meilgi tuleb seda kõike õppida. Nad oskavad ise piisoneid kasvatada ega pruugi 
seetõttu jahil käia.» 

Hapedaa ja Tšaske ei ütelnud midagi. 

«Aga meie tahame veel targemaks saada ja veel rohkem osata kui valged mehed.» 

Poisid kergitasid pead. 

«Ütelge mulle, mida valged mehed ei oska?» 

«Nad ei oska sõna pidada... ei oska tõtt rääkida... Nad ei oska ühiselt jahisaagist elada ega üheskoos 
põldu harida. Nad ei oska inimesi ja loomi rahule jätta!» hüüdis Tšaske. «Nad on justkui hundid, kes 
tungivad alati kallale ja tahavad tappa nii inimest kui looma. .. Ja tugevam neist õgib nõrgemat.» 

«Jah, sul on õigus, Tšaske. Sa oled silmad lahti hoidnud ja üheainsa suure päikese jooksul väga 
palju näinud ... Aga meie räägime tõtt, nagu meie isad on alati rääkinud. .. Me peame sõna, nagu 
meie isad on alati pidanud. .. Me külvame seemneid ja lõikame vilja ühiselt, nagu meie isad on alati 
külvanud ja lõiganud, niisamuti nagu nad on ühiselt pühasid piisoneid küttinud... Aga me tahame 
veelgi rohkem, poisid! Koos Suure Karu pojaga algab ka uus elu. Meil on nüüd uus jõud ja lootus, 
mille meile andis Suur Saladus. Me tahame, et meil valitseks jälle püha rahu, nagu oli elu alguses ja 
nagu me hoiame seda tänase päevani Punastel küngastel, kust pühade rahupiipude tarvis kivi 
võetakse ja kus keegi teist tappa ei tohi. Algul rahu kõikide punaste meestega. .. ja seejärel rahu ka 
valgete meestega. . .» 

«Uatšitšunidega?» hüüdsid poisid, kui pealik oma sõnade järel sihilikult pausi tegi. 

«Mnjaa, Hapedaa Kammija ja Tšaske Harkjalg, te peate ikka veel hästi järele mõtlema! Ega siis 
kõik valged mehed valged vaenlased ole. Kanada metsamäestiku lähedal ootab meid üks valge mees, 
kes tahab meile abiks olla. Kõige suuremad ja tugevamad hundid valgete seast tapsid julmalt ja 
ülekohtuselt tema isa. Ta tuleb meie juurde kui vend, koos temaga aga tuleb ka ta päikesejuukseline 
naine, kelle isa suri Punase Rebase süü läbi.» 

«Jajah.» 
«Nendest saavad meie vend ja õde. Aga niisuguseid valgeid mehi ja naisi on rohkemgi. Neist 
kõikidest võivad saada meie õed-vennad, kes aitavad meil kaitsta rahu ja 

õigust tugevate õelate huntide vastu. Ma hakkasin seda mõistma, kui olin vangis ja kuulsin, et 
uatšitšunid Adamsi isa tapsid.» 

«See on väga hea,» lausus Hapedaa. Tema silmad lõid taas särama. 

«Te peate palju õppima, karupojad. Te peate vaikselt ja visalt töötama ning salaja vendi ja õdesid 
juurde võitma, kes meid aitaksid. Te peate õppima kõike, mida oskavad valged, kuid kasutama seda 
paremini, et inimesed üksteist ei petaks ega isekeskis võitleks, vaid oleksid avameelsed vennad 
rahus. Ainult koos heade Adamsitaoliste valgete ja Tšapa isa taoliste mustade meestega on meil 
võimalik tugevatest huntidest jagu saada. «Seltsme nõupidamislõkke» hõimuvanemad ei ole iialgi 
küsinud, kas mehe nahk on punane, valge või must. Nad on alati küsinud, kas mees on vapper ja 
tahab meile vennaks olla, et aidata meil telke toita.» 

«Hau.» Verevendade suust kõlas see nagu vanne. 

«Ükski tugev hunt ei tohi praegu meie kavatsustest teada. Me ei või reservatsiooni jääda, sest seal 
annavad meie enda mehed meid ära. Seal valvavad uatšitšunid ei luba meil teistsuguste valgete 
meestega kohtuda ega kõiki nende kõnelevaid pabereid lugeda. Nad valvavad meid ja meie mõtteid 
nagu vange. Aga meil on tarvis vabadust. Meil on tarvis veidi maad, et saaksime end ise toita, vabalt 
mõtelda ja õppida. Sellepärast lähemegi Kanadasse. Me varjame ennast, töötame ja ootame, kuni 
meil kord ühel ilusal päeval on jaksu suuri hunte võita. Vahest jääb see päev meil endil nägemata. 
Agä me teame, et ta saabub. Ja me ei unusta ka oma vendi ja õdesid reservatsioonis.» 

«Hau.» 

«Aga kõike, mille peale me äsja üheskoos tulime, Musta Pistriku po'jad ja «noorte koerte» juhid 
Hapedaa ja Tšaske, seda kõike nägid meie raukade ja saladustemeeste targad silmad ammu enne, kui 
meie seda, läbi elasime ja taipasime. Kas te teate lugu Kivipoisist?» 

«Miks me ei tea!» vastasid poisid teineteise võidu. «Isa jutustas meile. See on meil veel nii hästi 
meeles, et võime kas või praegu korrata!» 

«Eks laske kuulda!» palus Tokai-iito, 

«See kõlas nii,» alustas Hapedaa. «Juba siis, kui ta ema kätel lamas, oli ta raske nagu kivi ja 
sellepärast hakatigi teda Kivipoisiks kutsuma. Tema liha oli nii kõva, et sel- 

lele ei hakanud peale ei karu küüned ega mägilõvi hambad. Ta elas koos ema ja onudega rahus ja 
õnnes, käis palju jahil ja tappis kõige suuremaid ning uhkemaid loomi. Ta tappis kõike, mis ette 
Juhtus, ja rohkem, kui nende telgis vajati. Ema hoiatas teda ja palus mitte kurja teha, aga Kivipoiss 
ainult naeris ja küttis edasi.» 

«Naeris ja küttis edasi,» kordas Tokai-iito. 

«ühel õhtul aga tuli Kivipoiss vaikselt koju ja tunnistas emale, et kõik loomad olevat üheskoos 
tõotanud tema ja kõik tema sugulased tappa. Kivipoiss hakkas end loomade vastu kindlustama. Tal 
oli tugev nõiavõim. Ta nõidus välja kivist telgi, kuhu asus ema ja onudega elama, ja selle ümber veel 
kivivallid ja -müürid. Aga ema oma vendadega valmistas relvi ning kogus liha, juuri ja marju, nii et 
neil pikaksajaks toitu jätkus. Siis tulid loomad. Jooksid tormi piisonid, ründasid karud ja hundid, 
kõigil tugevaimad juhid eesotsas. Kivipoiss aga laskis loomad maha, nii et nad kõrgete kuhjadena 
kivivallide ümber lamasid. Kõik loomad pidid elu jätma ja kivipoiss arvas, et ta on võitnud. Kuid siis 
algas tugev vihmasadu. Mägrad uuristasid kivimüüride alla käigud, et vesi saaks müüridalt ära 
õõnestada. Koprad paisutasid üles kõik jõed ja ojad. Tekkis suur üleujutus. Vesi muudkui tõusis, tun- 
gides alt- ja pealtpoolt müüre ja valle kivitelki. Kivipoisi onud surid voogudes. Tema ise oli 
surematu. Aga ta vajus poolenisti maa sisse ja seisab nüüd mäena paigal, ilma et saaks enam liikuda 
või kellelegi kahju teha. Niisugune on lugu Kivipoisist.» 

«Kas te praegu saate sellest aru?» küsis pealik. «Paremini kui enne,» arvas Tšaske. «Kivipoiss on 


seesama mis suured hundid ja nende abilised valgete seas. Nad kütivad kõike, mis neile ette juhtub, 
olgu see siis loom või inimene. Nad teevad oma jõuga kurja ja seepärast peavad sellest ükskord ilma 
jääma. Neid ei võida mitte tugevad, vaid nõrgad, kelle peas pesitseb tarkus. Tugevaid hunte ja 
Kivipoissi ei saa võita sellesama jõuga, mis on neil endil, vaid hoopis teise jõuga. Vesi saab kivist 
jagu. Seda näeme me igal pool ja see on tõsi. Kõvad kivid vajuvad vee alla, kus pehme vesi neid 
hõõrub, kuni neist ei jää enam midagi järele. Niisamuti hakkavad tõde ja vendlus, mis paistavad 
praegu alles väetitena, tulevikus vale ja tapmise kivi hõõruma. Niisama tähtis on meil teada, et keegi 
ei suutnud Kivipoissi võita, kui ta veel 

noor oli ja küttimist alustas. Tookord ei leidunud tema vastu relva. Alles siis, kui ta oli suur ja palju 
kurja teinud, lõppes tema aeg ja isegi kõige vastupidavamad vallid ei aidanud teda enam. Meie isad 
võideti, kui neid oli kümneid ja sadu tuhandeid tugevaid sõjamehi, just nagu muinasjutus piisoni- ja 
karukarjad. Aga meie pojad voidavad nagu sitked ning targad mägrad ja koprad, kelle võitlust toetab 
Suur Saladus. Ja kui nad on võitnud, ei hakka nad enam kellelegi kurja tegema, vaid rahus elama. 
Hau.» 

Pealik tõusis. «Tulge kaasa, Tšaske ja Hapedaa. Ma toon veel kulda, nagu ma eilegi tõin. Kanadas 
on meil tarvis osta nii palju maad, et saaksime sellest ära elada. Seal asub juba teisigi dakootasid, kes 
on meie hõimuliidus parimad. Te peaksite teadma, et juba viieteistkümne suure päikese eest peeti 
suurt sõda dakoota salkade vastu, kes elasid meist tõusva päikese pool, Minnesotas. Jah, küllap te 
seda teate. Kõige mehisemad nende seast ei läinud juba tollal reservatsiooni, vaid rändasid 
Kanadasse, kus elavad tänapäevani vabalt. Neile, kes vaikida oskavad, avaldame seal oma saladuse. 
Me ei hülga dakoota hõimu! Me sünnitame ta uuesti!» 

«Jah!» 
«Aga teie, poisid, peate mind aitama, nagu te täna tahtsite teha. Karusalga mehed ei tea ju veel meie 
saladust ja pealegi on neil raske sellest aru saada. Tšapa on .ainus, kes meiega juba liidus on.» 


Pealik tõusis, kuid pöördus enne minekut veel kord Suure Karu poole. . 

«Tema kuulub Suurele Saladusele,» lausus ta. «ühegi inimese käsi ei tohi teda enam puudutada. 
Ta tuli siia surema ja me jätame ta siin rahule, kuni ta on põrmuks varisenud. » 

Õrnalt silitasid poiste sõrmed viimast korda vana emakaru. 

Tokai-iito võttis karupoja. Koduteel käis Hapedaa tõrvikukandjana kõige ees. Ta valgustas käiku, 
mille kaudu vennad pimedas koopasse olid tulnud. Esialgu mindi kohiseva vee poole. Mühin 
valjenes üha ja lõpuks nägi Hapedaa tõrviku valgel allmaajõe edasitormavaid voogusid, millest nad 
tulles läbi olid kahlanud. Hüvakul voolas vesi suurde kaljuõõnde ja Hapedaa sai tagantjärele aru, et 
üksainus väärsamm oleks neid koos veega mäe pimedasse 

vatsa viinud. Ta tundis, et pealiku käsi hoidis teda kuuehõlmast, seni kui ta veest läbi sumas. 
Nüüä jäi Tokai-iito seisma ja pani tõrkuva karupoja koopa põrandale. 
«Oodake!» 

Hämmastusega jälgisid poisid, kuidas pealik valmistub koopasse sööstva vee kohal mingisse 
külgkäiku ronima. 

Tema nõtke kogu nihkus pimedusse, kusjuures näis, nagu oleks siin iga võimalik pide- ja 
toetuspunkt talle juba pähe kulunud. Varsti oli ta mahajääjate silmist kadunud. 

Tund aega hiljem tagasi jõudes oli ta kaunikesti märg, aga vööl rippus tal pungil täis kotike. Ta 
võttis karupoja jälle kätele. 
«Lähme!» 


Siitpeale viis nende tee veidrate tilkekivimoodustiste vahel taas järsult ning vaevaliselt ülespoole. 
Hapedaa kobas vasaku käega seina, hoides samal ajal paremaga tõrvikut. Käik ei tahtnud ega tahtnud 
lõppeda. Veekohin kolme ronija selja taga kahanes jälle pikkamisi tasaseks lauluks. 

Kui tõrvikuvalgus päevavalguse esimese kumaga segunes, hingas Hapedaa kergendatult ja arvas 
juba värske lumise õhu lõhna tundvat. Veel mõned sammud, ja siis seisid kolm inimest metsa kohal 
kaljuseinas mustendaval koopasuul. 

Hapedaa kustutas tõrviku. 

Taevas oli sinine ja lumi sätendas talvepäikese paistel. Puud sirutasid oma oksi kõrgusse. Varesed 
kraaksusid kähedalt. Veel kord hingas Hapedaa täie rinnaga värsket õhku.Mäe sünge kuningriik oli 
selja taga; taas seisis ta keset elavat. ning rõõmsat talvepäeva. Mäe saladuse aga võttis ta oma 
südames kaasa. 

Pealik käskis poistel tahapoole astuda ja silmitses hetk aega kaljujärsakut, mille kohal ta seisis. 
Kerinud lasso lahti, istus ta maha ja pani pika punutud rihma üle õlgade, nii et mõlemad ühepikkused 
otsad üle kaljuseina alla rippusid. Kiiresti ronisid poisid lassot mööda alla. Seejärel sebis pealik lasso 
kokku, võttis karupoja käsivarrele ja lihtsalt hüppas üle kaljuserva. Ta maandus järsule metsaalusele 
nõlvale, sai pooleldi libisedes ja pooleldi hüpeldes tasakaalu kätte ning jätkas laskumist. 

Poisid jooksid ja kargasid kõigest väest, et Tokai-iito 

kannul püsida. Rohkem kui üks kord veeresid nad lumes ja põrkasid vastu puutüvesid. 

«Hüpake silmadega, mitte jalgadega,» soovitas Tokaiiito. «Otsige iga sobivat astumiskohta juba 
nii kaugelt kui pilk võtab, siis tulevad jalad iseenesest järele.» 

Pealiku soovitus muutis laskumise tõepoolest märksa ladusamaks. 

Kui esimesed telgid puude vahelt nähtavale ilmusid, valdas poisse tunne, nagu oleksid nad aastaid 
ära olnud ja tuleksid nüüd juba küpsete meestena tagasi. Rõõmust hoolimata ängistas miski nende 
südant. Olid nad ju midagi niisugust üle elanud, millest nad ei saanud ega tohtinud rääkida. 

Kojupöördujaid märgati laagrist juba ammu, kuid valjude hõigetega vastu ei võetud. Sõnatult ja 
imestusest pärani silmadega seisid naised, poisid ja tüdrukud tipide vahel. Mehed võtsid piibud suust 
ning silmitsesid vargsl pealikut ja iseäralikku karupoega, keda ta süles kandis. Looma veidi krässus, 
peast tagajalgadeni tumepruuni varjundiga pehme karv ja suured käpad panid neid vist mõtlema. 
Midagi niisugust ei olnud nad kindlasti varem näinud. 

Uinonaa ja Mongšongšaa töötasid parajasti Tšetansapa tipi ees. Nüüd astusid nad koos Tokai-iito 
ja poistega telki, et kõigepealt kehakinnituse eest hoolt kanda. Mõlemad poisid hakkasid isukalt 
sööma. Telgi keskel, kus. tavaliselt lõket telhakse, istusid kolm lahutamatut sõpra: Kobras, Must 
Pistrik ja Hundipealik. Tokai-iito oli juba nende juurde maha istunud. Ta maadles oma metsiku 
hiidlapsega, kes püüdis hammastega mehe sooja, pehmet kaela naksata ja imeda. Kui pealik oli 
väikese koletise hambad poolpahaselt, poolnaerukil lahti kangutanud, paistsid tema kaelalt verised 
jäljed. 

«Tuleb midagi ette võtta,» ütles Hundipealik, kusjuures need olid esimesed sõnad, mis nende 
vahel lausuti. «Kas see peletis ikka süüa oskab?» 

«Ei ta oska, ta ei ole veel kolme kuudki näinud. Aga söömise peab ta ära õppima, kui ei taha 
nälga surra.» 

Uinonaa tuli marjadest hõõrutud pulbriga, mida tavaliselt lastele lihatoidu kõrvale anti, ja püüdis 
seda karupojale suhu toppida, kuid loomakesele ei meeldinud see põrmugi. Salakavala visadusega 
trügis ta Tokai-iito 

kaela poole ning haaras pealikust kartlikult küüntega kinni. 
«Mine ja püüa talle mõned kalad, Hundipealik. Tema sugulased kodumaal söövad kalu.» 


«Sugulased? Kas Tokai-iito silmad on siis säherdust looma kunagi juba näinud?» 

«Jah, seal üleval maailma nurgas, kust põhjatuul puhub. Uatšitšunid nimetavad seda maad 
Alaskaks. Nad räägivad, et meie esiisade aegu elutses igal pool koobastes niisuguseid suuri karusid. 
Me võtame karupoja kaasa. Ta peab meid üle Mini-sose saatma. Surres usaldas ema poja minu 
hooleks. Karuema tapsid kullaotsijate püssid.» 

Delavaar tõusis. Ta palus Uinonaalt tükikese toorest liha ja väljus sellega telgist. Hapedaa ja 
Tšaske läksid kaasa, et teda õngitsemisel abistada. Enne aga lippasid poisid hobuste juurest läbi ja 
varastasid nende pikkadest sabadest mõned jõhvid, mis peenieseks, kuid vastupidavaks õngenööriks 
kokku sõlmiti. Pikki pajuritvu leiti jõekaldalt, ja nii olidki õnged üsna pea valmis. Kalamehed heitsid 
nöörid vette. Kõigepealt näkkas Hundipealikul. Ka Hapedaa võis varsti saaki näidata. Ainult Tšaske 
jäi tühjade kätega. Kuna kahest püütud kalast vist esialgu piisas, pöördusid delavaar ja mõlemad 
poisid nendega telki tagasi. 

Pealik lõikas kalad väikesteks tükkideks ja toppis sõrmedega, mida kasulaps nüüd imema oli 
hakanud, talle neid tükke kurku. Karupoeg neelas ja nõudis ahnelt lisa. 


Mäng oli võidetud. 

Hapedaa ja Tšaske olid veel hiljutiste sündmuste mõju all ja nii elevil, et sõjamehed pidid neid 
manitsema, enne kui nad magama heitsid. Päev kiskus juba pealelõunasse, õhtul aga. tuli teele asuda. 
Kavatseti pidevalt öösiti rännata ja päev läbi varjulistes paikades puhata, et kõiki luuravaid silmi 
vältida. 

Hapedaa küsis Tšaskelt tasa, just nagu oleks ta sõbra mõtteid lugenud: «Kas üheskoos?» 


Ja verevend vastas jaatavalt. 
Seepeale pugesid mõlemad ühe teki alla, et sel päeval teineteise kaisus magada. 

Kui nad õhtul ärkasid, valitses telgis juba hämarus, kuid nad tundsid end väga reipana ja 
kosununa. Kohe vaatasid nad ringi karupoja järele. Teki sisse mähitult lamas too täis kõhuga ja 
rahulolevana nende lähedal. 

Uudishimulikult silmitses ta mõlemat poissi. Sellal kui poisid teda vaatlesid, pandi nende ase juba 
kokku ja pakiti sisse. Nad tõttasid välja, et päikeseloojakul veelkord jões supelda. 

Kui nad tagasi jõudsid, lipendasid tipide nahkseinad juba lahtiselt ritvadest luustike küljes. Laager 
lagunes koost. Ainult üks telk, mis Koprale kuulus, seisis veel puutumatuna. Telgi ees kõndis nõutult 
edasi-tagasi väike Välgupilv, olles nähtavasti kahevahel, kas minna sisse või mitte. 

Tšaske ettepanekul läksid mõlemad poisid tema juurde. 

«Ahaa, siin te olete,» ütles tüdruk pooleldi hajameelselt.«Mida ma pean tegema? Telgis ei ole ühtki 
hinge. Üksinda ei jaksa ma seda ju lahti võtta.» 

«Kus su emad on? Ja õed?» küsis Hapedaa imestunult. 

«Ma ei tea.» 

«Sa ei tea?» Hapedaa ei suutnud endas tärkavat ärevust maha suruda. «Mis ajast saadik nad ära on?» 

«Ah, ma ei tea. Viimati nägin ma teda hommikul pärast seda koledat ööd, kui ta unes karjus. Vana 
ema istus jõe ääres pajupõõsas, kui Untšida ta sealt. ära tõi. Pärast läks ta koos kõigi mu emade ja 
õdedega metsa. Mõtlesin, et nad tahavad ju.urikaid korjata või Kopra jahisaaki koju tuua. Sestsaadik 
ei ole ma neid enam näi:riud. Ma magasin ju teie telgis.» 

Vennad ehmusid. «Räägi sellest kohe Koprale ja pealikule! Ega Kobras veel ei tea?» 
«Ei tea. Tema elab ju sellest ööst alates samuti Tšetansapa tipis. Kust peaks ta seda teadma.» 

Tüdruk jooksis onu otsima, poisid aga läksid kiiresti ema juurge. Nad rääkisid, mida olid kuulnud, 
ja nägid, et teade ka täiskasvanuid ehmatas. 

Hakati otsima, kuid Kopra telgi emad ja tütred olid ja jäid kadunuks. Pealik kutsus luurarjad 


kokku. Ühele neist meenus, et ta oli näinud neid kuut naist Kirju Lehma eestvedamisel metsas põhja 
poole rühkimas. Luuraja ei osanud siis halba aimata. Ta oletanud, et naised läksid Kopra rasket 
Jahisaaki metsast ära tooma, sest neil olid koerad kaasas. 
Tokai-iito ümber kogunenud mehed tõmbusid väga tõsiseks. 

«Nad vihkavad mind,» ütles pealik, «ja jooksid nüüd vaenlase juurde, et meid ära anda.. 
Kullaotsijad on ju 

lähedal. . . Minge reetureid taga ajama!» käskis ta Kobrast ja Hundipealikut. «Naiste jäljed peaksid 
lumes veel nähtavad olema. Neil on küll kaks päeva ja üks öö edumaad, aga võib-olla saate nad 
siiski kätte, enne kui nad häda kaela kutsuda jõuavad.» 
Mõlemad sõjamehed asusid teele. 
Ähvardavaid ohte aimates hakkas laager pärast päikese loojumist pika voorina käratult läände 
liikuma. 

Hapedaa tahtis karupoja kaasa võtta ja too pandi lohistile, mida raudjas mära pikkade telgiritvade 
küljes järel vedas. Tšaske oma mustangi seljas pidas silmas, et karupoeg rahulikult paigal püsiks. 


«Seal ta neil ongi. .. Näed sa... seal,» ütles üks naine ühele voori kõrval lumes kahlavale 
tüdrukule. «Meie mõlemal Karupoisil!» 

Hapedaa vaatas tagasi Tšaske poole. Vennad vahetasid üürikese pilgu. Karupoisid? Ei kõlanud 
sugugi halvasti. Uus nimi oli isegi etem kui Kammija ja Harkjalg, ning nad kandsid seda ühiselt 
nagu lihased vennad. 


INDIAANI SÕJAKUNST 


Täielikus pimeduses oli voor metsalaagrist teele asunud. Vaikides rändasid inimesed läbi öö, ja isegi 
koerad, keda nüüd võis sõrmedel üles lugeda, kandsid oma koormaid, ilma et oleksid häält teinud. 

Rännati ikka veel läände. Alles siis, kui Mustade mägede kõrgendikud paremat kätt kaugemale 
olid nihkunud, juhtisid Tokai-iito ja Havandšita vood loodesse, Mustade mägede ja Kaljumäestiku 
vahel laiuvale lumisele kiltmaale. 

Ööst öösse liiguti sel kiltmaal aina põhja poole. Vara ja moona vedamine raskenes, sest hobused 
vajusid sügavasse lumme. Vapralt rajas võikhall juhttäkk voorile teed. Kõik mehed ja naised 
kõndisid jala. Isegi need lapsed, kes juba küllalt tugevad olid öist rändamist taluma, liikusid omil 
jalul. Kõige väiksemad olid emadel kandepaunadega seljas, suuremad aga, kes ei olnud veel 
võimelised ise marssima, olid nahkkottidesse pistetud. Niisugused kotid seoti rihma abil paarikaupa 
kokku ja riputati hobuste selga, üks ühele, teine teisele küljele. 

Öised rännakud viisid läbi tähisteta pimeduse. Kuskil ei kohisenud vesi, kuskil polnud ühtki puud, 
mille järgi suunda hoida. Tuul oli lume künkaharjadelt orgudesse kuhjanud ja sellega kõrguste 
vähesid vähendanud. Valge vaiba all lamavad künkad ja orud sarnanesid praegu üksteisega nagu 
merelained. Üksnes põhjatuul kuulutas halli taeva all suunda. Ta vilistas ja kaebles lageda maa 
kohal, vingus võserikus ja keerutas pilvedena üles paiguti kohevat lund. Pulbrina allatuiskavad 
laviinid tungisid inimestele ja loomadele silmi, kõrvu ja ninna. Koos vihiseva tuulega pugesid nad 
kõige paksemate karusnahksete kuubede vahelt läbi ja panid naha kipitama. Kapjade rudin ja 
lumerajade tümpsimine vaibus ja kadus üha valjemini ulguvasse tuulde. 

Raju lõikas .otsekui noaga. Karupoisid olid käed näo ette tõstnud, sest teisiti oli võimatu hingata. 


Ajapikku näis tuul raevu sattuvat. Ta turtsus ja möirgas, piitsutas poiste õlgu ja nägusid. Naised 
nägid vaeva, et lapsi tormi eest kaitsta. Välgupilvoli Uinonaa seeliku külge klammerdunud. Tüdruk 
teadis veel vaevalt, kuidas jalga jala ette seada. Tema põsed ja nina tulitasid pakasest ning käed tegid 
kibedat valu. Taas keerutas tuul üles lumepilvi ning paiskas need siis täie jõuga inimeste ja loomade 
peale alla. Uinonaa vajus sügavasse lumme ja kiskus Välgupilve endaga kaasa. 

Väike tüdruk tundis, kuidas teda lumest jälle välja tiriti. Torm märatses nii, et vaevalt oli võimalik 
teise inimese häält kuulda. Sellegipoolest tungis pealiku vile tormimöllust.läbi. Vile andis märku 
peatumiseks ja lumme kaevumiseks. Suured piisoninahast tekid võeti lahti ja igaüks sõi paunakesest 
peotäie toitu. Kõigepealt mähiti lapsed pealaest jalatallani tekkidesse, et nad kaitstud oleksid. Nad 
liibusid pimeduses üksteise vastu. Välgupilv tundis oma sõbratari Sisalikku enda kõrval ja kuulis, 
kuidas Karupoisid sosistasid midagi karupojale, kelle olid endaga pessa kaasa võtnud. Uinonaa, 
Untšida ja Mongšongšaa kaevusid sinnasamasse laste lähedale. Mehed ei tohtinud lume alla pugeda. 
Nende kohus oli pikad odad lumme torgata ja seal kõrval seistes tuisu raugemiseni vahti pidada. Kui 
tuisk on üle läinud, saavad nad odade järgi kindlaks teha, kus lummemaetud naised ja lapsed 
lamavad, sest hanged muudavad kogu maastiku ilmet. 

Välgupilvel ja Karupoistel oli tuulevarjulises peidupai- 

gas mõnusalt soe. Nad mõtlesid väljas jäise tarmi käes seisvatele pealikutele ja sõjameestele, aga 
sellest mõtlemisest hoolimata vajusid nende silmad vägisi kinni. Lapsed .olid sedavõrd kurnatud, et 
jäid selles hauavaikuses, mis neid nüüd koos lumega ümbritses, magama. Nad magasid nii sügavasti, 
et ei teadnudki, kui kaua nad olid maganud, kui neid üles äratati. Nad kooriti lume ja tekkide seest 
välja ning hingasid äkki jälle külma õhku. Silmi kissitades piilusid nad päevavalgust ja helehalli tae- 
vast. Nende ümber .olid tekkinud uued lumemäed ja -orud. Ka koerad kraapisid end kiunudes lume 
alt välja. Mehed ja naised aitasid mustangidel rohulappe lume alt lahti kaevata, et loamad nälga ei 
sureks. Kuid see oli meeleheitele ajavalt ränk töö. Kellel olid head silmad, võis kauguses näha 
liikuvaid täppe - suurt hundikarja. Seesugune väljavaade ei olnud öö lähenemist silmas pidades kuigi 
rõõmustav. Paikset laagrit võis huntide eest alati kaitsta, rändavast voorist aga oli peaaegu võimatu 
kiskjaid eemal hoida. Lapsed nägid, kuidas pealik käske jagas ja kuidas parimad kütid kohe teele 
asusid, et ähvardavat karja ohutuks teha. Kahju, et Hundipealikut kohal polnud. Oli ju tema kõige 
edukam kütt nii ligidal kui kaugel. 

Lapsed sõid veidi ja jäid siis uuesti magama. Nad pidid kasutama iga minutit jõu taastamiseks, sest 
kaalul seisid praegu elu ja surm. Kes niisugusel rännakul vastu ei pidanud, oli sunnitud maha jääma 
ja surema. 

Mitu mustangi kõnges nälga. Muulad aga, kes olid karusalgale jäänud Bacerico-Monito 
salakaubavoorist, osutusid visadeks ja neist oli palju kasu. 

Käredad külmad ja ülemäärased pingutused rännakul olid ka mõnelt karusalga vanalt mehelt ja 
naiselt jõu röövinud ning nad juba haua äärele viinud. Rändava kütirahva esiisade kombel jätsid nad 
omastega hüvasti ja isegi kõige härdamad palved ei suutnud nende .otsust kõigutada. Kui voor taas 
teele asus, jäid nad üksinda suurde inimtühja lumekõrbe. Pilvede vahelt vilkuvate esimeste looritatud 
tähtede all kandus surijate laul läbi õhu nende kõrvu, kes rändasid, käed rusikas ja huuled kokku 
surutud, ikka edasi ja edasi, kadumaalt kaugele võõrsile. Külm ja vintsutused nõudsid elusid ka laste 
hulgast, ja nii mõnigi mõtles vaikides šahaptinite pealiku kõnele, millest Tokai-iito enne teekonna 
algust karusalgale oli rääkinud. Kummatigi ei olnud Suure Karu paegade ja tütarde süda- 

med veel väsinud, kuigi nad olid kurvad. Ööst öösse seadsid kõik jalga jala ette ja nälgisid, et 


toidumoona kokku hoida, külmetasid tuules ja lumes ning kuulsid alatihti huntide ulgumist, kes 
öösiti voori juurde hiilisid ja juba kaks mustangi maha olid murdnud. Koerad vabastati kompsudest, 


et nad saaksid edukamalt huntidega võidelda. Verisena, täis puremis- ja küünistushaavu, kuid alati 
võitjana juhtis Ohitika - Kohutav - oma koerakarja. Võigul õnnestus üks hunt kapjadega surnuks 
lüüa. Väsimatult saalisid sõjamehed pimedal ajal voori ümber, jahtides kiskjaid. 

Ikka edasi läks teekond läbi lõputu preeria põhja poole. Talv väsis varem kui rändurid. Kiltmaa 
pimestavvalge kate hakkas sulama ja tõmbus halliks. Lumme, tekkisid augud: vanad 
metsloomajäljed vajusid sulaga servadest sisse ja sumenesid hiiglaslikeks. Keskpäeval tekkide sees 
puhates kuulsid teelised isegi läbi une tasast vulksumist, millega maapind lumevett neelas. 
Pakaseöödel aga külmusid märg lumi ning jõe- ja ojajjää ikka veel kivikõvaks. 

Taas oli märtsipäike pärast kärekülma ööd taevasse kerkinud ja soojendas oma kiirtega laste 
külmakohmas käsi. Hobused oliti juba koormaist vabastatud ning sõid ühe väikese jõe kaldal. 
Kirvehoobid purustasid jõel jääd ja tekkinud aukudes vulksus vesi. Raagus ploomipuu oksal istus 
musträstas. Tema kollasest nokast kostsid esimese hommikulaulu helid. Väike Välgupilv kuulas, 
käed seljal. Hommik oli imeilus. Üks lõoke tõusis vibavail tiibadel taevakõrgusse just nagu «laulev 
nool». Välgupilv oli väga väsinud ja näljane, kuid sellegipoolest rõõmus. 

Usaldavalt istus ta pealiku õe kõrvale, kes oli nüüd üksijäänud tüdrukule ema eest, ja võttis talt 
vastu. hommikueine, milleks oli tükk hirveliha. Selle omaenda noaga tükkideks lõiganud ja isukalt 
ära söönud, vaatas Välgupilv uurivalt ringi. 

«Kus me praegu õieti oleme?» küsis ta nuga maasse torgates ja seejärel juba puhtana tuppe pistes. 

«Püssirohujõe ' lähedal, mis Kollase Kivi jõkke ? voolab,» seletas pealiku õde. «Kollase Kivi jõgi 
aga voolab omakorda Mudavette.» 

«On sinna veel palju maad?» 


1 Powder River. 
2 Yellowstone River. 

«Mõned öölaagrid, kui saame otse minna.» 
«Kas suur Mudavesi on tõesti nii metsik ja salakaval, et neeläb kõik laevad alla?» 

«Tokai-iito rääkis, et Mudavesi on juba palju laevu neelanud. Palju punaste, aga ka valgete meeste 
laevu, nii et isegi uatšitšunid oma suurte laevadega sellel enam sõita ei taha.» 

«Agakas meie sõidame üle?» 

«Püüame.» 

«Aga kui me üle sõidame, kuhu me siis jõuame ja mismoodi seal on?» Välgupilv läks elevile. Ta 
mõtted kandusid tulevikku, mis seisis tema ees nagu udune kaugus, kust võis nähtavale tulla nii 
kaunist kui ka kohutavat. 

«Kui me üle Mini-sose läheme, jõuame jällegi avaratesse preeriatesse ja metsadesse, kus on palju 
Jõgesid ja järvi.» 

«Kas sa veel midagi tead, Uinonaa? on seal ka inimesi või ei ole üldse?» 

«Teisel pool Mini-soset elavad kaks suurt hõimu oma kuulsate pealikutega. Need on meie 
hõimlased assiiniboinid ehk «kividega keetjad» ja meie vaenlased mustjalad.» 

Välgupilv mõtles järele. «Kas need mustjalad on samasugused kärnased koerad nagu poniid?» 
küsis ta siis. Karusalk elas varem suure dakootamaa lõunapiiri lähistel ja poniide osavad vibtikütid 
olid nende verivaenlased. 

Uinonaa muigas. «Seda ma küll ei tea, Välgupilv. Tokai-iito ütles mulle kord, et mustjalgade 
mehed on karmid ja vastupidavad nagu maa, millel nad elavad.» 

«Kas Tokai-iito on siis nende juures olnud?» 
«Jah. Terve suve ja talve koos meie isa Mattotaupaga. Tollal kui ta dakoota hõimuga vaenus oli.» 

Välgupilv vaatas Uinonaale teraselt otsa. «Palun räägi mulle ometi kõik ära, mida sa tead! Kui 
Tokai-iito ühe suve ja talve mustjalgade juures oli, missuguseid tegusid ta seal siis korda saatis?» 


«Ole tähelepanelikum, Välgupilv! Kas sa ei ole iialgi mõtelnud, miks on meie pealiku rind üleni 
arme täis? Sõjamehed arvavad, et ta tegi mustjalgade juures läbi päikesetantsu. » 

«Või nii!» imestas Välgupilv ja vaatas pealiku poole, kes ühe sõdalaste rühma juures seisis. 
«Armid on kaunis sügavad. Kas sa ei seletaks mulle, Uinonaa, mismoodi see päikesetants käib?» 

«Kui sa suureks kasvad, räägib Untšida ise sulle ühtteist päikesetantsu kohta, sest meie naistest on 
tema kõige paremini saladustesse pühendatud. Päike taevas on suur ja võimas, ta loob suve, rohu ja 
viljad. Saladustemehed on meie sõdalasi õpetanud päikesele ohvrit tooma. See on sulle arusaadav. 
Isegi sinusugused lapsed toovad juba «saladuslikule elujõule» ohvreid.» 

«Aga mismoodi noorukid ja sõjamehed päikesele ohverdavad? Karusalgas ei ole ma seda kordagi 
näinud.» 

«Sa ei saagi seda veel näinud olla, sest sa oled alles väike. Pealegi ei korraldata päikesetantsu igal 
aastal. Aga ma seletan sulle, mida ma ise sellest tean. Mehe rinnalihasse torgatakse noaga augud ja 
neist aukudest pistetakse läbi pikad nöörid. Nende nööride mõlemad otsad seotakse posti külge ja 
mees nõjatub tahapoole, et nöörid tema liha rebiksid. Niimoodi seisab ta päev otsa ja vaatab kuuma 
päikesesse. Igaüks seda päikesetantsu teadvust kaotamata välja ei kannata. Õhtul, kui päike on 
loojunud peab mehel veel nii palju jõudu olema, et ta suudab end vabastada, rebides nöörid lihast 
läbi. Seejärel seotakse ta haavad kinni ja tema eest kantakse hästi hoolt, kuni ta jälle terveks saab. 
Päikesetantsu läbitegemine toob kaasa suure kuulsuse.» 

«Jah. Sellest saan ma aru,» ütles Välgupilv surmtõsiselt. 

«Võib-olla,» jätkas Uinonaa, «nägi mu vend mustjalgade juures ka metsikut pealikut Vapananat, 
uhket Niokskatast, noort uljast Mäekõminat ja ilusat Sitopanakit, kelle «jalad kõndides laulavad».» 

«Ah!» hüüatas Välgupilv. «Oleksime. me ometi juba. teisel pool Mini-soset! Ma tahaksin kõiki 
neid sõjamehi ja naisi näha!» 

Uinonaa tõsines. «Pea meeles, väike tüdruk, et mustjalad on meie vaenlased. Nad vihkavad 
dakootasid. Sageli on nad jultunult üle Mini-sose meie jahimaadele luusima tulnud ja meie ulukeid 
lasknud. Ja kuna Tokai-iito ei ole nüüd enam dakootade vaenlane, vaid meie pealik, siis tapavad nad 
tema ja ka meid kõiki, kus nad meid iganes leiavad. » 

«Eks katsugu!» ägestus Välgupilv. 

Uinonaa ei vastanud. Ta tõusis. Tema tähelepanu näis köitvat mingi eriline sündmus. Ka Välgupilv 
piidles sin- 

napoole, kuhu Uinonaa oma pilgu suunas. Veri lapse soontes tardus. 

Välgupilve vanem õde Meeõis tuli tagasi! 

Õnnetus ligines jõulisel sammul. Aga kuidas õde välja nägi! Juuksed kammimata, põsed sügavalt 
auku vajunud ja silmad maha löödud! Ta häbenes. Ta pidigi häbenema. 

Välgupilv sai pahaseks, kui pealiku õde seda tüdrukut lahkesti kohtles ja talle koguni liha pakkus. 

Silmi tõstmata sõi Meeõis palukesed ära. Vahepeal olid naised tema ja Välgupilve ümber 
kogunenud. Veidi eemal, pealik Tokai-iito juures, seisid ning andsid aru Kobras ja Hundipealik. 
«Kust sa tuled?» hakkas Välgupilv õde üle kuulama. 

«Ah, kaugelt,» vastas Meeõis temale täiesti võõra alandlikkusega. «See oli nii õudne ja läheb 
veelgi õudsemaks,» rääkis ta naistele edasi. «Kirju Lehm kihutas meid ööl ja päeval läbi metsade 
just nagu öökull vinte, kuni me karvaste meeste juurde jõudsime. Te ei usu, kui pikad karvad neil 
suu ümber kasvasid, vaat nii-ii pikad!» Meeõis osutas mõlema käega suu juurest põlvedeni ja naised 
kohkusid. «Neil ei olnud seal ei naisi ega tütreid ja seepärast pidime meie neid teenima. Nad rääkisid 
kole valjude häältega sihukesi sõnu, mida me ei mõistnud, ja ise muudkui naersid.» 

«Järelikult ei saanud te neile midagi rääkida,» arvas kergendatult Mongšongšaa, kes oli samuti 
naiste juurde tulnud. 


«Miks ei saanud! Käte abil saime nendega tsipake kõnelda. Kirju Lehm rääkis nii inetuid as'ju. Et 
Tokai-iito ihkavat kättemaksu, tahtvat kõiki valgeid mehi piinata ja tappa, neil peanahad maha 
tõmmata, nende onnidele tule otsa panna, kariloomad ära röövida, naised oma telki tassida ja nende 
lapsed surnuks lüüa...» 

«See valetaja ja äraandja!» lausus Uinonaa kõlatu häälega. «Ja milahanskad hakkavad nüüd meid 
taga ajama! » 

«Nad ongi juba hakanud. Neid tuleb igalt poolt, sest neil on üks saladus, millega nad saavad kauge 
maa taha rääkida. Kõik on jälle nagu sõjas.» 

Naised vaatasid üksteisele otsa. Nagu sõjas! 
Meeõis varjas näo kätega. «Me ei jõua iialgi üle Mini-Sose!» 
«See on teie süü, teie süü!» hüüdis Välgupilv enese- 

valitsust kaotades. «Aga mina enam reservatsiooni ei lähe! Ennem suren. Hapedaa ja Tšaske ütlesid 
seda sama. . . Jah, parem sureme kõik!» 

Uinonaa vaatas oma väikest kaitsealust sõbraliku pilguga ja võttis nutval Meeõiel käed näo eest ära. 
«Mispärast sa siis meie juurde tagasi tulid?» küsis ta tüdrukult. 

Meeõis neelatas ja pühkis pisaraid. «Seal oli üks karvane mees,» vastas ta, «kes tahtis mind oma 
naiseks teha. Sellepärast ma jooksingi õhtul minema. Kobras leidis mind metsast. Ma olin väga 
näljane. Ma arvasin, et ta lööb mu maha, aga tema võttis mind kaasa ja ütles, et ma tohin jälle siia 
jääda.» Viimast tunnistas Meeõis vaevu kuuldava häälega. Tal oli hirm vaenulikult meelestatud 
naiste ees ja ta tundis endal väikese õe põlglikku pilku. 

«Aga kust te hobused saite, kelle seljas te siia ratsutasite?» küsis Mongšongšaa tekkinud vaikust 
katkestades. 

«Hundipealik võttis need valgetelt meestelt, kes kulda otsivad. Ta ütles, et meil on hobuseid vaja.» 
«Hau,» kinnitas Välgupilv tõsiselt. «Selles oli tal õigus.» 

«Hobustest on näha, et te olete nad poolsumuks ajanud,» usutas Mongšongšaa edasi. «Kas 
vaenlased on siis juba nii lähedal?» 

Meeõis noogutas. «Jah, need, kes Niobrara äärest ja reservatsioonist, ida poolt ümber Mustade 
mägede tulevad, on juba kaunis lähedal. Kobras ütles, et umbes ratsaniku päavatee kaugusel. Me 
lõime kannad mustangide külgedesse ja ratsutasime kiiresti, et jõuaksime teid veel hoiatada. 
Vaenlastel on head hobused ja neil ei ole naisi ega telke.» 

«Kas neid on palju?» 

«Kobras Ütleb, et viiskümmend: kolmkümmend pikknuga ja kakskümmend laagripolitseinikku.» 
Välgupilv ohkas sügavalt ning eemaldus naistest ja tüdrukutest. Ta nägi nõupidamisringis istuvat 
pealikut ja tema sõdalasi ning taipas, et nõupidamine ongi vist juba lõppenud, sest mehed hakkasid 
laiali minema. Käskjalg käis ringi ja Välgupilv kuulis, mida ta teatas. Naised ja lapsed pidid Tokai- 
iito ja tema meeste kaitse all otsekohe edasi minema. Ainult seitse sõdalast pidid koos Tšetansapaga 
maha jääma ja jälitajailt «hobused ära ajama». 

Silmapilkselt oli voor jälle rännakukorras ja asus teele. Must Pisik ja tema saatjad aga pöördusid 
kõrvale ning läksid ühte väikesesse metsatukka. 

«Ma otsin endale hea varitsuspaiga,» tähendas Tšetansapa delavaarile. «Poen siia peitu ja jään 
jälitajate tulekut ootama. Nad näevad siin kõigepealt meie jälgi ja peatuvad.» 

Sellal kui Must Pistrik seda rääkis, oli Hundipealik lasknud oma luurajasilmadel juba ringi käia. 
Tšetansapa vaatles nüüd kohta, mida delavaar kõige sobivamaks hindas. Jõgi oli kalda puu- ja 


põõsajuurte alt tühjaks uuristanud. Praeguse madala veeseisu juures jäi jää ja juurte vahele midagi 
koopataolist, mis oli tükati veel sulalund täis ning rippuvate juurte ja kuluga poolenisti kaetud. Must 
Pistrik muheles. «Hüva on,» ütles ta. «Mina jään siia, aga teie minge. Liikuge kaarega tagaajajate 
selja taha ja pidage neid silmas. Minu arvates asuvad nad siia 

öölaagrisse. » 

«Hau.» 

Kõhn Must Pistrik ronis kaldaeendi alla. Varitseja ees rippus mullane juurtekardin, Hundipealik aga 
ehitas tema ette veel poolkülmunud lumest valli. Pidev sula pidi peatselt kõik jäljed ära pühkima, 
mis võisid lumekuhjatise kunstlikku teket reeta, ja valli jõe jääkaanega loomulikul viisil ühendama. 
Kui kõik oli nagu kord ja kohus tehtud, asus delavaar koos Vana Kaarna, tema mõlema poja, Kopra 
ja veel kahe sõdalasega teele. 

Tšetansapajäi üksinda varitsema. Ta kontrollis veelkord, kas püss, mille noorem Kaaren talle jättis, 
on ikka niiskuseeest korralikult kaitstud, ja sirutas siis jalad mugavalt välja. Ta kuulas lõokeste 
lõõritamist ja ploomipuule laskunud musträstaste laulu. Lindude laulust oli selge, et väljas on kõik 
rahulik ja ohutu. Ka Kopra teated kinnitasid, et vaenlane ei tule enne õhtut. 

Tukkudes veetis Must Pistrik pikki tunde. Parema meelega oleks ta mõne puu otsas istunud ja ringi 
vaadanud. Aga üksinda oli tal ju võimatu peidikut jälle nii hästi maskeerida, nagu Hundipealik seda 
oli teinud, ja seepärast pidigi ta nüüd külmas ning märjas urus kükitama. 

Päike aga veeres oma rada ja nii saabuski viimaks õhtuhämarus. Tšetansapale tundus, nagu 
kostaks maa kaudu juba kauget kabjamüdinat. Maapind hakkas üha tugevamini võbisema. See oli 
väeosa! Vaenlased tulid. Juba eral- 

das dakoota kõrv hobuste traavitüminat ja kerges kapakus müdistavaid kapju. Milahanskad eelistasid 
mitmes reas traavida, samal ajal kui Šonka oma sõjameestega kappas hanereas. Kõigepealt jõudis 
metsatukani kapakumüdin ja vaikis seal. Tasased sammud läksid laiali ja summutatud hääled 
valjenesid. Jõejääle langes ühe mehe pikaksvenitatud vari. See mees pidi olema indiaanlane, sest 
varju järgi otsustades oli ta paljapäi ja kandis pikki juukseid. Ta liikus nii hääletult, et tast ei olnud 
midagi kuulda. Aga vari reetis, et ta istus kaldanõlvale. Tema jalad nihkusid üle kaldaserva, ta 
libistas end jääle ja kummardus sügavalt, vaadates paremale ja vasakule nõlva alla. Must Pistrik 
hoidis kätt noapidemel. Kiuid uurivad silmad libisesid tema peidikust üle. Hundipealik oli teinud 
eeskujuliku töö. Luuraja kadus taas. Üleval tunti end nüüd kindlamini. Kõlas veniv hundiulg, mis 
tõenäoliselt milahanskadele märku andis, et tee on vaba. 

Kui pikknoad järele jõudsid, tekkis kõva lärm. Valju häälega jagati käske hobustelt maha tulla. 
Ratsasaapad plartsusid lompides. Hobused viidi puude ja põõsaste vahele. Telgid aga püstitati 
nähtavasti sõõrina ümber metsatuka. Tšetansapa «hobuste äraatamise» plaanile ei olnud see sugugi 
soodus. 

Laagrikära hakkas p!kkamööda vaibuma. Kuid otse Musta Pistriku peidupaiga kohalt kostsid 
jällegi sammud ja kuulaija eraldas kaht häält. Üks neist rääkis r-i põristades laitmatut inglise keelt, 
teine aga, hästi madal, kasutas piiriasukate kõnepruuki. Madal hääl oli Tšetansapale tuttav ja ta 
kuulas seda salavihaga. Too oli ju reetur Šonka. «Jää kohe valt,» ütles põristaja. «Siin käsutan mina. 
Me lõime laagri üles ja jutul lõpp. Praegu pole ju vähimatki mõtet ülepeakala põhja poole ratsutada 
ja end jälgedest eksitada lasta. Tokai-iito on va salakaval koer. Ma olen täiesti kindel, et ta tegi oma 
Jõuguga haagi ja asub nüüd laagris meist edelas. Aga muide, luurajad peaksid meile ju varsti teateid 
tooma.» 

«Tema laager ei asu edelas ja ta ei süüta.ühtki lõket. Need on teised inimesed, kapten Roach võib 
mind uskuda.» Madal hääl rääkis tungivalt. «Minu mõlemad piilurid on välja saadetud, aga meil ei 
pruugi neid oodata. Küll nad meile järele jõuavad. Ratsutame edasi, et Tokai-iito veelgi suuremat 
edumaad ei saaks!» 

«Pea suu! Aitab juba vaidlemisest! Sa kuulad nüüd mu sõna!» 

Kõnelejad läksid eemale ja hääledki kadusid koos nendega. Tšetansapal oli sellest kahju, sest äsja 
kuuldud uudis pani teda imestama ja ta oleks meeleldi rohkem teada tahtnud. Edelas olid süttinud 
laagrituled? Oli see tema kaaslaste sõjakavalus? Või olid seal tõepoolest peatunud tundmatud 
mehed? 

Laager näis aegamisi unne suikuvat. Ainult hobused rapsasid ja krõmpsutasid veel põõsaid ja 
rohtu. Korra arvas Tšetansapa kuulvat, kuidas üks noor mees puu otsa ronis. Kellegi ihu nühkis vastu 
karedat puukoort. 

Täna seisis ees keerukas ülesanne. 
Kui kesköö oli möödas, jõudis Tšetansapa otsusele. Kõige kardetavam oli hetk, mil ta pidi peidikust 
välja ronima, ilma et tal endaloleks veel laagrist ülevaadet olnud. 

Ettevaatlikult puges ta Hundipealiku tehtud lumeseina tagant välja. Kui ta juba väljas kaldaeendi 
varjus lamas, tardus ta hetkeks paigale ja kuulatas. Mitte midagi ei liikunud. 

Nüüd sidus ta juuri ja rohukõrsi pea ümber ning ajas end püstakile. Üles vaadates avastas ta kõrgel 
papli otsas vahiposti. Mees istus seal ülal imekspandavalt paljana, kandes ainult vööd. Pikad juuksed 
rippusid lahtiselt seljal. Edev põder, mõtles Tšetansapa, ei või siis oma juukseid patsi punuda ja 
kinni siduda! Õnneks ei vaadanud too veidrik vähemalt mitte jõe poole, vaid kohusetruult kuhugi 
kaugusse. 

Kähku lipsas Must Pistrik puude alla hobuste vahele. Ükski loom ei ilmutanud rahutuse 


tundemärke. Manööver oli õnnestunud. 

Dakoota varjus võsasse. ühe pajupõõsa okstelt leidis ta torukübara ja haljaste nööpidega mundri. 
Küllap oli munder Tatokanole ronimisel tüliks, et ta selle seljast ära oli võtnud. Olgugi et öö ei 
paistnud enam pakast tõotavat, võis tollel edeval tobul seal kõrge papli otsas ilma riieteta 
sellegipärast külm olla. Tšetansapa roomas papli jalani. 

Ühtäkki kärgatasid öös püssilasud ja kogu laager oli paugupealt ärevil. 


Murelikult pidas dakoota endamisi aru, kes võis tulistada. Kas olid Roachi luurajad paplisalust 
edelasse ilmu- 

nud laagri asukatega vastamisi sattunud või Šonka piilurid Hundipealiku ja tema sõjameestega 
kokku põrganud? Kui nii, siis olid delavaar ja tema mehed kuskil vea teinud, sest nad ei tohtinud ju 
kellelegi silma alla sattuda. Oli kuidas oli, igatahes ei kostnud püssipaugud kuigi kaugelt. 

Selleks et mõista, mis laagris toimub, ei tarvitsenud dakootal kuulmist pingutada. Erutusega 
kõneldi küllalt valjusti. Ometi taipas ta sõnadest ainult seda, et keegi ei teadnud veel, mis on 
juhtunud. Kõik näisid praegu laagri lõunaservale tõttavat. Seal ümbritses äsja tagasijõudnud 
luurajaid häälte virvarr. Lärm vaibus ja Roach jagas põristades käske. Oma suureks imestuseks sai 
Must Pistrik aru, et kõik mehed peale mõne üksiku telkide, varustuse ja veoloomade valvuri pidid 
püssid võtma ja edelasse ratsutama. Seal taheti «Tokai-iito laager» maatasa teha. 

See lõi sootuks uue olukorra. Ratsanikud tulevad kohe hobuste järele. Aga enne seda hobuste 
kammitsaid läbi lõigata ja kõiki või vähemalt suuremat osa neist minemma ajada oli ühele inimesele 
lootusetu ettevõte. Musta Pistriku plaan oli nurjunud. 

Juba tulidki esimesed ratsanikud, et hobuseid võtta ja sadulasse hüpata. Ühtlasi pani Must Pistrik 
silmanurgast tähele, kuidas valvur papli otsast alla ronis ja oma mustangi otsima läks. Seda nähes 
tärkas kõhnal sõjamehel hea mõte. Ta tõmbas kähku mundri selga ja pani torukübara pähe. Pimedas 
ja üldises saginas ei äratanud tema tegevus kellegi tähelepanu. Kui «kindral» tuli hobusega, tabas 


teda dakoota rusikahöop. Ootamatusest üllatatud keigar kukkus, Must Pistrik aga kargas hobuse 
selga, kelle «kindral» enda jaoks oli toonud. 

Ta ratsutas tragunite telkide ja muulade vahelt läbi. Viimaseid kasutati ainult veoloomadeks ja 
jäeti seepärast maha. Väeosa rivistus lagedal väljal. Nähtavasti oli Roach andnud korralduse, et 
temagi ratsaväelsed indiaanlaste rivistusse asuksid, sest ratsanikud seisid juba väga pikas reas 
üksteise järel. Tšetansapa oleks nagu hilinenult kohale jõudnud. Otse tema ees seisid dakootadest 
politseinikud. Ta teadis juba reservatsioonipäevilt, et indiaanlastest koosneval politseil ei ole 
ratsajärjestus kindlaks kujunenud, nii nagu oli varem tavaks vabadel hõimudel. Seepärast oli teistete 
politseinikele ükspuha, kas «kindral» ühineb nendega rivi keskel või lõpus. Tšetansapa 

sättis end rivi sappa parasjagu siis, kui ratsanikud juba liikuma hakkasid. Nüüd ei olnud enam 
kellelgi mahti talle tähelepanu pöörata. 

Üle öise preeria kapates ootas dakoota põnevusega, kuidas selle seiklusrikka öö sündmused edasi 
arenevad. 

Siiani olid nad üsnagi ootamatu pöörde võtnud. Ta oli sattunud kummalisse olukorda: ratsutas 
omaenese vaenlaste salgas ründama tundmatut vastast. Mustangi seljas üle kõva rohukamara ja 
krudisevate lumesaarte kihutades ning enda ees ratsutajat jälgides mõlgutas ta mõtteid. 

Laager, mida pikknoad ja Verine Tomahook praegu rünnata kavatsevad, ei kuulu Tokai-iitole. See 
oli Tšetansapale enam kui selge. Aga kes siis on need inimesed seal mõistatuslike laagrilõkete ääres 
ja kust nad tulid? Tokai-iito luurajad ei olnud neist eelmisel päeval ainsatki märki näinud. Aga päev 
hiljem tulnud Roach avastas nad kohe ja Šonka saatis nende juurde kaks maakuulajat, kes end 
tulevahetusse mässisid. Mõlemad maakuulajad olid teatanud, et tegemist.on Tokai-iito laagriga, 
järelikult kuulusid selle elanikud punaste meeste hulka. Dakootasid siinses ümbruskonnas enam ei 
leidunud. Vahest olid kõrges Kaljumäestikus redutavad absarokad tulnud alla tühjadele jahimaadele 
loomi küttima? Aga niisama hästi võisid need olla ka assiiniboinid, või olid koguni mustjalad võtnud 
sel aastal tavalisest varem ette sõjakäigu Dakootamaa piirialadele? Jah, väga võimalik, et just kanada 
assiiniboinid olid siin lähedal laagrisse asunud; kuulusid nad ju siuude hulka ning olid soengute ja 
riietuse poolest kõige enam dakootade sarnased. Pimedas võisid piilurid neid kergesti karusalga 
meesteks pidada. 

Tšetansapa kappas endist viisi ratsanikerivi lõpus ja vallandas sealjuures oma mustad patsid, et 
pikkade lehvivate juustega veel rohkem «kindraliga» sarnaneda. Hobune, kelle seljas ta ratsutas, 
laskis end kergesti juhtida, muidu aga oli vilets kronu, ilma võhma ja särtsuta. 

Kui väeosa ja salapärase laagri vahele jäi ainult veel madal kõrgendik, tehti peatus ja sedamaid 
anti eesotsast vile abil mingi käsklus. Pikk rodu rirvistus ühele joonele, nii et Tšetansapagi oli 
sunnitud oma hobusega poolpöörde tegema. Ta naaber ei saanud mahti teda terasemalt silmitseda, 
sest otsekohe järgnes rünnakukäsk. 

Täiest kõrist karjudes ja marutuld avades tungis arvukas väeosa edasi. Dakoota oma viletsal 
setukal oli üks 

viimaseid, kes kõrgendiku ületas. Teised olid juba jõudnud läänenõlvalt alla tasasele maale, mida 
Tšetansapa nüüd ülalt pilguga haarata võis. Et mitte kahtlust äratada, ratsutas ta künkaveerul pisut 
allapoole ja võttis siis endale aega jalge ees lebava võitlustandri uurimiseks. 


Tema ees laius lääne suunas lausikult avanev nõgu, 


mida ülejäänud kolmest küljest piirasid laugenõlvalised seljakud. Nõo keskel helkles jää ja vesi. 
Tiiki ümbritsesid madal salu ja kuue koonusekujulise indiaani telgi varjud. 


Öine taevas oli siravaid tähti täis külvatud. Üksikud lumelaigud peegeldasid veidi valgust. Aga 


sellest hoolimata valitses kuu loojumisest saadik sügav pimedus, ning maastiku väiksemate 
üksikasjade ja sündmuste jälgimiseks oli juba tarvis preeriaelanike ööpimedusega harjunud silmi. 
Tiigi kaguserval avastas Tšetansapa kopli, milles asunud mustangid olid juba maha lastud ja lamasid 
osaliselt ülekuti rohus. Naistest ja lastest ei olnud jälgegi; küllap nad olid kas telkidesse peitunud või 
madalasse kaldavõserikku pakku pugenud. Tiiki ümbritseval tasandikul võitles käputäis indiaanlasi 
juba igast küljest pealetungiva ratsasalga vastu. Kabjamüdin, võitlejate karjed, raksatavad lasud ja 
koerte klähvimine - kõik kostis läbisegi. Rünnatavad punased sõjamehed ei talitanud sugugi 
uisapäisa. Nende väike salk hoidus tihedalt kokku ja ründas ise ratsanikesõõri lõunaküljelt. Ükski 
kõrvaltvaataja ei oleks osanud öelda, kuidas see juhtus, ent äkki murdis salk pikknugade ja 
dakootade mitmekordsest rõngast läbi ning võis nüüd lahedamalt tegutseda. Mõned indiaani 
ratsanikud pääsesid vabadusse ja põgenesid üle - preeria lõunasse. 
Kohe olid jälitajad neil kannul. 
Kõigeees kihutas põgenike jälil kiire pugal täkk, kelle seljas istujat eraldasid teistest meestest 
kotkasuled. Šonka! . 

Tšetamsapa püss kähvatas palge. Samaaegselt pöördus ka üks põgenikest tagaajajate poole ning 
tema ja Tšetansapa matsavakenid kärgatasid korraga ühe ja sama märgi pihta. 


Ent kirbulevõetud ratsanik pääses nende kuulide eest. Vihaselt langetas Must Pistrik relva, sest oma 
kronu seljas ei oleks ta vaenlasele iialgi järele jõudnud. Ta heitis pilgu lähemale ümbrusele. 

Siin hakkas ebavõrdne võitlus juba lõppema. Kõlas kapteni põrisev hääl: «Vangi võtta!» Paistis, 
et ta tahab veresauna lõpetada. Tema käsu peale jäi ümberringi vaiksemaks. Kaks milahanskat 
ratsutasid torukübaraga ehitud dakoota poole. 

«Meie «kindral»!» naeris üks neist ja lõi Tšetansapa juurde jõudes talle laksatades õlale. «Tule, 
kullake!... Tule aga tule tiigi äärde!» nõudis ta veel kord, kui Must Pistrik kõhkles. «Kas sa signaali 
ei kuulnud? Me peame kogunema! Nii et tule! Teel räägid mulle, missuguseid vägitegusid sa korda 
saatsid! Kas see pott sinu peas ikka kuule püüdis?» 

Tigedalt kõõritas Tšetansapa kõnelejat torukübara serva alt. «Valge mehe sõnad on haavavad!» 
tõrjus ta tõredalt, olles sunnitud kõrbi tahes-tahtmata ergutama, et kogunemispaika ratsutada. «Ma ei 
vasta valge mehe küsimustele! Ta võiks mulle parem ütelda, mitu kärnast koiotti ta ise vagaseks 
tegi!» 

«Kämast koiotti! Kärnast koiotti! olete aga teie, punanahad, mul isekeskis ikka toredad sellid küll! 
Üks ei lase teist elada. Ma ütlen sulle täpipealt, mitu sinu venda ja õde ma vagaseks tegip: ühe mehe, 
kolm naist ja poisi. On sulle sellest küllalt?» 

«Aga pealik laskis teie käest jalga,» kostis Must Pistrik, hoolitsedes selle eest, et kõrb astuks 
võimalikult aeglaselt. 

«Jah, too tegi koos paari kambajõmmiga sääred... Hei, kuule, liigu oma setukaga veidi 
käbedamalt! Kas kuulsid? Juba jälle tulistati! Eks see ole meie Šonka — küll see neile sulekandjatele 
säru teeb, selles pole kahtlust!» 

Tšetansapa oli teraselt kuulatanud; lask oli kostnud üsna lähedalt. Kindlasti pöördus põgenenud 
pealik tagasi, aga temaga koos ka teda jälitav Šonka. 

«Jah,» sõnas Must Pistrik ja tema hääles värises raev, mille põhjust ta vestluskaaslasel, lihtsal 
tragunil, oli võimatu ära arvata. «Jah, Šonka kihutab ringi, et sulekandjaid kinni nabida. Aga Tokai- 
iitot ei leidnud ta ikkagi. Või tahab pikknuga mulle ütelda, et see siin oli Tokai-iito laager?» 

«Ei, «härra kindral», seda ei saa väita kõige kangemgi mees. Nendes telkides elasid mustjalad, kes 
ei lähe meile põrmugi korda.» 

Sellal kui Must Pistrik traguniga kõneles, jõudis võitlus täielikult lõpule. Ka viimased ratsanikud 
liginesid kogunemiskohale. Ainult Šonka ja tema saatjad, kes mustjalgade pealikut taga ajasid, ei 
olnud veel tagasi. Taas laskus preeria kohale öövaikus. Mehed käisid ringi, otsides langenuid ja 
haavatuid. Maast kostis tasaseid oigeid ja ägamist, vahetevahel sajatusi ja harva mõni lohutav 
sõbrasõna. Tiigikaldale oli kerkimas uus laager, kust kostsid juba Roachi käsklused. Tšetansapa 
mõistis, et kapten ei lähe oma meestega täna öösel enam jõeäärsete paplite alla, vaid jääb 
siiasamasse tiigikaldale... Hobused kustutasid jäässe raiutud aukudest janu ja tõstsid siis oma 
tilkuvad koonud, et lasta end kannatlikult minema talutada. Ümberringi lamasid tapetud indiaanlaste 
laibad, millest keegi väljagi ei teinud, ja telkide lähedal asuvas suures koplis nägi Tšetansapa jällegi 
mahalastud veoloomade kehi. J ah, niimoodi pidi siis Tokai-iito laagri käsi käima. 

Pikkamisi ratsutas dakoota jutuka traguni ja tema sõnakehva kaaslase saatel edasi. 

«Meie luurajad on tublid, aga seekord nad siiski eksisid,» alustas Must Pistrik uuesti, lootes 
vestluse kaudu midagi uut teada saada. «Viha Tokai-iito vastu tegi nende silmad pimedaks.» 


«Mnjaa. ..» alvas tragun, «eks igaüks võib eksida. Teie, punanahad, olete ju omavahel sarnased nagu 
lambad karja hulgas. .. Hea veel, et sind, kõrgeauline «kindral», saab su torukübarast ära tunda. 
Meie luurajad vandusid pühalikult, et mees, kellega nad tagasiteel kokku põrkasid ja kes neid 
tulistas, oli too ärakaranud lurjus Tobias. Aga kus on Tobias, sealt ei ole ka Tokai-iito kuigi kaugel. 
Olgu kuidas tahes, me kaotasime ainult mõned tunnid, mida on kerge tasa teha. Me läheme uuesti 
põhja poole ja võtame peakangelase juba hommepäev kinni. Ja seda ma sulle ütlen, et seal ei jää küll 
koeragi ellu. Seda oleme kõik endale tõotanud.» 


«Fred Calrke'il ei oleks siin sihukest rumalat lugu juhtunud,» püüdis Tšetansapa vestluskaaslast 
ääri-veeri usutleda. 

«Jah, see Freddy! Selle koha pealt on sul tuline õigus. Tema oskab seda tööd hoopis paremini kui 
meie ilus Anthony Roach ja kõik preeriaavaruste Šonkad kokku. Tema on ekstraklass! Aga sa ju 
tead, et tal on tegemist. 

Ta on meist kaugel ees. Kindlasti on ta praegu juba põhjafortide patrullide juures, ja need ajavad 
Tokai-iito jälle mere käppade vahele tagasi! Sellest tuleb alles ajujaht!» Kõneleja vilistas 
rahulolevalt läbi hammaste. «Punastel koertel võtab see igatahes hinge välja!» 

«Tollel Tokai-iitol on ainult viisteist või kakskümmend sõjameest.» Tšetansapa püüdis oma 
hääleile õige halvustavat tooni anda. «Reservatsioonis ei lubanud ta ühtki meest surmata ega taha 
muud midagi kui Kanadasse põgeneda. Aga missugust kisa-kära teie, pikknoad, tema ümber teete!» 

«Ah, esiteks oli see kisa, mida teie, punased vennad, enne tõstsite, veel palju suurem, ja teiseks ei 
taipa sa tuhkagi. Ta on üks kuradima sell, kes ei taha sugugi ainult põgeneda, vaid haub ka verist 
kättemaksu. Karusalga naised ise rääkisid, ja see on ju täiesti selge ja endastmõistetav. Kuid egas 
koer üksnes sinna maetud ole. Mis meil sellest, kui kolmkümmend, kuuskümmend või minu poolest 
kas või sada punanahka Kanadasse putkavad ja mõned skalbid kaasa võtavad. See ei huvita kedagi 
peale vanaeitede. Tähtis on hoopis midagi muud, mille peale sina oma aruga loomulikult ei tule. 
Roach tahab maioriks saada ja Clarke ihkab agendikohta, ja sinu pealik, see Šonka, ei taha 
politseiülema ametist ilma jääda. Ja selleks ongi vaja asi väheke üles puhuda, et see hästi suur ja 
võimas välja näeks ja vahest koguni ajalehtedesse satuks. Vaat see on tähtis! Sene nimel peamegi 
preerias ringi ratsutama ja nende vilunud kelmide, nende vanade sulidega lahinguid lööma. Tokai- 
iito ise on kardetav koer, aga tema karja hulgas leidub veel teisigi sääraseid kiskjaid, nagu näiteks 
too ennast täis nadikaell Tšetansapa! Kui palju tüli on ta meile juba kaela toonud! Teie, punanahad, 
olete siinses neetud tuulises paikkonnas üles kasvanud, tunnete kõiki riukaid ja vigureid, teate iga 
põõsast ja rohukõrt. Meie aga oleme sellel maal uustulnukad, kellel on ainult hobused ja püssid. Me 
ei saa ometi suurtükkidega kohale sõita käputäie kirpude pärast, kes veel enne minema kargavad, kui 


suurtükk on paigale seatud! Peame vaatama, kuidas neid kinni püüda ja küünega laiaks litsuda. 
Pealegi on meil tarvis selle eest hoolt kanda, et suured mehed üksinda asjast kasu ei saaks, vaid et 
meietaolistelgi meepotist midagi lakkuda jääks. Nii on lood!» Jutuhoos oli tragun 

oma hobuse peatanud ja sundis teda nüüd uuesti laagri poole liikuma. Tšetansapa kavatses lobisejast 
maha jääda, kuid viimane ei jätnud teda rahule. Ta andis dakoota hobusele laksu, nii et see kaasa 
jooksis, ja Must Pistrik ei julgenud vastu puigelda. Vahest oli koguni vajalik kõigepealt tiigi äärde 
minna ja vaadata, kuhu hobused paigutatakse. 

Dakoota oli juba tähele pannud, et väeosa kasutab ära kopli, mille mustjalad olid rajanud oma 
mustangide jaoks. Must Pistrik imestas, et siksikad nii tugeva tara püstitamisega vaeva olid näinud. 
Sellest võis järeldada, et nad teadlikult võõrastel jahimaadel viibisid ja hobusevargust kartsid. 

Umbes kahekümnele mustangile ettenähtud koppel oli hästi avar ja mahutas tunduvalt rohkem 
loomi. Enamik ratsanikke oli hobused juba tarandikku viinud. Lõunapoolsest küljest oli tarasse ava 
jäetud ja Tšetansapa oma mõlema saatjaga ratsutas kõige viimasena otseteed ava juurde. Tarast 
mõned .meetrid eemal seisis Anthony Roach, ratsapiits käes. 

Kapteni tähelepanu pöördus kolmele ratsurile, kes maha hüppasid, et hobuseid ratsmeidpidi koplisse 
talutada. 

«Hei!» hõikas põrisev hääl. 

Tšetansapa ja mõlemad tragunid teritasid kõrvu. 

«Hei, jajah, just sina, torukübaraga! Tule õige. korraks siia.» 

Dakoota. täitis käsku. Hobust ülemuse juurde talutades uuris ta vargsi ümbrust ja vaagis kõiki 
põgenemisvõimalusi. 

Roach ootas dakootat harkisjalu ja silmitses teda pealaest jalatallani. Kui võimukandja pilk peatus 
püksisäärtel, mis pikakasvulisele sõjamehele liiga lühikesed olid, tundis Tšetansapa end nagu vähk 
keedupotis, kus vesi kuumenema hakkab. 

«Sa mukitud faasan! Kus sa sel ajal olid, kui meie võitlesime? Mis?!» 

Must Pistrik ei lausunud sõnagi. «Võta see totter torukübar kohe ära ja vaata mulle otsa!» 

Enne kui Tšetansapa seda nõudmist täita jõudis, sirutas Roach ise käe välja ning. kiskus oletatava 
«kindrali» 

peaehte maha. dakoota langetas pea rinnale, et paremini varjata nägu, mida pimedas oli niigi raske 
ära tunda. 

«Hohoo! Siin ta nüüd seisab nagu halva südametunnistuse kehastus! Igavene vilets pelgur! Kas sa 
arvad, et mul ei jätku kõikjale silmi? Küll sa mind veel tundma õpid, poisike!. Ratsutab meie selja 
taga nagu tsirkusetola, aga kui ta siis püssi tõstab ja tulistab, sihib ta täpipealt oma ülemust Šonkat, 
va nõder tainapea! Hei, kas kuulsid, mida ma ütlesin?» 

«Hau, ma kuulsin suure valge mehe sõnu!» Tšetansapa rääkis tasa, et võõras häälekõla liiga 
selgesti välja ei kostaks. 

«Hoia oma sõnakõlksud endale! Ma tean ise, mis ma olen, ja tean ka seda, et sina oled rumal, laisk 
ja arg! Aga ära sa ainult ,arva, et sul minu juures niiviisi kaua näkkab! Kui sa ei tahtnud võidelda, 
siis lähed nüüd vahti pidama - selge? - aga järgmine kord saad juba kolki! Sa võtad hobuste 
vallvamise enda peale. Silmad ja kõrvad näikse sul üsna head olevat, aga aju sa selleks ei vaja. Nii et 
lase käia, marss edasi! Vii oma armetu setukas koplisse ja asu kohale. Postile jääd sa hommikuni. 
Kaks punast venda saad endale seltsüks.» 

«Hau, ma lähen. Aga suur valge mees võiks enne mu kübara tagasi anda.» 
«Tuhat ja tuline, pea lõuad, sa punane padakonn!... Säh, võta! Lugupidamisest, mida sa minu vastu 


pead üles näitama, ei ole sul vist õrna aimugi, mis? Va pasavasikas!» 

Tšetansapa püüdis kuulist läbistatud ja kapteni kätest toorelt koheldud kübarat siluda, et talle 
endist sündsat välimust tagasi anda. Esimest korda elus hoidis ta seesugust eset käes. Kui toru oli 
taas kasutamiskõlblik, sättis ta selle hoollikalt pähe, tõmbas jälle sügavalt laubale ja lahkus 
uhkeldaval kõnnakul. Hobune järgnes talle ratsme otsas, kael pikalt ette sirutatud. 

Koplis laskis dakoota hobuse vabaks ja seadis sissepääsu sulgevad latid kohale. 
Roach astus väljaspool tara veel kord lähemale. 

«Passi korralikult peale ja ära tuku,» manitses ta «kindralit». «Vaenlane on ligidal, järelikult 
peame ettevaatlikud olema.» 

Tšetansapa oli samal arvamusel. 

Ülemus eemaldus, jättes dakoota esialgu omapead. Vii- 

mane alustas valvuriametit sellega, et käis hobuste vahelt risti ja põiki läbi ning vaatas nad kõik üle, 
niivõrd kui pimedus seda võimaldas. Tema imestuseks ja rõõmuks asus kapteni kimmel samuti 
koplis. 

Kui Tšetansapa ettevalmistustega sinnamaani oli jõudnud ja hobused kas rohtu krõmpsutama olid 
hakanud või magama heitnud, ilmusid kohale nood kaks dakootat Šonka rühmast, kes pidid koos 
«kindraliga» hobuseid valvama. Must Pistrik oli asja niimoodi korraldanud, et ta seisis nende tulekul 
uuesti avatud koplivärava lähedal. 

Ta varjas end hobuste vahel, nii et liginejad ainult tema torukübarat nägid. Üks neist hüüdis 
arvatavale «kindralile»,et tema jäägu sissepääsu juurde ja et nemad otsivad endale teised 
valvepaigad. Seda nad ka tegid, jättes Tšetansapa üksinda ette koplisse. Ta pidas aru. Kui ta vaid 
teaks, kus Hundipealik oma meestega võiks asuda. 

Ta oli veendunud, et mõni neist igal juhul hobusekarja ligiduses viibib. Kuidagimoodi pidi ta 
püüdma nendega ühendusse astuda. Mõttes kordas ta kokkulepitud signaale. Siin, kus ta praegu 
asub, on koera haukumine täiesti omal kohal. Mustjalgade koerakari ei olnud ju veel päriselt 
rahunenud. Tšetansapa roomas esimeste hobuste vahele ja haukus koera komgel, kes oleks nagu 
sinna ära eksinud. 

Seejärel istus ta tara lähedusse ning ootas. 

Ei kestnud kuigi kaua, kui eemal klähvis koiott. Mustjalgade koerad vastasid vihaselt, ent 
rahunesid peagi, sest koiotist ei kuuldud enam kippu ega kõppu. Ka koioti lõhna ei võinud koerad 
tunda, nagu Tšetanmlpa oletas. 

Ta lootis, et too koiott kõige inimlikumalt lõhnab. 

Dakoota astus tara juurde ja lennutas end lühidalt hoogu võttes sellest küljetsi üle. Aeglaselt 
lonkis ta sinnapoole, kust oli kuulnud koioti klähvimist. Kõige selle juures käitus ta nii, nagu oleks 
midagi kahtlast märganud ja läheb nüüd asja uurima. Juhul kui kaasvalvurid teda eemalt jälgisid, 
võisid nad tema teguviisi ainult heaks kiita. 

Jõudnud nii kaugele, et ööpimedus teda teiste valvurite eest varjas, jäi Tšetansapa seisma. Seljaga 
kopli ja telkide poole seistes tõmbus ta küüru ja tõstis käed. Ta oli tuleriistad välja võtnud ja hõõrus 
nendega sädemeid, mis valgustasid tema kõhna nägu torukübara serva all. Nüüd sai ligilhiilinud 
sõber kindlasti aru, kellega tal tegemist 

on. Tšetansapa laskis sädemeil kustuda, pistis tuleriistad jälle varjüle ja seisis paigal, oodates, kas 
kusagil midagi liikuma. hakkab. 

Ta oli õigesti arvestanud. Üks mees lähenes roomates ja peatus Tšetansapast kahe meetri kaugusel. 
«Vend?» sosistas Must Pistrik vaevu paokil huulte vahelt. 


«Šunktoketša!» vastati niisama tasa, mille järel too mees roomas Musta Pistriku juurde. 
«Šunktoketša ja neli sõdalast. . .» 

Šunktoketša tähendas hunti. delavaar oli juba harjunud oma nime dakoota keeles ütlema. 

«Ma olen ees koplis,» sosistas Tšetansapa vastu. «Tulge minu juurest sisse. 

«Hau.» 

Jutuajamine oli lõppenud. 

Tšetansapa lonkis edasi ja tegi ringi. Pikkamisi pöördus ta siis koplisse tagasi, et asuda jälle endisele 
kohale sissepääsu lähedal. 

Varsti roomasid üksnes tema silmale nähtavad inimmaod kopli poole. Püsse lükkasid nad enda 
ees. Nad siuglesid tara alt läbi hobuste juurde. Viimased ei ilmutanud rahutuse tundemärke, sest 
mehed olidend erilise lõhnava rohuga sisse hõõrunud. Must Pistrik andis sõpradele viimased 
juhendid: «Neli jäävad sissekäigu juurde. Head hobused. Šunktoketša läheb tahapoole. Mõlemad 
valvurid maha võtta. Siis koos kõigi mustangidega minema!» 

Kirdest hakkas selgesti kostma kabjamüdinat. 

Tšetansapa piilus välja preeriasse. Šonka oma meestega tuli mustjalgu jälitamast. ümberriietatud 
dakoota seisis tara ääres ja vaatas tulijaile vastu. Kolm ratsanikku vedasid endaga kaasa kolme 
hobust, kelle selga olid seotud kas teadvuse kaotanud või surnud indiaanlased. Oletatav «kindral» 
tõmbas latid aegsasti sissepääsu eest ära, et tulijaile selle töö juures mitte liiga lähedalt silma hakata. 
Nüüd ta ootas, hoidudes üksikasjalikuma vaatlemise eest jällegi hobuste varju. Ratsanikud hüppasid 
saduilaist maha. Šonka ja tema mõlemad saatjad sidusid kolm surnud dakoota politseinikku hobuste 
selj.ast lahti ja ajasid siis kõik hobused tarandikku. 

«Kindral» sulges uuesti koplivärava, kui vaenlased surnukehi kaasa viies juba telkide poole 
sammusid. 
Niipea kui tulnukad olid telkidesse kadunud, tõmbas 

Tšetansapa latid jälle eest ära. Nüüd oli tarvis hobustega asi klaariks teha. Idakaares ilmus 
silmapiirile juba esimene rohekas kuma, mis muutis öise taeva heledamaks, nii et tähevalgus 
varjundi võrra kahvatas. 
Tšetansapa möödus hobuste vahele peitunud sõpradest. 
«Kus Kobras on?» küsis ta rutakalt. 

«Paplite juures. Kogub vist sõjasaaki. Roach jättis ju sinna peale veoloomade ka telgid, milles 
leidub liha ja laskemoona.» 

«Hästi. Olge valmis. . . ma vilistan. Me kihutame hobused siit välja. Te ajate nad paplitest mööda 
ja sealt Tokai-iito jälgedes üle Kollase Kivi jõe.» i 

Pärast korralduste andmist tõttas Tšetansapa hobuste vahelt läbi kopli tagaossa Hundipealiku 
juurde. delavaar oli teda oodanud. 
Sosinal seletas dakoota talle veel kord oma plaani. 
Siis hüppas ta kimli selga. Kohe olli ka Hundipealik enda jaoks väljavalitud lapilise hobuse seljas. 
Tšetansapa hele vile andis märku, millele vastas mitmehäälne võigas ulgumine. Dakootad 
paugutasid meeletult revolvreid, nende nahkpiitsad plaksusid ja laksatasid vastu kohkunud hobuseid. 
Juba pistsid. eesmised neist kihutama. Kimmel ajas end püsti, samas jälle raius tagant üles, nii et 
Must Pistrik, kellel oli ühes käes revolver ja teises piits, pidi oma sooniliste reitega tugevasti hobuse 
selga klammerduma. Vahetpidamata tõi ta kuuldavale õudustäratavat kisa. Kari tema ees trügis 
hirmunult väljapääsu poole. Latid murdusid raginal ja perutavad loomad sööstsid üle murtud tara 
pimedasse preeriasse. Kimmel tegi järsu pöörde, sest ta ei pääsenud ees tunglevaist hobustest kohe 
mööda,ja hüppas võrdlemisi kõrgest tarast üllatava kergusega üle. Mõned uljamad võtsid temast 
eeskuju ning järgnesid talle siis pöörase kihutamisega läbi preeria. Samal ajal oli suurem osa karjast 


juba kopli lõunaküljelt välja pääsenud ning sööstis minema, saadetuna karjuvaist ja piitsa vibutavaist 
sõjameestest. 
See kõik oli ainult sekundite küsimus. 

Telkide juurest kandus neile järele kisa ja koerte raevukat haukumist. Raksatasid lasud ja 
eemalduvate ratsutajate ümber vihisesid kuulid. Kuid tuhatnelja kaugenevaid mehi ei suutnud keegi 
enam tõsiselt ohustada. . Olid ju kõik hobused välja murdnud. Mõned üksikud, 

kes ei suutnud karjaga sammu pidada ja keda nende peremehed tõenäoliselt uuesti kinni püüdsid, 
olid haavatud loomad, kellega ei olnud midagi peale hakata. Võimetuina ja vihast värisedes jäid 
vaenlased oma laagrisse maha. Ratsaväest oli tahtmatult saanud jalavägi. 

Preeriaindiaanlaste armastatuim ja sageli kasutatav sõjakavalus - hobuste äraajamine - oli 
järjekordselt õnnestunud. 

Sellele suurele kordaminekule järgnenud varahommikul istusid Tšetansapa, Hundipealik, Kobras 
ja Vana Kaaren koos noorema pojaga jõekaldal kasvavas paplisalus, Tšetansapa esimese peidiku 
lähedal. Kaarna vanem poeg oli kõige kõrgema papli otsa roninud ja pidas vahti nagu sõge Tatokano 
eelmisel ööl. Kaks ülejäänud osavõtjat öisest üritusest olid juba suure hobusekarjaga teel Tokai-iito 
voori poole. Kuue kohalejäänud sõjamehe ratsud krõmpsutasid võserikus rohtu. Mehed olid pisut 
keha kinitanud ja piipu teinud ning mõnulesid nüüd päikesepaistes. Väikesest salgast kaugel eemal, 
metsatuka veerel, lamas seotud Tatokano. Mustal Pistrikul oli tema munder veel seljas ja lömmis 
torukübar mänguasjaks käes. Teda vaadates pahvatasid kaaslased ikka jälle lustakalt naerma. 

«Kas sa ei seletaks nüüd meile, kavalam kõikidest kobrastest,» alustas Tšetansapa pärast seda, kui 
mehed öise seikluse üle esimesi vastastikuseid muljeid olid jaganud, «kas sa ei seletaks mulle, 
mispärast pean ma ikka veel seda mundrit kandma ja mispärast sa vangi meist nii kaugele viisid?» 

«Jah, kohe ma seletan sulle, sa kuivetum kõikidest paplitest!» vastas Tšapa muiates. «Aga 
kõigepealt räägid sina mulle, kui kauaks me veel mõtleme siia jääda.» 

«Seda võid sa kuulda. Me jääme siia veel terveks päevaks, et jälgida, mida Roach suure hirmuga 
ette võtab. Ta mõtleb Custeri saatusele ja kardab, et me tema ja kõik ta mehed tapame. Sellepärast 
kindlustabki ta end praegu, nagu vanem Kaaren meile teatas, ja jääb sinna tiigiäärse künka juurde 
istuma nagu jalutuks jäänud preeriakoer. 

Aga kui ta siis jälle liikuda tihkab, marsib ta tingimata lõunasse tagasi. Tema pärast meil siin istuda ei 
tarvitse. Aga temast ohtlikum on Šonka oma punaste koiottidega. Nemad ihkavad kättemaksu, see on 
kindel, ja nendel on punaste meeste väledad jalad. Sellepärast jääme me siia 

ja hoiame neil silma peal, aga kui öö kätte jõuab, ratsutame veelkord ümber laagri, karjume ja 
tulistame. Siis käsib Roach Šonkat enda juurde jääda ja teda kaitsta, ja meie oleme sel moel ka 
Šonkast lahti. Hau.» 

«Hau, sinu nõu on hüva. Me oleme seiltsme mehe ja kolme püssiga raputanud oma jälgedelt 
viiskümmend sõjameest viiekümne püssiga, kaotamata ise ainsatki meest. Tokai-iito jääb 
Tš:etansapaga üliväga rahule. Aga nüüd tahan ka mina, Kaval Kobras, midagi ära teha. Sa tead ju 
küll, Must Pistrik, et sina ja mina olime need, kes pealikule «halval maal» reservatsioonis kõige roh- 
kem raskusi tegid. Seepärast ongi meie kahe kohus nüüd karusalga heaks kõige paremaid tegusid 
korda saata. Sinul on üht-teist juba õnnestunud. Nüüd tuleb minu vingerpuss. Mina aitasin sind, 
järelikult pead ka sina mind aitama.» 

«Hau, ma olen valmis. Kas selllest on veel vähe, et ma sinu pärast päise päeva ajal juba tundide 
kaupa seda mundrit kannan?» 

«See on alles algus. Kuula nüüd minu plaani. Sa ise ütlesid, et uatšitšunid on «kauge maa taha 
kõnelnud» ja Punane Rebane on teel põhjafortidesse, et meid sealtpoolt pihtide vahele ajada. See 


tähendab suurt hädaohtu. Peame seille vastu midagi ette võtma. Minu nõu on põhjafortide meestele 
hirmu teha, nagu ründaksime me nende forte kirdes, samal ajal kui nemad ise otsivad meid loodes 
Missouri äärest. Siis ratsutavad nad tagasi oma fortidesse ja jätavad meid rahule, sest lugu Niobrara- 
äärse kordoniga, mille Tokai-iito maha põletas, ei ole veel meelest läinud.» 

«Hästi.. Aga ma olen kolle uudishimulik, mismoodi. Sa neile hirmu teed ja mis on minu mundril 
sellega pistmist.» . 

«Kohe näed ja kuuled. Mängi ainult minu mängu kaasa, muud ei midagi.» Tšapa tõusis ja tõi 
kohale vangistatud Tatokano, kellel seni puudus võimalus jutuajamist pealt kuulata. 

Must Pistrik nägi enda ees lamavat vangi ja temas tärkasid kõige kurjemad mällestused. Too paljas 
kehkenpüks oli ju Šonkaga mestis olnud, kui viimane reservatsiooni aetud karusalga nõukogu 
koosolekule laskevalmis revolvriga oma tahte peale surus ja Tšetansapa raskesti haavata sai. 
Sõjamehe ilme süngestus. 

Tšapa astus vangi ette. «Tatokano,» ütles ta, «sa lamad köidikuis. Ma võin sind tappa. Ma teen 
seda. Ma küpsetan ja praen sind nagu karukäppa. Sa oled reetur ja koiott! » 


Kartmatult, ent erakordse tobeduse ja raevuga vaatas Kelgit enda ette. 
«Kas said aru, sa haisev rott?» 


«Jah,» kostis kõnetatu varmasti, kuid pilku tõstmata. Näis, et ta hoidub Tšetansapa poole vaatamast, 
sest mundri kaotus oli talle vist liiga valus. I 
«Hea, et sa aru said. Aga kas sa ka tead, et see on sulle päris paras palk?» 


Nüüd tõstis keigar ometi uurivalt silmad. Kas tema, vang, tohtis kõnelda? See näis temas lootust 
äratavat ja ta iseteadvus hakkas taas pead tõstma. «Ma olen Washingtonis elava Suure Isa 
sõjamees!» kuulutas ta. «Pikknoad on nii tugevad, et keegi nende vastu ei saa! Kobras ja Tšetansapa 
varastasid minu mundri! Andku nad munder mulle tagasi ja lasku mind jalamaid vabaks, muidu 
poovad milahanskad nad üles! Aga kui te mundri tagasi annate, palun ma pikknugasid, et nad 
andestaksid ja maksaksid teilegi kümme dollarit kuus, kui te nende eest võitlema hakkate.» 

«Ah nii, või kümne jollari eest kuus andsid sa meid ära, koiott sihuke! Ma tõmban sul naha maha 
ja heidan sind koertele söödaks, sest sa oled seda ära teeninud ja meie koerad on näljased! Kas 
kuulsid?» 

«Kindr.all» ei vastanud. Niiüd oli tema raevunud pilkude märklauaks Tšetansapa, kes oma 
juukseid palmitses ja vahepeal mundrinööpidega mängis, just nagu tahaks ta neid eest ära kiskuda. 
«Jah, sa vaata ainult!» manitses Kobras «kindralit». «Sinuga juhtub samuti nagu selle mundriga. Sa 
kaotad kõik ilustused. Sa tahad meile oma valgete meestega hirmu nahka ajada, kuid nemad on ju 
praegu kaugel, mina aga seisan sinu lähedal!» 

Kobras vaikis viivu, et järgnevate sõnade mõju suurendada. «Niisiis, sul on valida!» karjus ta 
ootamatult «kindralile» näkku. «Ma kas nülin su naha maha ja küpsetan sind praevardas nagu 
karukäppa... või sa tuled meie juurde ja võtad Meeõie naiseks! Kas su kõrvad kuulsid seda?» 
Kopra ettepanek oli indiaani kommete ja pruukidega 

kooskõlas. Preeriaindiaanlaste karm elu, õnnetused jahil ja surm taplustes vähendasid meeste arvu, 
kes olid suutelised naistele ja lastele tarvilikku toidust muretsema. Ikka ja jälle andis tunda küttide 
vähesus. Sellepärast võeti meeleldi vastu isegi vangilangenud vaenlasi, kes avaldasid nõusolekut 
naitumise teel hõimuga sugulusse astuda. Mõistagi oli neil juhtudel alati tegu vaprate, läbiproovitud 
meestega, kellest hõimul kasu oleks, mitte aga «kindrali» taoliste naeruväärsete kujudega. Ettepanek 
tekitas võitjate ringis lõbusat elevust. Ent Tatokano oma nõmeduses oli vaevalt nii enesekriitiline, et 
lõbususe põhjust mõista. Ta võttis Kopra pakkumist puhta kullana. Kuid ta ei suutnud kuidagimoodi 


otsustavat vastust anda. 

«Sinu mõtted roomavad aeglaselt nagu tigu!» käis Kobras peale. 

«Kindrali» pilk kinnitus kõnelejale. «Aga kas ma siis saan oma mundri tagasi?» 

«Kui pealik Tokai-iito lubab,» kostis Kobras tõemeeli. 

«Mis?» küsis Tšetansapa ehmunult. «Ega sa ometi taha seda paljast poissi tõepoolest uuesti meie 
telkidesse tuua?» 

«Aga miks mitte? Ta ei ole sugugi nii arg. Tal ainult ei ole aru peas, seepärast langeski ta Šonka 
püünistesse. Aga jalad on tal niisama väledad kui antilloobil. Varem kasutasime teda käskjalana, 
miks ei võiks me seda ka edaspidi teha? Kui Tokai-iito lubab!» 

Must Pistrik ei lausunud enam ühtegi sõna. Ta ainult sülitas. 

«Niisiis tuleb Tatokano meie telkidesse ja võtab Meeõie naiseks?» tahtis Kobras selgusele jõuda. 
«Ta hakkab koos meiega pikknugade vastu võitlema!» 

Keigar kohkus. «Seda ma ei tohi!» Tema lameda otsmiku taga kees nähtavasti pingeline töö. 

«Miks siis, va auklik keedupott, va rasvane mokassiin? Sel juhul tõmban ma su mundri meie 
väikese karu selga, sinu nahast ,aga teen Meeõie rüüle narmad!» 

Tatokano vaatas Kobrast anuval pilgul. «Aga ma ju tahan teda endale naiseks!» 
Hundipealik muigas kahjurõõmsalt. 

«Sa oled veel palju rumalam, kui ma arvasin,» nentis Kobras. «Mispärast sa ütled, et ei tohi, kui sa 
ise teda ometi naiseks tahad?» 

«Aga ma ei tohi ju teie juurde jääda ega pikknugadega võidelda.» 

«Miks mitte, sa piiksuv preeriakoer? Kas kardad oma kümne dollari pärast, skunks sihuke? Kui 
ma sind ära olen küpsetanud, jääd sa neist nagunii ilma! Nii rumal sa vist ei ole, et sa sellest aru ei 
saaks?» 

«Jah, aga ma andsin ju vande.» Tatokano tobe nägu kalgistus. Ta oli küll kohtlane ja alp, kuid 
üksikud dakoota sõjameheau põhimõisted olid ka selles tühises olendis lapsest saadik nii tugevasti 
juurdunud, et ta oli juba võimetu neist täielikult vabanema. 

«Mida sa siis vandusid?» küsis Kobras ärritatult. 
«Et ma võitlen valgete meeste eest.» 
«Väga kurb,» ütles Kobras Hundipealikule. «Nüüd pean ma ta ikkagi ära praadima!» 

«Aga küsi oma vangilt,» lausus delavaar abivalmilt, «kui pika aja peale ta vande andis. Valgete 
meeste juures antakse vanne enamasti ainult selle aja peale, mille eest dollareid saadakse.» 

Kobras puudutas kergelt «kindrailit», kes kurvameelsena oma vaenlaste sõõris istus. «:Kas 
kuulsid? Mitme kuu peale sa vande andsid?» 

«Ma ei tea.» 

«Ta ei tea!» 

«Missuguse kuu eest sa viimati oma dollarid said?» küsis Hundipealik vangilt. 

«Haigete silmade kuu ' eest, mis meil praegu käes on.» 

«Väga hea,» märkis Hundipealik. «Siis sa lähed pikknugade juurde ja ütled neile, et sa neid selle kuu 
lõpust alates enam ei teeni ja ka dollareid enam ei taha. Siis lasevad nad sul ära tulla.» 

«Aga ma ei saa ju valgetele meestele ütelda, et ma tahan ära tulla, sest Kobras tapab mu enne ja 
võtab mu skalbi.» 

«Jah,» hüüdis Kobras, «nii ma teen! Mismoodi Hundipealik seda üldse mõtles? Kas ma pean oma 
vangi vabaks laskma, et ta võiks minna valgete meeste juurde ja rääkida neile, millest meil siin juttu 
oli? Kas tema kõrvad äkki kõike pealt ei kuulnud, olgugi et ma ta üsna salu servale viisin? Ta on 
alati hea kuulmisega olnud, kuigi 

aru on tal lühike. Ta teab, et me kasutame sõjakavaliust ..: Ta teab, et me ainult teeme näo, nagu 
läheksime loodesse, selleks et põhjafortidest tulnud pikknoad meid sealt kandist otsiksid. Meie aga 
ratsutame vahepeal nende selja taga tühjadesse fortidesse kirdes ja põletame seal kõik maani maha! 
Jah, meie plaan on ilus ja kavalus hea, aga see reetur siin teeb sääred ja räägib pikknugadele kõik 
ära. Etta veel pealekauba kümme jollarit saaks? Ei, parem ma lõikan selle vintske prae ribadeks ja 
Tšetansapa kingib mundri Meeõiele! Hau!» 
Raevukal ilmel lohistas Kobras vangi jälile põõsaste vahele. 
«Tulge,» sõnas ta siis kaaslastele, «lähme veidi eemale. See raibe haiseb minu jaoks liiga vängelt.» 
Põhjus ei pidanud küll paika, kuid Tšetansapa ja delavaar tõusid, et Kopraga kaasa minna. Varsti 
pidi ju selguma, mida ta õigupoolest taotles. 
Vangi kuuldekaugusest kindlalt välja jõudnud, jäi kräsujuukseline mees seisma. «Nii, nüüd võime 
omavahel kõnelda. Mida te asjast arvate?» 
Tšetansapa vangutas torukübaraga kaetud pead. «Ma ei saanud sinu plaanist aru.» 


«Nähtavasti on kõige kõhnematel sõjameestel mõnikord ka kõige lahjem arusaamine. Asi liigub 
kenasti. Ainult et Hundipealik peab Tatokano täna öösel salamahti vabaks laskma.» 
«Mina?» hüüatas delavaar tõrjuvalt. 
«Jah, sind. ta usub, sest sa oled pikknugasid teeninud. Siis lippab ta põhjafortidesse milahanskade 
juurde ja teatab neile kõigest, mis ma talle äsja rääkisin, just nagu suurest pealtkuuldud saladusest. 
Nad jäävad teda uskuma ja ratsutavad fortidesse tagasi, sest nad kardavad, et me neile seal kallale 
tungime.» 

Tšetansapa võttis torukübara peast, nagu tahaks ta pead tuulutada, ja silus käega üle juuste. «Sa 
oled nupukas,» ütles ta siis, «ja sul on õigus. Me võime seda proovida.» 
«Hau!» möönis Hundipealik. 
Mehed naasid endisele laagripaigale metsatukas ning kasutasid nende käsutusse jäänud päevatunde 
selleks, et magamisega jõudu koguda. Kui Tšetansapa teised üles ajas, oli juba pime ja pilvedest 
tibutas vihma. Kokkuleppe kohaselt hiilis Hundipealik Tatokano juurde, et 

teda köidikuist vabastada. Sealjuures andis ta kelgarile veel kord nõu võimalikult kiiresti põhja- 
fortidesse joosta ja seal teatada, mida ta kuulis, sest see olevat tema ainus pääsemisvõimalus. 
Peatselt nägi puu otsas istuv luuraja põgenikku, kes pärast lühiajalist küürakil hiilimist püsti kargas 
ning antiloobi väledusega põhja suunas pimedusse kadus. 


VIIMANE VÕITLUS VENDADE VAHEL 


Tšetansapa ja tema sõbrad aga alustasid öist petterünnakut kapten Roachi tiigiäärsele laagrile. 
Kabjad tümpsusid rohukamaral. Loikudest pritsis pori hobustele vastu kõhtu ja üle ratsanike jalgade. 
Öö oli pilkaselt pime, sest kuud ja tähti varjasid vihmapilved, ning otsekui loodud ettevõtmisteks, 
mis pidid saladuskatte alla jääma. Ükshaaval tiirutasid dakootad väledate ratsude seljas künka ja tiigi 
ümber. Nad liginesid ja kaugenesid. Ikka jälle kaikus vaenlase laagri ümber mõnitav «hii-jaah!» just 
nagu nähtamatute öiste tontide hüüe. Lasud raksatasid kord lähedal, kord kaugel. Tiigi ääres 
haukusid pikalt ulgudes mustjalgade koerad. Künkalt ja tiigikaldalt vastasid üksikud püssid. Hirmu 


ijärgi mõõtes võisid Roach ja tema mehed sel ööl kindlasti mitu surma surra. Nagu Tšetansapa ennist 
mainis, oli kindral Caster, kelle väeosa dakootad viimse meheni hävitasid, ohvitseridel ja sõduritel 
veel liiga värskelt meeles. Ei olnud vähimatki kahtlust, et Roach ja tema väesalk kohe järgmisel päe- 
val koos laagripolitseinikega tagasiteele lõunasse asuvad. Ent see, mis Roaehi seal ees ootas, oli 
muidugi kõike muud kui majoriks ülendamine. Ei olnud ta ju endale põrmugi vähem häbi teinudkui 
Šonka, kes oli lasknud end relvitul karusalgal reservatsioonis kinni siduda ja nüüd veel pealekauba 
oma hobuse ära ajada! 

Vastavalt kokkuleppele kohtas Tšetansapa öise petterünnaku ajal vahetevahel Hundipealikut. 
Järjekordsel kohtumisel pakkus delavaar end pilkast pimedust ära kasutades vaenlase leeri hiilida, et 
seal vahest veel midagi teada saada. Tšetansapa oli sellega nõus, kuid palus delavaari mitte kauaks, 
ära jääda, sest neil tuli peagi põhja poole teele asuda, et jälle vooriga ühineda. 

Praegune soe vihm tõi kaasa ohu, et Kollase Kivi jõe jääõib liikuma hakata ja ratsanikel tee Tokai- 
iito juurde ära lõigata. 

Sel ajal kui Hundipealik oma ettepanekut teoks tegi, ratsutas Tšetansapa koos kaaslastega endist 
viisi laagri ümber. Sealjuures märkas ta äkki midagi, mis teda imestama pani. Aasal sõi rohtu 
ratsanikuta hobune. Olgugi et Must Pistrik sellest paigast juba korduvalt mööda oli ratsutanud, ei 
olnud ta looma seni tähele pannud. Kust see välja ilmus? Oli ta ehk koplist äraaetud karja hulgast 
eraldunud? See näis kõige tõenäolisem olevat. Tšetansapas tärkas soov teda kaasa võtta. Hobune ei 
olnud ju iialgi ülearune. Ta ligines sammu sõites, et mitte hlobust minema paletada. Krõmpsutamine 
lakkas — loom oli nähtavasti tähelepanelikuks muutunud ja pea tõstnud. Tšetansapa tahtis juba võõra 
hobuse ratsmeist kinni haarata, kui talle täiesti ootamatult kallale tungiti. Tugevad käed haarasid teda 
vasakust jalast ja rebisid ta kimli seljast maha. Tšetansapa kukkus. Püsti karates kuulis ta veel, 
kuidas tema kimmel ja võõras ratsu pimedusse kappasid. Juba olid nad silmist kadunud. dakoota 
otsis püssi, mille oli kukkudes maha pillanud,ent ei leidnud seda enam. üksinda seisis Tšetansapa 
avaral väljal keset pimedat ööd. Veel kord otsis ta püssi, kuid tagajärjetult. Relv oli kadunud. Must 
Pistrik värises raevust. Ta ootas veidi. Kui see närune varas talle ainult uuesti läheneda söandaks! 
Tal ei olnud vähimatki aimu, kuhu tema vastane öös ja udus võis kaduda. Ümberringi aga kuulis ta 
jälle mlüdistavat neljakihutamist, mille oli suure ähmiga sootuks unustanud, ja talle meenusid tema 
sõjamehed. Juba kõlaski Hundipealiku vile, mis andis märku, et ta on vaenlaste leerist tagasi, 
jõudnud, oli aeg teele asuda, kui nad tahtsid enne jääminekut Kollase Kivi jõest üle pääseda. 
Tšetansapa andis taandumissignaali. Sõjamehed kogunesid tema juurde. 

«Ega te juhuslikult minu kimlit kinni ei püüdnud?» küsis Tšetansapa. 
«Sinu kimlit?!» 

«Kui ei püüdnud, siis ei püüdnud!» Tšetansapa oli rõõmus, et ta pimedas sõprade nägusid ei 
näinud. «Luba, et ma istun sinu selja taha!» palus ta Kobrast. «Me ratsutame üile Kollase Kivi jõe 
Tokai-iitole järele!» 

Keegi ei väljendanud oma imestust sõnades. Esiotsas mustangiga, kes nüüd peale kräsujuukselise 
mehe ka tema kibestunud sõpra kandma pidi, liiguti edasi põhja poole. 

Vihma valas nagu oavarrest ja tuul tõi lõunast ka a rahutukstegevalt mahedat õhku. Aeg-ajalt 
kippus vihmapladin kabjamüdinat summutama. Inimesed ja loomad tilkusid veest, pealegi olid nad 
üleni higised ja lõhnasid teravalt. Ent kannatlikult kappasid hobused tarmukate ratsanike all teedeta 
pimeduses. Kui mehed oma ratsudele voli andsid hinge tõmmata, kuulsid nad kaugusest mingit 
sisinat ja praksumist. 

Nad teadsid, mida see tähendab. Kollase Kivi jõel hakkas jää lõhenema. Taas sundisid nad 
vaevatud hobuseid tagant ja taas kihutati tuhatnelja läbi öö. Mida lähemale jõele, seda sagedamini 


tungisid läbi vihmavalingu kurjakuulutavad helid. Aga veel ei olnud kuulda tugevat mürinat, mille 
saatel jää liikuma hakkab. Veel oli aega! 

Niidud alanesid vähehaaval. Libajas maapind sundis kiirust vähendama, sest hobused hakkasid 
märjal rohul libisema. Tšetansapa oli maha tulnud ja Kobraski talutas hobust kõrval, sest niimoodi 
Jõuti kiiremini edasi. Näis, nagu hakkaks sadu järele jääma. Tuul paisus veelgi tugevamaks ja 
katkikäristatud pilvede vahelt näitasid end põgusalt üksikud tähed. Sügavamal allpool, ratsanike 
jalge ees hakkas paistma tuhm valendus. Süsimustade kallaste vahel helkis jäässe aheldatud jõgi. 

Lõpuks jõudis väike salk kaldanõlvakule. Nüüd tulid kõik ratsanikud maha, et hobuseid talutada. 
Kaldalt ronisid nad rüsijääle, kus ei olnud sugugi hõlpus edasi minna. Suured jääpangad olid üksteise 
otsa kuhjunud, üheksainsaks metsikuks teravike, kantide, rahnude ja tasapindade kaoseks külmunud. 
Kõikjal lainetas vihmavesi. Iga kuukiir, mis lühikesteks silmapilkudeks seda salakavalat 
jäämaastikku valgustas, valmistas Tšetansapale rõõmu. Ta läks üksinda ees, Kopral aga oli veel 
hobune ratsmeidpidi järel. Neile järgnesid Hundipealik, Vana Kaaren ja tema mõlemad pojad oma 
hobustega. Jääkaane varjus käis kurjakuulutav elu. Öiste rändurite jalgealune kõmises ja kurises; jõgi 
oleks nagu oma liikmeid sirutanud. Kurdistavate kärgatuste saatel tekkisid jäässe praod. Hobused 
olid hirmu täis ja mehed nägid kurja vaeva, et neid endaga kaasa vedada. Nad olid sun- 

nitud ratsusid rahustama, samal ajal kui nende endi jalad vaevu tuge leidsid. Lihkudes ning jalgealust 
proovides läksid nad libedal jääl edasi. Ühtepuhku kurjustas jõgi sulavate masside all, nii et kõik 
ümberringi kõmises ja vingus. Äkitselt uhtus inimeste ja loomade vastu veelaine. Näis, nagu oleks 
kõik vankunud; jääkate kerkis. Hobused ehmusid ja ajasid end tagajalgadele. Ponnistusega hoidsid 
mehed ratsmeid. Tšetansapa aitas Kopra hobust kinni hoida. Mehed said tunda, et nad ei taluta mitte 
omaenda mustange, kes peremehi usaldavad ja on preerias üles kasvanud, vaid hoopis sõjasaagiks 
võetud võõraid hobuseid. Kõhn mees ja tema sõber komberdasid jääpankade ja libisevate 
hobusekapjade vahel. Rutakalt rühkisid nad vastaskalda poole, kuid jõudsid oma heidutatud 
hobustega pimeduses siiski vaid pikkamisi edasi. Viimaks näis jõe keskosa juba selja taga olevat. 
Veevood jääkaane all kurisesid ahnelt, pürgides ühtvalu ülespoole. Isegi Tšetansapa ei suutnud 
hirmule vastu panna, kui järjekordne lõhe krigiseva paugatusega otse tema jalge eest läbi jooksis. 
Edasi, nüüd ainult edasi, enne kui nad kõik jääpankade vahel surnuks pigistatakse ja jõepõhja 
kistakse. Täie jõuga sikutas ta Kopra värisevat ratsut enda järel. Hobune oli hirmust .meeletu. 
Ühtepuhku libisedes, ikka jälle komistades ja põlvili kukkudes rühkisid inimesed ja loomad edasi. 
Tintmust põhjakallas paistis nende ees otsekui pääsemine ja elu. Ainullt välja sellest kahkjalt 
kumendavast põrgust, mille märjad kombitsad neid juba haarama ärgitasid! 

Hiljem ei teadnud sõjamehed enam isegi, mismoodi nad viimaste meetritega toime tulid. Jõgi oli 
möirgama hakanud ja jääpangad kõrvulukustava kärgatuse saatel puruks muljunud. Vesi oli kõikjalt 
välja tulvanud ja tugi jalge all kõikuma löönud. Tšetansapa oli maha jäänud ja teised endast mööda 
lasknud, et viimasena tulevat Vana Kaarnat toetada. Otsekui purjuspäi olid inimesed õõtsuvatel 
jaätükkidel tuigerdanud. Vana Kaaren oli vette kukkunud ja Musta Pistriku abiga uuesti jääle rooma- 
nud. 

Aga nüüd seisid mehed rohukamaral. Veel eales polnud nad nii selgesti tunnetanud, kui hea see 
on, kui su jalge all on kõva maa, mis ei õõtsu ega anna järele, ei sisise ega pragune. Hääletult seisis 
ta paigal ja kandis oma pääsenud poegi. 

Mehed viisid hobused nõlva pidi veidi maad ülespoole ja heitsid siis pikali. Värisevad ratsud 


seisid nende kõrval. 
Kui päike järgmisel hommikul tõusis, oli tuul vihma minema kihutanud. Taevas oli nii sinine, 


nagu oleks keegi ta puhtaks küürinud. Ainult üksikud helehallid, valgete servadega pilvetupsud 
purjetasid veel mälestusena öisest vihmavalingust äraeksinult üle laotuse. Väljapuhanud Tšetansapa 
oma meestega peesitas päikesevalgusest kiiskaval märjal lõunanõlval. Ainuilt Hundipealik oli end 
kuhugi rohu sisse peitnud ja pidas vahti. Meeste jalge ees m:öirgas jõgi. Jääminek oli täies hoos. 
Kõrgele kuhjunud pangad krigisesid ja raksusid; valkjalt helkiva rusuvälja alt kostis kõminat. 
Kõditava õudustundega meenutasid mehed, kuidas nad üle selle jäärüsi olid tulnud. Nüüd ei 
pääsenud enam hulgal ajal ükski elav hing jõest üle. Nad olid kaitstud iga lõunast tuleva jälitaja eest. 

Läbimärgades sääristes Tšetansapa lamas siruli piisoninahksel vaibal, käed pea alll. 
Kräsujuukseline Kobras ja Vana Kaaren kükitasid oma juhi kõrval. Mõlemad noored Kaarnad istusid 
hobuste vahel. 

«Seda tegime me hästi,» võttis Kobras kõike saavutatut kiitvalt kokku. 

Must Pistrik ei lausunud musta ega valget. Nüüd, kus jääminekuga seotud ohud seljataga, pöördusid 
tema mõtted vägisi viimasele öisele seiklusele. Pealiku ülesanne oli laitmatult täidetud ja vaenlased 
karusalga jalgadelt maha raputatud. Kas pidi tema kui võitja nüüd ilma püssita, kaassõitjana. Kopra 
hobuse seljas Tokai-iito laagrisse ratsutama? Kas niimoodi näeb siis välja kuulsusrikas tagasitulek, 
millest ta oli unistanud? Hapedaa ja Tšaske naeravad üksmeeljelt isa üle ja naised teevad tema kulul 
nalja. 

«Mis te arvate,» küsis Must Pistrik sõpradelt, «kes peale meie võisid veel täna öösel tiigi ääres 
ringi liikuda?» 

«Šonka ja tema mehed need küll ei olnud,» teatas Hundipealik. «Nemad olid viimaseni laagris ja 
tahtsid vangivõetud mustjalgu ära tappa. Mõned neist nad tapsidki, ülejäänutel aga läks korda 
põgeneda. Minu arvates hiilis pääsenud pealik kahe või kolme sõjamehega omade juurde ja vabastas 
nad.» 

«Ju siis varastas sinu kimli ja püssi mõni minemapääsenud mustjalg,» ütles Kobras Tšetansapale. 
«Küllap ta 

tahab oma kaotatud au hõimu ees sellega vähegi tagasi võita, et näitab sõjasaagina ette dakoota 
hobuse ja püssi. Meie ,)ammused vaenlased siksikad on samasugused tigedad koerad nagu poniid.» 

Tšetansapa mõlgutas mõtteid, jälgides samal ajal sihitult jää liikumist jõel. Jääpangad ollid ühe 
narmendava puutüve enda vahele pressinud ja murdsid ta nüüd puruks. Jää kandis endaga pärivoolu 
vanu jälgi. Arvatavasti oli piisoriikari kusagil hiljaaegu üle jõe läinud. 
Paraku ei olnud dakootad neid kohanud. Ennäe... isegi mõned kabjajäljed lumeriismeil, rautamata 
mustangide värsked jäljed. Hobused olid komistanud ja libisenud. Sealsamas oli ka kellegi imeväike 
mokassiin lumeriismeile oma pitseri vajutanud. 

Üheainsa ropsuga oli Must Pistrik püsti ja all kalda ääres. «Vaadake!» hüüdis ta kaaslastele. «Kas 
te ei näe?» 

«Kindlasti olid need põgenenud mustjalad,» oletas Kobfias rahumeeli. «Pole midagi öelda - 
vahvad inimesed. Riskivad täna öösel koos naiste-lastega üle jää tulla nagu meiegi. » 
Ikka veel seiras Must Pistrik üksisilmi jälgi, mis koos jääga pikkamööda kaugenesid. «Täna öösel?» 
küsis ta sealjuures. «Ei, minu arvates alles varahommikul. .. Nad leidsid vist ülalpool parema 
üleminekukoha kui meie... 

Aga... vaadake ometi! üks hobune oli neil ju rautatud!» 
Tšetansapa tõusis. «Ma lähen kallast pidi ülesjõge,» seletas ta. «Need varganäod peaksid veel üsna 

lähedal olema.» 
«Me tuleme kaasa!» 
Esiti Tšetansapa kõhkles. «Eks tulge pealegi,» nõustus ta siis ometi. «Ainult et mõlemad noored 
Kaarnad jäävad siia hobuseid valvama.» 

Mehed jooksid põiki mööda kaldanõlva. Loikudest nirisesid läbi rohu tillukesed ojad. Päike paistis 


soojalt. Tšetansapa liikus ilma igasuguste ettevaatusabinõudeta. Tegemist oli ju punanahaliste 
vastaste, aga mitte uatšitšunidega. Kes neile avameeli ligines, võeti ka avameeli vastu. 
Kui mehed olid lühikest aega teelolnud, kärgatas hoiatuspauk. Laskur lamas ühe loodes kõrguva 
künka tipul, kust avanes jõeorule hea ülevaade. Pauk oli neile tema asukoha reetnud. 
Dakootad peatusid. Tšetansapa tõstis palja käe märgiks, 

et tal ei ole kavatsust võidelda. Seejärel jäid dakootad rahulikult paigale, et oodata, mis edasi saab. 
Neid üllatati. 

Sellesama nõlvaku serval, mida mööda nad olid tulnud, seisis äkitselt indiaanlane. Suurena ja uhkena 
seisis ta avara sinitaeva taustal. Ta oli sale ja sirge nagu oda ning temast õhkus väärikust, hoolimata 
ta noorusest. Temagi oli relvitu parema käe üles tõstnud. Vasakus käes hoidis ta Tšetansapa püssi. 

Must Pistrik ja tema saatjad sammusid aeglaselt nõlvakust üles. Umbes kümne sammu kaugusel 
võõrast jäid nad seisma ning silmitsesid teda. See mustjalgindiaanlane oli ju esimene, kes neile uue 
kodumaa väljadelt, mille poole nemad pürgisid, vastu tuli. 

Dakootad .ei osanud mustjalgade keelt ja arvasid, et ka vaenlane ei ole dakootade ega valgete 
keelt õppinud. Tuli üldarusaadavas märkide keeles mõtteid vahetada. Tšetansapa osutas iseendale ja 
kinnisel ilmelootavale siksikale, väljendades sel viisil; et tegemist on küsimusega, mida saab 
lahendada üksnes nende kahe vahel. Võõras andis lühidalt mõista, et on aru saanud ja nõustub 
ettepanekuga. Selle peale nimetas dakoota oma nime: «Must Pistrik Päikesevihma poeg,» ja teine 
vastas talle karmil häälel ning seletavate märkide abil: «Mäekõmin Põleva Vee poeg!» 

Dakootad olid harjunud võõraste eest r,)angelt oma tundeid varjama ja ükskõiksust teesklema, mis 
oli toonud neile kuulsuse, nagu ei oleks nad võimelised isegi naerma. Nüüdki jäid nende pronksjad 
näod liikumatuks, ükskõik kui tabavalt neile ka ei mõjunud nimi, mida nad äsja kuulsid. Oma 
noorusest hoolimata oli Mäekõmin juba kuulus sõjaliste vägitegude poolest. 

Tšetansapa nõudis vastaselt hobust ja püssi tagasi. Mäekõmin aga vastas eitavalt ja tõstis tomahoogi, 
näitamaks oma võitlustahet. Tšetansapagi tõendas Valmisolekut pakutud kahevõitluseks. 

Võõras andis dakootadele peaga märku järgneda ja hakkas ise ees minema. Kordagi ümber 
vaatamata viis ta dakootad üle künkaharja veidi maad ülesjõge ja siis paremat kätt preeriasse. Kostis 
koerte haukumist, ja dakootade ees avanes nõgujas aas, millel nad silmasid väikest põgenenud 
mustjalgade sallka. Tavaliselt rajati laagrid vee äärde. Siia veetusse nõkku olid mustjalad vist ainult 

puhkama jäänud, kui nende pealik äkki dakootasid märkas ja viimastele vastu tuli. Rohusel 
maapinnal istus kümmekond telkide ja tekkideta inimest, kellest mõned olid haavatud. Kaks hobust 
sõid rohtu, ja Must Pistrik nägi taas ilusat Kimlit. See vaatepilt tegi teda veelgi vihasemaks. Ta 
peatus koos saatjatega nõguja aasa keskel. 

Sõõri avardades tõmbusid mustjalgade naised ja lapsed sõna lausumata tagasi. Kõik nad kandsid 
pehmeid, heledaid, nägusa tikandiga kaunistatud nahkrüüsid. Dakootale torkas silma üks neiu, kes 
surnud poissi kätel hoidis. Kui see neiu uuesti istet võttis ja leinates surnukeha oma sülle asetas, jäi 
sõjamehe piilk. temale hetkeks märkamatult peatuma. Mustjalgindiaanlastest pajatavad saagad ei 
vale 

tanud. Neil olid tõepoolest vaprad sõjamehed ja kaunid naised. 

Tšetansapa tähelepanu pöördus taas vastasele, kes nüüd kahe sõdalase saatel tema ette astus. 
Mormnilt ning vihkavalt vaatasid siksikad dakootasid. Olid need ju dakootad - Šonka oma 
laagripolitseinikega -, kes koos pikknugadega mustjalgadele kallale olid tunginud, kusjuures võis 
vaevalt oletada, et viimased midagi dakootade omavahelisest vaenust teadsid. Mustjalgade silmis 
kuulusid Tšetansapa ja Šonka ühte ja samasse vaenulikku hõimu. 


Mustjalgindiaanlaste pealik pani kõik relvad ära peale tomahoogi, terasteraga kirve, nagu neid 
valged mehed indiaanlaste tarvis valmistasid, selleks et kasumeid lõigata. Järelikult kavatses 
Mäekõmin võidelda tomahoogiga. 

Tšetansapagi andis kõik relvad kaaslaste kätte, jättes endale ainult dakootade tavakohase kivinuia. 
Nui koosnes munajast kivist ja selle külge kinnitatud pikast varrest, milleks oli kahekorra painutatud 
tugev oks. Vars oli vetruv. . 

Mustjalg tallas nõkku kulu sisse sõõri ja andis siis skalbivõtmise liigutusega mõista, et see, kes 
ringjoonest väljapoole taganeb, on võidetud ja vastase meelevallas. 

Tšetansapa noogutas. Ta oli valmis kohe võitlust alustama, sest ta ei tahtnud palju aega kaotada, ja 
astus võitu või surma tähendavasse sõõri. Hetkegi kõhklemata tuli ka mustjalg piiristatud 
võitlusväljale ja seisis Tšetansapa vastu. Ülejäänud sõjamehed olid juba ringist lahkunud. 

Vastased seadsid end teineteise suhtes põhja-lõuna suunda, et kaitsta silmi idast paistva päikese 
pimestavate kiirte eest. Mõni sekund seisid mõlemad liikumatult. 

Võitlejate sõbrad, kelleks olid kolm dakootat ja kaks mustjalga, seisid väljaspool ringjoont 
sagaras selle võitleja selja taga, kumma võitu nad soovisid, ja vaatasid asjatundlikult pealt. 
Tšetansapa aga ei mõtelnud enam kräsujuukselisele ustava südamega lapsepõlveseltsilisele, samuti 
näis Mäekõmin olevat unustanud oma sõjamehed ja naised-lapsed, kellele ta nende raskes olukorras 
viimaseks kaitsjaks oli. Sellest silmapilgust alates ei näinud ringis seisvad mehed enam kedagi peale 
vastase. Kumb alustab? Kas viskab üks kirve või katsub teine lüüa. See oli ainus küsimus. 

Inimeste huultelt ei pääsenud ühtki heli rasket vaikust segama. Võitluspaigani kandusid üksnes nüüd 
juba nähtamatu jäämineku kõmin ja kimedad raksatused. 

Mustjalg ründas esimesena. Ta pani kõik ühele kaardile ja viskas tomahoogiga. Et mitte anda 
vastasele aega ründeviisi läbi näha, ei võtnud ta laialt hoogu, vaid virutas kirve peaaegu kätt 
tõstmata. Sellegipoolest koondas ta heitesse kogu oma jõu ja relv vuhises läheda maa pealt täie 
hooga Tšetansapa keskkeha suunas. Hädavaevu jõudis dakoota kirve eest kõrvale põigata. Kuid 
vihiseva tomahoogi tera rebestas siiski tema vasaku jala säärist ja kriimustas kergelt nahka. Vaevu 
pidurdatud hooga lendas kirves edasi ning maandus väljaspool võitlusringi. Ootamatu vise oli 
meisttrlikult sooritatud, kuid jäi tagajärjetuks ja mustjalg seisis nüüd ilma relvata.. 

Mäekõmin ei pilgutanud silmagi. 
Tšetansapa tõstis juba nuia... ja viskas selle eemale. 
Indiaani aumõiste järgi loobus temagi relvast, kui vastasel seda kahevõitluses enam ei olnud. 

«Han! Han!» kõlas pealtvaatavate mustjalgade ringist siira imestusega. 

Vastased kargasid käsitsi teineteise kallale. Õige v,arsti sai Tšetansapa aru, et ta on eelisolukorras, 
sest vastase vasak käsi, mida tiigiäärses võitluses oli tabanud püssipärahoop, ei teeninud teda enam 
endise jõuga. dakoota üritas vaenlast pikali paisata, kuid veel pani Mäekõmin vastu. Sõjamehed, kes 
nende maadlemisele kaasa elasid, õhutasid võitlejaid kriiskavate hüüetega. Äkki tundis Must Pistrik 
külmajudinaga, et tal endal võhm kaduma hakkab. Tema vanast rinnahaavast nirises verd. Käed 
lasksid vastase lahti. Ta vaarus tahapoole ja leidis end toibudes põlvili märjast rohust. Peapöoritus 
andis järele ja silme 

ees läks koik jälle selgeks. Ta võttis vöö küljest tühja noatupe, surus selle haavale ja tõmhas 
niinesidemed uuesti pingule, lootes kindlalt,et jõudu kahandanud verejooks nüüd lakkab. Ta tõusis. 
Kõige selle juures teadis Must Pistrik väga hästi, et mustjalal oleks olnud küllalt aega tallle kallale 
tungida. Kuid siksikagi oli punane mees, ja punaste meeste kahevõitlus oli midagi muud kui «kuke- 


võitlus». Siksika ründas alles siis, kui Must Pistrik jälle jalgadel seisis. Nüüd läks Tšetansapal korda 
vastase paremast käest kinni haarata ja see välja väänata, ning samal ajal tabas mustjalga raskelt 
Tšetansapa kummardus ja puudutas abitut meest, et märkida oma võitu. 

Taevas oli sinine. Ikka veel tilkuv rohi pärlendas. Hobused ja koerad aurasid, levitades 
niiskuselõhna, põhjakaarde pöördunud tuul aga tõi kaasa värskendavat hingust. 

Tšetansapa sirutas käe nõudvalt välja ning sai kõik oma relvad tagasi, lisaks ka veel võidetu omad. 
Ta läks uhke kimli juurde ja vabastas tema esijalad kammitsaist. Ratsmeid pidi talutas ta tantsiskleva 
hobuse nõguja aasa keskele. Seal tõi ta kuuldavale läbilõikava võiduhüüu, millega tema sõbrad 
ühinesid. 

Uurivalt libises Tšetansapa pilk nüüd üle mustjalgade sõõri, riivates ka neiut, kes surnud poissi 
süles hoidis. Neiu andis umbes Hapedaa-vanuse poisi lõdva keha teise naise hoida ja tõusis. Ta astus 
nii kergejalgselt, et tema taldade all .kuulekalt kooldunud rohukõrred end taas vigastamatult sirgu 
ajasid. Must Pistrik, kes harilikult naistele tähelepanu ei pööranud, ootas siiski alateadlikult, seni kui 
neiu tema ette seisma jäi. Kurbus võttis tütarlapselt igasuguse hirmu. Julgelt vaatas ta vaenlasele 
näkku ja tema sale käsi osutas võidetu sõjakirvele, mille võitja ilma tupeta põiki vöö vahele oli 
torganud. Keskendunud ilmel püüdis sõjamees võõra neiu näost midagi välja lugeda. Mida ta tahtis? 
Neiu seisis nüüd liikumatult nagu rohukõrs, kui tuuleõhk on vaibunud. Tsetansapa võttis trofeerelva 
vöölt ja ulatas selle neiule. 

Neiu laskus põlvili, toetas vasaku käe kaks väljasirutatud sõrme vastu maad ja lõi täiest jõust 
kirvega. Veri pritsis laiali. Ta tõusis püsti, sõrmed köndistatud, ja andis relva dakootale tagasi. 
Niisama rahulikult, nagu ta 

311 


oli tulnud, läks ta uuesti omade juurde. Nüüd teadis Tšetansapa, kes ta on. See neiu ei saanud olla 
keegi muu kui Sitopanaki, kes väljendas oma kurbust võidetud venna pärast nii, nagu nende hõimu 
tava ette nägi. 

Kobras oli lamava mustjalgade pealiku juurde astunud. «Kas sa tahad, et ta omaste juures sureb?» 
küsis ta Mustalt Pistrikult. «Mulle näib, et tal on eluvaim veel sees.»Ta kummardus ja katsus 
teadvusetut sõdalast ilmse kavatsusega kindlaks teha, kas tema arvamus on õige. Ühtäkki tundis ta 
aga tugevat haaret randme ümber, ja kui ta püsti kähvas, et kätt lahti rebida, vaatas ta ühe mustjalast 
sõdalase vihkamisest hõõguvaisse silmadesse. Otsekohe oli mõlema mehe kähmlus täies hoos. 

Tšetansapa sai juhtunust silmapilk aru. Küllap mustjalgindiaanlane arvas, et Kobras tahab tema 
kaitsetut pealikut puudutada eihk niinimetatud «lööki» anda. Selle löögiga oli iseäralik lugu. 
Vanadest ettekujutustest peale, mille esialgset teket indiaanlased ise enam ei teadnud, peeti langenu 
puudutamist tema teistkordseks võitmiseks. Preeriahõimude omavahelistes ratsavõitlustes, püüdis 
kumbki pool langenud või haavatud yastast veel kord odaga «lüüa», sõbrad aga tegid kõik selleks, et 
surnut puudutamise eest kaitsta, mis kutsus alati mõlemalt poolt esile veelgi vihasema võitluse. Kui 
mõttetu ja mõjutu oli see «vägitegu», mis sundis punaseid mehi üksteist vastastikku maha nottima.. 


Mustjalad arvasid nähtavasti, et Kobras tahab «lööki» anda, ja tormasid otsekohe talle kanalle. 
Tšetansapal oli asjatu stksikadele midagi hüüda, sest nood ei osanud tema keelt, pealegi võis vaevalt 
loota, et nad nüüd veel rahuneksid ja tema seletavaid märke tähele paneksid. . 

Uus võitlus oli möödapääsematu. dakootad olid ülekaalus ja paremini relvastatud. Neljakesi 
õnnestus neil kolmest seni veel võitlusvõimelisest siksikast kiiresti jagu saada, neilt relvad ära võtta 
ja nad kinni siduda. Aga alles siis, kui vangid juba rohus jamasid, nägid nad, mis selle võitluse 
ajaloli juhtunud. Lõhestatud kolbaga, lamas Vana Kaaren näoli maas. Teda oli tabanud ühe siksika 
kirves. Mäekõminat aga ei olnud enam kuskil. Ta oli kasutanud juhust põgenemiseks ja tema halli 
täku kabjamüdin kostis juba üsna kaugelt. Tšetansapa hüppas kimli se!lga ning sööstis põgenejat 


tagaajama. Oli ju Vana Kaa- 

ren dakoota ammune jahikaaslane ja relvavend, kelle surm täitis nüüd temagi meele kibeda 
vihkamisega. 

Põgenik oli arvatavasti põhja poole ratsutanud. Lainjal maastikul võis teda veel vaevalt näha. 
Jälitamise ajal silmas Tšetansapa üksnes harva musti lehvivaid juukseid või hallitähnilise täku 
tumedat lakka. Ja siis ta tulistas. Ta lootis, et hobuste juurde jäänud Kaarnavennad kuulevad tema 
laske ja on valvel. 

Mustjalal oli suurepärane hobune. Korduvalt vedas ta jälitajat ninapidi. Tšetansapa aga tundis end 
kütina, kelle eest juba tapetuks peetud uluk taas minema lipsab. Ta muudkui kihutas, unustades aja ja 
kaaslased. 

Kui ta lõpuks jälle suutis enesele aru anda, oli ta viimase laskemoona ära kulutanud. Tema kimmel 
lonkas, ja kui ta päikese poole vaatas, oli see juba ammu loojangu teele asunud ning kippus 
õhturahule. Must Pistrik peatus keset lõputuid üksluiseid künkaahelikke. Tema kurk kuivas ja keel 
kleepus suulae külge. Otsmik ja kael olid higist märjad, niisama märjad nagu kimli vabisedes ker- 
kivad ja vajuvad küljed. Side rinna ümber oli taas paigast ära nihkunud. Pool-kinnisilmi rippus ta 
hobuse seljas ja hingeldas. Oma vihas oleks ta võinud tappa isegi musträsta, kes nii vabalt hingates 
oma õhtulaulu laulis. 

Hea, et keegi teda seesugusena ei näinud, Ta võttis end kokku ja uuris vaenlase jälgi. Kappav 
hobune oli niisket mulda üles paisanud. Edasine jälitamine oli mõttetu. Mustjalg oli minema 
pääsenud. 

Must Pistrik ratsutas hommikusele laagriplatsile, kus mõlemad Kaarnavennad ikka veel hobuseid 
valvasid, ja rääkis neile nende isa surmast. 

Vennad võtsid teate vaikides vastu. 

Koos Musta Pistrikuga ratsutasid nad nõgujale aasale, kus võitlus oli toimunud, ning leidsid seal 
eest ülejäänud kaaslased ja surnu. Pojad tõstsid isa üles, sest surnu ei tohtinud enam maad 
puudutada. Nad panid kõik ta relvad tema juurde, mähkisid ta teki sisse ja sidusid hobuse selga. 
Mustjalgade naised ja lapsed istusid tummalt poolsõõris, kogu olekus tuim alistuvus. 

Must Pistrik ja Hundipealik libistasid pilgu üle preeria. Midagi kahtlast nad seal ei märganud. 
Seejärel tegi Tšetansapa teatavaks, et veepuudusest hoolimata jääb nõgu neile öiseks puhkepaigaks. 
Jõgi oli ju peaaegu külje all. Kes tahtis, võis seal veepauna täita. 

2.13 


«Mäekõmin tuleb siia tagasi,» seletas ta kaaslastele. «Tema naised ja lapsed on ju meie vangid.» 

«Ära sa selle mustjala pärast tühja tusatse,» lohutas Kobras. «Mõlemad käed on tal vigastatud. Ei 
ole tema lähedal isasid ega vendi. Raisakullid pistavad ta nahka.» 

Tšetansapa ei lausunud selle peale sõnagi. Ta heitis rohusele nõlvale ja vaatas saabuvasse öösse. 
Teised olid samuti vait, ja nii langes väikese seltskonna kohale koos pimedusega morn ning 
vihavimmane meeleolu. 

Ainus, kes veel kõhumuredele mõtles - ja seda kõikide eest -, oli Kobras. Aega, mis Tšetansapal 
tulutuks tagaajamiseks kulus, oli tema mitme preeriakoera tapmiseks kasutanud. Neid maa-aluste 
käikude labürindis elutsevaid väikesi pakse närilisiei ei olnud kuigi kerge tabada. Kui nad ka välja 
toitu otsima tulid, jäid nad ikka valvsaks, ja tarvitses vaid ühel neist vilistava häälitsusega hoiatada, 
kui kõik korrapealt urgudesse kadusid. Aga Kobras oli mõned neist siiski kavalusega kätte saanud. 
Ta nülgis saagi ja võttis siis ühe punnpõskise mustjalgindiaani lese endale teenijaks. Naine pidi kuivi 
puid otsima, mis polnud sugugi kerge töö, siis nahkvaiba nelja haralise toika vahele pingutama ja 
selle alla lõkke tegema. Vaip. hajutas suitsu ja tulekumagi ei paistnud eriti kaugele. Ettevaatuse 


mõttes armastasid indiaanlased kasutada varjatud lõket, mis kaitses neid luurajate eest. Kui liha oli 
küps, jagas Kobras selle välja. Kõige paremad tükid anti Kaarnavendadele, seejärel tuli Tšetansapa 
ja Hundipealiku järg. Tšapa ise sõi kõige viimasena, sirutades jalad tulele ligemale ja tundes suurt 
mõnu soojusest, millest oli nädalate kaupa ilma olnud. Vahetevahel vaatas ta oma kõhna sõbra 
poole, ehkki teadis, et sõbral ei olnud kõnelemislusti. Väikese salga juhina kandis tema kõige eest 
vastutust ja tundis end süüdlasena karusalga ühe parema mehe surmas. 

Tšetansapa oli pea käele nõjatanud ning vaatas tuld ja kuupaistelise öö varje. Ta nägi niihästi 
maastikul kui ka inimeste ja loomade juures paljusid üksikasju, sest poolik kuuketas taevas valgustas 
nii selgesti, et värvidki olid peaaegu eristatavad. Mõned mustjalgade koerad tõrelesid ulgudes 
koiotiga, kes kaugelt eemalt klähvides oma julgust tõendas. Hobused sättisid end magama, ainult 
kimmel oli veel näljane ja sõi rohtu. 


Must Pistrik ootas siksikade pealikut. Ta oli veendunud, et viimane tuleb tagasi ning püüab oma 
inimestega 

kõnelda ja neile edasiseks tegutsemiseks juhtnöore anda. 

Ta pani tähele, kuidas neiu Sitopanaki dakootadest kõige kaugemale, tagumisse omade ritta tõmbus. 
Eks temagi oodanud Mäekõmma tulekut ja tahtnud vennale vargset lähenemist kergeks teha. Niikaua 
kui kuu paistab, ta ei tule. Aga kui see taevakeha hilisööl loojub, julgeb ta vahest tulla. Neiu oli 
kummargil oma süles lamava surnud poisi kohal. Sitopanaki võinuks olla Uinonaa õde. 

Kesköö paiku võttis Kobras mõlemalt Kaamalt valvekorra üle. Noored sõjamehed istusid oma isa 
kandva hobuse kõrvale. Mustjalgindiaanlaste koerad olid end kerra tõmmanud ega klähvinud enam. 
Pikknugade küüsist dakootade kätte vangi langenud naised ja lapsed kössitasid tihedalt külg külje 
vastas. Nad ei söandanud oma surnuid lauldes leinata. Seevastu hakkas tasakesi kõlama mõlema 
Kaama leinalaul. 

Kuupaistel silmas Tšetansapa kaugel preerias üht meest laagri poole tulemas. ühe kõrgendiku 
harjale jõudnud, oli too mees hetkeks selgesti nähtav, kuid kadus siis järgmisse lohku. Vaatleja 
teadis juba, et tulija on indiaanlane. Ta nihutas püssi endale lähemale. Ligidalt oli mees kuuvalgel 
heaks märklauaks. Tšetansapa tundis ta ära. 

See oli Mäekõmin. 
Ta ei püüdnudki end varjata, seepärast laskis Tšetansapa tal tulla. 

Virgunud koerad pistsid kilama. Nad tundsid isanda lõhna. Tihedas kobaras kükitavaist naistest ja 
lastest käis läbi mingi liikumine - justkui merelaine, mille äkiline tuuleiil on üles kihutanud. Hetk 
hiljem aga istusid nad taas rahulikult ja pealtnäha osavõtmatult. Üksnes sosin, millega nad ärganud 
lapsi vaigistasid, reetis, et nad ei olnud enam magama jäänud. 

Must Pistrik ei liikunud paigast. Ta jäi ka siis veel rohu sisse lamama, kui Mäekõmin juba nõo 
servale astus. Vaenlane peatus ja näis ootlavat. 

Tšetansapa laskis tal oodata ja seista. Öösel mõjus võõras pealik veelgi pikemana. 

Koerte kilav klähvimine vaibus üksikuiks hääbuvaiks haugatusiks. Hobused muutusid rahutuks ja 
kergitasid päid. Mehed olid samuti ärganud ja vaatasid võõrast. Künkaharjal silmas Tšetansapa 
püssitoru, mille valvur tulija poole oli suunanud. 

Mustjalgindiaanlane ootas hulk aega. Veendunud, et 

vaenlane keeldub talle vastu tulemast, hakkas ta ise edasi astuma. Kaarega möödus ta naistest ja 
lastest, ilma et oleks neile pilku heitnud, ning läks oma kinniseotud sõjameeste juurde. Lassodesse 
nööritud kehad lamasid tuleaseme ja Tšetansapa vahel rohus. Dakoota pööras vaevalt pead, ometi ei 
jäänud tal võõra ainuski liigutus märkamata. 


Mäekõmin seisatas. Parema käsivarrega, mille küljes rippus väljaväänatud labakäsi, tegi ta oma 
meestele mingi märgi. Hundipealiku revolver oli laskevalmis. 

Üks mustjalgindiaani poistest tõusis ja tuli pealiku juurde. Pealik liigutas huuli, poiss vaatas talle 
otsa ja luges tema sõnu. Must Pistrik ei teadnud, mispärast ta seda kõike tegevusetult pealt vaatab. 
Tema jäsemed olid ebamäärases ootuses pingul. 


Nähtavasti sai poiss mingisuguse korralduse. Ta puges vaiba alla, kus hõõgusid lõkkesöed, ja võttis 
oksakimbukese, mille puhus punakalt loitlema. Mäekõmin oli vahepeal istet võtnud. Ta istus nüüd 
seljaga vangide ja näoga Tšetansapa poole. Parema randme tõstis ta üle vasaku ja tardus sellesse 
kinniseotu asendisse, kuni poiss põlevad oksad tõi ja need tema palj.ale õlale asetas. 

Poiss läks naiste juurde tagasi, siksika aga jäi istuma, just nagu polekski tema see, keda tuli 
põletab. Sel kombel ütles ta meestele, kes tema keelest aru ei saanud, et annab end vangi ja on 
valmis sõjamehe piinasurma surema. 

Tasase häälega hakkas ta surmalaulu laulma. 
«Hii-jee-hii-jee-hei-joo. . .» 
Vaprate surma surnud sõdalase kuulsus oli ainus, mille nimel ta veel võidelda suutis. 

Tšetansapa vaatas teda. Juba kaheksa-aastase poisikesena oli dakoota ka ise telgis tule ääres 
istudes käe peale põlevaid pilpaid pannud, et õppida valusid välja kannatama. Seepärast ta teadis, 
millele Mäekõmin vastu läks. Ükski joon ei tõmmelnud mehe näos, kelle meeletu uhkus igasugusest 
nõrkusest jagu sai. 

Tšetansapa tõusis, et minna vangidest ja tuleasemest mööda hobuste juurde. 


«Ratsutame Tokai-iitole järele,» ütles ta kaaslastele. 
«Milleks veel kauemaks siia jääda? Mees, keda me ootasime, on tulnud. Nüüd viime mustjalad 
endaga kaasa.» Ta ajas naised ja lapsed üles, ja need tõusid kohe kuulekalt. 


Kobras tuli künkalt alla ja andis mustjaagindiaani lesele 

märku. Naine kustutas hõõguvad söed, koristas vaiba tuleaseme kohalt ja viis selle Kopra hobuse 
juurde. Kaarnad olid vangid oma hoole alla võtnud ja sidusid neid nende endi hobuste selga. 
Hobuste jalad vabastati. 

Mäekõmin nägi kõiki neid ettevalmistusi. Ta oli püsti tõusnud ja ootas, kas dakoota tapab ta või 
käsib kinni siduda. . 

Tšetansapaaga istus juba hobuse seljas. Ratsutades mööda vaenlasest, keda ta oli võitnud ja siiski 
mitte võitnud, andis ta viimasele märku jalgsi liikuma hakata, ja nii kõndis võõras pealik naiste ja 
laste sabas. Tema suur kogu paistis nendest üle. Must Pistrik ratsutas sammu vaenlase kannul. 
Vangide salka valvavad kaaslased liikusid vasakul ja paremal. Vanema Kaarna kõrval kõndis 
hobune, kes oma surnud peremeest kandis. Neiu Sitopanaki oli poisi laiba, kellest ta ei raatsinud 
lahkuda, selga võtnud ja sammus koorma all küürutades oma inimeste eesotsas. 

Üle aasade jõudis väike rühm karusalga voori jälgedele, mis viisid kuupaistel selgesti nähtavalt 
piki jõekallast ülespoole. Isegi tugev vihmasadu ei olnud suutnud jälgi täielikult kustutada. Neid 
jälgi mööda liikus nüüd ka Tšetansapa koos sõprade ja vangidega. Asjaolu, et Tokai-iito oli läände 
pöördunud, ei tähendanud head. Ilmselt ei pidanud ta praegu võimalikuks otseteed põhja suunas läbi 
murda. 

Vaikides rännati öö läbi kuni varahommikuni. Päikesetõusu ajal andis Tšetansapa käsu esimeseks 


peatumiseks, sest jäljed jõe ääres reetsid, et ka eesminejad olid siin varem puhanud. Kuid puhkus 
kestis kõigest mõni tund. Kevadpäeva rammestavas soojuses asusid inimesed ja loomad taas teele 
piki kohisevat jõge. Kinkudel rohendasid juba noored kõrreteravikud ning esimesed lilleõiedki oli 
vihm ja päike välja meelitanud. Ikka veel lõhnas niiskuse järele ja pakitsevaist jõududest tulvil õhku 
oli raske hingata. 

Šunktoketša andis surnud poissi kandvale neiule suure papli lähedasest laagrist pärineva 
sõjaväeteki. Laip mähiti teki sisse ning punnpõseline tugev lesk aitas noorel indiaanlannal koormat 
kanda. Tund tunni järel rühkisid naised ja lapsed peatumatult edasi, nagu nad ammust ajast olid 
harjunud, ja ükskõikselt ratsutasid dakootad sammu nende kannul. 

Tšetansapa ootas, et tema vastane ehk kokku variseb, kuid vang tajus vaenlase piidlevat pilku ja 
tema põlved ei nõtkunud. 


Teeleasumisest saadik oli Must Pistrik sõpradega vaevalt mõne sõna vahetanud. Lõpuks ei 
suutnud Kobras end kauem pidada. 


«Mida sa kavatsed selle naistekarjaga peale hakata?» küsis ta, ja kui Must Pistrik vastuse võlgu 
jäi, lisas: «Ara ainult mõtle,et ma neid jälle seitse tükki oma telki võtan! Võid nad viimaseni endale 
hoida! Miks ei jätnud sa neid sinna, kus nad olid?» 


«Kas nad peavad nälga surema? Neil ei ole ju enam sõjamehi ega relvi.» 
Imestusega silmitses Kobras sõpra küljelt. «Mnjaa... kui sa niimoodi arvad. . .» 


Must Pistrik vaatas jonnakalt otse ette. Ta oli Kopra küsimust juba ette aimanud ja veel enne 
ägestunud, kui see välja öeldi. 


Kõik dakootad käisid kordamööda luurel. Kui vanem Kaaren ühel pärastlõunal niisuguselt 
ratsaretkelt tagasi jõudis, tea'tas ta, et oli kohanud Tokai-iito piilurit ja et laagrini olevat veeliainult 
mõne tunni tee. 

Õhtu eel liginetigi laagripaigale. Luurajad olid sõjameeste lähenemisest, Vana Kaarna surmast ja 
vangide võtmisest kindlasti teatanud. Musta Pistriku ja tema meeste võidust Roachi ja Šonka üle 
teati vooris juba enne, sest vaenlaste hobused ja muulad olid päev varem kohale jõudnud. 


Juba kõmises maa mustangide kapjade all, kõmin lähenes ja heledad poisihääled hõikasid 
kabjamüdina sekka jõe tuhmi kohinat lõhestavaid tervitusi. 
«Hii-jee-hee! Hii-jee-hee!» 


Nüüd ilmusid pruuninahalised poisid ka ise nähtavale. 

Nad ratsutasid vaenlastelt äravõetud hobustel. Haukudes karglesid noorukeste ratsanike vahel mõned 
hundikoerad. Poisid kiskusid hobused tagajalgadele, pöörasid nad järsult ringi ning ümbritsesid 
kojutulnud sõdalasi ja nende vange. Niiviisi juhtisid poisid nad kallast pidi ülesjõge ühte varjatud 
nõkku, kus äkitselt avanes vaade telkidele. 

Seal seisidki nende kodutelgid, kodutute kodu. Kaitsvad võlumärgid nahkseintel särasid 
õhtupäikese paistell kirkais värvides. Kuna päev oli soe, olid naised ja tütred nahkkatted 
pingutusvaiade külljest lahti võtnud jä üles 

keeranud. Juba nägid tagasijõudnud sõjamehed tekke ja karusnahku, kausse ja potte. 

Üsna laagri lähedal peatas Must Pistrik täku. Tema pilk libises võlurtelgile, millele olid malalitud 
maod ja äikeselinnud. Havandšita tuli välja. Must Pistrik ja tema mehed hüppasid maha, et 
hõbepäisele saladustemehele vastu astuda. Nappide sõnadega teatasid nad viimasele, mis oli 
juhtunud, ning osutasid surnud Kaamale ja vangidele. 

«Sumu eest makstakse kätte,» ütles vana nõid julmalt, tõmbas tupest noa ja torkas selle ühele 


kolmest seotud mustjalast otse südamesse. Tapetu vajus maha. «Ta kuulub Kaarnavendadele,» jätkas 
Havandšita armutu hääl, «tema, ta skalp ja relvad. Tema skalp ja relvad saatku Vana Kaarnat 
igavestel jahirnaadel. Pange need talle kaasa.» 

Manatark oli täitnud sugukondliku veritasu igivana seadust, mis ei lasknud iialgi kustuda vaenu 
indiaani hõimude vahel. 

Vaikides ulatas Tšetansapa tapetud mustjala relvad mõlemale Kaarnavennale. Vennad võtsid need 
vastu ja viisid surnud isa, Havandšita käe läbi surmatud siksika ja relvad oma telgi juurde. 
Summutatult hakkasid kõlama kaeblikud viisid - nendega leinati langenud Kaamnat, kelle eest oli küll 
kätte makstud, kuid keda ei saanud enam ellu äratada. 

«Roachi ja Šonka mustangid ja muulad kuuluvad kogu salgale ja nõukogu jaotab need telkide 
vahel,» andis vana Havandšita oma otsuse sõjasaagi kohta. «Elusad mustjalad jäävad sulle, 
Tšetansapa, koos kõigeg.a, mis neil on, ja sa võid nendega teha, mida tahad.» 

«Ma näitan vange Tokai-iitole,» vastas Must Pistrik lühidalt. Sealjuures vaatas ta pealiku telgi 
poole, mis oli Mustadest mägedest muretsetud kuuseritvade abil taas endisel kujul üles löödud. Telk 
seisis avatult ja tühjalt, sest pealik viibis alles sõjateel põhjakaarest ähvardava vaenlase vastu. 
«Niipea kui Tokai-iito tagasi jõuab,» lõpetas Must Pistrik. Seejärel jaotas ta mustjalgade naised ja 
lapsed töökäsi vajavate telkide vahel. Võitlusvõimetu Mäekõmina, samuti mõlemad elusad köidikuis 
vangid käskis ta esialgu oma telki viia. 

Võidukad dakootad kogunesid oma juhi ümber. Too kutsus nad õhtueineks endale külla, mida nad 
olidki oodanud. 

Šunktoketša - Hundipealik -, kel endal veel telki ei olnud, läks koos Musta Pistrikuga kohe 
viimase elamusse. Mehed puhastasid end rasvaga. Hoolitsev Mongšongšaa eemaldas Tšetansapa 
sidemed, mis olid verega koos ja paigast ära nihkunud, et asendada need uute, hästi püsivate 
niinesidemetega. Välgupilvoli tipis abistamas. Ta laotas niinmatid põrandale ja pani kausid nende 
peale. Mongšongšaa tükeldas püsoniribi. Tema õlad olid sirgunud, ja rõõm abikaasa naasmise üle 
tegi teda nooreks ning kauniks. 

Ka Hapedaa ja Tšaske olid ammu tagasi aasalt, kus pärast Tšetansapa saagirohket retke oli jälle 
söömas suur hulk hobuseid ja muulasid. Oma tagasihoidlikelt kohtadelt jälgisid nad nüüd 
vangistatud mustjalgu, laskmata neid hetkekski silmist. Mõlemad seotud mehed ja Mäekõmin 
viibilsid telgis, ent surnud poissi kandnud neiu ja lesk seisid ikka veel vaikides sissepääsu ees. 
Mongšongšaa läks välja, et neid aidata. Ta andis neile tugevad haralised kepid, mille külge nad 
võisid kinnitada vaiba surnud poisiga. Sellega oli surnu lautsile pandud, ilma et ta oleks maad 
puudutanud. Naine imestas, et isegi vaenulikud võõrad austasid kombeid j:a pruuke, ning palus neid 
lahkelt telki astuda. Mongšongšaa märguande peale istusid nad köidikuis meestest ja tardunult 
vaatavast pealikust eemale. 

Ilmusid kohale Tšetansapa külalised. Nad olid väljas kokku saanud ja astusid nüüd üheskoos sisse, 
et .külalislahkelt valmispandud kausside taha istuda. 

Ka naabri koer Ohitika oli telki tulnud. Kõikide imestuseks põlgas ta aga ära Hundipealiku 
pakutud kondid ja ligines ettevaatlikul sammul Mäekõminale. Pealik ei olnud vaenlase telgis istet 
võtnud. Sirgelt seisis ta telgiseina lähedal. Koer nuusutas teda ja hakkas ootusärevalt haukuma. 
Mehed jälgilsid koera käitumist. 

«Just nagu tunneks teine pealikut,» lausus Kobras ilhBS17un uH: 

Ohitika terrtas kõrvu ja pöördus vlangist ära. Kohe selle järel sööstis ta telgist välja ning tormas 
ummisjalu minema, pea pikalt ette sirutatud. Umbes samal ajal kuulsid mehed kaugusest hõiget, 
millega luurajad kojujõud vaid sõdalasi tervitavad. 

Meestel ei jäänud vähimatki Imhtlust, et Tokai-iito ise koos oma sõdalastega tagasi tuli. Ta ligines 
laagrile lää- 


' 

nest, ehkki oli otsinud vaenlasi põhjast. Sellel võis olla oma põhjus, sest isegi lind ei lenda otseteed 
oma peidetud pessa. 

Tšetansapa oma külalistega ootas pealikut ja tema võitluskaaslasi kaldal. Ühtegi sõjameest ei 
paistnud puuduvat, samuti ei olnud kellelgi näha verd ega haavu. 

Pikkamisi astus Tokai-iito sõprade saatel telgiridade vahelt läbi. Teel vahetasid mehed esimesi 
kasinaid teateid. 

«Kas Tšetansapa ei tuleks minu tipisise ja ei räägiks mulle pikemalt?» küsis pealik. 

«Niipea kui sa söönud oled.» 

Esialgu läksid mehed lahku. Hundipealik ja Kobras jäid Musta Pistriku elamusse. Peagi moodustus 
jälle suurem ring, sest ootamatult ilmusid Tokai-iito mehed, kes 

«punaste hirvede» salkkonda kuulusid, ja täitsid oma juhi Tšetansapa telgis piibud. 

«Mida siis teie sel ajal tegite, kui meie Roachi ja Šonka hobuseid ära võtsime?» nõutas Tšetansapa 
ühelt vanemalt mehelt teateid. «Kas pikknoad lasksid teie mehsikute irvituste eest jalga? Te ei näie 
sedamoodi välja, nagu oleksite võidelnud!» 

«Ei, seda me ei teinudki. See on saladus, mida me ei oska endale seletada. Pikknoad tulid 
põhjafortidest ja ratsutasid äkki jälle minema.» 
Kobras muutus tähelepanelikuks. «Kuhu nad ratsutasid?» 

«Kirdesse, just nagu oleksid tahtnud Kollase Kivi jõe suudmesse tagasi minna. Meie olime 
küngaste vahel peidus, et neid sealt rünnata, enne kui nad asjlast arugi saavad, aga kuna nad 
lahkusid, siis lasksime neil minna. Luurajad jäid neid jälitama.» 

«Mis välk neile koiottidele järsku pähe lõi?» 

Vanem sõjamees, kelle nimi oli Tšotanka, muigas. «Sellel välgul olid pikad jalad ja ta jooksis nagu 
antiloop. Me tahtsime teda kinni võtta, aga ta lipsas otsekui tuuleiil meie sõrmede vahelt läbi.» 
«Tatokano! Tatokano!» Kobras laksas endale mitu korda vastu põlvi. 

«Tatokano? Kust sina seda tead? Me ei tundnud teda küll ära, aga võib-olla tõesti. . . Keegi ei ole 
nii väle kui too koiott, kes teenib praegu Verist Tomahooki ja Šonkat!» 

«Tema see oli!» Kobras kargas püsti. «Ette teaksite: tema päästis meid! Jah, olgu see teile teada. 
Meie lasksime ta vabaks. Me ütlesime talle, et ta jookseks üle Kollase Kivi jõe valgete meeste 
juurde ja teeniks neid uue kuu esimese päevani. Siis tohib ta nende juurest lahkuda, üle Mini-sose 
jälle meie juurde tulla ja Meeõie naiseks võtta. Ma tõin rema mundri kaasa. .. Ta tuleb tingimata! 
Uatšitšunidele aga lobises ta ette, nagu ratsutaksime meie itta suurte fortide poole, sest niimoodi ma 
talle rääkisin.» 

Must Pistrik silus käega üle juuste. 

Koos Tokai-iitoga tagasitulnud sõjamehed olid suuresti imestunud kõige üle, mida nad tükati 
kuulsid, kuid ei osanud ikka veel seost leida. Kobras andis neile üksikasjaliku ülevaate, pälvides 
sellega ohtrasti kiitust ning tekitades lõbusat tuju. 

«Sa kannad õigusega Kavala nime,» tähendasid mehed. «Ühest rängast võitlusest oleme niisiis 
säästetud. Me viibisime kahe tule vahel, aga Tšetansapa ja Kobras kustutasid mõlemad ära. pikknuga 
Roach istub koos Šonkaga teisel pool jääst vabanevat jõge tiigi ääres, teised aga ratsutavad sinna, 
kust nad meid leida ei saa. Ainult et põhjafortide pikknoad, keda Kopra kavalus ninapidi vedas, 
tulevad vist peagi tagasi. See, kes neid: juhib. . .» Rääkija takerdus poolel lausel. 

«Kes neid juhib?» tahtis Must Pistrik teada. 
«Te kõik tunnete teda. Tal on punased juuksed ja kollased hambad. Tokai-iito nägi teda.» 


Mehed vaikisid viivu. 
«Ega tohtinud teda tappa, sest see oleks teid reetnud?» 
«Jah, nii ta on.» 
Sõjamehed imesid piipe. 
«Kui juba tema kohal on, läheb meil korra palavaks, enne kui me üle Mini-sose jõuame,» ütles Must 
Pistrik. Kobras kiigutas varbaid. «Kui palju maad jääb veel Mudaveeni?» Karusalga jahivaldused 
asetsesid dakootamaa lõunapiiri lähedal ja sõjamehed ei tundnud põhjapoolseid preeriaid. 
«Veel kolme-nelja päeva rtee,»lIt,ea:tas üks vanem kotkasulg'e kandev mees. «Nii ütles Tokai-iito. 
Me peame küngaste vahelt läbi minema ja edasi üle lauskmaa, mis enam vähimatki varju ei paku.» 
«Ja siis üle Mudavee, kus jää praegu sulab,» jätkas Kobras. «Te vaadake seda Kollase Kivi jõge. 
Ega Mini- 

sose ääreski pilt parem ole. Vahest on jää meie kohalejõudmisel juba läinud ja vesi ujutab kaldaid.» 
«Sa võid ju oma mustjalast lese sõudma panna,» poetas Tšetansapa vahele. 

«Jah, tõepoolest, sest siis on kohe näha, kas ta üldse millekski kõlbab,» kiitis Hundipealik takka. 
«Aga mida te nende seotud mustjalgadest sõjameestega teete, kui me teele asume? Ma ei usu, et 
Tokai-iito laseb meil veel kaua tekkidel vedeleda ja suitsetada!» 

Tšetansapa oli ilmsesti ebameeldivalt puudutatud, kui jutt jälle mustjalgadele pöördus. Ta tõusis 
püsti. 

«Suitsetage aga ja sirutage jalgu, enne kui jälle ratsutama peate!» ütles ta külalistele. «Mina lähen 
pealiku juurde, annan talle aru ja kuulan, mida ta käsib.» 

Must Pistrik lahkus. 

Kui ta telgist välja astus, oli taevas alles hele, hõõguv päikeseketas aga veeres parasjagu läänes 
rohuste kinkude taha, mattes nõo ja telgid õhtuvarjudesse. Havandšita võlutelgist voogas õudseid 
kumedaid helisid. Vanamees «kõneles vaimudega». Tokai-iito tipi seisis mõned sammud kaugemal. 
Tipi seinakatted olid nüüd juba alla lastud ja varjasid sisemust võõraste pilkude eest. Sissekäigu ees 
istus Ohitika ja lakkus pika punase keelega oma musta kasukat. 

Poetanud oma kõhna kogu telgilõhiku vahelt sisse, sattus sõjamees hämarusse ja pimedusse. Teda 
haaras järsku tunne, et ta ei oleks vist tohtinud sisse astuda, kuid taganeda oli juba hilja. Ta sulges 
enda järel nahkkatte ning jäi seisma, seni kui silmad varje eraldama hakkasid ja ta Tokai-iito ära 
tundis. 

Pealik seisis tühja tuleaseme taaga. Tšetansapat pani imestama tema hoiak. Ta ei paistnud olevat 
äsja püsti tõusnud ega kavatsevat just istet võtta, ja tema lee poole pööratud asend ei lubanud ka 
järeldada, nagu oleks ta telgis edasi-tagasi kõndides äkki seisma jäänud. Pealikul oli vastasseisjaga 
kõneleva mehe poos, kuigi telgis ei olnud kedagi, kellega ta oleks võinud kõnelda. Telgi tagaseina 
ääres istusid vaikselt Uinonaa ja Untšida. Neiu kõrval lamas väike pruun karu. 

Must Pistrik tundis endal kuidagi võõrast ja kummalist pilku. üksainus kord oli sõjamees pealiku 
silmis niisugust helki näinud. See oli tookord, kui Mattotaupa tapja poja telki astus. Nüüd hiilgas 
taas hirmuäratav tuluke. 

ent see kustus küll kohe ära Tokai-iito tuli kõiki tundeid varjava harjumusliku viisakusegä külalisele 
vastu. 
Pealik pakkus talle istet, kuid sõjamees palus, et ta tohiks püstijalu lühidalt aru anda. 

Jäägitu tähelepanuga ja vahepeal küsimusi esitamata kuulas pealik samuti seistes. Kui Tšetansapa 
oli lõpetanud, tekkis paus. 


Tšetansapa suurest edust ja tema tehtud vigadest ei lausutud sõnagi. Ka Vana Kaarna surmast mitte. 

Must Pistrik hakkas telgis edasi-tagasi kõndima.. Kas ta võib minna? Tokai-iito vaikimine - rõhus 
teda. Märksa parem oleks olnud, kui Tokai-iito oleks tema peale vihastanud. 

«Millal me teele asume?» küsis ta pealikult kõlatu häälega. 

«Täna öösel. Me peame kasutama aega, mil vaenlased valejälgi ajavad.» 

«Kas sa tahad kolme vangistatud mustjalga enne näha või annag käsu, et ma nad kohe tapaksin?» 
«Minu vend võttis need sõdalased vangi. Tehku ta nendega, mida tahab. Nii kõlas ka Havandšita 
OtSUS.» 

Tšetansapa krimpsutas suud. Ta oli lootnud, et pääseb otsuse langetamisest.«Nad oh meile 
koormaks,» lausus ta ükskõikselt. :«Ma tapan nad kohe, kui ainult sina seda õigeks pead. Meil ei ole 
aega võitu pühitseda. Nende skalbid võtaksime me kaasa, ja meie sugulased assiiniboinid tervitavad 
meid oma jahirnaadel rõõmuga, kui me neile Mäekõmina peanaha viime ja ütleme, et oleme tema 
surmalaulu kuulnud. Me võime selle üle uhked olla,» lõpetas Must Pistrik trotsivalt. «Ta oli vapper.» 
«Jah. Aga Tšetansapal on mulle vist veel midagi ütelda?» Kõhn sõjamees hoidus pealikule otsa 
vaatamast. Ta häbenes oma uusi mõtteid nagu poisike. 

«See oli öösel,» ütles ta endamisi, kõndides edasi-tagasi. «Ma ootasin Mäekõminat ja mõtlesin 
kõige üle järele. Ja minu mõtted tegid pöörde. Ma nägin nendele niustjalgadele kallaletunginud 
pikknugasid meidki ähvardamas. Vähe sellest, et ma Põleva Vee poega kinni ei sidunud, ma võtsin 
ka tema hõimu naised ja lapsed kaasa. Aga kui sa tahad, et ma nad tapan, siis ma seda ka teen.» 
«Aga kui ma ei taha neid tappa?» 

Tšetansapa vaikis. 
«Aga kui ma ei taha mustjalga tappa,» kordas Tokai- 

iito pikkamisi, «kas Must Pistrik on siis valmis vennana kätt ulatama mehele, kellega võitles?» 
«Ma olen valmis. Ta ei ole minust viletsam. Aga kas me siis peame teisel pool Mini-soset 
mustjalgadega koos elama ja oma vendi assiiniboine tapma?» 

«Ei, seda me ei tee. Tokai-iito käsi ei tapa enam ühtki punast meest, välja arvatud need, kes 
reedavad meid vaenlastele kümne dollari eest kuus. Ma viin rahupiibu mustjalgade pealikute juurest 
assiiniboinide pealikute juurde.» 

Tšetansapa vaatas Tokai-iito poole, kelle kogu sulas tuleta telgis kuidagi ebamääraseks. «Sina 
suudad seda, Tokai-iito. Kas sinu mõtted juba ammu säherdusi radu liiguvad?» 

«Jah. Aga sina oled meeste hulgas esimene, kelle mõtted minu omadega ühtivad.» 

Sõbrad sirutasid teineteisele käe. 

Nad väljusid telgist ja läksid läbi algava öö kuupaiste Musta Pistriku tipi juurde. Öine tuul silitas 
rohtu ja lautsile pandud sumud poissi. 


Tokai-iito ,seisatas väikese sarga ees, milleks oli ainult villane vaip. 

«Kes ta on?» 

«Ma ei tea. Üks poiss, võib-olla Mäekõmina ja tolle neiu vend, kes surnut silmist ei lase.» 
«Sa mõtled Sitopanakit?» 

Mõlemad mehed seisid nuüd telgi ees. 

«Nõnda nimetatakse teda muistendis. Kas Tokai-iito tõesti tunneb seda neiut?» 

«Ma elasin ju Põleva Vee teigis ja tegin koos Mäekõminaga läbi päikesetantsu, mille järel meid 
mõlemaid sõjameesteks tunnistati. Õde oli tal siis laps, venda aga kandis ema alles seljas. See oli 
kuus suve tagasi.» 

Pealik jäi valt ning avaldas valmisolekut telki astuda. Katted olid ikka veel üles keeratud, nii et 
kuuvalgus ritvade vahelt takistamatult telgi põrandale voogas. Külalised . tõusid. Näis, nagu ei oleks 


nad vahepeal isekeskis üldse juttu vestnud. Tokai-iito teretas ja astus Mäekõmina juurde. Võõras 
pealik seisis endist viisi liikumatult avara. tipi tagaosas. Tema näole langes telgiseinte vari. Tema 
haavad lehkasid. Raske oli ütelda, kui palju ta veel hoomas kõigest, mis tema ümber toimus. 
Tokai-iito haaras ühe käega vangi paremast käsivarrest 

ja teisega tema valutavast labakäest, tõmbas viimase üheainsa jõulise nõksatusega ettepoole. ning 
laskis siis õiges asendis liigesesse tagasi. Vang ei teinud teist nägugi. 
Tokai-iito vaatas talle otse silma. Mõlemad pealikud olid enam-vähem ühepikkused. 
«Kas minu vend Mäekõmin tunneb veel Harryt, Mattotaupa poega?» küsis dakoota mustjalgade 
keeles. 
Võõras vabanes tardumusest. «Hau, jah, sina see oled!» 
«Mu vend võiks lasta oma haavad kinni siduda. Meil tuleb omavahel kõnelda.» 

Vang näis kõhklevat. «Ei,» ütles ta siis.. «Need haavad veritsevad senikaua, kui minu sõdalased 
köidikuis lamavad.» 


Sõna lausumata kummardus Tokai-iito mõlema maaslamava mehe kohale ja vabastas nad 
rihmadest. 

Seejärel andis ta naistele märku. Sitopanaki ja Mongšongšaa tulid kohe vabastatud sõjameeste 
haavu tohterdama ja neile juua pakkuma. 

Vahepeal astus dakoota pealik Tšetansapa ja tema külaliste juurde, kes seda üllatavat etteastet 
seistes pealt olid vaadanud. Kuna võõras keeles lausutud sõnad jäid meestele arusaamatuks, selgitas 
Tokai-iito lühidalt, millest nad vangiga rääkisid. Märganud, et naised on oma ülesande mustjalgade 
juures lõpule viinud ja jälle tagaplaanile tõmbunud, pöördus ta uuesti M'äekõmina poole: 

«Ma palun, et Põleva Vee poeg järgneks mulle minu telki.» 
Tokai-iito väljus ikoos mustjalaga ning palus veel ainult Tšetansapat ja delavaaari kaasa tulla. 

Kui sõjamehed pealiku telki astusid, käskis võõrustaja Uinonaad ja Untšidat katted üles keerata. 
Muidu oleks kottpime olnud, sest lõket ei tohtinud süüdata. Nüüd aga andis kuu nii palju valgust, et 
neli vastakuti istuvat meest vähemalt üksteist ära tundsid. Tokai-iito ootas. Ta nägi, kuidas 
Tšetansapa ja Mäekõmmn teineteist pilkudega mõõtsid. Tšetansapa armidest moonutatud pale mõjus 
öises valguses veelgi teravama ning kitsamana. Mustjalgindiaanlase sisselangenud nägu polnud küll 
korrapärane ega ilus, ent ta oli kuidagi ebatavaline. Hästi arenenud laup andis tunnistust avarast 
mõistusest. 

«Mäekõmin võib küsida,» võttis dakoota pealik jutuotsa üles. «Minu suust kuuleb ta vastuseid.» 

Kõnetamise ajal suundus mustjala pilk Tokai-iitole. «Ma olen rõõmus, et näen jälle oma venda 
Harryt,» ütles ta. «Meie meeste keeled ei väsi tema tegudest jutustamast. Üks suvi teise järel oleme 
oodanud teda jälle oma telkidesse, aga nüüd ma näen, et Harry Mattotaupa poeg on läinud dakoota 
telkide juurde.» 

Mäekõmin rääkis rahulikult ja mõõduka rõhuga. Viimases lauses tajus Tokai-iito etteheidet ning 
küsimust. Kuus suve tagasi teadis mustjalg ainult seda, et Mattotaupa ja tema poeg on põlu all ja 
ihkavad omaenda hõimule kätte maksta. Küllap ta nüüd mõtles, et Tokai-iito on dakootade juurde 
tagasipääsemiseks oma isa vandest taganenud. 

Sellal kui Tokai-iito vastusega maadles, tuli Ohitika mõlema mehe juurde ja heitis nende kahe 
vahele. Kõrvu kikitades vaatas ta võõrast, kes teda tasase vilega meelitas. 

«Kas tunned teda veel?» küsis Tokai-iito. 
«Jah.» Taas kasutamiskõlbliku parema käega silitas mustjalg koera tumedat karva. «Kui ma ta sulle 
andsin, oli ta alles tilluke ja vaevalt oma esimese lihatüki söönud. See oli samal päeval, kui me 


mõlemad päikesetantsu läbi tegime ja verevendadeks saime.» 

«Nii see oli. Sestsaadik on ta tugevaks kasvanud ja minu pärast võidelnud. Teda nähes mõtlen ma 
iga kord Mäekõminale. » 

«Minagi võiksin sinu pärast võidelda,» ütles kaasvestleja kätt koera seljale puhkama jättes. 
Tokai-iito vaatas öhe. «On juhtunud nii mõndagi, mida sa ei tea, mu: vend. Mattotaupa on surnud.» 
«Mis sa räägid! Kas ta suri vaenlase käe läbi?» 

«Tema tappis mees, keda Punaseks Rebaseks nimetatakse. » 

«Seda meest ma ei tunne. Oli ta mõni dakootade pealik?» 

«Ta on valge mees.» 

Mäekõmin võttis käe koera seljalt. « Valge mees? Jah, ma olen kuulnud, et üks valge mees tõesti 
seda nime kannab. Ta pidavat olema suur sõdalane. Meie telkides nimetas Mattotaupa teda oma 
vennaks.» 

«Jah, seesama mees.» 

Mustjalgindiaanlane vaatas tükk aega Tokai-iitole otsa. Ta kartis sõnadega usutleda. 

«Ma olen reeturi poeg,» lausus dakoota pealik viivitamisi. «Mattotaupa oli süüdi.» 

Algul mustjalg vaikis. «Ta ise ei teadnud seda,» ütles ta siis. «Ta oli julge ja armastas tõtt. See 
pidi mingi nõidus olema.» 

«Jah, Punase Rebase nõidus, mis peitus saladusliku vee peekris. Siis reetis minu isa Mattotaupa 
kulla olemasolu ja valged mehed tulid seda endale tahtma. Nad kihutasid dakoota mehed koos 
naiste-lastega minema ja ajasid kõlbmatul maal tarandikku. Mina põgenesin sealt koos karusalga 
sõjameestega ja uatšitšunid ajavad meid sellepärast taga.» 

«Siis mine meie telki. Minu isa võtab sind rõõmuga vastu. Jaa!» Mäekõmin rääkis kiiremini ja 
tema hääl reetis tugevat tundeliigultust. «Ma ainult palun sind, et sa meie naised ja lapsed kaasa 
võtaksid. Minu isa on sulle selle eest tänulik ja võtab sind oma pojaks. Nii oleks kõik korras. Sest 
mina...» Siksika takerdus. «... Ma ei tohi enam tagasi minna.» 

«Mis on juhtunud?» 
Mustjalg ei vastanud. Tema ilme karmistus jla ta pöörras pilgu Tšetansapale. 
Ka Tokai-iito pöördus oma sõdalase .poole. «Kas sa ei tahaks mu vennale tema relvi tagasi anda?» 

Must Pistrik tõusis joa läks saagiks saadud relvi oma telgist ära tooma. Tagasi tulnud, ladus ta 
relvad Mäekõmina ette. 

«Tšetansapa Päikesevihma poeg palus mind sulle ütelda, et ta tahab sinu vend olla,» seletas 
Tokai-iito mustjalale. 

«Meie käed ei tapa enam ühtegi vaprat punast meest.» 

Pealikupoja käsi nõksatas kahevõitlusega kaotatud relvi võtma, kuid krampus õhus, enne kui 
jõudis neid haarata. 

«Meie vaeruased ei ole kuigi kaugel,» jätkas Tokai-iito, «ja neid juhib Mattotaupa mõrvar. Sa 
ütlesid, et tahaksid minu eest võidelda?» 

«Jah!» Siksika haaras relvad, aga mitte kiiresti, vaid kuidagi kohmaka liigutusega, nagu peaks ta 
iseendast võitu saama. 

«See on hea,» tegi Tokai-iito kokkuvõtte. «Sõjakirves on maha maetud ja rahupiip hakkab suust 
suhu käima.» Pealik vaatas Mäekõminat ja Tšetansapat avala pilguga. «Must Pistrik võitis 
kolmekordselt. Ta vedas ninapidi pikknuga Roaehi, ta näitas mustjalgadele, et dakoota sõda- 

lane oskab oma relvadega ümber käia, ta võitis iseennast ja laskis Mäekõminal meie vennaks saada. 
Viimane on tema kõige suurem tegu, sest see annab eeskuju, mille järgi meie pojad võivad uut elu 


alustada. Uhkusega nimetavad dakootad edaspidi Tšetansapa nime. Vana Kaarna vaim aga leiab 
lepitust. Tema ja kättemaksuks ohverdatud siksika sõjamehe veri jäägu viimaseks, mis on voolanud 
karusalga ja tema punaste vendade vahel. Hau.» 

Sõjamees tänas oma pealikut vaikides. 

Uinonaa tõi püha piibu, mille Tokai-iito kaaluka aeglusega täis toppis ja põlema süütas. Täielikus 
vaikuses käis piip suust suhu. Neli meest, kes seda suitsetasid, esindasid kolme kunagist uhket ning 
vägevat hõimu ääretu maa avarustes: delavaare tõusva päikese rannikult, dakootasid õhtupäikese 
preeriaist ja siksikasid põhjatormide maalt. 

Kui Uinonaa piibu jälle enda hoolde oli võtnud, alustas Mäekõmin omapoolset juttu, mida 
dakootad huviga ootasid. 

«Teid kihutati teie jahimaadelt minema,» ütles mustjalg, «ja niisamuti käib meiegi käsi. Valgetel 
meestel on ka mustjalgindiaanlaste jaoks reservatsioon juba välja mõõdetud.» 

«Ja te nõustute minema?» küsis Tokai-iito end valitsedes. 

«Pealikud ja vanemad nõustusid. Aga meile, noortele, ei olnud see otsus sugugi meeltmööda. 
Seepärast ,asusin ma teele teisi jahimaid otsima.» 

Tšetansapa naeris lühidalt ja mõrult. «Teie põgenete meie ja meie teie juurde. Aga lõpuks ei pääse 
ükski meist pikknugade käest. Milleks nii palju vaeva näha? Kui me õige tapaksime üheskoos 
mõned pikknoad ja langeksime viimse meheni võideldes? Valgejõe ääres oleksime juba võinud seda 
teha. Kas ma tollal ei ütelnud sulle. .. Tokai-iito?» 

«Jah, ütlesid küll, aga sinu nõuanne oli tookord niisama halb kui praegu.» 
«Kas sa tead väljapääsu?» 

«Jah. Suur röövel Washingtonis hoiab dakoota sõjamehi vangidena reservatsioonis. Neid mehi on 
väga palju, ja seni kui nad vabaduses viibivad, on tal nende ees hirm, isegi kui neil ei ole relvi. Suur 
Ema teisel pool merd, kes valitseb Kanada valgeid mehi,» - Tokai-iito mõtles Inglise kuning,annat - 
«tunneb samasugust hirmu vägevate 

siksika ja assiiniboini hõimude ees ning tahab neid samuti mustangide kombel tarandikku ajada. Aga 
karusalgal ei ole enam kuigi palju sõjamehi. Suur Ema ei tunne ega märkagi neid. Kui tulevad 
üksikud võõrad punased mehed, kes tahavad neilt röövitud maad hea hulga kulla eest tagasi osta, siis 
an Kanada v:alged mehed nõus seda neile müüma. Mäletad sa, Tšetansapa, mida me rääkisime minu 
telgis tol ööl, kui Monito meilt kulda välja pressis? Ma olen Mattotaupa poeg. Nüüd on tulnud aeg 
Mattotaupa kulda maatüki vastu vahetada.» 

«Kas nii suure maatüki vastu, kus saab vabalt küttida?» küsis Tšetansapa umbusklikult. 

«Ei. Kus saab lapilisi piisoneid pidada ja põlluvilju kasvatada.» 

«Just nagu naised ja uatšitšunid?» 

«Just nagu meie isade isad ja vennad Minnesotas. Las Havandšita räägib sulle meie esivanemate 
saladustest, kes kasvatasid viljakal maal maisi ja tubakat ja kellelt valged mehed neid taimi alles 
tundma õppisid. Oma esivanemate päranduse põhjal hakkame nüüd üheskoos töötama ja valgetest 
meestest palju õiglasemalt elama. Vaata valgetele silma. Nende pilgus puudub midagi ja nende töös 
elutseb paha vaim. Nad tapavad metsa, tapavad loomi ja inimesi ning teevad kurja nii meile kui ka 
üksteisele. Me võidame neid ilma relvadeta. Kõik mehed, olgu nad siis punased, valged või mustad, 
kes tahavad ühiselt töötaga, üheskaos elada ja rahu kaitsta, on meie vennad!» 

«Rahu kaitsta?» Tšetansapa silmitses pealikut üllatatult. «Kas sa pead võitlust uatšitšunide vastu 
samuti veaks? » 

«Mulle tundub, et Tšetansapa ja Mäekõmin on viimastel päevadel ise arusaamisele jõudnud, kui 
suur viga on võitlus vaprate ja avameelsete punaste meeste vahel. Ent leidub ka valgeid mehi, kes 
soovivad meiega ühist teed minna. Adams on üks neist.» 


Mäekõmin oli nende kõnelust pineva tähelepanuga jälginud ning võttis nüüd sõna. «Tokai-iito 
räägib samamoodi, nagu rääkis meile üks meie manatarkadest. Meie manatark oli reservatsiooni 
maa-alal, kuhu me peame ümberasuma, midagi avastanud. Ta oli seal avastanud midagi niisugust, 
millega valged oma «tuleruuna» ja paljusid teisi saladusi liikuma panevad. Nad nimetavad seda 
söeks. Manatark tahab meile õpetada, kuidas seda saladust 

maa seest kätte saada. Valged mehed meid selle juures ei abista ja ega me neilt abi ootagi. Aga meie 
manartark on juba ise kaks tööriista leiutanud. Siiani panin ma seda tööd halvaks ja ütlesin 
manatargale samasuguseid sõnu nagu Tšetansapa Tokai-iitole. Ent nüüd ma mõistan teda paremini. 
Ma lähen tagasi hõimu juurde, et aidata põldu harida ja seda musta saladust meie hüvanguks 
kasutada. Kas Tokai-iitogi ei tahaks oma karusalgaga jälle dakootade juurde Valgejõe äärde tagasi 
minna?» 

«Ei. Siksika mehed on üksmeelel, välja arvatud mõned noored sõdalased, aga küllap needki veel 
vanemate nõu kuulda võtavad. Siksikad ei ole sõdinud, nende parimad mehed on elus ja mõtlevad 
kainelt. Dakootad aga on sõdinud, nad on oma parimatest meestest ilma jäänud ja vihkavad üksteist 
nagu näljased koerad. Valgejõe ääres ei jälita karusalka mitte ainult uatšitšunid. Neid põlgavad ja 
reedavad ka nende endi punased vennad ja õed. Sellepärast oleme sunnitud lahkuma, seniks kui meie 
vennad Valgejõe ääres ühel heal päeval meid paremini mõistma hakkavad ja me neile oma kogemusi 
võime jagada. Seni aga elame me Hiirejõe ääres, nii vaprate siksikade kui ka siuu hõimuliitu 
kuuluvate assiiniboinide ja dakootade naabruses. Sealgi oleme ju punaste vendade ja õdede keskel.» 
Mehed nõustusid tõsisel ilmel. 

«Kas Havandšita teab sinu :kavatsustest?» küsis Tšetansapa pealikult pärast pausi. 

Tokai-iito näis kuulavat. Võlutelgist kastis ikka veel summutatud . kõma, mis tungis tuhmilt läbi 
raskete tipikatete. «Havandšita ei tea veel minu kavatsustest,» vastas noor pealik. 

«Siis hoia end tema eest, Toklai-iito. Ta mõtleb teisiti kui mustjalgade saladustemees. Ta ütles jaa 
meie pika retke peale, aga ta ütleb ei, kui kuuleb, et me tahame seda õppida, mida uatšitšunid 
oskavad. Havandšita ei ole kunagi sinu sõber olnud.» 

«Ma tean.» 

Tšetansapa ja delavaar jätsid hüvasti. 

«Kesköö paiku asume teele,» ütles neile pealik. «Niikaua aga puhkame veel.» 
Mõlemad külalised lahkusid. 

Tokai--iito ja Mäekõmin heitsid karusnahkadele. Ohitika 

tuli nende juurde, lakkus võõra kätt ja tõmbas end siis isanda peatsis kerasse. 

Telgiseinad jäid alt lahti. Väljas rohukõrte ümber uitas tugevnenud tuul. Jõgi möirgas kuupaisteses 
öös ja raksuv jää läikles tuhmilt keset sogaseid vooge, mis jäälahmaikaisse tekkivaist lõhedest välja 
tungisid. Hobused olid kaldalt kaugemale, telkide lähedusse tulnud. Äkki ilmusid nähtavale vaikides 
ja langetatud päi liikuvad inimkogud. Need olid Vana Kaarna pojad emaga. Nendega ühinesid 
Sitopanaki ja mustjalgindiaani naine, kes oli neiul aidanud sumud venda kanda. Tasakesi kõlas tund 
tunni järel läbi öö õudust sisendav leinaviis. 

Kui kuu ja tähed olid taevas edasi rännanud ning öö kõrgpunkti selja taha jätnud, ei olnud laagrist 
enam jälgegi. 

Taamal loodes aga eemaldusid vealoomad pikas reas üksteise kannul. Naised ja lapsed istusid 
hobuste ja muulade seljas telgiritvade ristatud teravike taga. Ritvade teised otsad, mis järel lohisesid, 
kandsid majakraamiga täidetud korve ja vaipu. Voori ees saalis mustangidel sõdalaste salk, taga 


sörkis koerakari. Hobuseid oli nüüd jälle piisavalt ja nende koormad kerged. Kiiresti liiguti läbi 
rohuste orgude. Kõrgendikelt kostsid luurajate öökullihuikeid ja koiotiklähvimist matkivad 
häälitsused. Veel oli tee vaba. 


«TEIE EI TOHI SURRA!» 


Öö otsa puhus lõunatuul. Mägedest kandus preerialaste ninna sulalume lõhna ja üleujutatud niitudelt 
muda hõngu. Taevasse kerkisid pilved, ent tõusev kuu ajas need mustad tuustid laiali. Puhtana siras 
nüüd kaugeLinnutee. 

Kuu kahvatades ja koidu liginedes tuul rauges. Haudvaikselt seisis õhk maa kohal ja linnudki ei 
laulnud. Idas kerkiis silmapiirile hõõguv päikeseketas. Voor peatus ja Havandšita tõstis püha piibu 
kõigi nähes kõrgele. Tema sõnad oleksid nagu hommikuvaikusse ära eksinud. Need olid samad 
sõnad, mida dakoota mehed iga päikesetõusu ajal kordasid: «... ja me täname sind, püha tundmatu, et 
sa meid oled juhtinud, ja palume, et sa meid ka edaspidi juhiksid ning meile toitu ja rahu annaksid.» 

Püha piip langetati. 

Mehed ja naised olid lühiajaliseks puhkuseks maha tulnud. Hobused, kelle ribikondid paistsid isegi 
läbi paksu talvekarva, hakkasid kohe sööma. Veepaunad käisid käest kätte. Naised ja lapsed pistsid 
lihatüki suhu, et seda siis pikkamisi ja.kaua mäluda, olid ju toiduvarud lõpukonal ja enne õhtut ei 
antud enam midagi. 

Otsekui hommikupäikese soojust nautiv pikk madu oli voor oruniidul puhanud. Nüüd hakkas ta 
uuesti liikuma. 

Sõjamehed sõitsid sammu lähemale, et reastuda voori paremal tiival pealiku selja taha. 
Eeskujulikult joondunud ratsarivis käis hobune hobuse kannul. Algas laskumine künkailt lauskmaale 
ja keegi ei võinud teada, millal ilmuvad vaenulikud ratsasalgad, kes sunnivad dakootasid taplusse 
astuma. 

Veel kord kõlas eespool kõrguvalt künkaharjalt luuraja signaal, et tee on vaba. Siis ratsutas Tokai- 
iito ümber viimase kingu, ja korraga avaneski vaade tasandikule. 

Sõjamehed kissitasid silmi, sest pimestav päike paistis neile kogu aeg otse vastu. Kui vaenlased 
üldse tulid, võis neid oodata ainult idast. Maakuulajad kadusid jooksujlalu. Neid juhtis Hundipealik. 

Üha kaugemale liiguti üle rahuliku maa. Tokai-iito kuulatas ja silmitses ümbrust. 

Keskpäeva paiku nägi ta kaugel rohu sees midagi vilksatamas, mis suundus voori poole. See oli 
Hundipealik. Juba traaviski Hapedaa tagasijõudnu juurde, et viia talle tema laigulilst täkku. delavaar 
istus hobuse selga ning juhtis ta pealiku mustangi kõrvale: 

«Punane, Rebane on nüüd Kopra kavalusest aru saanud,» alustas delavaar poolihääli. «Ta ratsutas 
milahanskadega lähimasse forti, tegi kindlaks, et meid seal ei ole, ja taipas silmapilk, et Kobras on 
teda Tatokano suu läbi ninapidi vedanud. Ta hakkas milahanskasid keelitama, et nad hobused 
otsekohe ümber pööraksid, nood aga pistsid kiruma ja keeldusid kauem ringi ratsutamast. Nad. jäidki 
oma forti. Fordis aga on ka karusnahakompaniide kaubakontor. Nagu kevadisel ajal ikka, on sinna 
praegugi palju kütte kokku tulnud, kas talviseid karusnahku ära andma või endale suvepüüniseid 
hankima. Punane Rebane rääkis neile, et Tokai-iito pea eest on määratud tasu ja et olevat üldse hea 
Tokai-iiio vagaseks teha, sest muidu võivat ta oma, kättemaksuhimus ringi hulkuda ja kütte nende 

töös ohtu saata. Terve hulk trappereid otsustaski tulla koos Punase Rebasega meid taga ajama ja sinu 
skalbile, pealik, jahti pidama. Ka mõned punased luurajad lõid kampa. Nende seltsis ratsutas Punane 
Rebane jälle edelasse kinkude vahele. Seal õnnestus mul nende juttu pealt kuulata.» 

Delavaar märkas Hapedaa pakutud veepauna ja jõi. Varahommikust saadik oli ta nagu hobune 


ringi traavinud, aga ees seisis veel tundidepikkune jooks. 

Pärastlõuna möödus. Varasest aastaajast hoolimata oli ilm lämbe ja päikesekiired lausa nõelasid. 
Tšaske jäi hobuse seljas tukkuma, Hapedaa aga oli liiga palju kuulnud ja see hoidis teda ärkvel. 
Vastu õhtut nägid Karupoi:sid jälle Šunktoketšat, kes naasis teiselt luurekäigult ja andis pealikule 
veel kord aru. Tokai-iito käskis terve öö ja järgmise päeva peatumatult edasi rännata. Mõned 
nooremad poisid ja tüdrukud, kes olid nii kurnatud, et ei püsinud enam hobuste seljas, tuli 
nahkkottidesse toppida. Kuid Karupoisid pidasid vapralt vastu. 

Teine päev kaldus õhtusse. Veel ei olnud tagaajajad karusalgale järele jõudnud. 

Väike Välgupilv istus, vagusi ja suurisilmi oma mustangi seljas ning kõlgutas jalgu üle 
lohistiritvade, mis hobuse külgedelt poolpõiki .alla jooksid. Järsku tungis otsekui keedetuna 
näivaisse õhku jahe hoovus. Rändureile tulvas vastu mingi kohin ja lapse kehast käis läbi suure 
hädaohu aimus. Kohin oli metsik ning võimas. See tuli suurelt Mudaveelt. Janused koerad olid juba 
ette jooksnud, kuid peatusid veel enne, kui jõudsid silmist kaduda, tõmbasid saba jalge vahele ja 
hakkasid kiunuma. Isegi neil oli hirm. 

Läänest itta kulgev sügav ning lai jõeorg ei jäänud enam väljarändajate otsivate pilkude eest 
varjule. Oru kaldad võtsid kindla ilme. Paigas, kus voor arvestuste kohaselt orgu pidi jõudma, lõikus 
kaldasse lõuna suunas kumerduv käär. Selle sarvekujulise kääru kohal kõrgus künkakuppel, mis läks 
üle kaugele edelasse ulatuvaks seljakuks. Seljaku- ja kupliharja oli ettesaadetud luuresalk juba 
hõivanud: rohu sees võis märgata Mäekõmina ja tema saatjate musti juuksetutte. Üle sooja maa 
kummus violetselt ja rohekalt helendav taevas ning üha lähemale nihkuva kohisev-kõmiseva oru 
kohal süttisid esime- 

sed tähed. Kauge Kaljumäestiku kohal aga varitsesid äikesepilved. 

Orukääru lõunapoolses otsas, kupli jalamil, käskis Tokai-iito peatuda. Koos teistega sundis ka 
Välgupilv oma hobust kallaku servale lastuma. Orukäär oli peatuspaigaks otsekui loodud, sest seda 
sai vaenlase eest kergesti kaitsta... Voor jäi niikauaks toppama, kuni esimesed naised olid hobused 
nõlva pidi veidi allapoole juhtinud ja libajal niidul poolsõõrils lai,ali valgunud. Tüdruk järgnes neile. 
Jõudnud nõlvaku varju, libistasid kõilk tulnukad end hobustelt maha. Enam kui neljakümnetunniline 
ratsutamine oli inimesed ja loomad ära kurnanud. Lohistid rakendati lahti ja mustangid aeti kääru 
idaküljele karjaks kokku. Ka Välgupilv vabastas oma ratsu koormast ja viis ta teiste. juurde. 
Hoolikalt pani ta hobuse esijalad kammitsasse ning jättis ta siis omapead sööma ja jooma. 

Nüüd tõi ta lohistist rahutu karupoja ja andis talle süüa. Alles siis, kui kõik kohustused olid 
täidetud ja lohistusridvadki Kopra majakraami juurde maha pandud, viskus ta rohule pikali. Ta oli 
surmani väsinud ja vaatas klaasistunud pilgul orukääru põhja, mille kallakaile nõlvadele nad praegu 
laagrisse asusid. Põhi oli sogase, savikollase veega üle ujutatud. Põhja suunas, jõeoru enda poole 
laienes abajas suureks lahesuuks, kust üha uued lained sisse veeresid. Haledalt vaatasid veest välja 
tulvavoogude survel painduvad peenikesed paju- ja kaseoksad. Läbipaistmatul veel triivisid inetud 
vahumullid just nagu kärnkonnade silmad. Pinnal õõtsusid ajupuud, mis jäid lõpuks veerjale 
niiduservale pidama. Laagrisse asunud indiaanlaste jalge ette nõlva vastu uhtus ka pundunud 
mägilambakorjus. 

Välgupilv sulges laud. Tema ergas kõrv aga kuulis suurest orust kostvat kohinat ning enda kõrval 
Uinonaa ja Sitopanaki vaikseid hääli. Alles siis, kui midagi väga märga talle vastu laupa lartsatas, 
kargas ta püsti. Valge kuuketas taevavõlvil oli juba ammu öise kuldkollase läike omandanud. 

Lapse ümber kees vilgas tegevus. Vällgupilv avastas Karupoisid, kes olid talle vett näkku 
pritsinud. Naerdes tormasid poisid nüüd juba nõlvast alla ja hüppasid ajupuude vahelt jääkülma 
vette. Kummalgi oli nuga ihammaste vahel. Nad sukeldusid ja jäid esiotsa kadunuks. 

Välgupilv laskis Uinonaal endale lihapalukese suhu pista, näris seda pikkamööda ja sai väsimusest 
võitu. 

Karupoisid olid puristades pinnale kerkinud. Vee all lõigatud pikkade tugevate pajuokstega andsid 
nad teistele «noortele koertele» märku, et nüüd on nende kord oksi tooma sukelduda. Naistel olid 
piisoninahad juba valmis seatud. Pajuoksad ja nahad olid paadiehitamise materjal. Metsades 
elunevad indiaanl.ased kasutasid kergeid puukoorest kanuusid või tüvedest õõnestatud paate, mis 
nõudsid palju tööd ja vaeva. Preeriahõimudel paate ei olnud, sest preeriajõed ja -ojad olid nii 
madalad, et neist sai hõlpsasti läbi kahlata. Tokai-iito ja Hundipealik, kes tundsid paljude punaste 
meeste tavasid, samuti ka Havandšita, kelle lapsepõlv oli möödunud veel metsades suurte jõgede 
kallastel, olid õpetanud karusalga naistele paatide valmistamist. Juba iidseist aegadest saadik tegid 
mõned siuu hõimud paate piisoninahkadest ja pajuokstest. Oksad põimiti kokku sõrestikuks, mis 
tõmmati nahkadega üle. Niisugused paadid meenutavad. kujult suuri ümmargusi lamedapõhjalisi 
katlaid ja neis sõideti väikeste aerude abil. Neid paate võis ka puiduvaestes paikades kerge vaevaga 
kiiresti valmis meisterdada. Pealik oli andnud käsu kohe tööle lasuda. 

Väike tüdruk tahtis paatide valmistamiisel kaasa aidata. Ta tahtis Uinonaale abiks minna, kuid 
Uinonaal oli nüüd Sitopanaki ja seepärast läks tüdruk Mongšongšaa juurde. Vargsi vaatas ta pealiku 
õe poole, lootes, et teda kutsutakse. Uinonaa ainult naeratas talle sõbralikult ning töötas koos 
mustjalgindvaani neiuga väga rahulikult ja kiiresti. Välgupilv tundis end puudutatud olevat, kui 
pealiku õe paat kõige enne valmis sai. Sitopanaki oli vigastatud käest hoolimata kõigega hästi toirne 
tulnud. Nähtiavasti ei olnud Välgupilv Uinonaa telgi jaoks enam kunagi vajalik. Nojah, Sitopanaki 
oli ju temast ka vanem ja ilusam, lisaks veel väga kuulsa pealiku tütar. Välgupilv ei teadnudki ise, 
kui väsinud ja tige ta oma lapselikus kiivuses välja nägi. 

«Tule heida magiama,» ütles talle Mongšongšaa. «Küll .. ma sind üles ajan, kui me sõitma 
hakkame.» 

Välgupilv raputas pead. Enamat ei tarvitsenud tal vastata, sest samal hetkel pöördus tähelepanu 
pealikule, kes tuli üksipäini kõrgendikult alla. Kuuvalgel tundus pealik kuidagi pika ja võõrana. 

Tokai-iito läks Uinonaa ja Sitapanaki valmistatud paadi juurde, et seda hindavalt katsuda. Alles nüüd 
märkas Välgupilv, et pealiku kõrval seisavad Tšetansapa ja luuraja Must Kalju. Tokai-iito ajas end 
jälle sirgu ja tüdruk kuulis teda ütlevat: 

«Hea küll. Ma katsetan seda kohe koos sinu poegadega! 

«Jah,» kostis Tšetansapa. 

Välgupilve silmad otsisid Karupoisse. Neid ei olnud kuskil näha. Ent ühtäkki kerkisid nende pead 
oru põhjas läbipaistmatuist mudavoogudest. Mõningase vaevaga ujusid nad.ajupuude vahelt läbi. 
Kui nad kallakale niidule ronisid, tilkusid nende juuksed veest, nad ise lõdilsesid külmast ja 
raputasid end nagu koerad. Kumbki ei kõssanudki, et nad olid liiga kaugele ujunud ja et üks tagasi 
veerev laine oleks neid äärepealt suurde jõeorgu kaasa viinud. Nad ainult aevastasid, köhisid ja 
sülitasid ikka veel vett. Pajuoksi üle andes ei märganud nad kohe, et pealik neid silmitseb. 

«Ruttu!» käratas Välgupilv sosinal. «Te lähete koos pealikuga üle jõe!» 
Poisid võpatasid ja ajasid end sirgu. 

Tokai-iito muigas. «Nii jah,» ütles ta, olles vist kuulnud sõnu, mis ei olnud temale määratud. «Ja 
karu võtate kaasa. .. Preerias on nähtavale ilmunud suur hulk vaenulikke ratsamehi. Me ise nägime 
neid künkaharjalt. Oleme sattunud kahe uue, veelgi suurema hädaohu — mässava vee ja Punase 
Rebase vahele, ja peame mõlemaga võitlusse astuma. Havandšita soovitab Suure Karuema poega ja 
teid kaht üle jõe viia, et karusalk ka siis edasi elaks, kui meie teised peaksime surema. Seepärast 
püüan ma teid üle toimetada. Hau. Te teate, mismoodi meil tuleb teisel kaldal oma elu korraldada.» 
Pealik pöördus jälleTšetansapa ja Musta Kalju poole: 

«Sina käsutad seal üleval,» ütles ta Mustale Pistrikule ja osutas silmadega künkale. «Must Kalju 


tuleb minuga, sest ta ujub hästi. Kui ma vähegi saan, tulen ise siia, tagasi. » 

Tšetansapa astus oma poegade juurde ja pani käsivarre hetkeks nende õlgade ümber. Keegi ei 
võinud teada, kas ja millal nad jälle kohtuvad... Seejärel kiirustas sõjamees ringi vaatamata üles 
künkale. 

Hapedaa ja Tšaske ruttasid oma neljajalgise pruunikar- 

valise kaitsealuse juurde, kes eelmise päeva pikast reisist pahurana rohul lamas, ning võtsid ta sülle. 
Sipeldes ja urisedes puikles karupoeg vastu ning kriipis oma kollaste küüntega Tšaske näo veriseks. 
Tokai-iito vabastas poisid sellest ebamugavast ja tõrksast koormast. Oma suure sõbra kätel näis 
karupoeg end hoopis paremini tundvat, ta krahmas käppadega pealiku õlgadest kinni ja limpsis tema 
kaela. 

Pealik asus teele. Umbes poolel nõlval, et teda preeriast ei nähtaks, läks ta mööda abaja lääne 
kallast jõeorgu. Noor Must Kalju ehk Ihasapa sammus tema järel, Ohitika aga surus end tema 
põlvede ligi. Krarupoisid võtsid Uinonaa ja Siiopanaki tehtud kerge paadi kahe vahele, kusjuures 
kumbki viskas veel õlale paari lühikesi aerusid. Vibu, nooletupp ja nuga nahknööri külge kinnitatud 
tupes rippusid neil põiki üle rinna. Niimoodi tõttasid nad pealikule järele. 

Välgupilv seisis kõheldes Mongšongšaa kõrval. «Kas ma tohin... kuni jõeni?» küsis ta. 

Uinonaa tuli ja surus Välgupilve pihku kausi lihaga. 

«Lippa,» ütles ta, «ja anna see neile kaasa. Kaussi läheb neil tarvis kühveldamiseks, kui vett paati 
peaks tungima.» 

Tüdruk noogutas. Põiki üle nõlva hilpeldes jõudis ta peagi teistele järele. 

Natuke maad enne kohta, kus käär suurde orgu suubus, jäi pealik seisma. Poisid lasid paadi vette 
ja istusid ise sisse. Välgupilv ulatas neile lihakausi. Ka hoidis ta paati ühe aeruga paigal, seni kui 
pealik karupoja poiste juurde tõstis. Hirmu täis, kuid vastupanu avaldamata laskis loom end 
katlakujulisse sõiduriista panna. Poisid sättisid oma jalad karupojoa kõrvale ning võtsid vastu meeste 
vibud, nooled ja lassod. Välgupilv andis oma käes olnud aeru Hapedaale tagasi ja vennad tõukasid 
paadi kaldast lahti. Jõeorust veeres parajasti sisse järjekordne lai laine, mis võttis hapra laevukese 
oma turjale ja kandis ta sügavamale abajasse. Kumbki poiss hakkas ühe aeruga sõudma. Teine aer jäi 
kummalgi tagavaraks. Pealik ja Must Kalju jse paati ei istunud, vaid hüppasid vette ja hakkasid 
ujuma. Jalad vibasid neil kiiresti üles-alla, käed aga tõmbasid nii laialt ja jõuliselt, et nende õlad 
alatasa savistest voogudest välja kerkisid. Nad sööstsid paadi juurde ja hakkasid seda abaja suudme 
poole tõukama. Kergeid nahkpaate juhtisid rahulikelgi jõgedel enamasti 

ikka ujujad. Seda rohkem oli see v,ajalik praegu, üle kallaste tõusnud käredail voogudel. 

Välgupilv jooksis mööda rohust nõlva nendega kaasa. Jõudnud abaja suudmesse, istus ta maha ja 
silmitses tumma õudusega tema pilgule avanevat vaadet. Suur jõeorg oli saviseguse veega otsatult ja 
ääretult üle ujutatud. Kadunud olid kõik laugjad kaldad, rohelised künkad ja punakad 
mullapõndakud, millest tüdruk oli kuulnud räägitavat. Mudalained kandsid oma turjal lahtisi 
jääpanku; need püüdsid puutükke ja mättaid nipg purjetasid saarekestena edasi, niikaua kuni mõni 
viru nad alla neelas. Terved latvade ja juurtega puud triivisid poolenisti vee all ning kadusid äkitselt. 
Jõgi oli nad toonud kõrgeilt mäeveerudelt ja kuristikest, kust ta läbi tuli. Nüüd oli ta mängimisest 
tüdinenud ja mattis neid. Loomakorjused antiloobid, lambad ja isegi üks piison - kerkisid pinnale ja 
vajusid taas sügavusse. Hukutava tulvavee kohal kummus tähistaevas. Vastaskallas paistis väga 
kauge ja madalana. 

Oo Mini-sose, sa Mudavesi, kui hirmuäratav sa oled! 

Orukäärust väljajõudnud paat oli nüüd vee hüpitada ja tõugata. Välgupilv nägi ujujaid läbi 

voogude sööstmas; nende mustad juuksetutid kord kadusid, kord ilmusid jälle nähtavale. Ujujate 


tõuked andsid paadile põigitise suuna. Otsekui kala sööstis pealik ühtelugu veest välja ja lükkas 
sõidukit edasi. See keerles ja tantsiskles. Välgupilv nägi veel poiste aere, kuid need paistsid vähe 
oma otstarvet täitvat. 

Üks suur puu, mis savisegusest veest vaevu välja ulatus, kandus sõiduki külje alla; näis, et kohe 
hakkab ta paadist kinni ja viib endaga kaasa... Kuid puu ujus mööda. Sealsamas sirutas ta oma 
kõntsase juurteräga kõrgele õhku ning järgmisel silmapilgul tähistasid üksnes veekeeris ja ker:kivad 
mullid kohta, kuhu puu oli kadunud. Ilmselt oli vesi juba kalda ligidal üsnagi sügav. Paat ja ujujad 
möödusid keerisest mõned meetrid ülalpool. 

Ikka väiksemaks ja väiksemaks jäi paat Välgupllve silmis. Ta oli sihist tugevasti kõrvale kaldunud 
ja kadus orukäänaku taha. Nüüd ei näinud Välgupilv enam Karupoisse. Ei midagi peale. kuust 
valgustatud lageda veekõrbe, mis mühises ja kõmises, nii et tüdruku pea ähvardas lõhki minna. 

Pikkamisi tõusis ta püsti ja läks noruspäi omade juurde. Ta vilistas Ohitikat, kuid koer ei 
järgnenud tüdrukule, vaid niutsus ja jäi istuma kaldale, kus Tokai-iito oli vette hüpanud. 

Tagasi jõudes leidis Välgupilv laagriseest terve hulga rohu peal kummuli lebavaid nahkpaate koos 
nende kõrvale ritta seatud aerudega. Majakraam, telgid, karusnahad, relvad, jahi- ja sõjatrofeed, 
kausid ja potid olid paatide vahel ära jaotatud ja vastavalt virnadesse laotud. Vaikivad naised ja 
lapsed istusid jõude nende kõrval. Päris väikesed poisid ja tüdrukud magasid pesades, mis emad 
neile olid valmistanud. Inimeste vahel sõid hobused. Kerratõmbunud.koerad paotasid tüdruku poole 
silmi, mõni neist isegi urahtas. 

Välgupilv laveeris kõige selle vahelt läbi Uinonaa ja Sitopanaki juurde ning istus nende kõrvale. 

Möödus hulk aega, enne kui tüdruk viimaks lausus: «Nüüd ma neid enam ei näinud. Seal suures 
orus on neil hirmus raske. Igal pool ainult vesi. Peaaegu võimatu on aru saada, kus see lõpeb.» 

Vahepeal heitlesid Karupoisid paadis ja mõlemad mehed vees endist viisi voogudega. Käänaku 
taga oli üleujutatud org märksa laiem ja vool sedavõrd aeglasem. Nad olid juba keset veevälja. 
Mahajäetud kallas paistis küll üsna kaugena, :kuid sellegipärast ei olnud nad hoopiski veel tegeliku 
jõesängi keskkohas, kus vesi kõige sügavam ja vool kõige käredam. Poisid toetasid jalad vastu 
karupoja pehmet sooja nahka ja aerutasid nii hästi kui suutsid. Veel olid tõuked, millega pealik paati 
juhtis, tugevad jä noor Must Kalju aitas teda. Poisid pidasid ujujaid silmas, jälgisid nende õlgu ja 
juukseid, millesse vesi oli riputanud rohukõrsi. Nad tahtsid näha, kuidas pealik ja Must Kalju 
kroolides läbi voogude libisevad. Nad tahtsid teada, et ei ole üksinda, aga samuti ei tohtinud nad 
ujujaid oma aerudega segada. Seepärast hoidsid nad pilgu kogu aeg mõlemal mehel. Kaugemale üle 
mässavate mudalainete nad ei vaadanud, sest isee oleks neilt julguse röövinud. 

Korraks tundis Hapedaa oimukohal midagi kuuma ja põletavat, kuid ei hoolinud sellest. Teda 
hämmastas ainult, et pealik äkki käe veest välj,a sirutas ja mingi kiire liigutuse tegi, mille mõtet 
poiss ei taibanud. Kas ta pidi midagi tegema? Ta tahtis seda Tšaskelt küsida, kuid sõber ei vaadanud 


üldse tema poole. Vahepeal oli vesi paati jälle 

mitu meetrit pärivoolu kandnud ja Tokai-iito nägi vaeva, et seda uuesti jõe keskkoha poole tõugata. 
Hapedaa tundis meelekohas valu. Loomusunniliselt laskis ta aeru lahti ja katsus pead. See oli verine. 
Nüüd kuulis Hapedaa läbi veekohina lõunakaldalt püssipaukude raginat. Punane Rebane oma 
küttidega oli juba kohal! dakoota poiss surus oma sõbra Tšaske sügavamale paati ning küürutas ka 
ise. Just seda oligi Tokai-iito tahtnud käeliigutusega mõista anda. Poisid laskusid hirmunud karupoja 
kõrvale nii madalale, kui aerutamine lubas. Nüüd küündisid nad vaevu üle paadiserva vaatama ega 


näinud enam vett, vaid ainult öist taevast ja suunda osutavaid tähti. 

Hapedaal hakkas silme ees virvendama. Ta tundis end järsku jõuetuna ja ümberringi toimuva suhtes 
ükskõiksena. Käsi, mida ta vastu pead surus, oli juba täiesti märg. .. Pehme karu kõrval on tõepoolest 
hea lamada. Jätku see Tšaske teda ometi kord rahule! Kuid tal ei olnud enam tahtejõudu, et oma 
soovi välja ütelda. Midagi mähiti kohmakalt ja läbematu rutuga tema pea ümber; mis siis ikka, 
küllap ta võib nüüd magama jääda! 

Tšaske mssitas karu, relvade, lihakausi ja meelemärkuse kaotanud Hapedaa vahel. Ta ei teadnud, 
kui kõrgele üle paadiääre ta oma pead sirutada tohtis. Kallas oli nii kaugel, et täpne sihtimine osutus 
sealt igatahes juba võimatuks. 

Paat viskus veevakku, ajas end püsti ja oleks äärepealt ümber läinud. Hetk hiljem kerkis ta 
mingisuguse kobru ja vahu kohale, põhi veel hädavaevu vees, et seejärel uuesti kuhugi alla vajuda ja 
mudast vett üle serva sisse ammutada. Poiss kahmas kausi, puistas lihatükid välja ning hakkas vett 
kühveldama. Taas tõusis paat sujuvalt kõrgele, tegi siis järsku hüppe, just nagu oleks keegi talle 
müksu andnud, ja langes plaatsatades uude sügamku. Tšaskel ei olnud mahti surmahirmu tunda. Ta 
haaras uuesti aeru, kindla kavatsusega teha, mida suudab. 

Äkitselt sai poiss ,aru, et ta on keset jõge. Ta surus aeru vette, kuid see kisti tal käest, nagu oleks 
keegi tugevam aeru endale krapsanud. Samas oli aer ka kadunud. Tšaske nägi, kuidas pealiku nägu 
savikollasest veepõrgust välja kerkis. Ujuja huuled olid õhku ahmides poolavali; ta hingeldas. Kohe 
uhtus voog temast uuesti üle. 

Tšaske haaras tagavaraaeru ja püüdis takistada paadi 

ümberminekut. Sellega oli tal tublisti tegemist. Kerge pahkkatel loopis teda sinna ja tänna. Karu oli 
üsna vagur ega pahandanud põrmugi, kui poiss oma kümme korda talle otsa kukkus. Tšaske kaotas 
igasuguse orienteerumisvõime. Tähed tema kohal näisid tantsivat ja kollased vood mängisid temaga 
nagu vihased hiiglasõrmed. Ta ei teadnud enam, kus ta on. 

Paat sai äkki tugeva müksu ja kaldus viltu. Tšaske püüdis seda tasakaalustada, kuid asjata. Paat jäi, 
nagu ta oli vastuvoolu längakile. Tšaske tõusis püsti, sest talle tundus, nagu oleks tal kindel maa 
jalge all. Imestusega vaatas ta ringi. 

Paadi ees avastas ta veest pisut väljaulatuva lameda künkaharja. Rohi selle peal oli tihedalt vastu 
maad plaaka uhutud. Üle ninatarga kõrgendikuharja käis aeg-ajalt mudane tervitus. Või nii, siis rene 
otsa oli ta kinni jooksnud! 

Aga siis... siis on ju jõe keskpaik vist selja taga. Sest künkad, millele võis ikinni jääda, ei kõrgu 
mitte jõesängis, vaid orulammil, mis on praegu üle ujutatud. 

Mida nüüd teha? 

Seda peab ütlema Tokai-iito. 

Aga kus ta on? 

Tšaske manitses end mitte pead kaotama. Ta kavatses erilise hoolega ringi vaadata. 

Ujujad olid tihti ohtlikesse voogudesse kadunud, kuid jälle pinnale kerkinud. Läheduses tei olnud 
igatahes midagi näha, aga jõe keskosa keerises ja möllus... samuti mitte. 

Niisiis oli Tšaske :sunnitud ootama. Tahtejõu abil hoidis poiss oma südant vaos, just nagu oleks 
see tal peos olnud ja ta oleks seda tugevasti kokku pigistanud. Ei ühtki ülearust tukset! 

Ta viibis ikka veel keset ääretut jõge. Tema ümber ei olnud midagi peale möirgava veekõrbe ja selle 
kohal ükskõikselt irvitava kuu. Lõputu veelaam oli nii sogane ja tige. Ta keerutas, tormas ja kihises, 
pöörles ja kurises, paiskas vastu paati uhtmulda ja jäätükke. Ühel lahtirebitud kaldamättal ujus 
mööda elus kits. Ta oli nagu luu ja nahk. Tšaske nägi looma pärani lõugu ja hirmust tardunud silmi. 
See sundis teda ära pöörduma. Kui ta jälle üles vaatas, ei olnudki enam midagi vaadata. Viru oli 
neelanud tükkis täiega nii kaldamätta kui ka kitse. Ainult üksi- 

kud vahurnullid ringlesid veel haua kohal, kuhu kõik oli kadunud. 

Üle mägedest tulnud sulamisvee hoovas tuulepuhang. Läänes, jõe ülemjooksu pool, välgatas 
pilvedes äikeselinnu silmast sakilist tuld. Läbi veemühina kostis veel mingi teine hääl, summutatud 
kõmin. See oli äikeselinnu karje. 

Tšaskel tõmbus südame ümbert külmaks ja judin jooksis üle selja. Ta ei suutnud paati üksinda 
lahti tõugata, ta ei saanud aerutada ega pääsenud üle selle vee kaldale. Ta pidi ootama. 

«Ootama» on ränk sõna, kui ollakse ihuüksinda lagedal jõel ja äike ligineb. 
Poiss vaatas ringj.«Tokai-iito! Tokai-iito!» karjus ta läbilõikavalt. !t«Tokai-iito!...» Vesi ja tuul 
matsid ta hääle endasse. 

Vastust ei tulnud. ümberringi oli ainult tormlev voogamine, vete lõputu ränd allajõge. Tšaske 
surus rusikad silmadele. Kui kõik lootused on kadunud, hüppab ta vette ja sureb! . 

Ent veel tuleb tal oodata, kaua aega oodata, kuni ta on kõhn nagu too kits... 

Tšaske lõi iseennast rusikaga. Mitte mõtelda! Ta istus uuesti paadi põhja. Suurest väsimusest 
hakkas ta töinama. Eelmisest keskööst saadik polnud ta sõba silmale saanud ja oli nelikümmend 
tundi järjest ratsutanud. Kuid ta hõõrus silmad kuivaks ja kiskus neid jälle vägisi lahti. Tema kohus 
on ju valvata paati, mida uhuvad savised vood. Kuuvalgusest ja kollasest vet!st põrnitsesid talle 
vastu kitse silmad. 

«Tokai-iito! Tokai-iito!» 

Ühtäkki sündis ime. Sogastest Ironetest kerkis juuksetutt, mille küljes tolknes rohukõrsi ja kõntsa. 
«Tokai-iito!» 

Vool kiskus ujujat jällegi allavett. Mispärast ta käed nii vaevaliselt ja halvasti liiguvad? Tšaske näris 
huuli. Silmapilgu vältel näis, nagu ei pääseks pealik üldse enam paigast, kuid siis muutus pilt uuesti. 
Tema nägu kadus sootuks vee alla. Käed aga tõmbusid nüüd jõuliselt. Kord vasaku, kord parema 
õlaga tõukas ta end jõe kiuste edasi ja ligines Tšaske saarele. Ning nüüd märkas poiss lainetavate 
voogude vahel seda, mis Tokai-iitot õieti takistas. Ujuja enda pea all ilmus nähtavale veel teinegi 
pea. Pealik näis sellest mehest hammastega kinni hoidvat ja teda 

niimoodi endaga ikaasa tirivat. Järsku kerkis ta peaaegu terves pikkuses veest välja. Ta oli jalge all 
pinna leidnud. 

Tõenäoliselt ulatus küngas, millel Tšaske seisis, vee all tunduvalt kaugemale, kui poiss oli aimanud. 
Tšaske tahtis rõõmust karjatada, aga tema kõri oli otsekui kinni nööritud ja huuled jäid hääletult 
lahti. 

Põlvini ulatuvas vees kahlas pealik lähemale. Kätel kandis ta korisevat ja õhku ahmivat Musta 
Kaljut. Tšaske seadis lasso valmis. Tokai-iito andiski poisile märku, et ta lassot vajab. Rihma ühe 
otsa kinnitas ta päästetu keha külge, teise sidus endale rinna ümber. Sõnalausumata asetas ta siis 
pooleldi teadvusetu mehe künkaharjale, mida lained ainult vahetevahel jalallaba sügavuselt 
loputasid, ja aitas tal hingamist taastada, niikaua kui noormees end viimaks tuikudes jalule ajas ja 
juba ise vett köhis. Sealjuures hoidis ta pealikust kinni. 

«Keeris kiskus mind alla. .. Ma ei lootnud enam, et sa mu välja tood,» ütles ta mõne aja pärast 
köhides ja hingeldades. 

Pealik vaatas paadi üle. Tšaske silmitses teda ennast ja pani tähele, et Tokai-iitogi täie rinnaga 
hingab ja et veri tema kaelasoontes kiiresti vasardab. Mõlema ujuja ihu oli pikaajalisest lumevees 
viibimisest tumenenud. Kindlasti olid ka mehed ise jääkülmad, sest neil oli kananahk ihul. 

Musta Kalju hambad plagisesid. 

Aga Tokai-iito ei paistnud sugugi puhkamisele mõtlevat. Tema käeviipe peale hüppas poiss uuesti 


nahksõidukisse. Pealik lükkas sõidukit edasi, kuni vool selle kaasa haaras. Ja juba ta ujuski jälle 
paadi taga, Must Kalju tema järel. 

Taas tantsiskles paat märja haua kohal. Sõit kestis veel kaua. Kuid pärast seda, mis vahepeal oli 
juhtunud, tundus Tšaskele, nagu laabuks kõik kergelt ja sujuvalt. Tokai-iito lükkas ja juhtis jälle 
paati läbi lainetava Mudavee, puud ja jääpangad ajusid mööda, kauguses aga kõmises kõu ja sähvisid 
välgud. Paat kõikus ja keerles; Tšaske üritas aerutada ja viskus kord ühele, kord teisele küljele, et 
tema laevuke ümber ei läheks. Pikapeale hakkas ta märkama, et sõit muutub rahulikumaks. Kui ta sai 
mahti ringi vaadata, oli kõrge kallas juba üsna ligidal. Puruuimasena tajus ta, kuidas väike abajas 
paadi vastu võttis. Veel kord tõsteti see otsekui perutava hobuse seljas üles ning libises siis madala 
laine turjal kalda äärde. Tšaske 

tundis õõtsumist, kui paat vastu kallast müksas. Mõlemad ujujad seisid juba rohusel nõlval ja hoidsid 
paati kinni. Tokai-iito andis Tšaskele märku välja astuda. Kangeks jäänud jalgadega täitis poiss käsu. 
Pealik tõi ka meelemärkuseta Hapedaa, karupoja, relvad ja kausi maale. Seejärel tiris ta paadi üles 
kaldale. 

Nõlv oli lauge. Tarvitses vaid mõned sammud astuda, kui võidi juba puhkama jääda. 

Tšaske istus rohule. Ta sõi ära suutäie liha, kuna see oli pealiku soov. Oleks ta osanud nagu kord 
ja kohus järele mõtelda, sii:s oleks ta rõõmustanud, et on Mini- sosest võitu saanud. Aga tema 
mõtted keerlesid alles nagu vesi jõe orus. Ta ei osanud ei rõõmustada ega kurvastada. 

Ta nägi ainult, et Tokai-iito seisab jälle püsti ja uurib taevast. Heleda vibu ja kimpuseotud 
nooltega. Tupe oli pealik selga võtnud. Poi:sski vaatas sinnapoole, kuhu oli suunatud pealiku pilk. 
Talle meenusid jõe ülemjooksu poolt liginevad ähvardavad pilved. Kui hea, et nad enne äikest üle 
jõudsid. A 

Koos Tokai-iitoga libistas ka tema pilgu kaares põhja poole. Nii kaugele kui silm ulatus, laius 
samasugune preerla, lainjas ning lage, nagu Tšaske seda juba. ammust ajast tundis. Seal, kus taevas 
ja maa kokku puutusid, oli mingi must vari. Need olid ilmsesti mäed, metsased mäed, mis ei 
erinenud vahest millegagi Mustadest mägedest, kust alles hiljuti tuldi. Tokai-iito pilk näis just neile 
kaugeile mägedele pidama jäävat, ent äkki ta pöördus ja vaatas Tšasket, nii et poiss peaaegu ehmus. 


Mida Tokai-iito nüüd edasi teeb? Tšaske, Must Kalju ja Hapedaa on päästetud, aga kõik ülejäänud 
viibivad ju veel teisel kaldal. Nad istuvad kuivade paatide juures, Punase Rebase ja hirmuäratava vee 
vahel. Isa ja ema, Välgupilv ja Uinonaa... 

«Ma lähen mööda kallast ülesjõge,» kuulis poiss pealikut ütlemas külmast lõdisevale Mustale 
Kaljule, «sest me oleme tükk maad allavett triivinud. Niipea kui äikeselinnud enam ei karju ja ka 
algav vihmasadu üle läheb, ujun ma tagasi. Sina jääd poiste juurde. Näete, seal põhja pool on 
metsamäestik, minge selle suunas. Nende mägede lähedal lõpeb maa, mille üle Washingtonis asuva 
Suure Isa rusikas valitseb, ja te olete vabad.» 

Tokai-iito lõikas tüki nahka ja kriipis sellesse noaga 
346 


mingid jooned. Nahatüki andis ta Mustale Kaljule. «Assiiniboinid võtavad teid niikuinii sõbralikult 
vastu, aga see nahatükk, mis kannab minu tootemimärki, teeb teid ka mustjalgade sõpradeks.» 
Tokai-iito viivitas. 
«.. . Kõigepealt aga otsige mägede lähedusest üles üks valge mees, kelle nimi on Adams. Näete,» - 
Tokai-iito ulatas välliese koti - , «andke see kuld tema kätte, et ta ostaks teile selle eest maad, millel 
te vabana võite elada.» 

Pealik hakkas oma põlvedele roninud märga karupoega toitma! . 

«Ärge olge nagu laiskloomad, kes ennast toita lasevad,» jätkas ta. «Ärge jooge saladusvett ega 


tantsige uatšitšunide lõbuks. Saage meesteks ja ärge unustage oma isasid! Külvake ja lõigake ühiselt, 
rääkige ainult tõtt, hoidke rahu ja olge vaprad! Karupoisid teavad juba, mida ma ütelda tahan.» 

Tokai-iito jäi vait. Ta tõusis, pöördus ja läks. Põlevisilmi vaatas Tšaske talle järele. 

Välk lõhestas taevast ja lõi kärgatades maasse; hetkeks kiskus see õudse kahvatukollase 
veelagendiku pimedusest välja. Äikeselinnud karjusid ja lehvitasid tiibu. Kaugel kalda lähedal võis, 
näha Tokai-iitot välkudest ja kõuemürinast hoolimata üha edasi sammumas. 

Tšaske tiris Hapedaa enda kõrvale. Ta ise nõjatus Musta Karju najale ning tundis, kuidas hirmunud 
karupoeg end omakarda tema vastu surus. Võsastikus vilistas ja sahistas maru. Nüüd oli tarvis jällegi 
oodata, ainult oodata. 


Sel ajal kui kurnatud Tšaske Mini-sose põhjakaldal Musta Kalju käsivarre najale magama jäi ja 
Tokai-iito tagasiteed alustas, elas Kobras suure vee lõunakaldal läbi iseäraliku seikluse. 

Sõjamees ei asunud kõrgendikul, kuhu enamik mehi end vaenlase rünnaku tõrjumiseks oli peitnud. 
Ta lamas kaldanõlval ühes väikeses kuuvalguse eest varjatud lohus eelpostil. Raskete muremõtetega 
silmitses ta liginevaid äikesepilvi taevas ja mässavaid mudaseid tulvavoogusid orus. Jõe kohinasse 
segunes vihmapladin. Nüüd ei näinud Kobras enam midagi, aga kuulis läbi mühiseva vihma ja 
vihiseva tuule kogupaukude raksatusi. Need kostsid kõrgendiku lähistelt. Kaval Punane Rebane 
kasutas kohe ära tiheda vihmasaju, selleks et oma meestega salamahti ligi 

hiilida. Äkki kõmatas ka Kopra lähedal lask ja kuul kõrvetas ta juuksesalku. Ei, kulla Rebane, nii 
kaugel me veel ei ole! Kopra skalp on tugevasti pea küljes kinni! Kräsujuukseline sõjamees haaras 
vibu ja hakkas sihitult kidalisi nooli välja saatma. Ta hülgas isegi oma peidiku, et paduvihmakaitse 
all sinna-tänna karates vaenlasele muljet jätta, nagu lamaks oolles küljes tihe sõdalaste ahelik. Viie- 
kümne või saja meetri kauguselt tulistati küll vastu, ent ükski kuul ei tabanud. Vihmasaju hõrenedes 
olid Kopra nooled peaaegu otsas. Aga ka vaenlasele sai vist küllalt, sest ta tõmbus tagasi. Ülima 
ettevaatusega hiilis sõjamees jälle oma endisesse lohku. Ta leidis selle tühjana ja võttis seal uuesti 
koha sisse. 

Kui sadu oli lakanud ja täiskuu taas avarat preeriat valgustas, vaatas Kobras teraselt ringi. 

Mis. .. einoh, see oli ju võimatu! 

Kobras näpistas ennast, et veenduda, kas ta on ikka ärkvel või näeb seda unes. 

Mõne hobuse-kehapikkuse kaugusel istus rohus üks mees, kes oli kangesti palja «kindrali» moodi. 
Noormees istus ristijalu; mööda tema keigarlikuit hooldatud ja lahkukammitud juukseid ning 
rasvatatud nahka veeresid alla vihmapiisad. Ääretult juhmi pilguga vaatles ta kuupaistelist 
maastikku. 

Kas poiss oli relvastatud? Püssi või vibu tal igatahes ei olnud, aga nuga ja kirves näisid küll olevat 
tuppedesse topitud. 

Muidu ei paistnud kuskiil. ümberringi, ei lagedäl vihma märjal aasal ega ka järsul kaldanõlval, 
midagi kahtlast. Tükk maad eemallamavaist noortest sõj.ameestest ei olnud samuti kippu ega kõppu. 
Kas nägid nendegi silmad «kindralit»? 

Kobras võttis nõuiks asja põhjalikult uurida. Tasahilju nihkus ta edasi, et istujale selja taha 
pääseda. End maadligi surudes roomas ta neljakäpakil ja lükkas püssi enda ees. Niiviisi kõigi reeglite 
järgi lähemale hiilides oli tal pooleldi naljatuju ja pooleldi kõhe tunne. 

Peagi oli Kobras eesmärgil ja lamas nii lähedal noormehe selja taga, et oleks võinud teda ilma 
pikemata käega puudutada. Võib-olla leidub kusagil vaenlasi, kes seda kõike jälgivad ja kellele ta 
end reedab, kui nüüd midagi ette võtab? Aga ta ei saa ometi seda edevat põtra niisama istuma. jätta. 
Noormehe selja varjus tõusis Kobras põlvili. 

haaras pahaaimamatul kehkenpüksil parema käega tugevasti kaela ümbert kinni ja tõmbas ta 
aeglaselt selili. Rünnatu ei hakanud end kaitsma. Ta ei rabelnud ega haaranud isegi relva, vaid heitis 
lihtsalt käetõmbele alludes rohu sisse pikali ning vaatas Koprale tähelepanelikult otsa. 

«Sinusugust meest ei ole ma eluaeg kohanud,» ütles Kobras hämmeldunult. Ta laskis vangi lahti ja 
heitis tema kõrvale. «Mis asja sa istud siin justkui ploomipõõsas, mis tahab vihma käes kasvada?» 
«Ma ootasin sind,» vastas «kindral» rahulolevalt. 


«Mind? ootasid?» 

«Jah,» kinnitas ['atekano. «Sa ju ise ütlesid, et ma tohin tulla. Kas minu munder on veel alles?» 
Kobras oigas vaikselt. Tal tekkis järsku kujutlus, et see torukübaraga preeriakoer võiks pealik Tokai- 
iito teele sattuda. 

«Kas tead,» lausus ta, «sa oled ikka veel puruloll. Sinu mundrini ei ole me oma jutuga veel 
kaugeltki jõudnud. Kõigepealt ütle mulle, kuidas sa siia said.» 

«Ma jooksin siia vihmasajus. Suur Rebane, Freddy Clarke, kirjeldas mulle täpselt, kuhu mul tuleb 
istuda. Ta ütles, et sina oled seal ja et ma pean sind ootama.» 

Kopra silmad läksid suureks. «Võinii. Järelikult oli Punane Rebane laskjate hulgas ja nägi mind?» 
«Jah. Ta ütles, et :sa oled vapper sõjamees ja et mulle on suureks auks abielluda sinu telgist pärit 
tütarlapsega.» 

Kobras sülitas põlglikult - selili asendis ei olnud see just kuigi lihtne. «Või nii. Ja siis saatis ta su 
siia?» 

«Jah. Ta ütles, et ma võingi teie juurde jääda.» 

«Mitte Punane Rebane, vaid Tokai-iito otsustab, kas sa võid meie juurde jääda. Said aru?!» 
«Kindral» muutus silmsi rahutuks. «Aga sa ju lubasid 

mulle!» Kopral hakkas sellest jutust juba veidi paha. 

«Jah,» ütles ta targu, «aga sa pidid meie juurde tulema teisel pool Mini-soset ja uue kuu ajal, kui 
su pikknugadele antud vanded enam ei kehti. Mis on sul praegu meie juurde asja? Mine ja vaata 
orgu. Tahad sa tõesti kas või täna öösel üle jõe ujuda?» 

«Ei, üle jõe ma ei uju.» «Kindral» naeratas. 

«Vähemalt ükski tark lause sinu suust, sa kunagine mundrikandja. Ma võin sulle ainult ütelda, et 
Tokai-iito ise heitles selle veega.» 

«Tohoh! Ega ta ometi juba üle jõe ei ole?» 


«Loomulikult on ta juba üle jõe! Teda te enam kinni ei püüa!» 

«Kindral» maigutas suud ja pööritas silmi. 

«Aga see on ju argus,» ütles ta siis. «Minna esimesena üle ja jätta teid siia istuma!» 
Kobras nihutas end keigarile lähemale. 


«Veel üks säherdune sõna... ja see jääb sul viimaseks! » 
Tatokano näis täiesti rööpast väljas olevat. «Me mõtlesime, et ta on veel siin. Siis oleksid sa 
võinud temaga rääkida.» 


«Kui me kõik üle jõe oleme, räägin ma Tokai-iitoga veel sageli ja kaua.» 
«Aga te ei lähe üle, kui Freddy Clarke ei taha.» 
Keigar takerdus. Nähtaviasti pidi ta kogu aeg meelde tuletama, mida talle ette oli öeldud. 


«Seda me veel näeme. Oma paari püssiga te meid ei hirmuta.» . 

«Meid on juba väga palju!» ähvardas «kindral». «Tulid veel farmerid ja karjused, keda vesi orust 
põgenema sundis. Nad kardavad, et Tokai-iito tapab nende naised-lapsed ja varastab neilt kirjud 
piisonid. Nad teavad, et Tokai-iito ihkab kättemaksu justkui haavatud karu.» 

«Küllap tal selleks põhjust oleks, sa vilets kärnkonn. Nad teavad seda ja seepärast kardavadki.» 


«Jah, aga teid nad ei vihka.» «Kindral» rääkis kiiremini, olles ilmselt õigesse sõiduvette jõudnud. 
«Teie ei ole kellelegi kurja teinud ja võite kas reservatsiooni tagasi minna või Kanadasse pageda. 
Freddy Clarke'il pole sellest sooja ega külma. Ta on väga kuulus sõjamees. Tema ei taha mitte 
midagi peale Tokai-iito skalbi.» 

Kopra nägu tuksatas, mis ei tõotanud midagi head. «Kindral» ei pannud seda tähele. Ta rääkis 
avameelselt edasi: 

«Jah, nii see on. Te varastasite pikknoalt Roachilt palju mustange, aga te teete selle jälle heaks, 
kui annate nad tagasi. Siis võite minna, kuhu soovite.» 

«Ilma Tokai-iitota?» 

«Jah.» «Kindral» sattus üha rohkem hoogu. «Kavalal Kopral on suur mõistus ja Punane Rubane 
arvab, et just tema peaks Tokai-iitoga kõnelema. Te kõik kardate 

Tokai-iitot.» Noormees alandas häält. «Aga kes teda ei karda, sellele jääb ta alla. Kas sa seda tead?» 
Kobras vaikis süngelt. 

«Kas ta ise teile ei rääkinud? Seda võib arvata! Šonka ütles talle, et ta on reeturi poeg. Selle peale oli 
ta Vait ja laskis end, läbi otsida. Mina puudutasin teda. . .» 

Mehe puudutamist vaenlase poolt peeti indiaanlaste juures võiduks selle mehe üle. 

Kuupaistel ei võinud Tatokano näha, missugust mõju tema sõnad Koprale avaldasid, ja ta jätkas 
muretult: «Kui teda ei kardeta, ei ole tal ka põrmugi võimu. Sa nõua temalt, et ta end meie kätte 
annaks. Siis olete teie kõik vabad ja meie vennad.» 

Kobras ei lausunud veel musta ega valget. 

«Kas sa nüüd mõistad? Siis võin ma ju teie telkidesse tagasi. tulla. .. Kui Tokai-iito juba ära on. 
Tema seda ei salliks, sest ta ei unusta, et ma nägin teda, kui ta jõuetu oli. Aga kui ta ära on... saab 
Meeõiest minu naine!» Kopral oli nui peos. «Näe! Vaata siia. See on su surm!» Tatokano tahtis püsti 
karata ja põgeneda. Ent Kopra kämmal hoidis teda kinni, ja edev reetur pidigi surema. 

Sõjamees lohistas surnud keigari läbi rohu ja heitis ta kaldast alla mässavaisse voogudesse. 
Plartsatades kadus keha vette. 

Seejärel roomas Kobras oma lohku tagasi ja jäi endistviisi vaenlast luurama. 

Samal ajal kui Tšapa nii iseäralikku ja tülgastavat seiklust läbi elas, seisis Must Pistrik orukääru 
läänenurgas ning silmitses tormitsevat kõrgvett. See ei olnud põrmugi taltsamaks ega kaunimaks 
läinud. Tund tunni järel vajus veelaam oru kõrgete kallaste vahel pärijõge. Tšetansapa selja taga 
kõlasid vaikselt ja kurvalt karusalga leinalaulud nende mälestuseks, kes valgete meeste rünnaku ajal 
tugevas vihmasajus olid langenud. Ohitika ulus taeva poole, saba jalge vahel. Ta istus ikka veel 
sealsamas, kus Karupoisid paati olid istunud. 

Tšetansapa avastas tagasipöörduva ujuja varem kui koer. Tema näokurdudesse sugenes naeratus. 
Ujuja ei saanud olla keegi muu kui Tokai-iito. 

Samas märkas ka Ohitika oma peremeest. Pöörases rõõmus keerles ta ringiratast ning jooksis 
julgelt vette, et peremehe juurde ujuda. Alles siis, kui ta taipas, et vool 

teda jalamaid kaasa viib, tuli ta haukudes ja veest nõretades uuesti kuivale. 

Tokai-iito laskis kalda ääres jalad põhja ja ronis välja. Vesi nirises tema kehalt alla. Ta kaapas 
käega juustesse ja õlgadele takerdunud kõntsa ning virutas selle eemale. 

Pikkamisi hakkasid mõlemad mehed laagri poole astuma ja Must Pistrik rää.kis pealikule kõigest, 
mis oli juhtunud. Mõned poisid ja raugad, nende seas ka Havandšita, seisid veel kalda lähedal. 
Paatide juures istuvad naised ja lapsed olid viimaseni ärkvel ning vaatasid tagasijõudnule vastu. 
Välgupilv aga oli teki seest välja pugenud ning seisis Uinonaa ja Sitopanaki kõrval. Arust ära 


Ohitika jagas tüdrukule märgade käppadega oma rõõmu. Kuid tüdruk tõrjus koera pahasel teemale, 
sest ta kartis kaotada kas või ühtainsat Tšetansapa sõna, mida viimane parajasti Mongšongšaale 
ütles. 

«Hapedaa ja Tšaske on õnnelikult teisel kaldal,» lausus mees. . 

Mongšongšaa ajas end sirgu nagu rohi põuajärgses vihmasajus. Välgupilvaga lõi käed ruttu näo 
ette ja jooksis minema. Ta häbenes oma suurt rõõmu näidata. Must Pistrik kuulis veel, kuidas tüdruk 
Sisalikku hüüdis, et sõbratariga kuuldut jagada. Istet võttes ja kõhnu põlvi üles tõstes naeratas 
sõjamees põgusalt. Talle meenus hetkeks, kuidas ta kunagi Hobusejõe ääres oli vargsi jälginud 
Välgupilve, Sisalikku, Hapedaad ja Tšasket, kes olid tollal alles üsna väikesed. Tüdrukud olid 
märjast mullast terve karja tillukesi piisoneid vorminud. Poisid, kes olid veidi vanemad, seisid 
sealsamas ning rääkisid väga elutargalt küttimistest ja seiklustest, mida nad kord läbi elada tahtsid. 
Nüüd oli neil seiklusi kuhjaga, ja ega nad end sugugi halvasti üleval pidanud, need tema kaks poega. 
Ta oli pealikule südamest tänulik,et too mõlemad poisid üle jõe viis, kuid sellest polnud mõtet 
rääkida. .. Tšetansapa ootas ja vaatas, kuidas Tokai-iito endale nahkteki ümber võttis ja end kuivaks 
hõõrus. . Uinonaaoli juba väikesesse kaussi liha valmis pannud. Kui Must Pistrik väga ei eksinud, 
oli see tükk karukäppa.. Lumisel ajal oli karukäpp kenasti värske seisnud, hiljem aga kergelt 
lehkama ja võib-olla ka pisut ussitama läinud. See viimane maiuspala Mustade mägede jalamil 
veedetud ilusaist rahupäevist oli määratud pealikule, enne kui täielikult hobuselihaga leppida tuli.. 

Ja Tokai-iito ei viivitanudki söömisega. Kui ta kausi tagasi andis, võttis selle temalt vastu 
Sitopanaki. Tšetansapa jälgis mustjalgindiaani neiut tolle lihtsa teene osutamisel. Võõra pealikutütre 
igas liigutuses oli palju uhkust ja. varjamatut alandlikkust. Kas Tokai-iito ei ole veel tähele pannud, 
et neiu on täiesti eriline preerialill? Kuid pealik oli juba tõusnud. Kui ta tahtis oma püssi võtta, sai ta 
teada, et Hundipealik oli tema viimased padrunid ära kulutanud. Sõna lausumata võttis ta siis vibu ja 
nooled ning läks Tšetansapa saatel kõrgendikule, et sealt olukorda uurida. 

Päev möödus ängistavas vaikuses. Üksnes savisegune vesi, rohetavad niidud ja sinitaevas, muud ei 
midagi. Mustangid krõmpsutasid rohtu. Nais,ed istusid sõnatult ja ootasid. Õhtu hakul tuli Uinonaa 
Välgupilve juurde, ulatas talle väikese lihakompsu ja käskis tal pärast pimeduse saabumist 
ettevaatlikult kallast pidi allajõge lipata, et see toidurnoon Kavalale Koprale viia. 

Välgupilv ootas, kuni päike oli kadunud ja õhtuhämarus ööpimedusele maad andnud. Siis ruttas ta 
väledasti mööda kohiseva ja rohukõrsi nooliva jõe kõrget kallast onu peidiku juurde. Kobras oli 
vahepeal ühe teise sõdalase abiga oma lohu juba auguks süvendanud. Praegu istus ta selles üksinda, 
sest kaaslane oli kaugemale maad kuulama läinud. 


Kobras vaatas tüdrukule sõbralikult vastu ja tõmbas ta auku. 
«Mida sa mulle tõid? Kas vana kronu liha?» 
Välgupilv kuulis tema naljas nukrat alatooni ja taipas, et onu on toidu vastu täiesti ükskõikne. 
Kobras keeras kompsu lahti ja nuusutas selle sisu. Seejärel pakkis ta liha jälle sisse, pani ühte nurka 
maha ja kattis mullaga. «Seniks kui Hundipealik tuleb,» ütles ta. 

Nüüd oleks Välgupilv võinud ära minna, aga kuna ta oli onuga kahekesi, vaatas ta temale paluvalt 
otsa. Vahest räägib onu temaga ometi mõne sõna. 

«Mida sa siis ka tead?» küsis onu, piiludes ise läbi enda jaoks tehtud vaatepilu välja preeria:sse. 
Rohtla oli jällegi kuust valgustatud. Augus aga valitses pimedus. 
«Ma tean, et uatšitšunid enam ei tulista, et Mäekõmin nende juures läbi rääkimas käis ja et Tokai- 
iito. . » 
«Homme õhtuni on vaherahu,» ütles Kobras vaatepilusse. «Kui me selleks ajaks ei ole Tokai-iitot 
Punasele 

Rebasele välja andnud, hakkavad uatšitšunid uuesti tulistama.» 
«Te ei reeda ometi pealikut teist korda!» lausus Välgupilv kindlalt ja peaaegu ähvardavalt. 


«Ei, me ei anna teda välja.» Kopra hääles väreles midagi, millest tüdrukul kõhe hakkas. 
«Las ma vaatan ka veidi,» palus ta. 

Onu tõmbas ta enda ette. Kobras ise oli vaatepilu ees tugevasti küürutanud, Välgupilv aga pidi 
piilumiseks kikivarvule tõusma. Lõuna poolt paistis mitu salka hobuseid. Ratsanikud olid maha 
tulnud ja lamasid arvatavasti rohus. 


«Küll neid on ikka palju,» ütles väike tüdruk. «Kas nad on kogu aeg nii lähedal olnud?» Hobused, 
keda võis öösel kaunis kaugelt ära tunda ja järelikult ka kirbule võtta, olid Välgupilve meelest 
lähedal, isegi kui silm neid ainult tibatillukestena nägi. 


«Ei, nii ligidal nad enne ei olnud. Aga sestsaadik kui relvad puhkavad, on koiotid väga julgeks 
läinud ja meile lähemale nihkunud.» 


Välgupilv vabastas onule koha. «Kust küll nii palju valgeid mehi välja on võetud?» 


«Nii palju?» Kobras kordas tüdruku sõnu, piiludes ise samal ajal jälle preerlasseo «Eks praegu 
ole kevad. Ühed küttisid talvel karusnahku ja tulid neid nüud uatšitšunide kaubakontorisse tooma, et 
nendega ühtlasi ka kompaniilt laenatud püüniste eest tasuda. Teised jälle kavatsevad suvel jahti 
pidada ja püüniseid seada ning olid kaubakontoris lepinguid sõlmimas. Punane Rebane lubas neile 
Tokai-iito skalbi eest kulda. Seepärast nad talle järgnesidki. Nendega lõid kampa ka veel mõned 
farmerid, keda suurvesi kodunt välja ajas ja kes kardavad, et me nende kariloomad ära varastame.» 
«Jaa,» arvas Välgupilv, «siis me hakkame just võitlema, ja kui me võitu ei saa, siis sureme. Ma olen 
küll ainult väike tüdruk, aga ma ütlen sulle, et ma mitte põrmugi ei karda. Karupoisid on juba teisel 
kaldal.» 


Kobras pööras kähku pead ja vaatas tüdrukule otsa. 
«See on hea.» 
Välgupilv ronis august välja ja lippas laagrisse tagasi. 


Seegi öö möödus. Koiduvalgus tuletas Välgupilvele meelde, et käes on päev, millega koos lõpeb ka 
vaherahu. 


Hoolikalt pani Välgupilv oma teki kokku ning läks 

teiste tüdrukute ja naiste seltsis alla vee äärde end pesema. Juuksed põimis ta tänagi korralikult patsi. 
Seda tehes uuris ta vett. Veepind oli kämblalaiuse võrra alanenud. Nähtavale hakkas ilmuma 
pooleldi kõdunenud kulu. Rohupuhmadesse oli takerdunud uhtmulda ja ajupuitu. Öhus levis 
raipehaisu. Kui jõeorust laine sisse veeres, noolis Mudavesi taas oma varasemat kõrgseisu ning 
painutas veest väljaulatuvaid pajuoksi. 

Naised läksid tagasi ning istusid jälle oma endistele kohtadele paatide vahel. Veekohina sekka 
kostis Havandšita ühetaolistes rütmides laulmine. Raskemeelselt kuulas Välgupilv tema võlulaulu. 
Tüdruk tundis ära, et see oli üks karulauludest, ja kindlasti oli see väga vana. Võib-olla õpetas seda 
juba Suur Karuema oma pojale, kellest sai inimene. Havandšita palus karu vaimu. Karuema oli oma 
poja karusalgale pandiks andnud ja Tokai-iito selle poja üle mudase haua helgemale kaldale sõidu- 
tanud. Nüüd oli Karuema vaimu kohus aidata. 

Välgupilv kuulas ja meeliskles. Kiui taheti, et Suur Karuema aitaks, tuli endal puhas ning vapper 


olla. 

Ta tõusis, et oma sõbratari juurde minna. Seda nähes tõusis ka Sisalik ja tuli talle vastu. Üheskoos 
pistsid tüdrukud mööda nõlva jooksma ja peatusid alles siis, kui olid teiste silma alt ära. 

Teineteisele otsa vaadates tõotasid nad, et räägivad õdedele-vendadele alati tõtt ja on üks päev 
ilma söömata. Seejärel läksid nad käsikäes jälle laagrisse tag.asi. Läbi virguva hommiku kõlas ikka 
veel Havandšita võlulaul. 

Tüdrukud istusid Untšida kõrvale. Untšida oli tark ja oskas samuti karudega kõnelda. Tema juures 
oldi kaitstud. Vana naise nägu paistis tumedana: ta oli selle paastumise märgiks tuhaga kokku 
hõõrunud. Välgupilv ja Sisalik läksid endalegi tuhka paluma. Nad said seda tulekandjalt, mehelt, kes 
õõnsas puutüves hõõguva igavese tule Hobusejõe äärest reservatsiooni ja sealt edasi Mudaveeni oli 
toonud. Kui tüdrukud jälle Untšida kõrval istusid, panid nad käed suu ette ja kõnelesid salaja suure 
vaimuga. Kõik nende mõtted pidid nüüd üht ja sama rada rändama. Siis vahest suutsid nad kurjast 
vaenlasest jagu saada. 

Aeg kulus kiiresti nagu maasse nõrguv vesi. 
Keskpäeva paiku, kui hobused söömise järele jätsid, tuli Kobras läbi laagri. Näis, nagu lonkaks ta 
tugevamini 

kui muidu. Ta läks mustangide juurde. Kõrb, kelle seljas ta harilikult ratsutas, nägi peremeest 
liginemas ja tõusis üles. Kobras nõjatus hobuse najale ja mängis tema mustade lakajõhvidega. Ta 
ootas. 

Olgugi et kuskil midagi ei liikunud, valdas laagrit siiski käsitamatu ärevus. Havandšita oli 
vaikinud ja vaatas üksisilmi kõrgendikule, kus sõjamehed rohu sisse varjunult vahti pidasid. Sealt 
ilmus välja Tšetansapa, jõeoru poolt lähenes Hundipealik. Viimane ei rutanud, ent temagi näol ja 
hoiakus lasus midagi sõnulseletamatut ja rusuvat, mis igasugused küsimused võimatuks tegi. 

Aga kui viimaks Tokai-iito ja Mäekõmin nähtavale ilmusid, näis õhk juba otsekui kerges 
palavikus võbisevat. Pealikud kandsid ainult nahksääriseid. Rind ja selg olid paljad ning värvitud 
punaseks, vere värvi. See ei tähendanud veel, et need mehed tingimata kas tapma või surema 
lähevad. Punane veri on inimestel ürgaegadest peale lihtsalt surma võita püüdva elujõu märgiks 
olnud. Niisugust elujõudu vajasid mehed ennekõike võitluses ja seetõttu oli sümboolne punane 
maaling paljude hõimude juures tavaks saanud, mis tõigi indiaanlastele nimetuse «punane mees» või 
«punanahk». 


Kui pealrikud vana manatarga juurde jõudsid, olid Must Pistrik, Šunktoketša ja Kobras juba seal. 


Tokai-iito hääl kõlas rahulikult ja summutatult. «Ma lasksin teid kutsuda,» kuulis Välgupilv teda 
ütlevat, «et te saaksite teada, mida ma olen otsustanud. Te kõik olete kuulnud, et relvad 
päikeseloojakuni puhkavad. Siis hakkavad uatšitšunide saladusrauad jälle kõnelema. Või olgu siis, et 
Tokai-iito Mattotaupa poeg on end selleks ajaks Punase Rebase kätte andnud.» Pealik tegi lühikese 
pausi. «Ma saatsin Fred Clarke'ile .sõna, et olen valmis temaga rääkima, ja et kui temagi selleks 
valmis on, võiks ta seda mulle hiljemalt tund aega pärast keskpäeva teada anda. Tema saadik käis 
siin. Te nägite teda tulemas ja minemas. » 


«Meelsamini minemas kui tulemas,» märkis Tšetansapa. 


Pealik laskis sõjamehe lause kõrvust mööda. 

«Niipea kui Fred Clarke näeb, et ma tulen, ratsutab ta kõrgendiku lõunajalamile. Ma kuulan ta jutu 
ära ja vastan talle. Nüüd ma lähen. Teie saadate mind.» Pealiku sõnad kõlasid ükskõikselt, nagu 
räägiks ta täiesti kõrvalisest sündmusest. Ta lõpetas toonil, mis ei sallinud 

vasturääkimist. Tekkis vaikus, kuid see ei tähendanud sugugi nõusolekut. Tšetansapa silmad 
leegitsesid. Ent pealik võttis tal sõna suust. 

«Teie saadate mind ja kuulate. Selline on minu käsk.» Keegi ei vastanud. 

Tokai-iito tõusis. «Aga kui mõni teistarvab, et karusalga sõjapealik midagi niisugust teeb, mida tema 
au ei luba, siis ütelgu ta seda!» 

Sõjamehed vaikisid. 

Pealik tegi Havandšitale aupakiliku kummarduse ja läks Mäekõmina saatel mööda nõlva 
hobusekarja poole. Tšetansapa, Šunktoketša ja Tšapa olid samuti tõusnud, .. kuid ei liikunud veel 
paigast. 

Ees sammuvad pealikud möödusid paatidest, naistest ja lastest. Välgupilv vaatas maha. Ta nägi 
ainult pealiku jalgu Uinonaa kätega tikitud mokassiinides. Jalad kõhklesid ja jäid tüdruku ette 
seisma. 

«Välgupilv!» ütles pealik ja viipas kolmele liginevale sõdalasele. «Näete, küsige sellelt väikeselt 
tüdrukult, kas ta ka ei karda, kui Tokai-iito Mattotaupa tapja palge ette astub.» 

Tüdrukul tulvas veri näkku ja pani ta põsed tulena lõkendama. Seisid ju tema ees kaks pealikut, 
kellele nüüd lisandusid veel kolm sõdalast. Võib-olla peab ta midagi ütlema? Tema huuled ja keel 
olid kuivad. 

«Kas Välgupilv kardab?» küsis pealik. 

«Ei karda,» vastas tüdruk kindlalt ja talle eneselegi ootamatu veendumusega. «Karusalga pealik 
Tokai-iito sunnib Mattotaupa tapjat endaga võitlusse astuma. Ta tapab tema, sest mõrvari surm on 
õiglane. Ja siis viib pealik meid üle Mudavee uude ellu.» Tüdruk ei kõhelnud ega kogelnud. 
Omaenda üllatuseks tõi ta kõik sõnad täie selgusega kuuldavale. Küllap panid ka pealik ja sõdalased 
seda imeks, sest nad vaatasid Välgupilvele teraselt ja tõsiselt otsa. Ja siis äkki olid igaühe kõhklused 
otsekui käega pühitud. 

Kõik läksid koos pealikuga hobuste juurde. Välgupilv aga istus jälle vaikides oma kohale ja vaatas 
meestele järele. Ta tundis, kuidas Untšida tema juukseid silitab, ning kuulis teda ütlevat: 
«Välgupilv rääkis häid sõnu.» 

Tüdruk kartis, et teised teda nüüd kes teab kelleks peavad, ja näppis kohmetunult rohukõrsi. Ta oli 
rõõmus, 


337 


kui sõbratar Sisalik talle üsna külje alla nihkus, nii et nad said teineteise vastu nõjatuda. Ühesküüs 
jälgisid nad sõjamehi, kes parajasti hobuste selga istusid, need kallakust üles juhtisid ja siis lagedasse 
preerlasse pöördusid. 

Lõunapäikese virvendavad kiired tungisid ratsanikele otse silma. Hundipealik tajus selgesti oma 
puhanud pugala vallanduvat jõudu, kui too võikhal lile juhttäkule hirnudes järgnes. Meeleldi oleks ta 
ratsu ümber pööranud. Kuid ta oli Tokai-iito oma pealikuks valinud ja Tokai-iito oli rääkinud. Nüüd 
jäi Hundipealikul ainult üle käsku täita. Maapind kadus neljakihutavate hobuste kapjade all. Kiiresti 
möödusid ratsanikud piklikust kõrgendikust. See näis rahuliku ja puutumatuna. Üksnes positsiooni- 
dega tuttavate sõdalaste silmad olid suutelised oma kaaslaste peidupaiku avastama. Kaugel lõunas 
märkas delavaar vaenulikke ratsamehi. Nende hulgas tekkis nüüd liikumine. Teistest eraldusid kolm 
täppi, mis hakkasid silmanähtavalt suurenedes dakootadele vastu tulema. 

Hundipealik püüdise esratsutajaist mööda vaadata, et näha lähemale rühkivat vaenlaste kolmikut. 
Vastaste ninamehe oli ta juba tema laiast kaabust ära tundnud. Mees istus raudja mära seljas, ja ka 
selle tundis Šunktoketša kohe ära: kunagi kuulus see major Smithile. 

Mõrvar söandas tõepoolest tulla. Kappavad mustangid neelasid kähku viimase vahemaa üksteisele 
vastukihutavate ratsanikkude vahel. 

Hobused peatati järsu tõmbega. Mõlemad juhid olid olid ülitäpselt suunda arvestanud ja seisid 


nüüd otse vastamisi. Saatjad hoidusid nende selja taha. Tekkis vaikus. Kaugelt kostis jõe mühinat ja 
üks mesilane sumises pahaaimamatult õite ümber. Seda kuulsid kõik, sest keegi polnud veel suud 
avanud, isegi mitte vastaste tervitamiseks. 

Otsekui kükkuräägitult juhtisid kummagi põlilsvaenlase saatjad oma hobused kahelt poolt ette 
pealikute kõrvale. Kuna Must Pistrik ja Mäekõmin pöördusid vasakule, ajasid Hundipealik ja Kaval 
Kobras oma ratsud Tokai-iitost paremale käele. 

Nüüd võis delavaar vastaseid takistamatult silmitseda: keskel laiaäärelise nahkkaabuga Punane 
Rebane, temast paremal Šonka, keda häbi ja vihkamine ikkagi üle jääsupise Yellowstone'i jõe olid 
kihutanud, ja vasakul üks kõhn pikakasvuline preeriakütt. delavaar tundis seda 

kütti veel tüllest ajast, kui ta ise Kanada piiri ääres luurajana valgeid mehi teenis. Mehe hüüdnimi oli 
Karl Suur. Paljud täkked tema kulunud püssipäral näitasid, kelle kasuks olid lõppenud tema 
kükkupõrked must jalgade, «kividega keetjate» ja «seitsme nõupidamislõkkega». 

Ikka veel ei lausutud sõnakestki. Hundipealik vaatas Tokai-iito poole. Pealiku kogu olemus 
väljendas rahu, mis võis häirimatult tunde või koguni päevi vastu pidada. Isegi veri tema soontes 
näis olevat ärksasse unne vajunud ega tukselnud kaelal ja meelekohtades enam nii tugevasti. 
Sundimatult hoidsid käed püssi põiki üle hobuse selja. Randmeil paistsid veel jäljed ahelaist, mida 
neil oli tulnud pikka aega kanda... Minutid möödusid. Delavaar teadis kindlasti, et tema vastas seisva 
valge mehe kääriv kannatamatus ei pea sellele vaikimisele vastu. 

Punane Rebane hüppas maha. Tema raskete saabaste mütsatus oli esimene hääl, mida mõlema 
salga vahel kuulda võis. Ta rebis kaabu peast, paljastades seega oma vägeva, tulipunaste juustega 
kolba, ja astus kolme sammuga dakoota pealiku juurde. Tokai-iito jäi hobuse selga ja vaatas 
vaenlasele ülalt alla. Parem käsi pingutas ratsmeid, sest võikhall täkk oli juba katsunud liginejat 
naksata, ja lidukil kõrvadega jäi hobune varitsema järgmist võimalust, et vihavaenlast hammustada. 
Punane Rebane naeris kähedalt ja sunnitult. Huulte vahelt tulid nähtavale tema kollased hambad. 

«Kurat võtaks,» ütles ta, «see lakaga saatan mäletab mind veel. Me ei sallinud teineteist...» Ta tegi 
käega üleoleva liigutuse. «Aga see oli ammu.» Ta surus huuled kokku ja tõmbas silmad pilukile, et 
vältida mõnd kaalumata sõna või alasti pilku. 

«Ehee!» hüüdis ta siis lärmakalt. «Siin sa siis oledki, Harry, see on tore! Just seda ma ootasin. Sa 
vist tead, kuidas lood on?» 
«Ei tea.» Tokai-iito hääl kõlas võõralt ja veidi pilkavalt. 


«Ei tea? Kas su niinesidemeisse mähitud saadik» kõneleja osutas mustjalale - «ei julgenud sulle 
teatada? Sel juhul ütlen ma sulle ise, mis mäng siin käimas on!» 

Punane Rebane rääkis endist viisi valjusti, peaaegu karjudes. «Te tahate üle Missouri minna? Ega 
sa pime ole, sa ju nägid teda. Terve org on üksainus jõgi. Enne 

kümmet päeva vesi ei alane. Aga kümme päeva... see on pikk aeg. Mulle sellest piisab. Meil on 
kuule, teil ei ole. Teid takistab naiste- ja lastekari. Selge, kõik on sulaselge. Kui ma tahan, olete 
teainult veel hunnik laipu. 

Aga ma ei taha... ma tahan ainult sind. Nii et tule, sõbrake! Täna teeme arved omavahel lõplikult 
klaariks.» 

Tokai-iito ei vastanud. 

«Sa ei ole ikka veel otsustanud?» Jänkil jooksis suu vett täis nagu koeral. «Ei ole veel? Ma ei pane 
sulle põrmugi pahaks, kui su otsustusvõime väheke tõrlmma hakkab, mu kullatükk. Sa vist pelgad 


veidi?» 

Pealik vaikis. k 

«Ega sa vaikimisega kah kaugele jõua. Eks see mõjub muidugi hästi ja väärikalt, nagu sa isegi oled 
ülepea üks väärikas pealik, mitte mõnest könnide soost... ma ju tean. Ka sinu vanamehes Topis oli 
midagi sihukest, kui ta kaine oli. Ära pane pahaks. Sind nähes meenuvad mulle alati endised ajad, 
mis kõigest hoolimata olid parimad. Me võiksime neid mõnikord reservatsioonis meelde tuletada, 
kui sa minuga kaasa tuled, saad aru?» 

Pealik vaikis edasi. š 

«Olgu, ma teen selle asja sulle kohe klaariks.» Punane Rebane nööpis oma nahkkuue lahti. 
Sealjuures nägi Hundipealik tema käsi. Need olid tugevad kondised käpad, mis avasid kuue ja 
leidsid valsakust põuetaskust kirja. 

«Säh,» ütles ta, «võta ja loe!» 

Tokai-iito ei liigutanud, Tema käsi hoidis endiselt ratsmeid pingul. 


«Mis? Sa ei taha?» Punane Rebane torkas kirja uuesti taskusse ja nööpis kuue pikkamisi ning 
hoolikalt kinni, just nagu sulgeks ta kindluseväravaid: «Kunagi sa võib-olla palud, et ma sulle seda 
lugeda annaksin, aga siis on juba hilja.» 


Kui tugevaküünelised sõrmed viimase nööbi kinni olid pannud, lõid vaenlase silmad äkki rohekalt 
kilama. 

«Koer!» röögatas ta, ja näkku tulvavast verest värvus ta laup tumepunaseks. «Sa nagu ei olekski 
kuulnud, mida ma su siledaks lakutud kambajõrmnil käskisin sulle edasi ütelda? Sina, kõrgesti 
austatud Tokai-iito, võid reservatsiooni tulla ja seal ülempealikuks hakata. Päeval, mil ma su kohale 
viin, saab minust agent ja me teeme seal üheskoos äri! Soovitan sul mitte enam ei ütelda. Kord sa 
juba 

ütlesid mulle ei - ja pidid selle eest maksma. Ära siis teist korda enam proovi! Minule ei saa keegi 
karistamatult vastu hakata.» Jõhkard naeris lühidalt ja eemaletõukavalt. «Vaata seda mära siin, kas 
sa tunned teda? Kunagi kuulus ta sinu soosijale, sinu valgejuukselisele sõbrale. Ka tema tahtis 
minuga võidelda! Häh! Nüüd on ta surnud! Lamab mulla all, seal on külm, Kõik veed märatsevad, 
vahest on tema kondid juba välja uhutud. Ei selle eest kaitse rist ega mõõk!» Jänki naeris veel kord. 
«Narrus!» 

Tokai-iito suust ei tulnud vastust. Polnud sugugi kindel, kas ta üldse kuulas. 

Delavaar silmitses ainiti Punase Rebase selja taga seisvat mära. Majorile kuulunud hobune oli ilus, 
elavate silmadega, erakordselt suursugune loom. Ent kubemeid katsid tal verepritsmed, ja praeguse 
ratsaniku raskeid kannuseid nähes tundis Hundipealik endas kohuvat viha. Koer, mõtles ta, 
mõrtsukas!... Ta ei suutnud pöörata pilku hobuselt, keda oli tihti söötnud. Mära tõstis pead ja kikitas 
kõrvu. Kas tundis temagi veel luurajat? 

«Sa oled tõrges punanahk,» pöördus Punane Rebane taas vaikiva pealiku poole, «ja kõnevõime on 
sul vist sootuks kadunud?» Fred Clarke'i irve muutus kardetavalt mürgiseks. «Tummaga ei ole hea 
rääkida. Meie vahel on asi nüüd täiesti klaar.» Ta keeras Tokai-iitole selja ning astus sammu Kopra 
ja Hundipealiku poole. «Teie vastu ei ole mul midagi,» ütles ta rämeda häälega. «Teie võite kas 
reservatsiooni tagasi tulla või üle Missouri Kanadasse putkata. Ainult toda seal. .» Ta osutas 
pöidlaga üle õla Tokai-iitole, «toda te kaasa ei võta. Too tuleb ja kõlgub võllas.» 

Delavaar tahtis lurjusele näkku lüüa, ent viimase käsi hoidis hirmsa jõuga tema randmest kinni. 
Raudrõngana pitsitas see ta randmenukke, Punane Rebane ise aga naeris talle mõnitavalt näkku. 
Hääletult käis põgus heitlus, ainult käsi käe vastu. Siis tunnetas delavaar piinarikka raevuga oma 
abitust. Ta läks üleni higiseks. 

Punane Rebane laskis randme lahti. 


«Meie mõistame üksteist! Te võiksite seda asja kaaluda. Skalbi eest...» - häbematu omanikužestiga 
osutas tema käsi veel kord Tokai-iitole - «skalbi eest makstakse hästi. Reis Washingtoni ja kakssada 
dollarit igaühele, kes mulle skalbi toob! Ma annan teile homme 

hommikuni aega. See on viimane tähtaeg. Aga parem oleks teil kiirus/tada. Ka minu kütid teavad 
tasumäära!» Jänki pöördus ja astus uuesti Tokai-iito ette. 

«Kaalu ka sina viimast korda! Kas sellepärast, et sina vedelaks lööd, peavad nemad kõik surema? 
Kunagi, kui valged mehed olid kuulsast pealikust Pontiacist võitu saanud, võttis ta ühelt oma 
punaselt vennalt vastu surmahoobi, ilma et keegi oleks näinud tema hirmu...» 

Punane Rebane läks oma hobuse juurde. «Tookord maksti selle hoobi eest samuti head hinda,» 
ütles ta sealjuures Hundipealikule. «Kulla pärast ei pruugi sul küll enam tema juurde jääda. Kulda 
saad sa nüüd meiltki.» 

Delavaar ei suutnud sellele mehele enam otsa vaadata. 

Vaenlane kargas hobuse selga. Ta surus kannused nii tugevasti ratsu kuberneisse, et viimane end 
püsti ajas. Vasaku käega hoidis;ta ratsmeid, parem mudis suurt nahkkaabut. Äkitselt tõusnud tuuleiil 
sasis katmata juustelõõma. 

«Litapoeg!» röögatas ta Tokai-iitole ülekeevas raevus. «Milleks sa üldse tulid? Olen ma mõni hiir, 
kellega sa mängida võid, va haisev punanahk? Mis sa ratsutad siia ja raiskad mu aega, kui sa suudki 
lahti ei tee?» 

Punane Rebane laskis hobuse jälle neljale jalale. Võibolla toimus pealiku näojoontes midagi, mida 
sõjamehed ei märganud, ent mis siiski vaenlase tähelepanu äratas. Jõhkard tuli veel kord lähemale. 
«Harry.. .2)» 

«Te võite minu saada.» 
Raudja mära seljast kostis pool,eldi vilistav häälitsus. 
«Harry. . .2» Hämmeldunud ilmel vajutas ratsanik kaabu pähe. «Eks tule siis!» 

«Kuue päeva pärast, kui mu sõjamehed koos naiste ja lastega üle jõe on läinud. Ma ootan sind 
siinsamas kõrgendiku juures. Relvadega. Hau.» 

Punane Rebane põmitses pealikut. «Oled sa arust lage? Kas sa tõesti arvad, et ma sinuga võitlema 
hakkan?» 

«Sa võitled minuga. Kas minuga ja minu sõjameestega või ainult minuga. Vali!» 

Punane Rebane ärgitas naerda, kuid tema hammaste vahelt tuli kuuldavale üksnes haugatust 
meenutav häälitsus. «Kas sina hakkad mulle ettekirjutusi tegema, poisu?» 

«Ma olen rääkinud.» 

«Noh, kui sa just soovid, koiott, eks tule siis pealegi relvadega. Ma olen päri! Kuue päeva pärast? 
Olen kohal!» Punane Rebane naeris. Nüüd oli tema naerul taas kõla. Ta naeris valjusti ja kriiskavalt. 
«Hehee, mu poiss, ma olen päri. Sul pole ju enam ainsatki padrunit taskus! Sinu noakest ja nooli ma 
ei karda. Tule aga, küll mina ka tulen, ja samuti üksinda! Sinu skalp kuulub mulle! Oleme 


rääkinud?» 
«Jah.» 
«Suurepärane, mu Harry!» 
Punane Rebane ajas end sadulas sirgu ja lehvitas võidukindlalt mõnitades kaabut. Siis keeras ta mära 
ümber ning kihutas kaugele lõunapoolsesse preeriasse tagasi. 

Mõlemad saatjad näisid tema ootamatust lahkumisest hämmingus olevat. Umbusklikult ja 
vaenulikult silmitsesid nad veel viivu dakootasid, siis keerasid nemadki hobused ümber ning 


järgnesid oma käskijale suures kauguses. 

Delavaar kuulis tümisevaid kabjalööke ja nägi pikki lehvivaid hobusesabasid. Minemakapanud 
ratsanikud muutusid üha väiksemaks. Lõpuks liginesid nad omade kaugele rivile.. Hundipealik arvas 
veel nägevat, kuidas kõik kolm jalastusid, siis ei olnud nad isegi tema teravale silmale enam 
nähtavad. 

Tokai-iito püsis ikka veel liikumatult paigal. Temagi oleks nagu lahkujaile järele vaadanud. Alles 
siis pööras ta võiku ja libistas oma mustad silmad pikkamisi üle sõprade. «Te kuuloSite kõik,» 
lausus ta. 

«Jah,» kostis Tšetansapa, «ja nüüd peame sinuga nõu, mida meil teha tuleks.» 

Pealiku kulm tõmbus kipra. «Nõu pidada pole siin millegi üle. Te lähete telkidega üle jõe. Keegi ei 
ründa teid. Mina aga jään siia, et Mattotaupa eest kätte maksta ja vaenlased enda kallale meelitada, 
seniks kui teie olete üle piiri metsamäestikku jõudnud.» 

«Jah!» ägestus Tšetansapa. «Et need uatšitšunid seal, kellest igaüks loodab su skalbi eest tasu 
saada, võiksid sind süs hulgakesi maha nottida! Kas sa arvad, et Must Pistrik istub mägede juures 
piisoninahale ja vaatab pealt, kuidas valged mehed sind nagu hundikari piisonit tükkideks kisuvad? 
Oma nimele tahad sa au teha, meid aga 

saadad häbisse! Olgu sulle teada, et mina sind maha ei jäta!» 
«Hau, mina küll ei jäta sind maha!» läks nüüd ka Kobras põlema. «Lase telgid hävitada, naistel surra 
ja meil meestena langeda! Igaüks on selleks valmis! Parem surra kui veel kord Tokai-iitot.reeta!» 

«Ka mina ei jäta sind maha!» hüüdis Hundipealik omakorda. Ent juba järgmisel silmapilgul 
kahetses ta neisse sõnadesse kätketud trotsi. Ta nägi, kuidas Tokai-iito ilme muutus. 

«Ma pean oma sõna, te ei takista mind,» ütles pealik. «Mina õhutasin teid oma telkidega üle 
Mudavee vabale maale rändama. Ma olen teile teejuhiks olnud ja te jõuate ühes naiste ja lastega 
sinna. See on minu tahtmine.» 

Tokai-iito ja Tšetansapa pilgud ristusid. «Sa tõotad mulle püha piibu juures, Must Pistrik 
Päikesevihma poeg, et sa viid meie inimesed üle jõe ega tule ise tagasi. Aga kui sa kavatsed minu ja 
mu sõnade vastu tegutseda, siis ütle. Sel juhul tapan ma enese. Ma olen reeturi poeg, nagu sa mulle 
Valgejõe ääres ütlesid. Minu elu ei tähenda midagi. Teie aga ei tohi surra.» 

«Kui me sina käsku e 1 täida, tapad .sa enese?» küsis häbistatud Tšetansapa kibestunult. «Ei, Tokai- 
iito, kui me su käskutäid ame, on see sinu surm. Kui sina ise ei usu enam, et sul selle valgete 
kaiottide karja küüsist pääseda õnnestub, kui sa nüüd üksinda maha jääd, et neid enda kallale 
meelitada, seniks kui meie metsamäestikku jõuame. Sinu jutt on sõnad, aga mitte tõde.» 

«Ma räägib tõtt, Tšetansapa! Niipea kui meie telgid on piiri ületanud, katsun ma selle valgete 
koiottide karja küüsist pääseda. Jah, ma katsun, sest ma.tean, et te mind veel vajate. Ma teen kõik, 
mis suudan, et teie juurde tagasi tulla.» 

«Aga kes meile teatab, kui sinuga midagi juhtub?» 
«Siksika Mäekõmin võib siiapoole jõge valvama jääda, et ta saaks teile teadet tuua, kui minuga 
peaks midagi juhtuma.» 


Tšetansapa hingas raskelt. «Sa sunnid mind, pealik. Sa tõid mu ära «halvalt maalt», kui ma tahtsin 
surra. Minu elu kuulub sulle. Võta siis lisaks ka mu nime au. Jah, ma tõotan sulle, et viin meie telgid 
üle jõe.» 

Mehed langetasid pilgud. 

«Läheb nii, nagu saladuslik jõud tahab,» lõpetas pea- 

lik. «Tšetansapa julguses ei ole veel ükski sõjamees söandanud kahelda.» 


Ta andis võikhalli täku pea vabaks ja ratsu sööstis kapakus taga laia Mudavee poole. Sõnakehva 
Mäekõmina hall täkk järgnes talle, nende kannul aga kihutasid kimmel, pugal ja kõrb oma 
ratsanikega. 

Laagrisse tagasi jõudnud, lasksid mehed mustangid karja sekka ja läksid ise koos Tokai-iitoga 
Havandšita juurde. Uinonaa tõi vannutuspiibu. Valgejõe ääres oli selle suits kinnitanud sõjameeste 
otsust võõrsile rännata. Nüüd kinnitas ta pealiku sõna ning tema sõdalaste kuulekust maa ja taeva 
palge ees. 

Piip, mida Hundipealik viimasena oli suitsetanud, otsekui kõrvetas tema käsi, kui ta selle taas 
Uinonaa kätte hoiule andis. Ta pöördus, et järgneda Tokai-iitole, kes jättis rauga jälle omapead ja 
sammus nõlvast üles. Norguspäi läks Šunktoketša pealikule järele. Veel kordagi ei olnud nõlv talle 
nii järsk ega sädelev keskpäevane päike nii talumatu tundunud. Oli ju tema võitlustuhinas Tokai-iito 
viimased padrunid ära kulutanud, sellal kui Tokaiiito ise jõge ületas, ja pealik pidi nüüd tema süü 
läbi nooltega Punase Rebase kuulide vastu minema! 

Kaaslaste poole ta ei vaadanud. aga minekul riivas tema pilk rohusel nõlval ikka veel asjatult 
ootavaid kuivi nahkpaate ja nende vahel kaht tahmase näoga last. Lapsed kükitasid üksmeelselt 
kõrvuti ja olid liiga ujedad, et silmi neist käeulatuses mööduva pealiku poole tõsta. 

Kui õhtu pärast pikki tunde kätte jõudis, oli laste paastuaeg lõppenud. Sisalik läks oma ema 
juurde. Välgupilv aga nihutas end Uinanaa lähedusse. Pealiku õde võttis tüdruku oma kaissu teki 
sisse. Seal hakkas Välgupilvel keset külma ööd nii hea soe, et ta jäi sügavalt ning raskelt magama. 

Hommikul arvutas ta, et kuuest ööst on üks möödas ja et ülesõit tuleb niisiis viiendal ööl. 

Välgupilv ja Sisalik olid küll väikesed, aga õppinud juba suurte tüdrukute ja naiste kambel tundide 
ja päevade kaupa vagusi istudes ootama. Nii ootasid nad praegugi kannatlikult. Vesi alanes päev- 
päevalt ja peaaegu juba tund-tunnilt. Aasad kerkisid veest välja ning orukääru põhi tuli nähtavale. 
Vee all pehmeks ligunenud vana pruun kulu oli inetuks kontrastiks ülalpaal hävingu 

piiri õidepuhkevale nurmele. Terved lahtikistud puud oli vesi kaldale uhtunud. Mõned naised 
koristasid uppunud metsloomade roiskuvaid korjuseid. Mässava jõe kohin peaorus nõrgenes ja 
kaugenes. Kui Välgupilv kord orukääru suudmesse vaatama jooksis, nägj ta, et tõelist jõesängi 
palistavad põndakud suures orus hakkavad juba kuivale jääma. Aga orgu ennast, mis oli täis kõntsa 
ja kollast vett läbisegi loomalaipade ja surnud taimedega, ei olnud sugugi hea vaadata. Ülesõiduni jäi 
veel kaks päeva. 

Jälle istus Välgupilv laagris ja ootas. Ta oleks meelsasti Sitopanakiga juttu ajanud ja palunud teda 
veel kord rääkida maast, mis asub teisel pool jõge. Aga võõra pealiku õde oli jutukehv ja nukker ega 
mõistnud dakoota keelt. Vahetevahel kiikas Välgupilv siiski seda neiut, kelle peale ta alles mõni 
päev tagasi oma lapselikus kiivuses Uinünaa sõpruse pärast viha oli kandnud. Nüüd oli ta võõrasse 
kiindunud ja silmitses teda ikka sagedamini, muidugi salamahti, nii et mustjalgindiaani neiu tähele ei 
pannud. Sitopanaki oli väga ilus ja kurb nagu surm. Võib-olla armastas ta pealikut. 

Kord öösel.- viimasel ööl enne jõe ületamist - kuulis Välgupilv läbi une õrna häält, justkui oleks 
tuul rohukõrtes ümisenud. Kõlas nagu mingi tundmatu laul, mis oli nii mahe ja lummav, et väike 
tüdruk ei tahtnudki ärgata, vaid ainult laulu kuulata. Ta kuulas ja nägi jälle und. Ta nägi unes 
dakoota neiut, kes oli aerutanud kanuus järvele armsamat ootama. Aga ta leidis üksnes armsama 
nooletupe, mis ujus peegelsiledal veel. .. ja siis hüppas ta lootsikust välja ning uputas end järve. 
Kui Välgupilv hommikul tavalisest varem silmad lahti lõi, hahetas taevas alles varajane agu, mis 
pani kuu ja tähed kahvatama. Orus mühises vesi. Keegi polnud veel ärganud; isegi koerad lamasid 
alles kerratõmbunult, koonud karvadesse peidetud. Ainult üks sale kogu oli üles tõusnud. See 
põlvitas rohus ja palmitses oma pikki raskeid juukseid. Äkki eraldus ka all orukääru suudmes öö ja 
aü piirilt vari, mis hakkas aegamisi liginema. Põlvitaja näis ehmuvat. Ta kummardus madalamale ja 


varjas näo. Mehe vari möödus temast hääletult ja liugles nõtkelt nagu iga hetk hüppeks valmistuv 
mägilõvi nõlva pidi üles kõrgendikule. 
Välgupilv sulges jälle silmad ja jäi pikameelselt 

ootama, kuni teda äratatakse. Kelleigi ei tarvitsenud teada, et ta juba ärkvel oli. 

Ka viimane päev möödus vaikimises ja jõudeolekus. Välgupilv ja Sisalik istusid jällegi Untšida 
kõrval. Vana naine teatas tüdrukutele, et eeloleval ööl asutakse teele. «Kui päike on magama 
heitnud, läheme üle jõe,» ütles ta. «Teie kahekesi lähete ratsa saagiks saadud hobuste seljas, mis 
Karupoiste isa neile kinkis. Hobused on suured ja teie väikesed, aga küll oleks häbi, kui te nende 
seljast maha kukuksite.» 

«Muidugi häbi. Ja Karupoisid hakkavad naerma,» vastas Välgupilv. «Aga nii rumalad me ei üle.» 

Untšida muigas ja tõusis püsti, et minna teistele naistele üt,lema, mida nüüd tegema peavad. 

Päev vajus õhtusse. Päike loojus punakalt ja musträstad laulsid õhtulaulu, kuid laagris valitses 
alles rahu ja vaikus. Hobused sõid rohtu ja koerad jooksid ringi. Üks hall emane hundikoer lakkus 
oma nelja kutsikat. Ühe musta kutsika oli Välgupilv enda jaüks juba välja valinud. Uinonaa lubas 
selle temale ,anda, kui Tokai-iito ainult nõus on. 

Ohates silitas tüdruk emakoera. Taevas hakkasid vilkuma kuuenda öö esimesed tähed. Tuul puhus 
jõeoru poolt ja veekohin kõlas pimeduses valjemini. 

Untšida tõusis. See oli märguanne, et kõik end valmis seaksid. Ei lausutud ühtki sõna. Esimestena 
läksid pikas reas alla ürgukergeid paate kandvad naised ja neiud. Ülejäänud tõid laste abiga hobused 
kohale. Koerad jooksid ringi ja haukusid, sest preerias ja jõeorus olid klähvinud mõned jultunud 
koiotid. Välgupilv ja Sisalik teadsid, et need koiotid on karusalga luurajad, kes niiviisi märku 
annavad. Tüdrukud tõid endale tragunite kõrged hobused ja ronisid ilma kõrvalise abita neile selga. 
Kindlalt hoidsid lapsekäed ratsmeid. Pikas ahelikus liikusid kuulekad hobused orukääru pidi alla. 

Kabjad plartsusid alanenud kõrgveest jäänud loikudes. Minejate rodu siugles maona ümber 
võsapuhmastike, ümber ajupuude, nende kroonide ja juurterägu. Pajuoksad noügutasid öises tuules. 
Oli väga pime. Koerad haukusid ikka veel ja jõe kohin ligines aina. 

Peaoru põhjas oli vesi veel sügav. Kõige ees teele asunud naised olid paadid juba aeglaselt 
voolavasse vette lasknud. Nüüd tõstsid nad kõik kompsud paatidesse ja 

aerutasid põndakute vahelt läbi. Need naised, kes olid ratsa, jäid veel hobuste selga, sest vesi ulatus 
neile alles jalgadeni. Koerad jäid valt ja hakkasid ujuma. 

Käre vool ja veepinna virvendamine kuulutasid tegeliku jõesängi algust. Välgupilv ja Sisalik 
tundsid pimedas ära salga ratsamehi, kelle hulgas oli ka Tšetansapa oma sõjasaagiks saadud kimli 
seljas. Ratsamehed peatusid üleujutatud jõepervel. Teine osa meestest asus alles võitlusvalmilt ülal 
preeria serval kõrguva künka lähistel. Vaenlasest ei olnud kuskil kippu ega kõppu. 

Välgupilv ja Sisalik ratsutasid voori lõpus. Uinonaa tuli oma nahksõidukiga teiselt kaldalt tagasi, 
et tüdrukuid peale võtta. Osavasti turnisid lapsed hobuste seljast kõikuvasse nahkkatlasse ja aitasid 
Uinonaal sõuda. Veepinnale kerkis nägu, mis kuulus vististi Kavalale Koprale. Mahajäetud kaldal 
aga ratsutas Tšetansapa ja ajas viimaseid tragunite hobuseid jõkke. 

Kui Uinonaa paat koos lastega teisel pool voolusängi jälle peaaegu seisvasse vette jõudis ja 
väljakerkinud põndakute vahelt suurema vaevata läbi tüüris, hakkas Välgupilve süda tugevasti ja 
lrouldavalt põksuma. Ta oli veel kord hüljatud orukalda poole tagasi vaadanud. Seal keerasid ka seni 
võitlusvalmilt seisnud ratsanikud oma hobused ümber ja ratsutasid teistele orgu järele. Aga üksainus 
neist jäi maha. See üks oli vaid must vari tumedas öös. 

Tasaste aerutõmmete jõul liikus paat edasi. Mahajäetud kallas taandus üha kaugemale. Üksiku 
ratsaniku siluett sulas pimedusega pikkamisi ühte. Tokai-iito oli jäänud üksinda. 


Lapsed jõudsid jõeoru põhjakaida äärde ja astusid maale. Nad aitasid Uinonaal paadi kaldale tirida 
ja ronisid siis märgade hobuste selga. Pikk voor oli juba rännakukorras. Peagi jõuti üles preeriasse. 
Salapärasena laius see kuuvalgel põhja suunas. Kaugemal sörkis mööda üksik hunt. Päid noogutades 
astusid koormahobused ja kitsaste laudjatega muulad. Tšetansapa kimmel juhtis eelväge; tema valge 
karv kumas öises valguses. . . Lapsed kuulatasid. Nad kuulsid jõe kohinat. Aga veel ei kostnud ühtki 
raksatavat lasku. 

Teisel kaldal, jah, seal teisel kaldal kavatsesid nad alles siis pealikule kallale tungida, kui ükski 
kõrv seda enam el kuule ja ükski mässu tõstev hing ei saa enam hobust ümber keerata. 

VÕITLUS «VÕLUPIISONIGA» 


Karupoisid ja Must Kalju ei jäänud laia Mudavee teisele kaldale käed rüpes istuma. Kõigepealt 
vallandasid nad paadi pajuvitstest sõrestiku küljest nahkkatted, et neid tekkideks kasutada. Tugeva 
äikesevihma võtsid nad vastu hästi sissemähituna ega saanud enam märjemaks, kui nad ülesõidust 
niigi juba olid. Saju järel käskis Must Kalju poisse hommikuni magada. Sest vaevarikkad rännakud 
olid neid viimastel päevadel liialt väsitanud, ise aga pidas ta kõige kardetavamail pärastsüdäaöistel 
tundidel vahti. 

Kui pimedus taas hõrenes, sõid kõik palukese toiduvarust ja hakkasid siis isekeskis aru pidama, mida 
ette võtta. 

«Esiti vaatame mõnelt künkalt ringi,» lausus Must Kalju. «Ehk on midagi näha, mis meile tähtis. 
Tokai-iito ütles, et Adams peatub Mini-sose ääres metsamäestiku lähedal. Vahest õnnestub meil teda 
juba leida.» 

Poisid jäid selle plaaniga nõusse ja kõik kolm seadsid end minekule. Pajuvitstest sõrestiku jätsid nad 
sinnapaika, selst seda ei olnud neil enam vaja. Nahkkatted aga, mida nad tekkideks kasutasid ja 
millest koguni väikese telgi üles lüüa võisid, võtsid nad seljas kaasa. Must Kalju ei olnud asjata juba 
hulk aastaid karusalgas luuraja ülesandeid täitnud. Jooksusammul viis ta poisid läbi lainjate aasade 
lühimat teed ühele künkale, kust võis näha kaugele ümberringi. Vaatluspunkt, mille kolm noort 
indiaanlast siin eest leidsid, oli igati suurepärane. Viljakal savimullal lakkas kõrge mahlakas rohi ja 
karusalga kolm liiget võisid oma mustad juuksed suurema vaevata selle sisse ära peita. Ise 
märkamatuks jäädes uurisid nad ümbrust nii kaugelt kui silm võttis. Aga mida nad ei näinud, need 
olid karusalga inimesed teisel jõekaldal. Sarvekujuline käär jäi nende pilkude eest varjule. 

Hommikupäike soojendas selga ja putukad lendlesid õite ümber. Taamal sõi rohtu antiloobikari. 
Hapedaa ja Tšaske avastasid ulukid niisama kähku kui Must Kalju. 

«Pärast hiilime neile ligi ja laseme ühe antiloobi noolega maha,» ütles Ihasapa. Küttimisvõimalus 
rõõmustas poisse veel enamgi kui praad. 

Äkitselt panid nad tähele, kuidas antiloobid söömise 

pooleli jätsid. Kõik loomad tõstsid pead. Ja põgenesid hetk hiljem nagu tuul üle nurmede põhja 

poole. «Oeh!» hüüatas Tšaske. 

«Oeh!» kordas Ihasapa. «Mida sul mulle veel ütelda on, Karupoiss Tšaske Harkjalg?» 
«Antiloobipraad jääb söömata,» nentis Tšaske ükskõikselt. «Hobuseid meil ei ole, jalgsi aga ei saa 

ükski mees antiloopi kätte. Sellepärast mõtleme parem järele, miks antiloobid põgenesid.» 

«Noh?» küsis lhasapa. 

«Praegu on päevaaeg. Ma ei usu, et hundid, kelle eest antiloobid harilikult põgenevad, ringi 

luusiksid. Küll aga võisid nad tunda jahimeeste lõhna. Kuna loomad põgenesid põhja poole, peab 

hädaoht, mida nad kartsid, asuma kuskil jõe kandis.» 


«Nii see ongi, Tšaske, ja kui sa tahad rohkem teada, suru kõrv vastu maad.» Ihasapa ise juba 
kuulaski niiviisi. 

Poisid järgisid tema eeskuju. «Jah!» hüüdsid nad just nagu ühest suust. «Terve ratsasalk! Nad 
traavivad. Need on uatšitšunid!» 

«Hau. Uatšitš1tnid, kes ratsutavad meie poole. Me jälgime neid.» 

Kõik kolm ootasid põnevusega. Tänu väga ergule kuulmisele ja ümberringi valitsevale vaikusele 
olid nad ratsanike tulekut juba üsna kaugelt kuulnud. Seepärast võttis veidi aega, enne kui nad nägid 
salka esimest korda kinkude vahelt välja ilmuvat. 

«Milahanskad!» sosistasid poisid. Tegemist oli väikese tragunisalgaga. 

Ka tragunid ratsutasid maastikust parema ülevaate saamiseks ühele künkale, ja indiaanlased võisid 
jälgida, kuidas nad seal pikksilmad tõstsid ning vastaskallast uurisid. Kaks meest, ilmselt juhid, 
vehkisid kätega. Nendega ühines keegi nahkrõivais mees, kes kõnelusest agaralt osa võttis. Kirkas 
hommikupäikeses nägid dakootad kõike toimuvat üsna selgesti. Nad isegi taipasid üht-teist 
nahkrõivais mehe žestidest, sest too saatis oma sõnu tahtmatult märkide keelega, mida piiriasukad ja 
indiaanlased, aga samuti ka võõraste hõimude indiaanlased omavahel üksteise mõistmiseks 
kasutasid. Märkidest said dakootad aru, et jutt käib karusalgast, mida need tragunid taga otsivad. 
Nahkrõivais mees püüdis milahanskadele sel- 

geks teha, et karusalk on alles teisel kaldal ja et tarvitseb vaid oodata vee alanemist, ning siis on 
võimalik salka jõe ületamisel hõlpsasti maha lasta. 

Paistis, et tragunid ei jõudnud edaspidise tegevuse suhtes kohe ilksmeelele. Nad tulid kõigepealt 
hobuste seljast maha, istusid rohu sisse ja hakkasid keskhommikust einet võtma. Nahkrõivais mees 
jäi kõrgendikule valvama. 

«Kas saite aru?» küsis Ihasapa. 

«Jah.» 

«Mida me nüüd teeme?» 

«Tappa me milahanskasid ei saa, sest neid on liiga palju,» vastas Tšaske varjatud ohkega. 

«Aga me peame midagi ette võtma, et nad siia istuma ja ootama ei jääks,» ütles Hapedaa 
otsustavalt. «Ka ei tohi me seda juhtuda ilasta, et nad minema ratsutavad ja vee alanemise ajaks 
tagasi tulevad.» 

«Õige.» naeratas Must Kalju. «Aga mismoodi me seda teeme? » 

«Kavalusega,» seletas Hapedaa enesekindlalt. 

«On sul mõni neist varuks?» 

«Jah!» Hapedaa kõhn poisinägu lõi laialt särama. 

«Eks lase siis meidki selle kavaluse üle nõu pidada.» 

Hapedaa katsus oma hädapärast peasidet, kõhnu käsivarsi ning näljast ja pingutustest sisselangenud 
põski ja meelekohti. «Kas ma näen välja, nagu oleksin näljane ja kurnatud?» küsis ta rahuldatult. 
«Valge mehe silmis küll,» kinnitas Ihasapa. 

«Siis võin ma minna. Ma lähen milahanskade juurde ja palun neilt süüa. Nad küsivad, kust ma tulen, 
ja mina räägin neile, et kõik karusalga mehed ja naised uppusid jõest ületulekul. Kui ainult. ..» 
Hapedaa lõi kõhklema. 

«Mis ainult?» küsis Tšaske erutatult. «Miks sa kõhklema jäid?» 

«Milahanskadel on «pikad silmad». 

«Kas nad nendega ka küngastest läbi näevad?» 

«Ei näe,» rahustas Ihasapa. «Nad näevad ainult väga kaugele.» 

«Tore. Järelikult näevad nad karusalga mehi ja naisi niisama vähe kui meie. Ma võin oma kavalust 
kasutada!» 

«Võid küll. Tee proovi. Milahanskad tähendavad meie omadele suurt hädaohtu.» 


Hapedaa asus teele. Tragunite pilkude eest varjatud 

nõlval roomas ta künkast alla, tõusis orus püsti ja liikus algul ettevaatlikult jõe poole. Tükk maad 
selja taha jätnud, heitis ta pikali ja tegi jälgi, nagu oleks ta seal maganud. Siis tõusis ta jälle üles ning 
käis lainjal maastikul risti ja põiki. Lõpuks ronis ta ühele tragunite lähedal asuvale kõrgendikule, 
heitis selle harjale ristseliti ja ajas end siis püstakile. Kui ta märkas, et nahkrõivais mees on teda 
silmanud, tõusis Hapedaa täies pikkuses püsti ja viipas käega. 

Nahkrõivais mees viipas vastu, et Hapedaa ligemale tuleks. Dakoota poiss laskis traavi, et 
kiiremini tragunite juurde jõuda. Sõdurid lamasid, sõid, suitsetasid ja lobisesid. Väikese indiaanlase 
nähtavale ilmudes jäid jutud katki ja kõik hakkasid teda uudistavalt silmitsema. Nahkrõivais mees, 
tõenäoliselt skaut ehk, nagu siinmail öeldi, rajaleidja, võttis poisi kohe käsile. 

«Kust sina siis tuled?» 

Hapedaa sai liigutusest aru. «Teiselt poolt jõge,» vastas ta. 

«Aga kuidas sa üle pääsesid? Ega ameti üle praeguse vee?!» 

«Just üle praeguse vee,» kinnitas dakoota poiss. «Nahkpaadiga. Kõik teised uppusid.» Ta tegi 
sügavkurva näo. 

«Kes teised?» 

«Suure dakoota hõimu karusalga sõjamehed, nende naised ja lapsed.» 

«Sa sinder... või karusalga. .. tule istu. Ja räägi meile kõigest täpsemalt.» Skaut tõlkis nende 
kahekõne ratsapatrulli juhtivale noorele ohvitserile. Too läks otsekui põlema ja andis skaudile 
sedamaid mitu korraldust, millest Hapedaa aru ei saanud. Skaut aga tegi poisile selgeks, mida 
ohvitser käskis. «Sa jääd nüüd meie juurde,» ütles ta märkide keeles. «Ära karda. Sa saad meie käest 
süüa ja võid hiljem isegi kooli minna. Me viime sind suurde forti. Seal räägid sa komandandile 
karusalgast, Tokai-iitost ja sellest, mis neist on saanud. Mõistad?» 

«Jah,» vastas surmani ehmunud Hapedaa, «aga ma ei taha üldsegi teie juurde jääda. Ma tahtsin 
teilt ainult süüa paluda. Ma tahan minna Kanadasse oma sugulaste juurde.» 

«Sa oled alles väike ja teed nii, nagu meie ütleme. Ilma igasuguste kui'de ja aga'deta. Võta ja söö 
koos meiega, sest sa näed tõesti kõhn välja. Meie juures pole 

sul millestki puudust, sa lähed paksuks ja ümmarguseks! » 

Hapedaa ei ütelnud enam midagi. Ta oli otsustanud põgeneda. Ainult et ta ei teadnud veel, millal 
see tal õnnestub. Praegu, päise päeva ajal, oli see muidugi võimatu. Ta sõi, mida pakuti, leidis, et 
valgete meeste toidul on halb maitse, ja heitis siis päikese kätte pikali, just nagu kavatseks magama 
jääda. Kuid tema mõte töötas ja silmad tõmbusid alatihti pilukile, et märkamatult vaenlasi jälgida. 

Tragunid lubasid endale tunnikese puhkust. Kui noor ohvitser andis käsu teele minna, oli juba 
varane pärastlõuna. Skaut võttis Hapedaa enda ette hobuse selga. Tema oli rühmale teejuhiks ja 
ratsutas seepärast kõige ees. Hapedaa vaatles ümbrust nagu pistrik. Talle torkas kohe silma, et 
mehed ei ratsuta mitte itta, vaid läände. Teda taheti viia ühte täiesti kõrvalisse forti, kus rühm 
paiknes. Ta pidi tegema näo, nagu oleks sellega leppinud. Alles siis, kui ta on suutnud vaenlase 
umbusu uinutada, võib ta põgenemisele loota. 

Maastik peaaegu ei muutunud. Läänes Kaljumäestiku sinetav siluett, ümberringi haljendavad, 
õitisevad kingud ja lõunas mühisev mudakollane kõrgvesi saatsid Hapedaad tema tundmatul teel. 
Ihasapast ja Tšaskest ei teadnud ta midagi, sest nad polnud talle endast ka märku adnud. Kuid 
Hapedaa oli täiesti kindel, et nad tema sunniviisilist ratsaretke jälgivad ning talle salaja järele 
tulevad. Vahest on pimeduse saabudes võimalik üksteisega ühendusse astuda. Rahulikult ja 
pealtnäha ükskõikselt, just nagu mõni kogenud sõjamees, talus dakoota poiss oma vangistust. Kõige 


tähtsam oli ikkagi see, et milahanskad ja skaut ilmselt tema sõnu uskusid ja tõepoolest arvasid, et 
karusalk tulvavees otsa oli saanud. 

Päev kaldus õhtusse ja nurmed lõid loojangupäikeses särama. Tragunid jäid öölaagrisse. Nad 
süütasid lõkke, soojendasid konservitoose ja viskasid jämedat nalja, millest Hapedaa küll aru ei 
saanud, aga mille tühist ning labast mõtet ta nende žestidest ja naerust aimata võis. dakoota poiss 
põlgas neid habemikke mehi, kes olid mõtlematud ja kellel puudus väärikus. 

Skaut hakkas poissi uuesti küsitlema, kuid nüüd juba märksa üksikasjalikumalt. Hapedaa pidi 
rääkima, kuidas Punane Rebane neid taga ajas ja kui kohutav oli ülesõit, 

mille koledusi tal ei tarvitsenud välja mõtelda, sest ta oli need ise läbi elanud. Tema kirjeldus kõlas 
täiesti usutavalt. . 

«Aga kes on need sugulased Kanadas, kelle juurde sa tahtsid minna?» küsis valge mees viimaks. 
«Dakootad Hiirejõe ääres,» vastas Hapedaa lühidalt. 

«Ah nii, need indiaanlased Minnesotast, kes sinna jalga lasksid! No mis sa sealt rumalate metslaste 
juurest otsid? Piisonijahil on niikuinii varsti lõpp. Parem tule meie juurde ja teeni meid nagu kord ja 
kohus, siis võib sinust niisama kuulus luuraja saada nagu Hundipealik. Sinusugune tark poiss kõlbab 
meile päris hästi.» 

«Jah, ma tahan just niisuguseks isaada, nagu on Hundipealik,» kinnitas dakoota poiss, ilma et 
skaut oleks aimanud, mida need sõnad Hapedaa suus tõeliselt tähendavad. 

Sellal kui skaut Hapedaaga kõneles, naersid ja lõõpisid teised omasoodu. Nüüd hõikasid nad 
skaudile: «Hei, vana, me ei taha veel ära koju minna! Fordis on igav! Aga siin on vahva! Kui nuüd 
saaks ainult natuke värsket, siis oleks sõduri paradiis valmis. Muidugi kuluks sinna juurde ka mõni 
pikajuukseline blondiin. Muretse neid meile! Kuidas oleks nonde härgade ja ulja karjapiigaga, 
kellest sa meile ennist rääkisid?!» 

Skaut, vanem habemega mees, naeris nendega kaasa. «Ah et üks väikene kõrvalpõige,» tähendas 
ta. «Selles küsimuses peate leitnandiga kokku leppima. Mina juba ära ei ütleks!» 

«Selle taha nüüd kün asi seisma ei jää! Aga kust need härjad ja see neiu siia kanti sattusid?» 

«Kolm farmerit põgenesid koos karjariismetega üleujutuse eest. Nendega ühines ka üks koprakütt, 
kes siin ümbruses ringi hulkus... Peale selle veel paar kauboid ja naised.» 

«Niisiis oleme rääkinud! Küll me leitnandiga hakkama saame ja sina viid meid kohale! Kange isu 
oleks härjapraadi süüa ja lõkke ääres jalga keerutada.» 

«Aga olge nende inimestega ettevaatlikud,» hoiatas skaut. «Kui tahate lõigata sealt, kuhu te 
külvanud ei ole, siis satute valedele meestele. Neil on nimelt ka püssid ja noad, millega nad oskavad 
ümber käia!» 

Tragunid rõkkasid naerda. «Aga meid on rohkem! See veel puuduks, et tragunid härjapraest ilma 
jäetakse... Kui nood vennikesed niiviisi mõtlevad, ei hakka me nen- 

dega pikka juttu tegema, vaid kõmmutame nad kohe maha.» 

Hapedaa ei mõistnud nende jutust küll kuigi palju, mitte rohkem, kui skaut oli žestidega 
harjumuspäraselt alla kriipsutanud. Ent väikese vangi ärksale ühitamisvõimele piisas sellestki 
piskust. Farmerid, karjused, keegi koprakütt koos naisega. . . Kas ei olnud see äkki Adams? Pidi ju 
Adams neid kuskil siin kandis ootama. Nüüd aga ähvardasid teda milahanskad. Hapedaa võttis 
nõuks Adamsit hoiatada. 

Oli juba pime. Leitnandi jaoks olid sõdurid telgi üles löönud, ise aga sättisid end aasal hubaselt 
tekkide sisse. Hobuseid sadulaist ei vabastatud. Nad seisid koos ja neid valvati. Hapedaa mähkis end 
oma nahktekki ja heitis sõdurite vahele, et nad teda milleski kahtlustama ei hakkaks. Aga ta oli 


teraselt kuulanud, kui vahikordi määrati. Keskööst alates läheb skaut neljaks tunniks valvama. Sel 
ajal ei tohi Hapedaa midagi ette võtta. Aga kui ta enne seda jalga laseb, märkab iskaut tema 
kadumist kohe, kui hakkab valvesse minema. Järelikult jäi Hapedaale tema kavatsuse teostamiseks 
iiksnes lühike ajavahemik hommikul kella neljast kuni päevatõusuni. 

Dakoota poiss pani silmad kinni ja sundis end magama jääma. Ta vajas jõudu. Ta oli kindel, et 
ärkab õigel ajal. Oli ta ju õppinud soovitud ajal ärkama. Valged mehed arvasid enamasti, et üks 
väike indiaanlane ei oska midagi. Kuid nad eksisid rängalt. Indiaani lapsed tegid kõik läbi põhjaliku 
ja karmi kooli. Hapedaa ei õppinud kuuendast, vaid juba neljandast eluaastast alates. Ta oli õppinud 
ratsutama, laskma, metsloomi ja vaenlasi jälgima, iseennast valitsema ja nälga ning janu taluma. Ta 
oli õppinud tõtt rääkima, isegi kui see tõde talle endale kahjuks tuli. Peale selle tundis ta dakootade 
ajalugu. Ta mõistis märkide keelt, oskas piltkirja lugeda ja ka ise joonistada. Ta oskas noolt voolida, 
telki üles panna ja võõral maastikul orienteeruda. Veel mõned aastad, siis saab temast sõjamees... 
Jõudnud unesuikvel oma mõtetega sinnamaani, Hapedaa kohkus. Ei saa temast eales sõjameest, sest 
karusalk hakkab nüüd laigulisi piisoneid kasvatama ja tahab kõikide punaste ja heade valgete 
inimestega rahus elada. Kõikide headega... Jah, aga inimeste seas leidub ju veel palju tugevaid õelaid 
hunte, kelle vastu Hapedaa peab edaspidigi vaprust ilmutama, kui ta 

ka enam ühtki noolt ei vooli. Milahanskad, kelle küüsi ta sattus, on õelate ning tugevate valgete 
huntide liitased. Ta peab nad kavalusega üle trumpama ja nende plaanid nurja ajama. Aga et seda 
suuta, selleks on tal praegu vaja magada. Hapedaa oli end valitsema õppinud ja jäigi nüüd magama, 
kuna ta seda tahtis. 

Ärganud, tegi ta tähtede järgi kindlaks, et aeg on juba umbes kaks .tundi üle kesköö. Skaut valvas 
kahe traguni seltsis hobuseid. Hapedaa ei reetnud oma ärkvelolekut. Ta jäi rahulikult lamama, silmad 
näiliselt suletud. Tegelikult aga jälgis ta teraselt kõike, mis kahe tunni jooksul enne tema põgenemist 
ümberringi toimus. 

Viimaks oli aeg niikaugel, et habemik skaut uuesti magama heitis. Ta otsis endale leitnandi telgi 
kõrval tuulevarjulise koha, mähkis end tekki ja uinus ka otsekohe, nagu reetis tema pisut ragisev 
ühtlane hingamine. Hapedaa ootas veel mõnda aega, sest valvurite vahetuse ajal võiks üks või teine 
siiski ärgata. Uuteks valvuriteks olid kaks noort tragunit, ilmselt kogenematud ja hooletud mehed. 
Omavahel tasakesi lobisedes istusid nad hobuste juures. Poiss teeskles, nagu oleks tal paha hakanud. 
Ta tõusis ja läks avalikult, ent käratult teisele poole telki, mis varjas teda skaudi ja valvurite eest. 
Teades, et keegi teda seal ei jälgi, heitis ta pikali, ja nüüd algas tema etteveõtmise raskeim osa. Ta 
pidi valvurite tähelepanu äratamata rohu sees eemale roomama. 

Hapedaa oli sageli hiilimist harjutanud ja rakendas seda oskust nüüd ülima ettevaatusega. Kõrge 
kevadine rohi ja tema enda väike kõhn kogu tulid asjale kasuks. Ussina siugles ta üle nurme. Oli 
alles kottpime. Selja taga ei liikunud midagi. Näihavavasti polnud valvurid üldse tähele pannud, et 
Hapedaa enam telgi tagant oma asemele ei tulnud. Nad istusid kõrvuti, vaatasid öhe ja näisid lobi- 
sevat asjast, mis mõlemat suuresti huvitas. Kaua aega veel kuulis Hapedaa öövaikuses nende 
tasaseid hääli. 

Laagri nägemispiirkonnast välja jõudnud, hingas ta kergendatult. Kas Ihasapa ja Tšaske on kuskil 
lähedal ja kas nad aimavad, et ta plehku pani? Hapedaa ronis kingule ja klähvis koioti kombel. 
Teatud viisil klähvimine oli karusalga luurajate märguanne. Seda oskas iga poisike, Hapedaa aga oli 
oma isa Tšetansapa käe all eriti hästi klähvima õppinud. Ei läinudki kaua aega, kui märguandele 
vastati. 

Hapedaa ootas samas paigas, kuni Ihasapa tema juurde jõudis. Palju sõnu ei tehtud. Poiss teatas 


ainult, et tema kavalus läks korda, ja lisas, et tragunid kavatsevad järgmisel päeval kolmele farmerile 
ja ühele koprakütile liiga teha. 

«Aga kus need uatšitšunid oma laiguliste piisonitega praegu võiksid olla?» küsis Must Kalju. 

«Ma sain ainult niipalju aru, et nad asuvad meist kuskil põhja pool.» 

«Siis on need samad inimesed, keda me Tšaskega juba nägime. Jookseme ruttu sinna!» 

Ka Tšaske tuli nende juurde. Kõik kolm pistsid jooksma. dakootadel olid üldiselt kõigil väledad 
jalad, ja ehkki igaüks ei olnud nii nobe kui omal ajal närune reetur Tatokano, jaksasid nad vajaduse 
korral hobuse päevateekonna järjest maha joosta. 

Päike oli juba tõusnud. Kolm indiaanlast jooksid tundide viisi. Ega nad asjata olnud lapsest saadik 
jalgu erilise hoolega võidnud, hooldanud ja harjutanud. Keha raskuse toetasid nad, nii nagu 
kiirjooksu puhul ikka, varvastele ja päkkadele. Honimik oli alles jahe ja karge, kui nad juba 
kauguses laiguliste piisonite ammumist kuulsid. Aga need ammusid sootuks teistsuguse häälega kui 
metsikud piisonid. Hapedaa ja Tšaske tundsid oma südant ühtäkki tugevamini põksuma hakkavat. 
Peavad nad ju tulevikus just sääraseid piisoneid kasvatama. Kas on needki niisama viletsad ja 
armetud nagu neile reservatsioonis antud poolnälginud, kurnatud härjad ja lehmad? 

Erilist ettevaatust kolm dakootat ei kasutanud. Avalikult ning otseteed jooksid nad karja poole. 
Sõjakirves oli ju maha maetud ja kellelgi polnud tarvis teada, et nad kuuluvad karusalka, keda ikka 
veel taga aetakse. Adamsile, kes kõigi lootuste kohaselt seal ootab, võivad nad end paljastada, sest 
Adams suhtub neisse kindlasti sõbralikult. 

Kolme dakootat oli märgatud. üks ratsanik tuli neile vastu. See oli valge mees, kes ratsutas 
laigulisel hobusel ning kandis heledast nahast kauboijakki, pikkade teravate otstega kirjut kaelarätti 
ja laia äärega kõrget kübarat. Nägu oli tal kõhn ja pruuniks põlenud, vanus raskesti määratav, sest 
keegi ei osanud ütelda, kas rohked kortsud ta näos tulenesid aastatest või puudusest ning viletsusest. 

Ta kappas lähemale ja kiskus siis hobuse äkki indiaanlase 

kombel tagasi, nii et ratsu just mõlema poisi ette seisma jäi. 

Kolm karusalklast olid samuti peatunud. 

«Tervitus noortele punastele vendadele!» lausus valge mees dakoota keeles. Tema hääldamine oli 
kolmele karusalga liikmele küll pisut võõras, ent sellegipoolest said nad sõnadest aru ja olid väga 
rõõmsad, et valge mees neid nii kauges maakohas nende emakeeles tervitab. 

«Tervitus valgele vennale!» vastas Ihasapa tõsiselt. «Me otsime meest, kelle nimi on Adams.» 

«Te leiate ta siit kohe! Tulge!» Ratsanik pööras hobuse ümber ja traavis aasal rohtu sööva karja 
poole. Indiaanlased järgnesid talle. Põnevusega silmitsesid Hapedaa ja Tšaske lehmi, härgi ja karja 
pulli. Needki loomad olid talve järel lahjad nagu metsikud piisonid, aga nad olid siiski elavad ja sõid 
isuga. Nad ei seisnud poolsumnult ega norguspäi nagu nood loomad, keda uatšitšunid reservatsiooni 
olid ajanud. Pull puhkis ja pikad karjasepiitsad pliaksusid. .. 

Dakootad silmasid mitut valget ratsanikku. Üks neist samanes äravahetamiseni tollega, kes äsja 
dakootasid tervitas. Kolm hallipäist meest koos kahe vanema naisega huvitasid poisse vähem. Need 
olid vist üleujutuse eest põgenenud farmerid, kellest skaut oli rääkinud. 

Aga nende seas oli veel üks ratsanik, üks tõsise näoga sinisilmne blond noormees, kelle 
suunur:kades lasus meelekibedus ja mure. Tema kõrval ratsutais noor naine. Naiselgi olidjuuksed 
heledad nagu päike ja silmad justkui hommikutaevas. Ta oskas ratsutada. Ent hobustega peaaegu 
ühtekasvanud dakoota poisid märkasid kohe, et noor naine ei ole neljandast eluaastast alates päev 
päeva kõrval hobuse seljas istuntd. Ta oli preerias uustulnuk, ehkki püüdis kõigest väest näidata, 
nagu oleks ta põline karjapiiga. . 

Valged mehed peatasid karja, tulid hobustelt maha ja palusid indiaanlasi oma külaliseks olla. 
Uatšitšunide viisakas ning kombekohane vastuvõtt üllatas Hapedaad ja Tšasket. Nad tundsid ainult 
Punast Rebast, sõdureid ja vabaratsureid, kes olid karusalga reservatsiooni kihutanud ja neile, juba 


relvituile inimestele, tapatalgud korraldanud. Nad olid harjunud, et uatšitšunid oskavad rääkida 
ainult kuulide ja vängete sõimusõnade abil. Seepärast nad nüüd imestasidki. 

Hapedaa tegi valgetele meestele teatavaks, mida ta ratsapatrulli juures oli kuulda saanud. Teda 
kuulati tähelepanelikult. Mehed ei andnud ennatlikke vastuseid, vaid imesid piipe, noogutasid 
paljutähendavalt ja mõtlesid järele. Nad käitusid peaaegu nagu punased mehed, ja poiste usaldus 
kasvas. 

«Aga kuidas te siia saite?» küsis Adams lõpukis. Ihasapa rääkis kõigest nii, nagu oli. 
«Ja mida te nüüd kavatsete?» 

«Tokai-iito palub valget meest Adamsit osta karusalgale lapilisi piisoneid ja maad, kus nende 
lapiliste piilsonitega elada saaks.» 

Adams vaatas hämmastunult üles. «Kui palju teid siis veel on?» 

«Kui me poisid paati panime, oli meid neliteist sõjameest ning viiskümmend vanakest, naist ja 
last,» kostis Ihasapa. «Äikese ajal tungis Punane Rebane teisel kaldal karusalgale veel kord kallale ja 
nüüd on mõned meist kindlasti veel tapetud. Kui palju meid lõpuks üle jõe tuleb, seda me ei ,tea.» 

Adams vaikis viivu. «Teil on väga palju surnuid taga leinata,» ütles ta siis. «Nende väheste jaoks, 
kes veel elavad, leiate te hõlpsasti maad ja karja. Aga millega te maksta kavatsete?» 

«Kullaga, mis Tokai-iito meile kaasa andis.» 

Oli näha, kuidas kolme vana farmeri näod põnevile kiskusid. Nad tulid lähemale ja kuulasid senisest 
terasemalt. 

«Kas te karja kasvatada oskate?» küsis Adams dakootadelt. 

«Ei oska. Aga Tokai-iito ütles, et sa tahad meile vennaks olla. Sina õpetadki meile lapiliste 
piisonite kasvatamist.» 

Adams naeratas. «Ega see paha ei oleks. Ma aitan teid meeleldi. Vahest võiksime siinsamas äri 
teha?» 

«Mees!» hüüdis üks farmereist. «Osta meilt kari ära! Meile on sellest loomapiinamisest nagunii 
villand, me tahaksime itta rännata. Kas kuld on indiaanlastel ühes?» 

«Ikka tasa ja targu!» Adamsis ärkas kainelt kaalutlev talupojaveri. «Kõigepealt vaatame ja loeme 
karja üle.» 

«Ja jooksutate meid siin ringi, seni kui tragunid :tulevad ja meile häda kaela toovad? On see 
röövlijõuk sul hoopils meelest läinud? Sa ju kuulsid, mida poiss rääkis!» 

«Sellepärast ongi praegu risk loomi osta.» 

«Mis sa veel nii palju tingid, Adams. Sa saad ju kogu kupatuse nagunii poolmuidu kätte. Hoolitse 
selle eest, et indiaanlased meile oma kullaterad annaksid, ja aja kari kas või kohe üle Kanada piiri. 
Sinna ei tohi tragunid teile järele tulla!» 

«Tõsi mis tõsi.» Ent Adams ei lasknud end kõigutada. Kolm dakootat vaatasid pealt, kuidas ta 
ülejäänud meeste ja naiste saatel ringi käis, loendas, katsus, õlgu kehitas ning vahel mõne sõna 
poetas. Viimaks tuli ta. üksinda Ihasapa ja mõlema poilsi juurde. «Kui palju teil siis kulda on?» küsis 
ta tasa. «Raskus seisab selles, et siin ei ole kuskilt kullakaalu võtta. Kõike tuleb teha hea usu peale. 
Inimesed on ausad. Münte teil ei ole?» 

«Ei, ainult terad.» Ihasapa avas kotisuu ja näitas kaht kullatera. 
«Kas te ka teate, kui suurt varandust te kaasas kannate?» Adams oli peaaegu jahmunud. 

Indiaanlased vaatasid teda suurisilmi. Nad ei osanud kuidagi ette kujutada, et üheainsa väikese 
terahunniku vastu on võimalik kogu salga tarbeks loomi saada. 

«Ärge te ainult tervet kotitäit lagedale tooge, muidu lähevad need mehed siin ka veel hulluks,» 


hoiatas Adams. 

«Teate mis! Andke osa kulda minu kätte ja laske mul sellega asja ajada. Loomad viime kohe üle 
piiri kaasa.» 

Kolm dakootat usaldasid oma valget venda. Veidi aja pärast oligi kaup koos. Üle Adamsi näo levils 
siiras TŠÕM. 

«Laske käia!» hüüdis ta. «Thomas ja Theo, ajage kari üle piiri! Näidake nüüd, mida üks kauboi 
suudab! Aga teie, mu kolm noort vaprat dakootast venda, valige endale siit karja juurest hobused ja 
vaadake, et te neil rihma suust läbi tõmbate. Ost on tehtud ja nüüd peame oma vara kindlasse kohta 
toimetama!» 

«Kas kõik need lapilised piisonid?» hüüdis Hapedaa erutatult. 

«Jah, kõik, mis :sanäed, mu poiss. Sul ei ole veel õrna aimugi, mida su kuld siin väärt on!» 

Poisid ei hakanud enam sõnu kulutama. Koos Ihasapaga tormasid nad rohtu krõmpsutavate 
saduldamata hobuste juurde, viskasid Adamsilt, Thomaselt j,a Theolt saadud lassod neile kaela ning 
hüppasid selga. Sellal kui pikad piitsad karjuste käes plaksusid ja kari põhja poole sörkima hakkas, 
tulid kolm noort dakootat uute ratsudega 

osavalt toime. Hõisete ja hüüetega võtsid nad karjaajamisest osa. Nad tundsid lõbu, nähes, et nende 
meeletud ratsutamistrikid võöraste hobuste seljas Adamsi noort naist hämmastavad. 

Tuhatnelja kihutavate veiste ja hobuste jaoks ei olnud piir kuigi kaugel. Adams hüüdis 
dakootadele, et õhtuks võivad nad juba väljaspool hädaohtu olla. Kas traguriid hakkavad karja 
jälitama? Vaevalt usutav, sest nad tahtsid paari ilusat päeva nautida, mitte aga arutut tagaajamist ette 
võtta. Sellegipärast õhutas teadmatus põgenikke üha uutele jõupingutustele. Tšaske ja Hapedaa olid 
täis vaimustust teadmisest, et võtavad Tokai-iitot ja teisi omi vastu koos Adamsi ja juba ostetud 
suure piisonikarjaga. Kui teised ainult tulevad, üsna varsti tulevad... üldse tulla saavad. Viibivad nad 
ju alles mässava vee ja Punase Rebase püsside vahel. 

Päikeseloojangul jõudsid üleni higised, väsinud ja endal hääle kähedaks karjunud ratsurid 
äravaevatud karjaga preeriasse, kus Adams, Thomas, Theo ja Kath viimaks peatusid. . Ka 
indiaanlased pidasid hobused kinni ning tulid teiste juurde. 

«Olemegi üle piiri,» ütles Adams. 
Tükk aega vaatasid Ihasapa ja poisid sõnatult ringi. «Piiri» ei olnud kuskil näha. Nende ümber l:aius 
ääretu roheline maa. Tume mäeahelik oli ligemale nihkunud. 

Jäädi puhkama. Loomad jõid ja hakkasid veel sööma. Poisid otsisid puid ja süütasid väikese, 
hoolikalt varjatud lõkke. Igaüks kinnitas oma toidumoonast keha, mispeale mehed suitsetasid. 
Surmani väsinud Kath keeras end kohe teki sisse ja uinus. 

Kõik olid vaiksed jla järelemõtlikud, sest kõnelemiseks polnud vajadust. 

Niimoodi kulus umbes pool tundi. Öised valvekorrad, millest mõlemad poisidki tahtsid osa võtta, 
olid Adamsil juba ära jagatud. 

«Mnjah,» ütles järsku Thomas, «teie, noored indiaanlased, olete nüüd rikkad. Võite nüüd teistele 
pikka nina näidata. » 

Esiotsa ei vastanud keegi. 
Siis kostis Hapedaa: «Teie samuti, Thomas jla Theo.» «Sa vist tahad meid pilgata, väike 
Karupoiss?!» 
«Ei, ma ei kavatse oma suurt valget venda Thomast narrida. Miks ta sedamoodi arvab?» 

«Minu vend Theo ja mina oleme ju kõige vaesemad mehikesed terves maailmas.» 
«Ma ei tea,» kostis Hapedaa pikkamisi ja nagu sügavasti järele mõeldes. «Ma ei tea, kas lapilisi 


piisoneid omada tähendab rikas olla. Thomasel ja Theolgi on nüüd lapilised piisonid.» 
«Kuskohas?» Thomas vaatas öös ringi. Hapedaa kehitas abitult õlgu. «Ma ei saa sinust aru. Siin 
söövad ometi meie piisonid.» 

«Meie piisonid? Sinu... või teie... Ega minagi tea, kuidas te seda isekeskis arvestate. Õigupoolest 
kuuluvad nad ju Tokai-iitole, kui ta veel kunagi eluga üle jõe tuleb. Aga kui ei tule? Kes on tema 
pärija? Ta peab teid küll hiiglamoodi usaldama, et ta oma kulla niisama lihtsalt teie kotti toppis. See 
ei puutu muidugi ju minusse. Aga lõppude lõpuks pean ma siiski teadma, kes mulle palka maksab. 
Õhust meiesugused näljarotid ära ei ela.» 

«Te sööte ju koos meiega. Te olete ometi meie vennad.» 

«Ega igaüks või niisama süüa...» 

«Miks mitte?» küsis Hapedaa imestusega. 

«Küll te olete naljakad, mu väikesed punanahad! Loomad ei saa ju igaühele kuuluda.» 

«Loomad kuuluvad meile kõigile: Tokai-iitole, karusalgale, valgetele vendadele Thomasele, 
Theole, Adamsile ja valgele õele Kathile.» 

«Sa oled alles laps ja ajad lapsejuttu,» ütles Theo liigutatult ja uskumatult.. 

«Ei,» sekkus kõnelusse Ihasapa, «Karupoiss Hapedaa räägib nagu punane mees. Meie, punased 
mehed, oleme alati ühiselt põldu harinud ja piisoneid küttinud. Ka. edaspidi kavatseme elada 
omaenda tavade järgi ja seepärast rändamegi nii suure vaevaga põhja poole.» 

«Kui kõik ainult hästi läheks,» pomises Thomas. «Mispärast ei peaks kõik hästi minema?» hüüdis 
Hapedaa uhkelt. «Juba esiisade aegadest peale on meil niimoodi olnud ja alati hästi läinud!» 

«Nii et... ikka tõsi või?» küsis Theo kogeldes. «Kas tõesti saavad meist veel vanas eas teiega koos 
farmerid?» 

«Jah, saavad,» kuulutasid Ihasapa, Tšaske ja Hapedaa just nagu ühest suust. 

Hulk aega ei kuuldud Thomaselt ja Theolt enam sõnagi. 

«Nojah, eks lähme siis,» ütles Thomas lõpuks. «Ma õpetan teile õige lüpsmist. See on teile kindlasti 
rängem kui karjaajamine, te väikesed punased täitsamehed.» 

Karjustel oli uksainus lüpsik. Karja ei kasvata'tud mitte piima, vaid liha pärast. Lüpsti üksnes 
karjuste endi toidu tarvis. 

Huviga vaatasid Hapedaa ja Tšaske pealt, kuidas Thomas ühe sabaga vehkiva lehma udarast piima 
tiris. Aga nad hoidsid nina kinni, ja kui Thomas neile naerdes juua pakkus, sülitasid nad harjumatu 
Joogi kähku välja. 

«Kas ei maitse? No kuulge! Kuhu jääb teie indiaanlaslik enesevalitsemine?!» 

Tšaske ja Hapedaa võtsid end kokku ning neelasid kramplikult. Nad leidsid, et piimal on vastik 
lõhn ja niisama jälk maitse. Ent nad kugistasid joogi alla. Pärast hiilisid nad vargsi põõsastesse 
oksendama. Uus elu ei olnudki nii lihtne! 

Ent nad tahtsid siiski vapraks jääda. 

Kui poisid end tekkidesse mähkisid, et oma öövalvekorrani magada, kõnetas Theo neid veel kord. 
«Ma ei suuda selleg.a harjuda,» ütles ta. «Kas Adamsist saab koos teiega ikka kindlasti farmer?» 
«Saab.» 

Theo äigas käega üle silmade. «Acdamsist saab jälle farmer! Ta on parim mees, keda te üldse 
leida võisite, Karupoisid. Selle, mis rikkad valged lurjused temalt ära võtsid, annate teie talle tagasi, 
ehkki teistmoodi, kui oleks osanud arvata. Jah, meie, vaesed kuradid, peame ühte hoidma, siis võib 
asjast tõesti midagi välja tulla.» 

Poisid vajusid unehõlma. Jääks Tokai-iito ainult ellu, et nad saaksid talle ühel heal päeval kõik ära 
rääkida! 

Öö möödus vaikselt ja rahulikult. Päikesepaistelisel hommikul hakati karja aeglaselt 


metsamäestiku poole ajama. 

Sellesama mäestiku jalamil laiuvaile tühjadele metsaäärseile niitudele .asusidki uued 
karjakasvatajad oma suure karjaga elama. Kogu siinne maa oli alles peremeheta. Nad võisid kas 
laagrisse jääda või karjaga ringi liikuda, nii nagu süda soovis. Esimese peatuspaiga valisid nad 
metsast aasadele lookleva selgeveelise ojakese kaldale. Koht oli hea. Karjal oli siin vett ja mahlakat 
rohtu, 

inimestel aas ja mets igasuguse ilma puhuks. Puid oli piisavalt, vesi killas kaladest ja mets ulukeist. 

Päevast päeva, isegi tunnist tundi ootasid nüüd Karupoisid ja Ihasapa oma inimesi. üks kolmest 
istus kogu aeg kõige kõrgema puu ladyas ja vaatas kauge Missouri poole. Lõpuks oli oodatud hetk 
käes. Läbi vaikse õhtuhämariku kaikus Tšaske heledahäälne võidukindel rõõmurõkatus. Puu otsast 
maha roninud, leidis ta alt juba Hapedaa ja Ihasapa koos hobustega. Kõik kolm kargasid ratsu je 
selga ning sööstsid tuuleiilina üle preeria karusalga rännuvoorile vastu. 

«Hii-jee-hee! Hii-jee-heel» 

Veel paistsid rändurid preerias neile pika tumeda maona. Veel ei seletanud nende silmad 
üksikisikuid. Ent nad kappasid ühe künka harjale, tirisid hobused tagajalgadele ja hõiskasid. Seejärel 
lasksid nad ratsudel viivu vaikselt seista ja vaatasid. 

Nad nägid voari ees mustangide seljas saalivaid sõjamehi. Kõige ees ratsutas saagiks saadud kimli 
seljas poiste isa Tšetansapa. Sealsamas oli ka Hundipealik oma pugalaga ja Tšapa oma kõrviga. 
Väikese sõdalassalga järel sammus j,algsi Havandšita. .Vana tava kohaselt kandis ta käes pikka oda. 
Selg oli tal paindumatu ja turi kange, kuid kuivetanud jalad, mis juba terve sajandi nurmedel ja met- 
sades olid rännanud, liikusid veel õõtsuval kõnnakul justnagu iseendast. Talle järgnes hobune hobuse 
kannul naiste, laste ja koormatega. Voori lõpus ajasid Hapedaa ja Tšaske sõbrad, «noored koerad», 
tragunite hobuseid, keda ei vajatud ratsa- ega veoloomadeks. 

«Hii-jee-hee! » 
Mis sai olla ülevamat teadmisest, et karusalk on pika kaotusterohke retke lõpule viinud ja jõudnud 
õnnelikult vabadesse preeriatesse tegevusvabadust nautima! 

Tõsi küll, Karupoisid olid märganud, et vooris ei ole Tokai-iitot, Untšidat ega mustjalga 
Mäekõminat. Võib-olla tulevad mõlemad pealikud järelväena tagapool? Kas Untšida on veel elus? 

Karupoisid ja Ihasapa ratsutasid omade juurde. Nad pöördusid peatunud Tšetansapa poole. Terve 
Voor jäi seisma. 

Ihasapa andis aru. 
Tšetansapa tõmbas sügavalt hinge. «Tegite teie alles 

kähku,» kostis ta. «Mehed ütlevad kindlasti, et lapilised piisonid haisevad.» 
«See on ka tõsi, ja nende piimast läheb süda pahaks,» väitis Tšaske. «Aga kas me sellepärast peame 
neid kartma? » 

«Viige meid sinna. Vaatame seda asja lähemalt,» otsustas Tšetansapa. Ta ratsutas Havandšita 
juurde ja ütles viimasele mõned sõnad, millest poisid ja Must Kalju aru ei saanud, sest Tšetansapa 
rääkis üsna tasa. Aga see, et Havandšita end sirgu ajas ja tardunult poiste poole vaatas, ei ennustanud 
midagi head. Poisid ja Ihasapa kohkusid. Kas Tokai-iito ei ole Havandšitale oma plaanist veel 
rääkinud? Ja kus on Tokai-t'ito ise? Tšetansapa ei olnud teda sõnagagi maininud. 

Voor hakkas taas liikuma. Ihasapa ja mõlemad poisid ratsutasid teejuhtidena ees. Sedapuhku 
ratsutasid nad pikkamööda, et lohistitega veohobused järele jõuaksid, ja hoidusid sealjuuves Kopra 
lähedusse. Tšetansapal ei olnud nende jaoks aega, sest tema kui juhi kohus oli tervel vooril silma 
peal hoida. Hundipealik aga nägi välja nii puruväsinud, sügavmorm ja ligipääsmatu, et poisid ei 


usaldanud talle ligineda. Isegi Kopra ilme ei väljendanud nii suurt rõõmu, nagu poisid olid 
jällenägemisel oodanud. 
«Kus on Tokai-iito?» küsis Hapedaa Kopralt põksuva südamega. 

Sõjamees osutas selja taha jäänud Missouri suunas. «Seal,» vastas ta surutud häälel. «Jäi sinna, et 
võidelda Punase Rebasega. Selle eest lasti meil vabalt ära tulla.» 

«Aga. ..» Hapedaaei saanud enam sõna suust. Tema kõri oli otsekui kinni nööritud. 

«Ka mustjalg Mäekõmin jäi teisele kaldale, et seda võitllust jälgida ja meile sõna tuua, kui...» 
Kobraski takerdus. «Nüüd tuleb ainult oodata,» lõpetas ta siis. «Me läheme mägedeni ja jääme sinna 
ootama.» 

«Jah.» 
Poiste suust ei kuuldud enam rõõmuhõiskeid. Tokai-iitot ei tuinud! Nad surusid hambad kokku. Seda 
mehisemalt pidid nüüd nemad pealiku tahte eest välja astuma. 

Voor jõudis oja idakaldal asuva veisekarja juurde. Havandšita jäi seisma ja vaatas odale naaldudes 
hulk aega lapilisi pülsoneid. Siis ta pöördus ja juhtis voori läbi madala oja läänekaldale. Tšetansapa 
ratsutas sammu tema kõrval. Karupoisid jäid maha. Erutus südames, läk- 

sid nad karja ja Adamsi juurde, sest neil oli tunne, et juba nüüd kohe peab midagi otsustavat 
juhtuma. 

Voor hakkas läänekaldale laagrit püstitama. Havandšita käis ringi ja näitas kätte telkide asukohti. 
Tšetansapa istus alles kimli seljas ja vaatas pealt. Ta ei aidanud Havandžšitat, nagu laagri 
paigutamisel muidu ikka oli tehtud. Hundipealik jia Tšapa jäid Tšetarrsapa kõrvale. Naised laadisid 
kraami maha. Üksnes Uinonaa ja Mongšongšaa ei olnud oma lohisteid veel puudutanud. 

Tšetansapa kutsus luuraja Musta Kalju ja viis ta vana nõia juurde. Poisid nägid stseeni pealt, kuid 
ei saanud nende omavahelisest jutust seegi kord selget pilti. Meeste liigutustest taipasid nad ainult 
niipalju, et tegemist on riiuga. Tšetansapa palus Musta Kaljut veel kord aru anda ja seletas, et 
karusalk peaks ikkagi karja juurde laagrisse jääma. Havandšita omalt poolt aga käskis lapiilistest pii- 
sonitest eemale hoida. Mehed kuuletusid, ja telgid püstitatigi vastaskaldale. Pimenes. Mets mattus 
sügavmustadesse varjudesse. Söönud kari lamas mäletsedes rohus. Piiriribaks muutunud oja vulises 
vaikselt. Vesi virvendas sammaldunud kivide ümber, mis piilusid voogudest just nagu päkapikkude 
pead. 

Hapedaa ja Tšaske istusid aru pidades kialdal. 
«Tokai-iitole tuleks märku anda,» ütles Tšaske. «Et ta meie siia jõudmisest teada saaks. Aga see 
peaks olema niisugune märk, mis Mini-soseni paistab.» 

«Hau,» nõustus Hapedaa, ja poisid kahlasid läbi oja isa juurde. Tšetansrapa ei olnud oma tipit veel 
üles pannud. Koos Kavala Kopra ja ühe vanema, kotkasulge kandva mehega seisis ta äikeselinde ja 
madusid täis maalitud võlutelgi ees. Telgist kostsid ebamäärased õudsed hääled. Vana Havandšita 
«kõneles vaimudega.» 

«Me peame Tokai-iitole märku andma,» ütles Hapedaa. 

Tšetansapa muutus tähelepanelikuks. «Jah, see on meie kohus. Tokai-iito istub vaenlaste rõngas. 
Saagu ta teada, et me oleme juba üle piiri ning et tal tuleb vaenlase käest põgeneda ja meie juurde 
rutata, kui just...» Tšetansapa vakatas. Keegi ei tahtnud vihjata võimalusele, et vaenlased pealiku 
tapavad. «Tooge puid, hästi palju puid!» käskis Tšetansapa. Hapedaa ja Tšaske kutsusid kokku. koik 
«noored koerad», aga samuti ka Välgupilve, Sisaliku ja teised väikesed tüdrukud. Kõik pidid puid 
tooma ja tükeldama. Sõjamehedki ei pidanud nende abistamist 

endale alandavaks. «Tokai-iitole märguandmiseks!» See üleskutse ühendas kõiki. 

Märkamatult astuti ja hüpati üle oja. Kellelgi ei tulnud enam mõttesse teistest eemale hoiduda. 
Metsas raksatasid kirvehoobid. Kuivi oksi lohistati lõkkeplatsile. Kui Adams, Thomas ja Theo 
kuulsid, milles on asi, lõid ka nemad käed külge. Adams oma suure puusepakirvega tõi kõige 
rohkem kasu. Ta ladus üles terve haluriida. Kui näis, et puid on küillalt, süütas Tšetansapa halud, ja 
peatselt lõõmas terve riit nõrgast öötuulest õhutatud leekides. See oli suur tuli, päästetute rõõmutuli, 
kutse pealikule. Kollased ja punased leegid niilpsisid ööpimedust, tuul puhus ja kari liigutas end 
rahutult. Ojas peegeldus loitlev lõkkevalgus. 

«Noortest koertest» ümbritsetud Hapedaa ja Tšaske seisid öös ning vaatasid lõunasse, Mini-sose 
pooe. Nad mõtlesid Tokai-iitole ja lootsid, et pealik samal ajal ka oma inimeste peale mõtleb. Kõik 
sõjamehed, naised ja lapsed olid kokku tulnud. Ainult Havandšita puudus. Kumedalt ja õudselt 
kandusid tema telgist üle oja ikka veel hääled, mille abil ta «vaimudega kõneles». Niikaua kui puid 
kokku kanti ja Tokai-iito jaoks süüdatud märgutuli heledasti leegitses, ei kuulnud neid hääli keegi. 
Ent kui leegid vaibusid ja öövarjud juba ka hõõguvale söekuhilale laotusid, jäid kõik üksteise järel 
kuulama. Õlad vajusid kühmu, poisid ja tüdrukud aga tõstsid käed hirmunult suule. Seailjuures 
lendasid lapiiliste piisonite suunas pelglikud ning põlastavad pilgud. Üksteise järel astuti uuesti üle 
madala suliseva oja läänekaldale. 

Karupoisid, Ihasapa ja valged mehed olid jällegi üksinda. Kas täiesti uksinda? 

Ei, mitte täiesti. :Mõned hobused olid veel seniajani koormaist vabastamata, ja need hobused 
talutati nüüd ojast läbi idakaldale. 

Mongšongšaa, Uinonaa, Meeõis ja Välgupilv tõid Tšetansapa, Kopra ja Tokai-iito telgikatted, 
ridvad ja muu kraami veoloomadega üle oja Karupoiste ja Adamsi juurde. Poisid hingasid 
kergendatult. Nende poole ületulnud mehed ja naised olid ju suured ja tugevad liitlased. Tšetansapa 
ise ja Tšapa, Kaval Kobras, tulid valget venda Adamsit, samuti Thomast ja Theod tervitama. 
Hundipealik järgnes neile aeglasel sammul. Karupoisid arvasid, et neljateistkümnendast eluaastast 
alates luuraja 

vaheldusrikast eluelanud mehel on eriti raske paikseks farmeriks ja karjakasvatajaks hakata. Kuid 
selgus, et tema kõhklustel oli hoopis teistsugune põhjus, mida Karupoisid aimatagi ei osanud. 
Hundipealik oli parajasti ojast üle jõudnud, kui juhtus midagi ootamatut ja hirmsat. Võlutelk teisel 
kaldal avanes ja Havandšita tormas välja. Ehkki nõid oma vaimutantsudega oli meestele ja poistele 
ammu tuntud, arvasid nad teda täna õhtulotsekui esimest korda nägevat - nii metsik ja ähvardav oli 
see võlumärkidega ülekülvatud kogu, mis nüüd läbi pimeduse nende poole tantsis. Mehest endast ei 
paistnud midagi peale jalgade silueti. Üle pea ja õlgade rippus tal kolbaga karunahk. Selle küljes 
tolknesid ussinahad, suled ja tantisurütmis klõbisevad nukud. Jõuliste liigutustega tants ise oma 
kumedate arusaamatute helidega sundis peaaegu unustama kõike inimlikku ning kutsus esile jubeda 
hirmu tundmatu, loomaliku ja viirastusliku ees. Nõid tantsis ringiratast ja ennustas õnnetust. 
Önnetust olid vaimud talle telgis ette kuulutanud, õnnetus ähvardas karupoegi. Nõia ümber valitses 
sügav kohkunud vaikus. Puuriida tuhas kustusid viimased hõõguvad söed ja pimedus oli jälle 
pilkane. Nõia kumedast kurguhäälest ja seda vahetevaheil katkestavaist kriiskavaist karjeist 
ehmunud loomakari ajas end rahutult üles. «Vaimutantsija» tuli ojale järjest ligemale. Selle 
idakaldale seisma jäänud Hundipealik oli nagu maa külge naeilutatud. üksipäini seisis ta nüüd oja 
ääres, mõne meetri kaugusel Tšetansapast, kelle kõrval olid Kobras, Karupoisid ja Ihasapa. Näis, 
nagu oleks nõid just delavaarile hammast ihunud. Pikk võlukepp tantsija käes osutas ikka jälle 
Hundipealikule, seni kui tantsija ise lõpuks otse oja äärde jõudis ja üle neid lahutava madala vee teda 
ulgudes nimepidi hüüdis. 
Hundipealik ei liigutanud. 


ja nukke. 

Otsekui lummuses astus delavaar kolm sammu ettepoole ja oli nüüd kaldaserval. Vesi uhtus juba 
«tema mokassiine. Teisel kaldal seisis nõiast tantsija. 
Üksisilmi vaatasid Karupoisid seda stseeni pealt. 

Äkitselt karjatas manatark läbilõikavalt ja kiskus endal karunaha seljast, nii et tema kurnatud nägu 
ja öös helkivad lumivalged juuksed jälle nähtavale tulid; siis ajas 

ta harevil käed õieli, nagu tahaks suurt ohtu eemale tõrjuda. 


«Tokai-iito sureb!» karjus ta. «Selsamal tunnil!» 
Läbi öö kõlas paljudest suudest tasane oie. 
«Sureb sinu süü läbi, delavaar!» 


Karupoisid tundsid, kuidas neil veri soontes tardus ja rinda rõhus ängistus. Hundipealik seisis 
liikumatult nagu süüdimõistetu. 

«Kõnele, delavaar!» ulgus manatark. «Kes tulistas Tokai-iito püssist kuulid välja? Kes sundis teda 
nooltega Punase Rebase püssitoru ette astuma?» 


Silmapilguks tekkis täielik, kurjakuulutav vaikus ja liikumatus. 


Siis vajusid delavaari õlad kössi ja ta hakkas oma relvi pikkamisi rohu sisse laduma: kõigepealt 
noa, seejärel kirve, revolvri ning püssi. 


Karupoisid vaatasid paluvallt Tšetansapa poole, oodates isalt kas või ühtainsat sõna. 
«Jah, ta tegi seda,» sosistas Kobras Tšetansapa asemel. 
«Ta on alati olnud täpne, aga ka kärme käega laskja. 
Äikese ajal, kui Punane Rebane meie naisi-lapsi ründas ja meil ühelgi enam kuule polnud, võttis 
Hundipealik Tokai-iito püssi ja tulistas. Tõsi ta on, ei Tokai-iito peab nüüd sellepärast nooltega 
Punase Rebase püssi vastu võitlema: 
Häda meile, kui Tokai-iito . ..» Kobras ei lõpetanud. 

Karupoisid lõid silmad maha. Nad ei suutnud enam Hundipealikut vaadata. delavaar oli halva 
teoga hakkama saanud. Iialgi ei oleks ta tohtinud pealiku püssi puudutada, iialgi end ennatlikule 
tegutsemisele peibutada lasta, iialgi enesevalitsemist kaotada. See oli pahim, mida ühele sõjamehele 
võidi ette heita. 

Hundipealik oli relvad rohu sisse ladunud ja läks. Ta läks ihuüksinda. Keegi ei lausunud talile 
sõnakestki ega rääkinud temast rohkem. Aeglasel sammul kadus delavaar metsa alla. 

Manatark oja kaldal oli kepi langetanud. Ta tõmbas karunaha jälle üle pea, varjates sellega näo. 
Siis hakkas ta uuesti tantsima. Aga nüüd tantsis ta juba teisiti. Mitte enam sirgelt ja ähvardavalt, ei, 
vaid hiilimisi ja kepiga maad tonksates. Ussinahad, sulekimbud ja nukud lohisesid läbi rohu. Algul 
tantsis ta ringiratast, siis aga liikus tantsides edasi. Ta eemaldus laagrist ning ruttas niidule. Mehed, 
naised ja lapsed järgnesid tallle ohutus kauguses 

ujedalt ning erutatult. Tokai-iito pidi surema, vaimud olid rääkinud! Kui pime oli öö! 
Jällegi tulid manatarga suust kuuldavale ebamäärased ulguvad haälitsused. Ise ta tormas risti-rästi 
ringi just nagu põgus öine viirastus. Kepp, mida ta nüüd hoidis kõrgel üleval; vuhises läbi õhu ja 


võlumärgid klõbisesid. Võlukepiga sundis ta teda seiranud mehed, naised ja lapsed seisma jääma. 

Kõikide jalad takerdusid. Igaüks jäi sinna, kus ta parajasti oli. 

Keegi ei teadnud, mida manatark nüüd plaanitseb. Tumeda varjuna tantsis ta oma ripendavais 
rõivais üle öiste niitude üha kaugemale. Kui ta viimaks peatus, kummardus ning jälle püsti tõusis, 
põrkasid mehed, naised ja lapsed kohkunult tagasi, sest nad nägid, kuidas eemal niidul lõi hõõguma 
piisonikolp, nagu oleks see põlenud. Selles rohekalt kumavas valguses oli midagi tundmatut ja 
ähvardavat. Kõige väiksemad lapsed jooksid juba karjudes telkide poole. Manatarga must vari 
hakkas hõõguva kolba ümber tantsima, mis seeläbi kord kadus, kord uuesti nähtavale ilmus. 

Hapedaa ja Tšaske olid teineteisel käest kinni võtnud, nii nagu tookord Karukoopas. Nad kattusid 
taas külma higiga. Kui Hapedaa teise käega tahtmatu liigutuse tegi, tabas ta kellegi kõhna käsivart. 
See kuulus Välgupilvele, kes tervest kehast värisedes ja hammaste lõgisedes tema kõrval seisis. 
«Nüüd sünnib jälle midagi hirmsat...» surus tüdruk tasasel häälel läbi hammaste. «Kolp tuleb...» 

Üks eespool seisvaid noormehi karjatas valjusti hirmu pärast ja punus siis jälitatava uluki 
väledusega tagasi metsa pooile. 

«Meie kohus on piisoneid küttida, metsikuid piisoneid!» hüüdiis manatark järsku ja viskas 
võlukepi odana Tšapa poole. Kepp tungis liikumatult seisva sõdalase jalge ees otsapidi maasse. 
«Dakoota mehed, tapke need lapilised haisuelajad! Igaüks, kes uatšitšunide valget nõiutud piima 
joob ja nende lapilisi loomi karjatab, peab surema! Metsiku piisoni vaim tuleb ja tapab ta! Häda!» 

Põgenenud noormehele järgnesid veel mitmed. Nemadki jooksid tubli tüki maad tagasi, et 
«metsiku piisoni» eest ohutusse kaugusse pääseda. 

Hapedaa kõri oli otsekui kinni nööritud. ühe käega hoi- 

dis ta kramplikult Tšaske paremalt kätt, teisega pigistas Välgupilve kõhna käsivart. Ta teadis ainult 
üht: ta peab kindlaks jääma ja mitte laskma lapilisi piisoneid tappa. Tema, poisike, peab vägevale 
manatargale ja vanemaile vastu seisma. 


Kõik, isegi Tšetansapa ja Tšaske, olid taandunud laste selja taha. üksnes Uinonaa ei kartnud. Ta 
oli Välgupilve käest kinni võtnud ja seisis paigal. Hõõguva kolba kohal kerkisid sisinal öötaevasse 
rohelised ja punased tuled, mis langesid siis tulevihmana jälle alla niidule. 

Hapedaa kuulis selja tagant valje hirmu- ja hoiatushüüdeid ning kellegi karjumist: «Tapke 
lapilmed piisonid, et see häda kaoks!» Ta sai aru, et nüüd peab. midagi juhtuma, mis nõiduse 
murraks, või muidu on kõik kadunud. Võib-olla oleks tema julgus üles ütelnud, kui Uinonaa ei oleks 
ta kõrval seisnud. Aga Tokai-iito õde ta usaldas. 

«Sure, nagu vaimud seda tahavad!» hüüdis manatark, tõmbas kiviotsikuga võlukepi maa seest 
välja ning sirutas selle tulevihma all ähvardavalt Uinonaa poole. Võluoda näis leegitsevat. 


«Ei ole tõsi!» karjatas Hapedaa valju häälega. «Ei ole tõsi! Sa valetad nende oma vaimudega!» 

Uus tulevihm langes alla. Hapedaa pigistas silmad kinni, kuid ei taganenud, ning ta tundis, et 
Tšaske ja Välgupilv tema kõrval samuti vastu peavad. 

Pikkamisi avas Hapedaa jälle silmad. Nüüd ei näinud ta enam midagi peale pimeda öö, tähistaeva 
ja avarate niitude. Hõõguv kolp, tulevihm ja tantsiv manatark olid kadunud. 


Ettevaatlikult, alles uimasena pööras Hapedaa pea algul ustavana tema kõrval püsinud Tšaske ja 
seejärel Uinonaa poole. Nagu Hapedaa, nii olid nemadki veel elus. 

Aeglaselt lõdvendas Hapedaa Välgupilve käsivarre ümber klammerdunud sõrmi ja tüdruk liigutas 
end veidi. Keegi sõjameestest astus nende juurde. Hapedaa tundis temas ära isa. Isa pani käe 
Hapedaa pea peale, aga ainult viivuks nagu toonagi, kui poisid hakkasid paadiga üle jõe sõitma. Siis 
läks ta edasi. Rohu sees lamas inimkeha — see oli kokkuvarisenud manatark. Kuid teda Tšetansapa ei 
puudutanud, vaid näis midagi muud otsivat. 

Kobaras koos seisnud lapsed vabanesid tardumusest ja hakkasid ringi vaatama. Nad nägid 


karusalga põgenenud 

mehi, naisi ja lapsi, kes nüüd omavahel tasase häälega rääkides pikkamisi jubeda nõiatantsu paigale 
tagasi tulid. 

«Nad on veel elus,» olid sõnad, mida võis kõige sagedamini kuulda. Hapedaa, kes oli süüdistanud 
manaltarka valetamises, ja Uinonaa, keda oli ähvardanud leegitsev võluoda ja tulevihm, elasid veel. 
See jättis igaühele sügava ja kustumatu mulje. Lapilisi piisoneid ei puudutanud keegi. 

«Kolp lamab seal rohu sees,» Jausus Tšetansapa, kui ta Uinonaa ja laste juurde tagasi tuli. 
«Hõõgub veel ainult natuke rohekalt.» Tšetansapa oli niidult korjattud mitmesuguseid põlenud 
esemeid, mis näisid kõikidele mõistatuslikena. 

Ta läks nende esemetega Adamsi juurde, kes istus metsaserval poolelioleva palkonni ees, ja näitas 
neid temale. Poisid ja Uinonaa olid kaasa tulnud. 

«Kenake tulevärk, millega vanamees teile puru silma puistas,» lausus valge mees. «Kust ta küll 
ilutulestikuks materjali sai? On ta teile tihti säärast «tulevihma» näidanud?» 

«Ei ole,» vastas Tšetansapa. 

Ka Kobras tuli nüüd nende juurde ja laskis Adamsil veel kord kõike seletada. «Aga siis oli ju 
Hundipealikul. . .» Ta ei söandanud edasi rääkida. 

«Kõnele!» nõudis Tšetansapa järsult ja erutatult. 

«Hundipealikul oli Havandšita suhtes hirmus kahtlus,» ütles Tšapa. «Ta rääkis sellest kord, aga ma 
ei tahtnud seda tollal uskuda. Hundipealik kartis, et Havandšita mängib kahe otsaga mängu. Ta on 
meie vanem, rahupealik ja uatšitšunide vaenlane. Aga ta on ka saladustemees, kes tahab meid 
hirmutada. Karujõe ääres Tokai-iito telgis lamades oli Hundipealik Punase Rebase enda suust kuul- 
nud, et ta kavatseb Havandžšitale tulevihma anda, selleks et teda võitluses Tokai-iito vastu enda poole 
meelitada. Tookord ei tulnud asjast midagi välja. Aga te kõik teate, et Havandžšita ei toetanud meid 
reservatsioonis, kui Šonka sundis nõukogu koosolekule peale otsuse Tokai-iito pagendamiseks. Tõsi, 
Havandšilta tuli küll meiega üle Mini-sose, aga sellegipoolest tahab ta siin meie uut elu ära rikkuda. 
Ma arvan, et ta kartis Hundipealikut, nii nagu on südamepõhjas alati kartnud ka Tokai-iitot, sest need 
mõlemad on elanud uatšitšunide hulgas ega usu enam kõiki Havandšita saladusi. Hundipealiku ajas 
Havandšita nüüd minema, 

kasutades selleks väga kavalasti tema süüd... Vahest sai ta seda tulevihma reservatsioonis Šonka 
kaudu Punaselt Rebaselt.. .» 

Tšetansapa oli nende sõnade peale mõnda aega vait. «Havandšita pettis meid viimast korda,» lausus 
ta siis süngelt. . 

Aasal liikus miski. Kokkuvarisenud manatark oli end püsti ajanud ja vankus jõuetult ringi. Kõige 
imelikuin näis poistele see, et kurnatud manatark kõnnib samal oja idakaldal, kus on ikari. Aga siis 
meenus neile, et ta oli ju pöörases tantsuhoos, arvatavasti ise seda märkamata, üle oja tulnud. Veel 
praegugi ei paistnud ta seda hoomavat. Selg kühmus, läks ta joobnu kombel taarudes vihatud 
lapiliste pitsonite karjast läbi, ilma et keegi oleks teadnud, mis on tema sihiks. Võlutelgi poole, 
mllilesse ta pärast tantsu harilikult kadus, ta igatahes ei läinud. Adamsi kõrval seisvad dakootad 
jälgisid teda põnevil pilkudega. 

Oja idakaldal asus ka :tulease, jäänused puuriidast, milile hele tuli oli Tokai-iitole märku andnud. 
Seal jäi Havandšita seisma. 

Tšetansapa läks tema juurde. Iga sõna oli sügavas öövaikuses selgesti kuulda. 
«Sa petsid meid,» ütles Tšetansapa karmilt. «Punane Rebane andis sulle tulevihma.» 


Poisid nägid, kuidas rauk heitis endalt nõiarüü ning jäi kõhetu varjuna tuhaaseme kõrvale seisma. 
Ta vajus üha rohkem kössi, üle tema huulte ei tulnud ainsatki sõna. 

Ent Tšetansapa oli halastamatu. Ta tõstis signaal vile suule ja kütsus kogu küla kokku. Kõik 
tõttasid kohale ning jäid suure ringina tuleaseme ümber seisma. Ka poisid ja Uinonaa olid nende 
hulgas. 

«Te kõik nägilte tulevilima,» ütles Tšetansapa vitljusti. «Niisuguse vihma tegemine on 
uatšitšunide saladus. Adamski tunneb seda. Havandšita aga sai seda tuld reservatsioonis Punaselt 
Rebaselt ja pettis meid nüüd sellega.» 

Havandšita vaikis. Vaikisid ka karusalga mehed, naised ja lapsed. Nad vaikisid kohkumisest selle 
mehe reeturlikkuse ees, keda nad seni olid uskunud. 

«Tooge minu jaoks puid,» ütles rauk viimaks. 

Mehed ja naised läksid ning ladusid uue puuriida üles. Sõna lausumata ronis Havandšita riida otsa, 
varjas näo tekiga ning jäi ootama suitsu ja leeke, mis tema ümber peagi loitma lõid. Keegi ei 
hakanud tema pärast halama. 

Ta oli iseenda üJe kohut mõistnud ja niisiis seisid kõik vaikides kuni leegid jälle kustusid. Manatark 
oli tuhaks saanud. 

Kui taas hommik saabus ja päike oma helekuldse säraga maad ning taevast valgustas, läks igaüks 
oma töö juurde. 

Oja ei olnud enam piiriks. Rahulikult ja tüünelt voolas tema läbipaistev vesi meltsast niitudele. 
Jalad pladistasid sellest läbi ja Adams laskis karjagi sihilikult läänekaldale ajada, kus loomad vabalt 
telkide vahel ringi liikusid. Tuli ette veel palju ninakrimpsutamist, sest taltsate kariloomade lõhn oli 
dakootadele liialt harjumatu, kuid ükski neist ei nurisenud. Endastmõistetavalt polnud kellelgi peale 
Karupoiste, Ihasapa ja Kavala Kopra ka erilist indu lapilisi piilsoneid hooldada. Mehed võtsid vibud 
ja nooled ning läksid mägedesse jahile. Mõned noorukid !aga õngitsesid pajuritvadest ja 
hobusesabajõhvidest õngedega veidi maad allavoolu, kus ojasäng oli sügavam. 

Karupoisid hoidusid Thomase ja Theo lähedusse ning palusid endale loomakasvatusest üht-teist 
seletada. Tšaske istus juba, lüpsik ees, asjatundlikult kirju lehma all. Ta ei teinud väljagi sabast, mis 
alatasa üle tema näo ja pea pühkis. Kui ta poisipõnnina lohistil istus, piitsutas ja vorpis pikk 
hobusesaba teda päev läbi, mis oli märksa vastikum. Hapedaa imetles venda vargsi. Tema käes lõid 
lehmad veel jalgadega. 

Poisid, ei häbenenud põrmugi, kui nad «haisvat» piima ka Uinonaale pealiku telki viisid. Nad 
sisenesid täie lüpsikuga ja pealiku õde osutas puhtale katlale tulel, kuhu neil lubati piim kallata. 
Blond Kath, kes viibis samuti telgis, seletas Uinonaale ja Sitopanakile, kuidas piima keeta. 

Karupoisid lippasid telklaagris ringi, otsides oma sõpru «noorte koerte» salkkonnast. Neil oli 
sõpradele palju rääkida. Kopra avatud telgi ees kohtasid nad kolme poissi. Ühel neist oli käes õige 
suur, pehme, hobusejõhvidega täidetud nahkpall. 

«Kas mängime?» küsisid nad Karupoiste etlte seisma jäädes. 

«Ega me enam põngerjad ei ole,» kostis Hapedaa tõrjuvalt. «Ja pealegi ei mängi ma päeval suure 
ööpalliga. Kas teil väikest ei ole?» 

«Sellega on palju raskem, sest ta on kole kõva.» 
«Kus mul õrnakesed. Keppe ei ole teil ju ka kaasas!» 

«Meil ei ole enam ühtegi. Aga sinu isal Tšetansapal on neid telgis veel üsna mitu. Kas me tohime 
sealt võtta?» 


«Ei tohi. Enne Tokai-iilto tagasitulekut ei mängi me ühtki mängu. Meie kohus on nooli voolida ja 
hobuseid ratsastada. Me peame väikesi metsloomi küttima ja lapiliste piisonite lüpsmise ära 
õppima.» 

«Sa ainult räägid, aga ise veel ei oska.» 
«Küll ma õpin. Eks minge ja lõigake endale ise pallikepid, kui te alles nii tillukesed olete. Saarepuid 
siin ju leidub.» 


«Sa tead küll, et nende painutamiseks ja kuivatamiseks kulub terve suur päike.» Poiss viskas 
pallimüraka õhku ja püüdis uuesti kinni. Äraootavalt seisid poisid nüüd vastamisi. Nad ei teadnud, 
kuidas kokkuleppele jõuda või siis üksteisest lahti saada. Vahepeal vilksas midagi nende selja tagant 
mööda, ja siis kuulsid nad Kopra telgis sosistamist ja kihistamist. Sisalik oli oma sõbratati 
Välgupilve juurde lipsanud. 


«Näe!» kuulsid poisid tema heledat hääli. «Ma luban ka sinul marju võtta.» 


Kui Hapedaa ja Tšaske veidike nurga tagant piilusid, nägid nii nemad kui ka nende sõbrad, mis 
telgis toimub. Sisalik oli kaasa toonud väikese, puhastatud ja kuivatatud nahkpõie, mis oli täis 
magusaid marju. Ta maiustas nendega ja pakkus ka Välgupilvele. Kopra õetütrel aga oli töö käsile 
võetud ja ta ei lasknud end pakkumisest häirida. 

«Need ainult määrivad mu käed. ära,» ütles ta. «Söö üksinda. Kust sa need said?» 

«Kas tahad teada? Üks mustjalgindiaani naine andis. Ta oli hamstriuru leidnud ja lahti kaevanud, 

Kas need mar jad ei maitse sulle? Nad on nii head! Mesimagusad!» 

«Aga mul on ju vaja tikkida!» 

«Misjaoks? Tikkida jõuad ka hiljem. Marjad aga saavad varsti otsa!» Sisalik pistis pool peotäit 
korraga suhu. 

«Mul ei ole palju ,aega, sest tikand peab kiiresti valmis saama. Mis sina endale selga paned, kui suur 
pidu tuleb?» 

SisaJik tegi suured silmad. «Missugune suur pidu?» 

«Kas sa ei teagi?» 

Sisalikul hakkas häbi. «Mina võin endale samuti ilusa rüü selga panna,» kiitles ta seda valjemini. 
«Mu ema tikkis sellele kauni vanaaegse mustri.» 

«Sa lased oma rüüsid veel teistel tikkida! Mina teen seda juba ammu ise.» 

«Sa tahad seda suure peo ajaks selga panna?» Sisalik silmitses alustatud tööd Välgupilve käes. 
«Näita... jah, see tuleb ilus. Aga süa võiksid sa veel ühe kuu tikkida, kui tahad, et muster üle terve 
varruka ulatuks.» 

«Nojah, ega me ju ka enne suve lõppu pidu ei pea.» 
«Ah nii - arvad sa? See on siis neitsite pidu nagu ikka. . . ja muidugi ka päikesepidu?» 

«Mõtle sellele, et neitsite peost võtavad osa Uinonaa, kellel on üleni valgest piisoninahast rüü, ja 
Sitopanaki, «kelle jalad kõndides lawavad» .. .» 

«Jah, tõepoolest. Arvad sa, et Sitopanaki jääb meie juurde?» 

«Ma ei tea. Aga kui kuumaks läinud suvi vananeb, saame kokku mustjalgade, kividega keetjate ja 
seltsme nõupidamislõkke vapratega Hiirejõe äärest. Siis alles peame suuri, väga suuri pidusid!» 

«Oh!» Sisalik tõmbas marju hingekurku ja hakkas köhima. «Arvad sa?» 

«Jah. Siis pühitseme neitsite pidu ja sõjameeste päikesepidu koos päikesetantsuga, ja veel 
pühitseme suurt rahupidu koos kõikide punaste meestega, kes külmades preeriates elavad. Siis 
näitame siksikadele, assiiniboinidele ja Hiirejõe-äärsetele dakootadele kombekohaselt kõiki tegusid, 
mis meie pealik ja sõjamehed korda on saatnud. Huvitav oleks teada, kes Punast Rebast ja Šonkat 


mängivad. Mina seda küll teha ei tahaks, isegi mitte tõeliste juhtumuste tantsu ajal!» 

«Tõeliste juhtumuste tants» oli punastel meestel midagi ajalooraamatu taolist. Tähtsaimate 
sundmuste kujutamine otsekui teatrietendusel süvendas ja avardas möödunu tunnetamist. Neis 
tantsudes tavatsesid punased mehed esitada sündmuste mõlemapoolseid tegelikke kangelasi, et 
vastastikuse kriitika alusel mitte üheski punktis tõest kõrvale kalduda. 

Sisalik vajus mõttesse, tema rõõmus ilme tõsines. «Sa räägid nii kindlalt,» ütles ta viimaks. «Aga kui 
me ei pidutse, vaid hoopis Tokai-iitot lauldes taga leiname?» 

Välgupilv jättis tikkimise pooleli, laskis töö sülle vajuda ja vaatasavatud telgist välja Jõunasse. 
«Ma usun, et Tokai-iito võidab, ja seda usub ka Uinonaa,» lausus ta puhalikult. «Me ei valmistu 
mitte leinaks, vaid pidupäe- 

vadeks. Kindlasti nägi Tokai-iito eile öösel meie suurt tuld. Nüüd tohib ta Mini-sose lõunakaldalt ära 
tulla, sest telgid on väljaspool hädaohtu. Kahe päeva pärast peaks ta siia jõudma, kui ta just haavatud 
ei ole.» 

Poisid ja tüdrukud tõmbasid sügavalt hinge. Kahe päeva pärast on neil kas või saadiku kaudu 
lõpuks selgus käes. Mäekõmin pidi ju sõnumi tooma. 

«Jah!» hüüdis palliga poiss. «Mõtleme just sellele, et Tokai-iito eluga tagasi «tuleb! Hakkame 
ha.rjutama, et suurel peol teiste hõimude poistele näidata, mida me suudame. Teie, Hapedaa ja 
Tšaslre suudate juba palju. Te hakkate mustjalgade ja kividega keetjate poiste juhtidega jõudu 
katsuma. Hobuste võiduajamise võidad sina, Hapedaa, kiviviskamises jääb peale Tšaske, kepipallis 
aga mina. Te ju teate, et mina juba palli nii kergesti telki ei lase. Sügiseks oskan ma ka väikese 
palliga mängida. Ja kui pealik tuleb.. .» 

«Just!» !hüüatas Hapedaa ja kõik poisid kiitsid tagant. «Me peame väga hästi võistlema ja näitama, 
et oskame ka lapilisi piisoneid kasvatada ja piima juua. Mustjalgade poisid hakkavad sedasama 
õppima. Nemad õpivad koguni seda musta saradust maa seest välja tooma, miis uatšitšunide 
tuleruuna liikuma paneb. Nende saladustemees õpetab.» 

«Siis on neil palju vägevam saladustemees, kui oli Havandšita,» ,arvasid poisid imestunult. 

«Ja ongi. Ta aitab pealikuid.» M 

Hapedaa ja Tšaske läksid. koos oma kolme sõbraga Thomase jä Theo juurde, et neid seal 
tutvustada. Adamsit polnud kuskil näha. 

«Ta otsib Hundipealikut,» ütles Thomas. «Läks mägedesse. Aga mina ei usu, et ta teda leiab, kui 
punane mees seda ise ei taha. Mokassiinide jälgi on metsas raske märgata.» 

Hapedaa ja Tšaske langetasid pead. Äkki rõhus taas nende meeli täielik teadmatus Tokai-iito 
saatusest ja nüüd lisandus sellele veel ka meelehärm delavaari süüteo pärast. 


Keskpäeva paiku jõudis Adams tagasi. T.a oli asjatult otsinud. «Vana nõid!» siunas ta kibestunult. 
«Selle küsimuse oleks ta võinud Tokai-iito otsustada jätta, sest see puutub ju ainult temasse. Pidi too 
vanamees just ühe meie parema mehe metsa peletama!» Ta haaras kirve 

ning jätkas tööd palkonni kallal. Hapedaa ja Tšaske vaatasid pealt ja imetlesid puuseppa salamahti. 
Sellegi töö kavatsesid nad selgeks õppida. 
Päev möödus eriliste vahejuhtumiteta. Noortel Kaarnatel ja Ihasapal, kes kordamööda kõige 
kõrgema puu otsas vahti pidasid, ei olnud midagi teatada. 

Telgid seisid ikka veel seal, kuhu nad olid püstitatud: Tokai-iito, Tšetansapa ja Tšapa telgid oja 
idakaldal, ülejäänud läänekaldal. Nüüd andis Tšetansapa käsu suur nõupidamistelk tema tipi kõrvale 
üles seada, ja naised - asusid kohe tööle. Mehed muutusid tähelepanelikuks. Näis, nagu iahetaks 


nõukogu kokku kutsuda. 

Ka järgmise päeva õhtuks ei saabunud mingit teadet. Mida lähemale nihkus otsustav hetk, seda 
suurema sisemise ärevuse ja põnevusega igaüks ootas. Kõiki töid tehti hajameelselt ning pilgud 
libisesid alatihti lõunasse. Pidi ju sealt ilmuma kas Tokai-iito või tema saadik. 

Nüüd läks Tšetansapa omakorda Hundipealikut otsima. Kui Tokai-iito tagasi tuleb, võib Must 
Pistrik talle vähemalt ütelda, mis delavaarist on saanud. 

Adams askeldas juba onni katuse kallal. Poisid imetlesid. tema tugevaid käsivarsi. Jalad olid 
dakootadelgi soonilised ja tugevad, aga käsivarred ei olnud nii hästi arenenud kui valgetel meestel. 

Puu otsast kostis valvuri hüüe. Mitte niisugune hüüe, mis oleks Tokai-iito tagasijõudmist 
kuulutanud. See hüüe tähendas ainult, et keegi võõras ligineb. Poisid ruttasid puu alla ja kohtasid 
seal parasjagu. nooremat Kaarnat, kes .kavatses just oma tähelepanekust telkidele teatama rutata. 

«Üks nurjatu ponka tuleb!» hüüdis ta poistest mööda kiirustades. «Kõik ponkad on äraandjad ja 
teenivad uatšitšune. Häda talle, kui ta halva sõnumi toob!» 

Kuna Tšetansapat ei olnud, täitis külavanema ja pealiku aset eakas kotkasulge kandev mees, kelle 
nimi oli Tšotanka. Tema juurde noor Kaaren ruttaski. Poisid olid vahepeal lagedale niidule tormanud 
ja otsisid nüüd tulijat silmadega. Neil ei tarvitsenud kaua oodata, sest ponka ligines joostes. Ta 
olialles noor. Juuksed olid tal keskelt lahku kammitud ja patsidesse punutud, ainsaks kehakatteks 
olid nahksäärised. Relvaks oli püss. 

Jõudnud telkide juurde, jäi ta ootama, et teda kõnetataks. Noor Kaaren tuli ja viis ta Tšotanka telki. 

Karupoisid ootasid põksuvate südametega. 

Ponka enam välja ei tulnud, küll aga ilmus üsna pea jälle nähtavale noor Kaaren. Teadete saamiseks, 
hoidusid poisid tema lähedusse. Luuraja läks Tšapa tipisse. Teel rääkis ta poistele, mida oli kuulnud. 
«Valelik harakas nagu kõik ponkad,» sõnas ta tõredalt. «Võitles koos skalbiküttidega Tokai-iito 
vastu. Ta ütleb, et Tokai-iito jõuab homme päikesetõusu ajaks siia. Me sidusime ta kinni ja hoiame 

teda öö otsa köidikuis. Kui Tokai-iitot päikesetõusu ajaks siin ei ole, peab see noor koiott surema. 
Tokai-iito tootemit tal kaasas ei ole.» 

Noor Kaaren astus Tšapa tipisse. 

Karupoistele tundus, nagu oleksid tunnid tigudeks muutunud - ilm pimenes nii aeglaselt. Öösel ei 
saanud nad sõba silmale. Kas Tokai-iito tuleb koos päikesetõusuga või valetas ponka? Poisid ei 
mallanud isa telki jääda. Nad kükitasid metsaveerel puu all, mille ladvas valvas sel ajal Ihasapa. 
Tasakesi voolas oja metsast aasade rüppe. Veerkividel mulksuv tilluke laine püüdis, veidi 
tähevalgust. Sellesama oja pervel oligi Hundipealik seisnud, kui Havandšita tema üle kohut mõistis. 
Tšetansapa, kes oli Hundipealikut otsima läinud, ei olnud veel tagasi. Aga nüüd ta tuli ja möödus 
puust. Oma poisse selle all istumas nähes peatus ta hetkeks ja kuulis neilt, mis oli juhtunud ja mida 
ponka teatas. Tšetansapa omalt poolt rääkis poistele, et oli delavaari üles leidnud. Nagu punastel 
meestel kombeks, oli Hundipealik endale valusaid haavu tekitanud ja seisis vaikides ning nägu 
krimpsutamata metsas puu all, tõestamaks dakootadele, et suudab end jälle valitseda. 

Poisid ei ütelnud selle peale midagi. 

Tšetansapa läks Tšotanka tipisse. Kindlasti tahtis ta ise ponka suust kuulda, mida viimasel öelda on. 

Ühtäkki kõlas valvuri hõige ja kohe selle järel ronis Ihasapa ka ise puu otsast alla. «Võik!» hüüdis 
ta ebaharilikus erutuses. «Tokai-lito võik! Ilma ratsanikuta!» 

Otsekohe avanesid kõik telgid. Tšetansapa tuli uuesti välja. Juba kõlaski tema signaalvile, mis 
kutsus mehed jooksujalu hobuste juurde. Kõik kargasid ratsude selga ning kihutasid tuhatnelja 
öisesse preeriasse. 

Karupoisid olid kohe hobustele istunud ja lendasid nüüd koos meestesalgaga üle aasade. 
Neil ei tulnud kuigi kaua ratsutada, kui nad juba sil- 

masidki Ihasapa teate põhjustajat. ühel seljakul seisis uhke täkk ja vaatas ringi. Ratsanikud hargnesid 
tema ümber. Nähtavale ilmus teinegi ratsanikuta hobune. Too oli aga märksa peruma olekuga. 
Ratsanike ring tõmbus hobuste ümber ikka ahtamaks. Järsku koondusid mehed tihedaks kobaraks, et 
ratsaniketa !hobuseid endaga kaasa tõmmata, ja kihutasid valju käraga telkide poole. 

Ent võik jäi paigale, ja teine hobune, mära, surus end just nagu kaitset otsides täku vastu. 

Ratsanike kavalus oli nurjunud. 

Tehti jälle täispööre ja pudeneti laiali. Poisid nägid isa kimli seljas. Ta ratsutas võigu juurde, ja - kae 
imet! — täkk ei põgenenud. Ta laskis kimli ligi. Tumedalakaline täkk ja valge kimmel, isegi 
ööpimeduses eraldatavad, seisid nüüd kõrvuti. Kas Tšetansapa haarab mustangi ratsmed ? 

Ta ei teinud seda. 

Kimmel koos ratsanikuga läks edasi. Sõjamehed sulgesid ringi ja kappasid telkide poole. Ent taas 
olid nad sunnitud ringi avama, sest võik jäi ikkagi üksinda kõrgendikule. Mära aga viisid ratsanikud 
sedapuhku endaga kaasa. 

Ta kandis valgetele meestele meeldivaid päitseid. 

Jõuti telkide juurde. Tšetansapa astus maha, andes sellega mõista, et hobusejaht on lõppenud. 
Karupoisid haarasid kimli ratsmed. 

«Võikhalli täkku ei puuduta ükski käsi,» kuulsid nad sealjuures isa sõnu. «Ta on vigastatud. Võib- 
olla tuleb ta ise vee ja karja juurde. Teine hobune on Punase Rebase oma.» 

Need. sõnad tabasid igaüht löögina. Punase Rebase hobune ja Tokai-iito täkk. Mõlemad ratsanikuta. 
.. täkk raskesti vigastatud. .. 

Karupoisid talitasid isa ja omaenda hobused ning asusid silis jälle oma endisele kohale 
mertsaveerel kõrge puu all. Seal nad kükitasid ja ootasid, millal öö lõpuks taanduda kavatseb. 
Aeglaselt, aeglaselt nihkusid tähtkujud edasi. Öhk jahenes ja väsimus tikkus inimestele ning 
loomadele kallale. Kuid Karupoisid püsisid ärkvel. Nad ootasid hommikut, mil pidi tulema Tokai- 
iito. Võitlus oli talle kahtlema:ta ränk olnud. Kas ponka räägib tõtt või on ta valelik? 

Päikesetõusule eelnes päeva kuulutav aohahetus. See sõnumitooja oli alles inetu ega andnud 
millegagi märku 

lähenevast toredusest. Maa oli mähitud halli. Hundid pugesid urgudesse ja tähed kahvatasid. Külm 
tuul pani rohu lainetama. Hapedaa ja Tšaske tõmbusid veelgi tihedamini teineteise vastu, et sooja 
saada. Kari tõusis ammudes ja hakkas sööma. Virvendavas säras kerkis päike silmapiiri kohale. üks 
raisakotkas tiirutas sinetama lööva taeva all ja kadus siis lõunasse. Küllap seal oli midagi võtta! 
Karupoisid kuulasid ja vaatasid. Aga kõik jäi vaikseks, valvuri hõiget ei kõlanud. 

Roheline aas laius päikesepaistes, mets kohises tasa ja väike oja sulises oma kivises sängis. 
Hapedaa ja Tšaske aitasid lehmi lüpsta ja karja veidi maad edasi ajada. Naised täitsid veepaunu ja 
andsid lastele süüa. 

Ükski sõdalane ei läinud jahile. .Mehed jäid külasse ootama. Kas ponka kõneles tõtt? Kas Tokai-iito 
tuleb? 

Päike tõusis kõrgemale ja tund möödus tunni järel. Kõik jäi õudselt vaikseks. Võikhall täkk 
lähenes pikkamisi hobusekarjale ja asus kohe selle etteotsa, nagu oli juhtloomana harjunud. 
Vigastusest hoolima ta peletas ta oma teravate hammastega kõik võistlejad eemaile. Oleks ta ometi 
osanud.rääkida! Mida teadis ta oma mahajäänud isandast? 

Päev möödus. Tokai-iitot ei tulnud. 
«Ponka sureb,» ütles Tšetansapa nördinult. «Mulle ta ei vasta, Tšotankale aga valetas. Viige ta puu 
külge!» 


TÄHTIS OTSUS 


Ööl, mil karusalk Missouri üJetas, jäi Tokai-iito jõe lõunakaldaile. Ta oli juba valinud endale koha, 
mis igale poole hästi kätte paistis, - edela suunas preeriasse küünituva seljaku otsakuplil, mis kõrgus 
karusalgale nii kaua laagripaigaks olnud orukääru kohal. Nagu vaenlased teda, nii võis temagi 
Jälgida siit kõiki vaenlaste manöövreid lagedal maastikul. Kuplilael oli lame lohk, just nagu oleks 
mõni hiid sinna pöidlaga mõlgi vajutanud. Lahk oli savine, niiske ja ilma rohukamarata. Piisonid 
olid siin lumesulamise järel püherdanud ja siia oma «savikümbluse» jäljed jätnud. Pealik tundis 
lohku põhjalikult. Inimkäed olid seda kunstlikult süvendanud. Lohu 

servadel, kasvasid lilled ja tugevad rohukõrred. Lääneserval lamas jõekaldailt toodud, hõreda 
lehestikuga puu, mida karusalga mehed olid siin varjeks kasutanud. 

Veidi enne keskööd tõusnud kuu kolmveerandketas seisis nüüd juba kõrgel taevas. Valgus ja vari 
eraldusid üliteravalt. Kogu seljaku läänenõlv ning jõe ja orukääru põhjapoolsed kaldaveerud jäid 
sügavasse pimedusse. Teisel pool laia orgu eemalduvat voori aga valgustas piimjas kuupaiste. See 
võimaldas Tokai-iitol üksikasjalikult tema liikumist jälgida, kuni ta sootuks silmist kadus. 

Pealik võttis nahkrihma küljest piibu, toppis selle täis ja süütas põlema. Nagu ta arvestas, oli tal 
võitluse alguseni küllalt aega piipu teha. Fred Clarke'iga kokkulepitud kuues päev astus just äsja oma 
õigustesse, sest valgete meeste ajaarvamise järgi algas päev südaööl. Fred Clarke aga oli Tokai-iito 
sõnu tõenäoliselt päikesetõusust algava indiaanlaste preeriapäevaga seostanud. Kuid sel juhul oli 
viga tema pool. Ta ei tohtinud kurta, kui dakoota uatšitšuniga kokkulepet sõlmides arvestas nii nagu 
uatšitšun. Päeva esimesest tunnist alates oli Tokai-iito üksipäini kõrgendikul. Ta pidas sõna. 

Ka Fred Clarke oma kambameestega näis sõna pidavat, eriti kuna see neile ju suure paremuse 
andis. Keegi ei teinud katset voori rünnata. Oma kohalt pani dakoota ainult tähele, kuidas luurajad 
alla orgu lipsasid. Mõni neist ujus üle jõe; vilunud silm märkas kuupaistes sillerdava veepinna 
liikumist. Ilmselt pidid lahkuvale karusalgale järgnenud luurajad kindlaks tegema, kas keegi neist 
viimati tagasi ei pöördu. ülejäänuid võis varsti näha all orulammi rohustel kühmudel. Tundus, nagu 
tõmbaksid nad enne varjumist sihilikult endale pealiku tähelepanu. Talle anti märku, et sellest 
küljest on tema põgenemistee ära lõigatud. 

Tokai-iito «neelas» piibusuitsu. 

Kõrgendikust lõuna pool ligines sammu ratsutades pikk ratsanikerivi. Parajas kauguses künkast, 
mille kõrgeimat nukki Tokai-iito enda käes hoidis, läksid nad lahku. Mõlemad tiivad eraldusid ning 
moodustasid seljakust idas ja läänes kaks jõeoru kõrge kaldani ulatuvat hõredat ahelikku. 

Fred Clarke'i ennast polnud veel näha. Võib-olla kavatseb ta alles päikesetõusul võitlust alustada, 
mil päevavalgus ülekaalule veelgi suuremad eelised annab? Tokai- 

iito otsustas, et ei jää vaenlaste ettevalmistusi nii kauaks peailt vaatama. Kui Fred Clarke enne 
hommikut võitlust vastu ei võta, tuleb teda näilise põgenemiskatsega loidusest üles raputada. 

Viis ratsurit lõunapoolsest apelikust kappasid kõrgendiku suunas. Nad ratsutasid üksteise kannul, 
kabjamüdina saatel lendasid nende varjud koos nendega. Esimene ratsanik oli hobuse kahe pikkuse 
võrra ees. Isegi Tokai-iito ööpimedusega harjunud terav silm ei eristanud veel kõiki üksikasju, ent 
sellegipoolest teadis ta, kes too ratsanik on. 

Dakoota koputas piibu tühjaks ja sidus nahknööri külge tagasi. 


Punane Rebane tuli. 

Nähtavasti üritas ta koos saatjatega seljaku lõunapoolsele, Tokai-iitost kaugel asuvale otsale jõuda. 
Kõrgendiku jalamil kadusid tema ja ta neli meest pealiku vaateväljast. Ent Tokai-iito ei lasknud 
silmist kohta, kust vaenlane uuesti nähtavale peaks ilmuma, kui ta kõrgendikule ronib. Kui... 

Mitte mingi vägi poleks saanud Punlist Rebast sundida talle ohtlikku kahevõitlust vastu võtma. 
Ent peallik arvestas vihkamisega, mida oli näinud välkumas Fred Clarke'i silmis nende viimasel 
kohtumisel. Kurjategija vihkamisega. Valgete meeste kohtult ei olnud Punasel Rebasel midagi karta. 
Nüüd tahtis ta kõrvaldada selle ainsa, kes võis teda karistada ja oligi valmis seda tegema, - punase 
mehe Tokai-iito, Mattotaupa poja. 

Fred Clarke jõudis ratsa kõrgendikule. Tema kaabuserv kerkis ühel ajal hobuse kõrvadega seljaku 
tagant vä,ja. Tollhaaval ilmus ta laiaõlgne turske kogu vaateväljaile. Pealik uskus nägevat, kuidas ta 
parema käega ratsapiitsa tõstis ja 1õi. Tundliku loomuga hobune kargas ehmunult ettepoole ja sööstis 
siis kapakus mööda seljakut edasi. Ratsanik oli piitsa uuesti vööle riputanud ja ratsmed lahti lasknud, 
et püssi palge panna. Ta kallutas keha tagasi ja tõstis püssitoru taeva poole. Lasu kärgatus veeres 
õisesse laotusse. Vaenlane tervitas! 

Dakootal ei olnud püssi kaasas. Kulutati ju tema viimased padrunid ära, sellal kui ta ise 
Karupoisse paadiga üle jõe viis. 


Kõige otsustavam algavas võitluses oli see, kas Tokai-iitol õnnestub vastast mõne oma relva 
tegevusulatusse 

meelitada,. enne kui kuul teda ennast tabab. Pealikul oli kaasas legendaarne luuvibu ja tupp jämeda 
noolekimbuga. Selle läbinisti omase relvaga, mida valitses terav silm ja rahulik käsi, tabas ta selget 
märki kauge maa tagant isegi kuupaistel. Ent Punase Rebase püss laskis kaugemale. Kas ta 
kakaugemailt tabab? dakoota tundis vastase võimeid igakülgselt juba ajast, mil nad üheskoos ringi 
rändasid, ja ei alahinnanud neid. 

Punane Rebane oli piki seljakut lähemale kapanud. Napilt enne noole laskekaugusse jõudmist 
peatas ta hobuse väljakutsuva hõikega, mis tuhmilt Tokai-iito kõrvu kandus. 
Dakoota ei vastanud. 
Kaugel Punase Rebase selja taga ilmusid nähtavale 
neli ratsanikku, keda ta esialgu seljaku jalamile oli jätnud. Nüüd ratsutasid nemadki selle 
lõunatipule, hüppasid sadulast maha, sundisid hobuseid pikali heitma ja varjusid ise nende kehade 
taha. Nad valitsesid seljaku teist otsa ja võisid ümberkaudset preeriat tule all hoida. Kõikidest Punase 
Rebase käsilastest olid nemad dakootale kõige kardetavamad. 
Tokai-iito ootas. 
Fred Clarke pani püssi palge ja vajutas päästikule. 
Kõmatas lask ja Tokai-iito kuulis vilinat. Järgnesid teine, kolmas, neljas ja viies kuul. Fred Clarke'il 
oli mitmelaenguline püss. Ta paugutas järjepannu ja laskis pikapeale «käe sisse». Kuulid vilistasid 
nüüd elava märklaua ümber peaaegu riivamisi. Punane Rebane oli esmajärguline laskur ja terves 
preerias selle poolest tuntud, et ta naljalt märgist mööda ei lasknud. Ratsanikud tõid kuuldavale 
õhutavaid ja pilkavaid hüüdeid. Punane Rebane sihtis ainult dakootat. Hobuse tapmine teda ei 
huvitanud. 

Kuid pealik ei liikunud. Mees ja hobune jäid otsekui märklaud paigale. Võik oli pea langetanud, 
just nagu tahaks rohtu napsata. Tokai-iito võttis seltsmekordsest piisoni turjanahast valmistatud 
ümmarguse kilbi ja hoidis seda viiltu ees, juhtides niiviisi kõik tema pihta kaugelt tulistatud kuulid 
kõrvale. See oli indiaani sõjakunsti traditsiooniline meistritrikk, millele punased mehed ise olid väga 
uhked. Punane Rebane ei teadnud seda ega taibanud, mispärast ta vastast ei taba. Liikumatu Tokai- 
iito tekitas temas kõhedust. Ei olnud igamehel närvi tulistada 


405 


ratsanikku, keda ebausklikud küti kuulikindlaks ja nõiutuks pidasid. 

Punane Rebane muudkui tulistas, kuid sihtis juba halvemini. Käsi ei olnud enam nii rahulik. 

Kuulid lendasid poole küünra võrra mööda. 

Dakoota rebis tihedalakalise täku tagajalgadele. 

«Hii-jip-Jip-jip-hü-jaa!» kaikus raksatavate laskude vahele räige sõjahüüd. Otsekui äkitselt 
vallapääsenud raju sööstis täkk ettepoole. T'ema kapakuga muutus olukord sekundite vältel ja nõudis 
vaenulikult ratsurilt niisama kiiret otsustamist. Veel mõni hetk läkitas Fred Clarke kuule lähenejale 
vastu sirgelt sadulas istudes, siis pidi ta juba arvestama, et dakoota nooled võivad teda tabada. Tokai- 
iito pani tähele, kuidas Punane Rebane oma raudja mära küljele rippu laskus ja teda otse kõrgendiku 
varjulise läänenõlva serval tagant kihutas. Hobust varjeks kasutades jätkas ta vaenlase tulistamist üle 
sadula. 

Vahemaa võitlejate vahel kahanes tuulekiirusel. Pealik jättis nooled rahulikult tuppe, kuid võttis 
sõjakirve pihku. Temagi oli end mustangi küljele libistanud ja rippus tal peaaegu kõhu all, kappavate 
jalgade vahel. Isegi selles asendis oleks ta võinud vibu pingutada ja vastase hobuse tappa. Kuid siis 
oleks vaenlane end hobuse keha varju peitnud ja sealt tulistanud. Niisugusel positsioonil lamavale 
heale laskurile olnuks raske ligi pääseda. Võitlus oleks pikale veninud ja Punase Rebase käsilastel 
tõenäoliselt tärganud lust kaasa lüüa. Seepärast oli Tokai-iitol varuks teistsugune plaan. Ta tahtis 
vaenlast rünnakule ahvatleda, rabada tema käest püssi, juhul kui talle küllalt lähedale pääseb, ja 
lõpetada võitlus nii kähku kui võimalik. Aga võimalik oli see üksnes hulljulgellt tegutsedes. 

Niipea kui Tokai-iito Punasele Rebasele parajalt ligidale jõudis, viskas ta üle hobuse selja täiest 
jõust kirvega. See polnud valgete meeste valmistatud tomahook, vaid kiviteravikuga puust 
sõjakirves. Relv lendas keereldes läbi õhu. Killuneva puu ragin segunes lausa kärgatusega. 

Kirves oli tabanud Punase Rebase püssipära. Seda jõudis Tokai-iito veel tähele panna. Samal 
hetkel tema mustang kukkus ja ta ise suutis end ainult hüppega päästa hobuse alla mattumisest. 
Täkk vähkres maas. Nähtavasti oli kuul teda tabanud. 

sest ta et suutnud enam tõusta. Tokai-iito oli rohu sisse viskunud. Ta pilk libises vaenlase poole. Ta 
ootas, mida Fred Clarke nüüd ette võtab. Jõuline kirvehoop ei olnud vaenlast maha paisanud; too 
rippus ikka veel oma jalulpüsiva hobuse küljel. Üksnes purunenud päraga püss lamas maas. Vängelt 
sajatades jättis Punane Rebane kõlbmatuks muutunud relva sinnapaika ning ajas hobust kiiresti 
pimedast läänenõlvast põiki alla tasandiku poole. Pärast suure laskeulatuse.ga relva kaotamist oli 
tema esimeseks püüdeks Tokai-iito noolteulatusest välja pääseda ja lausikule niidule jõuda, kus mära 
võis täit kiirust arendada. Ainsaks eeliseks jäi talle nüüd hobune, mida dakootal enam ei olnud. 
Võikhall täkk katsus veel kord . tõusta; ent komistas ja varises jälle kokku. 

Fred Clarke ag.a tegi sellail minekut. Ta ratsutas nagu indiaanlane. Veelgi hoolikamalt varjas ta end 
hobuse taha. Ainult raske ratsasaapa paks nahktald vaatas üle hobuse selja. Tokai-iito läkitas mõned 
eksitavad nooled, mille luuotsikud tungisid saapatalda. Niiviisi oli valge mees sunnitud hoiduma 
indiaanlase silmaspidamisest, sest vastasel korral oleks ta oma pea märklauaks seadnud. Dakoota oli 
hetkeks silmist lastud. Momenti kasutades kargas ta püsti ning tormas sügavalt kummargil, peaaegu 
kuuldamatult pehmete hüpetega ning künkanõlva varjust kaitstuna eemalduvale ratsanikule järele. 
Ta oli Punast Rebast juba kätte saamas, kui viimane kõrgendiku jalamile ja seega tasasele maale 
jõudis, kus hakkas kohe oma hobuse väledust maksma panema. Dakoota tundis oma võimeid ja 
teadis, et jaksab lühikest aega, kuid ainult üsna lühikest aega mustangiga võidu joosta. Selle aja sees 


peab ta vaenlasele järele jõudma. Üheainsa jullge hüppega ületas ta viimased meetrid nõlvast ja 
maandus samuti lauskmaal. Ilmnes, et just samal silmapilgul oli Punane Rebane oma tagaajajat 
märganud. Tema lasso keris end õhus lahti. Avar silmus vajus noore pealiku kohale, kuid see ei 
põiganud kõrvale ega viskunud pikalli. Ta ei teinud midagi, mis oleks vaenl.asele uut edumaad 
andnud. Silmus langes alla ja Tokai-iito kargas otse selle sisse. Tugeva haardega rabas ta rihmast 
väljaspool silmust kinni, et see kokku tõmbuda ei saaks. Järgnes nõksak. Fred Clarke oli end jälle 
sadulasse vinnanud ja pööras oma tähellepanu hobusele, kes oli küll lassoheitmise tarbeks välja 
õpetatud, kuid ammuaega sellest - võõr- 

dunud. Tokai-iito kukutas end maha, just nagu oleks ling teda pikali tõmmanud. 

Valju võidukisaga andis vaenlane hobusele kannuseid, vedades arvatavat ohvrit lasso otsas järel, 
et teda surnuks lohistada. Sealjuures keeras ta indiaanlaseile, keda arvas silmuses kinni olevat, uuesti 
selja. Dakoota kargas kähku üles, sai jalad alla, puges silmusest välja ning tõttas pikkade hüpetega 
ratsamkule järele, lassot samal ajal enda kätte sebides. Mõlemad võitlejad jõudsid nüüd kõrgendiku 
varjust kuupaistelisse preeriasse. Punane Rebane ei aimanud veel midagi, sest lasso oli kogu aeg 
pingul. Ta tagus hobust, et sundida teda üha kiiremini kappama. Punase Rebase kaaslased aga nägid 
juba, mis toimub. 

Nad hakkasid karjuma. Ärritatult kätega vehkides püüdsid nad Fred Clarke'i hoiatada, mõned koguni 
tulistasid dakootat. Kuid indiaanlane jli juba oma vaenlase hobuse varjus ja kuulid läksid mööda. 

Esimesel hetkel pidas Punane Rebane sõprade käratsemist võidurõõmuks, kuid lõi siis kahtlema ja 
heitis pilgu selja taha. 

Hobuse pikkuse võrra tagapool nägi ta indiaanlast. 

Tema võidukioia katkes ja piits kukkus tal käest maha. 

Ta tõmbas vöölt revolvri, pöördus sadulas, sirutas käe välja ja sihtis indiaanlast. Kui ta päästikule 
vajutas, oli Tokai-iito parajasti hüppel. Kuul ainult riivas dakootat, ilma et viimane ise seda eriti 
oleks tundnudki, ja ei suutnud teda enam takistada. üheainsa hüppega, just nagu ohvri kallale kargav 
hunt, oli pealik vaenlase taga hobuse seljas. Parema käega pitsitas ta revolvrit hoidvat kätt, nii et 
sõrmed relva ümbert vallandusid, vasakuga tõstis noa. 

Punane Rebane üritas ennast veel hobuselt maha kukutada, kuid silmapilk, mis tal jalgade jalustest 
väljatõmbamiseks kulus, ajas tema kavatsuse nurja. 

Tera tungis talle selga. Ta hiiglakeha vankus ja laiaäärelise kaabuga pea vajus kuklasse. 

Tokai-iitol ei olnud mahti võidutunnet nautida, sest teda ümbritsesid igast küljest vaenlased. 
Skalbiküttide eksiteele viimiseks võttis ta surnud vaenlase ümbert kinni, just nagu võitleksid nad 
alles käsitsi. Tõrkuva hobuse seljas vibutas ta end ikka veel sadulas istuva laiba ette. Mõlemad jalad 
libistas ta ühele küljele ja jäi risti üle hobuse selja rippuma, nagu oleks tema ise kas laip või raskesti 
haavatud. Vasaku käega haaras ta tolknevad 

ratsmed, et sundida hirmunud hobust kuuletuma. Paremaga upitas ta kägarassevajunud vaenlase, 
kelle jalad püsisid endiselt jalustes, uuesti sadulas püsti. Kuupaistel võis eemalt vaadates jääda 
mulje, nagu ei oleks Tokai-iito võitnud Punast Rebast, vaid Punane Rebane, olgugi haavatuna, 
Tokai-iito. Rõõmuhõisked preeriast ja kõrgendikult kinnitasid, et pettus on õnnestunud. 
Läänepoolses tõkkeahelikus seisnud ratsanikud hakkasid nüüd oletatava võitja, Punase Rebase 
poole kiirjalt kokku kappama. Tokai-iito on aga oli raudja mära näol taas parem hobune kui neil 
kõigil. ühtlasi pani ta tähele, kuidas ratsanikud tlempot aeglustasid, ilmselt oodates, et sadulas 
vaaruv poolkägaras juht neile kuidagi märku annab. .. Vahepeal traavis raudjas mära oma 
kahekordse koormaga jälle nõlvast üles. Seljaku harjal nägi dakoota juba jooksujalu liginemas kaht 


relvi vibutavat ja võidurõõmust kisavat kogu. Need olid kaks valveposti, keda Punane Rebane oli 
lõunatipule paigutanud. üks neist oli habemik valge,teine aga indiaanlane. 

Üsna varsti pidi pealiku kavalus neile mõlemale ilmsiks saama. Ees jooksis kergete 
mokassiinidega indiaanlasest politseinik oma. treenitud jalgadel. Äkitselt läbis nõksatus tema keha, 
ja samal si,Imapilguil tundis Tokai-iito ta ära: Šonka! 

Pealik ise viibis veel nõlva varjus. Ta laskis Punase Rebase ja ratsmed lahti, libistas end hobuse 
seljasrt maha ning haaras õlalt vibu ja tupest kaks noolt. Vibunöör surises laulvalt, nooled vihisesid 
läbi hämara kuuvalge öö. Mõlemad jooksjad tardusid keset jooksu, heiltsid käed üles ja vajusid rohu 
sisse. Tokai-iito sööstis langenute juurde ning võttis nende tulirelvad ja padrunitaskud viivitamatult 
endale. Seejärel püüdis ta kähku kirmi raudja mära, kes juba põgenemisvalmilt ringi vaatas. Ta 
upitas Punase Rebase uuesti hobuse selga ja talutas viimase mõned sammud edasi, sinna, kus lebasid 
ta sõjakirves ja Punase Rebase purustatud päraga püss. Needki võttis ta kaasa. Nüüd oli tema 
eesmärgiks kuppel, kus ta ennist võitluse algust ootas. AIl kihutasid ratsanikud nelja, aga kui nild 
võitja lõpuks ära tundstd ja tema pihta tule avasid, polnud Tokai-iito kaitsvast lohust enam kuigi 
kaugel. Ta riputas end hobuse kõhu alla, ja sellal kui kuulid juba üle kõrgendiku vihisesid, jõudis 
mära kiire kapakuga puutumatuilt orukääru kohal kõrguvale kuplile. 

Kõik need sündmused toimusid väga kiiresti, ja selles peituski edu saladus. Juba oli Tokai-iito end 
hobuselt maha libistanud ja savisesse lohku pikali heitnud. Veenmisjõu ja mõningase väevõimuga 
sundis ta ka mära pikali heitma. Ta sõlmis Punast Rebast hobuse seljas hoidnud lasso lahti ja asetas 
surnu lohu põhjaservale. Siis piilus dakooia alla, nool ja vibu laskevalmis. Ent mõlema langenud 
jooksja hoiatav eeskuju oli teised vist esiotsa ära heidutanud. Kui mõni uljaspea söandaski ligemale 
tikkuda, et oma väledajalgse mustangi seljast kõrgendiku poole tulistada, keeras ta hobuse ka 
sedamaid ringi ja pages ohutusse kaugusse. 

Pealik aga lamas ümbrust silmas pidades savises lohus. Varjdupaik oli tal hea ja ülevaade isegi 
kuupaistel suurepärane. Kindlakäelise laskuri jaoks oli tema positsioon lihtsalt ületamatu. Vaenlased 
tegid sellega oma suurima vea, et nad ajal, mil Tokai-iito Punase Rebasega võitles, kupliharja ei 
hõivanud. Aga kõik lootsid siis liiga kindlalt, et Punane Rebane võidab. Eks vaadaku nüüd, kuidas 
nad lagedal maastikul indiaanlasele ligi pääsevad! Seni kui nad hobustelt maha ei tule, et hulgakesi 
igast küljest ligi hiilida, ähvardab teda vaevalt oht. Tupes oili tal sada noolt, millele lisandusid veel 
saagiks saadud tulirelvad ja piisavas koguses laskemoona. Tal oli hobune, keda võis tappa, et 
söömiseks liha ja joomiseks verd saada. Isegi kaks veepauna ja toidumoona oli ta ettenägelikult siia 
kaasa varunud. Järgnevail öötundidel paistab kuu. Tokai-iito oletas, et nii pea ei julge kütid teda 
rünnata. Tulistamise olid nad hoopis järele jätnud. Indiaanlane jälgis kuidas nad salkadesse 
kogunesid. Nende ninamehed Punane Rebane ja Šonka olid tapetud. Arvatavasti pidasid nad nõu, 
mida uues olukorras ette võtta. 

Erilist tähelepanu nõudis Tokai-iitolt alla orukääru laskuv nõlv. See oli ka ainus kant, kus vaenlane 
veidi varju võis leida. Kääru põhja oli kuhjunud ajupuid, samuti kasvas seal pajusid ja mõningaid 
teisi põõsaid, mille taha oli hea peituda. Tokai-iito otsiv silm märkas liikumist. Üks kütt hiilis 
ettevaatlikult pajupõõsa varjust välja, et siis rohu sees ülespoole roomata. See katse läks talle kalliks 
maksma. Kütti üllatas indiaanlase nool, mis tungis talle turja. Tabatu ajas käed-jalad õieli ja jäi 
hääletult lamama. 

Nüüd sai dakoota mahti end kupliharjal asuvas «piisonivannis» võimalikult otstarbekalt sisse 
seada. Hoolikalt 

uuris ta püsse ja luges padrunid ning kuulid üle. Seejärel sättis ta kõik käepärast, et tulistamisel 
võimalikult vähe aega kaotsi läheks. Ümberringi oli kõik endiselt rahulik. Isegi orukäärust ei 
riskinud esialgu enam keegi lähemale hiilida. ühetooniliselt kohises vesi sügaval orupõhjas. 

Teekonda jätkanud kuu vaatas nüüd edelast. Maa kohal kummus tähtedest vilkuv taevavõlv. Puhus 
nõrk tuua, mis viis endaga kaasa üleujutatud pinnasest õhkuvat rõskuseja kõdulõhna. Siit ülevalt 
nägi Tokai-iito ka sügaval all sillerdavat vett. Põhjakaldal laius pteeria täiesti tühjana. Voor koos 
talle järgnenud luurajatega oli ammu kaugusse kadunud. 

Dakoota lamas lohus ja pidas ümbrust silmas. Preeriast kandusid läbi öö tema kõrvu indiaani 
rütmid. Tokai-iito kuulas. See oli monotoonne, uhke ja lõputu dakootakeelne laul. Pealik tundis 
laulja häält. Mattotaupa ema Untšida oli siiapoole jõge voorist maha jäänud ja laulis nüüd 
vaenlastest ümbritsetud pojapojale. Tokai-iito märkas tema sirgelt seisvat siluetti. Ükski vaenlane ei 
tülitanud teda. Valged mehed väitsid end küll naistest suuresti lugu pidavat ja kurjustasid, et 
indiaanlased .sunnivad oma naisi orjadena töötama, ent ometi pilkasid nad ise sageli vanu naisi voi 
rääkisid halvasti noortest. Punased sõjamehed seda ei teinud. Ehkki küttivast eluviisist tingitult käis 
mees vibu ja nooltega jahil, naine aga töötas telgis, ehkki naised pidid telgis tagaplaanil istuma ja 
vaikima, ei unustanud punased mehed ometi eales, et naisteski võivad elada julgus ja tarkusevaim. 
Ka vanadusest olid nad alati lugu pidanud, ilmus see neile siis kas mehes või naises. Tokai-iito 
imetles Un'tšida vaprust, kes vaenlastest hoolimata laulis Tokai-iito ja karusalga elust. Ta ei väsinud. 
Sirgelt seisis ta öö otsa ja ühtlaselt kõlas tema hääl pimeduses. Ta sundis isegi Punase Rebase 
jõhkraid käsilasi endast lugu pidama. 

Tund kulus tunni järel. Kuu jätkas oma teekonda ja tähed kahvatasid. Koidu eel oli õhk kibekülm. 
Üksik öökull liugles hääletult mööda, kandes küünte vahel tabatud saaki. 

Tokai-iito avas Punase Rsbase vöötasku ja võttis sealt Marttotaupa halliseguste juustega skalbi. 
pikkamisi silus ta juukseid käe ümber ja peitis need siis oma riiete vahele. Noa, mis oli tapnud tema 
isa, võttis ta samuti endale. See 

ei olnud laiateraline puss, vaid torkenuga. Seejärel jäi pealik taas valvsalt lamama. 

AI vaentaste leeris oli kõik vaikne. 

Tähed kadusid ja ac hahkjad loorid hajusid õhku. Päikesevalgus pühitses võitu. dakoota laskis end 
hommikustel kiirtel soojendada. Ta piilus alla orukääru ja avastas, et sinna on hiilinud kaks uut 
valvurit. Nad olid väga hoolikalt varjatud. Tokai-iito nägi ainult vettinud ajupuurontide vahelt 
paistvat ja neist vaevu eraldatavat laigukest pruunist nahksaapast. Teist valveposti reetis pajupõõsast 
silmahakanud püssitoruots. Indiaanlane lükkas samas käepärast oleva laskeriista raua üle lohuserva. 

Tema lask raksatas hommikuvaikusse. Linnud tõusid ehmunult lendu. Tabamuse saanud püssitoru 
kadus ja nähtamatu laskja kirus kuuldavalt. Teine valvepost tulistas dakootat, kuid kuul lendas 
vilinal mööda. Tokai-iito vastas. Pruun saabas võpatas ning katsus end paremini puurontide alla 
peita. Dakoota läkitas otsekohe teise kuuli. 

Peidupaigast vastati talle tasase oige ja mitme halvasti sithitud lasuga. 

Isegi need, suhteliselt kõige paremini varjatud kütid olid dakootaga võrreldes halvemas olukorras. 
Tema võis neid kõrgendikult alati hõlpsamini silmas pidada kui nemad teda. Aga nüüdsest peale ei 
andnud kumbki endast enam märku. . Päevavalges ei saanud nad ju vaenlaseile teadaolevast kohast 
lahkuda, ilma et oleksid tema kuulide ohvriks langenud. Selsamal põhjusel ei riskinud ka keegi neile 
appi minna. Nende olukord ei olnud kuigi roosiline. 

Pealik ootas. Keskpäev jõudis kätte. Vastased ei ilmutanud vähimaltki lusti terve ümbruskonna 
parimat positsiooni valdava täpsuskütiga tegemist teha. Pealik aga teostas oma plaani: hoidis 
vaenlased eemal. Seejuures ei tundnud Tokai-iito mingit isiklikku võidurõõmu, vaid oli ainult rahul, 
et valgeil skalbiküttidel ja indiaanlastest reetureil läks nii raskeks ülhele «punasele koerale» otsa 
peale teha. 


Pealik pöördus ja vaatas üle piiritu, taevaga ühtesulava preeria lõunasse. Veel praegugi nägi 
Tokai-iito seal tumedat rada, mille voor juba palju päevi tagasi oli rohu sisse tallanud. See rada tuli 
hämusest kaugusest, tuli Hobusejõe äärest, Mustade mägede jalamilt ja Kollase Kivi jõe kallastelt 
Mudaveeni. Ta tuli ääretult maalt, mis kunagi 

oli kuulunud dakoota meestele... Siit viis rada üle jõe võõrsile. Tokai-iito tundis seda uut maad. Veel 
üks öö ja päev ja veel üks öö, siis on virgad hobused ja rappuvad lohistid piiril, kust nad juba 
vabadesse preeriatesse ja kaitsvasse metsa edasi rändavad. Kuni selle ajani tahtis pealik veel vastu 
pidada ja kõiki vaenlasi kinni hoida. Pärast seda pidi ta nende küüsist välja rabelema. 

Umšida laulis pojapojale sellest, et ta vaenlaste käest põgeneks. Ta ei tohi surra. Karusalk ootab 
pealikut. Ta vajab teda. 

Untšidal olli kaasas kotike marju ja väike nahkpaun veega. Nende varal pidas ta vastu. Ja 
vahetpidamatult laulis ta oma laulu. 

Orukääru põhj.as oigas jälle kuuldavalt valvepost, kellele Tokai-iito mõlemad kuulid jalga olid 
tunginud. Puurisu, milleall ta peidus lamas, hakkas liikuma. Tokai-iito nägi, kuidas mees, kelles valu 
oli tumestanud kaine kaalutluse, märgi oksi laiali loobib. Dakoota pani püssi palge ja lõpetas ta 
piinad. 

Kui hilispealelõunased viltused päikesekiired künkaharjale langesid, pani pealik tähele, et tema 
haavatud mustang katsub end üles ajada. See valmistas täkule raskusi, aga lõpuks seisis ta ikkagi 
värisedes jalgadel ja hakkas vaevaliselt peremehe juurde kupliharjale komberdama. 

Hobust piirajad ei tulistanud. Küllap nad nägid, et ta suudab vaevu liikuda ja. et nende tabav lask 
varustaks tema omanikku ainult lihatagavaraga. . 

Täkk jõudis lohu servale. Ta nuusutas mära, näis viimase juuresolekuga leppivat ja napsas maast 
veidi rohtu. Tokai-iito avas veepauna ja andis hobusele juua. Kaugelt preeriast tulid vilinal mõned 
kuulid, mis maandusid kahjutult rohu ja mulla sisse. Tokai-iito sulges pauna ja laskis oma püssil 
vastata. Sedamaid tõmbusid vaenlased tagasi. Pealik muigas. Ta mõtles ägedale heitlusele, mida 
pidasid vastaste südameis ühelt poolt kartus ja teiselt poolt lootus hinnalisele skalbile. Oleksid nad 
veel rteadnud, et üleval mäel on kotike kullaga, oleksid nad kahtlemata palju agaramad olnud. Võib- 
olla nad siiski aimasid, et indiaanlasel on seesugustki varandust. Mattotaupa lugu liikus ju ikka veel 
ringi ja kõikides kordonites teati, et Harry ehk Tokai-iito maksab alati hästi ja ikka ainult kõlisevas 
kullas. Pingsa tähelepanuga jälgis pealik kogu aeg 

ümbrust. Enam ei liikunud midagi. Kütid seal all ei võidelnud ju oma rahva ja tema uue tee nimel 
nagu dakoota, vaid tasu pärast, mida ükski ei raatsinud teisele jätta, kuid mille nimel nad ei tahtnud 
ka kuigi palju riskida. Pealegi kasvasid nende väljavaated üksnes ootamise arvel, sest unetus pidi 
dakoota pikapeale ära kurnama. Vahest ootavadki nad nii kaua, et karusalk seni vabale maale jõuab? 

Dakoota piilus jälle alla kääru ja tegi kindlaks, et relvata jäänud valvepost on kadunud. Kütt oli 
vargsi tagasi tõmbunud. 

Päike oli juba leebe nagu tark vana naine, tema rõhtsad kiired mänglesid mahlakasrohelise 
rohumaa kohal ja värelev kuld omandas punaka varjundi. 

Dakoota oli oma kolm kotkasulge ära võtnud. Nüüd noppis ta kõrsi ning valmistas neist juukseid 
hoidva ussinaha abil rohukrooni. Lask pähe hetkel, mil ta sihtimiseks pead kergitab, oli talle 
suurimaiks ohuks, seepärast pidi ta juukseid ja laupa võimalikult hästi maskeerima. Alla piiludes 
nägi ta, et enamik vaenulikke ratsamehi on hobuste seljast maha tulnud. Oli juba liiga pime, et neid, 
kes end kõrges rohus varjasid, veel silmas pidada. Aga Tokai-iito lootis, et avastab nad õigeaegselt, 
kui nad end liigutavad. 


Huntide ulgumine oli lakanud. Nad hiilisid juba saaki otsides käratult ringi. Kuid kahtlemata 
haistsid nad ka inimesi, keda nad kartsid ja keda ründasid ainult siis, kui nälg neid piinas. 
Öö otsa kõlas Unltšida laul läbi pimeduse. See oli laul punasest mehest, laul vaprusest. 
Algas uus päev. 
Tokai-iito valvas raugematu tähelepanuga. Teda oli kasvatatud kütiks ja võitlejaks ning maastiku ja 
sündmuste pidev jälgimine oli tal nagu igal dakoota sõjamehel juba lausa veres; ta oleks pidanud end 
sundima, et sellest harjumusest loobuda. Poisist meheks sirgumiseaastail oli ta põlatud isa seltsis 
ringi rännanud ja võis ütelda, et tunneb end hästi ainult koos mustangi ja püssiga. Tema täku armetu 
seisund läks rtalle igatahes valusasti südamesse. 

Dakoota soovis, et see jõudepäev juba seljataha jääks. Korduvalt pöördus ta pilk nende venivate 
tundide jooksul voori jäljele lõunas. Seal kuskil kaugel.voolas Hobuse-jõgi läbi liivaste preeriate. 
Valgejõe ääres konutasid dakoota hõimu vennad-õed tuimalt ja väsinult uatšitšu- 

nlde ülemvõimu all. Ainult väikene käputäis neist oli lahkunud, et uut elu alustada. Pealilk puudutas 
isa halle juukseid, mis ta oli vöö vahele peitnud. Ta tahtis, ta pidi nende juustega uatšitšunide käest 
pääsema. Kui karusalk kiiresti rändas, võis ta selle aja peale juba üle piiri olla. 

Taas laskus päiike oma teel madalamale ja vajus lõpuks läände. Üle maa laotus videvik. Seljakud, 
nõod ja suur jõeorg koos sillerdava veega mähkusid pimedusse. Noil esimestel kuupaisteta 
öötundidel, mil vaenlaste võimalik lähenemine Tokai-iitolt eriti pingsat tähelepanu nõudis, tajus ta 
oma lähemat ümbrust kuidagi alateadlikult. Võigus tuli öösel ilmsiks justkui ehtne metsloom. Ta oli 
märganud, et isand ei maga, ega saanud ka ise und. Aeg-ajalt rapsas ta suutäie rohtu ning krõmpsutas 
seisma. 

Lohu põhjaserval lamas ikka veel Punase Rebase surnukeha. 

Tokai-iitole oli lapseeas õpetatud, et vaenlase vaim ka pärast surma viha kannab. Punased mehed 
jälgisid inimesi, loomi, tuult, vett ja taimi alati väga täpselt ning teadsid neist rohkem kui enamik 
valgeid mehi. Aga nad ei osanud veel oma äratundmisi kindlasse korda seada ega neist seostatult aru 
saada. Seepärast sidusid nad kõiki tähelepanekuid vaimude olemasolu ja maagiliste jõududega. 
Naised pidid saagiks võetud skalpide ümber öösel tule ääres tantsima, et vaenlaste vaime loitsida ja 
rahule sundida. Poisike Harka nägi. seda tantsu iga kord, kui karusalk oma telkidesse poniide skalpe 
tõi. Valged mehed kas naersid või kohkusid niisugust kombetalitust nähes. Topi poeg koges 
sedasama. Ta tappis palju mehi ja nägi palju surnuid, aga need olid talle ainult nagu kirvega lan- 
getatud puutüved. Ta võttis neilt skalpe, mida eales ei loitsitud ja mis kunagi tema rahu ei rikkunud. 
Punase Rebasega oli lugu aga mõnevõrra teisiti. Mõlemad mehed olid teineteist pikka aega ja 
kõigest hingest vihanud. Dakoota silmis oli Punasest Rebasest saanud punaseid mehi petvate, tapvate 
ja minemakilhutavate uatšitšunide kurja võimu kehastus. Indiaanlasele näis, nagu varittseks Punase 
Rebase vaen alles uduna rohu sees, hõljuks pimeduses ja klähviks orust kostva koioti haugatuses. 
Uatšitšunide võim seisis ikka veel Tokai-iito ja karusaiga vahel. Orukääru põhjast kostis lask. 
Dakoota tundis tugevat 

lööki pähe, ta silme ees hakkas virvendama ja siis läks kõik tema ümber mustaks. Kogu tahtejõudu 
rakendades libistas ta end veidi sügavamale lohku. Käsi leidis kobamisi püssi ja vajutas päästikule, 
ilma et ta ise oleks endale aru andnud, kuhu tulistab. AIl varitsevad kütid el tohtinud temahetkelisest 
võitlusvõimetusest teada saada. Vastasel juhul on ta kadunud ja tema skalp satub vaenlaste kätte. 
Dakoota lasule vastati viivitamatult, kuid teine kuul läks mööda. Masinliku liigutusega haaras 
haavatu niinesidemete järele, leidis koha, kuhu need varuks olid pandud, ja püüdis nendega oma 


peahaava siduda. Käsi sai, kohe verest märjaks, kuid tal õnnestus niint tugevasti pea ümber mähkida. 
Siis aga, langesid ta käed alla ja ta jäi lamama. Alt ei tulistatud enam. Kas nad roomavad juba. 
ülespoole? Tokai-iito tunnistas endale, et oli vea teinud. 

Ilmselt oli tema pea veidi üle serva kerkinud ja heledas.. 

kuupaistes mõnele vaenlasele silma hakanud. Püssipauk oli andnud talle ka selge ettekujutuse, kus 
vastane peitub: arukäärus ülemise pajupõõsa taga. Ta oli seda juba enne oletanud, kuid tema mõtted 
olid hetkeks mujale läinud. 

Orukäärust lajatas uus lask. Loomusunniliselt haarasid pealiku käed püssi järele. Liigutus ise ei 
valmistanud talle raskusi, aga silme ette kerkis hele kuma, milles esemed veel ringi hõljusid. Pära ja 
päästiku üles leidnud, suutis ta kuidagiviisi tulistada. Otse kõrva ääres kõmatanud paugust virgus ta 
täielikult ja oli nüüd jälle võimeline ümbrust tunnetama. Ühtlasi sai ta aru, et oli vist sootuks. viltu 
lasknud, sest orukäärust kostis vali naer. Pealik võt tis end kokku. Teist korda tulistas ta Punase 
Rebase surnukeha kõrvalt. Sedapuhku ei olnud all enam kedagi naermas. 

Midagi karedat ja nii sk et libises tal üle selja. Võik lakkus oma peremeest. 

«Jajah, mine!» Tokai-iito rääkis truu sõbraga tasa ja õrnalt. Hobune näis mõistvat. Ta ronis märast 
mööda ja väljus lohust. 

Pealik tõmbas niineribad tugevamini pea ümber. Kuul oli teda ainult riivanud ja kõige suurem oht, 
esimene uimastus, juba üle läinud. 

Valjusti ja jõuliselt, julgustavalt ja hoiatavalt kandus preeriast temani Untšida laul: «Hoia end 
vaenlaste eest, 

Tokai-iito Mattotaupa poeg! Tule tagasi oma telkide juurde! Sinu telgid on kaugel ja väljaspool 
hädaohtu! Tule tagasi ja jäta suure kollase muda vood enda ja vaenlaste vahele!» 

Kaugel põhjataeva serval arvas Tokai-iito nägevat mingit helendust. Ahmane kurna paistis väga 
kaugelt. Oli see lõke? Karusalga märguanne, et kõik on päästva piiri ületanud ja mägedeni jõudnud? 
Siis oli ta ju kiiresti rän:nanud. Küllap Tšetansapa Päikesevihma poeg sundis neid ruttama. Nõnda on 
hea. 

Nüüd võis, nüüd pidi Tokai-iito põgenema ja vaenlaste eest pääsu otsima. 

Ümberringi aga sepitseti midagi pimeduskatte all. Tokai-iito surus kõrva vastu maad. Ta ei 
kuulnud kihku ega kahku. Kuid tema luuravad silmad avastasid piirajate rõngast salguti kaugenevate 
ratsaniketa hobuste varjud. Nende aeglasest ning korrapärasest liikumisest võis järeldada, et hobused 
viidi ära. Ent kuhu? Raske oli seda niisama lihtsalt kindlaks teha. Peatselt kadusid nad pimedusse. 
Nende ratsanikud aga lamasid suure sõõrina rohu sees ja näisid seda sõõri vähehaaval koomale 
tõmbavat. 

Kui juba hobused ära viidi, pidi ratsanikel olema tegevusplaan, mida nad kavatsesid jalgsi ellu 
viia. Aga kõik nende askeldused olid alles kauged ja raskesti mõistetavad. Roomati hääletult 
maadligi; tundus peaaegu, nagu oleksid rohi ja maapind ise edasi liikunud. Kuid pikkamisi nihkus 
kõik ligemale ja võttis selgema kuju. Mingi vari vilksatas lähemale - kas ei kõikimud seal üks rohu- 
kõrs? Sügaval orukäärus paindus pajuoks, ehkki tuult ei olnud. Võik ajas pea püsti ja nuusutas 
ärevalt õhku. 

Nad tulid. Enam ei olnud kahtlust. Kohe öö hakul hiilisid nad igast kandist lähemale. Orukäärust, 
seljakut pidi ja alt preeriast, kõikjalt tuldi roomates. Võib-olla jätavad mõned ligihiilivad vaenlased 
oma elu, teised aga ründavad kupliharja. .. ja tõmbavad dakootal skalbi maha. Seda nad lootsid. 

Tokai-iito vabastas raudja kammitsast ning haaras vibu ja nooled. Sihtimisulatus oli pimedas 
niivõrd tühine, et vibust piisas. Minutis võis Tokai-iito kakskümmend noolt välja lennutada. 

Pealik kuulas ja piilus teraselt. Veel ei kõlanud ühtki lasku. Nad tahavad teda lähedalt sisse piirata, 

talle oma asupaigad reedavad. Nad olid kõigest varjud rohukõrte vahel, ent Tokai-iito märkas neid. 

Orukäärust kostis läbilõikav vile. Võib-olla anti sellega. märku, et vaenlased pikemalt viivitamata 
edasi liiguksid. Kogud eraldusid maapinnast. Nad kargasid ettepoole ja tõmbusid jälle vastu maad. 
Püssid hakkasid paukuma. Raskelt mütsuvad ratsasaapad ja indiaanlaste kerged mokassiinid 
kalpsasid pehmel pinnasel nõlvast üles, liginesid preeriast ja mööda pikka seljakut. Kõlasid võõra- 
pärased sõjahüüud. Öösse oli sugenenud ohtlik elu. 

Tokai-iito saatis mõned nooled piki seljakut liginevate vaenlaste suunas. Ta teadis, et ei suuda 
neid kõiki tagasi tõrjuda, ja rakendas olukorrale vastavat taktikat. Juba paugatasidki esimesed 
revolvrid, üsna varsti küünivad nende kuulid juba dakootani. Tokai-iito jätkas ainult üksikute noolte 
laskmist, mille harv lend aga ründajaile pigem küll vist julgust kui hirmu sisendas. 

Üks vaenlase kuul riivas raudjat. Mära kargas kohkunult püsti ja tormas idanõlvast alla. Kappav 
hobune näis ründajaid hetkeks segadusse ajavat. Võib-olla nad kartsid, et dakoota üritab põgeneda. 
Kas ei ripu ta äkki kuskil hobuse küljes? Tokai-iito pani tähele, kuidas mõned kogud tõusid, et mära 
kinni võtta või lassoga püüda, teised aga tulistasid. Tõusis kära. dakootal läks veidi lahedamaks. Ta 
laskis jälle piki seljakut ründavate meestesuunas. Üht esimestest tabaski Tokai-iito nool. Aga ähvar- 
davad varjud ümberringi suurenesid nüüd kiiresti ja jõudsid juba kupliharjale. 

Nad olid kohal! 

Pealik oli viimasel silmapilgul puutüve varju pugenud Kuna ta enam ei lasknud, jäid tema vastased 
kindlasti arvama, et ta on pihta saanud. Näha ei võinud teda ju ükski ründaja enne lohku astumist. 
Sirgelt lamas pealik poolest saadik tüve all, mis kaitses tema selga. Ta kuulis kriiskavate ja 
põrisevate häälte melu, mille saatel üha rohkem vaenlasi ümberringi viimastele meetritele tormi 
jooksis. Võiku ei olnud enam näha. Paistis, et täkul õnnestus takistamatult minema sörkida. 

Juba seisidki esimesed varjud lohu serval. Laiad kübarad ja pikad patsid, habemed ja kitsad näod. 
Päraniaetud suudest kostsid kähedad röögatused. Püssipärad vuhisesid umbropsu läbi õhu ja 
põrkasid mütsatades millegi vastu. 

Vahetpidamata kärgatasid ja ragisesid püssi- ja revolvri 

lasud. Tokai-iito vajutas päästikuile. Tema revolvrite trumlid pöörlesid ja lühikesed rauad sülitasid 
tuld. Abitult vaarusid kuulidest tabatud ründajad lohku ja kukkusid. 


Pealik lõpetas tulistamise ja nihutas end tüve varjust langenute vahele. Seal puges ta peaaegu 
üleni ühe surnud indiaanlase alla. Rohukrooni oli ta maha rebinud ja heledast luust vibu eemale 
lükanud, et teda nii kergesti ära ei tuntaks. 


Skalbiküttide summ ümberringi trügis juba esimestele ründajatele järele. Taas ilmusid elavad varjud, 
mis moogustasid ühtlase tumeda massi. 

Sellal kui tagant tulevad mehed alles karjusid, jäid esimesed juba vant. Neli või viis neist 
kummardusid ja hakkasid surnute seas otsima. Teised kirusid ning omastasid peremeheta jäänud 
relvi. Jalahoopide ja küünarnukkidega tõrjusid need esimesed, otsivad ja sõjasaaki koguvad ründajad 
tagantpoolt pealesuruvaid kaaslasi eemale. 

Kaugusest kostis põgeneva mära ja tema jäitajate kabjamüdinat. Võigust ei olnud kippu ega kõppu. 
«Ütelge, kelle käes see on!» käratas keegi järsku vihaselt. «Las ütleb, raisk, kes skalbi varastas!» 

«Rahu!» käsutas teine.hääl. «Kõik tagasi! «Piisonivannist» välja! Mis te trambite siin nagu 
härjakari! Kaks meest minu juurde, kes aitavad mul surnuid läbi otsida!» 

Tokai-iito nägi kõnelejat ainult varjuna - see oli suurekasvuline, pikliku pea, kotkanina ja 


kikkhabemega mees. 
Pealik ei olnud veel tolle käsutaja haardeulatuses, aga hoolitses iuba targu selle eešt, et linnupeaga 
noapidet kohe tunda ei oleks. See relv võis kikkhabemega mehel veel meeles olla, sest ta oli Tokai- 
iitot näinud läbirääkimiste ajal Punase Rebasega. Kuna nüüd järgnes kindlasti surnute hulgas 
plaanipärane otsimine, tuli dakootal arvestada olukorra kiire muutumise ja lahenemisega. Aga ta ci 
kaotanud külma verd, vaid otsustas teha seda, mis vaenlaste käitumisest olenevalt kas või pisutki edu 
tõotab. 

Keegi kummardus, ja pealik nägi, kuidas tema vibu kõrgele tõsteti. «Nüüd võtame siit vibule 
lisaks veel ühe musta skalbi!» tegi leidja ettepaneku. «Siis on kõik kombes!» Ta näis samas tahtvat 
ka oma ettepanekut teoks teha, sest Tokai-iito tundis, kuidas tal juustest kinni haa- 

rati. «Oled sa ikka surnud, mu punane vend?» küsis mees inimsõbralikult. 

«Ei ole,» vastas pealik, nagu oleks ta rünnakul haavata saanud indiaanlasest luuraja, kes seisab 
valgete teenistuses. «Mint! valge vend võiks mu juuksed kohe lahti lasta, või muidu torkan ma ta käe 
läbi. Tokai-iitot ei ole enam siin. Ta laskis jalga!» 

«Sacre nom!...» Karl Suur keerutas oma kikkhabet. «Sacre nom! Ega tea jah, viahest ei olnudki ta 
veel päris vagane. .. Hiilib alla orukääru, poeg võsasse, istub seal põõsaste vahel. . . näeb meid siin 
üleval ja tulistab. .. see lurjus! » 

Orukääru nõlvalt kärgataski püss. Karl Suur varises kokku. Ta oli saanud surmava tabamuse. 

Pärast seda üsna lähedalt tulistatud lasku tekkis hetkeks vaikus. Skalbiküttide jõuk oli otsekui 
kangestunud. Ent siis pääses valla kõrvulukustav märul. Küttide arvates polnud tulistaja keegi muu 
kui põgenenud Tokai-iito. Sedamaid sööstsid nad joostes ning hüpates nõlvakust alla laskjat kinni 
nabima. Nende hüüetest võis järeldada, et nad näevad üht põgenevat indiaanlast ja ajavad teda taga. 
Otsekui kabuhirmus pagev piisonikari tormasid kõik minema. Sajatused ja karjed summutasid nõrga 
veekohina. ühed kummardusid küllap vist selleks, et langenutegi relvi kaasa võtta. Teised komistasid 
neile otsa või hüppasid neist üle. Oksad praksusid, orukääru põhjas plartsusid laigud. Jõuk oli juba 
kupliharjalt laiali jooksnud. Viimasedki mehed tormasid paremalt ja vasakult nõlva pidi alla 
preeriasse, et vabamalt edasi jõuda. Mida kaugemale ajujaht kandus, seda ilmsemaks sai vahe 
jalgade kiiruses. Skalbiküttide summ vajus jälitamisel laiali ning lõpuks kadusid kõik pimedusse või 
jõeoru pinnauttu. 

Üksildusse ja vaikusse mattunud kõrgendikule jäänud dakoota kuulas vaenlaste kaugenevaid hääli. 
Vahest olnuks targem koos omaenese jälitajatega alla orgu joosta ja seal nende silmist kaduda? Kuid 
jalad olid tal lõdvad nagu ülesriputatud piisoninahk, ja kupli piirjooned ujusid silme ees. Side oli 
pooleldi ära rebitud ja peahaav jooksis verd. See sundiski teda jääma ja niineribasid uuesti korda 
seadma. On ta üksinda? Kas kõik lippasid alla orgu? Kõik? 

Kõik peale üheainsa inimese. Järsku märkas pealik otse enda kõrval pimeduses varju. Ta ei osanud 
öelda, kas see vari oli maa seest kerkinud või kuskilt hiljukesi ligi hii- 

linud. Teraselt ja vaenuliku imestusega uuris ta varju. mille ilmumine oli kõik tema meeled uuesti 
pingule tõmmanud. See kogult pikk ning kõhetu võõras oli katmata pea ja ülakehaga noor mees, kes 
hoidis käes püssi. Üle selja rippusid tal pikad palmitsetud juuksed. 

Näis, nagu ei te,eks ta Tokai-iitost väljagi, vaid vaataks üksisilmi kaaslastele järele. 
Minematõttava jõugu jalgademüdin oli peaaegu juba jõe ühetoonilisse kohinasse kustunud. Pealik 
nägi, kuidas noor sõjamees tema kõrval pead pööras ja talle otsa vaatas. Tokai-iito vastas pilgule 
vaikimisega ja ootas, mida võõras nüüd ette võtab. 


Noor sõjamees hakkas rääkima. «Nad kõik on lollid,» ütles ta tasa oma meeldivalt kõlava häälega. 
«Mina üksinda tundsin su ära ja tahan sinuga võidelda, et võiksin su skalbi oma vöö vahele pista. Sa 
oled Tokai-iito. Sinu nuga reedab sind.» 

«Jah,» vastas pealik niisama rahulikult. «Eks hakka pihta! Aga kui mina sind võidan, pead sa 
Meeõie-nimelise neiu naiseks võtma.» R 

«Hohoo!» hüüdis noor sõdalane hämmeldunult. «Minu nimi on Šudegatša, ma olen ponka ega 
taha sinu tütart endale naiseks. Ma tahan su skalpi, dakoota pealik!» 

«Tule ja võta, Šudegatša. Ta on mul võrdlemisi tugevasti pea küljes kinni. Sa pead lõike tegema ja 
tõmbama.» 

«Jah!» Noormees sai pahaseks. «Nii ma teengi! Miks sa mind pilkad? Kas arvad, et mu tomahoogi 
tera on nüriks läinud?» A 

«Ei, seda ma ei arva. Su kirves on terav ja mõtted arukad. Sa tahad Tokai-iito skalpi võtta. Tokai- 
iito on haavatud ja ei suuda vist enam täit jõudu välja panna. Tee katset. Kui sa mu skalbi maha 
tõmbad, annavad nad sulle kakssada jollarit ja prii reisi Washingtoni. Ainuüksi sinule, sest kõik su 
valged ja punased vennad jooksid minema. Su vaprus ei jää tasuta, Sudegatša! Sulle makstakse hästi, 
ponkade poeg, nagu maksti kunagi reeturile, kes Pontiaci tappis.» 

Noor sõjamees vilistas põlglikult läbi hammaste. «Ma ei reisi Washingtoni, Tokai-iito Mattotaupa 
poeg, ja neid kahtsada jollarit ei ole mulle vaja. Ma ei ole valge mees, kes on karusnahakompaniile 
võlgu ja tahab püüniste eest sinu juustega maksta. Samuti ei ole ma punane mees, kes saladusvett 
joob ja selleks raha vajab. Ma tahan Tokaiiitolt selleks skalpi võtta, et mu nime kõigi laagritulede 

ääres ülistama hakataks. Sinu isad tapsid miriu isasid. Niikaua kui teie, dakootad, olite vägevad, 
Jälitasite te meid nagu hundid teisi metsloomi.» 

«Sa tead väga hästi, Šudegatša, et ponka mehed tungisid meie jahirnaadele!» 

«Hau, tean küll. Piisonikarjad lahkusid meie preeriatest juba palju suvesid ja talvesid tagasi, ja meie 
naised ja lapsed nälgisid. Sellepärast pidime piisoneid teie jahimaadelt otsima.» 

«Aga mis sundis dakoota ja ponka sõjamehi ainult piisoneid küttima ja võttis meilt muu ülalpidamise 
- metsloomad ja maisi kasvatava maa?» 

Ponka vaikis viivu. «Need olid valged mehed,» vastas ta siis. «Aga kas sa tahad end valgete 
meestega õigustada, Tokai-iito? Kardad sa minuga võidelda?» 

Tokai-iito astus ponkale ligi. Ennist ei jaksanud haavatud pealik enam alla orgu joosta, et 
põgeneda. Nüüd aga tuli tegutseda. Ta oli teisest mehest otsmiku jagu pikem. Niipea kui viimane 
sõna üle ponka huulte lipsas, tabas noormeest pealiku rusikas. Ponka kukkus. Tokai-iito laskus 
põlvili tema peale ning sidus ta kinni. Ta ei tapnud teda. 

Püssipaukude ragin orus oli vahepeal sootuks vaikinud. Läbi jõekohina kandus kõrgendikule 
kauget kabjamüdinat. Kui Tokai-iito õigesti kuulis, kappas suur ratsasalk allajõge. Skalbikütid olid 
õhtulorgu peidetud hobusteni jooksnud, seal sadulasse istunud ja ratsutasid nüüd minema. Mida 
otsisid nad sellest suunast? Kas ikka veel tundmatut, kes otsustaval hetkel oli tulistanud ning taga- 
ajajad Tokai-iito asemel enda kannule meelitanud? 

Pealik oisis püsse, mida ta hiljuti oli kasutanud, samuti revolvreid ja vibu. Ta ei leidnud enam 
midagi. Kütid olid kõik relvad kaasa viinud. 

Nüüd ei olnud tal ei hobust ega laskeriista. 

Orust hoovas niisket veelõhna. Haavatut vaevas janu. 

Mõlemad veepaunad olid aga tühjaks jooksnud. Ta ronis «piisonivannist» välja ja roomas nii 
ettevaatlikult nõlvast alla, nagu võiks mõni vaenlane teda jälgida. Veelõhn ahvatles üha 
vastupandamatumalt ja loomusund kiirendas liigutusi. Leidnud mudaseguse lombi, jõi ta sellest 


ahnelt ja pikkade sõõmudega. Valude sekka tekkis tema peas jälle õõtsumistunne. Haav tegi talle 
rohkem vaeva, 

kui ta esiti oli arvanud. Ta puges loigu ääres kasvavasse pajupõõsasse ning jäi sinna lamama. 

Sellest peidukohast nägi ta üles kupliharjani. All orus kohises lakkamatult jõgi. 

Dakootat kosutas vesi, teda jahutas märg maapind ning silitas tuul. Ta jõi veel kord. Siis ei 
pannud ta enam väsimusele vastu. Silmad vajusid kinni ja ta jäi põõsaste vahele magama. 

Kui tema teadvus taas tööle hakkas, arvas ta tajuvat heledat kuma ja avas vägisi silmad. Ta nägi, 
et kuu on tõusnud, ning püüdis harjumuspäraselt kõigepealt selgusele jõuda, kus ta asub. Ta lamas 
varjus, põõsaste ja ajupuude keskel. Peidupaik, mille ta endale mõne tunni eest oli valinud, ei olnud 
sugugi halb. Kuid pikkamisi sai pealikule selgeks, et ta peab kõigest hoolimata tagasi künkale 
ronima, sest seal lamas ju vang! 

Pajuvõserikust välja pugenud, roomas dakoota mööda nõlva, mis varem naiste ja laste 
laagripaigaks oli olnud, üles künkale. Seal jõudis ta «piisonivanni», kus oli kaks päeva ja kolm ööd 
mööda saatnud. Seotud ponka lamas endises kohas. Tokai-iito vaatas kaugusse. Vaiksena ja tühjana 
laius maa tema ümber. Varsti hakkavad raisakullid ja hundid oma söömaaega pidama, pärast seda 
aga ei jutusta siinseist sündmustest enam ükski jälg. Enda kõrval lohus nägi Tokai-iito Punase 
Rebase pilbastunud päraga püssi ja võttis selle üles. Kodutelgis võib ta püssile uue lae voolida. . 

Pealik suunas pilgu jälle ümbrusele. Võik ja raudjas mära .ei hakanud ka pntegu kuskil silma. Aga 
Tokai-iito ootas midagi, õigemini kedagi. Kas orukäärust Karl Suurt tulistanud laskja on 
skalbiküttide ohvriks langenud või õnnestus tal nende käest minema lipsata? Kui ta veel elab, küllap 
ta end siis ka näitab. Tokai-iito teadis, kes too laskja oli. See oli tema verevend, siksika Mäekõmin. 
Siksika ülesandeks oli ju Tokai-iito võitlust jälgida ja karusalgale sõnumit viia. 

Kui taevas helenema hakkas, kerkis seljakul kasvavast rohust välja indiaanlane. End varjamata 
sammus ta üles kupli poole. Ta oli pikka kasvu ja sirge nagu oda. Tema ümber vallatles 
hommikutuul. 

Tokai-iitogi tõusis, et verevenda tervitada. 

«Valgete meeste silmis olid sina Tokai-iito,» ütles dakoota Mäekõminale. «Kas nad teavad, et sa ellu 
jäid?» 

«Ei tea. Nad pidasid mind surmavalt haava'tuks. Ma hüppasin Mudavette, aga ronisin hiljem jälle 
vargsi kuivale ja jälgisin valgeid mehi. Sinu vibu võtsid nad kaasa, ja lisaks veel ühe punase mehe 
skalbi, kelle ma tagaajamisel maha lasksin. Sellesama skalbi müüvad nad nüüd koos vibuga sinu 
skalbi pähe. Nad ratsutasid täiesti rahulolevalt minema.» 

«Näe!» Tokai-iito osutas vangistatud ponkale. «Siin lamab meie ainus vaenlane, kes teab, et 
Tokai-iito on veel elavate kirjas. Ta ei tohi mind ree'ta. Uatšitšunide jaoks on Tokai-iito surnud ja 
jääbki surnuks.» 

«Kas teed ta vagaseks?» 

«Tal on valida: kas surm - või elu koos karusalgaga.» dakoota vaatas vangile silma. Noormehe ilmes 
heitles kaine kaalutlus t:rotsi ja vaenuga. 

«Tuled sa oma telkidest või olid milahanskade teenistuses?» ,küsis Tokai-iito. . 

«Ponkadel ei ole enam telke,» vastas noor indiaaniane mõrult. «Nälg, dakootade nooled ja kuulid 
ning valgete meeste toodud haigusevaim on kõik meie sõdalased tapnud. Viimased ellujäänud läksid 
reservatsiooni. Mina jäin üksinda prleeriasse ja püüdsin koos ühe valge mehega kopraid.» 

«Kas sa ei taha karusalga telkidesse tulla ning seal koos meiega lapilisi piisoneid ja teravilja 
kasvatada?» 


«Maisi?» 
«Jah, olgu või maisi.» 
«Reservatsioonis?» 

«Ei, meie endi maa peal. Muld on siin viljakas.» Tokai-iito vaatas üle haljendavate niitude ja 

ruskete mullakühmude. «Siis ei tarvitse meil enam nälgida ega üksteist tappa.» 

«See on hea ja ma tahan seda.» 

«Ponkad ja dakootad kuuluvad ühte suurde siuu hõimuliitu. Me oleme kogu aeg vennad olnud, aga 
nüüd me teame, et me seda ka tegelikult oleme. Hau. Minu noor vend võiks ees mägedeni joosta ja 
karusalgale sõna viia, et Tokai-iito ja Mäekõmin peagi telkide juurde jõuavad.» 

Köidikuist vabastatud Šudegatša - Suiits - asus otsekohe teele. Imetlusväärse kiirusega laskus ta 
alla orgu. Mõlemad künkale jäänud pealikud nägid veel, kuidas ta üle jõe ujus ja põhjakaldal 
laiuvasse preeriasse kadus. 

Tokai-iito vaatas talle järele. Teisel pool orgu, milles 

voogas hommikune udu, kaugel lainja preeria taga kõrgus silmapiiril mäeahelik. Mäed paistsid 
tumedana, sest nad olid metsaga kaetud. Tokai-lito tundis neid kaugeid metsaseid mägesid. Just 
sinna oli ta soovitanud oma telkidel rännata. Ja kuskil seal, selgeveelise jõe kaldal aasade ja metsade 
rüpes seisavadki nüüd karusalga tipid: keskel nagu alati Tokai-iito ja Tšetansapa suured elamud koos 
Havandšita võlutelgiga. Nahkkatted on praegu juba üles keeratud ja hommikueinet soojendavad 
lõkked leegitsevad. Hobused on hakanud rohtu sööma ja koerad luusivad näljastena ringi. 

Kojujõudmisele mõeldes libises rõõmusära üle Tokai-iito näo. Ükski vaenlane ei seisa enam tema 
ja karusalga vahel. Ükski uatšitšun ei hooli enam käputäiest indiaanlastest, kelle olemasalu ja saatus 
Washingtoni Suure Isa võimupiires peagi unustatakse ja keda teisel pool Missourit mitte keegi ei 
tunne. Nüüd võib Tokai-iito oma inimestega vadatult uut elu alustadaega tarvitse enam tulutuiks 
võitlusteks jõudu raisata. Juba tema rahva lüüasaamise ja põgenemise aegu oli selge, et kunagi 
koidab uus päev. 

Kindlalt ja vapralt kõlas uhke ema Untšida laul, kes võis nüüd pealikute seltsis samuti koduteele 
asuda. 

Suur Maa aga jätkas oma teed ilmaruumis, pööreldes väsimatult hommikust õhtusse ja õhtust jälle 
hommikusse. Taas jõudis Põhja-Ameerikas kätte tund, mil päike inimeste ja loomade silmale maa ja 
taeva vahelt nähtavale ilmus. 

Kui valgus maale oli laskunud, tulid inimesed kaitsvaist elamuist välja. Kõige varem avanes 
Tšetansapa telk ja sissepääsu kõrvale laotatud nahktekkide alt lipsasid välja kaks poissi. Kõhnem 
neist oli niinesideme täna ära võtnud ja tema laubal punetas suur arm. Mõlemad läksid oja äärde 
suplema, juukseid korrastama ja rasvaga keha, ennekõike jalgu sisse hõõruma. 

Särav päike seisis nüüd juba silmapiiri kohal ja teisedki telgid olid .avanenud. Koerad haukusid 
näljaselt, kari ammus ja langetas pahaselt sarvi, kui poolmetsikud koerad liiga lähedale tulid. 
Ohitikat ei olnud täna nende huligas. See oli esimene, mis Karupoistele silma torkas. 

Tšotanka telgist tiriti välja köidikuis noormees ja seoti metsaserval puu külge. 
Hapedaa ja Tšaske nägid seda pealt. Poistel olid kulmud 

kortsus ja huuled kokku surutud. Kui vang üksi jäi, läksid nad tema juurde. 

«Šudegatša ponka hõimust,» lausus Hapedaa, «me tahame sulle ütelda, me usume sind. Me ei ole 
küll sõjamehed, vaid ainult poisid, ja itõenäoliselt ei vasta sa meile, nagu sa ei vastanud meie isale 
Tšetansapale. Parem oleksid sa võinud siiski lasta oma keelel temaga kõnelda. Aga sina vaikisid, 
sest sa tahtsid oma uhkust näidata. Ja nüüd tuleb sind surmata. Dakoota mehed ütlevad, et sa valeta- 
sid, sest Tokai-iito on siiamaani tagasi tulemata. Kuid Tšaske ja mina usume ikka veel, et sa tõtt 


rääkisid ja et Tokai-iito elab. Me hakkame seemneid külvama ja lapilisi piisoneid kasvatama. Sa oled 
valmis meid aitama ja sinust peab saama meie vend. Lase oma keelel meie isa Tšetansapaga 
kõnelda.» 

«Noored koiotid valelikust dakoota hõimust!» kostis vang. «Ma langesin teie püünisesse ja te 
tapate minu, nagu olete tapnud mu isasid ja vendi. Aga te loodate asjata, et ma teie ees paluma ja 
halisema hakkan.» 

Poisid seisid mõnda aega vaikides. Seejärel viis Hapedaa oma venna Tšaske metsa, kust kostsid 
Adamsi kirvehoobid. Poisid leidsid valge mehe ühel välul tööd tegemas. Ta noogutas lühidalt 
hommikutervituseks ning hakkas langelatud puud laasima. 

«Adams!» sõnas Hapedaa. 
Valge mees tundis, et poistel on talle midagi tähtsat ütelda. Ta katkestas töö ja jäi, kirves käes, 
ootama. 

«Mida me peame tegema, Adams?» küsis Hapedaa. «Karusalk vangistas Tokai-iito käskjala, kelle 
nimi on Šudegatša, ja tahab teda täna tappa. Mehed arvavad, et ta valetab. Tokal-iito ei tulnud eile 
päikesetõusu ajaks tagasi. Meie mõlemad aga usume, et Šudegatša sellest hoolimata tõtt rääkis. Me 
ei taha, et ta sureb. Seda esiteks. Aga teiseks rõhub meid veel üks väga tähtis küsimus. Luurajad 
teatasid piisonite ilmumisest ja mehed kipuvad nüüd jahile. » 

«Eks mingu. Minagi laseksin endale hea meelega ühe prae,» vastas Adams ja asus uuesti töö 
kallale. 

«See on hoopis iseasi,» kostis Hapedaa. «Miks ei võiks valge mees Adams, kes oskab künda, 
lüpsta ja maja ehitada, mõnikord ka piisoneid küttida? Aga need karusalga mehed, kes Tšoianka 
poole hoiavad, tahavad selle jahi 

käiguga tõestada, et parem on ikkagi metsikuid piisoneid küttida kui taltsaid kasvatada. Vaat milles 
on asi!» 
«Eks te peate ikka isaga rääkima. Mind ei ole nõukogu veel karusalka vastu võtnud.» 

«Adams arvab niisiis, et me peaksime end ise aitama?» küsis Tšaske. «Isa räägib ju nii vähe ja 
peailegi ei taha mehed teda piisonite jahtimise asjus sugugi kuulda võtta.» 

«Jajaa, raske on nähtavasti endisest tegevusest loobuda. Kuigi ma ei tea, mida te sellega. 
õigupoolest kaotate... peale ohu ja kevadiste näguripäevade. Aga kõigepealt katsuge siiski 
Hundipealiku eest hoolt kanda. Muidu saab ta veel otsa. » 

«Me viisime talle süüa,» ütles Tšaske. 
«See on ju tont teab mis!... Kui Tokai-iito ometi tuleks! 
Minagi hakkan juba lootust kaotama. Ega te ei ole luurajaid Missourile saatnud?» 

«Oleme killl. Aga Tokai-iitot nad sealt enam ei leidnud.» 

Poisid lahkusid Adamsist. niisama targalt kui olid tulnud. Niisuguses asjas oli ka raske aidata. 
Kõige tähtsam oli praegu nähtavasti «noorte koerte» õigele teele juhtimine, aga see oli juba Tšaske 
ja Hapedaa enda teha. 

«Kutsume «noored koerad» kokku!» otsustasid mõlemad juhid. 

Telkkülasse tagasi jõudnud, leidsid nad selle täis ärevust. Osa mehi oli puu külge seotud ponka 
ette kogunenud ja pilikas teda vaenulikult. Teised jälle seisid jahipalavikus oma piisonihobuste 
kõrval, oodates, millal Tšetansapa ometi kord käsu annab teele asuda, sest igaüks teadis, et luurajad 
olid toonud sõnumi metsikust piisonikarjast. Ka poisid olid edasiste sündmuste ootel hobuste ja 
vangi lähedusse ilmunud, nii et Hapedaal ja Tšaskel polnud vaja sõpru kaugelt otsida. 

Nad vilistasid nagu väikesed pealikud ning kutsusid niimoodi salkkonna kokku. 

Kindla eesmärgiga kogusid nad poisid just lagedale platsile puu ees, mille ikülge oli seotud 
vangistatud ponka. Nad kavatsesid meeste tähelepanu viimaselt poiste koosolekule juhtida. See ei 


olnud tavaline koosolek. Kõik, mida Hapedaa ja Tšaske seal ütelda tahtsid, tundus neile endilegi 
ennekuulmatu ja sundis neid kogu julgust kokku võtma. Kuid neil oli Tokai-iitolt saadud ülesanne. 
«Te peate mind aitama, poisid,» oli pealik neile Karukoopas 

öelnud. Praegu on Tokai-iito ise kaugel ning poiste kohus mitte ainult seekord, vaid iga päev tema 
tahte ja äratundmise eest välja astuda. 

Kõik poisid olid kokku tulnud ja seisid sõõris. 
Hapedaa ja Tšaske astusid ette. Sellest ajast peale, kui nad Havandšita võltsvaimudest võitu said, 
olid nad poiste silmis väga suure au sees. 

Esimesena kõneles Tšaske. Algul kuulasid ainult poisid, kuid peagi muutusid ka mehed 
tähelepanelikuks. Oli ju see, mis ta rääkis, midagi sootuks uut. Ja Tšaske Harkjalg kõnelejana oli 
samulti midagi uut. Punased mehed olid kõneosavad, ja kui nad isiklikes jutuajamistes väljendusidki 
ilühidalt, jäädes ülearuste sõnade vaenlaseks, siis nõukogu koosolekul pidasid nad headest 
kõnemeestest ometi lugu. Kõik nende ühised otsused tuginesid koosolekule ja kõnele. Seepärast 
harrastati nende juures kõnekunsti. Kuid Tšaske, arukas, kindla iseloomuga Tšaske, ei olnud siiani 
erilist kõneannet ilmutanud. Täna söandas ta esmakordselt nii paljude inimeste ees ja nii põhjalikult 
sõna võtta. Ilmselt oli küsimus ta:lle väga südamelähedane. 

«Dakaota poisid «noorte koerte» salkkonnast!» alustas ta. «Ennemuiste, kui Suure Karuema poeg 
veel karusalgale pealikuid sigitas, kuulus kogu maa, alates suurest veest, mille kohal päike tõuseb, 
kuni suure veeni, kuhu ta looja läheb, punastele meestele. Aga nüüd, kus Suur Karuema on surnud, 
ei kuulu see maa enam punastele meestele. Valged mehed on selle neilt ära võtnud. Karusalka peeti 
uatšitšunide reservaltsioonis vangis. Kuid ta põgenes ja tegi läbi raske teekonna. Vana Kaaren on 
surnud. Havandšita on surnud. Tatanka-jotanka on reedetud. Paljud meie isad, emad ja lapsed 
hukkusid lumes. Aga me ei ole väsinud. Me võitlesime ja saime lüüa. Meid sunniti võitlema, lroid 
meie relvad ei olnud head. Edaspidi võitleme hoopis paremare relvadega.» 

Tšaske tegi väikese pausi. «Noored koerad» kuulasid teda siiani heakskiitvalt ja mehedki jäid 
paigale ega vaadanud sugugi põlglikult. Küllap nad vist imestasid, et Tšaske oskab oma mõtteid nii 
hästi ritta seada ja lisaks veel ka kindlalt ja arusaadavalt esitada. Isegi mõned naised olid siia puu ette 
platsile vaatama tulnud ja leidsid aega pealt. kuulata. Nende seas oli Uinonaa, kelle kõrval seisis 
Sitopanaki, veidi eemal aga võis näha Välgupilve ja Srisalikku nelja sõbratari seltsis. Ka Mongšong- 

šaa, kes oli teada saanud, et tema pojad kogu küla tähelepanu ära'tavad, tuli nüüd telgist välja. 
«Aastatuhandeid on dakoota mehed ühtmoodi elanud,» alustas Tšaske uuesti. «Seepärast on 
vanade sõdalaste kogemused alati kõige suuremad olnud. Aga nüüd tuleb meil alustada uut elu, mida 
keegi meist veel ei tunne. Sellepärast peab ka iga poiss ise asjade üle mõtlema ja rääkima. Te olete 
kõik näinud meie väikest karu, kelle Suur Karuema Tokai-iitole andis.. Ta on alles väga noor ja peab 
iga oma sammu õppima. Niisamuti peame meiegi õppima uues elus uut moodi samme astuma, 
sööma ja võitlema. Tokai-iito, kes on justkui suur saladustemees, hakkab meile kõike õpetama. Nii 
nagu me seni alati tegime plaane piisonijahiks, sõjaks või telkide paigutamiseks ja nii nagu vooris oli 
igal mustangil, naisel ja sõjamehel oma kindel koht, niisamuti. teeme nüüd plaane uuteks tegudeks, 
aga mitte nii, et üks mees läheb sinna, teine tänna, üks lehma lüpsma, teine piisoneid küttima, ilma et 
nõukogu seda ühiselt otsustaks. üheskoos peame õppima kõike, mida oskavad valged mehed, aga 
peale selle tuleb meil säilitada ja õppida sedagi, mida valged mehed ei oska!» 
Tšaske tegi jälle pausi. Puu all vali'tses sügav vaikus. 

«Ma tahan teile öelda. . .» jätkas ta, kuid teda ümbritsev ootusrikas vaikimine mattis tal peaaegu 
hinge. Ta ahmis õhku ja teda valdas järsku taas endine esinemiskindlusetus. «Ma Itahan teile öelda 
Hapedaa suu läbi, mida ja kuidas meil tuleb õppida.» 

Tšaske- taandus, et Hapedaale ruumi teha. ««Noorte koerte» salkkonna poisid!» ütles Hapedaa. 


«Meil tuleb õppida valgete meeste kõnelevaid pabereid lugema ja kirjutama. Seda võib meile 
õpetada Adamsi naine Kath, kes on nõus meie juurde jääma. Meil tuleb õppida maalt vilja saama. 
Meie hõimu õed-vennad, kes põgenesid siia viieteistkümne suure päikese eest, oskavad seda juba, 
samuti nagu oskasid meie esivanemad. See ei ole häbi. Meil tuleb õppida kirjute lehmade valget 
piima jooma. . .» 

Nüüd võis märgata, kuidas mõned poisid ja mehed peaaegu avalikult sülitasid. 

«Argpüksid!» käratas Hapedaa südametäiega ning andis «kullipea-vendadele» Theole ja 
Thomasele märku, nagu varem kokku lepitud. Karjused tõid Hapedaa ette lüpsiku piimaga. 
«Vaadake!» hüüdis poiss. «Kas ei ole 

dakoota mehed koeramaksatantsu ajal tihtipeale omavahel võisteinud, kes kõige rohkem maksa 
suudab süüa? Kas dakoota mees tõesti piima eest pakku poeb? Häbenege, kes te sülitasite!» Hapedaa 
võttis kausi, ammutas piima ja jõi selle üheainsa sõõmuga ära. «Nägite! Või ei suuda te endast minu 
kombel võitu saada? Häbi peaks teil orema väikeste tüdrukute Välgupilve ja Sisaliku ees. Nemad 
joovad juba mitmendat päeva piima, kuigi nad selle esimesel korral niisamuti välja oksendasid nagu 
Tšaske ja mina.» 

Kõne kutsus esile heasoovliku ja kiitva naeru, mille seas ei puudunud ka pilkavad toonid. Tšaske 
astus jälle Hapedaa asemele. 

«Me rajame uued liidud!» ütles ta vapralt. «Punastel meestel on alati palju salaliite olnud. Aga 
teiste meeste tapmiseks ei ole meil enam liitu tarvis. .. Ja me ei ole ka nõus, et meie vend ponka 
hõimust siin puu küljes peaks surema.» Nüüd kergitati imestunult päid ja mehed nihkusid lähemale. 
Mida need poisid endale lubavad? Kas nad räägivad otsusest, mille tegi pealik, nende lihane isa 
Tšetansapa, ja mida üksnes nõukogu koosolek võib muuta? Tšaske nägi väga hästi, missugust 
tähelepanu tema sõnad äratasid, kuid ei lasknud end enam segadusse ajada. «Mispärast dakootad ja 
ponkad üksteist tapsid? Aga sellepärast, et valged mehed röövisid neih maa ja neil ei olnud enam 
piisavalt Jahimaid. Hakkame kõik piisoneid kasvatama, siis on meil palju toitu ja me võime 
omavahel rahus elada. Ponka tõi meile Tokai-iitolt hea ja õige sõnumi, kui ta ütles, et me peame jälle 
esiisade kombel põldu harima. Sõnum ise kinnitab meile, et ta on tõepoolest pealikut elavana näinud 
ja temaga rääkinud! Sest niimoodi kõlab ka Tokai-iito soov, mille ta Karukoopas meie kätte usaldas! 
Me ei tapa enam ühtki ausat punast meest ega ka head valget meest. Aga me jätame alles «ainult tõe 
kõnelejate» liidu, ja see olgu ühtlasi rahuliit. Kõige mehisemate ja targemalte meeste liit. «Noorte 
koerte» salkkonnast aga saab «kõnelevate paberite» salkkond. Sinna astub igaüks, kes tahab õppida 
uatšitšunide moodi kõnelevaid pabereid kirjutama ja lugema. Kõik uatšitšunide saladused on 
kõnelevatele paberitele üles tähendatud! Me õpime neid tundma ja paremini kasutama. Kes mõistab 
mu sõnu kui Suure 

Karuema tahet, astugu ette ja joogu siit lüpsikust piima! See on siis märgiks, et ta tahab iseendast 
võitu saada!» 

Tšaske viimaste lausete ajal tekkis jällegi uus, aga teistsugune elevus. Poisid ja mehed vaatasid 
metsa poole, sinna pöördusid ka naiste pead, kusjuures nende nägudele valgus nii piiritu rõõm, et 
Tšaske üksnes imesituse ja pingutusega lõpuni kõneles. Ei saanud ta ju kuidagi uskuda, et nende 
rõõm ainult tema sõnadest on tingitud. 

Ilmselt oli metsaserval näha midagi üpris erilist. Tšaske ei saanud enne sinnapoole vaadata kui oli 
kõige tähtsama välja ütelnud. Alles siis pöördus ta ümber ja nägi nüüd samuti, mida teised olid 
näinud.. 

Puude vahelt astus välja pikka kasvu nõtke mees. Ta lõhnas paakunud vere ja higi järele, käes oli 
tal purunenud päraga püss. Tema põlvede ümber surus rõõmust niutsuv Ohitika. 

Poisid tahtsid hüüda, kuid nii nagu ülejäänud külaelanikud, ei saanud nemadki sõna suust. 


Pikkamisi tuli lokai-iito üle aasa poiste poole, ja nüüd järgnesid ttalle metsast ka siksika 
Mäekõmin ja Mattotaupa ema Untšida. 

Pealik jäi .Hapedaa ja Tšaske kõrvale seisma ning ta nägu tõmbus naerukile.. «Mul on janu,» ütles 
ta, «sest me tuJime väga kiiresti.» Sellesama kausiga, millest Hapedaa oli joonud, võttis ta omakorda 
piima ja jõi kausi tühjaks. Siis ulatas ta selle Mäekõminale, kes järgis tema eeskuju. Sõnatult 
vaatasid imestunud lapsed, mehed ja naised seda kõike pealt... .. 

«Mehed., naised ja poisid!» võtltis Tokai-iito keset pidulikku vaikust sõna. «Tšaske ja Hapedaa 
rääkisid hästi, teie aga ei osanud. nende sõnadest veel täielikult aru saada. Laseme nüüd kõigepealt 
selle noore ponka vabaks, sest te näete, et ta kõneles tõtt ja et ma elan.» Tokai-iito läks vangi juurde 
ja vabastas ta köidikuist. Siis astus ta jälle omade ringi. 


«Punane Rebane on surnud ja Mattotaupa eest on kätte makstud!» lausus ta purunenud päraga 
püssi üles tõstes. Selle peale puhkesid valjud rõõmuhõisked. 

Auväärsed mehed ja lähemad sõbrad tulid pealiku juurde, poisid aga ei saanud temalt silmi lahti. 
Tokai-iito oli jälle nende keskel! 
Adams astus samuti lähemale. Pealik tervitas teda sõbralikult ning lugupidavalt. Valge mees jäi koos 
teistega 

Tokai-iito kõrvale, millest igaüks sai aru, et nüüdsest alates kuulub ta täieõigusliku liikmena 
karusalka. Adams oli esimene, kes jällenägemisrõõmus ka Hundipealikut meenutas. Viimase nime 
mainimisel andis Tsetansapa pealikule lühidalt aru, mis tol õudsel ööl juhtus. 

«Ma toon ta tagasi,» otsustas Tokai-iito. Tšetansapa noogutas ja seadis end koos pealikuga metsa 
minema. Karupoiste meel läks rõõmsaroaks, sest nemad olid toiduviimise ajal Hundipealikut näinud 
ja teadsid, et mure ning enesepiinamine röövivad talt pikapeale elu. Ainus, kes teda oma 
vahelesegamisega elule tagasi võis võita, oli Tokai-iito ise. 

Niiviisi väheks ajalks taas üksi jäetud, kogusid karusalga mehed ja naised vaikides mõtteid. 
Vabastatud ponka istus puu all, mille külge ta hiljuti oli seotud olnud, ja jälgis oma mustade 
silmadega teraselt, mis ümberringi !toimus. «Noored koerad» tulid tiksteise järel lüpsikust piima 
jooma. Kui juba Tokai-iito jõi, siis tahtsid nemadki näidata, et suudavad endast võitu saada. Nad olid 
nüüd oma mõlemale juhile väga uhked, uhkemad kui kunagi varem. Tšaske ja Hapedaa «rääkisid 
hästi». Nõnda Ütles Tokai-iito, kes võitis Punase Rebase ja maksis Mattotaupa eest kätte. 

Hapedaa ja Tšaske mõtted aga tegelesid sel ajal küsimusega, mida nad endale kuidagi seletada ei 
osanud. Ponka arvestuse järgi oleks Tokai-iito pidanud päev varem tagasi jõudma. Tokai-iito ise 
väitis, et nad olid Mäekõmina ja Untšidaga «väga kiiresti» tulnud. Kas nad tulid kuskilt ringi? Aga 
miks? Ja kuskohast? 

Selgusetuks jäi ka Tokai-iito arvamus piisonijahist, mida enamik mehi, seda ise tunnistades või 
tunnistamata, jahipalavikus ootas. 

Kulus peaaegu tund aega, enne kui Tokai-iito ja Tšetansapa koos delavaariga tagasi jõudsid. Nad 
toetasid teda kahelt poolt, et ta jõuetusest ja endale tekitatud vigastustest hoolimata püsti seisaks. 
Hundipealik ei vaadanud kellelegi otsa, tema pilk eksles kauguses. Tokai-iito talutas ta oma tipisse, 
ja võib-olla meenus delavaarile õhtu Hobusejõe ääres, mil Tokai-iito teda kui külalist esmakordselt 
oma telki tõi. Tookord oli ta seal paranenud ja pealikuga sõbraks saanud. Nagu toona, nii ka nüüd 
tegid Uinonaa ja Untšida haavatule aseme, sõprus Tokai-iitoga aga oli kindel ja vääramatu. Pealik 
ise tuli telgist 

jälle lagedale platsile meeste ja naiste juurde, ning kõik vaatasid talle lootusrikkalt vastu. Tšetansapa 


oli luurajate sõnumist Tokai-iitole kindlasti juba rääkmud. Küllap Tokai-iito teab, et praegu võiks 
piisoneid küttida! Tema huulil mängles naeratus, mida polnud kerge seletada. 

«Piisonid!» sõnas .ta kõikide mõtteid väljendades. «Seadke end valmis! Me läheme jahile! Aga kui 
tänane piisonijaht on lõppenud, kutsume kokku suure nõupidamise. Sellest saab kõige tähtsam ja 
tõsisem koosolek, mida dakoota mehed sadadest suurtest päikestest saadik on pidanud.» 

Kõlasid valjud rõõmuhõisked. 

Imekähku olid mehed piisonihobuste juures. Ka Hapedaa ja Tšaske tulid küttide hulka, ilma et keegi 
neid ära oleks .ajanud. Kui ratsanike rida Tokai-iito juhtimisel nelja kihutama hakkas, mõtles nii 
mõnigi mees viimasele toredale piisouijahile Hobusejõe ääres. Tollal seisis pealik enam kui saja 
jahimehe eesotsas, täna aga järgnes talle hädavaevalt tosin meest. Ähvardavalt ning võidurõõmsalt 
kõlas ikka ja jälle dakootade kume piisonijahi hüüd.. Need otsekui hiiglapiisonite sügavaist kõridest 
voogavad karjed panid kõrvad huugama ja sooja keskpäevaõhu värisema. Hapedaad ja Tšasket 
valdas ähmane, kuid kindel tunne, et nende jahiretkega on pealikul mingi oma plaan. Tokai-iito oli 
kiiresti tulnud ja järelikult ringi teinud. Vahest on ta seda piisonikarja juba oma silmaga näinud? 

Kapati nii kiiresti, et õhk. paljaste õlgade ümber vuhises. Mehed olid nagu arust ära. Ratsutati 
kaua, aga kari näis veel kaugel olevat, sest tuul ei toonud kaasa vähimatki müra, mida nii suur kari 
tavaliselt tekitab. 

Niitude vahele tungis kõrgendik. See paistis juba kaugelt, ja luurajate teadete järgi võis piisonikari 
sellesama seljaku läheduses asuda. Mehed, kes ei olnud ammuilma ühtki noolt piisonite pihta 
lasknud ega mahlakat ribi söönud, ratsutasid nagu pöörased. Nad ratsutasid nii nagu alati endistel 
aegadel pärast kevadega lõppevat talvist näljaperioodi. Nagu alati pärast päevade või nädalate 
pikkust piisonitantsu tantsimist ja «healt vaimult» piisonite palumist! Lausa õnnekaubana näis neile, 
et teised indiaanlased ei olnud selilest karjast veel haisu ninna saanud. Iga mööduv minut suurendas 
nende salajast hirmu, et keegi teine võiks neist ette jõuda. Sisimas olid nad 

Tšetansapale, kui see kohe jahileminekukäsku ei andnud, vastu hakanud. Kuid ilma tema loata 
polnud nad siiski söandanud tegutseda, sest olid ju «vaimud» Havandšita vastu ning Tšetansapa ja 
tema poegade poolt kõnelnud. Aga nüüd olid nad otsekui lummusest vabanenud. Kuulus kütt ja 
võidukas pealik Tokai-iito, kes oli Punase Rebase tapmise järel vaenlaste küüsist pääsenud, viis nad 
Jahile. Piisonid! Piisonid! Piisonid! 

Jahisalk jõudis kõrgendiku jalamile. Harjale ronimiseks olid mustangid sunnitud tempot aeglustama. 
Pikas reas ratsutati järsust rohusest nõlvast üles mäkke, kust igaüks lootis juba karja silmata. Aga 
isegi praegu ei kuuldud veel piisonite möirgeid. Nähtavasti olid loomad pärast luurajate siinkäimist 
edasi liikunud. 

Jõuti seljaku harjale. Mehed vaatasid alla lausikule rohumaale ja väikesele ojale. Nende näod 
tardusid. 

AIl lamasid surnud piisonid, korjus korjuse kõrval, kõik kollase karva, võimsa tumeda laka ja 
lühikeste sarvedega. Nad lamasid laiaolipillutatult just nagu lahinguväljal. Mõnel oli nahk maha 
tõmmatud. Korjuste vahel ringisörkivad täissöönud hundid pistsid nüüd põgenema. Väikesed koiotid 
klähvisid, tõmbasid saba jalge vahele ja kadusid. Karusalga mehed olid hulk aega keeletud. Mis 
nende piisonitega oli juhtunud? Kes neile jahti pidas? Kes jältltis liha valveta vedelema? Ja kuidas 
oli nii väikesel väljal võimalik korraga nii palju piisoneid tappa? Kus on küttide jäljed? Viimased 
näitasid, nagu oleks kõige rohkem kolm meest karja ümber nelja kihutanud. Tšapa hüppas hobuse 
seljast maha, et lähimaid jälgi uurida. Need kuulusid rautatud hobusele. Kütid olid olnud valged 
mehed. 

Tokai-iito kargas maha, ruttas alla ja avas mõne korjuse lõuad. Keeled olid ära lõigatud. Ta viipas 
kohe järgnenud meestele, et nad vaatama tuleksid. 


«Ajujaht,» seletas ta, «ajujaht kiirlaskerelvadega. Võetakse ainult nahku ja keeli, mille eest hästi 
makstakse ja mida on kerge kaasa viia. Ülejäänu jäetakse mädanema. Varsti ei ole preerias enam 
ühtki piisonit. See on Piisoni Billi ' töö. Ainuüksi tema ise on juba neli tuhat piisoniit tapnud!» 


IPiisoniBill (Buffalo Bill), õige nimega William F. Cody, varustas 1867. a. raudtee-ehituse 
ettevõtteid piisonilihaga. Hiljem lavastas Metsiku Lääne teemalisi tsirkuseetendusi. 

Mehed pudenesid vaikides laiali, vaatasid piisonid ükshaaval läbi ja tulid siis uuesti Tokai-iito 
juurde, kes neid sõnatult ootas. 

«Kuidas on?» küsis Tšetansapa. «Kas me võime liha rahumeeli endale võtta?» 

«Võime, Must Pistrik Päikesevihma poeg. Võime võtta kõik, mis tugevad hundid valgete meeste 
seas sellepärast vedelema jätsid, et see neile tulu ei too. Nemad jätsid vedelema, meile aga kulub 
marjaks ära. Siit saame liha miltmeks kuuks. Peale selle jätsid valged mehed maha terve hunniku 
juba nülitud nahku. Ise pistsid nad Mäekõminat ja mind nähes põgenema. Sattusime Mini-sose äärest 
telkide poole tulles neile peale; kuulsime laske ja tõttasime kohale.» Tokai-iito ja Tšetansapa jälgisid 
kolme sõdalast, kes mõnesaja meetri kaugusel uurisid Tokai-iito mainitud nahkade virna. «Naised 
toovad saagi homme telkide juurde,» jätkas pealik. «Me ei vii oma laagrit mujale, sest metsa ääres 
on tal väga hea koht. Ja keegi ei tule meid segama, kui me saagi sinna viime. Mõned valvurid 
võiksid juba praegu siia jääda ja hunte eemale peletada.» 

«Hau. On üsna selge, et niimoodi tapgvad valged mehed lührkeseajaga kõik metsikud piisonid. 
Tšaskel ja Hapedaal on õigus. Me peame lapiliste piisonite kasvattamise selgeks õppima. Nüüd 
hakkab igaüks sellest aru saama, isegi Tšotanka, kelle telk seisab alles teisel kaldal.» 

Tšotanka, kellest oli jutt, tuli aeglasel sammul nende juurde. Ta palus Tokai-iitot veel kord 
seletada, mis siin õieti oli juhtunud, vaatas momilt ringi ja ütles: «Nüüd ma mõistan, et metsikute 
piisonite vaimul, keda Havandšita vannutas, ei ole enam jõudu. Uatšitšunid on metsikust piisonist 
võitu saanud. Ta sureb. Ja kui meie ei taha samuti surra, siis tuleb meil midagi uut ära õppida.» 
Üheskoos panid kolm pealikut valvurid välja. 

Kainestunult ja kokkusurutud huuil.tega pöördusid kütid külasse tagasi. Teade piisonite tapmisest 
levis seal kulutulena. Korraldust ootamata võtsid Tšotanka ja kõik, kelle telgid veel teisel kaldal 
seisid, oma elamud pikema jututa koost lahti ja püstitasid taas ühise küla, kus igal telgil oli oma 
ammune kindel koht. Üksnes madude ja äikeselindudega võlutelk jäi üles seadmata. See oli välja 
surnud. 

Pealik kutsus oma ustavad sõbrad väikesele einele. 

Nagu kunagi Hobusejõe ääres, nii olid Uinonaa ja Untšida nüüdki matid maha laotanud ja kausid 
valmis pannud. Külalisteks olid Tšetansapa, Tšapa, Tšotanka, Ihasapa ja noored Kaarnad. Nende 
hulgast ei puudunud ka Hundipealik. Samuti oli kohal Mäekõmin, Uinonaa kõrval aga istus tema õde 
Sitopanaki, kelle jalge ees lamas kerratõmbunud karupoeg. Adams astus telki koos Thomase ja, 
Theoga ning tagatipuks tohtisid ka Hapedaa. Tšaske la Välgupilv sisse lipsata. Toitu jätkus kõigile, 
sest Uinonaa oli :keetnud suure potitäie piima ja tõstis seda nüüd varasema piisoniliha leeme asemel 
savikaussidesse, kust külalised seda luulusikatega sõid. Seejärel pakuti härjaribi, ja külalised naersid 
vastamisi, kui neil uut, nende suus õige läägena tunduvat toitu süües nägu veidi kõveraks tõmbus. 
Kuid söömaaeg ise oli rikkalik, ja rahuldatult läitis igaüks lõpetuseks oma piibu. 

Kobras oli end panka kõrvale sättinud. «Noh, kuidas siis on?» küsis ta nüüd temalt. «Kas sa tahad 
meie juurde jääda ja Meeõit naiseks võtta? Sa võid endale telgi ehitada. Ritvu siinses metsas leidub 


ja piisoninahad võime sulleanda. Tänane saak oli meil ju eriti rikkalik.» 

Šudegatša nõustus. Kõik rõõmustasid, et vapra ja kavala Kopra mured oma naistetelgi pärast on 
viimaks ometi murtud. «Aga te kohtlesite mind siiski väga halvasti,» ütles panka. «Ma lootsin, et te 
ilmutate suuremat rõõmu, kui teie juurde tuleb Tokai-iito käskjalg.» 

Pealik kuulis neid sõnu ja pöördus noore sõjamehe poole. «Sina, ponka, mõistsid mind kiiremini 
kui mõned minu sõjamehed, ja see teeb sulle au. Aga võta arvesse, et ma ei :käskinud sul karusalgale 
minu tuleku aega teatada ega maisikasvatamisest rääkida. Sa pidid ainult ütlema, et ma olen veel 
elus.» 

Šudegatša langetas pilgu. «Tõsi küll, ma olin liialt jutukas. Lobamoikka sa oma telkidesse võib- 
olla ei taha?» 

«Sa jääd meie juurde, nagu ma sulle juba Mini-sose ääres lubasin. Meil pannakse sind veel 
korduvalt proovile, mu noor vend, et sa võiksid oma julgust ja vaikimisoskust tõestada. Minu 
meestele ja mulle oled sa teretulnud! » 

«Hau!» hüüdis Kobras ja teisedki kiitsid järele. «Aga nüüd pean ma ju oma telgi jaoks mõne naise 
välja vaatama,» tähendas kavalpea. «Egas ma ometi eluaeg ise piima keetma hakka. . .» 

Mehed pahvatasid naerma ja Kobras ühines nendega rõõmsal meelel. «Jah,» jätkas ta, «ma võtan 
õige selle nöbininalise mustjalalese. Ta on päris tragi naisterahvas ja alati heas tujus.» Näis, nagu 
lööks sõdalane jälle kõhklema. 

«Mis viga?» küsis Tšetansapa, põrmugi varjamata, et lugu talle nalja teeb. 

Kobras ikirtsutas nina. «ühest naisest on ju telgis hirmus vähe!» 

«Võta siis kaks,» soovitas seni vaikinud Hundipealik. 

«Võib-olla lisaks veel mõni assiiniboin! Toitu on meil nüüd piisavalt, ja enam pole mingit ootamist 
kas piisonid tulevad või ei tule, sest meil on telkide juures omaenda kari.» 

Heatahtliku huumoriga pomises kavalpea endamisi: 

«Elame-näeme!» 

Telgi ees hävitas Ohitika härjaribisid. 

Õhtu oli juba käes, kui külalised tipist lahkusid. 

Samal õhtul toimus ka karusailga tähtsaim nõupidamine mäletamatuist aegadest saadik. Suur 
nõupidamistelk tehti lahti. Vastupidi endistele tavadele laskis pealik kokku kutsuda kõik salga 
liikmed, kõik; kes olid pooldanud reservatsioonist lahkumist, kõik, kes olid läbi teinud vaevarikka 
teekonna, kõik, kes tahtsid uut elu alustada ja olid selle nimel vapralt võidelnud. Kõik mehed, naised 
ja lapsed olid kutsutud pealiku sõnu kuuiama. 

Adams, Theo, Thomas ja Kath olid samuti kohail. Lapilisi püsoneid karjatasid seni ainult mõned 
väikesed poisid... 

Kotkasulgedest ehtes astus Tokai-iito oma inimeste ette. 

«Mehed, naised, poisid ja tüdrukud!» alustas pealik. 

«Nagu Suur Karuema on emaks karupojale, kes meiega üle Mini-sose kaasa tuli, nii on suur 
dakoota hõim ja vana karusalk meie ema. Aga karupoeg on uus elu ja meiegi oleme uus põlvkond. 
Meie hulka kuuluvad karusalga pojad ja tütred, Adams, Kath, Thomas, Theo, Šudegatša ja Tšapa 
George'i poeg. Meie hulgas on nii punlaseid, valgeid kui ka musti mehi, ja me tahame endale uuel 
viisil toittu hankida. Adams ostis meile lapilisi piisoneid, kes on niisama kasulikud kui metsikud 
piisonid, ehkki lõhnavad teisiti. Igaüks teist saab aru, et neilgi on nahk, liha, kõõlused ja luud. Meid 
võideti, sest 

me ei tundnud valgete meeste saladusi. Nüüd õpime me neid tundma. Kuid sealjuures ei unusta 


me ka oma isade saladusi, ja sellest kujuneb jõud, mis on tugevama uatšitšuni suurte huntide jõust. 
Maa, millel me hakkame ühiselt piisoneid, karjatama, aga hiljem ka vilja küilvama ja lõikama on 
meie ühisomand. ükski punane mees ei ole iial teise sulane olnud. Ei saa meist ka valgete meeste 
sulaseid ja samuti ei õpi me neilt, kuidas üksteist sulaseks teha. Me jääme õdedeks-vendadeks, nagu 
oleme alati olnud. Me oleme Suurelt Saladuselt igal hommikul rahu ja toitu palunud. Nüüd me teame 
saladust, kuidas rahu ja toitu saada ning kaitsta. Me hakkame seda tegema täie innu ja täie julgusega. 
Mitmesaja suure päikese eest saabus Ameerikasse üksainus laevatäis valgeid mehi, ja sadadel 
tuhandetel punastel sõdalastel ei olnud sellest laevast aimugi. Sellegipoolest - või vahest just oma 
vargse tuleku tõttu said valged mehed võidu. Enamik meist neid ju ei puutunud ja nad võisid 
kaugetest maadest teiselt poolt suurt vett ikka rohkem va[geid mehi juurde tuua. .. Praegu on 
punaste meeste ja naiste hulgas veel vähe neid, kes tahavad uut elu alustada: Valged mehed ei tea 
sellest midagi. Nende arvates me kas joome saladusvett, tantsime ja sureme, või saavad meist nende 
koolides valged mehed. Paljud punased vennad on väsinud. Punaseid reetureid aga pimestavad 
uatšitšunide dollarid. Nad ei näe algava päeva koitu. Seepärast võime me vargsi töötada ja rikkalikke 
kogemusi saada, mida hiljem oma punastele õdedele-vendadele ja headele valgetele meestele 
jagame. Me ei seisa vaenlaste keskel ihuüksinda. Ka meie vennad siksika hõimust hauvad suurt 
plaani. Nad hakkavad uatšitšunide musta saladust, millega nood oma tuleruuna liikuma panevad, 
maapõuest välja tooma ja on selleks juba tööriistadki leiutanud. Vaprad navahod lõunas kavatsevad 
ühiselt lambaid ja hobuseid kasvatada ning oma põuast maad harida. Ka nemad tahavad punasteks 
meesteks jääda. Me peame näitama, et meie mõtted ei ole aeglasemad ega käed kohmakamad. Meie 
vend Adams rääkis mulle, et vaeste valgete hulgas on salajasi liite, kes rahu ja õiglust tahavad. Kord 
saabub päev, mil me ka nendega võime ühineda. Meil tuleb oma toidu ja rahu eest väga kaua ning 
visalt võidelda. Kui meie lapsed või lapselapsed suudavad nende punaste ja valgete meestega, 

kes sedasama tahavad mida meie, üheks suureks salgaks ühineda, siis me võidame. Aga me ei tapa 
kõiki oma vaenlasi, nagu Havandšita veel arvas. Vaimud petsid vana manatarka ja tema pettis meid. 
Ta nägi, idas dakoota mehi ja naisi nende jahimailt lahkuma sunniti, ja oma tegude lunastamiseks 
suri ta vabatahtlikult leekides. Kui meie pojad ja tütred võidavad, ei kipu meie noormehed enam 
võitlema ja saaki saama nagu «punaste hirvede» noormehed, kui neil kõht täis oli ja nad end 
tugevana tundsid. Meie pojad ja tütred muretsevad toidust ja võidavad nälja; nad kõnelevad tõtt ja 
saavad võitu valest; nad võidavad kätte rahu, ja ükski õige mees ei tohi enam teist tappa. Meie lootus 
on võimas ja elu tugev nagu noorel karul. Ka loomad on meile vennad, ja me ei unusta kõnelemast 
koidiku õieltolmuga, vihmatuulega ja tiikidega rohelistel aasadel. Suurtele huntidele valgete meeste 
seas on kogu maa ainult kuld ja võim. Meie aga armastame maad nagu õde. Armastagem ka edaspidi 
maad, loomi ja kõtki rahuvendi ning olgem alati valmis nende eest verd valama! Meie raugad on 
meile õpetanud, et taevane äikeselind ei sigita ega sure. Tema elul ei ole algust ega lõppu. Elu on 
surmast vägevam. Ja meie seisame selles elus koos oma uue saladusega. Hau!» 

Mehed, naised ja lapsed ütlesid pealiku sõnade peale jah ning arutasid siis üksikasjalikult, mida 
igaüks tulevikus tegema hakkab. Senine sõjapealik Tokai-iito valiti ümber rahupealikuks. 

Keskööl, kui nõupidamistelk tühjenes, läksid Adams ja Kath üheskoos oma palkonni poole. Öises 
taevas sirasid tähed. 
«Kas sa tahad niisugust elu elada?» küsis Adams oma noorelt naiselt. 

«Jah, Adams, me tahame. Nüüd ei ole me ju enam üksinda. Oleme leidnud mimesed, kes tahavad 
vendadena rahus elada. Lõpp on hea, Adams.» 

«Jah, seda ta on, sest ta on algus.» 


AJALOOLISI MÄRKMEID 
(Tõlgitud lühendatult) 


Uurijad on otsinud inimeste ja loomade luid ning !tööriistade ja relvade jäänuseid ka Ameerika 
iidseist kivi!mikihtidest. Viimaseil aastakümnel! on seal mitmest paigast luid ja kivirelvi leiltud. 
Neist leidudest järeldub, et miljonite aastate vältel ei asustanud Ameerikat inimesed, vaid ainult 
loomad. Näib, et tänaste indiaanlaste esivanemad avastasid Ameerika alles umbes 15 000-20 000 
aastat tagasi. Tollal oli kaugel põhjas, Siberi ja Alaska vahel, veel maismaasild, mis hiiljem jagunes 
paljudeks saarteks. Üle selle maismaasilla rändasid tohutud loomakarjad: piisonid, metshobused, 
mammutid ja elevandiltaolised mastodonid. Viimase jääaja jooksul järgnesid metsloomadele Siberist 
kütid, kes jäävaba Yukoni oru kaudu tungisid Ameerika sisemaaile. Sealt liikusid nad edasi Lõuna 
Ameerikasse ja asustasid terve suure maailmajao. Põhjas olid nad pikka aega ühenduses oma Aasia 
kodumaaga. Siberist tulid Ameerikasse üha uued sisserändajate voorid. Hajutatult asustasid nad 
ääretu maa, kusjuures kujunesid välja erinevad keeled ja inimtüübid. Ent kõikidel oli pruun nahk, 
mustad juuksed ja hulk teisi ühiseid tunnuseid. Neid Ameerika ürgelanikke nimetataksegi indi- 
aanlasteks. 

Ameerikasse rännates olid neil kivist tööriistad ja relvad. Oma uutes elupaikades aga arendasid 
nad pisitasa paremat tehnikat, niisamuti nagu Aasia, Aafrika ja Euroopa inimasukad. Mõned indiaani 
rahvad töötlesid juba kulda, hõbedat ja vaske. Neist said põlluharijad ja 

loomapidajad, kes valmistasid kauneid pottsepa- ja kudumistooteid. Kõige kõrgemad kultuurid 
kujunesid Kesk- ja Lõuna-Ameerikas ning Mehhikos -. inkadel, maiadel ja .asteekidel. Need 
indiaani rahvad püstitasid suuri templeid, ehitasid linnu ja oskasid niisutussüsteeme rajada. Isegi 
kaljumägedest raiusid nad välja vägevaid templeid ja kiviskulptuure. 

Ka tänapäeva ühendriikidele ja Kanadale kuuluvail aladel elunenud indiaanlased olid paiksed. 
põlluharijad. Kirdes, Suure Järvistu ümbruses, elasid irokeesid, kelle elu on eriti heaks näiteks 
inimeste elus sugukondlikus ühiskonnas. Irokeeside juures võis sugukonna koosolek pealikuid valida 
ja tagandada: Sellest koosolekust võtsid võrdõiguslikult osa nii mehed kui ka naised. Irokeesid 
ehitasid pikki puumaju, kus elasid koos paljud perekonnad. Maisipõld oli ühisomand. . . Mississippi 
ja tema lisajõgede äärseile viljakaile maadele rajasid arvukaid külasid siuud ja muskoogid. Nende 
hõimude keeled olid omavahel sarnased. Siuude hulka kuuluvad dakootad ja muskoogide hulka 
seminolid. Nad püstitasid savist valle ja templeid, kasvatasid maisi ja tubakat ning pidasid koeri ja 
kalkuneid. Sellega rööbiti käisid nad jahil ja püüdsid kalu. Nad punusid korve ning olid meistrid 
puud voolima ja kuduma. Hõimud kauplesid omavahel elavalt. Nad astusid ühendusse metsaradadel 
ja sõitsid kanuudega mööda jõgesid. Kord tegid siuud isegi katset oma paatidega Atlandi ookeani 
ületada. Muskoogid püstitasid esiaja suurima, täisnurkse ja astmeliselt ehitatud muldpüramiidi, mis 
võttis enda alla 71400 m2. 

Ül'gaegseist loomadest olid mastodon, mammut ja metshobune vä:lja surnud. Väljasuremise 
põhjused pole veel teada. Üksnes piison püsis. Miljoniliste karjadena liikus ta Mississippi jõgikonna 
mahlakail rohumaadel ja ka läänepoolseis preeriais. Viljakal maal tundsid inimesed vaevalt 
toidumuresid. Indiaanlastel jätkus aega paljudeks pidudeks ja mängudeks. Rahupealikust peeti 
hõimus rohkem lugu kui sõjapealikust. Põhja-Ameerika indiaanlased olid rõõmsameelne, siiras ja 
vapper rahvas, kes armastas oma vabadust. 


1 Hokeeside elust jutustab ka Anna Jürgeni raamat «Sinine lin(l» (sari «Seiklusjutte maalt ja 
merelb, Eesti Riiklik Kirjastus, Tallinn 1958). 

Kui indiaanlased olid üle 15 000 aasta maad asustanud ja harinud, ilmusid äkki uued avastajad. 
Sedapuhku ei tulnud need Ida-Aasiast, vaid suure Euraasia mandri läänerannikult. Esimesed olid 
viikingid. Nende asulad aga hävisid üsna varsti. Alles siis, kui türklased 1453. aastal 
Konstantinoopoli vallutasid, tekkisid eeldused Ameerika taasavastamiseks maailmaajaloolises 
tähenduses. Nimelt lõikasid türklased ära Euroopa kaupmeeste tee Indiasse ja Hiinasse, takis'tades 
seNega nende üllkasulikku kauplemist Ida-Aasiaga. Seepärast otsisid Euroopa kaupmehed ja 
valitsejad visalt teist teed Indiasse, mida türklased ei oleks saanud kontrollida. Neil otsinguil 
maabuski Kolumbus 1492. aastal Kesk-Ameerika saartel. Ta arvas, et on jõudnud Indiasse, ja 
nimetas seepärast inimesi, keda seal kohtas, indiaanlasteks. En1 peagi selgus, et avastatud maa ei 
olegi India. Nüüd asusid uued ärimehed ja seiklejad Indiasse läbipääsu otsima. Noil retkedel 
avastasid nad Ameerika maailmajao üha uusi alasid. Lääne-Euroopa valitsejais ja kaupmeestes 
tärkas tolle viljaka ja kullarikka maa järele aina suurem iha. Kuueteistkümnendal sajandil 
maailmariigi moodustanud hispaanlased alistasid Lõuna- ja. Kesk-Ameerika ning Mehhiko ja panid 
tervele Põhja-Ameerika Läänele käpa peale. Nad hävitasid inkade, maiade ja asteekide 
kõrgkultuurid, tehes nende templid ja linnad maatasa. Kõik kuld- ja hõbeaarded, mis kätte saadi, 
veeti Hispaaniasse... Inglased rajasid oma asumaa Põhja-Ameerika idarannikule, prantslased tungisid 
Mississippi orgu. Indiaanlastel, keda nad kohtasid, oli kombeks värvida end punase värviga - vere 
värviga, elu sümboliga -, mistõttu valged sissetungijad võtsidki indiaanlase kohta kasutusele 
nimetuse «punanahk» või «punane mees». 

Niipea kui Ameerilka Igipääsetavamad osad olid vallutatud, läksid kolonisaatorid omavahel riidu. 
Samal ajal tõusid asumaad üles emamaade vastu. Inglismaa anastas Prantsusmaale kuulunud 
Kanada. Ühendriigid kuulutasid end Inglismaast sõltumatuks. 

Koos tööstuse arenguga üheksateistkümnendal sajandil toimus Põhja-Ameerika asustamine kiires 
tempos. Farmeritest pioneerid, kes olid ürgmaa üles harinud, aeti nüüd minema nagu varem 
indiaanlased. Nad pidid taganema «maahaide», suurte krundiühingute ees. Nende vastupanu surmi 
veriselt maha, nende needused haihtu- 

sid tuulde... Risti läbi Põhja-Ameerika ehitati ida- ja läänerannikut ühendavad raudteed. Tekkisid 
suurlinnad. Põhjaosariikide töösturid alistasid lõunaosariikide plantaatorid. Kahekümnendal sajandil 
muutusid Ühendriigid maailmariigiks. Lõuna-Ameerika jäi neist poliitiliselt ja majanduslikult 
sõltuvaks. Algselt Venemaale kuulunud Alaska ostsid Ühendriigid 1867. aastal tsaarilt ära. 

Indiaanlaste vastu, kes olid sisserännanute suhtes esialgu abivalmilt ja külalislahkelt meelestatud, 
alustati peatselt verist ning salakavalalt sõda. Valged mehed ei võidelnud nende vastu ainult relvaga. 
Nad tõid maaile nakkushaigusi ja hukutasid pärismaalasi viinaga. Indiaanlastega sõlmiltud lepinguid 
käsitasid nad enamikus juba mõni aasta hiljem lihtsalt paberilipakatena, millel polnud enam mingit 
tähendust. Kohutavalt julmad vormid võttis valgete ja punaste meeste võitlus Põhja-Ameerikas eel- 
kõige nõndanimetatud «isade palverändurite» 1 tegevuse tagajärjel. 1620. aastal saabusid need laeval 
«Mayflower» Ameerikasse, sest Inglismaal kiusati neid nende puritaan!ike veendumuste pärast taga. 
Need usufanaatikud nägid indiaanlastes paganaid, keda tuli hävitada. Indiaanlastel ei olnud nende 
silmis vähimaidki inimõigusi. Puritaanid skalpeerisid nende mehi, naisi ja lapsi, nad maksid skalpide 
eest ning andsid koguni välja skalpide hinnakirja. 

Algul olid indiaanlased oma kaitsesõdades sissetungijate vastu ülekaailus. Neil olid väga teravad, 
lapsest saadik treenitud meeled ja nad oskasid palju paremini :kõiki maastikueeliseid kasutada. 

Kuulsaks on saanud inglise kindrali Braddocki lüüasaamine. Militsaohvitseri, hilisema USA 
presidendi George Washingtoni hoiatust kuulda võtmata käskis ta oma 1400 mehel koos suure 
vooriga muusika saatel põlismetsa marssida, kus otavate pealik Pontiac oma 600 indiaanlasega neile 
ootamatult kallale tungis. Valgete kaotus olli täielik. Suurtükid ja moon jäid indiaanlaste kätte, 


enamik sõdureid hukkus, kindral Braddock ise langes ning väeosa riismed päästsid end paanilise 
põgenemisega. Kuid üha suurenev valgete hulk ja nende parem relvastus etendasid hiljem otsustavat 
osa. Valged mehed võiltsid ja indiaanlased kihutati minema. Pärast Suure Järvistu ümbruse ja Põhja- 
Ameerika idaranniku vallutamist tungisid val- 

I Ingl. k.: Pilgrim Fathers. 

ged Ohio jõgikonna maile, praegusse Kentuckysse. Ilu ja viljakuse tõttu ristisid esimesed asukad 
selle «jumala aiaks». Neile järgnenud asunikud aga muutsid selle peagi «süngeks ja veriseks 
põrguks». Siis nihutati indiaanlaste ja valgete vaheline «piir» üle Mississippi. Lõpuks käis võitlus 
indiaanlaste viimase varjupaiga, kauge Lääne karmide ja metsata preeriate ümber. 

Seal kohtasid valged anastajad tugevaid ning vabadust armastavaid teton-dakoota hõime, kes 
varasemail sajandeil olid ühise suure siuu-dakoota hõimurühma liikmeina elanud viljakail ja 
ulukirohkeil Mississippi aladel. Ent teised vailgete survel idast taanduma sunnitud hõimud tõrjusid 
omakorda teton-dakootad nende asualadelt välja. 

Viimastel tuli seni asustamata läänepoolsetesse preeriatesse rännata ning jälle küttidena esiisade 
nomaadielu alustada. Seda soodustas asjaolu, et valged olid Ameerikas vahepeal väljasurnud hobuse 
uuesti sisse toonud. Nende juurest ärajooksnud hobused metsistusid ja sigisid preeriais suurteks 
karjadeks. Preeriahõimud püüdsid ja taltsutasid neid metsikuid hobuseid ning võisid nüüd ratsa pii- 
soneid küttida, sest piison oli preeriahõimude ainuke toidus. 

Seni veel põlluharimisest elanud idapoolsed dakoota hõimud alistati 1862. aastal pärast vihast 
võttlust Minnesotas. Vapraimad neist põgenesid Kanadasse. Kui läbi Ameerika rajati esimene 
Vaikse ookeani raudtee ja Mustadest mägedest leiti kulda, algas suur pealetung ka läänepoolsetele 
dakoota hõimudele. See oli viimane indiaanisõda. Teton-dakootad võitsid kahe kindrali väeosi. 
Dakoota võidutkate juhtide Istuva Sõnni ja Pöörase Hobuse kuulsus tungis isegi Euroopasse. 1876. 
aastal piirasid dakootad kindral Custeri ratsaväe sisse ja hävitasid ta täielikult! Custer ise sai surma. 
Kuid 1877. aastal olid dakootad sunnitud rahu paluma, sest neil lõppes laskemoon. Pärast ligi 
kahekümne aasta pikkust võitlust andsid nad relvad ära. 

Indiaanlaste kiviaegne kultuur alistus lõplikult rauaaja masinate ajastule. dakootasid sunniti 
reservatsiooni minema, kus neid hoilti nagu vange. Käputäis dakootasid põgenes Kanadasse. Isegi 
üks terve küla lahkus öösel puudulikult valvatud reservatsioonist. Kanadas võisid need vähesed 
põgenikud vabalt elada ja töötada. Ent suured Kanada mustjalgindiaani ja assiiniboini hõimudki 
suleti reservatsiooni. Reservatsioonis olles üritasid dakootad veel 

üht ülestõusu, mida nimetati vaimudetantsu liikumiseks, kuid seegi suruti maha. Agentuuri 
teenistuses seisnud purjus indiaanlastest politseinikud tapsid indiaani rahva kangelase Istuva Sõnni. 
Sellega olid indiaani sõjad lõppenud. 

Tänapäeval on Ameerika põliselanikud alistatud, välja arvatud vähesed riismed Lõuna-Ameerika 
ürgmetsades. 

Nende valged võitjad püüdsid neid omal ajal orjadena tööle panna. Selleks määratud indiaanlased ei 
näinud enam võimalust aktiivseks vastupanuks ning nad surid massiliselt. Valge mees ei saanud neid 
orjadena kasutada. Järgiti munga Las Casase nõuannet ja imporditi nende asemele neegerorje. 

1940. aastal hinnati indiaani elanikkonda Ameerikas 30-40 miljonile ja koos segaverelistega 60- 
80 miljonile. Lõuna-Ameerika ja Mehhiko «indiod» elavad proletaarset elu. Nad on vormiliselt 
vabad, aga majanduslikult ekspluateeritavad ning neid hoitakse viletsuses ja harimatuses. Paljud 


«indiod» on sattunud alkoholi küüsi. Aga nad ei ole veel unustanud oma rahvusmälestusi, mis virgu 
tavad neid rahvuslikule ja proletaarsele vastupanule. Veel praegugi kõnelevad Mehhiko indiaanlased 
oma, ülekaalukalt asteegi keelt.. 

Veelgi rängem on indiaanlaste olukord ühendriikides ja Kanadas. Kokku loendataikse sealseid 
indiaanlasi alla miljoni ja nad on ohtlikult lähedal väljasuremisele. Pealegi elavad nad hajali ja lahus 
indiaanlaste põhimassist Mehhikos, Kesk- ja Lõuna-Ameerikas. Valged võitjad on nad 
reservatsioonidesse sulgenud. Ainult vähestel on õnnestunud seda saatust vältida ja iseseisvalt uut 
elu rajada. USA lõunaosariikides kehtestatud eriseadusi värviliste suhtes laiendatakse ka 
indiaanlastele. Kanadas on rohkem vaba maad ja kanadalaste arusaamades enam sallivust. Seda 
eelist on kasutanud juba kolm Kanada indiaanlaste põlvkonda, ja see annab nende juures ka tunda. 
Järelikult ei olnud asjatu, et rühmad kõige erinevamatest hõimudest - šalhaptinitest, dakootadest, 
šaieenidest - kirjeldamatute vaevade ja ohvrite hinnaga ühendriikidest Kanadasse põgenesid. 
Tänapäevasel Põhja-Ameerika indiaanlaste rahvuslikul liikumisel ei ole !hõimude tühise rahvaarvu 
tõttu niisugust massibaasi nagu LõunaAmeerikas ja Mehhikos. Ent kunagised preeriaindiaanlasedki 
ilmutavad uut vastupanujõudu. 

Ajalehed ja ajakirjad püüavad kujutada Põhja-Ameerika indiaanlast reservatsioonis ikka veel 
rahuloleva, tüsenenud näituseeksponaadina. Seesuguseid elemente leidub, kuid tõde tervest indiaani 
rahvast USA-s ja Kanadas näeb teisiti välja. Reservatsioonid sarnanevad üha kitsamaks muutuvate 
vanglatega. Aastakümnest aastakümnesse, tänapäevani välja, on viljatuid alasid vähendatud ja 
indiaanlasi ümber paigutatud. Keegi ei pääse reservatsiooni ja kuni 1924. aastani ei tohtinud ükski 
punane mees sealt lahkuda. Sellest alates on üksikuil indiaanlastel siiski lubatud reservatsioonist ära 
minna. 

Kuid äraminekuga loobub ta ju vahetust kokkupuutest hõimuga, sest loomulikult ei lubata, et terved 
hõimuosad teistesse paikadesse elama asuksid. 

Reservatsioonide haldurid, nii nimetatud agendid, olid algul enamikus eruohvitserid. Paljud neist 
ei viibinud ise üldse reservatsioonides, vaid pidasid seal asendajaid. 

Pahatihti olid need asendajad ebaausad ning sahkerdasid osa indiaanilastele määratud normidest 
maha. Lõpuks võttis korralagedus niisuguse ulatuse, et agente kohustati seadusega reservatsioonis 
elama. Kuid isegi hea majandamise korral ei piisa indiaamastele eraldatud piirkondadest nende 
toitmiseks. Ürgkogukondlikus ühiskonnas elanud indiaanlased ei tundnud klassivahesid ega omandi- 
õigust maale. Reservatsioonis aga taheti neid sundida maad tükeldama ja üksikperedele jagama. 
Esiotsa hakati sellele ühiselt vastu, kuid 1887. aastal anti välja seadus, millega kohustati neid 
maajagamist ette võtma. Aga seal, kus hõimu ühtekuuluvustunne on küllalt tugev, töötavad 
indiaanlased veel praegugi ühisel maavaldusel. Indiaanlaste hooldamine läks niikaugele, et nad isegi 
koolilapseeas ei tohtinud juukseid enam harjumuspäraselt patsides kanda, vaid pidid need lühikeseks 
lõikama. Need, kes tahtsid vastupanumeelsust näidata, ei hoolitsenud lühikeseks lõigatud juuste eest, 
jättes need kammimata. Tõsiseks ohuks on olnud viin, mille läbi on tuhanded indiaanlased 
allakäinud, petetuina ja kerjustena surnud. Paljud on reservatsioonikuudis muutunud osavõtmatulks 
ja tuleviku vastu ükskõikseks. Kuid andeka ja üllameelse rahva vastupanuvõime ei ole siiski veel 
murtud. Nende meeste vaim, keda luuletajad ikka ja jälle on ülistanud ning kelle võitlust Ameerika 
ja Euroopa rahvad kunagi hinge kinni pidades jälgisid, elab tänapäevani. Kannatlikult ja visalt 

töötab ta reservatsioonides paljude andekate inimeste näol tuleviku heaks. Mitmed väljapaistvad 
dakootad ja mustjalad on avaldanud trükis oma mällestusi vabaduse ja sellele järgnenud ailistatuse 
aegadest ning informeerinud meid kõige paremast, mis neil oma rahva kohta öelda on. Nende teome 
kaudu tunneme me indiaanlast, tema argielu, kombeid, saatust, lootusi ja piinu. Nad ei saanud küll 


päris vabalt kirjutada, sest nende raamatuid kirjastasid valged võitjad, kuid sellegipoolest on neil 
õnnestunud oma tulevikukavatsusi arusaadavaks teha inimesele, kes tahab neist aru saada. 

Punased mehed ja naised seisavad alles lähedal ürgkogukondliikele suhetele. Patjud on vanade, 
nõidus- j,a ebausuettekujutuste kütkeis. Sageli on need just niisugused inimesed, kes tahavad 
indiaanlaste kultuurilist erakuelu säilitada ega tunne siiani ühtki teist maailmavaadet, millele oleks 
võimalik oma vastupanu rajada. Neil kõigil rtuleb veel paljus järele jõuda, et oma võimeid kaasaegse 
«teaduse ja «tehnika tasemel rakendada. Aga ühes on nood vanemate ja vanavanemate kogemuse 
põhjal ürgkogukondlikku elu tundvad mehed ja naised meist kaugel ees: see on nende 
ühitekuuluvustunne. Ürgkogukonnas kehtinud üheõigusluse, vastastikuse abivalmiduse ja siiruse 
osas ole:ks meil nendelt pailju õppida. 

Arvamus, et indiaanlased jäävad teatud liiki looduskaitsepargi vaatamisväärsusteks ja surevad 
pikapeale välja, ei ole kinnitust leidnud. Indiaanlased ei taha olla muuseumiesemed, vaid elavad ja 
arenevad inimesed. Tõsi külli, suremus reservatsioonides on tänapäevani erakordselt suur, eriti laste 
hulgas. Paljud täiskasvanud surevad kopsutuberkuloosi. Arstiabi ei ole piisav ega muutu ka 
paremaks. Iga tuhande seltsmesaja siuu-indiaanlase kohta tuleb üksainus põetaja, ja seda tuhande 
viiesaja kilomeetri raadiuses! 

Ääretut rohelist preeriat, vaba indiaanlase viimast kodumaad, ei koheldud muuseas põrmugi 
paremini kui indiaanlast ennast. Kaua aega olli see maa karjakasvatuse teenistuses. Kui nisuhinnad 
kolm aastakümmet tagasi tõusid, kooriti rohukamar ära ja künti maa üles. Ammendamatult viljakale 
maale ilmusid voogavad nisuväljad. Teraviljaühistud lõikasid Lääne uue «kulla» pealt enneolema- 
tuid kasumeid. Aga kümme aastat hiljem puhlkes suur majanduskriis ja ühistud lõpetasid põldude 
harimise. See 

oli aeg, mil nisu kütteks põletati. Ent nüüd leidis söötis põldudel aset kohutav loodusõnnetus: 
mäenõlvadel kasvanud metsad olid maha raiutud ja põhjaveetase seeläbi langenud. Põua ajal lamas 
must viljakas huumusmuld tolmuna hiiglaslikel maa-aladel Texasest Dakotani. Tormid aga 
raevutsesid lageda maa kohal nagu varemgi ning kihutasid kaitsmata huumusmuna tolmupilvedena 
Bostoni ja Washingtonini. Kümnendik preeriapinnasest hävis täielikult, ülejäänu harimine ei tasunud 
end enam. Mõne puhkusaasta järel algas taas loodusjõudude hävitustöö maa kallal, millelt röövelliku 
kasutamise tõttu oli võetud tema looduslik kate. Sinna, kus kunagi laiusid rohelised aasad ja seejärel 
kollased nisuväljad, on tänaseks jäänud vaid tohutu «tolmukauss». Vabad indiaanlased aga oleksid 
elanud preerias veel tuhandeid aastaid looduse enda andidest. 

Niisugusel maailmaajaloolisel taustal toimub meie jutustuse tegevus. Vanad tuntud indiaanilood 
on indiaanlast meile ainulit röövli, mõrtsuka või sureva «punase džentelmeni» osas näidanud, 
kusjuures sissetunginud valgete meeste vastaseid on enamasti kujutatud röövlite ja mõrtsukatena, 
nende sõpru aga aumeestena. Kuid oma tulevikus veendunud endine preeriaindiaanlane ei ole röövel 
ega surev mees. Seesugusest indiaanlasest oleme me tänapäevani vaevalt midagi kuulnud ja 
teadmatuse tõttu ei taha paljud isegi uskuda, et ta olemas on. Meie jutustuse ülesanne on teda enda 
jaoks avastada, mõista ning tema välises ja sisemises võitluses saata. Jutustuse põhijooned vastavad 
aastate 1876-1878 ajaloolistele sündmustele. Mitte kõik üksikasjad ei ole toimunud just seal ja sel 
ajal, aga peaaegu kõik nad on indiaanlaste ajaloos korduvalt, mõned koguni saja- ja tuhandekordselt 
aset leidnud: viina laastav mõju indiaanlaste hulgas, halastamatu võitlus kulla pärast, fordi 
hävitamine sõjakavaluse abil, varata valge mehe saatus, põgenenud neegerorja vastuvõtmine indiaani 
hõimu, relvadega sahkerdajate minemakihutamine, hulljulged ja koomilised seiklused piisonijahil, 
pealiku reeturlik vangistamine, üksikisikute ja tervete rühmade põgenemine reservatsioonist, rännak 
talvel ja jälitamine sõjaväe poolt, laul vaprusest, mida indiaani ema ööd kui päevad laulab 
vaenlastest ümberpiiratud pojale, kõikide punaste meeste omavaheline rahusõlmimine ning lõpuks 
esialgu mõne üksiku 

otsus isegi kaotuses uut teed otsida ja sellega kaotusest üle saada. See otsus tekitas kodumaalt 
väljaaetud ja allaheidetud dakootade vahel suuri sisemisi lahkhelisid. Nagu ajaloos ikka, nii leidus 
siingi pärast lüüasaamist elemente, kes läksid reetmise ja mõrvadeni. Väsimus ja fanatism võitlesid 
teineteisega. Isegi vastutustundelised inimesed ei olnud kindlad, kas valitud tee on õige. Kuid 
tulevikukandjad ei kaotanud rahu ega meelekindlust. Peaaegu kujutlematuis kannatusis ja raskusis 
tegid nad tõeks sõnad: «Indiaanlane sureb ainult siis, kui ta tahab!» Aga ta ei tahtnud! 

Rängad võitlused ja kannatused, mida indiaanlased olid sunnitud läbielama, ei ole tsiviliseeritud ja 
alles tsiviliseerimata inimeste kokkupõrke hädavajalik kaasnähtus. Praktiliselt on võimalik, et 
kõrgeltarenenud rahvas vähearenenud rahvast aitab, lämmatamata tema vabadust ja rahvuslikku 
iseseisvust. 

Paljud indiaanlased teavad seda juba ning võtavad osa üldisest võitlusest rahu ja õigluse eest. 

Me kurvastame koos nendega hävitatud metsade ja preeriate ning valatud vere üle. Me.. 
kurvastame indiaanlasrte hävitatud kultuuri üle. Kuid me ei allu kurbusele sentimentaalselt. Meie 
kurbusest aitab üle veendumus, et väärtuslikemad rühmitused selle tagakiusatud ja allasurutud rahva 
hulgast ühendavad oma pingutused meie omadega. Rahu, toidu ja õigluse eest võideldes võitleme 
me ka seesuguste meeste ja naiste laste ning lastelaste eest, nagu neid kujutatakse meie jutustuses. 
Selles üllas võitluses 1eidub meil arvukalt liitlasi, nii valge- kui ka mustanahalisi, ka ameerika rahva 
enda hulgas. 

Indiaani hõimude kannatusi ei korva mitte Ameerika tagasivallutamine, millest unistavad mõned 
meeltheitvad indiaanlased. Elutingimuste parem korraldamine peab tulevikus lõpetama 
rahvastevahelise röövimise ja tapmise ning avama ka Ameerika indiaanlastele kõik rahuliku 
arenemise võimalused. 


